
FORORD. 

Disse  Brudstykker  af  det  oldenborgske  Kongehus' 
Historie  skyldes  nærmest  Optegnelser,  jeg  har  gjort 
til  eget  Brug  under  Læsningen  af  Bøger ,  udlaante  fra 
Bibliotekerne.,  og  de  ere  derfor  ikke  oprindelig  bestemte 
til  Udgivelse,  hvorfor  de  heller  ikke  ere  forsynede  med 
Kildeangivelse  saa  rigeligt  som  ønskeligt. 

De  udgives  imidlertid  efter  sagkyndige  Venners  Raad 
og  Tilskyndelse  og  uden  at  prætendere  noget  i  Retning 
af  selvstændig  Historieforskning,  idet  jeg  kun  har  ment, 
at  Læsningen  heraf  kunde  tjene  til  en  nyttig  Opfrisk- 
ning af  den  omhandlede  Del  af  Danmarks  Historie  og 
da  navnlig  dens  Personalhistorie. 

Saafremt  dette  Bind  maatte  finde  et  tilstrækkeligt 
Antal  Læsere,  vil  Fortsættelsen  følge  til  næste  Aar. 

Kjøbenhavn  0.,  September  1901.  //_   ^^   FfUS. 


I.   INDLEDNING. 

GREV  Diderik  den  Lykkelige  af  Oldenborg  var,  som 
bekendt,  Fader  til  den  første  Konge  af  den  olden- 
borgske Stamme,  Kong  Christian  I  af  Danmark. 

Grunden  til,  at  Grev  Diderik  blev  kaldet  den  Lj'k- 
kelige,  var  hovedsagelig  den,  at  der  uventet  tilfaldt 
ham  store  Besiddelser;  saaledes  arvede  han,  allerede 
tidligt,  efter  sin  Broder  Mourits  og  dennes  Sønner 
Greverne  Johan  og  Christian  hele  Oldenborg  og  Del- 
memhorst ;  hertil  kom ,  at  han  ved  Giftermaal  med 
Grev  Gerhard  VI's  Datter  fik  Slesvig  og  Holsten  i 
Brudeskat  med  sin  Brud. 

Grev  Diderik  den  Ljkkelige  havde  i  dette  Ægte- 
skab tre  Sønner:  Christian,  Mourits  og  Gerhard,  af 
hvilke  den  førstnævnte  blev  Konge  over  Danmark, 
Norge  og  Sverrig,  hvilket  da  ogsaa  betegnedes  som 
Lykke  for  denne  Monarks  Fader,  som  kun  ejede  de 
smaa  Lande  Oldenborg  og  Delmenhorst. 

Grev  Diderik  den  Lykkelige  roses  som  en  forsigtig 
og  forstandig  Mand,  „ein  frommer  und  aufrichtiger, 
giitiger  Herr". 

Som  et  Eksempel  paa  Grev  Dideriks  retsindige 
Tænkemaade  fortælles  fra  gammel  Tid  følgende:    En 

Fragtmand  kørte  en  Dag  med  en  tungt  belæsset  Vogn 
over  Broen  ved  Byen  Oldenborg.  Da  Broen  var  skrøbelig, 
gik  den  itu,  og  Vognmandens  Heste  og  Læs  faldt  i  Vandet. 
Grevens  Drost,  som  saa  det,  vilde  arrestere  Fragt- 
manden, fordi  Broen  var  gaaet  itu.  Da  Grev  Diderik 
tilfældig  kom  forbi  og  hørte,  hvad  der  var  paa  Færde, 
gav  han  straks  Fragtmanden  fri  og  sørgede  for,  at 
han  fik  Heste  og  Vogn  uskadt  tilbage,  idet  han  sagde 
til  Drosten;  „Vi  tage  Told,  Bro-  og  Vejpenge  af  de 
vejfarende;  derfor  tilkommer  det  os  at  forbedre  Broer, 
Veje  og  Stier,  saa  Du  har  større  Skyld  end  Manden, 
der  kørte  Broen  itu,  da  Du  maa  paasé,  at  Broerne 
ere  saa  stærke,  at  de  ere  tjenlige  til  Brug.  Du  saae 
vel  hellere,  at  vi  vare  til  Plage  for  Menneskene  og 
tilegnede  os  deres  Gods  og  bleve  rige  derved,  men 
deri  er  jeg  ikke  enig  med  Dig." 

Grev  Diderik  havde  Betingelser  for  at  leve  lykke- 
ligt paa  sine  gamle  Dage,  da  han  havde  skaffet  Ro  i 
Landet  og  Fred  med  sine  Naboer;  men  da  var  han 
saa  uheldig  at  komme  i  Konflikt  med  Paven,  idet 
han  havde  følt  sig  nødsaget  til  at  belægge  en  Ka- 
nonikus,  som  grovelig  havde  forset  sig,  med  Arrest. 
I  de  Tider  var  det  farligt  at  røre  ved  Kirkens  Mænd, 
og  Pave  Eugen  IV  holdt  naturligvis,  som  Paverne 
plejede,  med  Klerken.  Grev  Dideriks  Lande  Olden- 
borg og  Delmenhorst  bleve  lyste  i  Band,  og  inden 
denne  Straffedom  atter  blev  hævet,  var  Grev  Diderik 
pludselig  død  i  Delmenhorst  i  Aaret  1440.  Ingen 
Præst  eller  Munk  maatte  trøste  ham  i  hans  sidste 
Stund,  ingen  Klokker  maatte  lyde  og  ingen  Tale 
holdes;    ved    Nattetide    blev    hans    Lig    i    al    Stilhed 


stedet  til  .lorden  i  Lambertskirken  i  Oldenborg  ved 
Siden  af  Gemalinden  Helvig ,  der  var  død  4  Aar 
før  barn. 

Pave  Eugen,  der  dømte  Grev  Diderik  saa  haardt, 
var  selv  en  rænkefuld  og  daarlig  Person.  Det  følte 
han  paa  sin  Sotteseng  i  Aaret  1447,  idet  han  da  sagde 
til  sig  selv:  .,Gabrielo!  bvormeget  bedre  havde  det 
været  for  Din  Sjæls  Frelse,  om  Du  aldrig  var  bleven 
(>ardinal  og  Pave."  Han  var  en  Venetianer  af  Fødsel 
og  hed  Gabrielo  Condolmero,  forinden  han  i  Aaret 
1431  besteg  Pavestolen. 

II.  KONG  CHRISTIAN  I. 

GREV  Diderik  den  Lykkeliges  ældste  Søn  Christian 
eller  rettere  Christiern  blev  opdraget  ved  sin  Mor- 
broder Hertug  Adolfs  Hof  paa  Gottorp  Slot.  Da  Kong 
Christoffer  af  Bayern  var  død,  blev  Danmarks  Trone 
tilbudet  ovennævnte  Hertug  Adolf,  fordi  man  mente, 
at  Hertugdømmet  Slesvig  vilde  komme  til  Danmark 
med  ham.  Han  havde  ikke  Lyst  til,  i  den  Alder 
han  var,  at  have  den  Uro  og  Besvær,  som  Konge- 
værdigheden vilde  forvolde,  men  henviste  Rigsraadel 
til  sin  Søstersøn  Christian ,  som  saa  blev  valgt ,  især 
da  han  skulde  arve  Slesvig  efter  sin  barnløse  Mor- 
broder. Under  Navn  af  Christian  I  besteg  han  siden 
Danmarks  Trone.  Underligt  er  det  at  tænke  sig,  at 
denne  valgte  Konge  var  en  Sønnesønsdattersøn  af  den 
holstenske  Greve  Gert,  „den  kullede  Greve",  Dan- 
marks Rædsel  og  Plageaand,  som  Niels  Ebbesen  vog 
i  Randers  i  Aaret  1340.  Familieskabet  kan  ses  af 
nedenstaaende  Slægtstavle. 

Kong  Christian  I  havde  i  de  første  12  å  13  Aar 
Lykken  med  sig  i  store  Foretagender.  Han  blev  Dan- 
marks Konge,  han  hævdede  Øen  Gullands  Besiddelse 
for  sit  Rige,  han  valgtes  og  kronedes  ogsaa  til  Norges 
Konge,  og  af  den  svenske  Konges  svenske  Modstandere 
indkaldtes  han  til  Stockholm ,  hvor  han  af  det  der 
herskende  Parti  i  1457  valgtes  og  kronedes  til  Sverrigs 


Konge,  hvorefter  det  saa  lul,  som  den  store  Dronning 
Margrethes  Union  var  genoprettet ,  og  hendes  Tanke 
om  et  samlet  og  enigt  Norden  nu  atter  var  virkelig- 
gjort. Endelig  vandt  Kong  Christian  I  ved  Arv  og 
Valg  Besiddelsen  af  det  danske  Lenshertugdømme 
Slesvig  og  de  tyske  Grevskaber  Holsten  og  Stormarn. 
Retten  til  Holsten  afkøbte  Kong  Christian  sine  2 
Brødre  i  dyre  Domme  for  Summer,  han  ikke  straks 
kunde  betale ,  og  som  senere  hen  medførte  store 
finansielle  Vanskeligheder  for  ham.  Men  i  hvor  løst 
end  det  hele  Rige  var  forbundet,  var  det  dog  nu 
foreløbigt  samlet ;  fra  Elben  til  det  ukendte  Ishav  og 
fra  Vesterhavet  indtil  Rusland  rakte  Kongens  Scepter. 
Siden  Knud  den  Stores  Tid  havde  ingen  dansk  Konge 
baaret  Navn  af  Hersker  over  saa  vidtstrakte  Lande. 

Men  Erhvervelsen  af  Slesvig  og  Holsten  blev  denne 
tilsyneladende  store  Magts  Grav;  thi  Erhvervelsen  og 
Bevarelsen  af  disse  Fyrstendømmer  lagde  Beslag   paa 


Grev  Gert  af  Holsten  dræbt  i  Randers  d.  1.  April  1340 
„den  kullede  Greve" 
gift  med  Sophie  af  Wcrle  ' 

Henrik  den  .hernhaarde  død  1381 

.,.Jærn-Henrik" 
gift  med  Ingeborg  af  Meklenborg 

I 
Gerhard  \'l  af  Holsten  død  1404 
gift  metl   Elisabeth  af  Brunsvig 

i 

Datteren  Helvig  død   14;5(> 

gift  med  Grev  Diderik  den  Lykkelige 

af  Oldenborg  død  1440 

I 

Christian  I 

Konge  i  Danmark.  Norge  og  .Sverrig 

død   1481. 

alle  Christian  Is  Kræfter  og  Midler,  saa  han  ikke 
engang  fik  Tid  nok  til  at  oprette  sit  Herredømme 
over  Sverrig,  ja  han  maatte  endog  kæmpe  samtidig 
om  Kronen  i  Sverrig  og  om  de  to  Fj^rstendømmer 
Slesvig  og  Holsten,  hvilke  hans  Broder  Gerhard  nær 
havde  vristet  fra  ham. 


Da  Kong  Christian  havde  besteget  den  danske 
Trone,  sendte  han,  som  en  rettroende  katolsk  Fyrste, 
et  Gesandtskab  til  den  daværende  Pave  Nicolaus  V 
for  at  underrette  ham  derom.  Denne  Opmærksomhed 
syntes  Paven  særdeles  godt  om,  og  han  indbød  Kong 
Christian  til  ved  Lejlighed  at  besøge  Rom.  Uagtet 
Christian  I  havde  megen  Lyst  dertil,  lykkedes  det  dog 
ikke  for  ham  før  25  Aar  senere,  og  da  var  ikke  alene 
Pave  Nicolaus  V,  men  endogsaa  3  Paver  efter  ham 
gangne  til  deres  Fædre. 

Da  der  i  Aaret  1474  var  en  Stilstand  i  Ufreden 
hjemme,  vilde  Kong  Christian  I  foretage  en  Rejse  til 
Rom.  Rejsen  var  vel  en  Pilegrimsrejse,  som  det  hed 
overfor  Paven,  men  den  havde  ogsaa  et  politisk  Formaal. 
Kong  Christian  I  foregav,  at  han  vilde  finde  en  Brud 
til  sin  ældste  Søn  Hertug  Hans,  men  det  var  ham 
vistnok  mest  om  at  gøre  at  træffe  den  romerske  Kejser 
Frederik  III  for  i  ham  at  finde  et  Rygstød  mod  sine 
Fjender. 

Den  9de  Januar  1474,  Søndag  efter  Helligtrekonger, 
drog  Christian  I  af  Sted  med  en  Del  høje  Herrer  og 
nogle  lærde  Mænd,  der  kunde  tale  Latin,  thi  med 
andet  Sprog  kunde  det  ikke  nytte  at  møde  hos  Paven. 
I  Følget  var  200  Heste,  hvor  mange  Mænd  Selskabet 
har  talt,  er  ikke  let  at  sige,  da  en  Del  af  Hestene 
vare  Pakheste.  Om  Vogne  siges  der  intet.  Hele 
Selskabet  bar  samme  Dragt,  sort  med  paasyede  hvide 


Striber;  Kongen  bar  (log,  forinden  han  naaede  Pave- 
staten ,  en  rød  Baret ,  men  dette  var  just  ingen  Hat 
for  en  Pilegrim.  Kongen  vilde  være  i  Rom  til  Paasken, 
som  indtraf  den  10de  April  i  det  Aar.  Han  rejste 
over  Augsburg,  Innsbruck,  Botzen,  Brescia,  Milano, 
Mantua,  Bologna  og  Viterbo. 

Nu  vare  de  paa  Pavens  Grund ,  saa  maatte  de 
paatage  sig  et  andægtigt,  pilegrimsagtigt  Udseende. 
I  ovennævnte  By  Viterbo  gjorde  især  Kongens  Følge 
stor  Opsigt.  En  viterboesisk  Krønike  meddeler:  ,.at 
Kongen  medførte  fra  sit  Land  en  talrig  Skare  unge 
Mennesker,  smukke,  belevne,  lyse,  blonde  og  vel  be- 
redne, —  alle  sortklædte." 

Christian  I  havde  i  Tide  meldt  den  daværende 
Pave  Sixtus  IV  sin  Ankomst.  Pavens  Svarskrivelse 
lød:  „Som  vi  se  af  din  Højheds  Skrivelse,  er  du 
paa  Rejse  til  Apostlenes,  ved  Martyrernes  Blod  viede 
Helligdomme ,  og  for  at  gæste  St.  Peters  Efter- 
følger paa  denne  Jord.  Dette  Budskab  har  glædet  os 
højligen,  da  vi  se,  at  et  godt  og  kristeligt  Forsæt  har 
bestemt  dig  til  en  Udenlandsrejse,  og  at  du  har  dine 
Tanker  rettede  paa  Sjælens  Frelse ,  ikke  mindre  end 
paa  de  jordiske  Ting.  —  Om  da  dine  Synder  vare, 
efter  Profeten  Esaias  s  Ord,  som  Purpur,  skulle  de 
ved  dette  hellige  Værk  blive  som  Sne,  og  vare  de 
røde  som  Skarlagen,  da  blive  som  den  hvide  Uld 
etc.  etc."  — 

I  Rom  kom  alle  Kardinalerne  Kong  Christian  i 
Møde  ved  Porta  del  Populo  og  førte  ham  først  til 
St.  Peters  Basilika  og  derfra  til  Paven  i  Vatikanet, 
Pavens  Palads.  Kongen  knælede  for  Paven,  og  Kongen 
bar  Pavens  Slæb,  naar  Paven  gik  til  og  fra  sit  Værelse 
til  Gudstjeneste.  Og  da  Paven  Skærtorsdag  foretog 
Fodvask  paa  12  fattige,  holdt  Kongen  Vaskefadet  for 
Paven.  Langfredag  fandt  Kysningen  af  Korset  Sted. 
Kong  Christian  forlangte  at  træde  op  til  Korset   efter 


alle  Kardinalerne,  en  Beskedenhed,  disse  syntes  helt 
godt  om,  og  de  sagde,  at  denne  Konge  over  tre  store 
Riger  var  kommen  fra  det  fjerne  Norden  for  at  lære 
Italienerne,  ved  sit  Eksempel,  det  rette  Sind  imod 
det  høje  Præstedømme. 

1ste  Paaskedag  den  10de  April  1474  rakte  Pave 
Sixtus  med  egen  Haand  Kong  Christian  I  og  alle  hans 
Folk  det  hellige  Sakrament.  2den  Paaskedag  gav 
Paven  Kongen  den  gyldne  Rose ,  hvilken  Kongen 
samme  Dag  bar  i  Processionen,  fulgt  af  Kardinalerne 
til  den  fornemme  Kardinal  Julian  della  Rovere's  Bolig, 
den  senere  Pave  Julius  II,  som  den  Dag  havde  bedet 
Kongen  til  Gæst. 

Paven  og  Kongen  gave  hinanden  Æresskænk :  Paven 
ham  en  kostbar  Gyldenstykkes  Dragt,  Klenodier  af 
Guld  og  Sølv,  og  deriblandt  et  Guldkors  med  et 
Stykke  af  Christi  Kors  og  andre  Relikvier.  Kong 
Christian  gav  Paven  Masser  af  Sild ,  Bergfisk  og 
Hermelin.  Da  Paverne  dengang  havde  Guld  nok,  — 
idet  disse  endnu  ikke  vare  begyndt  paa  at  bygge 
St.  Peterskirken  i  Rom,  som  kostede  200  Millioner 
Kroner,  da  den  omsider  blev  færdig,  —  vare  disse 
Naturfrembringelser  fra  det  høje  Nord  Paven  vel- 
komne, da  der  i  Rom  var  god  Brug  især  for  Fisk  i 
Fastetiden. 

Den  27de  April  tiltraadte  Christian  I  Tilbagerejsen 
ad  samme  Vej,  han  var  kommen,  —  man  kan  nok 
sige  plaget  med  de  samme  Ceremonier  og  latinske 
Taler,  han  ikke  forstod  et  Ord  af,  —  som  paa  Hen- 
rejsen. 

Den  24de  August  var  Christian  I  tilbage  i  sit  eget 
Land;  Rejsen  havde  kostet  mange  Penge,  og  Kongen 
maatte  laane  undervejs  for  at  komme  helskindet 
hjem. 

Efterat  have  opholdt  sig  2  Maaneder  i  Segeberg 
og   paa   Gottorp  Slot   maatte   Kong  Christian  atter  af 


Sled  til  Burgund,  idet  han  var  godmodig  nok  til, 
paa  en  ublid  Aarstid,  at  ville  være  Mægler  og  Dommer 
imellem  Kejseren  og  Carl  den  Dristige  al"  Burgund. 
Christian  1  drog  altsaa  ud  ad  Rhinen  til  med  et  Følge 
af  120  Heste.  Kong  Christian  kunde  nær  være  kommen 
galt  af  Sted,  idet  der  i  Nærheden  af  Byen  Soest  i 
Westlalen  var  lagt  et  Baghold  af  kølnske  og  west- 
falske Ryttere,  som  havde  til  Hensigt  at  fange  eller 
dræbe  Kongen,  men  advaret  i  Tide  undslap  han  til 
Byen  Lipstadt,  dog  skarpt  forfulgt  af  sine  ondsindede 
Forfølgere.  Det  maa  have  været  en  eller  anden 
Fyrste,  som  Kongens  Rejse  var  utilpas,  der  havde 
arrangeret  ovennævnte  Overfald. 

Da  Kong  Christian  d.  2ode  Januar  1475  sejlede  ned 
ad  Rhinen,  efterat  Mæglingen  var  forbi,  var  han  atter 
Genstand  for  et  nyt  Attentat,  uagtet  han  var  forsynet 
med  et  Lejde  fra  begge  de  stridende  Parter.  Idet 
Kongen  sejlede  forbi  Slottet  Rolandseck  ved  Rhinen, 
blev  der  skudt  hele  3  Kanonskud  efter  ham  derfra, 
dog  heldigvis  uden  at  træffe,  medens  der  i  Taarnet, 
hvorfra  Skuddene  faldt ,  skete  en  Eksplosion ,  der 
kostede  80  Mennesker  Livet.  Da  Kongen  klagede  til 
Hertug  Carl  den  Dristige  af  Burgund ,  lod  denne 
Slottets  Kommandant  hænge.  Man  mente  imidlertid, 
at  Erkebiskoppen  af  KøUn  var  den  rette  skyldige,  da 
han  var  en  afgjort  Modstander  af  at  have  Kong  Chri- 
stian til  Mægler. 

Sidst  i  Juni  kom  Kong  Christian  tilbage  til  Dan- 
mark fra  denne  farefulde  Rejse. 

Mærkeligt  nok  giver  den  gamle  tyske  Krønike 
Christian  I  Tilnavnet  der  Reiche ;  man  skulde  jo 
næsten  tro,  at  det  var  ironisk,  thi  som  bekendt 
plagedes  han  hele  sit  Liv  igennem  af  Pengemangel, 
hvorimod  hans  Dronning  bedre  forstod  at  samle,  og 
saa,  i  en  snever  Vending,  komme  sin  Ægteherre  til 
Hjælp. 

Lybækkerne,  hvis  Handelsformaal  Kong  Christian  I 
imødekom,  kaldte  ham  „en  sagtmodig,  mild  og  naadig 
Herre",  medens  den  danske  Historieskriver  Hvidtfeldt 
kalder  ham  ,.en  sagtmodig  og  tarvelig  Herre  og 
Konge." 

Kong  Christian  I  døde  1481 ;  han  hviler  i  Roskilde 
Domkirke.  Hans  mægtige  Sværd,  2  Alen  3^  4  Tomme 
langt,  blev  lagt  paa  hans  Kiste.  Hans  velbevarede 
Skelet  stadfæstede  i  1581  Fortællingen  om  hans  Længde 
og  Styrke,  ligesom  Mangelen  af  2  Tænder  i  Under- 
munden vidnede  om  hans  alvorlige  Saar  i  Slaget 
paa  Brunkebjerg. 


III.  DRONNING  DOROTHEA. 

KONG  Christian  I's  Dronning  Dorothea  af  Mark 
Brandenborg  var  en  Datter  af  Markgrev  .Johan 
„Guldmageren'-.  Hun  var  født  i  Aaret  1480.  Hun 
blev  c.  15  Aar  gammel  gift  d.  28de  Oktbr.  1445  med 
Kong  Christoffer  af  Bayern  af  Danmark.  Efter  2^  4 
Aars  Forløb  døde  Kong  Christoffer  af  Bayern  i  Hel- 
singborg. Man  fremviser  endnu  i  „Kærnan"  det  lille 
Rum,  hvori  han  døde. 

Dronning  Dorotheas  Fader,  ogsaa  .. Alchy misten'- 
kaldet,  lovede  hende  en  Medgift  af  30,000  rhinske 
Gylden,  men  af  denne  Sum  fik  man  aldrig  en  Hvid 
at  se ;  hans  Guldmageri  slugte  nemlig  mere ,  end 
det  gav. 

Da  Christian  I  var  bleven  valgt  til  Konge,  gjorde 
den  unge  Enkedronning  ingen  Indvending  imod  at 
modtage  den  nyvalgte  Konges  Haand ,  og  de  havde 
Bryllup  d.  28de  Oktober  1449  i  København. 

Dronning  Dorothea  var  en  ejendommelig  energisk 
og  fuldt  udviklet  Personlighed ,  som  i  Evner  og 
Karakterfasthed  vistnok  ragede  langt  op  over  sin 
Gemal.  I  en  gammel  Krønike  karakteriseres  hun 
som  en  Dame  „die  vieler  Ehren,  grosser  Herrschung 
und  Regierung,  darzu  vieler  Land  und  Leut,  auch 
grosses  Guts  begierig.'- 

Hun  havde  i  sit  Ægteskab  med  Christian  I  2  Sønner, 

som  overlevede  hende:  Kong  Hans  og  Frederik  I, 
men  denne  sidste  var  hendes  Øjesten;  hun  søgte  at 
rapse  saameget  sammen  til  ham  som  muligt,  selv 
om  det  var  til  Land  og  Riges  store  Skade.  Hun  blev 
saaledes  Skaberske  af  det  holstengottorpske  System 
inden  Danmarks  Grænser. 

Nogle  Aar  efter,  da  Dronning  Dorothea  anden 
Gang  var  bleven  Enke,  vilde  hun  gøre  en  Pilegrims- 
rejse  til  Rom,  hvor  Pave  Innocens  VIII  da  regerede. 
Dronningen  var  dengang  57  Aar  gammel  og  opholdt 
sig  i  Rom  fra  d.  26de  April  til  d.  8de  Maj  i  1488. 
Selv  blev  hun  vel  modtaget  der,  men  hendes  Følge 
gjorde  et  fattigt  og  raat  Indtryk  paa  de  forfinede 
Romere.  Pavens  Ceremonimester  kaldte  hendes  Hof- 
mester Johan  Oxe  „en  komplet  Bonde."  Over  hende 
klagedes  der,  at  hun  viste  sig  hverken  „høflig  eller 
venlig."  Muligvis  har  de  slette  sædelige  Forhold  i 
Pavestaden  gjort  et  daarligt  Indtryk  paa  Dronningen; 
thi  Pave  Innocens  VIII  var  jo  ingenlunde  nogen  Pryd 
for  Pavestolen;  han  havde  saaledes  16  uægte  Børn 
(8  Sønner  og  8  Døtre),  som  han  med  utrolig  Frækhed 
vedkendte  sig  og  trak  frem  ved  alle  mulige  Lejlig- 
heder. Italienerne  kaldte  ham  spotvis  „Fædrelandets 
Fader". 


Dronning  Dorothea,  der  var  tysk  i  Sind  og  Skind, 
udsaaede  den  Sæd,  som  senere  blev  Danmarks  For- 
dærv, ved  ikke  at  bryde  sig  om  eller  agte  paa,  hvad 
der  baadede  det  hele  Riges  Vel.  Bare  hun  kunde 
bringe  sin  yngste  Søn  Frederik  i  Højhed  og  Ære.  var 
det  hende  ligegyldigt ,  om  Riget  skadedes  derved. 
Paaholdende  som  hun  var,  havde  hun  altid  Penge 
til  sin  Raadighed  og  kunde  laane  sin  Gemal,  der 
altid  var  i  Pengeforlegenhed.     Knap   5  Maaneder   før 

Kongens  Død  fik  hun  ham  saaledes  til  at  pantsætte 
sig  Sønderjylland  for  en  Sum  af  100,000  Mark  lybsk, 
ja  faa  Dage  før  hans  Død  fik  hun  sig  ogsaa  over- 
draget Holsten  paa  Livstid,  men  den  øgede  Indflydelse, 
hun  derved  fik,  nyttede  hun  ensidig  til  Sønnen  Frede- 
riks Fordel. 


Da  Kong  Christian  I's  Næstformand  paa  Tronen 
den  bortflygtede  Kong  Erik  af  Pommern  og  ligeledes 
hans  Morbroder  Hertug  Adolf  af  Slesvig  begge  døde 
i  Aaret  1459,  blev  han  betænkt  paa  i  levende  Live 
at  tage  Bestemmelse  om  sit  sidste  Hvilested.  Da  saa- 
vel  Kalmarunionens  Grundlægger  Dronning  Margrethe, 
som  Kong  Christians  Formand  Kong  Christoffer  af 
Bayern  laa  begravne  i  Roskilde,  saa  vilde  Christian  I 
i  Fortsættelse  af  den  Tradition  ogsaa  begraves  der, 
naar  hans  Time  slog. 

Kongen  udstedte  derfor  et  Gavebrev  til  et  Kapel, 
han  vilde  lade  bygge  ved  Domkirken  i  Roskilde,  og 
det  skulde  kaldes:  De  Hellig  Tre-Kongers  Kapel.  Dette 
Kongens  Gavebrev  stadfæstedes  af  Pave  Pius  II  d.  8de 
Juni  1462 ,  hvori  der  blandt  andet  tilsagdes  alle 
dem,  der  engang  i  Tiden  her  bivaanede  Sjælemesser 
over  Kongen  og  Dronningen  og  deres  Sønner,  100 
Dages  Aflad. 

Selve  Kjøbenhavn,  som  Hovedstad,  er  ikke  bleven 
brugt  som  sidste  Hvilested  for  Lig  af  Kongehusets 
nære  Medlemmer,  dog  med  Undtagelse  af  to  Tvilling- 
sønner af  Kong  Christian  II;  de  hed  Maximilian  og 
Philip,  døde  unge  og  „bleve  begravede",  —  som  Hvit- 
feldt  skriver,  —  „udi  det  Taarn  og  Udskud  op  til 
Helliggeisthus  Kirke,  som  Konning  Christiern  lod  til- 
sætte." 

Christian  I  og  Gemalinde  Dorothea  havde  3  Børn, 
der  opnaaede  den  modnere  Alder,  2  Sønner  og  1 
Datter. 

Datteren,  Prinsesse  Margrethe  af  Danmark,  født 
1456,  blev  allerede  som  4  Aar  gammel  bestemt  til 
Brud  for  den  7aarige  Kong  Jakob  III  af  Skotland. 
Paa  et  Møde  i  Beurges  1460  nemlig,  hvor  den  franske 
Konge  Carl  VII  mæglede  i  Striden  imellem  Skot- 
land og  den  danske  Konge,  paa  Norges  Riges  Vegne, 
om  Udredelsen  af  den  siden  1426  tilbage.staaende  Skat 
for  Hebriderne,  enedes  begge  Rigers  Sendebud  om, 
at  et  Giftermaal  imellem  de  ovennævnte  unge  Men- 
nesker var  en  passende  Udvej  til  at  afgøre  Striden. 
Otte  Aar  efter  mindede  Christian  I  om  denne  Sag, 
og  et  skotsk  Gesandtskab  ankom  til  Danmark.  I  Sep- 
tember 1468  afsluttedes  Ægteskabet ,  hvorved  den 
ovennævnte  Skat  afkortedes  i  Medgiftssummen,  af 
hvilken  Christian  I  betalte  10,000  Gylden,  medens  han 
for  Resten,  50,000  Gylden,  stillede  Ørkenøerne  i  Pant. 
Det  følgende  Aar  afhentedes  Bruden,  og  Brylluppet 
stod  i  Edinburgh  d.   10de  Juli  1469. 

Imidlertid  havde  Christian  I  —  som  altid  havde 
Ebbe  i  sin  Kasse  —  kun  2000  Gylden  rede  af  de 
10,000  Gylden,  og  for  Resten  af  denne  Sum  pantsatte 
han  saa  Shetlandsøerne.  Der  fandtes  aldrig  senere 
Midler  til  at  indløse  Pantet,  som  saaledes  kom  fra 
Norges  Krone.  Prinsesse  Margrethe  blev  elsket  og 
afholdt  i  Skotland.  Skotske  Historieskrivere  berømme 
hendes  Skønhed,  Mildhed  og  Forstand.  Desto  mærke- 
ligere er  det  derfor,  at  der  foreligger  en  Beretning 
fra  hendes  Søn,  hvori  han  udtaler,  at  hun  skal  være 
bleven  forgivet  af  Føreren  af  et  af  de  politiske  Par- 
tier i  Skotland.  Margrethe  døde  1487,  eet  Aar  før 
sin  Mand,  som  faldt  i  et  Slag  mod  Oprørere  i  Riget, 
Aar  1488. 

Som    sagt    ved    sine    ypperlige    Egenskaber    vandt 

Margrethe  stor  og  almindelig  Folkegunst.  Ved  et 
ædelt ,  kærligt  og  stille  Liv  i  usminket  Gudsfrygt 
vandt  hun  det  skotske  Folk,  saa  hun  efter  sin  tidlige 
Død  længe  mindedes  som  en  Helgen. 

I  sit  Ægteskab  blev  hun  Stammoder  til  den  Konge- 
slægt, som  efter  Dronning  Elisabeths  Død  1603  kom 
paa  Storbritaniens  Trone. 


IV.    KONG  HANS. 

KONG  Hans,  Christian  I  og  Dronning  Dorothea's 
overlevende  ældste  Søn ,  var  født  i  Aaret  1455, 
men  uvist  hvor.  En  gammel  Krønikeskriver  skrev 
efter  hans  Død:  „Kong  Hans  døde  i  Aalborg,  en  By 
i  Nørrejylland ,  hvor  han  ogsaa  var  født" ;  men  da 
dette  „hvor"  ligesaagodt  kan  henføres  til  Nørrejylland 
som  til  Aalborg,  saa  kan  man  bedre  forstaa,  naar 
den  lærde  Resen  skriver:  „Kong  Hans  er  født  i  Nørre- 
jylland, uvist  hvor.'-  Det  eneste  Sted,  der  nævnes 
med  Bestemthed,  er  Skjærupgaard,  een  Mil  Øst  for 
Veile  By,  idet  Historikeren  og  Præsten  Peder  Syv 
kort  og  godt  skriver:  „Kong  Hans  blev  født  paa 
Skjærupgaard." 

Kong  Hans  viser  under  sin  Regering  særlig  Vel- 
vilje mod  Skjærup  og  nærmeste  By  Vejle  og  det  deri 
liggende  Sortebrødrekloster,  saa  det  muligen  forklares 
ved,  at  Kongen  har  følt  sig  knyttet  til  denne  Egn, 
hvor  han  maaske  i  Virkelighed  havde  set  Dagens  Lys. 

Da  Kong  Hans  i  Aaret  1484  stadfæster  Vejle  Bys 
Privilegier,  skænker  han,  som  det  synes,  uden  nogen 
egentlig  Foranledning  fra  Klosterets  eller  Byens  Side, 
denne  sidste  et  Skovstykke  af  over  et  Par  Hundrede 
Tønder  Lands  Omfang,  imod  et  saare  ringe  Vederlag 
nemlig  een  Tønde  Smør  aarlig,  som  Veile  By  skulde 
levere  Klostrebrødrene ,   som   der  staar  i  Gavebrevet; 

„Iligemaade  unde  vi  og  tillade ,  al  voie  elskelige 
Borgemestere,  Raad,  Borgere  og  Menighed  udi  Wedle 
(Vejle)  herefter  maa  og  skulle  nyde,  have  og  beholde 
til  deres  Bys  Nytte  og  Behov,  vor  og  Kronens  Jord 
Løget  Mark  med  Skov  og  al  sin  Tilliggelse,  saa  længe 
vor  Naade  tilsiger,  i  saa  Maade,  at  de  skulle  hvert 
Aar  give  deral"  een  Tønde  Smør  og  antvorde  den 
hvert  Aar  til  Prioren  og  Brødre  i  Sortebrødreklostret 
i  Wedle,  og  de  derfor  igen  skulle  troligen  bede  til 
Gud  for  vor  afgangne  kære  Fader  Konning  Christiern, 
os,  vor  kære  Husfrue  og  Barn,  i  den  Guds  Tjeneste, 
som  de  derfor  opholde  skulle"  etc.  etc.     Hans.    Rex. 

Tyve  Aar  efter,  i  Aaret  1504,  sælger  eller  overlader 
Kong  Hans  Byen  Vejle  for  en  billig  Penge  en  Skov 
af  lignende  Størrelse  som  tidligere,  saa  Kommunens 
nuværende  samtlige  Skovareal,  over  500  Tønder  Land, 
stammer  fra  samme  Konge. 

Det  er  ret  mærkeligt,  at  Kong  Hans  helt  har  und- 
ladt at  nævne  sin  Moder  Enkedronning  Dorothea  i 
ovennævnte  Klosterbrødres  Forbønner  for  den  konge- 
lige Familie;  man  kan  muligen  heraf  slutte,  at  der 
paa  det  Tidspunkt  har  bestaaet  en  vis  Misstemning 
imellem  Moder  og  denne  ældste  Søn  Kong  Hans,  som 
ikke  saa  sært  var,  da  Dronning  Dorothea  aldrig  var 
denne  Søn  eller  Danskheden  videre  huld. 

Kong  Hans  var  en  god  og  trofast  Mand,  jævn  og 
ligefrem  i  sit  Væsen,  dertil  dansk  af  Sind,  og  holdt 
sig  til  gamle  danske  Skikke;  saavel  han  som  hans 
Dronning  Christine  bragte  atter  dansk  Sprog  til  Hove, 
saa  der  læstes  danske  Bøger  og  der  blev  sunget 
danske  Viser.  Kong  Hans  var  i  Modsætning  til  Faderen 
en  fornuftig  Husholder;  han  betalte  ikke  alene  sin 
Faders  efterladte  Gæld,  men  fik  endogsaa  et  skønt 
Overskud  i  Kassen ,  uden  at  Folket  klagede  over 
haarde  Paalæg.  Der  paastodes,  at  Kong  Hans  jævnlig 
led  af  et  Tungsind,  som  nu  og  da  gjorde,  at  han  med 

uberegnelig  Haardhed  optraadte,  naar  noget  gik  ham 
imod;  denne  Svaghed  gik  i  Arv  til  hans  Søn  Chri- 
stian II.  —  Kong  Hans  krigede  baade  i  Sverrig  og 
Ditmarsken.  At  hans  Dronning  personlig  kom  til  at 
tage  Del  deri,  ville  vi  faa  at  se  senere. 

Som  bekendt  styrtede  Kong  Hans  med  sin  Hest 
i  Tarm  Kær  ved  Skjern  paa  Rejsen  fra  Ribe  til  Aal- 
borg, hvortil  han  ankom  d.  24de  Januar  1518,  og  8 
Dage  efter  blev  han  syg  og  døde  d.  20de  Februar  1513; 
saavel  hans  Dronning  som  Sønnen  Christian  stod  ved 
hans  Sygeleje.  Han  blev  begravet  i  Odense;  Dagen 
for  hans  Begravelse  vides  ikke,  man  ved  kun,  at 
Christian  II  hastede  med  den ,  og  at  Biskop  Jens 
Andersen  Beldenak  holdt  Ligtalen  over  ham.  Skønt 
Kong  Hans  tidligere  havde  udtalt,  at  han,  hvad  rime- 
ligt var,  vilde  hvile  i  samme  Kapel  i  Roskilde  som 
hans  kongelige  Forældre,  saa  havde  han  senere,  paa 
sit  Dødsleje,  udtalt,  at  han  nu  vilde  begraves  i  Fran- 
ciskanernes eller  Graabrødremunkenes  Kloster-Kirke 
i  Odense,  hvor  hans  Dronning  Christine  ønskede  at 
hvile,  siden  hun  i  denne  Kirke  havde  begravet  sin 
og  Kong  Hans'  yngste  Søn  Frants  eller  Franciskus, 
som  var  opkaldt  efter  bemeldte  Munkeordens  Stifter 
og  var  død  to  Aar  før. 

Da  Dronning  Christina  kunde  forudse,  at  den  Ros- 
kilde Bisp  vilde  protestere  imod,  at  Kong  Hans  be- 
gravedes i  Odense  nu,  da  der  var  bygget  et  nyt 
kongeligt  Begravelseskapel  i  Roskilde,  stræbte  hun 
saa  hurtigt  som  muligt,  ved  Vintertid  ad  de  frosne 
knudrede  Veje,  at  faa  det  kongelige  Lig  bragt  til 
Odense  og  der  jordet,  inden  den  Roskilde  Bisp  fik 
Tid  og  Lejlighed  til  at  protestere  derimod.  Da 
Kongens  Lig  kom  til  Odense,  bar  Hovedet  dybe 
Skrammer,  som  „muligen  vare  frembragte  af  Søm 
eller  haarde  Kanter  i  Kistens  Indre,  ved  den  hurtige 
Kørsel   paa   den  frosne   Jord',    saa    at    selv    300   Aar 

efter  vare  Mærkerne  paa  Kongens  Hovedskal  endnu 
at  opdage;  thi  da  Kong  Hans'  Lig  i  1805  overførtes 
fra  Graabrødre  Kirke  til  St.  Knuds  Kirke  i  Odense, 
lod  Prins  Christian  (VIII),  som  da  var  Guvernør  i 
Fyen,  forinden  Stiftsfysikus  Eichel  foretage  et  Syn 
over  Kong  Hans'  Lig,  og  staar  der  i  Lægeerklæringen : 
„I  Kongens  Hjerneskal  fandtes  tre  betydelige  Huller, 
foruden  en  Fordybning  i  Benet,  „som  af  et  Hug'." 
Rektor  Oluf  Worm  skriver:  „Der  fandtes  i  Kong  Hans' 
Hovedskal,  paa  den  venstre  Side,  3  Skrammer  ind 
til  Benet",  og  føjer  han  til,  „muligen  kommet  af 
hastig  Kørsel  over  Stok  og  Sten  paa  knudrede  Veje 
ved  Vintertid."  — 

Med  Hensyn  til  disse  dybe  Huller  i  Kong  Hans' 
Hjerneskal  beordrede  Kirkeministeriet  i  1874,  da  St. 
Knuds  Kirke  i  Odense  i  det  Aar  skulde  have  en 
Hovedreparation,  at  der  samtidig  skulde  foretages 
en  Undersøgelse  af  Kong  Hans'  Lig.  Der  udnævntes 
en  sagkyndig  Komité  bestaaende  af  Professor  Engel- 
hardt, Inspektør  Strunck,  Historikeren  Dr.  C.  Paludan- 
Miiller,  Anatomen  Prof.  F.  Schmidt  og  Tegneren  nuv. 
Prof.  Magnus  Petersen. 

I  Berlingske  Tidende,  Onsdag  d.  3die  Juli  1901,  har 
Prof.  Magnus  Petersen,  det  eneste  nulevende  Medlem 
af  ovennævnte  Undersøgelseskomite  i  1874,  givet  en 
interessant  og  udtømmende  Fremstilling  af  alle  de 
Gisninger,  der  har  været  oppe  i  Tidens  Løb  for  at 
forklare,  hvorledes  de  Huller  i  sin  Tid  ere  fremkomne. 

Ovennævnte  Anatom  Prof.  Schmidt  erklærede  i  1874  : 
„at  der  i  Benet  omkring  Hullerne  i  Kongens  Hjerne- 
skal ikke  fandtes  noget  Kendetegn  paa  nogen  Syge- 
lighed, samt  at  Saarene  ikke  vare  bibragte  Kongen  i 
levende  Live  og  at  Saarene  vare  fremkaldte  med  et 
stumpt  og  cylindrisk  Redskab,   ikke  med  et  konisk." 

Prof.  Magnus  Petersen  formener,  at  Kong  Hans'  Lig 
er    ført    til    Odense    paa    Skib    over    Kattegattet,     da 


20 


Odense  Aa  da  var  bredere  og  dybere  end  senere. 
Liget  har  selvfølgelig  ligget  i  en  Kiste,  hvad  der  og- 
saa  viste  sig  ved  Aabningen  af  Graven  i  1804,  da  man 
fandt  halvraadne  Stumper  af  en  saadan  liggende  om- 
kring Liget.  Kisten  havde  været  gjort  af  to  tomme- 
tykke Egeplanker,  og  ved  Siden  af  Træstumperne  laa 
rustne  Jernhanke  og  Beslag,  og  af  disse  Hanke  og 
Beslag  har  sikkert  nogle  været  anbragt  i  Kistens 
Ender. 

Hvorledes  ere  da  Hullerne  i  Kraniet  fremkomne? 
spørger  Prof.  Magnus  Petersen,  og  svarer:  „Jeg  tror, 
det  er  sket  paa  en  meget  simpel  Maade.  Naar  man 
gaar  ud  fra ,  at  der  for  Hovedenden  af  Kisten  har 
været  anbragt  en  Hank  (i  Lighed  med  hvad  der  findes 
paa  andre  Kister  fra  den  Tidj  eller  maaske  et  Beslag, 
—  Hanke  og  Beslag  fandtes  jo  ved  Resterne  af  Kisten,  — 
maa  Hanken  eller  Beslaget  have  været  fastgjort  ved 
een  eller  flere  Nagler  af  Jern  eller  Træ.  (Skruer 
kendtes,  saavidt  vides,  endnu  ikke).  Af  disse  Nagler 
have  nogle  Ender  raget  frem  paa  Indersiden  af  Kisten. 
Har  denne  været  ført  til  Søs,  om  Bord  paa  et  Skib, 
og  stillet  enten  paa  tværs  eller  paa  langs  af  dette, 
ville  henholdsvis  Skibets  „Rullen  og  Huggen"  under 
Søgangen  have  bevirket,  at  Liget  mange  Gange  skødes 
frem  og  tilbage  i  Kisten;  de  fremstaaende  Nagleender 
vilde  da  uundgaaelig  efterhaanden  beskadige  og  bore 
sig  ind  i  Hovedets  Isseparli  og  saaledes  frembringe 
de  trinlignende  Mærker." 

I  Berlingske  Tidende  af  5te  Juli  1901  bemærker 
Landfysikus  A.  Boeg  til  Prof.  Magnus  Petersens  oven- 
nævnte Antagelse  eller  Forklaring  af  de  omstridte 
Huller  i  den  kongelige  Hjerneskal : 

..Professor  Magnus  Petersen  vil  have  svært,  tror  jeg, 
ved  at  finde  Retslæger,  der  kunne  blive  enige  med 
ham  om  at  antage  det  for  sandsynligt,  at  Kong  Hans' 
Lig  ved  sin  egen  Vægt,  og  antagelig  ret  fast  liggende 

i  sin  Kiste,  skulde  under  et  Skibs  Bevægelser  i  Søgang 

—  Sørejsens  Virkelighed  forudsat  —  kunne  ved  An- 
slag mod  stumpe  Jernnagler  have  paadraget  sig  Brud 
i  den  massive  Hovedskal  af  den  Art  som  de  fore- 
fundne. Og  mon  endvidere  en  Haandværker,  selv  i 
hin  Tid,  skulde  kunne  tænkes  at  have  afleveret  en 
Kiste  til  et  kongeligt  Lig  med  inddrevne  Jernnagler, 
som  efter  at  være  trængte  g^jennem  Træet  ikke  skulde 
paa  en  eller  anden  Maade  være  blevne  uskadelig- 
gjorte '? 

I  Professorens  belærende  Artikel  har  jeg  derimod 
heftet  min  Opmærksomhed  ved  visse  Oplysninger, 
der  efter  min  Formening  kunne  bidrage  til  den  gamle 
Gaades  Løsning.  Vi  faa  at  vide,  at  ved  Aabningen 
af  Kong  Hans'  Grav  i  1804  fandtes  der,  foruden 
Stumper  af  Kisten,  gjort  af  massive  Egeplanker,  til- 
lige rustne  Jernhanke  og  Beslag.  Turde  ikke  herefter 
den  Tanke  være  nærliggende,  at  der  til  Udsmykning 
af  den  kongelige  Kistes  Hovedende  har  været  for- 
arbejdet et  særligt  Beslag,  som  endnu  ikke  var  færdigt 

—  Kong  Christjern  hastede  med  Begravelsen,  hedder 
det  —  da  Kongens  Lig  blev  lagt  i  Kiste,  og  som  først 
senere  er  blevet  fastnaglet?  Det  Parti  af  Kongens 
Hovedskal,  i  hvilket  der  findes  de  i  triangulær  Form 
tæt  ved  hverandre  liggende  tre  Brud,  som  gaa  gennem 
hele  Hovedskallens  Tykkelse,  ere  just  beliggende  der, 
hvor  Hovedet,  naar  et  Lig  ligger  udstrakt  i  Kisten, 
vil  være  nærmest  dennes  Hovedende,  og  de  af  Pro- 
fessoren omtalte,  ved  Beslag  dengang  brugelige  cylin- 
driske Jernnagler  kunne  ret  naturlig  antages  at  have 
været  for  lange,  og  ved  Beslagets  Fastnagling  paa  den 
tykke  Egeplanke  ere  de,  som  Brudene  tale  for,  Haand- 
værkerne  uafvidende,  da  Kisten  allerede  var  lukket, 
blevne  drevne  ind  i  Hovedskallen  med  Hammerslag. 
De  to  andre  Beskadigelser  af  Hovedet,  den  fortil  paa 
Pandebenet   og  den   udadtil    paa   venstre  Isseben   ere 

blevne  til  akkurat  paa  samme  Maade,  kun  ere  Læsi- 
oner paa  disse  blevne  mindre  dybe,  fordi  dér  Hovedet, 
naar  det  er  kistelagt,  er  en  Kjende  længere  fjernet 
fra  Kistens  Hovedende  end  den  Del  af  Hovedet,  hvor- 
paa  de  tre  Huller  paa  Kong  Hans'  Hovedskal  fore- 
findes. Beslaget,  skulde  jeg  tro,  har  været  trekantet 
eller  kløverbladformet  og  er  blevet  fastslaaet  med  6 
Nagler,  tre  inderst  i  Trekanten  eller  ved  Bladenes 
Basis  og  tre  andre  mere  udad  imod  Trekantens  tre 
Hjørner  eller  Bladenes  tre  Spidser.  Naar  der  da  paa 
højre  Iseben  mangler  et  Mærke  efter  den  sjette  Nagle, 
symmetrisk  med  Mærket  udadtil  paa  venstre  Isseben, 
er  dette  forklarligt  simpelthen,  enten  ved,  at  Hovedet 
har  været  bøjet  ganske  lidt  tilhøjre  om  en  forfra 
bagtil  gaaende  Axe,  eller  ved  at  Liget  i  det  hele  ikke 
har  ligget  lige  i  Kistens  Midtlinie,  men  ubetydelig 
tilhøjre.  I  begge  Tilfælde  vilde  en  Nagle  af  Længde 
som  de  øvrige  fem  kunne  vise  sig  for  kort  til  at 
volde  Beskadigelse  af  Hovedskallen. 

Fra  Retslægens  Synspunkt  tillader  jeg  mig  at  hen- 
stille den  her  fremsatte  Hypotese  som  i  hvert  Fald 
ikke  usandsynlig." 


At  Roskilde  Bisp  og  Kapitel  vilde  protestere  imod, 
at  Kong  Hans  begravedes  i  Odense,  stadfæstede  sig 
snart,  thi  dels  holdt  Bispen  sig  til  Kongens  tidligere 
Udtalelse  med  Hensyn  til  sit  sidste  Hvilested,  og  dels 
paaberaabte  han  sig  det  pavelige  Stadfæstelsesbrev 
paa  Kapellet  i  Roskilde.  Dronning  Christine  vilde 
imidlertid  ikke  udlevere  Liget.  Saa  truede  den  Ros- 
kilde Bisp  Dronning  Christine  med,  efter  hendes  Død, 
at  lade  de  kongelige  Lig  overflytte  fra  Odense  til 
Roskilde.  Dronning  Margrethes  Lig  var  i  sin  Tid, 
paa  en  tidligere  Bisp  i  Roskildes  Bud,  ført  bort  fra 
Sorø;    —   thi   Aaret   efter  Dronning   Margrethes   Død, 

da  hendes  Lig  var  nedsat  i  Sorø  Kirke,  lod  den 
myndige  Kansler  og  Bisp,  Peder  Jenssøn  Lodehat  i 
Roskilde,  hendes  Lig  bortføre  med  Magt,  som  der 
staar  i  den  gamle  Beretning:  „Imod  Munkene  udi 
Soer  deres  Villie ' ;  —  saa  gørligt  var  det.  Derfor 
blev  Dronning  Christine  ængstelig  og  henvendte  sig 
nu  direkte  til  Pave  Leo  X,  som  med  al  Velvilje  stad- 
fæstede, at  Kong  Hans  og  hans  Familie  uanfægtet 
maatte  hvile  i  Odense,  og  derved  forblev  det  saa. 

Der  gik  nu  næstendels  100  Aar  hen.  før  det  næste 
kgl.  Lig,  efter  Christian  I's  Død,  bisattes  i  Roskilde 
Domkirke,  idet  Christian  III  først  i  1579  overførtes 
dertil  fra  Odense. 


K' 


V.    DRONNING  CHRISTINE. 

ONG  Hans'  Dronning  Christine   af  Sachsen  var  en 
værdig   Søster    til    Sachsens    berømte    Kurfyrster 
Frederik  den  Vise  og  Johan  Frederik  den  Bestandige, 

i|  navnkundige    som  Martin  Luthers  Beskyttere   og   den 

begyndende  Reformations  første  Forfremmere. 

l;  Hun  var  født  i  Torgau  i  Sachsen,   Juleaften  1461. 

i'i  I  sit  16de  Aar  blev   hun    1477   fæstet   til  Christian  Is 

I  ældste  Søn  Hans,  og  Aaret  efter  rejste  hun  fra  Sachsen 

og  hentedes  i  Warnemiinde,  hvorhen  hun  var  bragt 
af  sin  Farbroder,  af  et  stort  Følge.    Her  gik  hun  om 

|j  Bord  og  landede  i  Stubbekjøbing,  drog  igennem  Sjæl- 

land og  modtoges,  før  hun  naaede  Kjøbenhavn,  af  sin 
Svigerfader  og  sin  Fæstemand  Hertug  Hans  med  et 
stort  Følge. 

Dronning  Christine  fortjener  en  høj  Plads  iblandt 
Danmarks  Dronninger,  baade  ved  sit  Mod  og  den 
store  naturlige  Godhjertethed  og  inderlige  Fromhed, 
hun  var  i  Besiddelse  af.  I  de  mangfoldige  Regn- 
skabsbøger, der  i  de  mange  Aar  haves  fra  hendes 
Haand,  er  der  næsten  ikke  en  Side,  som  jo  bærer 
Vidne  om  hendes  Godgørenhed  mod  nødlidende  og 
syge.  Hun  paalagde  Skattefogederne  paa  sine  Godser 
at  være  lempelige  mod  de  fattige,  ligesom  hun  ofte 
betænkte  Kirker  og  Klostre.  En  Franciskanermunk 
skriver  i   sin   Munkeordens  Historie:    „at   hvis   nogen 

skulde  t'orUvlle  de  Velgærninger,  Dronning  Christine 
viste  mod  den  hellige  St.  Franciski  Orden ,  maatte 
han  besidde  større  Veltalenhed  end  en  Homer  eller 
Virgil."  Rygtet  om  hendes  fromme  kirkelige  Sind 
naaede  selv  til  Rom  ,  saa  at  den  krigerske  Pave 
Julius  II,  faa  Dage  efterat  han  havde  besteget  Pave- 
stolen, underrettede  hende  om  det  Kald,  han  havde 
faaet,  og  bad  om  hendes  Forbøn  hos  Gud,  at  der 
maatte  forundes  ham  Kraft  til  at  varetage  sit  høje 
Embede  til  Kirkens  Gavn  og  Ære, 

Det  venskabelige  Forhold  imellem  Pave  Julius  II, 
Kong  Hans  og  Gemalinde  finder  mulig  sit  Udtryk 
derved,  at  der  i  Domkirken  i  Lund  i  Koret  findes 
en  stor  Sten  indsat,  i  hvilken  det  pavelige,  det  danske 
og  det  sachsiske  Vaaben  ere  udhugne ,  idet  Pave 
Julius  Ils  Vaaben  staar  i  Midten  og  det  danske  og 
sachsiske  paa  hver  sin  Side  deraf. 

Dronning  Christine  var  med  sin  Mand  gentagne 
Gange  i  Sverrig.  Efterat  Kong  Hans  havde  over- 
vundet Svenskerne  i  Aaret  1497,  lod  han  sig  krone  i 
Stockholm;  da  var  Dronningen  ikke  med,  men  da 
hun  i  Begyndelsen  af  Aaret  1499  var  med  Kongen  i 
Sverrig,  blev  hun  kronet  i  den  ærværdige  Domkirke 
i  Upsala.  Da  der  efter  Ditmarskerslaget  Aar  1500 
atter  blev  Uroligheder  i  Sverrig,  fulgte  hun  sin  Mand 
til  Stockholm  i  Begyndelsen  af  Aaret  1500.  Oprøret 
i  Sverrig  var  dog  for  mægtigt,  saa  Kong  Hans  maatte 
til  Danmark  for  at  hente  Forstærkning.  Den  Ilte 
August  1501  sejlede  Kong  Hans  fra  Stockholm  og 
efterlod  her  sin  Dronning ,  som  nu  stillede  sig  i 
Spidsen  for  et  Forsvar  af  det  befæstede  Stockholm 
Slot,  et  Forsvar,  som  søger  sin  Lige  i  Historien,  idet 
den  fromme  Dronning  med  sandt  Heltemod  forsvarede 
dette  befæstede  Punkt,  og  hun  led  under  Belejringen 
saa  meget,  som  det  kun  sjelden  falder  i  en  højbaaren 
Kvindes  Lod   at   lide.     I  September  Maaned  1501   be- 

gyndte  Belejringen  af  Stockholm  Slot,  som  Dronning 
Christine  forsvarede  med  1000  Mands  Besætning. 
Svenskerne  anførtes  af  Sten  Sture  og  Biskop  Hem- 
ming Gad.  Denne  var  i  Begyndelsen  høflig  imod  den 
indesluttede  Dronning  og  gjorde  hende  Tilbud,  som 
sigtede  til  hendes  personlige  Bekvemmelighed,  men 
da  hun  ikke  bad  om  noget  til  sig  selv,  men  kun  om 
noget  Vin  til  Fæstningens  syge,  blev  han  vred,  og 
den  vrede  Biskop  højtideligholdt  saaledes  blandt  andet 
Langfredag,  d.  25de  Marts  1502,  med  at  foretage  en 
Storm  imod  Fæstningen,  som  dog  afsloges. 

Det  tog  Tid  for  Kong  Hans  at  faa  Undsætning 
udrustet  i  Danmark,  ogsaa  skulde  han  besørge  sin 
Datter  Elisabeths  Bryllup  og  aflevere  hende  til  be- 
stemt Tid  til  Kurfyrst  Joachim  af  Brandenborg,  som 
baade  var  en  vanskelig  og  streng  Herre. 

Imidlertid  sad  Brudens  Moder,  Dronning  Christine, 
indesluttet  paa  Stockholms  Slot  og  sukkede  efter  Be- 
frielse, thi  alle  Slottets  Forraad  vare 'opbrugte,  og  til 
Sulten  sluttede  der  sig  smitsom  Sygdom,  medens  An- 
tallet ogsaa  steg  paa  de  mange  saarede,  Forsvaret  af- 
gav. Af  1000  Mennesker  var  der  900  døde  og  faldne, 
før  Slottet  maatte  overgive  sig.  Mandagen  d.  9de  Maj 
1502,  og  Dronning  Christine  og  den  tilbageværende 
Besætning  drog  som  Fanger  ud  af  Slottet.  Den  føl- 
gende Torsdag  kom  Kong  Hans  med  sin  Flaade  til 
Undsætning.  Kun  tre  Dage  var  det  om  at  gøre,  og 
alt  havde  været  reddet.  Man  kan  tænke  sig  Kong 
Hans'  Harme  over  Slottets  Fald  saa  kort  forud  for 
hans  Komme  og  de  Selvbebrejdelser,  han  maatte 
gøre  sig.  Han  krævede  senere  andre  strengt  til  Regn- 
skab derfor,  men  selv  havde  han  vistnok  at  bebrejde 
sig,  at  han  havde  tøvet  for  længe  i  Vordingborg,  hvor 
Lensmanden  Torben  Bille' s  skønne  Frue,  Edele  Jærn- 
skjæg,  ved  sit  Trylleri  havde  forsinket  ham.  Samme 
Fru  Edele   havde  været   en   af  Dronningens  Jomfruer 

og  som  saadaii  tidligere  været  med  Kongeparret  i 
Stockholm,  hvor  Kong  Hans  forargede  Svenskerne 
ved  den  Opma'rksomhed ,  han  viste  denne  ene  ,.Hof- 
jomfru"  fremfor  de  andre,  ved  at  køre  alene  med 
hende  i  Kanefart,  saa  Smædeviser  straks  kom  frem. 

Vel  blev  Jomfru  Edele  Jærnskjæg  senere  gift  med 
ovennævnte  Lensmand  paa  Vordingborg  Slot ,  men 
Kongens  Sværmeri  for  hende  tabte  sig  ikke;  hun 
døde  imidlertid  flere  Aar  før  Kongen. 


For  at  komme  tilbage  til  Dronning  Christine;  denne 
vilde  Svenskerne  ikke  frigive  ved  Stockholms  Slots 
Fald,  og  hun  blev  ikke  behandlet  med  den  Ridderlig- 
hed, hun  som  Kvinde  og  paa  Grund  af  sit  heltemodige 
Forsvar  havde  fortjent.  Hun  holdtes  i  Fængsel  i 
Sverrig  i  samfulde  18  Maaneder,  først  i  Graabrødre- 
klostret  i  Stockholm  og  siden  i  Vadstena  Kloster. 
Hun  savnede  ofte  det  fornødne  og  havde  ikke  andet 
end,  hvad  hun  kunde  laane  eller  faa  til  Gave  af  gode 
Folk  i  Staden.  Det  var  tilsidst  Pavens  Alvorsord  til 
de  Svenske,  der  hjalp  hende  ud  af  Fængslet. 

Hendes  tidligere  Plageaander,  Sten  Sture  og  Biskop 
Hemming  Gad ,  fulgte  hende  nu  —  meget  imod 
hendes  Ønske  —  med  et  prægtigt  Følge  fra  Vadstena 
til  den  danske  Grænse. 

I  Decbr.  1503  kom  Drn.  Christine,  efter  8  Maaneders 
haard  Belejring  og  c.  20  Maaneders  pinligt  Fængsel, 
til  Halmstad,  hvor  hendes  ældste  Søn,  Hertug  Chri- 
stian (II),  tog  imod  hende.  Ved  hendes  Ankomst  til 
Kongeborgen  i  Kjøbenhavn  —  det  var  3  Aar,  siden 
hun  var  draget  bort  derfra ,  —  var  Kongeborgens 
skønneste  Prydelse,  Dronning  Christines  eneste  Datter, 
den  unge  og  yndige  Prinsesse  Elisabeth,  imidlertid 
borte    og    havde    opslaaet    sit   Paulun    i   Brandenburg 

som  Kiirfyrst  Joachims  Gemalinde.  I  Marts  1504  be- 
gav Drn.  Christine  sig  paa  Rejse  didhen  for  at  se 
Datteren;  hun  traf  hende  paa  Vejen  i  Byen  Wilsnack, 
og  da  hun  havde  set  den  elskede  Datter,  udøst  sit 
Hjerte  for  hende  og  ret  talt  ud  med  hende,  vilde 
Dronn.  Christine  ikke  rejse  videre,  men  vendte  da 
atter  tilbage  til  Danmark. 


Efterat  Kong  Hans  var  død,  boede  Enkedronning 
Christine  i  nogen  Tid  paa  Næsbyhoved  Slot  og  senere 
hen  i  Odense.  Hun  indkaldte  Kunstneren  Claus  Berg 
fra  Lybæk,  som  med  sine  12  Svende  var  flere  Aar 
om  at  udskære  den  sjeldne  og  mærkelige  Altertavle, 
som  nu  staar  i  St.  Knuds  Kirke  i  Odense. 

Da  Dronning  Christine  i  Aaret  1511  i  Odense  havde 
den  Hjertesorg  at  miste  sin  yngste  Søn  Franciskus, 
lod  hun  ham  begrave  i  Graabrødrekirken  der.  og  hun 
bestemte  ogsaa  den  til  Hvilested  for  sig  og  Gemal, 
som  tidligere  er  berørt.  Hun  vilde  begraves,  ikke 
med  Smykke  og  Pragt,  men  i  en  Franciskanernonnes 
ringe  Klædning. 

Hun  sad  Enke  i  8  Aar  og  døde  i  Odense  den  8de 
December,  60  Aar  gammel. 


Kong  Hans'  Datter,  Prinsesse  Elisabeth,  fødtes  paa 
Nyborg  Slot  1485. 

Allerede  15  Aar  gammel  lovedes  hun  bort  som 
Brud  til  den  lOaarige  Kurfyrst  Joachim  I  af  Branden- 
borg  i  Følge  en  Ægteskabskontrakt,  der  afsluttedes  i 
Kiel  i  Februar  1500;  i  samme  Kontrakt  stod  der  frem- 
deles, at  ovennævnte  Kurfyrste  Joachims  Søster  Anna 
skulde    ægte    Kong  Hans     16  Aar    yngre   Broder   Fre- 

derik(I).  Brylluppet  skulde  have  været  holdt  i  I.")!)!, 
men  det  blev  udsat  til  1502.  Kong  Hans,  som  skulde 
have  fulgt  sin  Datter  ned  til  Brandenborg.  var  for- 
hindret, da  han  var  i  Krig  med  Sverrig,  og  hans 
Dronning,  som  udstod  en  Belejring  paa  Stockholms 
Slot,  var  ogsaa  undskyldt  i  at  kunne  være  med  til 
sin  eneste  Datters  Bryllup.  Det  blev  derfor  overladt 
til  Kongens  Broder,  Hertug  Frederik,  der  selv  skulde 
hente  sig  en  Brud,  at  ledsage  Broderdatteren  Elisabeth 
ned  til  Brandenborg. 

Brylluppet,  eller  rettere  Dobbeltbrylluppet,  stod  i 
Byen  Stendal  i  den  preussiske  Provins  Sachsen ,  da 
der  rasede  Pest  i  Berlin.  Der  var  kommen  en  Masse 
højfornemme  Gæster  til  Stede,  saa  man  anslog  Tallet 
af  de  Heste,  der  hidførte  de  fremmede,  til  7000  Stykker. 

Vielsen  forrettedes  den  10de  April  1502  af  Erke- 
bispen  af  Magdeburg,  Prins  Ernst  af  Sachsen.  Der 
afholdtes  i  de  Festens  Dage  baade  Dans ,  Ridderspil 
og  Turneringer;  ved  en  af  disse  sidste  kom  Hol- 
stenerne og  de  Danske  op  at  skændes ,  det  blev  til 
Alvor,  det  kom  til  Haandgemæng,  og  de  huggede  løs 
paa  hinanden,  saa  nogle  bleve  paa  Stedet,  og  andre, 
dødelig  saarede,  bares  bort.  Hele  Byen  kom  i  Oprør, 
og  Borgerne  grebe  til  deres  Værge.  Omsider  stilnede 
Vreden  af,  og  alle  Bryllupsgæ.ster  forlode  Byen  i  smaa 
Hobe  ad  Gangen. 

Dette  var  hidtil  det  mærkeligste,  man  vidste  om 
dette  Bryllup,  indtil  den  preussiske  Regering  300  Aar 
efter,  i  1865,  fandt  paa,  at  Preussens  Konge  som  Ætling 
nedstammende  fra  Kong  Hans'  Datter  og  var  nær- 
meste Arving  til  de  erobrede  Hertugdømmer,  nu  da 
i  1863  den  oldenborgske  Kongestamme  i  Danmark 
var  uddød.  — 

Dette  Prinsesse  Elisabeths  Ægteskab  med  Kurfyrst 
Joachim  I  af  Brandenborg  blev  i  høj  Grad  ulykke- 
ligt, thi  han  var  en  saa  haard  og  brutal  Herre,  at 
hun  tilsidst  ikke  kunde  holde  det  ud  med  ham.  Da 
hun  i  Følge  med  sin  Broder,  Kong  Christian  II,  i 
1523  i  Sachsen  hørte  en  Prædiken  af  Luther,  blev 
hun  greben  saa  stærkt  heraf,  at  hun  med  Liv  og 
Sjæl  sluttede  sig  til  hans  Lære.  Hendes  katolske 
Ægtefælle,  —  der  desuden  frastødte  hende  ved  sit 
Levnet  med  Friller  og  Dyrkelsen  af  Astrologi ,  som 
hun  betragtede  som  Trolddom ,  —  truede  hende ,  i 
sin  heftige  Vrede,  med  Død  eller  Indmuring,  hvis 
hun  ikke  nød  Nadveren  paa  katolsk  Vis ,  —  saa 
flygtede  hun,  ved  Christian  Ils  Hjælp,  i  Aaret  1528 
fra  Mand  og  Børn.  Alle  Forsøg  paa  Forlig  strandede. 
Efter  Flugten  boede  hun  paa  Lichtenberg  ved  Witten- 
berg for  at  være  i  Nærheden  af  Luther,  hvis  Omgang 
styrkede  den  ulykkelige  Kvinde.  Selv  efter  Kurfyrst 
Joachims  Død  1535  blev  hun  boende  der.  Da  Luther 
døde,  eller  muligvis  noget  før,  flyttede  hun  til  sit 
Enkesæde  Spandau,  hvor  hun  døde  den  Ilte  Juni 
1555.  Samme  Kurfyrstinde  Elisabeth  var  alle  Dage 
Broderen  Christian  II  en  god  og  kærlig  Søster;  de 
kom  en  Del  sammen  i  de  Aar,  han  levede  i  Land- 
flygtighed, fra  1523  indtil  han  atter  drog  til  Norge 
for  derfra  at  muligen  kunne  generobre  Danmark. 
Det  var  hende  en  stor  Sorg,  da  han  blev  kastet  i 
Fængsel  paa  Sønderborg  Slot.  Hun  skrev  Gang  paa 
Gang  og  virkede,  hvad  hun  kunde,  for  at  formilde 
hans  Fængsel.  Det  sidste  Brev,  man  har  fra 
hende  i  den  Hensigt ,  er  et  Brev  fra  Efteraaret 
1551  til  Kong  Christian  III,  hvori  hun  bønfalder 
ham  om  sin  Broders  Befrielse.  Hun  var  dengang 
uvidende  om ,  at  hendes  Ønske  allerede  var  til 
Dels    opfyldt    halvandet    Aar    tidligere ;    —    saa    for- 

ladt  og  forglemt  var  Christian  II  l)levcn  under  sil 
tyveaarige  Fangenskab,  at  selv  hans  nærmeste  for- 
bleve  uvidende  om  Forandringerne  i  hans  Stilling, 
da  han  blev  ført  fra  Sønderborg  til  Kalundborg, 
hvor  hans  Ophold  blev  saa  taaleligt  som  vel 
muligt. 


VI.    KONG  CHRISTIAN  II. 

KONG  Christian  II  arvede  fra  sin  Fader  og  Farfader 
Striden  med  Sverrig  og  Ønsket  om  at  realisere 
Unionstanken ,  som  under  heldige  Omstændigheder 
var  lykkedes  for  Dronning  Margrethe  for  en  stakket 
Stund,  medens  Unionen  under  hendes  nærmeste  Efter- 
følgere snart  løsnedes  i  Sammenføjningen  af  de  saa 
forskelligartede  Lande.  Alt  var  forsøgt,  saavel  lang- 
varige og  møjsommelige  Underhandlinger,  som  haard- 
nakket  Kamp.  Nu  vilde  Christian  II  for  hurtigere 
at  komme  til  Maalet  tage  end  haardere  fat  ,  og 
Modstanden,  han  mødte,  gav  hans  haarde  og  liden- 
skabelige Gemyt  Næring  og  gjorde  ham.  der  af  Naturen 
var  i  Besiddelse  af  en  stor  Retsfølelse,  til  Tyran. 

Grundsætningen  i  hele  Christian  II's  Regeringstid 
var  at  sikre  Byernes  Næringsvirksomhed;  og  for  at 
sætte  en  Grænse  for  Lybæk  kernes  og  deres  „Peber- 
svendes" Landprang,  o:  Indkøb  af  Varer  paa  Landet, 
paabød  han  Bønderne  at  sælge  deres  Varer  i  Byerne ; 
derfor  var  han  alle  Dage  Borgernes  Ven.  Hvad  der 
styrtede  Christian  II  var,  at  han  var  forud  for  sin 
Tid  og  ikke  forstod  at  lempe  sig  efter  Forholdene. 
De  Forandringer,  han  vilde  indføre,  vare  for  store, 
for  gennemgribende,  og  for  pludselige,  og  desuden 
gik  de  ogsaa  ud  paa  at  berøve  Adelen  en  Del  af  dens 
Magt,   og  derfor   fik   han   ogsaa  snart  denne  dengang 

mægtige  Stand  imod  sig;  tiii  Christian  II  Ibrsøgle 
kraftigt  at  opretholde  Byernes  Selvstændighed  imod 
Lensmændene,  idet  han  hævdede  Byernes  Ret  til  al 
..ligge  til  Kongens  Fadebur ",  som  betegner,  at  Borgerne 
havde  at  svare  deres  Afgifter  til  Kongen  og  ikke  til 
Lensmanden.  Efterat  Kong  Christian  II  havde  for- 
ladt Riget  i  1523  som  en  landflygtig  Mand,  og  da 
Adelen  fik  mere  og  mere  Overhaand  i  hans  Fjende 
og  Eftermand  Kong  Frederik  Is  Tid,  truede  det  med, 
at  Smaabyerne  skulde  komme  fuldstændigt  under 
Adelens  Aag,  idet  mange  bortforlenedes  til  Adelsmænd, 
der  .saaledes  fik  en  Ret  til  at  hæve  de  kongelige  Ind- 
tægter af  Byerne,  og  gradvis  udvidede  dette  til  at 
optræde  som  deres  virkelige  Overherrer.  Faktisk 
blev  det  naturligvis  Ridefogederne,  Forvalterne  paa 
Adelens  faste  Gaarde,  der  kom  til  at  optræde  som 
Borgernes  Øvrighed.  Hvor  forhadte  disse  saakaldte 
..Sporefogeder'-  vare,  det  gav  Byernes  Borgere  Prøver 
nok  paa  i  Grevens  Fejde,  thi  foruden  oprigtig  Hen- 
givenhed for  den  saa  troløst  forraadte  Borgerven, 
Christian  II,  og  Haab  om  at  faa  ham  til  Konge  igen, 
har  intet  bidraget  mere  til  at  kaste  Købstadsborgerne 
i  Grev  Christoffer  af  Oldenborgs  Arme  i  Grevens  Fejde, 
end  at  han  optraadte  som  deres  Forsvarer  og  lovede 
dem  Befrielse  fra  ., Sporefogederne". 


Christian  Ils  Forhold  til  Dyveke  er  bekendt  nok. 
Dennes  Moder,  Hollænderinden  Sigbrit  Willumsen, 
som  af  politiske  Grunde  havde  forladt  sit  Fædreland, 
havde  slaaet  sig  ned  i  Bergen.  Da  Christian  II  som 
Prins  styrede  Norge,  traf  han,  ved  en  Fest  her  i  Bergen, 
Mutter  Sigbrit  og  hendes  Datter  Dyveke  (DiifTken  o:  den 
lille  Due)  —  sagtens  vel  et  Kælenavn.  At  Sigbrit  og 
Datter  kunde  opnaa  at  faa  en  Indbydelse  til   en  Fest 

paa  Slottet  i  Bergen,  viser,  at  de  maa  være  blevne 
henregnede  til  Folk  af  bedre  Ekstraktion.  Det  var  i 
Aaret  1507,  at  Christian  II  saa  Sigbrit  første  Gang; 
saavel  Moder  som  Datter  fulgte  til  Oslo  med  Christian  II, 
hvor  han  byggede  et  Stenhus  til  dem,  og  de  fik  deres 
Fornødenheder  fra  Slottet.  Moderen  blev  hans  Raad- 
giverske  for  Eftertiden  og  Datteren  hans  Frille. 

Uagtet  dette  løse  Forhold  med  Dyveke  vilde  Chri- 
stian II  af  politiske  Hensyn  nok  indgaa  et  regelret 
Ægteskab,  naar  et  passende  og  godt  Parti  kunde 
findes,  og  hans  Øjne  vare  i  saa  Henseende  henvendt 
paa  de  to  Prinsesser  Leonora  og  Isabella  (Elisabeth), 
Søstre  til  Kejser  Carl  V.  For  at  naa  sit  Maal  skrev 
Christian  II  i  Aaret  1514  til  sin  Gesandt  i  Neder- 
landene: .,1  Besynderlighed  gælder  det  den  højbaarne 
Frøken  Leonora,  den  ældste  Datter  af  Burgundien ;  — 
men  er  det  ikke  muligt,  bedes  Du  at  fri  til  den 
mellemste  Frøken  Isabella'-  (Elisabeth);  hende  blev 
det  i  Virkeligheden.  Samme  Prinsesse  Elisabeth  var 
en  Datter  af  Erkehertug  Philip  af  Østerrig  og  Kong 
Ferdinand  den  Katolskes  Datter  Johanna  ..den  Van- 
vittige". 

Eli.sabeth  var  født  i  Briissel  d.  18de  Juli  1501,  og 
efter  Faderens  tidlige  Død  (1506)  opdragen  af  den 
kloge  Faster  Margrethe,  Regentinde  i  Nederlandene. 
Blandt  Elisabeths  og  Broderen  Kejser  Carl  V's  Lærere 
var  ogsaa  den  senere  Pave  Hadrian  VI ,  —  en  Skibs- 
tømmermands Søn  fra  Utrecht,  der  var  Professor  ved 
Universitetet  i  Lowen ;  —  den  eneste  Hollænder ,  der 
nogensinde  beklædte  Pavestolen ;  han  var  da  for  Resten 
ogsaa  den  sidste  Udlænding,  der  blev  valgt  til  Pave, 
thi  siden  den  Tid  er  Valget  altid  faldet  paa  Italienere. 

Prinsesse  Elisabeth  tog  med  stor  Resignation  imod 
at  gifte  sig  med  den  20  Aar  ældre  Mand,  thi  hun 
var  fra  Barn  af  vænnet  til  at  rette  sig  efter  sin 
Formynders  Vilje  uden  at  gøre  Indvendinger. 

Samme  Dag,  den  llle  Juni  1514,  da  Christian  II 
blev  kronet  i  Kjøbenhavn,  blev  Prinsesse  Elisabeth  ved 
Prokurntion  viet  til  Rigsmarsken  Mogens  Gjøe  i  Briissel, 
men  den  egentlige  Formieling  blev  formedelst  Brudens 
store  Ungdom  —  hun  var  kun  13  Aar  dengang,  — 
udsat  til  næste  Aar. 

I  Vinterens  Løb  udrustedes  der  nu  i  Danmark  en 
Eskadre  paa  8  Skibe,  i  Stand  til  at  hente  Elisabeth. 
I  Juni  Maaned  1515  sejlede  Erkebiskop  Erik  Walken- 
dorf  og  Rigsmarskens  Broder  Henrik  Gjøe  og  et  Par 
andre  Adelsmænd  til  Holland,  hvor  de  i  Juli  kastede 
Anker  ved  Veere  paa  Øen  Walchern. 

Den  unge  Dronning  Elisabeth  var  meget  afholdt 
i  sin  Hjemstavn ,  og  man  tænkte  der  med  Vemod 
paa  hendes  Afrejse  til  det  fjerne  nordlige  Land,  om 
hvis  Konge  Rygtet  allerede  havde  bragt  alskens  Om- 
tale af  hans  Forhold  til  Dyveke.  I  et  Brev  fra  Neder- 
landene roser  Erik  Walkendorf,  under  Opholdet  der, 
med  stor  Varme  den  kongelige  Bruds  Skønhed  og  Dyd. 

Efter  et  kort  Ophold  i  Nederlandene  sejlede  man 
af  til  Danmark,  men  det  blev  Storm  under  Vejs,  Drn. 
Elisabeth  blev  meget  søsyg,  saa  hun  vilde  i  Land,  da 
der  sejledes  forbi  Jyllands  Kyst,  men  det  forhindredes 
dog.  tændelig  landedes  der  i  Helsingør  d.  4de  August 
1515.  Her  udhvilede  Drn.  Elisabeth  sig  nogle  laa 
Dage  for  at  komme  sig  ovenpaa  den  sirenge  Søtur. 
Fra  Helsingør  tilskriver  Erik  W^alkendorf  Kong  Chri- 
stian ,  at  han  lykkelig  er  naaet  med  den  kongelige 
Brud  fra  Nederlandene  til  Helsingør,  og  udtrykker  sig 
saaledes:  „Hendes  Naade  er  vel  værd,  at  I  modtager 
hende  godt,  thi  hun  er  ædel,  viis,  dydig  og  dejlig; 
men  hendes  Naades  Klædedragt  behager  mig  ikke 
vel.-  Sagen  var,  at  ved  festlige  Lejligheder  bare 
Damerne  ved  Hoffet  i  Briissel  nedringede  Kjoler,  en 
Mode,  der  endnu  var  ukendt  i  Danmark.  Erkebiskop 
Erik  Walkendorf   arbejdede    utrætteligt    paa    al    gøre 

all  saa  godt  for  den  kongelige  Brud  som  muligt,  og 
han  var  bange  for,  at  Christian  Ils  Interesse  for 
Dyveke  skulde  gøre  ham  kold  og  ligegyldig  for  den 
festlige  Modtagelse  af  Kongens  fæstede  Brud.  Da  baade 
Christian  I,  Kong  Hans  og  dennes  Broder  Frederik 
intet  Skæg  bare,  men  alle  vare  glatragede,  var  Erik 
Walkendorf  bange  for,  at  det  skulde  misklæde  Kong 
Christian  II,  at  han  lod  sit  Skæg  vokse  i  den  senere 
Tid;  den  tro  Tjener  skriver  derfor,  forinden  Kongen 
skal  modtage  sin  Brud :  .,  Jeg  beder  Eders  Naade  yd- 
mygeligen,  at  I  modtager  Eders  Naades  Fyrstinde  med 
største  Stads,  og  lader  de  Burgundiske  og  os  alle  i 
Danmark  mærke,  at  Hendes  Naade  er  Eder  kærlig 
og  velkommen.  Og  lader  nu  straks  rage  Eders  Naades 
Skæg  af,  for  mange  Sagers  Skyld,  saa  kan  Eders 
Naade  med  saadant,  som  forskrevet  staar,  stoppe 
Munden  paa  os  allesammen."  Ifald  Christian  II  har 
føjet  Walkendorf  i  det  Stykke,  har  det  ikke  varet 
længe,  før  han  har  ladet  Skæget  vokse  ud  igen,  thi 
allerede  i  1520  blev  det  højeste  Mode  at  bære  .stort 
Skæg. 

Søndagen  den  12te  August  1515  gik  Formælingen 
og  Kroningen  Ibr  sig  i  Kjøbenhavn,  efterat  Elisabeth 
paa  Vejen  imellem  Helsingør  og  Kjøbenhavn  var  bleven 
modtaget  af  et  festligklædt  fornemt  Følge.  Foruden 
Christian  II  og  dennes  Moder  Enkedronning  Christine 
mødte  ogsaa  Kongens  Farbroder  Hertug  Frederik  og 
hans  Svoger  Kurfyrst  Joachim  af  Brandenborg  med 
sin  Gemalinde,  Kongens  Søster.  Den  festlige  Mod- 
tagelse, Dronn.  Elisabeth  fik,  overtraf  saavel  hendes 
som  hendes  Slægtninges  Forventning.  I  selve  Neder- 
landene fæstede  man  dog  ingen  Lid  til  Elisabeths 
fremtidige  Lykke,  da  de  der  fik  at  vide,  at  hun  havde 
haft  en  stærk  Storm  paa  Overrejsen  til  sit  nye  Rige, 
saameget  mere,  som  der  i  sin  Tid  paa  den  Dag,  hendes 
Daab   var   bestemt,    ligeledes  havde    raset   en  orkan- 

agtig  Storm;  det  værste  var  iniidleitid,  at  ved  selve 
det  kongelige  Bryllupsgilde,  hvor  der  blev  drukkel 
tæt,  var  en  Astrologus,  som  havde  taget  for  meget 
til  sig,  i  sin  Overstadighed  kommet  til  at  hilse  paa 
og  tiltale  Hertug  Frederik,  som  om  han  var  Konge, 
hvad  da  ogsaa  i  Virkeligheden  gik  i  Opfyldelse  8  Aar 
senere. 

Dronning  Elisabeth  vandt  hurtig  det  danske  Folks 
Kærlighed  og  efterhaanden  sin  kongelige  Ægtefælles 
Tillid  og  Agtelse.  Kongen  raadførte  sig  ofte  med  sin 
Dronning,  og  naar  han  var  udrejst,  førte  han  en  livlig 
Korrespondance  med  hende,  altid  paa  dansk,  hvilket 
Sprog  hun  lærte  snart  efter  Ankomsten  her  til  Landet. 
Kongens  Forhold  til  Dyveke  bar  hun  med  Taalmod 
og  Resignation,  mere  end  hendes  Slægt  og  de  danske 
HoiTolk  gjorde.  En  Hofdame,  der  vovede  at  tale  Dron- 
ning Elisabeths  Sag,  blev  af  Kongen  forvist  fra  Hotfet. 
Denne  Kongens  Haardnakkethed  fremskjaidte  muligvis 
Dyvekes  Død,  som  indtraf  i  Helsingør  i  Aaret  1517, 
man  mente  som  Følge  af  forgiftede  Kirsebær,  der  vare 
plukkede  i  Torben  Oxe's  Have.  Da  Torben  Oxe  2  Aar 
efter,  i  et  Drikkelag,  tilstod,  at  han  havde  baaret 
Kærlighed  til  Dyveke,  som  denne  dog  ej  havde  gen- 
gæ'ldt,  lod  Kongen  ham  uretfærdig  ombringe,  skønt 
Dronning  Elisabeth  gik  i  Forbøn  for  at  formilde 
Kongens  Vrede.  Baandet  imellem  Dyvekes  Moder 
Sigbrit  og  Christian  II  blev  muligvis  endnu  stærkere 
efter  Datterens  Død,  men  alligevel  bestod  der  dog  et 
godt  Forhold  imellem  Dronning  Elisabeth  og  Sigbrit. 
Efter  Dyvekes  Død  opholdt  Sigbrit  sig  mere  paa 
Slottet  end  forud,  skønt  hun  ejede  sin  egen  Gaard 
paa  Amagertorv;  saaledes  f.  Ex.  var  hun  altid*  til  Stede 
ved  Dronning  Elisabeths  Barselfærd,  og  holdt  her  lige 
saa  lidt  sin  Mund  i  Tømme,  som  hun  ellers  plejede; 
thi  da  Dronning  Elisabeth  i  Aaret  1519  nedkom  med 

Tvillinger,  to  Prinser,  blev  Mutter  Sigbrit  vred  og 
mente ,  „at  der  var  ikke  Land  nok  til  saamange 
„Herrchen'.  • 


Kong  Christian  II  var  kun  Konge  i  10  Aar;  da 
samlede  hans  mange  Modstandere  sig  imod  ham, 
med  Farbroderen  Hertug  Frederik  i  Spidsen.  Grusom- 
heden med  Blodbadet  i  Stockholm  indgød  alle  den 
højeste  Rædsel;  ikke  saa  sært,  om  den  danske  Adel 
kunde  frygte  en  Gentagelse  for  sit  Vedkommende, 
og  derfor  ønskede  ham  afløst  af  Farbroderen,  den 
sindige  Hertug  Frederik.  I  Stedet  for  at  forsøge  en 
Kamp,  da  Kongen  havde  Borger  og  Almue  paa  sin 
Side,  tabte  den  ellers  viljestærke  Mand  Modet  og  for- 
lod Riget  for  hos  sin  Svoger  Carl  V  at  søge  Hjælp. 


Om  Christian  II's  og  Mogens  Munks  Møde  i  Vejle 
skriver  Professor  C.  Paludan-Muller: 

„I  Slutningen  af  Januar  Maaned  1523  opholdt 
Kong  Christian  II  sig  i  Vejle  og  havde  her  den  be- 
kendte Sammenkomst  med  Rigsraad  Mogens  Munk 
til  Volstrup,  Landsdommer  i  Nørrejylland,  som  efter 
en  ikke  paalidelig  Beretning  hos  Hvidtfeldt  ved  denne 
Lejlighed  skal  have  overbragt  det  af  den  jydske  Adel 
i  de  samme  Dage  udfærdigede  Opsigelsesbrev,  hvilket 
Mogens  Munk  havde  efterladt  i  Gemakket  i  en  af 
sine  Handsker.  Kong  Christian  II  beretter  selv  Sagen 
anderledes,  idet  nemlig  Mogens  Munk  sagde,  at  han 
var  kommen  for  at  søge  Kongen  som  en  tro  og  villig 
Undersaat.  Mogens  Munk  blev  sat  til  Bords  med 
Kongen  og  behandlet  som  den  troeste  Mand  i  Riget. 
For  at  Christian  II  ikke  skulde  mærke  Mogens  Munks 
forgiftede  Mening,   begærede  denne  en  Stævning  over 

Kjler  Bryske  i  en  Retssag,  og  sagde,  at  han  ganske 
sikkert  vilde  møde  Kongen  i  Aarhus  den  26de  Januar. 
Men  saa  snart  han  kom  fra  Kongen ,  red  han  ind  i 
Holsten.  ..Den  hemmelige  Handel,  han  der  hestilte'', 
siger  Beretningen,  ..udkommer  vel  med  Tiden".'-  — 

Der  skal  en  stærk  Tro  til  at  finde  del  antageligt, 
al  en  al"  Opstandens  Hovedmænd,  hvis  Hals  var  lor- 
g^jort  med  al  Ret,  skulde  vovet  personlig  at  overhringe 
Opsigelsesbrevel ,  selv  paa  en  saa  skjult  og  listig 
iMaade;  thi  det  stod  jo  slet  ikke  i  hans  Magt  at  for- 
hindre, at  Handsken  fandtes,  endnu  inden  han  lukkede 
Døren  efter  sig. 

Mødet  i  Vejle  kan  have  været  rent  tilfældigt; 
Mogens  Munk  er  kommen  til  Vejle  uden  at  vide,  at 
Kongen  var  der.  Hurtigt  har  Mogens  Munk  indset, 
at  hans  Nærværelse  ikke  kunde  blive  ubekendt,  og 
at  han  næppe  vilde  slippe  med  Livet,  i  Fald  Kongens 
Mistanke  vaktes,  og  den  maatte  jo  vækkes,  mærkedes 
det,  at  han  vilde  liste  bort  igen.  Han  har  da  fundet 
det  klogest  at  gaa  lige  til  Kongen,  under  et  opdigtet 
Paaskud.  Hans  Mod  og  Snildhed  blive  altid  mærk- 
værdige. 

Antageligst  er  det  derfor,  at  Kongen  virkelig  ikke 
har  faaet  Opsigelsesbrevet  af  Mogens  Munk,  men  to 
Dage  efter  Viborgmødet,  hvor  Raaderne  vare  samlede, 
andetsteds  fra,  ved  et  almindeligt  Bud,  som  ikke 
kendte  Brevets  Indhold  og  afleverede  det  til  en  af 
Kongens  Omgivelser;  dersom  det  jydske  Raad  over- 
hovedet vilde  underrette  Kongen  straks  om  deres 
Skridt,  inden  de  endnu  vidste,  om  Kongens  Farbroder 
Hertug  Frederik  vilde  træde  rask  frem  til  deres 
Forsvar.  • 


Mogens  Munk  var  altsaa  paa  Rejsen  ned  til  Hertug 
F'rederik ,    som    han    traf   i    Husum    og    fandt    meget 

villig  til  straks  at  træde  op.  Undervejs,  et  Par  Mile 
IVa  Reiulsborg,  mødte  Mogens  Munk  et  Bud  fra  Chri- 
stian Ils  Svoger  Kurfyrst  Joachim  af  Brandenborg; 
dette  Sendebud  blev  overfaldet  og  dræbt  af  Mogens 
Munk ,  og  denne  tog  hans  Brevskaber  til  sig.  Den 
i;ide  iMarts  1523  kom  Hertug  Frederik  til  Kolding,  og 
den  26de  Marts  lod  han  sig  hylde  til  Konge  i  Viborg. 

Vi  vide  alle,  hvorledes  det  gik  senere. 

Utak  er  Verdens  Løn ;  Mogens  Munk  modtog  aldrig 
Tak  eller  Belønning  af  Hertug  Frederik ,  da  denne 
blev  Konge  under  Navn  af  Frederik  den  Første,  ja, 
Mogens  Munk  fik  end  ikke  Ridderslaget  af  den  Konge, 
han  havde  været  saa  virksom  med  at  faa  her  ind  i 
Landet. 

I  Grevens  Fejde  blev  Mogens  Munk  fordreven  fra 
sin  Gaard  af  sine  egne  Bønder,  da  de  holdt  paa 
Christian  II,  saalænge  de  kunde. 

Mogens  Munk  var  Stamfader  til  Kong  Christian  IV's 
uheldige  2den  Gemalinde,  Kirstine  Munk. 

Mogens  Munk  døde  80  Aar  gammel  i  Decbr.  loo8, 
syv  Uger  før  den  Herre  og  Konge,  han  sveg,  døde 
paa  Kalundborg  Slot. 


Den  13de  April  1523  forlod  Kong  Christian  II 
tilligemed  sin  Dronning  og  Børn  samt  Mutter  Sigbrit 
og  en  stor  Del  ansete  Mænd,  paa  henimod  20  Skibe, 
Kjøbenhavn,  medtagende  en  Del  Skatte  og  Rigsdoku- 
menter.  Straks  efter  Bortsejlingen  opstod  en  meget 
stærk  Storm,  ved  hvilken  nogle  faa  af  Skibene  gik 
under. 

Efter  19  Dages  besværlig  Sejlads  ankom  Chri- 
stian II  og  Familie  til  Veere,  en  bekendt  Orlogshavn 
paa  Øen  Walchern.  Her  blev  Christian  II  og  Familie 
vel  modtagen  af  en  Slægtning,   Hertug  Adolf  af  Bur- 

-und,  hvilken  i  sin  Tid  havde  ledsaget  Dronn.  Elisa- 
beth fra  Nederlandene  til  Kjøbenhavn. 

Det  var  med  et  tungt  Hjerte,  at  Dronn.  Klisahelh 
nu  gensaa  sit  Fædrelands  Kyster.  For  8  Aar  siden 
var  hun  draget  ud  fra  samme  Havn,  Veere,  under 
al  den  Pragt  og  Glans,  som  det  rige  burgundiske  Hof 
var  i  Stand  til  at  udfolde ,  ledsaget  af  en  Skare 
Herrer  og  Fruer  af  Landets  fornemste  Slægter,  —  en 
mægtig  Konges  Brud,  fuld  af  Forhaabninger  om  en 
glimrende  og  betrygget  Fremtid.  Nu  kom  hun  til- 
bage med  skuffede  Forhaabninger  og  bitre  Erfaringer 
om  Verdens  Omskiftelighed,  med  en  mørk  truende 
Fremtid  for  sig ,  omgiven  af  tre  smaa  Børn ,  der 
syntes  forladte,  manglende  Bekvemmelighed,  som  hun 
selv,  sjælelig  og  legemlig  lidende,  trængte  til.  Af 
kvindeligt  Tyende  var  der  kun  fulgt  med  hende  en 
simpel  hollandsk  Pige  og  en  Amme. 

Efter  et  kort  Ophold  i  Veere  drog  Christian  II, 
(lemalinde.  Børn  og  Følge  til  Mecheln ,  hvor  Stat- 
holderinden  Margrethe,  Dronning  Elisabeths  Faster, 
boede.  Denne  Faster  følte  jo  nok  en  dyb  Medlidenhed 
med  sin  ulykkelige  Broderdatter  og  dennes  Børn,  om 
hun  end  nærede  mindre  blide  Følelser  imod  Chri- 
stian II,  som  hun  desuden  jo  da  ikke  kunde  bringe 
Hjælp  og  Støtte  til  at  vinde  Danmark  igen.  Stat- 
holdersken Margrethe  blev  altsaa  meget  forlegen  ved 
Christian  Ils  Ankomst,  ham  hun  egentlig  aldrig  havde 
syntes  om ,  ja  endog  betragtet  med  ugunstige  Øjne 
ved  de  Efterretninger,  man  ad  svensk  Vej  havde  hørt 
om  ham.  Statholderinden  Margrethe  havde  ogsaa 
hørt,  at  Christian  II  ikke  var  nogen  Modstander  af 
Luthers  ^Kæ^tteri",  saa  der  var  jo  nok  at  udsætte  i)aa 
denne  ubudne  høje  Gæst;  men  paa  den  anden  Side 
var  den  danske  Dronning  Elisabeth  kødelig  Søster 
til  Kejser  Carl  V,  Overhovedet  for  de  christelige 
Regenter,  og  bundet  til  Fasteren  fra  Barndommen  af. 

Omendskønt  Christian  II  og  Dronn.  Elisabeth  ikke 
bragte  nogen  Lutheraner  med  sig  fra  Danmark,  og 
de  daglig,  for  at  holde  Fred  med  Faster  Margrethe, 
bivaanede  den  katolske  Messe,  var  man  dog  stadig 
mistænksom  overfor  dem  i  det  Stykke.  Denne  Kulde 
gjorde  Christian  II  bitter,  og  hans  Vrede  formeredes 
ved  den  Behandling,  som  Dyvekes  Moder  Sigbrit,  som 
Kong  Christian  havde  ført  med  sig  fra  Danmark,  led. 
Sagnet  siger,  at  Sigbrit  blev  bragt  om  Bord  i  en  stor 
Pakkasse,  for  at  Folkehadet  ikke  skulde  give  sig  Luft 
imod  hende.  Saafremt  Christian  II  selv  var  bleven 
i  Kjøbenhavn  og  havde  sendt  Sigbrit  ud  af  Riget,  var 
muligvis  Udfaldet  bleven  langt  heldigere  for  den  ulyk- 
kelige Konge,  end  som  Sagerne  senere  udviklede  sig. 

Da,  som  sagt,  Sigbrit  var  kommen  med  til  Hol- 
land, havde  hun  paa  Følelsen,  at  hun  der  skulde  tage 
sig  i  Agt,  da  Kong  Christian  nu  ikke  længer  kunde 
beskytte  hende.  Hun  skjulte  sig  derfor  saa  vel,  at 
længe  ingen  vidste,  hvor  hun  var.  Hun  havde  ogsaa 
Grund  til  at  skjule  sig,  thi  alle  Dronn.  Elisabeths 
Slægtninge  vare  opfyldte  af  en  rasende  Forbitrelse 
imod  hende,  hvem  de  gav  Skylden  for  hele  Kong 
Christian  Ils  Ulykke  og  alt  det  onde,  han  havde  be- 
drevet. Da  Regentinden  Margrethe  forlangte  af  Chri- 
stian II,  at  han  skulde  udlevere  Sigbrit  til  Straf,  sagde 
han,  mod  bedre  Vidende,  at  han  slet  ikke  vidste, 
hvor  hun  var.  Af  og  til  synes  det,  at  hun  kom  frem 
af  sit  Skjul,  og  da  altid  forklædt. 

En  Karl,  der  tjente  en  af  Christian  Ils  Mænd,  paa- 
stod  saaledes  en  Dag  at  have  set  Sigbrit  i  Nærheden 
af  Byen  Dortrecht;  hun  ledsagedes  af  en  Nonne  og 
var  selv  i  Nonnedragt.  Man  spurgte  Karlen,  om  han 
ogsaa  var  vis  paa ,  at  det  var  Sigbrit ,  han  havde  set, 
hvortil  han  svarede:  „Jo  ganske  sikkert,  jeg  kendte 
hende  godt,  thi  hun  har  engang  i  Danmark  villet 
lade  mig  hænge,'    saa   hendes  Træk   kunde    han  der- 

Ibr  ikke  {^leinine  saa  hurtig.  Nogen  Tid  eiter  lader 
det  til,  at  Statholderiiide  Margrethe  har  faaet  Mutter 
Sighrit  indfanget,  thi  der  skrives  fra  Nederlandene,  at 
„Fru  Margrethe  har  taget  Sighrit  i  saa  god  Forvaring, 
at  Solen  ikke  mere  vil  komme  til  al  skinne  paa 
hende.'- 

Da  Kong  Frederik  Is  Sendebud,  Peter  Svave,  i 
Aaret  1531  var  ved  det  engelske  Hof,  sagde  Kong 
Henrik  VIII  en  Dag  til  ham,  om  han  havde  hørt 
noget  om  Sighrit,  og  da  Peter  Svave  svarede,  at  han 
intet  vidste,  sagde  Henrik  VIII :  „Da  kan  jeg  fortælle 
Dem,  at  hun  nu  er  fængslet  og  vil  komme  til  at  lide 
Dødsstraf."  Rimeligt  er  det,  at  Sigbrit  er  bleven 
brændt  paa  Baalet  som  Heks  og  Troldkvinde. 


Da  Christian  II  saa  sig  om  alle  Vegne,  hvor  han 
mente,  der  var  Hjælp  at  faa,  vilde  han  ogsaa  forsøge 
sig  hos  Kong  Henrik  VIII  af  England,  om  han  muligen 
kunde  finde  Støtte  der  til  at  generobre  sit  Rige.  I 
den  Hensigt  foretog  han  en  Rejse  derover  tilligemed 
sin  Dronning.  For  at  de  kunde  optræde  med  for- 
nøden Glans,  havde  Dronning  Elisabeths  Faster,  Stat- 
holderinde  Margrethe,  overladt  dem  til  Opvartning 
en  af  sit  Hofs  Herrer  samt  8  å  4  Hofdamer.  Rejsen 
foretoges  i  Juni  Maaned  og  gik  over  Caiais;  den  19de 
kom  Kongeparret  til  Greenwich,  hvor  Kong  Henrik  VIII 
residerede.  Ligesom  Christian  Ils  Farfader  Kong  Chri- 
stian I  i  sin  Tid,  da  han  manglede  Penge,  havde  sat 
Shetlands-  og  Orknej^øerne  i  Pant,  saaledes  tilbød  nu 
Christian  II  at  give  Kong  Henrik  VIII  Island  i  Pant 
paa  et  større  Pengelaan,  han  søgte  at  gjøre  hos  denne, 
hvilket  Tilbud  den  engelske  Konge  dog  ikke  turde 
tage  imod,   som  rimeligt  var,   eftersom  Sagerne  stod. 

Først  i  Juli  Maaned  var  Christian  II  og  Gemalinde 
tilbage  igen  i  Mecheln,  hvor  de  vare  rejste  ud  fra. 

Efterat  være  kommen  tilbage  med  uforrettet  Sag 
rejste  Christian  II  til  Tyskland  for  at  virke  der,  medens 
hans  Dronning  for  en  Tid  blev  hos  Faster  Margrethe 
tilligemed  Børnene. 

Fra  Juni  1523  til  Juli  1524  var  Christian  II  i  Tysk- 
land for  at  forsøge  at  faa  udrustet  et  Tog  til  det  be- 
lejrede Kjøl)enhavns  Undsætning.  Da  den  Hær,  Chri- 
stian II  i  Virkeligheden  havde  faaet  samlet,  imidlertid 
igen  opløste  sig  paa  Grund  af  manglende  Pengemidler 
til  Soldens  Udredelse,  kan  man  vel  forstaa,  hvor  dybt 
nedbøjet  den  ulykkelige  Konge  var.  Paa  Slottet 
Lochau  i  Sachsen  besøgte  han  sin  Morbroder,  Kur- 
fyrst Frederik  den  Vise,  og  ved  den  Lejlighed  kom 
han  i  Klostret  Schweinitz  kort  derfra  til  at  høre 
baade  Luther  og  Melanchton.  Luthers  Prædiken  gjorde 
et  mægtigt  Indtryk  paa  Christian  II,  og  for  stadigere 
at  nyde  Luthers  Omgang  og  Undervisning  begav  han 
sig  til  Wittenberg ,  hvor  han  boede  hos  den  be- 
kendte Maler  Lucas  Kranach  en  stor  Del  af  Oktober 
og  November  s.  A. ;  Lucas  Kranach  malede  ogsaa  Chri- 
stian II  under  dette  Ophold. 

De  tvende  ædle  Kvinder,  Kongens  Hustru  Dronn. 
Elisabeth  og  hans  Søster  Kurfyrstinde  Elisabeth  af 
Brandenborg,  fulgte  snart  det  af  Christian  II  givne 
Eksempel,  at  lade  sig  belære  og  overbevise  om  Luthers 
rene  Lære. 

I  Kongens  Brevveksling  paa  denne  Tid  forekomme 
flere  Ytringer,  der  vise  hans  religiøse  Stemning.  Han 
skriver  efter  at  have  hørt  Luther  „at  han  havde  be- 
falet Vorherre  sin  Sag."  Da  Dronningen  anbefaler 
ham  at  være  forsigtig  paa  sine  Rejser,  svarer  han: 
„Vi  have  En,  som  paa  os  tager  Vare,  og  ej  forlader 
os,  det  er  Christus,  hvem  vi  befale  Eders  Sjæl  og 
Liv  indtil  evig  Tid." 

Luther  haviie  mogen  Godhed  lor  den  ulykkelige 
Christian  II.  Vel  kunde  han  ikke  være  hlind  lor 
hans  F'ejl  og  Brøde,  men  Betragtningen  heraf  skød 
han  til  Side,  idet  han  overlod  Dommen  til  Gud.  Da 
Christian  II  nogle  Aar  efter  var  hleven  kastet  i  Fængsel, 
skrev  Luther  et  Bønskrift  til  Kong  Frederik  I  i  Dan- 
mark, hvori  han  med  stor  Varme  formanede  denne 
til  at  vise  Mildhed  og  christelig  Skaansel  mod  sin 
overvundne  Fjende. 

De  10 — 11  Maaneder,  Christian  II  efter  Opløsningen 
af  hans  Hær  —  26,000  Mand  —  tilhragte  i  Tyskland, 
høre  til  den  sørgeligste  Tid  af  hans  Liv.  Han  flakkede 
ustadig  omkring  fra  det  ene  Sted  til  det  andet,  ingen- 
lunde velkommen  hos  de  Fyrster,  hos  hvem  han  søgte 
Tilflugt  og  Tilhold.  De  Slægtninge  og  Venner,  som 
han  mest  havde  stolet  paa,  svigtede  ham,  ja  viste  sig 
fjendtlige  imod  ham.  Han  var  i  stadig  Fare,  om 
ikke  for  sit  Liv,  saa  for  sin  Frihed,  da  han  efter- 
stræbtes af  de  Høvedsmænd  for  Landsknæ'gtene ,  som 
havde  KraA'  paa  Sold  af  ham,  og  intet  Middel  skyede 
for  at  opnaa  Betaling.  Han  maatte  derfor  ofte  holde 
sit  Opholdsted  skjult,  og  ofte  skifte  det,  og  naar  han 
rejste,  skete  det  i  største  Hemmelighed;  selv  Dronn. 
Elisabeth  vidste  tidt  ikke,  hvor  han  var  eller  drog 
hen.  Medens  Christian  Ils  Stilling  var  saa  sørgelig, 
var  Dronn.  Elisabeths  det  ikke  mindre,  eller  rettere: 
hun  led  endnu  mere  end  han.  Hun  bar  ikke  blot 
sin  Del  af  Ulykken,  der  havde  ramt  dem  begge,  men 
efter  sit  kærlige,  sit  trofaste  Hjerte  tog  hun  tillige 
Kongens  Sorg  paa  sig.  Hun  følte,  som  om  det  ramte 
hende  selv,  alle  de  Krænkelser  og  Skuffelser,  der 
overgik  hendes  Ægtefælle;  hun  gennemlevede  hos  sig 
alle  hans  Genvordigheder,  Sorger  og  Bekymringer  og 
daglige  Nød;  hun  var,  naar  hun  var  skilt  fra  ham,  i 
en  evig  Angst  for  hans  Sikkerhed.  Da  Adskillelsen 
blev    hende    for    utaalelig,    drog   hun   efter   ham    fra 

Nederlandene  for  at  være  hos  ham  i  Tyskland.  I 
den  Tid  hun  saa  var  med  sin  Gemal  i  Tyskland, 
havde  hun  ikke  engang  den  Trøst  og  Glæde  at  kunne 
have  sine  Børn  med  sig,  og  Moderhjertet  ængstedes 
en  Tid  ved  Efterretningen  om,  at  Børnene  vare  hleve 
angrebne  af  Sj^gdom. 

Siden  Dronn.  Elisabeth  var  kommen  fra  Neder- 
landene, opholdt  hun  sig  mest  ved  det  kurfyrstelige 
Hof  i  Berlin.  Her  havde  hun  den  Glæde  at  kunne 
leve  sammen  med  sin  Ægtefælles  Søster,  Kurfyrstinde 
Elisabeth,  der  var  en  ædel  og  kærlig  Natur,  ligesom 
hun  selv,  og  hvis  inderlige  og  søsterlige  Hengivenhed 
for  Christian  II  maatte  gøre  hende  dobbelt  kær  for 
Dronning  Elisabeth.  Samlivet  med  denne  kære  Sviger- 
inde borttog  noget  af  det  bitre  ved  Opholdet  i  Berlin. 
Kurfyrst  Joachim  I  var  nemlig  en  egenkærlig  og  egen- 
nyttig Mand.  Han  havde  endnu  Penge  tilgode  af 
Brudeskatten  fra  Danmark,  og  krævede  Dronn.  Elisa- 
beth derfor,  og  talte  i  bitre  og  nærgaaende  Udtryk 
om  hendes  Gemal,  saa  hun  tilskrev  denne,  hvor  yd- 
mygende og  ubehageligt  Opholdet  var  hende  i  Berlin 
hos  denne  ubehagelige  Kurfyrste ,  der  var  hende 
og  Christian  II  et  bittert  Svogerskab.  Til  sin  Gemal 
skriver  Dronn.  Elisabeth:  „Jeg  kan  aldrig  være  uden 
Sorg;  jeg  tror,  jeg  bliver  snart  galen,  saa  handle  de 
her  med  mig.  Jeg  længes  mig  ihjel,  med  mindre 
Eders  Naade  snart  har  Bud  efter  mig." 

Det  sidste  Brev  er  skrevet  i  Febr.  1524;  da  be- 
friede Christian  II  hende  for  Kurfyrstens  ubehagelige 
Selskab  ved  at  kalde  hende  til  sig  i  Sachsen. 

Kurfyrst  Frederik  den  Vise  af  Sachsen  viste  Gæste- 
venskab mod  Christian  II  og  Dronn.  Elisabeth,  men 
hjælpe  dem  kunde  og  vilde  han  ikke;  han  var  dog 
den  af  Kongens  Paarørende,  der  viste  ham  —  om 
end  halvt  uvillig  —  størst  Deltagelse  og  uegennyttig 
Hjælpsomhed. 

Da  Christian  II  endnu  havdo  l.)0,IJOO  Gylden  til- 
gode ved  Kejserluiset  af  sin  Hustru  Dronn.  Elisabeths 
Medgift,  vilde  han  gøre  Krav  paa  dem.  Da  Chri- 
stian II  mente,  al  det  ikke  fremmede  Sagen  selv  at 
rejse,  sendte  han  sin  Dronning  afsted  til  Fyrstefor- 
samlingen i  Niirnberg,  hvor  hendes  næstældste  Broder 
Ærkehertug  Ferdinand  præsiderede.  Denne  saa  hende 
ugerne  komme,  thi  han  havde  ingen  broderlig  (iodhed 
for  hende  og  skammede  sig  paa  Kejserhusets  Vegne 
over,  at  hun  skulde  vise  sig  i  sin  ulykkelige  og  for- 
ladte Tilstand  paa  et  Sted,  hvor  saamange  af  Rigets 
Fyrster  vare  forsamlede.  Hun  tiltraadte  Rejsen  paa 
en  ublid  Aarstid ,  i  Marts  1524,  uagtet  ovennævnte 
Broder  fraraadede  hende  den  saa  stærkt,  han  kunde, 
og  da  hun  kom ,  red  han  hende ,  for  Skams  Skyld, 
l*/2  Mil  i  Møde  udenfor  Staden.  Hun  anmodede 
Broderen  om  sin  Medgift,  i  hvert  Fald  20,000  Gylden 
til  Laans  straks,  til  at  afhjælpe  øjeblikkelig  Trang 
med,  og  i  bedste  Tilfælde  200,000  Gylden  til  Laans  i 
det  hele. 

Dagen  efter  sin  Ankomst  havde  Dronning  Elisabeth 
offentligt  Foretræde  hos  sin  Broder  Ærkehertug  Ferdi- 
nand i  Nærværelse  af  mange  høje  Fyrster  og  Herrer. 
Kurfyrsten  af  Sachsens  Sendebud  skrev  hjem  til  sin 
Herre:  „Hendes  Andragende  hørtes  af  enhver  med 
Medynk  og  Medlidenhed,  i  Særdeleshed  for  hendes 
Persons  Skyld ,  og  jeg  saa  i  Sandhed  kun  faa  af 
Raadsherrerne ,  som  ikke  havde  Taarer  i  Øjnene. 
Men  skønt  hun  handlede  med  Flid  og  Troskab  paa 
sin  Ægteherres  Vegne,  talede  dog  de  omkringstaaende 
Personer  ilde  om  Kongen;  kortsagt,  saa  meget  mærker 
jeg,  naar  hun  ikke  var,  vilde  man  her  ikke  sadle  en 
Hest  for  hans  Skyld."  Opholdet  i  Niirnberg  var  højst 
ubehageligt  for  Dronn.  Elisabeth ;  hun  opnaaede  slet 
intet  af  det,  hun  søgte;  hendes  Broder  undskyldte  sig 


48 


med  egen  Forlegenhed  overfor  enhver  af  hende  fordret 
Pengeudbetaling. 

Ogsaa  de  rent  personlige  Forhold  vare  trykkende 
og  ubehagelige  for  Dronning  Elisabeth ,  thi  hendes 
Svigerinde  i  Niirnberg,  Ærkehertug  Ferdinands  Gemal- 
inde, Anna  af  Ungarn,  var  langt  fra  at  ligne  Sviger- 
inden Kurfyrstinde  Elisabeth  i  Berlin.  Ærkehertuginde 
Anna  var  kold  og  tilbageholdende  og  skyede  Dron- 
ningen, saa  at  denne  havde  været  over  en  Uge  i 
Niirnberg  uden  at  kunne  faa  hende  i  Tale. 

Dronn.  Elisabeths  Broder,  Ærkehertug  Ferdinand, 
havde  straks  ladet  Søsteren  høre  ilde,  fordi  hun  syntes 
godt  om  Luthers  Lære.  Havde  Forholdet  derfor  været 
slet  før,  blev  det  værre,  da  Dronn.  Elisabeth  Skær- 
torsdag, den  24de  Marts  1524,  medens  hun  var  i 
Nurnberg,  lod  den  lutherske  Præst  ved  St.  Laurentii- 
kirken  hente  op  paa  Slottet  og  af  ham  lod  sig  give 
Nadverens  Sakramente  under  begge  Skikkelser.  Et 
saadant  Eksempel  givet  af  Kejserens  Søster  vakte 
stor  og  glædelig  Opsigt  blandt  de  Lutherske ,  men 
fremkaldte  ogsaa  den  heftigste  Forbitrelse  hos  hendes 
katolske  Slægtninge  og  deres  Tjenere.  Dronn.  Elisa- 
beth skriver  herom:  „Hannart  (Kejser  Carl  V's  Fuld- 
mægtig) er  bleven  saa  græsselig  vred  paa  mig,  fordi 
jeg  har  haft  den  Prædiker  hos  mig  fra  Byen,  og  lige- 
ledes har  de  gjort  min  Broder  halv  vred  paa  mig. 
Hannart  sagde,  at  dersom  han  vidste,  at  jeg  vilde 
holde  mig  efter  den  Præsts  Ord,  da  vilde  han  ikke 
mere  befatte  sig  med  vore  Sager,  thi  han  var  sikker 
paa,  at  han  da  skulde  miste  sin  Tjeneste  hos  min 
Broder,  Kejseren.  Min  Broder  Ferdinand  haver  talt 
til  mig  om,  at  Eders  Naade  (Christian  II)  haver  været 
hos  Luther,  og  sagde,  at  han  vilde  give  100,000  Gylden 
til,  at  I  ikke  havde  gjort  det.  Dog  har  jeg  givet  ham 
tilbørlig  Svar  derpaa,  som  jeg  skal  sige  Eders  Naade, 
naar  Gud  vil,  jeg  kommer  Eder  til  Ords.'' 

Kurfyrsten  af  Sachsens  Afsending  har  optegnet  de 
Ord,  Ærkehertug  Ferdinand  sagde  til  Søsteren,  Drn. 
Elisabeth.  Ærkehertugen  sagde  nemlig  til  hende : 
„At  han  vilde  ønske,  at  hun  ikke  var  hans  Søster", 
hvortil  Drn.  Elisabeth  svarede:  „Vor  fælles  Moder 
har  bragt  os  karske  til  Verden  som  kødelige  Søskende. 
Jeg  vil  holde  mig  til  Guds  Ord ,  alene  følge  det ,  og 
ingen  menneskelig  Myndighed;  men  i  alt  andet  vil 
jeg  gerne  gøre,  hvad  I  behager.  Vil  I  derover  for- 
nægte mig  som  Søster,  da  maa  jeg  fmde  mig  deri 
og  befale  det  Gud. " 

Efter  3  Ugers  Ophold  i  Niirnberg,  hvor  Drn.  Elisa- 
beth aldeles  intet  havde  kunnet  udrette,  begav  hun 
sig  paa  Tilbagevejen,  ledsaget  af  nogle  faa  Personer, 
til  Altenburg,  hvor  Christian  II  opholdt  sig.  Hun 
blev  nu  hos  ham  til  Begyndelsen  af  Juni  Maaned,  da 
det  blev  nødvendigt,  at  hun  drog  til  Fasteren  i  Neder- 
landene, eftersom  Kongen  ikke  længere  kunde  finde 
Udveje  til  at  bestride  Udgifterne  ved  Opholdet  i  Tysk- 
land. 

Da  Kurfyrst  Joachim  af  Brandenborg  ikke  kunde 
faa  Penge  hos  Christian  II,  lod  den  .,noble"  Mand 
sin  Vrede  gaa  ud  over  sin  Hustru ,  fordi  dennes 
Broder  ikke  kunde  betale  ham,  og  især  fordi  hun  af 
søsterlig  Medfølelse  søgte  at  skaane  Broderen  for 
Ubehageligheder.  Joachim  maatte  dog  kunne  have 
indset,  at  Christian  II  ikke  havde  noget  at  betale 
med. 

I  de  sidste  Dage  af  Juni  1524  kom  Drn.  Elisabeth 
tilbage  til  Mecheln,  hvor  hendes  Faster  tog  meget 
venligt  imod  hende  som  en  kær  Datter.  Drn.  ?]lisa- 
beth  maatte  rigtignok  udholde  en  streng  Straffepræ- 
diken for  sin  og  sin  Ægtefælles  Forbindelse  med 
Luther;  men  da  Fasteren  Margrethe  elskede  hende 
med  næsten  moderlig  Ømhed,  faldt  en  Forsoning 
med   hende   ikke  saa  vanskelig    som    med  Broderen, 

Ærkehertug  Ferdinand,  der  alene  beherskedes  af  Poli- 
tiken og  intet  Hjerte  havde  for  sin  Søster. 

Statholderinde  Margrethe  lod  iøvrigt  foretage  en 
Undersøgelse  blandt  Drn.  Elisabeths  Tjenere  og  Hus- 
gesinder  for  at  erfare,  hvorledes  det  stod  til  med 
deres  Tro,  da  det  var  hende  berettet,  at  flere  af  dem 
vare  luthersksindede,  hvilket  sidste  var  vist  nok. 

Omtrent  en  Maaned  efter  Drn.  Elisabeths  Afrejse 
fra  Tyskland  begav  Christian  II  sig  ogsaa  paa  Rejse 
til  Nederlandene.  Da  Kongen  vidste,  at  hans  Kredi- 
torer vilde  efterstræbe  ham  under  Vejs,  var  Rejsen 
ikke  uden  Fare;  han  brugte  derfor  saa  megen  For- 
sigtighed som  muligt,  samt  rejste  saa  hurtigt,  at  han 
undgik  de  udlagte  Baghold. 

I  de  sidste  Dage  af  Juli  1524  ankom  Christian  II 
til  Nederlandene,  hvor  han  rigtignok  ikke  var  vel- 
kommen hos  Regentinde  Margrethe,  hvad  hun  forud 
tidligere  tydeligt  nok  havde  givet  ham  til  Kende; 
men  han  havde  intet  andet  Sted  i  Verden  at  vende 
sig  hen ;  mente  maaske  ogsaa ,  at  naar  han  maatte 
undvære  den  betydelige  Sum  af  Medgiften,  som  endnu 
skyldtes  ham ,  kunde  han  vel  uden  Ubillighed  for- 
lange, at  man  for  en  Del  gjorde  det  godt  ved  at  give 
ham ,  hans  Hustru  og  Børn  Husly  og  Ophold  i 
Landet. 

Om  Kejser  Carl  V  end  ikke  gjorde  sin  Svoger 
Christian  II  noget  godt ,  var  han  dog  langt  venligere 
sindet  imod  ham  end  Statholderinde  Margrethe,  thi 
hun  og  Christian  II  kunde  slet  ikke  spændes,  thi, 
sagde  hun,  ikke  alene  var  Christian  II  gaaet  over  til 
Lutherdommen,  men  han  havde  endog  forført  sin 
Dronning,  Kejserens  Søster,  til  det  samme,  og  det  var 
en  Plet  paa  det  kejserlige  Hus'  Ære.  Da  Statholder- 
inden  nødig  vilde  have  Christian  II  og  Hof  lige  op 
ad  sig,  naar  hun  stadig  skulde  have  dem  i  Neder- 
landene, blev  Staden  Lier  valgt  til  deres  Opholdssted. 

Denne  By  laa  midtvejs  imellem  Antwerpen  og  Mecheln, 
lige  ved  Aaen  Nethe,  der  falder  i  Schelden.  Stedet 
havde  en  venlig  Beliggenhed  og  kunde  minde  meget 
om  Næstved  ved  Susaaen  i  Sjælland.  Indbyggerne 
vare  godmodige,  sindige  og  høflige.  Der  findes  endnu 
i  Lier  adskillige  Minder  fra  Christian  Ils  Ophold  der, 
saaledes  (iæstgivergaarden  „Falken",  der  ofte  nævnes 
i  Kongens  Udlændighedstid.  Herberget  er  naturligvis 
ombygget  siden  den  Tid,  men  har  bevaret  sit  gamle 
Navn  og  ligger  paa  samme  Sted  som  før.  Mærk- 
værdigere er  imidlertid  den  Bygning,  hvori  Chri- 
stian II  og  Familie  boede,  hvoraf  nogle  Levninger 
endnu  bevares,  benævnet  „Het  hof  van  Denemarken". 
Endnu  staar  en  ganske  ubetydelig  Del  af  den  egent- 
lige Beboelse  for  Christian  II  og  Familie.  Det  er  en 
Bygning  paa  tvende  Stokværk  med  o  smalle  Vindues- 
fag  i  øverste  og  4  i  nederste  Stokværk.  Rummet  er 
fordelt  paa  6  Værelser  i  det  L5de  Aarhundredes  Byg- 
ningsstil. Bjælkelaget  og  alt  Tømmer  indtil  Sparre- 
værket  under  Taget  er  af  Egetræ  og  vel  vedligeholdt. 
En  Gade,  der  støder  op  dertil,  hedder  „De  deensche 
Stråets 

Sidst  paa  Aaret  1524  tog  Christian  II  med  Familie 
og  Følge  Ophold  i  Lier. 

Da  der  var  stor  Knaphed  paa  de  Pengesummer, 
som  Dronning  Elisabeths  Faster,  Statholderinde  Mar- 
grethe, leverede  dem  og  Følge  til  at  friste  Livet  med, 
blev  der  fra  den  første  Dag  nøje  bestemt  alt  med 
Hensyn  til  Mad ,  Brændsel  og  Lys.  Kl.  12  holdtes 
Middagsmaaltidet.  Kongen  og  Dronningen  spiste  alene 
i  en  af  Hovedbygningens  større  Stuer.  Følget  delte 
sig,  eftersom  de  vare  fornemme  til,  og  spiste  i  de 
forskellige  mindre  Stuer.  Brændselet  var  dyrt  i  Neder- 
landene; derfor  bestemtes  det  nøje,  hvormange  Stykker 
Smaabrænde   der  hver  Dag   maatte   leveres   til   hvert 

Værelse,  som  skulde  opvarmes;  ligesaa  var  Tallet  af 
Lysene  fastsat  for  de  enkelte  Personer  eller  Værelser. 

Det  var  en  sørgelig  Tid,  Christian  II  og  Drn.  Elisa- 
beth tilbragte  her  i  Lier.  Den  ene  Dag  efter  den 
anden  sled  sig  hen  under  mørke  Bekymringer,  Penge- 
nød og  Plager  af  alle  Slags.  De  daglige  Levevilkaar 
vare  saa  tarvelige  og  pinlig  knappe,  at  det  haardt 
maatte  trykke  de  fyrstelige  Personer,  som  aldrig  før 
havde  kendt  sligt.  Følelsen  af,  at  de  betragtedes 
som  en  Byrde,  man  helst  var  fri  for,  maatte  idelig 
paatrænge  sig  dem  ved  den  Kulde  og  Mangel  paa 
Deltagelse,  som  røbede  sig  hos  dem,  af  hvem  de  i 
deres  nuværende  Stilling  vare  afhængige.  Ingen  Lys- 
straale  af  Haab  og  frejdig  Udsigt  i  Fremtiden  trængte 
ind  i  den  tarvelige  Bolig,  der  var  dem  anvist  til 
Ophold. 

Hvor  tarveligt  det  gik  til  i  den  kongelige  Hushold- 
ning, kan  et  enkelt  Træk  oplyse.  En  af  Kongens 
høje  Embedsmænd,  Mingkwitz,  bad  ham  forære  sig 
en  rød  Fløjls  Frakke,  foret  med  Maar,  som  han  antog, 
Kongen  ikke  længer  gik  med.  Kongens  Svar  var,  at 
han  ikke  kunde  give  ham  den,  da  Dronningen  havde 
skaaret  den  i  Stykker  til  Børnene,  til  hvilke  Dron- 
ningen selv  syede  Klæderne.  Kongen  afskedigede  en 
Del  af  sine  Folk,  pantsatte  hvad  han  kunde,  solgte 
sine  Skibe  for  Spotpris;  det  hjalp  kun  for  en  føje 
Stund.  Nøden  kiggede  ind  af  alle  Døre.  Gælden 
voksede.  Alle  Klenodier,  ja  selv  Børnenes  Legetøj, 
vandrede  til  Pantelaaneren.  Mange  af  Kongens  Mænd 
lede  stundom  Mangel  baade  paa  Føde  og  Klæder. 

Statholderinde  Margrethe  gav  Christian  II  og  Drn. 
Elisabeth  800  Gylden  om  Maaneden ,  men  da  der 
klagedes,  —  thi  derfor  skulle  60  Personer  under- 
holdes, —  skrev  Kejser  Carl  V  til  Margrethe:  „Dron- 
ningen er  dog  min  Søster,  og  jeg  har  desuden  mange, 
jeg  giver  10,000  til  12,000  Gylden  om  Aaret,"  —  men 

da  Statholderinde  Margrethe  skulde  skalle  Pengene 
til  Veje,  blev  det  ved  de  800  Gylden  pr.  Maaned  som 
forhen;  som  Følge  deraf  var  der  i  Lier  i  Dronningens 
Navn  taget  Varer  paa  Borg  til  Husholdningen  for 
2000  Gylden  og  stiftet  anden  Gæld  til  et  Beløb  af 
14,000  Gylden.  —  For  Resten  levede  Christian  II  paa 
den  bedste  Fod  med  Indbyggerne  i  Lier  og  tog  ved 
given  Lejlighed  Del  i  deres  Fester  og  Skydegilde, 
blev,  som  ypperlig  Skytte,  endog  et  Aar  Gildets  Fugle- 
konge. 

Kejser  Carl  V  var  derfor  bange  for,  at  Kong  Chri- 
stian skulde  ødelægge  hans  Vildtbaner,  om  han  fik 
Adgang  dertil,  og  ønskede  i  den  Anledning,  at  den 
habile  Skytte  boede  saa  langt  som  muligt  fra  disse. 

Christian  II  hengav  sig  imidlertid  ikke  meget  til 
Adspredelser,  idet  han  var  i  rastløs  Bevægelse  for  at 
opdrive  Midler  til  atter  at  generobre  sine  tabte  Riger. 
Han  satte  Kræfter  i  Bevægelse,  der  vel  ikke  vare  til- 
strækkelige til  at  naa  dette  Maal,  men  dog  vidnede 
om  en  sjelden  Udholdenhed  og  Viljestyrke  hos  den, 
der  kaldte  dem  frem,  og  i  Virkeligheden  beredte  han 
Kong  Frederik  I  og  dennes  Tilhængere  mangen  be- 
kymret og  urolig  Time.  Under  de  trykkende  Forhold, 
hvori  Christian  II  levede  i  disse  Aar,  grebes  han  ofte 
af  den  dybeste  Melankoli,  som  selv  Dronning  Elisa- 
beth ikke  altid  kunde  sprede. 

Den  ædle  Dronning,  som  var  i  høj  Grad  afholdt 
af  Befolkningen  i  Danmark,  modtog  efter  sin  An- 
komst til  Nederlandene  et  Tilbud  fra  Stænderne  i 
Danmark  om  et  hæderligt  Underhold,  naar  hun  vilde 
vende  tilbage  til  Danmark,  men  „hun  vilde",  svarede 
hun,  „hellere  leve  i  Landflygtighed  med  sin  Ægte- 
herre end  regere  uden  ham.' 

Hendes  Dage  vare  desuden  snart  talte.  Syg  og 
nedbøjet  som  hun  var,  stod  hun  dog  sin  Mand  trolig 
bi    i   at    fremme  hans  Planer  ved   sin    personlige  Ind- 

virkning  og  Rejser,  her  og  der.  Aaret  før  sin  Død 
var  hun  saaledes  i  Berlin.  Svag  som  hun  var,  raad- 
førte  hun  sig  med  Læger  paa  sine  Rejser,  men  uden 
nogen  synderlig  Virkning;  det  hældede  mod  Slut- 
ningen. Da  muligen  Forandring  af  Opholdsted  skulde 
vise  sig  gavnlig,  rejste  Christian  II  mod  Slutningen 
af  Aaret  1525  med  hende  til  Zwynarde  Kloster  ved 
Gent;  dybt  nedbøjede  ankom  de  der  den  5te  Decbr. 
1525.  Hendes  Lidelser  toge  imidlertid  til.  Da  hun 
ønskede  at  høre  Guds  rene  Ord,  lod  Christian  II  sin 
Prædikant,  Hans  Møenbo,  komme  til  hende.  Allerede 
den  25de  Decbr.  følte  Dronning  Elisabeth,  at  hendes 
Endeligt  nærmede  sig,  og  sendte  derfor  Bud  efter  sine 
Børn,  som  vare  hos  Statholderinde  Margrethe.  Denne 
sendte,  foruden  Børnene,  en  katolsk  Pater,  som  skulde 
staa  Dronn.  H^lisabeth  bi  paa  katolsk  Vis.  Pateren 
talte  hende  til  for  at  føre  hende  tilbage  fra  hendes  Vild- 
farelse, „men",  skrev  Christian  II  senere  til  Luther, 
„Gud  den  Almægtige  har  i  sin  Mildhed  betaget  hende 
Mælet,  saaledes  at  hun  ikke  gav  noget  Svar  paa  Til- 
talen". Dog  blev  hun  bestrøget  med  den  sidste  Olie, 
men  gav  ved  Tegn  sin  sande  Tro  til  Kende. 

Den  19de  Januar  1526  døde  Dronning  Elisabeth, 
25  Aar  gi.,  et  Mønster  for  sit  Køn,  en  christelig, 
lidende  Kvinde  af  den  ædleste  Slags.  Ved  sin  Død 
anbefalede  hun  Børnene  til  Fasteren ,  Statholderinde 
Margrethes  Omsorg. 

Den  28de  Januar  1526  tilskrev  Christian  II  Luther 
om  den  kære  afdødes  timelige  Bortgang. 

Den  5te  Februar  1526  blev  Dronning  Efisabeth 
bisat  i  St.  Peterskirken  i  Gent  paa  kongelig  Vis. 
Hendes  Mausoleum  blev  først  færdigt  tiere  Aar  efter 
og  blev  en  Pryd  for  Kirken.  Billedstormerne  i  det 
16de  Aarhundrede  skaanede  det  dog  nogenlunde,  men 
da  de  Franske  i  Aaret  1810  erobrede  Gent,  forvandlede 
disse  „Verdensfornyere"  Kirken  til  et  Fouragemagasin, 

Gravmælet  blev  ødelagt,  og  Kistens  Kostbarheder, 
indvendig  og  udvendig,  bleve  røvede. 

Ludvig  Holberg  skriver  i  sin  Danmarks  Historie : 
„Elisabeth  var  en  af  de  mest  udmærkede  Dronninger, 
Danmark  har  haft.  Ingen  Regent  kunde  dengang 
have  gjort  et  bedre  Parti;  mægtig  Familie,  stor  Brude- 
skat, men  naar  hun  foruden  disse  Fordele  bragte 
Nøjsomhed  og  Beskedenhed,  kunde  hun  kun  betragtes 
som  en  Gave  af  Himlen,  saa  alle  retskafne  Danske 
maatte  oprigtig  begræde  hendes  Ulykke." 

Da  Dronning  Elisabeth  var  død,  bleve  de  tre  efter- 
levende Børn,  Sønnen  Hans  og  Døtrene  Dorothea  og 
Christine,  tagne  fra  Faderen,  for  at  de  ikke  skulde 
blive  „kættersk"  opdragne.  Døtrene  omtales  senere. 
Sønnen  Hans  tog  Morbroderen  Kejser  Carl  V  sig  særlig 
af  og  satte  megen  Pris  paa  det  opvakte  Barn.  Denne 
unge  Prins  blev  dog  ikke  gammel,  idet  han  døde  i 
Regensburg  i  August  1532,  faa  Dage  efter  at  Faderen 
Christian  II  var  bleven  indespærret  paa  Sønderborg 
Slot.  Den  unge  Prins  kom  til  at  hvile  i  St.  Petri 
Kirke  i  Gent  ved  Siden  af  sin  Moder.  Da  denne, 
paa  den  Tid  Christian  II's  eneste  Søn  døde,  var  Kejser 
Carl  V's  Interesse  for  Svogeren  dermed  ogsaa  udslukt. 


Efter  Tilskyndelse  af  Dr.  phil.  &  theol.  Kaikar  o.fl. 
udvirkede  nuværende  Gehejmekonferensraad  C.  F. 
Tietgen,  at  der  af  den  belgiske  Regering  blev  givet 
Tilladelse  til,  at  saavel  Dronning  Elisabeths  som 
og  Sønnen  Prins  Hans'  Lig  maatte  overføres  til  St. 
Knuds  Kirke  i  Odense  for  der  at  hvile  ved  Ægte- 
fællen og  Faderen  Kong  Christian  II's  Side  i  Krypten. 
Ved  Tietgens  formaaende  Hjælp  samt  pekuniær  Støtte 
af  ham  fandt  Overflytningen  Sted  i  Oktober  Maaned 
1883,  og  der  fandt  en  smuk  Fest  Sted  paa  det  gamle 

Raadhus  i  Odense  i  den  Anledning,  efterat  de  konge- 
lige Lig  vare  nedsatte  i  Krypten  under  St.  Knuds 
Kirkes  Kor. 


Det  var  et  uerstatteligt  Tab  for  Christian  II  at 
miste  den  udmærkede  Medhjælp,  som  han  haade  i 
gode  og  onde  Dage  havde  haft  i  sin  fortræffelige 
Dronning.  Nu  stod  han  helt  ene,  da  Børnene  ogsaa 
vare  tagne  fra  liani ,  men  han  dulmede  sin  Sorg  ved 
at  arbejde  paa  at  komme  bort  fra  det  ufrivillige  og 
utaalelige  Opholdsted.  Det  lykkedes  ham  virkelig  at 
faa  samlet  nogle  Skibe  og  faa  dem  besat  med  Tropper 
for  at  generobre  sin  Kongekrone. 

Da  Kong  Frederik  I  i  Danmark  og  Kong  Gustav  I 
Vasa  i  Sverrig  optraadte  som  Lutheranere,  fandt  Kong 
Christian  II  sin  Regning  ved  atter  at  erklære  sig  for 
Katolik.  I  Slotskirken  i  Innspruck  maatte  Christian  II 
i  1531  i  sin  kejserlige  Svogers  og  den  pavelige  Legats 
Nærværelse  afsværge  sine  „lutherske  Vildfarelser"; 
saa  vilde  der  blive  ham  Penge  udbetalt  af  Kejseren. 

Pave  Clemens  VII  udtalte  sin  Glæde  over  den  fra- 
faldne danske  Konges  Hjemfærd  til  den  romerske 
Kirke  og  udtalte  Haabet  om,  „at  Natmulmet  over 
Norden  snart  maatte  være  fordrevet." 


Den  24de  Oktober  1531  sejlede  Christian  II  ud  fra 
Byen  Medemblik  ved  Zuidersøen  i  Holland.  Den  5te 
November  landede  han  ved  Hestnæs  Udhavn  i  det 
sydlige  Norge.  Vel  blev  han  den  29de  Novbr.  hyldet 
af  det  norske  Rigsraad,  men  det  var  kun  en  kort 
Frist,  alt  gik  ham  ellers  imod.  Paa  sin  Fødselsdag, 
den  1ste  Juli  1532,  maatte  han  indgaa  et  Forlig  med 
Biskop   Knud   Gyidenstjerne ,    som    lød    paa,    at    han 

mod  frit  Lejde  skulde  sejle  til  Kjøbenhavn  og  der 
underhandle  med  Farbroderen  Kong  Frederik  I.  De 
sejlede  altsna  af  Sted;  den  25de  Juli  1532  var  An- 
komsten til  Kjøbenhavn.  Under  forskellige  Paaskud 
blev  det  givne  Lejde  brudt.  Ihvorvel  Kong  Frederik 
var  i  Kjøbenhavn,  blev  der,  da  han  vel  neppe  turde 
eller  vilde  se  sin  overvundne  og  overlistede  Fjende, 
for  at  vinde  Tid  sagt,  at  Kong  Frederik  var  i  Flens- 
borg, hvorhen  der  derfor  maatte  sejles.  1  Kjøben- 
havn gjorde  nogle  Medlemmer  af  Rigsraadet  Chri- 
stian II  Besøg  om  Bord  i  Skibet  for  at  bestyrke  ham 
i  Indbildningen,  at  Kong  Frederik  I  var  i  Flensborg; 
saaledes  opholdt  man  ham  i  6  Dage,  derpaa  gik  4 
Rigsraader  og  nogle  Krigsfolk  om  Bord  for,  som  det 
hed,  at  sejle  til  Flensborg  for  der  at  træffe  Kongen. 
Da  Skibet  under  Sejladsen  istedetfor  at  styre  ind  i 
Flensborg  Fjord  sejlede  forbi  ad  Sønderborg  til,  be- 
gyndte Kong  Christian  II  hjertelig  at  græde  Smertens 
Graad  over  den  Falskhed  og  troløse  Opførsel,  tvært- 
imod Brev,  Tilsagn,  Ed,  Segl  og  Løfte.  Der  var  ingen 
Redning  mulig  for  den  ulykkelige  Konge,  han  maatte 
vandre  i  Fængsel.  Rigsraaderne ,  der  vare  om  Bord, 
havde  Frederik  I's  skriftlige  Ordre  til  Lensmand  Detlev 
Brokdorp  paa  Sønderborg  Slot  om ,  hvorledes  den 
kongelige  Fange  skulde  behandles. 

Christian  II  fik  sin  Dværg  og  4  Adelsmænd  til  sin 
Opvartning. 

Kong  Frederik  I  fik  dog  ikke  i  ret  lang  Tid  Lov 
til  at  glæde  sig  over  sin  Fangst,  thi  han  døde  knap 
•^  4  Aar  efter  Christian  II's  Fængsling. 

Christian  II  blev  som  sagt  anbragt  paa  Sønderborg 
Slot.  Hans  ., Gemak"  her  var  en  lys  og  rummelig 
Hvælving  med  smuk  Udsigt  over  Byen  og  Als  Sund. 
Maaske  havde  Christian  II  ogsaa,  i  Begyndelsen,  flere 
Værelser  i  Taarnel  til  Disposition.  Om  Dagen  kunde 
han   gaa  temmelig  frit  omkring  paa  Slottet  og  Blok- 

huset.  Fire  Adelsmænd  vare,  som  sagt,  satte  til  hans 
Opvartning  og  for  at  underholde  og  more  ham  med 
Spil  og  lignende  Adspredelser.  Dog  maatte  han  kun 
tale  med  disse  Personer,  men  ikke  paa  nogen  Maade 
sætte  sig  i  Forhindelse  med  Omverdenen.  Da  han 
forsøgte  derpaa  ved  Hjælp  af  sin  Dværg,  blev  denne 
og  Adelsmændene  fjernede,  og  et  Par  Hjælpers  Hjælpere 
bleve  henrettede.  Christian  II  fik  nu  en  gammel 
Soldat  ved  Navn  Mikkel  som  eneste  Selskab,  og  alle 
Klenodier,  Knive  og  lignende  Sager  bleve  ham  be- 
røvede. 

Bevarede  Lensregnskaber  fra  den  Tid  vise,  at  Chri- 
stian II  hele  Tiden  igennem  blev  rigelig  forsynet  med 
Mad,  Drikke  og  Klæder. 

I  Begyndelsen  af  Aaret  1533  eller  i  „Grevens  Fejde" 
blev  Christian  II  indemuret  eller  i  al  Fald  indespærret 
i  sit  ., Gemak",  og  saalænge  Grevefejden  varede,  var 
der  givet  Ordre  til  at  dræbe  Fangen,  hvis  Slottet 
blev  taget.  Stengulvet  dér  viste  Mærker  af  den  tunge 
ensformige  Vandring  rundt  om  Bordet  i  de  lange  Aar. 
Hvor  længe  denne  Indespærring  fandt  Sted,  er  usikkert. 


I  Aaret  1540  bød  Kong  Christian  III,  at  Christian  II 
om  Dagen  maatte  komme  udenfor  Taarnet  til  andre 
og  bedre  Værelser,  samt  atter  have  Adelsmænd  om 
sig,  men  om  Natten  maatte  han  atter  ind  i  Taarnet. 
Straks  da  Christian  II  fik  større  Indtægter  og  mere 
Frihed,  misbrugte  han  dem,  holdt  Drikkelag  i  Sønder- 
borg. Pirrelig  var  han  ofte  og  vilde  om  Natten  ikke 
altid  ind  i  Taarnet;  sine  Sorger  slukkede  han  ofte  i 
Vinen;  han  beklagede  i  sine  Breve  til  Christian  III 
„sin  Skrøbelighed  i  Hovedet'  og  sin  derved  frem- 
kaldte Heftighed  under  Forhandlingerne.  Til  andre 
Tider  hensank  han  i  dyb  Melankoli  ved  Tanken  om 

sin  haarde  Skæbne  og  sine  Børns  Mangel  paa  Hensyn. 
Han  var  nu  nogle  Aar  over  Treds,  og  hans  tidligere 
saa  stærke  Helbred  var  i  den  senere  Tid  en  Del  ned- 
brudt. 

Saasnarl  Kong  Christian  III  var  kommen  paa  Tronen 
og  de  dybe  Saar,  som  Grevens  Fejde  havde  slaaet, 
nogenlunde  vare  lægte,  begyndte  den  fromme,  milde 
Konge  at  tænke  paa  at  lindre  sin  ulykkelige  F'ætter, 
Christian  II's  Skæbne,  og  begyndte  at  indlede  Under- 
handlinger om  hans  Frigivelse,  men  disse  Forsøg 
mødte  megen  Modstand ,  især  fra  den  Side ,  man 
mindst  skulde  have  ventet  det,  nemlig  fra  Chri- 
stian II's  Svigersønner,  Kurfyrst  Frederik  af  Pfalz  og 
Hertug  Frants  af  Lothringen,  og  fra  hans  Svoger,  den 
mægtige  Kejser  Carl  V.  Alle  disse  Magter  havde  for- 
skellige politiske  Grunde  til  at  ønske  Christian  II's 
Fangenskab  fortsat,  og  de  Betingelser,  de  stillede  for 
Fangens  Løsladelse,  vare  saa  store,  at  Christian  III 
ej  kunde  gaa  ind  derpaa;  men  saa  sluttede  Chri- 
stian II  og  Christian  III  indbyrdes  et  Forlig,  som 
nedenfor  omtales,  hvor  dog  ikke  tillige  er  nævnt,  at 
Kong  Christian  III  skulde  give  hver  af  Christian  II's 
to  Døtre  en  Prinsessemedgift  af  30,000  Gylden. 

Christian  II's  Slægtninge  vægrede  sig  imidlertid, 
mærkeligt  nok,  ved  at  gaa  ind  derpaa.  Christian  III 
ventede  paa  deres  Betænkning  i  3  Aar,  og  da  de  ikke 
vilde,  enedes  Hovedparterne  alene  om  Tingene. 

I  Aaret  1546  blev  der  nemlig  ved  en  Sammen- 
komst imellem  Kong  Christian  III  og  Christian  II  i 
Sønderborg  afsluttet  et  Forlig  imellem  dem ,  hvorved 
Christian  II  opgav  al  Fordring  paa  den  danske  Krone, 
mod  at  faa  et  mildere  F'ængsel  ved  at  overføres 
til  Kalundborg  Slot  og  der  oppebære  Indtægterne  af 
Kalundborg  Len  og  Samsø,  have  fri  Ret  til  at  fiske 
og  jage,  samt  frit  opholde  sig  i  Lenet,  men  ikke 
tale  med  fremmede  uden  i  Lensmandens  Nærværelse. 

Der  lovedes  Christian  II,  at  han  i  Kakindborg  skulde 
komme  til  at  føre  et  sorgfrit  og  behageligt  Liv  i 
Fremtiden,  naar  han  blot  vilde  holde  det  afsluttede 
Forlig. 

En  af  de  Begæringer,  som  Christian  II  fremførte  ved 
Overflyttelsen  fra  Sønderborg  til  Kalundborg,  var,  at 
han  frit  maatte  skrive  til  sin  Søster  Kurfyrstinde 
Elisabeth,  som  da  var  flygtet  fra  sin  Mand,  samt  at 
hun  maatte  komme  og  bo  hos  ham  i  Kalundborg, 
hvis  hun  vilde.  Christian  II  havde  ligesaalidt  glemt 
sin  Søster,  som  hun  ham,  i  de  mange  sørgelige  Aar, 
og  med  hende  vilde  han  helst  leve  den  nu  lysere 
Fremtid ,  der  syntes  at  aabne  sig  for  ham ,  da  han 
flyttedes  fra  Sønderborg.  Christian  II's  Søster  Elisa- 
beth tog  dog  ikke  imod  det  kærlige  Tilbud.  Hun 
bar  alt  i  unge  Aar  paa  et  nedbrudt  Helbred.  Hun 
var  i  mange  Aar  saa  lam,  at  hun  maatte  bæres  fra 
et  Sted  til  et  andet,  blev  tilsidst  næsten  blind  og 
levede  under  Trykket  af  timelig  Nød,  da  saavel  hendes 
Mand  først,  som  senere  hen  hendes  utaknemlige  Sønner 
lode  hende  savne  det  nødvendige  til  hendes  tarvelige 
Underhold. 

Hun  døde  70  Aar  gammel  i  Aaret  1555. 

Paa  Hagenskov  Slot  i  Fyen  havde  Christian  II  et 
Møde  med  Kong  Christian  III,  hvor  de  sidste  Enkelt- 
heder aftaltes,  før  den  endelige  Rejse  til  Kalundborg 
foretoges.  Fra  Hagenskov  drog  Christian  II  videre 
igennem  Fyen  til  Odense,  hvor  han  blev  modtagen 
af  Kronprins  Frederik,  og  derfra  blev  han  saa  af  4 
Rigsraader  ledsaget  til  Kalundborg. 

Christian  II  kom  nu  til  at  leve  helt  fyrsteligt  paa 
Kalundborg  Slot.  Her  havde  han  8  Adelsmænd  til 
sin  Opvartning ,  foruden  Tjenerskabet  og  Folk  til 
Slottets  Jorders  Drift.  Foruden  Adelsmændene  maatte 
Christian  II  dog  kun  have  et  Folkehold  af  80  Personer 
ude   og   inde,   og   de  stode  alle  i  Kong  Christian  III's 

Ed.  Ved  sin  Ankomst  til  Kalundborg  fik  Christian  II 
ogsaa  .,sin  egen  Prædikanter".  Da  man  var  lidt  bange 
for,  at  Fangen  skulde  misbruge  sin  Frihed,  tøvede 
man  med  straks  at  give  ham  frie  Tøjler.  Først  en 
Tid  eller  Ankomsten,  rimeligvis  Aaret  efter,  faar  han 
af  Lensmanden  Lov  til  at  ride,  spadsere  og  komme 
i  Byens  Kirke,  og  først  igen  et  Par  Aar  efter,  til  at 
drage  ud  paa  Jagt,  dog  under  nøje  Tilsyn  og  Ansvar. 
Det  hændte  paa  en  Jagt,  at  Christian  II  engang  skjulte 
sig  for  sit  Følge,  der  nu  ledte  efter  ham  med  stor 
Bekymring,  og  da  han  omsider  kom  frem,  sagde  han 
til  sine  Ledsagere:  ..Her  kunde  jeg  have  spillet  Eder 
et  godt  Puds." 

Da  Christian  II  nu  paa  sine  gamle  Dage  havde 
faaet  Avlsbrug,  gjorde  han  sig  en  Fornøjelse  af  at 
forære  Kong  Christian  III  af  Gaardens  Produkter,  som 
f.  Ex.  af  og  til  at  sende  nogle  Flæskesider  ind  til 
Kongens  Køkken;  denne  gengældte  det  ved  at  sende 
Christian  II  udenlandske  Ølsorter. 

Med  Christian  III  stod  Christian  II  paa  en  meget 
venskabelig  Fod,  men  dennes  aabne  Tillid  og  Fri- 
modighed blev  aldrig  ret  gengældt  fra  Christian  III's 
Side.  Et  gammelt  Ordsprog  siger:  „Den  fornærmede 
kan  tilgive,  men  Fornærmeren  glemmer  aldrig,"  og 
Sandheden  heraf  ser  man  ogsaa  i  de  to  Kongers  For- 
hold. Christian  III  følte,  at  Christian  II  var  bleven 
haardt  forurettet,  og  under  Følelsen  af  denne  Krænkelse 
kunde  han  ikke  rigtig  tænke  sig,  at  Christian  II  kunde 
tilgive  ham  og  opgive  alle  Hævnplaner.  Uagtet  Chri- 
stian III's  Breve  til  Christian  II  saaledes  aande 
Velvilje  og  Ømhed,  befalede  han  dog  stedse  sine  Lens- 
mænd paa  Kalundborg  Slot  at  have  nøje  Indseende 
med  alle  Christian  II's  Foretagender,  og  uagtet  de 
mange  Aars  Fængsel  meget  havde  svækket  Christian  II's 
Aandskraft,  frygtede  Kong  Christian  III  ham  dog  frem- 
deles. 

Skønt  Kong  Christian  III  senere  skyede  enhver 
personlig  Sammenkomst  med  sin  ulykkelige  Fætter 
Christian  II,  lader  Sagnet  ham  dog  gæste  denne  en- 
gang paa  Kalundborg  Slot,  men  denne  Fortælling 
mangler  historisk  Hjemmel. 

Religiøs  Læsning,  Kærlighedsgerninger  mod  fattige, 
Smaaudflugter  og  Jagt  synes  at  have  adspredt  den 
gamle  fangne  Konge  paa  hans  sidste  Tid  paa  Kalund- 
borg Slot. 

Nytaarsdag  1559  døde  Kong  Christian  III  paa  Kol- 
dinghus Slot,  56  Aar  gi.,  og  Efterretningen  herom 
nedslog  dybt  Christian  II,  der  havde  ventet,  som 
den  ældste,  at  gaa  bort  først.  Under  Taarer  udbrød 
han:  „Nu  bliver  min  Tid  ikke  lang-,  og  hans  Anelse 
var  rigtig. 

Det  var  vistnok  en  Lykke  for  ham,  at  hans  Lidelses- 
tid  snart  var  omme,  thi  Kong  Frederik  II  begyndte 
sin  Regeringstiltrædelse  med  at  skærpe  Christian  II's 
Fængsel,  idet  han  under  15de  Januar  1559,  fra  Kolding- 
hus, lod  udgaa  en  Befaling  til  Lensmanden  paa  Kalund- 
borg Slot,  der  gik  ud  paa,  at  Christian  II  ej  maatte 
forlade  Kalundborg  Slot;  og  med  Befalingen  fulgte 
4  Adelsmænd,  der  herefter  skulde  være  om  den  fangne 
Konge.  Befalingen  var  næppe  kommen  til  Kalund- 
borg, før  den  blev  overflødig,  thi  den  25de  Januar  1559 
gjorde  Døden  Ende  paa  Christian  II's  sørgelige  Til- 
værelse, i  en  Alder  af  henved  78  Aar,  hvoraf  de  sidste 
27  Aar  i  Fængsel.  Hans  Lig  blev  efter  hans  eget 
tidligere  Ønske  og  Christian  III's  Løfte  ført  til  Odense, 
og  der  bisattes  det  under  kongelige  Æresbevisninger 
i  Graabrødrekirken,  ved  Siden  af  hans  kgl.  Forældre 
Kong  Hans  og  Dronning  Christine. 

Da  Graabrødrekirken  i  Odense  i  Aaret  1805  ned- 
brødes, bleve  de  kongelige  Lig  overflyttede  til  St. 
Knuds  Kirke  og  hvile  nu  i  Krypten  der. 

Christian  III's  Lig  blev   ogsaa    ført  til  Odense  fra 

Kolding,  nedsattes  dog  ikke  i  Graven,  men  henstod 
der  næsten  i  20  Aar  i  St.  Knuds  Kirke  over  Jorden, 
indtil  det  kostbare  Monument  for  ham ,  i  Roskilde 
Kirke,  var  færdigt  i  Aaret  1579. 


Hundrede  Aar  efter  Christian  Ils  Død  ødelagde, 
i  Svenskekrigen,  de  svenske  Tropper  Kalundborg  Slot 
i  Oktober  16o9,  —  uagtet  de  havde  faaet  400  Lod 
Sølv  og  50  Rdlr.  for  at  skaane  det,  —  i  den  Tro,  at 
det  havde  tjent  til  Fængsel  for  deres  Konge,  Albrecht 
af  Mecklenborg,  der  efter  Slaget  ved  Falkoping  i  1389 
blev  taget  til  Fange  af  Dronning  Margrethe.  Idet  de 
saaledes  ødelagde  den  af  Danmarks  Borge,  hvortil  de 
interessanteste  Minder  knyttede  sig,  fjernede  de  tillige 
det  ene  af  de  to  Steder,  der  havde  været  Vidne  til 
den  der  afdøde  danske  Konges  Fornedrelse;  det  andet, 
Taarnet  paa  Sønderborg  Slot,  blev  nedbrudt  omtrent 
100  Aar  senere  i  Aaret  1754. 


Kong  Christian  II's  Datter  Dorothea 

blev  født  i  Kjøbenhavn  den  10de  November  1520. 
Paa  Onkelen  Kejser  Carl  V's  Foranstaltning  blev  hun 
i  Aaret  1535,  kun  15  Aar  gammel,  i  Heidelberg  gift 
med  den  53aarige  Pfalzgreve  Frederik ,  en  dygtig 
Kriger,  men  en  slet  Bejler,  thi  hans  Forsøg  paa  at 
indtræde  i  Ægteskab  var  slaaet  fejl  ikke  mindre  end 
7  Gange,  indtil  Kejseren  hjalp  ham  over  de  Skær 
ved  at  byde  denne  Prinsesse  at  ægte  ham. 

Med  Prinsesse  Dorotheas  Haand  fulgte  hendes  for- 
mentlige Rettigheder  til  Danmarks,  Norges  og  Sverrigs 
Kroner ,     som    hendes    Fader    havde    besiddet.       Paa 

Heidelberg  Slot,  hvor  Pfalzgrev  Frederik  residerede 
med  sin  Gemalinde,  havde  han  givet  sine  Forhaab- 
ninger  Udtryk  ved  over  en  Kamin  at  anbringe  det 
danske  Vaaben  og  derunder  følgende  Vers: 

^Sein  Gemahel  von  Koniglichem  Stanim" 
„F'raw  Dorothea  ist  ir  Nani" 
„Geporn  Princessin  aus  Danmarckh' 
„Norwegen,  Schweden;  drei  Konigreich  starkli." 

Paa  Kaminen  findes  desforuden  Brystbilleder  af 
Kejser  Carl  V  og  Kejserinde  Isabella,  samt  Kong  Chri- 
stian II  af  Danmark  med  Dronning  Elisabeth.  Ka- 
minen findes  endnu  i  Heidelberg  Slots  Ruiner  som 
et  Minde  om  det  stærke  Haab,  Slottets  Ejer  i  sin  Tid 
nærede  til  at  vinde  Danmarks  Rige  tilbage. 

Vel  opgav  Christian  II's  Døtre  aldrig  deres  Krav 
paa  Danmark,  men  der  var  heller  ingen,  der  vovede 
stort  for  at  hæve  den  Arv  for  dem. 

Pfalzgreve,  senere  Kurfyrst  Frederik  II's  Ægteskab 
med  Prinsesse  Dorothea  var  barnløst. 

Den  19de  Februar  1556  døde  Kurfyrst  Frederik  i 
Pfalz;  han  skildres  af  Datiden  som  „en  jovial  Epi- 
kuræer". Dorothea  var  36Aargl.,  da  hun  blev  Enke, 
og  levede  som  saadan  i  24  Aar,  til  hun  døde  den 
31te  Maj  1580. 


Kong  Christian  II's  Datter  Christine  eller  Christierne. 

Saavel  Prinsesse  Christine  som  hendes  foran  nævnte 
ældre  Søster  Dorothea  bleve  efter  Moderen,  Dronn. 
Elisabeths  Død  i  1526  opdragne  ved  Fasteren,  Stat- 
holderinden  Margrethes  Hof  i  Briissel. 

Kun  13  Aar  gammel  blev  Prinsesse  Christine  første 
Gang  gift  den  1ste  Maj  1534  med  den  41aarige  Hertug 

Frants  II  Sforza  af  Mailand;  da  han  imidlertid  døde 
d.  24de  Oktober  Aaret  efter,  vendte  hun  igen  tilbage 
til  Nederlandene. 

Den  14aarige,  for  sin  Skønhed  bekendte  Enke 
blev  snart  Genstand  for  talrige  Frierier.  Hun  gav 
imidlertid  flere  Afslag,  indtil  Onkelen,  Kejser  Carl  V 
lod  hende  formæle  sig  2den  Gang  d.  10de  Juli  1541 
med  den  24aarige  Hertug  Frants  til  Lothringen.  Efter 
4  Aars  lykkeligt  Ægteskab  døde  ogsaa  Hertug  Frants 
d.  12te  Juni  1545.  Hun  forblev  saa  senere  i  Enke- 
standen. Hertuginde  Christine  var  en  af  sin  Tid  højt 
beundret  Dame.  Hendes  Skønhed  var  vidt  berømt. 
Hun  kunde  tale  5  Sprog ,  var  meget  musikalsk  og 
havde  en  usædvanlig  fin  Smag,  saa  at  Dragter  optagne 
efter  hende  kaldtes  ..å  la  Lorraine".  Hun  roses  for 
sit  rene  uplettede  Liv,  Gudsfrygt,  Mildhed  og  God- 
gørenhed; for  sit  ..høje  Sind",  som  Samtiden  kalder 
det.  Hun  glemte  aldrig,  at  hun  var  en  Kongedatter. 
Hun  gjorde  alt  for  at  formilde  sin  Fader,  Christian 
Ils  Fængsel  og  skrev  kærlige  Breve  til  ham,  som 
bidrog  til  at  lindre  hans  Sorg  over  sin  ulykkelige 
Skæbne. 

Hertuginde  Christine  døde  d.  lUde  Decbr.  1590 
paa  sit  Livgeding  Tortona  i  Italien,  69  Aar  gi. 

Samme  Hertuginde  Christine  af  Lothringen  havde 
en  skøn  Datter,  Prinsesse  Renata,  som  saavel  Kong 
Frederik  II  af  Danmark,  som  og  Kong  Erik  XIV  af 
Sverrig  i  sin  Tid  gjorde  Skridt  for  at  faa  til  Gemal- 
inde. Kong  Frederik  af  Danmark  var  muligen  paa 
det  Tidspunkt  ikke  saa  personlig  opsat  derpaa,  men 
Kong  Erik  XIV  af  Sverrig  var  desniere  ivrig;  han 
lod  sine  Sendebud  nøje  undersøge,  som  han  skriver, 
om  „Prinsesse  Renata  var  frisk,  dejlig  og  velvoksen, 
ikke  meget  mager  og  spædlemmet,  hvidladen  med 
usminket  Farve;  faldt  Haarel  end  lidt  i  det  sorte, 
var  det   uden   Betydning,    naar   hun    blot    kunde  be- 

hage  i  fornævnte  Maader  og  var  begavet  med  gode 
Sæder  og  ikke  spodsk  men  lystig".  De  Efterret- 
ninger, Kong  Erik  XIV  fik  om  Prinsessens  Dejlig- 
hed, vare  saa  gode,  at  Kongen  sendte  Niels  Sture 
til  Lothringen  for  at  anholde  om  Prinsesse  Renata's 
Haand;  han  hjembragte  virkelig  Prinsessens  Jaord  og 
Trolovelsesring,  men  imidlertid  havde  den  uberegne- 
lige Erik  kastet  sin  Kærlighed  paa  den  af  simpel 
Stand  fødte  Karin  Månsdatter,  som  han  ægtede  og  op- 
højede til  Dronning. 

Prinsesse  Renata  blev  i  Virkeligheden  hverken  Dron- 
ning i  Sverrig  eller  Danmark,  derimod  blev  hun  i 
Aaret  1568,  25  Aar  gi.,  gift  med  Hertug  Wilhelm  af 
Bayern.  Hun  havde  i  det  Ægteskab  10  Børn,  6  Sønner 
og  4  Døtre.  Den  ældste  Søn  Maximilian  I  blev  Kur- 
fyrste i  Bayern,  og  hendes  ældste  Datter  Maria  Anna 
blev  Kejserinde,  idet  hun  blev  gift  med  Kejser  Fer- 
dinand II,  en  Brodersønnesøn  af  Kejser  Carl  V. 

Hertuginde  Renata  døde  i  Aaret  1602  —  59  Aar  gi. 
Hun  er  Stammoder  til  det  østerrigske  Kejserhus. 


VII.   KONG  FREDEKIK  I. 

KONG  Frederik  I  var  født  7de  Oktober  1471,  var 
sine  Forældre  Kong  Christian  I's  og  Dronning 
Dorotheas  yngste  Søn  og  henved  16  Aar  yngre  end 
Kong  Hans.  Frederik,  der  var  Dronning  Dorothea's 
Kælebarn,  blev  af  denne  foretrukken  ved  enhver  Lej- 
lighed til  Kong  Hans's  og  Landets  Skade.  Hun  be- 
virkede, at  Frederik  blev,  tilligemed  Broderen  Kong 
Hans,  hyldet  som  Hertug  af  Slesvig  og  Holsten,  gjorde 
ogsaa  Fordring  paa  Arvekrav  paa  Norge,  da  hun 
mente,  at  der  var  nok  til  den  ældre  Broder  foruden. 
Alt  dette  gav  jo  et  spændt  Forhold  imellem  Brødrene, 
men  værre  blev  det  senere  ved  Frederiks  Forhold  til 
Brodersønnen  Kong  Christian  IL  Da  det  begyndte  at 
hælde  for  Christian  II,  var  Farbroderen  Frederik  straks 
til  Rede  at  fiske  i  rørt  Vande  for  at  tilvende  sig  Riget, 
som  da  ogsaa  lykkedes  for  ham.  Da  Danmarks  Raad 
tilbød  Frederik  I  Danmarks  Krone,  lod  han  paa  Skrømt, 
som  om  han  ikke  brød  sig  stort  derom  og  forlangte 
100,000  Gylden  for  at  gøre  Landet  den  Tjeneste.  Da 
han  omsider  var  bleven  Konge,  kom  han  meget  sjeldent 
og  kun  for  kortere  Tid  til  Danmark,  fra  Maj  til  De- 
cember i  Aaret  1526  var  det  længste  Ophold,  Frederik  I 
nogensinde  gjorde  i  Danmark,  og  han  kom  aldrig  til 
Norge.  Rigsraadet  i  Danmark  forsøgte  paa  at  faa 
ham    til   at   bo  i  Kjøbenhavn,   men   det  mislykkedes, 

han  var  og  følte  sig  som  tysk  og  forstod  næppe  dansk. 
Man  sagde  om  ham,  at  han  var  en  lad  og  uvirksom 
Fyrste,  der  overlod  Statens  Styrelse  til  sine  Raader. 
Karrig  og  sparsommelig,  som  han  var,  kævledes  han 
altid  med  Rigsraadet  om  at  faa  større  Indtægter.  „Jeg 
har  ikke  mere  Indtægt  af  Riget",  ytrede  Kong  Frederik 
I  engang,  „end  jeg  kan  spille  bort  en  Aften".  Naar 
„Kieler  Omslag"  forestod,  hvor  Kongen  havde  store 
Udgifter,  „var  han  ond  at  tale  med",  skriver  en  sam- 
tidig. Frederik  den  I's  Omgaaen  af  Haandfæstningen 
og  hans  Lejdebrud  mod  Christian  II  og  meget  andet 
gav  hans  Regering  Skin  af  Underfundighed  og  List. 


Forholdet  mellem  Frederik  I  og  hans  Søn,  den 
senere  Christian  III,  var  aldrig  rigtig  godt.  Frederik 
I  var  usædvanlig  paaholdende  og  karrig  med  de  Ind- 
tægter, han  tilstod  Sønnen,  denne  maatte  derfor  gøre 
Gæld  for  at  leve,  og  dette  var  Faderen,  der  pugede 
Penge  sammen,  en  Vederstyggelighed. 

Frederik  Is  Breve  til  Sønnen,  Hertug  Christian, 
vare  kolde  og  bydende,  og  der  forekommer  deri  kun 
sjeldent  en  kærlig  eller  venlig  Ytring. 

Da  Hertug  Christian  var  23  Aar  gammel,  fik  han 
i  Aaret  1525  Tilladelse  af  Faderen  til  at  gifte  sig 
med  den  Haarige  Prinsesse  Dorothea  af  Sachsen- 
Lauenburg,  en  Datter  af  Hertug  Magnus  der.  Kong 
Frederik  var  i  sit  Hjerte  ikke  videre  glad  ved  dette 
Parti,  thi  Hertug  Magnus  var  en  upaalidelig,  stridig 
og  trættekær  Mand,  men  Kong  Frederik  havde  ind- 
ledet Ægteskabet  med  den  Bagtanke,  at  da  der  kun 
var  en  eneste  mandlig  Arving  til  Lauenburg,  saa  var 
der  Mulighed  for,  at  Lauenburg  engang  kunde  falde 
i  Arv  til  Danmark  igennem  dette  Ægteskab.  Han 
tillod  altsaa  Sønnen  at  indgaa  Ægteskabet,   men   an- 

befalede  ham  Sparsommelighed  ved  ikke  at  tage  et 
større  Antal  Herrer  med  til  Brylluppet,  end  højst 
fornødent. 

Brylluppet  stod  i  Staden  Lauenburg;  selv  vilde 
Kong  Frederik  ikke  med  dertil;  Sønnen  bad  Faderen 
om  at  sende  nogle  danske  Adelsmænd  til  Ære  for 
Brud  og  Brudgom  for  at  deltage  deri;  men  det  blev 
afslaaet.  Som  man  kan  tænke,  fortrød  Frederik  I 
meget  snart  dette  Svogerskab,  da  Hertug  Magnus  ikke 
generede  sig  ved  at  komme  frem  med  en  Fordring 
af  5000  Mark,  som  han  havde  tilgode  hos  Danmark 
fra  den  afdøde  Kong  Christian  I's  Tid;  og  kom  nu 
dertil,  at  Hertug  Magnus  førte  Krig  med  Ærkebiskop 
ChristoiTer  af  Bremen,  og  de  stridende  Magters  Lands- 
knægte foruroligede  de  danske  Grænser,  samt  at  hol- 
stenske Bønder  bleve  overfaldne  af  lauenborgske  Herrer 
med  Hertug  Magnus  Minde,  saa  kan  man  vel  forstaa, 
at  Kong  Frederik  I  var  gnaven  over  at  være  kommen 
i  saa  slet  Svogerskab,  saa  Forholdet  imellem  Kong 
Frederik  og  Sønnen,  Hertug  Christian,  blev  derfor 
aldrig  godt  mere.  thi  denne  maatte  altid  tage  de  første 
Stød  af,  naar  hans  Svigerfader,  Hertug  Magnus,  havde 
ærgret  Kong  Frederik. 

Frederik  I  blev  alle  Dage  en  stor  Pottekigger,  som 
blandt  andet  viser  sig  ved,  at  da  Sønnen  Hertug 
Christians  Hustru  Dorothea  engang  skal  gøre  en  Rejse, 
maa  han  spørge  Faderen,  om  hun  maa  rejse  til 
Vogns  eller,  som  den  Gang  brugeligt  og  billigere  var, 
rejse  til  Hest.  Det  er  næppe  Tvivl  underkastet,  at  den 
paaholdende  Kong  Frederik  har  anbefalet  Svigerdat- 
teren at  lade  sig  føre  frem  paa  Hesteryggen  fremfor 
i  Karm. 


Frederik   I    døde    paa    sin    Slaarige    Bryllupsdag, 
Skærtorsdag   d.   10de  April  1533   paa  Gottorp  Slot   og 

kom  til  at  hvile  med  sin  anden  Gemalinde,  Dronning 
Sophia,  i  Slesvig  Domkirke.  Da  Sønnen  Kong  Chri- 
stian III  efter  en  3-aarig  Krig  havde  faaet  Riget, 
kunde  det  ikke  falde  ham  ind  at  flytte  Faderens  Lig 
fra  et  Land  og  fra  en  By,  hvor  den  afdøde  mest  og 
helst  havde  opholdt  sig. 

Først  over  en  Snes  Aar  efter  Kongens  Død  blev 
Monumentet  over  Frederik  I  opstillet  i  Slesvig  Dom- 
kirke. Liget  ligger  dog  ikke  i  Marmorkisten  men  i 
en  Gravhvælving  nedenunder  den,  tilligemed  hans 
Dronning  Sophia  og  deres  Søn  Hertug  Hans.  Monu- 
mentet, som  blev  bestilt  af  Chr.  III,  er  udført  af  den 
samme  Cornelis  Floris  i  Antwerpen,  som  senere  for- 
færdigede Chr.  III's  Monument  i  Roskilde  og  maaske 
ogsaa  Herluf  Trolles  og  Birgitte  Gjøes  i  Herluf  holms 
Kirke. 

Paa  Kong  Frederik  I's  Monument  hviler  Kongen 
i  naturlig  Størrelse,  udhuggen  i  hvidt  Marmor,  iført 
fuld  Rustning,  der  har  været  forgyldt  paa  sine  Orna- 
menter. Paa  Hovedet  har  han  Kronen ,  Hænderne 
ere  foldede  til  Bøn  efter  gammel  Skik.  Bag  Hoved- 
puden knæler  en  Engel,  der  holder  Danmarks  Vaaben, 
og  ved  Fødderne  en  anden  Engel  med  en  Mindetavle, 
hvorpaa  staar: 

„Frederico  inclyto  regi  Daniæ  etc" 

„Obiit  15a;i  die  Aprilis  10". 
Det  berettes  i  Aaret  1900,  at  dette  Monument  skal 
flyttes  hen  fra  midt  i  Domkirken  til  det  nordre  Side- 
skib, paa  en  mindre  fremtrædende  Plads. 


VIII.   FREDERIK  Is  DRONNING  ANNA. 

KONG  Frederik  var  2  Gange  gift,  første  Gang  med 
Prinsesse  Anna  af  Brandenburg.  Brylluppet  stod 
i  Stendal  d.  10de  April  1502,  samme  Dag  som  Kong 
Hans's  Datter  Elisabeths.  Historien  melder  ikke  stort 
om  Dronning  Anna.  Med  sin  kongelige  Ægteherre 
tilbragte  hun  nogle  Somre  ved  Roenæs  i  Tønder 
Egnen  med  at  tilse  Digearbejderne  der.  Det  hed  sig 
om  Dronningen,  at  hun  tit  fastede  om  Lørdagen,  og 
naar  hun  selv  var  forhindret  deri,  lejede  hun  fattige 
Folk  i  Sognet  til  at  gøre  det  for  sig,  imod  behørig 
Betaling.  Hun  blev  Moder  til  Christian  III  og  Prin- 
sesse Dorothea.  Dronning  Anna  døde  d.  3die  Mai 
1514.  Frederik  I  tolkede  sit  Savn  ved  det  smukke 
Mausoleum  i  Bordesholm  Klosterkirke,  der  bærer 
hans  og  hendes  broncestøbte  Skikkelser,  hvilket  siden 
flyttedes  til  Slesvig  Domkirke. 


IX.  FREDERIK  Is  DRONNING  SOPHIE. 

FREDERIK  I  var  anden  Gang  gift  med  Prinsesse 
Sophie  af  Pommern;  hun  var  født  1498,  blev  gift 
9de  Okt.  1518  og  blev  Moder  til  3  Sønner  og  2  Døtre. 

Efter  Frederik  I's  Død  fik  Drn.  Sophie  foruden 
betydeligt  Enkegods  eller  Livgeding  i  Hertugdømmerne, 
Nykjøbing  Len  og  Slot  paa  Falster  og  Lolland.  Da 
Enkedronningen  bestandig  efter  Kongens  Død  opholdt 
sig  i  Hertugdømmerne,  saa  er  denne  Dronning  Sophies 
Navn  ikke  videre  knyttet  til  Nykjøbing  Slot.  Overfor 
Enkedronningen  stod  Rigsraadet  fast  paa,  at  hun 
skulde  vælge  sine  Lensmænd  paa  Lolland  og  Falster 
af  danske  Adelsmænd,  da  hun,  tysk  som  hun  var, 
helst  ogsaa  vilde  have  anbragt  sine  Tyskere  der. 
Efter  Dronning  Sophies  Død  faldt  Nykjøbing  Slot  ind 
under  Kronen  igen. 

Dronning  Sophie  døde  d.  13de  Mai  1568  i  Kiel,  70 
Aar  gammel,  efter  at  have  siddet  Enke  efter  Kong 
Frederik  I  i  35  Aar;  hun  hviler  i  Slesvig  Domkirke, 
som  tidligere  bemærket. 


Frederik  I's  Datter  Dorothea  var  født  1504.  Hun 
havde  tidligt  flere  Friere;  først  var  der  Tale  om  at 
gifte  hende   med   den  engelske  Kronprætendent,   Her- 

tugen  af  Sulfolk;  senere  hen  blev  der  indledet  Skridt 
for  at  faa  et  Ægteskab  i  Stand  med  Hertug  Erik  af 
Brunsvig,  som  havde  Penge  tilgode  hos  hendes  Fader, 
Kong  Frederik  I,  som  derved  haabede  at  faa  Gælden 
slettet.  Uagtet  den  ny  Konge  i  Sverrig,  Gustav  Vasa, 
var  opfyldt  af  cl  indgroet  Had  mod  alt  hvad  der  var 
dansk,  og  befalede,  at  der  intet  Giftermaal  maatte 
indgaaes  imellem  Svenske  og  Danske,  som  han  sagde 
.,hidtil  havde  været  til  føje  Gavn" ,  saa  havde  han 
dog  det  Forsæt  i  ELfteraaret  1523  at  ville  fri  til  oven- 
nævnte danske  Prinsesse  Dorothea  for  at  kunne  faa 
Provinsen  Bleking  og  Viken  i  Medgift  med  hende. 
Imidlertid  fastholdt  han  ikke  længe  den  Tanke,  be- 
tænkte sig  i  nogle  Aar,  og  ægtede  da  derefter  i  Septbr. 
1513  Prinsesse  Catharina  af  Sachsen-Lauenborg,  en 
Søster  til  den  senere  Christian  IITs  Dronning  Doro- 
thea. Kong  Gustav  Vasa  blev  imidlertid  ikke  lykkelig 
i  dette  Ægteskab,  thi  baadc  Kong  Gustav  Vasa  og 
hans  Dronning  Catharina  vare  af  en  haard  og  umed- 
gørlig Natur;  hun  især  var  mørk  og  mistænksom, 
næ.sten  sindssyg,  —  hvilken  sidste  Skavank  gik  over 
paa  Sønnen  Erik  XIV.     Hun  døde  alt  i  Aaret  1535. 

Uagtet  disse  forskellige  fejlslagne  Ægteskabsfor- 
bindelser  forblev  Prinsesse  Dorothea  dog  ikke  ugift, 
men  et  Ægteskab  indlededes  imellem  hende  og  Hertug 
Albrecht  af  Preussen.  Albrecht  havde  forhen  været 
Stormester  for  den  tyske  Orden  i  den  katholske  Kirke, 
men  havde  frigjort  sig  derfor,  og  var  nu  Lensmand 
under  Kongeriget  Polens  Overhøjhed. 

Frederik  I  indvilligede  i  at  give  sin  Datter  20,000 
Gylden  i  Medgift. 

D.  22de  Juli  1516  afsendtes  Prinses.se  Dorothea 
paa  en  Flaade  til  Preussen,  og  ledsaget  af  et  anseligt 
Følge  blev  hun  festligt  modtaget  paa  Slottet  Fisch- 
hausen  ved  Kønigsberg.  Den  paaholdende  Kong 
Frederik  I    havde   givet  hende  et  fyrsteligt  Udstyr  og 

tilmed  lo  forgyldte  Vogne  og  14  Køreheste.  Halvdelen 
af  Medgiften  10,000  Gylden  betaltes  straks,  den  anden 
Halvdel  eftergav  Hertug  Albrecht  sin  Svigerfader,  da 
de  ved  senere  Bekendtskab  kom  i  nærmere  Berøring 
med  hinanden,  idet  Kong  Frederik  overfor  sin  Sviger- 
søn, Gang  efter  Gang,  havde  beklaget  sin  økonomiske 
Nød,  og  da  havde  denne  ikke  Hjerte  til  at  kræve 
Restsummen,  men  eftergav  ham  den.    Uagtet  Frederik 

I  altid  klynkede  og  klagede  over  Udkommet,  efterlod 
han  sig  dog,  ved  sin  Død,  meget  baade  møntet  og 
umøntet  Guld.  Kong  Frederik  I  og  Svigersønnen 
kom,  som  man  vil  se,  godt  ud  af  det  med  hinanden; 
de  kunde  i  en  vis  Forstand  ogsaa  parallelliseres  med 
hinanden ;  thi  Frederik  I  havde  givet  sig  i  Ledtog  med 
Oprørere  og  smykket  sit  Hoved  med  den  fra  Christian 

II  røvede  Krone.  Hertug  Albrecht  kom  i  Besiddelse 
af  Land  og  Folk  ved  at  bryde  den  Ed,  han  havde 
svoret  Kirken,  blev  Protestant  og  tog  Kirkegodset  med 
sig.  For  Resten  blev  Ægteskabet  imellem  Hertug 
Albrecht  og  Prinsesse  Dorothea  lykkeligt;  hun  døde 
1547,  han  1568.    De  ligge  begge  begravede  i  Kønigsberg. 


Kong  Frederik  I's  og  hans  anden  Dronning  Sophies 
Dattei-,  Prinsesse  Elisabeth,  blev  født  d.  14de  Oktbr. 
1524.  Hun  roses  lidlig  for  sin  Skønhed,  idel  den 
engelske  Gesandt  skriver  hjem  til  sin  Konge:  ., Aldrig 
har  jeg  set  en  saa  smuk  og  velopdragen  ung  Pige''. 
I  sit  19de  Aar  ægtede  hun  i  1548  i  Kiel  Hertug 
Magnus  af  Mecklenburg.  I  Aaret  1550  døde  han  uden 
Livsarvinger,  og  den  unge  Enke  rejste  saa  tilbage  lil 
Danmark,  hvor  hun  6  Aar  efter  blev  gift  med  sin  af- 
døde Gemals  Søskendebarn,  Hertug  Ulrik  af  Mecklen- 
burg. Elisabeth  beskrives  fra  den  Tid  som  skøn  og 
yndig.     Hun    var   from   og  gudfrygtig,    læste   daglig    i 

Bibelen  og  i  I^uthers  Skrifter  og  gik  flittig  i  Kirke. 
Med  Tanken  om  Døden  var  hun  stedse  fortrolig,  og 
alt  i  levende  Live  havde  hun  sin  Ligkiste  og  sine 
Ligklæder  færdige.  Hendes  Hof  var  en  Skole  for 
Arbejdsomhed,  Tarvelighed  og  Sædelighed. 

D.  4de  September  1557  l^dte  hun  sit  eneste  Barn, 
Datteren  Sophie.  Hertuginde  Elisabeth  opnaaede  at 
nyde  den  Glæde  at  se  denne  sin  Datter  i  et  lykkeligt 
Ægteskab  med  Kong  Frederik  II  af  Danmark,  hvorom 
senere. 

Hertuginde  Elisabeth  døde  paa  sin  62aarige  Fød- 
selsdag d.  14de  Oktober  1586.  efter  at  hun  og  Gemalen 
havde  været  i  Besøg  i  Danmark,  hvor  de  iblandt 
andet  ogsaa  havde  besøgt  Astronomen  Tycho  Brahe 
paa  Uranienborg.  Hun  ligger  begravet  i  Giistrow 
Domkirke,  og  over  hendes  Grav  er  opført  et  prægtigt 
Mausoleum  af  hvidt  Alabast. 


X.   KONG  CHRISTIAN  III. 

KONG  Christian  III  var  Kong  Frederik  Is  og  Dron- 
ning Anna  af  Brandenborgs  ældste  Søn :  han  blev 
født  d.  12te  August  1503.  Samme  Hertug  Christian 
synes  i  sin  Ungdom  at  have  haft  et  let  og  glad  Sind 
og  været  noget  af  en  Spøgefugl.  Det  viser  den  be- 
kendte Historie  om  hans  Ophold  paa  Rigsdagen  i 
Worms  1521,  hvor  han,  ledsaget  af  Johan  Rantzau 
var  til  Stede  og  hørte  Dr.  Martin  Luther  forsvare  sin 
Sag  for  Kejser  Carl  V  og  andre  Fyrster.  En  Dag 
hørte  den  unge  Hertug  Christian  en  Graabrødremunk 
prædike  i  Slotskirken.  Prædikanten  talte  med  stor 
Salvelse  og  var  meget  heftig  i  sine  Lader  og  Fagter, 
saa  han  snart  hævede  sig  i  sin  hele  Højde,  snart 
sank  saa  dybt  ned,  at  han  næsten  blev  borte  for  Til- 
hørerne. Ved  den  sidste  Bevægelse  hændte  det  sig, 
at  Enden  af  det  Reb,  Graabrødrene  pleje  at  bære  om 
Livet,  faldt  ned  i  en  Sprække,  der  tilfældigvis  var 
paa  Bunden  af  Prædikestolen.  Hertug  Christian,  der 
bemærkede  det,  greb  hurtig  Enden  af  Rebet  og  slog 
en  Knude  derpaa.  Det  Raab  af  Skræk,  som  Munken 
udstødte,  da  han  mærkede,  han  ikke  kunde  rejse  sig, 
frembragte  først  nogen  Uro  og  Forvirring  blandt  de 
forsamlede,  men  da  man  mærkede,  hvorledes  det 
hang  sammen,  blev  der  en  almindelig  Munterhed  i 
Forsamlingen.     Kejseren,  som  var  til  Stede,  slog  ind  i 

Spøgen,  men  sagde  senere:  ..Den  unge  Herre  bliver 
næppe  Munkene  god'-. 

Historieskriveren  Hvidtfeld  siger,  at  Christian  III 
i  sin  Ungdom  førte  et  vildt  Levnet,  saa  at  hans  Her 
Fader  ikke  havde  stort  Behag  i  ham.  En  .samtidig 
skriver  dog  senere,  at  Christian  III  skikkede  sig  langt 
bedre,  end  man  en  Tidlang  havde  Grund  til  at  haabe 
af  ham.  Frederik  I's  Minister  Utenhof  skriver  til 
Kurfyrst  Albrecht  af  Preussen,  at  Christian  III  i  Aaret 
1532  havde  en  Søn  Casper  Markdanner  med  en  Sko- 
magerdatter fra  Store  Andst  ved  Kolding. 

I  dette  Punkt  havde  dog  Kong  Frederik  I  ikke 
noget  at  lade  sin  Søn  høre,  thi  han  havde  selv  to 
uægte  Døtre:  Catharina  gift  med  Oberst  Herm.  Høyer 
og  Geseke  gift  med  Hans  Knudsen,    Borger  i  Husum. 

Som  vi  have  set,  ægtede  Hertug  Christian  i  Aaret 
1525  Prinsesse  Dorothea  af  Sach.sen-Lauenborg ,  og 
ved  Faderens  Død  i  1533  besteg  han  Danmarks  Trone, 
hvilken  han  dog  først  maatte  sikre  sig  ved  at  føre 
Krigen,  -Grevens  Fejde"  heldigt  til  Ende.  Da  Chri- 
stian III  følte  sig  fast  i  Kongemagten,  blev  den  lutherske 
Reformation  sat  i  Værk. 

Paa  Christian  III's  34aarige  Fødselsdag  d.  12te 
August  1537  kronedes  han  og  Dronning  Dorothea  af 
den  wittenbergske  Dr.  Joh.  Bugenhagen  i  Frue  Kirke 
i  Kjøbenhavn. 

Søndagen  d.  20de  August  1536  lod  Christian  III, 
efter  hemmelig  Raadslagning,  de  7  katolske  Biskopper 
her  i  Landet  fængsle.  Alle  slap  de  dog  snart  ud  igen, 
da  de  gav  Køb,  paa  Biskop  Joachim  Rønnow  i  Ros- 
kilde nær,  der  paa  ingen  Maade  vilde  bekvemme  sig 
til  at  opgive  sin  Stilling  og  derfor  sad  fængslet  til 
sin  Dødsdag  d.  1ste  Mai  1544. 

D.  26.  Aug.  1537  bleve  de  første  evangeliske  Bi- 
skopper ordinerede  af  Dr.  Bugenhagen,  hvilken  Chri- 
stian III    selv   havde   tilskrevet  Luther   om    at   sende 

til  Danmark  i  den  Anledning,  og  som  sagt  besørgede 
han  saa  Kongens  Kroning  med  det  samme. 

De  ny  Bispesæder  skulde  være  i  de  samme  Byer 
som  forhen,  —  otte  ialt,  —  nemlig:  Lund,  Roskilde, 
Odense,  Aarhus,  Viborg,  Ribe,  Aalborg  og  saa  Bergen 
i  Norge.  I  Bergen  blev  en  oprindelig  Udlænding 
Gebelius  Petri  udnævnt  til  Biskop.  Da  denne  Biskop 
var  økonomisk  velstillet,  vilde  han  samme  Dag,  som 
Ordinationen  fandt  Sted,  ved  en  større  Gave  til  Bugen- 
hagen  vise  sig  taknemmelig  for  den  Umage,  denne 
havde  haft  med  ham.  Det  var  ej  heller  Bugenhagen, 
der  var  noget  paaholdende,  uvelkomment  at  faa  en 
slig  Foræring.  Da  den  Bergens  Bisp ,  af  de  otte 
Bisper,  var  den  eneste,  der  viste  sin  Taknemmelighed, 
skal  Bugenhagen  have  sagt  til  den  ædle  Giver:  „Bleve 
ikke  alle  8  rensede,  hvor  ere  da  de  syv?"  Dagens 
Evangelium,  hvorover  Bugenhagen  havde  prædiket, 
var  netop:  .,De  10  Spedalske"',  hvoraf  kun  een  af  de 
10  helbredte  kom  tilbage  og  prisede  Gud,  saa  Jesus 
sagde:  .,Bleve  ikke  de  10  rensede?  men  hvor  ere  de 
ni?"  Da  den  Bergens  Biskop  baade  var  den  eneste,  der 
viste  sig  taknemlig,  og  var  Udlænding,  laa  det  nær  for 
Bugenhagen  at  drage  det  frem. 


Kong  Christian  III's  Fromhed  er  noksom  bekendt; 
naar  han  var  i  Kjøbenhavn,  overværede  han  hver 
Søndag  Formiddag  Gudstjenesten  paa  Slottet  og  ofte 
senere  paa  Dagen  i  Frue  Kirke.  Selv  læste  han  ofte 
i  Bibelen  og  talte  med  sine  Børn  og  Hofsinder  om 
Guds  Rige.  Luther,  hvem  Christian  III  stod  i  Brev- 
veksling med,  oppebar  i  en  Aarrække  en  aarlig  større 
Pengesum  af  ham,  fremdeles  støttede  denne  Konge 
Melanchton  og  Bugenhagen ,  ligesom  Luthers  Enke, 
efter  Mandens  Død,  blev  betænkt,  saa  hun  i  sin  Tak- 

Hemmelighed   i    Aarel  15o0   kalder   ham    _den    eneste 
Konge  paa  Jorden,  til  hvem  vi  fattige  Christne  kunne  ty". 


Uagtet  Kong  Gustav  Vasa  i  Sverrig  og  Kong  Chri- 
stian III  vare  Svogre,  idet  deres  Gemalinder  vare 
Søstre,  var  Forstaaelsen  imellem  dem  ingenlunde  god, 
dertil  var  der  for  mange  Uoverensstemmelser  imellem 
dem  ved  Overtagelsen  af  Arven  efter  den  fordrevne 
Kong  Christian  Ils  store  Landomraade.  Da  hverken 
den  danske  eller  den  svenske  Dronning  var  af  noget 
blødt,  fredsommeligt  eller  eftergivende  Gemyt,  tvært- 
imod, saa  egnede  de  sig  ikke  til  at  stilne  de  oprørte 
Vande  og  forbedre  Forholdet  imellem  Svogrene;  der 
pustedes  snarere  til  Ilden,  og  disse  to  Mødre  nedlagde 
i  deres  Børns  Hjerter  et  Had,  som  senere  hen  ofte, 
altfor  ofte  gav  sig  Udslag  til  stor  Skade  for  de  Lande, 
de  vare  satte  til  at  herske  over. 

Da  Kong  Christian  III  i  Aaret  1546  sluttede  Forlig 
med  sin  Farbroder  og  Fange,  Kong  Christian  II,  optog 
han  3  Kroner  i  det  danske  Vaaben.  Kong  Gustav  I 
følte  sig  ilde  berørt  af  dette  Skridt,  og  i  en  mindre 
blid  Skrivelse  mindede  han  Christian  III  om,  hvor- 
ledes denne  til  Dels  havde  ham,  Gustav  I,  som  med 
Rette  bar  de  3  Kroner  i  Vaabenet,  at  lakke  for  sin 
Krone,  thi  uden  den  svenske  Konges  Hjælp  havde 
hverken  de  3  Løver  i  Danmarks  Vaaben  eller  den 
norske  Løve  med  Olafs  Økse  kunnet  bringe  den 
danske  Krone  paa  Christian  III's  Hoved  o.  s.  f.  Saa- 
længe  Gustav  Vasa  og  Christian  III  levede,  brød  den 
ulmende  Hadets  Glød  dog  ikke  ud  i  lys  Lue,  det  blev 
deres  Sønner  forbeholdt  at  kæmpe  aarevis  med  hin- 
anden i  den  saakaldte  nordiske  Syvaarskrig,  der  var 
den  rette  Moder  til  det  unaturlige  Had.  som  i  de 
næste  250  Aar  søndersled  Nordens  Riger  til  Skade  og 

Spot  for  dem  selv  og  til  Naboernes  Held,   til  at  fiske 
i  rørt  Vande. 


Som  Søn  af  den  i  Sindelag  tyske  Kong  Frederik  I 
var  Christian  III's  Hof  tysk;  baade  han  selv  og  Dron- 
ning Dorothea  benj'ttede  med  Forkærlighed  det  tyske 
Sprog. 

Christian  III  kom  sjelden  til  Danmark,  han  syntes 
bedst  om  Opholdet  paa  Gottorp  Slot.  Der  blev  sagt, 
at  Christian  III  ikke  elskede  de  danske  og  disse  ikke 
ham,  saalænge  Faderen  Frederik  I  levede,  men  da 
bedredes  det  mere  og  mere  efter  det  Tidspunkt. 

Christian  III  holdt  dog  ogsaa  af  at  opholde  sig  paa 
Koldinghus  Slot,  og  to  af  hans  Børn,  Hertug  Hans 
den  Yngre  og  Prinsesse  Dorothea,  ere  fødte  der.  For 
at  styrke  sit  svage  Helbred  tilbragte  Chr.  III  Somrene 
1557  og  1558  paa  det  gamle  Hørsholm  Slot,  hvor  Op- 
holdet ansaas  for  særligt  sundt,  men  vendte  senere 
tilbage  til  Koldinghus,  hvor  han  som  bekendt  døde 
Nytaarsdag  i  Aaret  1559. 


XI.    DRONNING  DOROTHEA. 

KONG  Christian  IIIs  Dronning  Dorethea  var  en  klog, 
energisk  og  myndig  Kvinde,  som  følte  Trang  til 
Virksomhed  og  til  at  regere;  hun  havde  megen  Ind- 
flydelse i  sin  Gemals  Tid,  men  ikke  senere.  Hun 
vilde  gerne  skrabe  Gods  til  sig,  ligesom  Statsmanden 
Peder  Oxe,  blev  der  sagt,  derfor  kunde  de  ej  forliges; 
hun  hadede  ham,  og  derfor  maatte  han  forlade  Landet 
i  en  Del  Aar,  indtil  hendes  Søn  Kong  Frederik  II 
kaldte  ham  tilbage,  da  Danmark  var  stedt  i  Nød.  Det 
var  rimeligvis  ogsaa  hende,  der  særlig  eftertragtede 
de  3  svenske  Kroner,  først  i  Rigsvaabenet  og  siden 
om  muligt  i  Virkeligheden,  da  den  nordiske  Krig  var 
erklæret. 

Da  Christian  III  døde,  blev  hans  Enke  boende  paa 
Koldinghus  som  F2nkesæde,  hvor  hun  modtog  flere 
fyrstelige  Besøg,  og  hvorfra  hun  gjorde  Rejser  til  sine 
gifte  Døtre  i  Sachsen  og  Brunsvig. 

Samme  Christian  III's  Dronning,  denne  stærke, 
lierskesyge  Kvinde,  der  berømmes,  for  sit  stolte,  maje- 
stætiske Ydre  og  sit  Herredømme  over  sine  Om- 
givelser, havde  dog  ogsaa  sit  svage  Punkt,  idet  hun 
nemlig  samme  Aar,  som  Christian  III  var  død,  for- 
elskede sig  i  dennes  Broder,  sin  10  Aar  yngre  Svoger 
Hertug  Hans,  hendes  nærmeste  fyrstelige  Nabo  paa 
Haderslev  Slot,  og  mærkeligt  nok,  den  38aarige  Hertug 

nærede  ogsaa  Tilbøjelighed  for  hende.  Saavel  det 
nære  Slægtskab,  som  Sønnen  Frederik  II's  Misbilli- 
gelse var  en  Hindring,  der  ikke  let  kunde  overvindes; 
saa  meget  mere  som  Kansler  Johan  Friis  med  Bistand 
af  Philip  Melanchton  og  det  teologiske  Fakultet  i 
Rostock  bestemt  udtalte  sig  derimod.  De  forelskedes 
Følelser  kølnedes  dog  ikke  med  Aarene,  thi  8  Aar 
efter  tænkte  de  atter  paa  at  sætte  det  i  Værk,  men 
da  nedlagde  hendes  Søn  Kongen  et  bestemt  Forbud; 
hun  maatte  altsaa  leve  og  dø  som  Kong  Chr.  III's 
Enke,  men  var  aldrig  rigtig  sig  selv  mere.  Da  var 
det,  ligesom  hendes  Kraft  var  brudt,  hun  udsonede 
sig  med  Sønnen  Kong  Frederik,  og  der  er  nu  ikke 
længer  Spor  af  den  Virksom hedstrang,  som  tidligere 
besjælede  hende.  Resigneret  lever  hun  de  sidste  Aar 
paa  Koldinghus,  sysselsat  med  flere  af  sine  Børnebørns 
Opdragelse. 

Med  Hensyn  til  Enkedronning  Dorotheas  Lyst  til 
at  gifte  sig  med  sin  Svoger,  Hertug  Hans,  da  skrev 
hun  en  Del  Aar  efter  til  sin  Søn  Frederik  II:  „Det 
er  sandt,  at  dersom  det  havde  været  Guds  Vilje,  saa 
havde  hun,  ikke  af  Fremfusenhed,  men  hendes  Næste 
til  Bedste,  begivet  sig  i  det  bevidste  Ægteskab,  og 
havde  Ingen  tilføjet  Skade  derved,  men  alene  sin 
egen  Person". 

Syg  og  nedbøjet  drager  hun  i  Aaret  1571  ned  til 
sin  Søn  Hertug  Hans  den  Yngre  paa  Sønderborg  Slot, 
og  der  døde  hun  d.  7de  Oktbr.  samme  Aar.  Hendes 
Lig  blev  paa  kongelig  Vis  og  Sædvane  begravet  i 
Slotskirken  der.  Ti  Aar  senere,  da  Monumentet  over 
Christian  III  i  Roskilde  Kirke  var  færdigt,  blev  hendes 
Lig  ført  fra  Sønderborg  dertil.  Fyenske  Adelsmænd 
vare  tilsagte  til  at  møde  at  følge  det  til  Korsør,  hvor 
saa  sjællandske  Adelsmænd  løste  hine  af  for  at  føre 
Liget  til  Roskilde.  Hun  blev  60  Aar  gammel  og 
havde  siddet  Enke  i  12  Aar. 

Hendes  Svoger,  Hertug  Hans  den  Ældre,  som  hun 
i  sin  Enkestand  vilde  have  rakt  sin  Haand,  over- 
levede hende  i  9  Aar  og  døde  ugift  i  Aaret  1580; 
han  ligger  begravet  i  Slesvig  Domkirke,  sammen 
med  sine  Forældre. 


Prinsesse  Anna  var  Kong  Christian  III's  og  Dron- 
ning Dorotheas  ældste  Barn. 

I  sit  Kkie  Aar  forlovedes  hun  med  Hertug,  senere 
Kurfyrst  August  I  af  Sachsen. 

Hun  ledsagedes  til  Sachsen  af  sin  Moder  Dronning 
Dorothea  og  sin  Farbroder  Hertug  Hans  samt  et 
talrigt  F'ølge.  Brudetoget  lededes  af  Statsmanden  Peder 
Oxe.  Hendes  Bryllup  stod  i  Torgau  d.  7de  Oktbr. 
lo48.  Hun  var  meget  smuk,  havde  regelmæssige 
Træk,  blaa  Øjne,  fin  Teint,  og  som  ung  et  sjældent 
stort  blondt  Haar,  samt  paa  én  Gang  en  slank  og 
fyldig  Figur.  I  sit  Ægteskab  fødte  hun  9  Sønner  og 
(5  Døtre,  af  hvilke  de  tleste  dog  døde  som  Børn.  En 
Søn,  Christian,  sendtes  til  Danmark,  til  Koldinghus, 
da  Luften  i  Sachsen  ansaas  for  usund  og  Skyld  i 
flere  af  Børnenes  Død.  Denne  Søn  Christian  over- 
levede Forældrene  og  efterfulgte  Faderen  som  Kur- 
fyrste. 

Annas  Forhold  til  Kurfyrst  August  synes  at  have 
været  mønsterværdigt,  og  deres  Samliv  lykkeligt;  hun 
var  mild  og  forstandig.  Hun  ledsagede  sin  Gemal 
overalt,  deltog  i  den  Anledning  hyppig  i  anstrengende 
Rejser  og  Jagter,  og  vidste  ved  kloge  Raad  og  for- 
sigtig Hensynsfuldhed  at  vinde  en  vis  Indflydelse. 

I  Sachsen  udfoldede  Kurfyrstinde  Anna  en  forbav- 
sende Virksomhed  paa  alle  Omraader,  som  dengang 
ansaas  for  at  henhøre  under  en  flink  Husmoder: 
Børnenes  Opdragelse,  Madlavning,  Klæders  Forfær- 
digelse,  kemiske  Arbejder  for  at  fremstille  Lægemidler, 

Sæber  og  Toiletmidler;  endvidere  interesserede  hun 
sig  for  Havevæsen,  Jagt,  Bygningers  Opførelse,  samt 
at  være  behjælpelig  med  Stiftelse  af  Ægteskaber.  Hun 
var  f.  E.  saaledes  utrættelig  med  Raad  og  Daad  for 
at  skaffe  sin  Broder  Kong  Frederik  II  et  passende 
Giftermaal,  ligesom  hun  i  sine  Breve  kunde  moralisere 
for  ham,  at  han  ikke  maatte  være  for  umaadehol- 
dende  med  Drik. 

Fremdeles  var  Kurfyrstinde  Anna  en  ivrig  Brev- 
skriverske; den  Del  af  hendes  Korrespondance,  der 
endnu  er  bevaret,  fylder  67  Bind  modtagne  og  22 
Bind  afsendte  Breve,  foruden  en  utallig  Mængde  løse 
Breve  og  Billetter.  Denne  hendes  rastløse  Virksomheds- 
drift og  ivrige  Omsorg  for  alt  og  alle  viser  hende 
som  en  værdig  Slægtning  af  hendes  Kusine  og  senere 
Svigerinde  Dronning  Sophie  og  dennes  Søn  Kong 
Christian  IV,  som  begge  baade  skrev  og  virkede 
meget. 

I  Sachsen  lever  Kurfjastinde  Anna,  ligesom  hine 
i  Danmark,  i  venligt  Folkeminde,  og  hun  kaldes  endnu : 
„Mutter  Anna'. 

Hun  døde  d.  1ste  Oktober  1585  i  Dresden  af  Pesten 
efter  at  have  ligget  syg  i  7  Uger.  Hendes  Gemal  Kur- 
fyrst August  var  af  Frygt  for  Smitte  ikke  til  Stede 
ved  hendes  Sygeleje;  ikke  heller  var  han  med  ved 
hendes  Begravelse  i  Freiberg,  hvori  ovennævnte  hendes 
Søn  Christian  dog  deltog. 

Maaneden  efter  hendes  Begravelse,  d.  8de  Novbr. 
1585,  forlovede  den  59aarige  Enkemand  sig  med  den 
ISaarige  Prinsesse  Agnes  Hedvig  af  Anhalt.  Bryl- 
luppet med  denne  unge  Brud  stod  d.  3die  Januar 
1586;  men  allerede  den  Ilte  Februar  s.  A.  døde  Kur- 
fyrst August  af  et  Slagtilfælde  c.  60  Aar  gi.  Kur- 
fyrsten efterlod  sig  saaledes  en  Enke,  som  endnu  ikke 
var  fyldt  15  Aar. 

Prinsesse  Dorothea  var  Kong  Christian  IH's  og 
Dronning  Dorotheas  yngste  Datter.  Hun  blev  født 
paa  Koldinghus  Slot  d.  29de  Juni   1;")4(5. 

Femten  Aar  gammel  blev  hun  gift  med  Hertug 
Wilhelm  af  Brunsvig-Lyneburg  i  Aaret  loCl.  Bryl- 
luppet stod  i  Celle  og  overværedes  af  hendes  Moder 
Enkedronning  Dorothea.  Brudens  Broder  Kong  Fre- 
derik II  synes  ikke  at  have  haft  Lyst  til  at  være  med, 
thi  da  hans  Moder  Enkedronning  Dorothea  i  Sep- 
tember rejste  til  Celle,  bad  hun  Kong  Frederik  at 
besøge  sig  i  Kolding,  forinden  hun  og  Datteren  Prin- 
sesse Dorothea  rejste,  men  han  forblev  i  Odense  til 
et  andet,  adeligt  Bryllup,  hvad  hans  Moder  Enke- 
dronningen ingenlunde  var  velfornøjet  med.  som  man 
kan  se  af  hendes  kolde  Breve  paa  det  Tidspunkt ;  ogsaa 
formaner  hun  i  disse  sine  Sønner  Frederik  og  Magnus 
—  -Vel  at  vogte  sig  for  den  overmaade  Drikken, 
hvoraf  mange  skrækkelige  Følger  kan  komme." 

Hertuginde  Dorothea  fødte  sin  Mand  1.")  Børn,  af 
hvilke  4  Sønner  toge  Faderens  Hertugkrone  i  Arv, 
den  ene  efter  den  anden,  de  bleve  alle  (ire  barnløse; 
men  den  femte  Søn,  Georg,  blev  Stamfader  til  de 
engelske  Konger  af  dette  Navn. 

De  fleste  af  Hertuginde  Dorotheas  Børn  bleve,  efter 
den  Tids  Skik,  opdragne  paa  Koldinghus  hos  Mor- 
moderen Enkedronning  Dorothea.  Hertug  Vilhelm 
døde  i  Aaret  1592,  57  Aar  gammel:  hans  Enke  Doro- 
thea døde  i  Aaret  1017,  71  Aar  gammel.  Begge  ligge 
de  i  Slotskirken  i  Celle. 


Hertug  Hans  den  Yngre,  —  som  er  Kong  Christian 
IXs  Stamfader  —  skal  dernæst  omtales. 

Hertug  Hans,  Stifteren  af  den  sønderborgske  eller 
til  Forskel  fra  den  gottorpske  Linie  ogsaa  kaldet  den 

kongelige  Sidelinie,  var  Christian  III's  og  Dronning 
Dorotheas  yngste  Søn  og  blev  født  paa  Koldinglius 
d.  2ode  Marts  lo45. 

Ved  den  Arvedeling,  Kong  Frederik  II  i  Aaret  ir)t>4 
foretog,  fik  denne  hans  Broder  Hertug  Hans  Øerne 
Ærø  og  Als  med  Slottene  Sønderborg  og  Nordborg, 
Sundeved  Herred  samt  Slottet  Pløen  i  Holsten  m.  m. 
Forinden  Hertug  Hans  tiltraadte  disse  sine  Besiddelser, 
opholdt  han  sig  i  nogle  Aar  i  Udlandet,  især  hos 
Søsteren  Kurfyrstinde  Anna  i  Sachsen,  der  ovenfor  er 
omtalt.  I  Aaret  1560  var  Hertug  Hans  saaledes  til 
Stede  ved  den  store  Rigsdag  i  Augsborg;  og  Kejser 
Maximilian  II  syntes  saa  godt  om  den  unge  danske 
Kongesøn,  at  han  vilde  knytte  den  unge  Mand  til  sit 
kejserlige  Hof ;  men  da  Hertug  Hans  dog  længtes  efter 
de  hjemlige  Strande,  blev  der  ikke  noget  deraf,  men 
af  synderlig  Gunst  forærede  Kejseren  ham  sin  egen 
Vogn  med  et  Spand  ungarske  Heste  til  Erindring  om 
sin  ..kejserlige  Naade*-. 

Hertug  Hans  den  Yngre  opslog  sin  Residens  paa 
Sønderborg  Slot;  han  skildres  som  en  stille,  alvorlig, 
herd  og  gudfrygtig  Mand,  der  ikke  fik  nogensomhelst 
Indfiydelse  i  politisk  Henseende;  ejheller  beklædte 
han  nogen  Stilling  i  Hæren;  han  levede  blot  for  at 
fremme  sine  egne  og  sin  store  Families  Interesser. 
Hertug  Hans  forstod  udmærket  at  udvide  sine  arvede 
Besiddelser  ved  stadig  at  være  ved  Haanden,  naar  der 
var  noget  at  erhverve  eller  købe.  Han  købte  alle  de 
Adelsmænd  ud  af  deres  P^jendomme,  som  han  kunde 
overkomme;  han  nævner  selv  for  et  Beløb  af  ^4  Mil- 
lion Rigsdaler  i  daværende  Penge.  De  adelige  Slægter 
var  ham  næppe  Tak  skyldige  derfor,  skønt  deres  egen 
Ødselhed  og  daarlige  Forhold  var  Skyld  i,  at  de 
maatte  afstaa  deres  Godser  og  Gaarde  til  den  snilde 
Hertug;  men,  forstod  han  saaledes  at  indkøbe  og 
indvinde   Ejendomme,    saa   var    han   ogsaa   Mand   for 

at  bringe  Orden  i  dem  og  faa  dem  i  Drift,  hvad  der 
var  en  Sjeldenhed  i  de  Tider.  Han  opdyrkede  for- 
sømte Jorder,  lod  rydde  store  Skovstrækninger,  byg- 
gede Avisgaarde,  plantede  Abildgaarde,  lod  grave 
Fiskedamme,  og  anvendte  særlig  store  Summer  paa 
en  forædlet  Hesteavl  og  paa  Indførelse  af  Kronvildt, 
der  har  holdt  sig  paa  Als  og  Sundeved  lige  til  vore 
Dage. 

Midtpunktet  for  al  denne  Virksomhed  var  selv- 
følgelig Sønderborg  Slot,  hvor  Hertug  Hans  residerede. 
Paa  dette  rummelige  og  fyrstelige  Slot  var  der  god 
Plads,  og  der  levede  han  og  hans  store  Familie  med 
den  fyrstelige  Pragt,  som  Kongesønnen  gerne,  især 
ved  festlige  Lejligheder,  udfoldede  og  bar  til  Skue, 
hvorved  han  fordunklede  alt  og  ligesom  nedtrykkede 
al  Selvstændighed  hos  den  mindre  heldigt  stillede 
Adel  deromkring.  Hertug  Hans  den  Yngre  byggede 
nieget,  men  uagtet  den  store  Familie,  —  en  Børneflok 
paa  23  Børn,  11  Sønner  og  12  Døtre  —  og  det  til- 
svarende store  Hofpersonale  er  det  ikke  bekendt,  at 
han  har  foretaget  Udvidelser  eller  synderlige  For- 
andringer med  selve  Sønderborg  Slot,  med  Undtagelse 
af  den  fyrstelige  Begravelse,  der  fandtes  ved  Siden  af 
Slotskapellet  dersteds.  Da  Sønderborg  Bys  Kirke  var 
brøstfældig,  opførte  Hertug  Hans  fra  1594  til  1600  den 
rummelige  Kirke,  Mariekirken,  der  staar  som  et  smukt 
Minde  om  Hertugens  mangesidige  Virksomhed  paa 
sine  Enemærker. 

I  Aaret  1583  opførte  Hertug  Hans  Slottet  Gliicks- 
burg  eller  Lyksborg  ved  en  lille  Indsø  i  en  romantisk 
Egn.  omgiven  af  Skov  og  Vand.  Hertug  Hans  dvælede 
her  ofte  og  gærne  ligesom  i  vore  Dage  Kong  Fre- 
derik VII. 

Over  Hovedindgangen  sattes  Slesvigs  og  Holstens 
Vaaben  med  Hertug  Hans'  Navn  og  Valgsprog,  be- 
tegnet ved  Bogstaverne  G.  G.  G.  M.  F.,  o:  Gott  geben 

Gliick  mit  Frieden "  desuden  det  brunsvig-lyneborgske 
og  det  kurfyrstelig  sachsiske  Vaaben,  som  repræsen- 
terede de  Lande,  hvorfra  hans  første  og  anden  Gemal- 
inde stammede. 

Hertug  Hans  den  Yngre  var  gift  tvende  Gange, 
først  med  Elisabeth  af  Brunsvig  Lyneborg,  med  hvem 
han  blev  formælet  d.  1ste  Septbr.  1568  paa  Kolding- 
hus Slot ;  med  hende  havde  han  14  Børn ;  hun  døde 
Aar  1586.  Anden  Gang  formælede  han  sig  d.  14de 
Februar  1588  paa  Sønderborg  Slot  med  Enkekurfyrst- 
inde  Agnes  Hedvig  af  Sachsen. 

Denne  Hertug  Hans  den  Yngres  anden  Gemalinde 
var  næppe  15  Aar  gammel  ved  hans  Ægteskab  med 
hende  og  ikke  desmindre  alt  Enke  efter  Kurfyrst 
August  af  Sachsen,  som  ovenfor  er  berørt.  Hertug- 
inde Agnes  Hedvig  havde  i  sit  Ægteskab  med  Hertug 
Hans  nedennævnte  ni  Børn,  fra  15  til  23  incl.  i  Tal- 
rækken. Hertuginde  Agnes  Hedvig  døde  d.  3die  No- 
vember 1616. 

En  Fortegnelse  over  Navnene  paa  Hertug  Hans' 
23  Børn  lindes  nedenfor. 

Hertug  Hans  den  Yngre  og  første  Gemalindes 
14  Børn  ere  følgende: 

1.  Dorothea  født  l.WJ. 

2.  Christian  født  1570. 

3.  Ernst  født  1572. 

4.  Alexander  født  1573. 

5.  August  født  1574. 

6.  Maria  født  1575. 

7.  Johan  Adolf  født  1576. 

8.  Anna  født  1577. 

9.  Sophie  født  1579. 

10.  Elisaheth  født  1580. 

11.  Frederik  født  1581. 

12.  Margrethe  født  1583. 

13.  Philip  født  1584. 

14.  Albrecht  født  1585. 

Hertug  Hans  den  Ynj^re  og  anden  Gemalindes 
')  Børn  ere  følgende. 

IJ.  Eleonora   fodt  1. ')•)(). 

K).  Anna  JJabina  fodt  1 .')!):{. 

17.  Hans  (ioorg  fodt   loW. 

1 8.  .1  o  a  c  h  i  m  K  r  n  s  t  født   1 ."){).'). 
li».  Dorothea  Slbylla  født  U97. 
'20.  Dorothea  Maria  født  1599. 

21.  Bernhard  født  1(501. 

22.  Eleonora  Sabina  født  1603. 

23.  Agnes  Hedvig  født  1(507. 

Al"  ovennævnte  Hertug  Hans  den  Yngres  tolv  Døtre 
bleve  Nr.  1,  8,  9,  10,  12,  16  og  22  gifte  hver  med  sin 
Hertug  fra  et  af  de  mange  Hertugdømmer  i  det  da 
udstykkede  Tyskland. 

Af  disse  syv  Ægteskaber  vare  Nr.  8,  9  og  10  barn- 
løse, medens  Nr.  22,  Eleonora  Sabina  af  Anhalt  Bern- 
burg var  mere  velsignet  i  den  Retning,  idet  hun  fødte 
lo  Børn. 

Døtrene  Nr.  6  og  Nr.  15  døde  ugifte  som  Abbe- 
disser i  Itzehoe  og  Pløen,  henholdsvis  65  og  79  Aar 
gamle.     Døtrene  Nr.  19,  20  og  28  døde  som  Børn. 

Af  Hertug  Hans'  elleve  Sønner  stiftede  Nr.  4,  11, 
13  og  18  Familie  og  bleve  Stamfædre  for  forskellige 
Linier. 

Sønnerne  Nr.  3,  5,  7,  14  og  17  døde  alle  ugifte,  og 
Nr.  21  døde  alt  som  Barn.  Nr.  3  og  5  faldt  i  Krigen 
mod  Tyrkerne  paa  samme  Dag  i  Slaget  ved  Erla  i 
Ungarn,  men  Liget  af  Nr.  3  blev  ej  fundet  paa  Val- 
pladsen efter  Slaget,  medens  Broderens  blev  fundet 
og  begravet  i  en  Bjergstad  i  Ungarn. 

I  sit  Hjem  holdt  Hertug  Hans  strengt  over  Spar- 
sommelighed i  det  daglige  Liv,  og  navnlig  var  han 
en  Hader  af  Datidens  raa  Sæder  og  Udskejelser.  Han 
laalte  saaledes  hverken  Svir  eller  Dobbel  og  var  især 
en  Fjende  af  al  Banden  og  Sværgen.     Dertil  var  han 

iøvrigt  særligt  opfordret,  idet  han  i  1596  i  Altenburg 
i  Meissen  lod  sig  optage  i  den  af  Hertug  Frederik 
Vilhelm  af  Sachsen  stiftede:  „Forening  mod  at 
bande". 

Denne  Forening,  der  især  dannedes  af  fyrstelige 
Personer,  havde  som  Ordenstegn  en  dertil  særlig 
præget  Guldmønt,  der  hang  ved  en  Guldkæde  og  blev 
baaren  om  Halsen.  Hertug  Hans  skattede  denne 
Forening  højt  og  havde  befalet,  at  Ordenstegnet  skulde 
medgives  ham  i  Graven,  hvilket  ogsaa  skete.  Ved  sin 
Død  var  han  den  ældste  Ordensbroder  i  denne  hæder- 
lige Forening. 

Hertug  Hans,  der  ikke  havde  meget  tilfælles  med 
Oldenborgerne  i  udvortes  Henseende,  blev  en  af  de 
ældste  Mænd  af  den  oldenborgske  Stamme;  han  blev 
nemlig  henimod  78  Aar  gammel,  hvilken  Alder  den 
fangne  Kong  Christian  II  da  undtagelsesvis  ogsaa 
naaede. 

Hertug  Hans  døde  paa  Gliiksborg  Slot  d.  9de  Ok- 
tober 1622 ;  herfra  førtes  Liget  d.  4de  November  igen- 
nem Flensborg  til  Sønderborg,  hvor  det  stededes  til 
Hvile  i  Slotskapellet,  ved  Siden  af  hans  tidligere  af- 
døde 2  Gemalinder. 

Ved  sin  Død  efterlod  den  gamle  Hertug  sig  nogle 
og  tyve  Hovedgaarde  foruden  meget  Bøndergods  ved 
Siden  af  hans  Besiddelser  paa  Ærø,  Als,  Sundeved  og 
Angel.  Ved  Hertugens  Jordefærd  var  Kong  Christian 
IV  og  mange  andre  fyrstelige  Personer  til  Stede. 

Efter  Hertug  Hans  den  Yngres  Død  deltes  hans 
Besiddelser  imellem  hans  fire  Sønner,  idet  de  fem 
af  Hertugens  elleve  Sønner  alt  vare  døde  før  Faderen, 
og  to  døde  senere  uden  at  have  dannet  nogen  efter 
dem  opkaldte  Linier. 

Nedstamningen    fra    Hertug   Hans   den   Yngre    til 
Kong  Christian  IX  ses  af  hosstaaende  Stamtavle. 

Hertug  Alexander,  Hertug  Hans'  tredieældste  Søn 
og  tjerde  Barn,  fik  „Hertugdømmet  Sønderborg-  med 
Sønderborg  By  og  Slot  samt  den  sydlige  Del  af  Als 
og  noget  af  Sundeved  med  7  Hovedgaarde  i  Arv  efter 
Faderen.    Alexander  var  gift  med  Dorothea  af  Schwarz- 


,    Hertug  Hans  f.  1545  —  d.  1622 

gift  med  Elisabeth  af  Brunsvig  f.  15()8  —  d.  l.)8G. 

Søn 

Alexander  f.  1573  -  d.  Ifi27 

g.  m.  Dorothea  af  Schwarzburg. 

August  Philip  f.   1612  —  d.  1675 

Stifter  af  den  Beck'ske  Linie 

g.  m.  Maria  Sibylla  af  Nassau. 

Ludvig  Frederik  f.   1654  —  d.    1728 

preussisk  F'eltmarskal 

g.  m.  Louise  ('harlotte  af  Augustenborg. 

Feter  August  Frederik  f.  1696  —  d.  1775 

russisk  Feltmarskal 

g.  m.  Sophie  af  Hessen  Philipsthal. 

Carl  Anton  August  f.   1727   —  d.   1759 

preussisk  Major;  faldt  paa  Slagmarken  32  Aar  gi. 

g.  m.  Frederiiike  Antoinette  Amalie  af  Dohna. 

I 

Frederik  Carl  Ludvig  f.  1757   —  d.   1816 

dansk  General 

g.   m.  Grevinde  Frederikke  Amalie  von  Sehlieben. 

Frederik  \'ilhelm  Paul  Leopold  f.   1785   -   d.   1831 

dansk  General 

g.  m.  Louise  Caroline  af  Hessen  (hassel. 

Kong  Christian   IX  f.  8    April   1818 

g.  m.  Louise  Vilhelmine  Frederikke  (Caroline  Auguste  Julie  af 

Hessen  Cassel. 

burg,  med  hvem  han  havde  11  Børn;  han  døde 
Pintsedag  d.  13de  Mai  1(527. 

Hertug  Alexanders  fjerde  Søn  var  August  Philip, 
født  1(312.  Han  købte  to  Riddergodser  i  Stiftet  Minden, 
hvilke  han  forenede  og  gav  Navnet  Beck;  han  er 
saaledes  Stifter  af  den  Beck'ske  (Gliicksborgske)  Linie, 
nøjagtigere  Slesvig-Holsten-Sønderborg-Beck. 

Senere  hen  blev  Hertug  August  Philips  anden  Søn, 
Ludvig  Frederik  Familiens  Overhoved.  Denne 
Hertug  var  formælet  med  sin  Kusine  Louise  Charlotte 
af  Augustenborg ;  han  gjorde  glimrende  Karriere  i 
Preussen,  hvor  han  opnaaede  at  blive  Statholder  og 
Generalfeltmarskal ;  han  udmærkede  sig  i  Slagene  ved 
Oudenarde  og  Malplaquet  og  ved  Belejringerne  af 
Ryssel,  Mons  og  Dorneck.  Da  Kurfyrstendømmet 
Preussen  i  1701  blev  ophøjet  til  et  Kongerige,  toge 
Hertug  Ludvig  Frederik  og  Gemalinde  Del  i  Højtide- 
ligheden i  Kønigsberg. 

Ovennævnte  Hertuginde  Louise  Charlotte,  ældste  Datter  af 
Hertug  Ernst  Giinther  paa  Augustenl)org,  var  den  Prinsesse,  som 
Enkedronning  Sophie  Amalie  havde  tiltænlit  den  berømte  Griffen- 
feld  til  Gemalinde,  men  han  forsmaaede  Hertugdatteren,  som  man 
mener  for  at  vinde  en  fransk  Prinsesse.  „Der  fortælles,"  siger  A. 
D.  .Jørgensen,  „at  den  Fornærmelse,  han  saaledes  tilføjede  den 
hertugelige  Slægt ,  var  en  af  Hovedgrundene  til  hans  Fald.  I 
Augustenborg  Have  vises  endnu  det  Træ,  under  hvilket  Hertug 
Hans  Adolph  af  Pløen  (Hert.  Ernst  Giinthcrs  Fætter),  Højstkom- 
manderende  i  den  danske  Armé,  Kongens  Halvbroder  Ulrik  Fre- 
derik G^'ldenløve  og  Grev  Frcdeiik  Ahlefeldt,  Statholder  i  Hertug- 
dømmerne, tiisvore  den  fornærmede  Hertug  at  hævne  ham  paa 
den  hovmodige  Storkansler''. 

Et  Tegn  paa  det  danske  Kongehus"  \^elvilje  over  for  Hertug 
Ernst  Giinther  og  dennes  Datter  Louise  Charlotte  kan  ogsaa  ses 
deraf,  at  da  denne  ægtede  Hertug  Ludvig  Frederik  af  Holsten-Beck, 
fik  hun  hele  sit  Brude-Udstyr  af  den  kongelige  Kasse;  endvidere 
af  Christian  V  1200  Rdlr.  til  en  Bryllupsrejse  fra  Flensborg  til 
Berlin,  desuden  5000  Rdlr.  ekstra  samt  3000  Rdlr.  af  Enkedronning 
Sophie  Amalie. 

Senere  blev  Hertug  Ludvig  Frederiks  Søn  Peter 
August  Frederik  Liniens  Overhoved;  han  blev 
russisk  Generalfellmarskal  og  døde  1775.  Dennes  Søn 
Carl  Anton  August,  født  1727,  var  preussisk  Major, 
da  han  blev  dødelig  saaret  i  Slaget  ved  Kunnersdorl' 
12te  August   1759;  han  døde  12te  Septbr.  s.  A. 

Dennes  Søn  Frederik  Carl  Ludvig,  der  var 
født  1757,  gik  i  dansk  Tjeneste  og  blev  der  General- 
løjtnant. Han  døde  181(5.  Efter  ham  blev  hans  Søn 
F r e d e  r  i k  V  i  Ih e  1  m  Paul  Leopold  Familiens  Over- 
hoved og  fik  i  1825  Titel  af  Hertug  af  Slesvig-Holsten- 
Sønderborg-Glucksborg  i  Stedet  for  Slesvig-Holsten- 
Sønderborg-Beck.  da  disse  Familiegodser  all  i  Midten 
af  det  18de  Aarhundrede  vare  .solgte  bort  af  Hertug 
Ludvig  Frederiks  ældste  Søn  Frederik  Vilhelm,  der 
i  en  kort  Aarrække  var  Liniens  Overhoved.  Hertug 
Frederik  Vilhelm  Paul  Leopold  var  gift  med  Prin- 
sesse Louise  Caroline  af  Hessen-Cassel,  en  Søster  til 
Kong  Frederik  Vis  Dronning  Marie  Sophie  Frede- 
rikke. Hertugen,  som  var  dansk  General,  boede  for 
det  meste  paa  Gottorp  Slot  i  sammes  østre  Fløj,  og 
her  døde  han  ogsaa  den  17de  Februar  1831;  han 
hviler  i  det  hertugelige  gottorpske  Kapel  i  Domkirken 
i  Slesvig. 

Hans  Enke  Hertuginde  Louise  Caroline,  der  var 
en  udmærket  Moder  for  sine  Børn.  boede  om  Som- 
meren paa  Louisenlund  eller  paa  Slottet  Gottorp  hos 
Faderen  til  hans  Død ,  tog  da  Vinterophold  paa 
Gliicksborg  Slot  og  fra  1848  i  Ballenstedt  i  Anhalt, 
hvor  hun  døde  d.  13de  Marts  1867;  hun  hviler  i 
Slesvig  Domkirke  ved  Siden  af  sin  Mand.  Hun  var 
højt  agtet  og  afholdt  for  sin  store  ^elskværdighed  og 
Godgørenhed  ligesom  Søsteren,  Frederik  Vis  Dronning. 

Samme  Hertug  Frederik  Vilhelm  havde  med  sin 
Gemalinde  Louise  Caroline  3  Døtre  og  7  Sønner; 
den  fjerde  ældste  Søn  Kong  Christian  IX  af  Danmark 
blev  født  d.  8de  April  1818  paa  Gottorp  Slot,  medens 
Prins  Hans,  den  yngste  af  Sønnerne  fødtes  d.  5te  De- 
cember 1825. 


XII.    KONG  FREDERIK  IL 

KONG  Frederik  II  var  Christian  III's  og  Dronning 
Dorotheas  Ældste  Søn  og  blev  født  paa  Haderslev- 
hus Slot  den  1ste  Juli  1534.  Den  unge  Hertug  Fre- 
derik var  i  sin  Ungdom  oplært  til  at  føre  Sværdet  og 
tumle  sig  i  alskens  ridderlig  Idræt;  til  boglige  Færd 
kendte  han  derimod  ikke  meget,  skønt  den  kgl. 
Historiograf  Hans  Svaning  havde  været  hans  Lærer, 
saa  da  han  senere  hen  naaede  en  modnere  Alder  og 
følte  Kronens  trykkende  Byrde,  beklagede  han  ofte 
selv,  at  han  ikke  havde  benyttet  den  gode  Vejledning, 
der  havde  været  givet  ham  til  at  lære  noget  mere. 
Frederik  II  var  en  modig,  sorgløs  og  glad  Herre, 
der  holdt  meget  af  at  tage  Del  i  et  festligt  Lag  med 
sine  Venner,  og  da  gik  det  ofte  meget  varmt  til,  saa- 
ledes  som  Viser  fra  den  Tid  melde,  som,  naar  det 
deri  hedder  om  den  unge  Konge 

^Han  holdt  Kollats  med  Adelen  sin 
Og  gjorde  den  lystig  og  glader, 
Og  drak  med  dem  den  sødeste  Vin 
Som  Landsens  Herre  og  Fader". 

Mere  nærgaaende  bliver  det,   naar  der  efter  Toget 
mod  Ditmarsken  skrives: 

„Kong  Friderieh,  hånd  sidder  paa  Koldinghuus, 

Han  holder  med  sine  Suenne  et  got  Rnsz. 

De  Dvtmarske  Herrer,  de  haffnc  deris  Liff  forlaaret". 

De  fremmede  Gesandter  fremhævede  denne  Monark, 
der  med  kongelig  Anstand  drak  alle  sine  Gæster  under 
Bordet.  Ved  hans  Bord  herskede  der  en  fri  Tone 
som  mellem  Ligemænd,  men  gik  det  over  Stregen, 
satte  han  Hatten  paa  Hovedet  og  sagde:  .,nu  er  Kongen 
kommen  hjem.- 

I  Brevene  fra  Frederik  Ils  Moder  Dronning  Dore- 
thea  og  hans  Søster  Kurfyrstinde  Anna  af  Sachsen 
danne  Opfordringer  til  at  holde  Maade  med  den  over- 
stadige Drik  et  ofte  tilbagevendende  Omkvæd.  De 
mente,  at  naar  de  kunde  faa  ham  i  et  godt  og  lykke- 
ligt Ægteskab,  saa  vilde  deres  Sorg  været  slukket. 

Imidlertid  gik  der  mange  Aar,  før  Kong  Frederik 
kunde  bekvemme  sig  dertil;  han  var  88  Aar  gammel, 
da  han  omsider  hjemførte  en  fyrstelig  Brud  efter  sit 
Hjertes  frie  Valg. 

Naar  det  varede  saa  længe,  forinden  Kong  Fre- 
derik indgik  i  et  ham  passende  Ægteskab,  var  det 
just  ikke,  fordi  der  var  Mangel  paa  kongelige  Prin- 
sesser, eller  der  ikke  i  Tide  af  Frederiks  Forældre 
havde  været  tænkt  derpaa.  —  Da  der  var  saa  mange 
fyrstelige  Partier,  der  blev  virket  for,  er  det  bedst  at 
nummerere  dem  for  bedre  at  holde  dem  ude  fra 
hinanden. 

Nr.  1.  Første  Gang  Christian  III  tænkte  paa  sin 
Søn  Frederiks  Fremtid  i  saa  Henseende,  var  ved  det 
paa  Brømsebro  indgaaede  Forbund  imellem  Kongerne 
Christian  III  og  Gustav  Vasa  1541;  da  foresloge  de 
svenske  Gesandter  en  Trolovelse  imellem  den  syv- 
aarige  Prins  Frederik  og  Gustav  Vasas  Datter 
Catharina,  som  den  Gang  var  to  Aar  gammel;  — 
det  løb  dog  snart  ud  i  Sandet. 

Nr.  2.  I  Aaret  1546  foreslog  Kong  Frants  I  af 
Frankrig  en  Forbindelse  imellem  den  tolvaarige  Prins 
Frederik    og    den    fireaarige    Maria    Stuart,    Skot- 

lands  D  r  o  iin  i  n  g ,  thi  Danmark  kunde  saaledes 
faa  Orkney  Øerne  tilbage,  som  Maria  Stuarts  Olde- 
moder den  danske  Prinsesse  Margrethe  bragte  til 
Skotland. 

Nr.  3.  Kong  Edvard  VI  af  England  foreslog  sam- 
tidig et  Ægteskab  mellem  Prins  Frederik  og  Kong 
Edvards  yngste  Søster  Elisabeth,  som  12  Aar 
senere  blev  Dronning  af  England,  hvad  dog  ingen 
kunde  tænke  Muligheden  af  dengang.  Prinsesse  Elisa- 
beth var  jo  rigtignok  10'  2  Maaned  ældre  end  Prins 
Frederik  og  dertil  lidet  skøn,  saa  det  var  jo  en  An- 
stødssten i  Øjeblikket. 

Nr.  4.  Alvorligere  vare  Underhandlingerne  med 
den  tyske  Kejser  Ferdinand  I;  han  havde  hele  10 
Døtre,  og  af  dem  maatte  Prins  Frederik  selv  vælge 
een,  men  dog  helst  Prinsesse  Eleonora.  Kun 
krævede  Kejseren  fri  Religionsøvelse  for  sin  Datter, 
som  Kong  Christian  III  paa  sin  Søns  Vegne  gik  ind 
paa,  naar  det  skete  „i  al  Stilhed" ;  thi,  skriver  Kongen, 
.offentlig  maatte  de  afgudiske  Ceremonier  og  over- 
troiske Messer  ingenlunde  finde  Sted".  Denne  Ud- 
talelse syntes  Brudens  Fader  ikke  om;  —  der  kom 
ikke  Svar  derpaa  i  lange,  lange  Tider.  Kong  Chri- 
stians sidste  Regeringshandling  var  et  ufuldendt  Brev 
til  Svigersønnen  Kurfyrst  August  i  Sachsen  om  denne 
Sag,  som  Kurfyrsten  havde  indledet.  Da  Frederik  II 
var  bleven  Konge,  fuldførte  han  Brevet,  for  at  komme 
bort  fra  dette  Parti. 

Nr.  5.  Kur  fyrst  Joachim  af  Brandenburg 
havde  fire  giftefærdige  Døtre,  og  en  hvilken- 
somhelst  af  dem  stod  straks  til  Prins  Frederiks  Raa- 
dighed,  men  Kurfyrsten  fik  snarest  et  høfligt  Afslag, 
idet  der  hos  Kong  Christian,  der  dengang  endnu 
levede,  kom  et  andet  Parti  frem,  som  den  gamle 
Konge  syntes  bedre  om,  nemlig : 

Nr.  6.  Den  fangne  Kong  Christian  Ils  Datter- 
datter Prinsesse  Renata  af  Lothringen,  som  da 
(i  Aaret  1557)  var  14  Aar  gammel.  Der  tilsigtedes 
ved  dette  Parti  at  stifte  Forlig  mellem  Kongehusets 
to  Linier,  idet  den  ældre  Linie  skulde  give  Afkald  paa 
alle  sine  Rettigheder  til  Danmark,  Norge  og  Sverrig. 
Underhandlingerne  fortsattes  et  Par  Aar,  men  uden 
Resultat. 

Nr.  7.  Uanset  disse  Forhandlinger  tilbød  Kong 
Sigismund  af  Polen  sin  Datter  Anna,  som  der 
dog  ikke  blev  Lejlighed  til  videre  at  reflektere  paa, 
thi  nu  —  i  Aaret  1558  —  var  den  ovenfor  under  Nr. 
3  nævnte  Prinsesse  Elisabeth  bleven  Dronning  i  Eng- 
land, og  saa  var  hun  ikke  til  at  kimse  af  som  for  12 
Aar  siden,  selv  om  hun,  som  bekendt,  ikke  var  til- 
tagen i  Skønhed  siden  den  Tid. 

Kong  Frederik  havde  dog  en  Anelse  om,  at  det 
næppe  vilde  lykkes  for  ham  ., at  fange  dette  Storvildt", 
som  han  ytrede ;  thi  den  halve  Verden  bejlede  jo  for- 
gæves til  hende  og  hendes  mægtige  Medgift.  Endelig 
forsøgte  dog  Frederik  paa  sit  Frieri  til  Dronning 
Elisabeth,  men  havde  samme  Held  som  sin  Fætter  og 
Nabo  Kong  Erik  XIV  af  Sverrig  og  utallige  andre 
Friere;  de  fik  alle  en  Kurv  af  den  stolte  Dronning- 
jomfru. 

Nu  kastedes  Øjnene  paany  paa  Dronning  Maria 
Stuart  af  Skotland,  som  i  Mellemtiden  var  bleven 
Enke  efter  Kong  Frants  II  af  Frankrig;  men  det  førte 
ejheller  til  noget,  thi  pludselig  ægtede  Maria  Stuart 
Sir  Henry  Darnley. 

Derfor  optoges  Underhandlingerne  med  Nr.  6  — 
Prinsesse  Renata  af  Lothringen  —  paany;  men  da 
Renatas  Moder  Erkehertuginde  Christine  fandt,  at  den 
danske  Konge  var  for  knap  i  den  Apanage,  han  vilde 
give  hendes  Datter,  og  han  ejheller  vilde  have  katolske 
Præster  med  hende  herind  i  Danmark,  saa  trak  hun 


99 


sig  tilbage.  Som  vi  tidligere  have  omtalt,  var  den 
svenske  Konge  Erik  XIV  ogsaa  paa  Frierfødder  over- 
for samme  Prinsesse  Renata  omtrent  paa  samme  Tids- 
punkt. 

Nr.  8.  Dernæst  kom  Hertug  Albrecht  af  Bay- 
erns Datter  Maria,  efter  Kong  Frederiks  Søster 
Kurfyrstinde  Anna  af  Sachsens  Anbefaling,  paa  Ta- 
petet. Kurfyrstinden  skrev  til  Broderen  Frederik,  at 
denne  Prinsesse  vilde  passe  godt  for  ham.  Kong  Fre- 
derik syntes  ogsaa  godt  om  det  Portræt  af  hende, 
der  blev  ham  sendt,  saameget  mere  som  hans  Søster 
forsikrede,  at  Prinsesse  Marie  var  langt  smukkere,  end 
det  fremsendte  Billede  udviste.  Imidlertid,  da  Kong 
Frederik  ikke  vilde  have  hendes  papistiske  Patere 
herind  i  Danmark,  saa  døde  ogsaa  dette  paatænkte 
Parti  hen. 

Nr.  9.  Alligevel  var  man  ikke  i  Forlegenhed,  thi 
Prins  Vilhelm  af  Oranien  tilbød  Kong  Frederik 
sin  20aarige  Søster  Juliane.  Frederik  II  vilde 
imidlertid  nødig  lægge  sig  ud  med  Magterne  Frankrig 
og  Spanien  ved  at  knytte  sig  til  Huset  Oranien,  og  i 
hvert  Tilfælde  vilde  han  ikke  forlove  sig,  før  den 
nordiske  Krig,  som  da  førtes,  var  endt.  Da  Prinsesse 
Julianes  Slægtninge  udbredte  Efterretningen  om  denne 
Ægteskabsforhandling  og  udtalte  sig  derom,  som  om 
alting  allerede  var  fastslaaet,  klappet  og  klart,  saa 
blev  Frederik  II  ærgerlig  derover  og  lod  de  tjenst- 
agtige Aander  vide,  at  naar  han  nu  var  ked  af  det 
hele  og  afbrød  Forhandlingerne,  havde  de  deres  egen 
Aabenmundethed  at  takke  derfor. 

Xr.  10.  Prinsesse  Margrethe,  en  Datter  af 
Enkehertuginden  af  Pommern,  blev  dernæst  tilbudt 
Kong  Frederik;  og  da  Krigen  nu  var  forbi,  og  Freden 
i  Stettin  var  afsluttet,  var  det  paa  den  høje  Tid  for 
den  38aarige  Kong  F'rederik  at  sætte  Bo,  efterat  han 
i  henimod  13  Aar  havde  siddet  paa  Danmarks  Trone. 

I  Brevet  til  Kong  Frederik  fra  Enkehertuginden  stod 
lunt  anført,  at  det  Rygte,  at  Kongen  skulde  være  for- 
elsket i  en  dansk  Adelsmands  Datter,  ansaas  soiii 
aldeles  grundløst.  I  hvert  Fald  bad  man  Kongen 
snart  at  bestemme  sig,  da  Prinsesse  Margrethe  havde 
„en  anden  højfornemme  Frier,  hvem  man  havde 
lovet  Svar  til  Fastelavn."  Da  Kong  Frederik  var 
villig,  men  dog  gerne  vilde  se  den  paagældende  Dame, 
da  han  ikke  saa  ganske  stolede  paa  de  sendte  Por- 
træters  Lighed  med  Originalen,  blev  et  Møde  aftalt 
at  holdes  i  Nykjøbing  paa  Falster,  hvor  saa  Kong 
Frederiks  Tante,  Hertuginde  Elisabeth  af  Meklenborg, 
skulde  gæste  sin  Brodersøn  og  have  den  ISaarige 
Prinsesse,  Frøken  Margrethe,  med  sig. 

Mødet  i  Nj'^kjøbing  paa  Falster  fandt  ogsaa  Sted  i 
Novbr.  1581;  men  Hertuginde  Elisabeth  af  Meklen- 
borg havde  foruden  den  pommerske  Prinsesse  Mar- 
grethe ogsaa  sin  egen  14aarige  Datter  Prinsesse 
Sophie  med  sig,  og  i  Kongens  Øjne  overstraalede 
denne  langt  Prinsesse  Margrethe,  der  slet  ikke  faldt 
i  hans  Smag. 

Uagtet  Prinsesse  Sophie  var  23  Aar  yngre  end 
Kong  Frederik,  friede  han  dog  og  fik  hendes  Ja,  og 
deres  Bryllup  fandt  Sted  Aaret  efter  d.  20de  Juli  1572 
paa  Kjøbenhavns  Slot. 

Saaledes  gik  det  da  til,  at  Kong  Frederik  II  dog 
tilsidst,  efter  eget  Øjesyn,  traf  sit  endelige  Valg  af 
Livsledsagerinde,  efterat  godt  en  halv  Snes  Prinsesser 
vare  præsenterede  for  ham  i  Portrætter,  Breve  og 
hæderlig  Omtale. 

Naar  der  gik  13  lange  Aar  efter  Frederik  ll's 
Tronbestigelse,  før  han  for  Alteret  blev  knyttet  til 
den  Fyrstedatter,  han  endelig  havde  kaaret  til  sin 
Brud,  da  var  det,  som  vi  have  set,  ikke  fordi  han 
forgæves  havde  tilbudt  sin  Haand,  uden  at  nogen 
havde  villet  modtage  den,  men  vi  maa  søge  Grunden 

hos  ham  selv  og  antage,  at  det  var  ham,  der  vragede 
og  vragede,  indtil  det  nær  var  blevet  for  sent.  Det 
var  en  dansk  Frøken  Anna  Hardenberg,  der  bandt 
ham  i  de  mange  Aar,  forinden  han  kunde  Slip  paa 
hende,  hvorom  nærmere  i  de  følgende  Linier. 


Frederik  II  og  Anna  Hardenberg  * ). 
I  Aaret  1554  fik  Hertug  Frederik,  som  Konge 
kaldet  Frederik  II,  i  en  Alder  af  20  Aar  af  sin 
Fader  anvist  Malmøhus  til  Opholdssted.  Hans  Hof- 
mester Adelsmanden  Ejler  Hardenberg  skulde  have 
Tilsynet,  og  en  halv  Snes  Adelsmænd  udgøre  hans 
Hofstat.  Prins  Frederik  skulde  i  det  smaa  danne  sig 
til  den  Kongegerning,  som  forestod  ham.  Ejler  Har- 
denberg, dengang  omtrent  50  Aar  gammel,  var  vist- 
nok særdeles  egnet  til  den  Plads.  Det  var  vel  ogsaa 
nødvendigt,  at  der  stod  en  ældre,  myndig  Mand  ved 
den  unge,  livsglade  Prinses  Side  for  at  kunne  lægge 
Baand  paa  ham,  om  han  af  egen  Drift  eller  forledet 
af  sine  ungdommelige  Omgivelser  skulde  faa  Lyst  til 
at  gøre  alt,  hvad  der  faldt  ham  ind.  Prinsen  blev 
imidlertid  ikke  holdt  strængt;  han  førte  tværtimod  et 
muntert  Liv,  der  var  rigt  paa  Afvekslinger.  Da  saa- 
ledes  i  Februar  1556  hans  Faster  Enkehertuginde 
Elisabeth  af  Meklenborg  højtideligholdt  sit  andet 
Bryllup  i  Kjøbenhavn,  var  Prins  Frederik  ogsaa  med, 
og  lidet  anede  eller  tænkte  han  vel  dengang  paa,  at 
da  Kjøbenhavn  1(5  Aar  senere  saa  ham  fejre  sit 
Bryllup,   var  hans  Brud,   Prinsesse  Sophie,   en  Datter 


')  Dette  er  et  Uddrag  af  Rigsarkivar,  I)r.  piiil.  Hrickas  interessante 
og  fortjenstfulde  historiske  Skrift:  .,Kong  Frederik  den  Andens 
Ungdomskjierlighed  •'.     Kjøbenliavn   187;i 

af  dette  Fyrstepar,  hvis  Bryllup  han  som  voksen 
havde  overværet. 

Ud  paa  Høsten  i  1556  besøgte  Kong  Christian 
Sønnen  paa  Malmøhus. 

I  Aaret  1557  kom  Prins  Frederiks  Søster  Anna  og 
hendes  Mand  Kurfyrsl  August  af  Sachsen  i  Besøg  til 
Danmark.  Prins  Frederik  modtog  de  fremmede  ved 
deres  Landstigning  i  Gjedser  paa  Falster,  og  da  Svo- 
geren og  Søsteren  i  Oktober  forlod  Landet,  tog  Prins 
Frederik  med,  og  først  i  April  vendte  han  hjem  efter 
at  have  set  sig  vel  om  i  Tyskland  og  blandt  andet 
overværet  Kejser  Carl  V's  Tronfrasigelsesakt  i  Frank- 
furt d.  14.  Marts  1558.  Da  Prins  Frederik  kom  hjem, 
gjorde  han  flere  Rejser  i  Danmark;  i  Oktober  1558 
var  han  paa  Koldinghus  hos  Forældrene  og  saa  der 
for  sidste  Gang  sin  Fader;  Resten  af  Aaret  tilbragte 
han  paa  Malmøhus. 

Blandt  de  unge  Adelsmænd,  der  vare  ansatte  ved 
Prins  Frederiks  lille  Hof  paa  Malmøhus,  maa  nævnes 
Oluf  Movritsen  Krognos  til  Bollerup,  der  senere  ved 
Faderens  Død  blev  Ejer  af  Bregentved  og  Clausholm, 
altsaa  meget  velhavende.  Han  var  knap  et  Aar  yngre 
end  Prins  Frederik  og  havde  uddannet  sig  i  Udlandet; 
nu  var  han  bleven  anbragt  paa  Malmøhus  og  stod  i 
sin  friskeste  Ungdom,  modtagelig  for  de  Indtryk,  som 
det  unge  Hjerte  er  aabent  for.  Ikke  saa  sært,  at  han 
som  den  dannede,  statelige  og  rige  Adelsmand  kunde 
gøre  Indtryk  paa  en  ædelbaaren  Kvindes  Hjerte ;  dette 
udeblev  da  ejheller,  da  en  af  Dronning  Dorotheas 
Jomfruer,  (som  Hofdamer  kaldtes  dengang,)  —  hendes 
Navn  var  Anna  Hardenberg  —  kom  i  Besøg  hos  sin 
Farbroder  ovennævnte  Hofmester  Ej  fer  Hardenberg 
paa  Malmøhus  i  de  sidste  Maaneder  af  Aaret  1558. 
Til  alt  Uheld  for  den  rolige  Udvikling  af  Kærligheds- 
forholdet imellem  disse  to  unge  Mennesker  indtræder 
det  uforudsete,  at  Prins  Frederik  betages  af  en  bræn- 

dende  Kærlighed  til  samme  Adelsfrøken,  hvilken  han 
ikke  kunde  skjule.  Det  var  den  gamle  Hofmester 
Hardenberg  meget  imod,  og  han  var  vel  i  Vaande 
over,  hvorledes  det  vilde  ende,  og  hvad  Prins  Fre- 
deriks Forældre  vilde  dømme  derom.  Jomfru  Annas 
Slægt,  med  Hofmester  Ejler  Hardenberg  i  Spidsen, 
ønskede  meget  og  kunde  ejheller  gøre  noget  bedre 
end  at  forene  den  unge  Pige  med  den  unge  Oluf 
Krognos,  hvis  Rigdom  ikke  alene  vilde  gøre  ham  til 
et  velset  Medlem  af  enhver  Familie,  men  som  ogsaa 
satte  ham  i  Stand  til  at  være  uafhængig,  selv  om  den 
vordende  Konge  skulde  kaste  sit  Mishag  paa  ham. 
Desværre  kunde  den  endelige  Afgørelse  ikke  straks 
finde  Sted,  da  Oluf  Krognos  netop  i  de  sidste  Dage 
af  December  1558  var  i  Jylland  til  en  Søsters  Begra- 
velse der. 

Derpaa  indtraf  Kong  Christians  Død,  Prins  Frederik 
blev  Konge,  og  den  hele  Situation  forandredes.  Da 
Christian  III  havde  den  Overbevisning,  at  hans  Død 
var  nær  forestaaende,  lod  han  sende  Bud  efter  sin 
ældste  Søn  paa  Malmøhus,  til  hvem  han  baade  som 
Konge  og  Fader  kunde  have  meget  at  sige,  inden  det 
store  Afskedsøjeblik  kom :  men  da  Prins  Frederik 
naaede  Koldinghus,  traf  han  kun  et  Lig.  Der  an- 
gives, at  Ankomsten  var  den  7de  Januar,  hvilket  er 
rimeligt  nok,  thi  den  5te  Jan.  var  Prinsen  endnu  i 
Korsør.  Hvor  forunderligt!  Han,  som  hele  Tiden 
havde  været  som  besjælet  af  en  urolig  Lyst  til  at 
flagre  om,  sad  nu,  da  enhver  maatte  vente  at  se  ham 
ved  Faderens  Dødsleje,  rolig  paa  Malmøhus,  som  var 
han  fasttryllet  til  Stedet.  Og  dog  havde  hans  Moder 
næsten  to  Maaneder  før  Dødsdagen  skrevet  ham  til, 
at  Faderen  Dag  for  Dag  blev  ringere,  og  at  Lægerne 
kun  gave  svagt  Haab,  og  senere,  i  den  sidste  Halvdel 
af  December,  havde  hun  sendt  ham  Brev  paa  Brev 
med  indtrængende  Opfordringer   til   at    haste  over  til 


104 


Kolding.  Naar  derfor  en  gammel  Forfatter  vil  give 
Modvind  Skylden  for,  at  Prinsen  kom  for  silde,  kan 
dette  ikke  være  den  egentlige  Grund,  om  det  end  er 
muligt,  at  et  sligt  Uheld  er  indtruffet,  da  han  endelig 
vilde  sætte  sig  i  Bevægelse;  det  var  desuden  en  Hin- 
dring, der  nok  lod  sig  overvinde.  Grunden  til  hans 
Sendrægtighed,  der  faar  Skin  af  Ligegyldighed,  for- 
menes at  findes  i  Moderen,  Dronning  Dorotheas  Brev, 
tilskrevet  Sønnen  den  27de  Decbr.  Det  maa  være 
Svar  paa  et  Brev,  hvori  han  tilstaar  hende  sin  Kær- 
lighed til  Anna  Hardenberg;  Dronningen  svarer:  „Min 
hjertekære  Søn,  jeg  kain  ikke  skjule  for  Dig,  at  jeg 
vel  har  hørt,  at  det,  hvad  Du  skriver  mig  til  om 
Anna,  har  været  paa  Tale,  dog  er  det  ikke  fuldt  vist. 
Jeg  lader  hendes  Slægt  raade  derfor;  at  jeg  skulde 
forhindre  ens  Lykke,  kan  jeg  ikke  forsvare  for  Gud; 
jeg  véd  jo,  at  her  er  kun  en  kort  Tid,  men  hisset  er 
det  evigt.  Jeg  véd,  at  Du  har  et  saa  ærligt  og  op- 
rigtigt Sind,  at  Du  ej  vil  hindre  hendes  Lykke.  Jeg 
kan  af  Bedrøvelse  ikke  skrive  mere;  Hans  skal  berette 
Dig  alt.    Jeg  beder  Dig,  kom  hurtig;  det  er  Dig  mere 

magtpaaliggende,  end  Du  kan  tænke". 

Tager  man  dette  Brev  for  sig,  synes  det,  dunkelt 
som  det  er,  at  den  Sag,  det  omtaler,  griber  ind  i 
Kongesønnens  Hjerteanliggende.  Han,  der  nys  frejdig 
havde  følt  sig  i  sin  Ungdoms  lyse  Vaar,  hvor  alt  ér 
Solskin,  er  greben  af  Kærlighedens  Beruselse,  har 
glemt  alt  øvrigt,  og  nu  staar  han  foran  en  gabende 
Afgrund  af  Sorg,  „thi  hans  Anna  har  hendes  Slægt 
bestemt  til  Brud  for  en  anden!"  Det  synes,  som  om 
Dronningen  hverken  med  Vrede  eller  Misfornøjelse 
har  set  paa  Knudens  Løsning  paa  den  Maade,  om 
hun  end  maatte  føle  Medlidenhed  med  Sønnens  Smerte. 
Hun,  Fyrstedatteren  og  Fyrstemoderen,  kunde  sikkert 
ikke  tænke  sig  det  muligt,  at  hendes  Søn,  den  ud- 
valgte Konge,   skulde   kunne   række  sin  Haand  til  en 

Adelsmands  Datter.  Saavel  Dronning  Dorothea  som 
Datteren  Kurfyrstinde  Anna,  (ier  altid  havde  været 
ude  om  for  at  faa  Prins  Frederik  gift,  havde  altid 
haft  til  Omkvæd,  al  han  skulde  gifte  sig  ind  i  et 
Fyrstehus,  .,im  Stand  und  Geburt  ebenmåssig". 

Medens  Brevet  til  Moderen  har  vist  os  Prinsens 
KaMlighed  til  Anna  Hardenberg,  maa  vi  paa  den 
anden  Side  tilstaa,  at  Svaret  paa  Spørgsmaalet,  om 
den  er  bleven  gengældt,  ikke  er  givet  i  det.  Det  kan 
ikke  nytte  at  ville  presse  mer  ind  i  Ordene,  end  der 
findes  i  dem. 

Prins  Frederik  var  nu  bleven  Konge  under  Navn 
af  Frederik  II.  Hidtil  havde  hans  Forhold  til  Hof- 
mester Ejler  Hardenberg  paa  Målmøhus  i  det  hele 
været  godt,  og  der  skete  i  den  første  Tid  ingen  For- 
andring deri.  Det  synes  jo  rigtignok,  som  om  Be- 
givenhederne i  Slutningen  af  1558,  hvor  Hofmesteren 
havde  bestræbt  sig  for  at  faa  Broderdatteren  bortgiftet 
til  Oluf  Krognos,  maatte  have  fjærnet  Prinsen  og  ham 
stærkt  fra  hinanden;  men  kort  efter  kom  Nytaars- 
dagen  1559  med  dens  totale  Omvæltning,  thi  nu  var 
det  en  Konge,  den  gamle  Ejler  Hardenberg  havde 
med  at  gøre  og  ikke  som  før  en  Prins.  Genstanden 
for  Prinsens  Elskov  kunde  man  skænke  en  anden; 
overfor  Kongen  stillede  det  sig  anderledes. 

Ejler  Hardenberg  steg  rask  i  Vejret;  den  kongelige 
Naades  Sol  lod  sine  stærke  Straaler  falde  paa  ham. 
Han  udnævntes  til  Rigshofmester,  den  fornemste  Stil- 
ling i  Landet,  og  hædredes  med  Ridderslaget  paa 
Kongens  Kroningsdag.  Har  Kong  Frederik  mødt  Hin- 
dringer mod  sine  Planer  fra  sin  Hofmesters  Side,  maa 
han  altsaa  have  besluttet  at  overvinde  dem  med  det 
gode;  men  saa  snild  denne  Politik  kunde  være,  førte 
den  dog  ikke  til  del  attraaede  Resultat.  Anna  Har- 
denberg havde  Brødre,  hvoraf  den  ene  ejede  Herre- 
gaarden  Skjoldemose  ved  Svendborg,  men  alle  levede 

de  i  mindre  fremtrædende  Stillinger,  saa  det  var  vel 
nærmest  Rigshofmesteren,  der  baade  som  nær  Frænde 
og  som  Slægtens  anseligste  og  ældste  Medlem  maatte 
have  en  vigtig  Stemme  med  Hensyn  til  Bortgivelsen 
af  Broderdatterens  Haand.  Vist  er  det,  at  Kongens 
Tillid  til  Ejler  Hardenberg  tabte  sig  mere  og  mere; 
der  var  knap  gaaet  6  Aar  efter  hans  Ophøjelse,  før 
han  atter  sank  ned :  hans  Lén  bleve  ham  fratagne,  og 
han  afsattes  fra  sit  Embede.  Kort  efter  døde  han. 
Hvilke  Skridt  Kongen  iøvrigt  gjorde  for  at  faa  sit 
Hjertes  Ønske  opfyldt,  derom  tier  Historien,  men  at 
han  har  gjort  noget  og  har  mødt  Modstand,  det  vides 
dog  af  Anders  Sørensen  Vedels  Ord  ved  Frederik  Ils 
Baare,  at  dersom  Gud  ikke  havde  „ved  nogle  faa  af 
hans  Naades  fornemste  tro  Raad  ladet  hannem  alvor- 
ligen  paamindes,  da  var  det  vist  gaaet  anderledes 
med  hans  Ægteskab,  end  det  gik."  De  Raader,  der 
antages  at  have  bistaaet  Ejler  Hardenberg,  formenes 
at  have  været  Kansler  Johan  Friis,  Brødrene  Holger 
og  Jørgen  Rosenkrantz  og  senere  Peder  Oxe.  Vistnok 
kunde  det  ved  første  Øjekast  forekomme  lidt  under- 
ligt, at  Aristokratiet  skulde  modsætte  sig  noget,  der 
maatte  hæve  det  ved  at  bringe  en  af  dets  Midte  op 
paa  Tronen,  men  ligesom  der  herimod  med  Føje  lader 
sig  gøre  gældende,  at  Udmærkelsen  kun  vilde  løfte  en 
enkelt  Familie  op  over  de  andre,  saaledes  lader  det 
sig  ogsaa  tænke,  at  de  Mænd,  der  stred  imod  Kongens 
Ønske,  lededes  af  et  videre  Syn  end  det,  s6m  i  Ned- 
brydelsen af  Skrankerne  mellem  Kongemagten  og 
deres  egen  Stand  maatte  se  Maalet  for  deres  politiske 
Stræben.  Thi  selv  om  det  villig  maa  indrømmes,  at 
de  udmærkede  Mænd,  som  i  det  16de  Aarhundrede 
kastede  en  Glans  over  vort  Fædreland,  som  det  før 
længe  havde  savnet,  og  senere  længe  skulde  savne, 
først  og  fremmest  vare  Adelsmænd,  maa  det  derfor 
ikke  glemmes,    at  de  vare  mere  end  det,    at  de  vare 

Patrioter,  eller  rettere,  at  de  netop  ved  deres  Adel- 
skab paa  det  kraftigste  vare  opfordrede  til  at  værne 
om  Landets  Anseelse;  en  Opfordring,  som  de  heller 
ikke  svigtede.  Den  historiske  Aand,  som  da  hvilede 
over  dem,  der  raadede  for  Statens  Ve  og  Vel,  og  hvis 
Mangel  hos  følgende  Kongers  Raadgivere  blev  saa  for- 
dærvelig, gjorde  dem  fortrolige  med  de  svundne  Tider. 
Og  naar  de  da  lode  Blikket  glide  tilbage  og  mærkede, 
at  de  maatte  op  i  Oldtidens  graa  Taager,  før  de  paa 
Danmarks  Dronningetrone  saa  en  Kvinde,  som  ikke 
var  født  og  baaren  af  Fyrster,  da  maatte  en  saadan 
Kendsgerning  vel  gøre  dem  ængstelige  for,  hvad  en 
Afvigelse  fra  Reglen  maatte  føre  med  sig.  I  hvor  højt 
de  end  satte  deres  egen  Stand,  den  fyrstelige  var  dog 
et  Trin  højere,  og  det  var  dette  Trin,  de  ikke  turde 
gøre  lavere. 

Det  svenske  Kongehus  saa  i  det  16de  Aarhundrede 
sin  Konge  gentagende  hjemføre  som  Brud  en  Undersaat. 
Da  Kong  Gustav  I  i  Aaret  1536  satte  Margrethe  Lejon- 
hufvud  paa  den  svenske  Trone,  skete  det  først,  efterat 
han  med  sit  kongelige  Magtord  havde  løst  det 
Trolovelsens  Baand,  der  bandt  hende  til  Svante 
Sture,  og  denne  trøstede  sig  med  at  gifte  sig  med 
Margrethes  Søster  Marta.  Da  Kong  Gustav  I  igen  blev 
Enkemand,  giftede  han  sig  med  Catharina  Stenbock; 
hun  var  forlovet  med  Gustav  Johansøn  af  Fa- 
milien Tre  Rosor,  men  ligesom  ved  Kongens  tidligere 
Ægteskab  maatte  den  fortrængte  Elsker  se  sig  om 
efter  en  anden  Livsledsagerinde  *). 

Naar  det  gik  den  danske  Konge  anderledes  i  hans 
Kærlighedsanliggende,   ligger  en  Grund  hertil  vistnok 


Der  er  den  Mærkelighed  ved  Gustav  \'asas  tredie  Dronning 
Catharina  Stenbock,  at  hun  efter  Kong  (iustavs  Død  henlevede 
61  Aar  i  Enkestand  under  5  Konger:  —  hun  var  85  Aar 
gammel,  da  iiun  døde  i  Aaret  1621. 

i  de  to  Landes  forskellige  statsretlige  Udvikling  saavel- 
som  i  de  handlende  Kongers  Personligheder;  men 
man  har  tillige,  som  det  af  det  følgende  vil  ses,  Ret 
til  at  mene,  at  Anna  Hardenberg  har  haft  stor  Del  i 
sin  ophøjede  Elskers  Given  efter. 

Det  er  kun  et  svagt  Glimt,  vi  hidtil  have  opfanget 
af  Anna  Hardenberg.  En  uigennemtrængelig  Taage 
skjuler  hendes  Barndomsliv  for  os  fra  først  til  sidst, 
—  lige  saa  lidt  som  vi  vide,  naar  hun  er  kommen 
til  Verden,  lige  saa  lidt  kende  vi  til  hendes  Opdragelse. 
Første  Gang  vi  møde  hendes  Navn,  er  i  Aaret  1557, 
og  det  paa  et  underligt  Sted,  —  i  en  Kræmmerreg- 
ning. Den  giver  os  dog  en  vigtig  Oplysning,  idet  den 
viser,  at  hun  dengang  var  ansat  ved  Hoflt'et  om  Dron- 
ning Dorotheas  Person,  og  dette  godtgøres  ogsaa  ved 
nogle  dunkle  Ord,  som,  sikkert  berørende  Prins  Fre- 
deriks Hjertesag,  tale  om  „Hofmesterinden  og  hendes 
Jomfruer".  Det  er  nemlig  i  et  Brev  i  Decbr.  1558 
fra  hans  Farbroder  Hertug  Hans  paa  Haderslevhus, 
hvori  denne  siger,  at  de  der  havde  drukket  paa  oven- 
nævnte Damers  Sundhed  i  Hamborger-Øl,  og  opfordrer 
nu  Prins  Frederik  at  gøre  lige  Besked.  Paa  Brevets 
Adresse  stod: 

„Til  min  kære  Fætter  og  hjertekære  Broder, 
til  egenHaand;  ellers  ikke  at  brydes  af  andre". 

Man  ser  deraf,  at  det  paagældende  Indhold  var  at 
anse  for  en  Sag,  der  ikke  skulde  videre,  men  kun 
tolke  Farbroderens  Sympathi  i  denne  kildne  Nyhed, 
som  han  havde  hørt  paa  Koldinghus  af  sin  Sviger- 
inde, Frederiks  Moder,  Dronn.  Dorothea. 

Naar  Prins  Frederik  har  lært  Anna  Hardenberg  at 
kende,  derom  forlyder  intet,  ikke  heller,  naar  hans 
Følelse  voksede  til  Lidenskab;  kun  det  vide  vi,  at 
Malmøhus  var  Vidne  til  deres  Møder ;  dets  tavse 
Mure  saa  hans  Kærlighedshaab  udfolde  sig  og  — 
visne!     Kunde    Prins    Frederik    efterat    være    bleven 

Konge  end  ikke  bortrydde  alle  Hindringer  imellem 
sig  og  Anna,  kunde  han  dog  lægge  sin  kongelige 
Magt  mellem  hende  og  enhver  Bejler,  og  han  gjorde 
det  ogsaa. 

Da  Anna  Hardenberg  igen  i  Historien  omtales  efter 
Opholdet  paa  Malmøhus,  sidder  hun  atter  hos  Enke- 
dronning Dorothea  paa  Koldinghus.  Hun  var  der  i 
Januar  1562,  ligeledes  i  Oktbr.  1563  i  Følge  Paa- 
skriften  paa  en  gudelig  Bog,  som  hun  da  fik  af  Dron- 
ningen, hvis  Vaaben  og  gyldne  Navnecifre  den  bærer. 
Man  har  endnu  Breve  fra  Anna  Hardenberg  til  hendes 
nære  Slæ'gt  fra  de  Aar;  man  ser  deraf,  at  hun  var 
greben  af  inderlig  Religiøsitet,  og  at  Verden  med  dens 
forvirrede  Larm  og  Uro  fyldte  hendes  Sjæl  med  Be- 
kymring; .,den  bedrøvede  Verden"  kalder  hun  den. 
Hun  maatte  ogsaa  anvende  sin  Pen  i  Enkedronningens 
Tjeneste  til  at  udspørge  Nyheder  fra  Krigsskuepladsen, 
og  særlig  om,  hvorledes  det  gik  ..hans  Naade",  thi 
Danmark  var  den  Gang  paa  ny  indviklet  i  blodig 
Fejde,  idet  den  saakaldte  nordiske  Syvaarskrig  var  i 
fuld  Gang.  De  unge  Konger  Erik  XIV  og  Frederik  II 
stormede  frem  mod  hinanden ;  ligesom  vel  Kong  Erik 
tænkte  paa  at  erobre  Danmark,  saaledes  var  det  Fre- 
derik Ils  store  Kongetanke  at  erobre  Sverrig  og  forny 
Kalmarunionen. 

Da  Krigen  var  forbi ,  og  Freden  blev  afsluttet, 
beholdt  dog  hver  sit.  Frederik  II  tog  selv  virk- 
som Del  i  Krigen  og  udviste  meget  personligt  Mod. 
Saalænge  Krigen  stod  paa,  var  han  fuldt  optaget; 
intet  Under  da,  at  hans  Hjertes  Stemme  ej  ret 
under  saadanne  Omstændigheder  kunde  komme  til 
Orde.  Han  maatte  vente  dermed,  til  Fredens  Time 
slog;  da  kunde  han  maaske  til  Sejrens  blodige 
Laurbær  føje  en  Krans,  flettet  af  de  Blomster,  som 
smykke  Kærlighedens  Sejr. 

Da  Syvaarskrigen  var  endt,  stod  Sagen  med  Anna 
Hardenberg  endnu  paa  samme  uafgjorte  Punkt,  men 
da  gjorde  Kong  Frederik  et  sidste  Forsøg  paa  at 
rvdde  alle  Hindringer  af  Vejen,  men  saavel  Anna  som 
hendes  Slægt  holdt  Stand.  Men  nu  havde  Kong  Fre- 
derik ogsaa  opgivet  sin  Taalmodighed,  som  allerede 
før  Krigens  Slutning  i  1570  havde  vist  sig  mindre 
fast,  da  han  aabenbart  mere  villig  laante  Øre  til  For- 
slagene om  et  politisk  Giftermaal.  Naar  de  tidligere 
omtalte  diplomatiske  Forhandlinger  ikke  havde  baaret 
Frugt,  falder  Skylden  derfor  for  en  Del  tilbage  paa 
Kong  Frederik  selv,  men  det  skyldtes  væsentligst,  at 
det  ikke  var  ham  selv,  der  var  det  egentlige  store 
Drivhjul  deri,  men  som  oftest  hans  nære  Slægt.  Det 
var  ikke  nok,  at  han  modstræbende  havde  lovet  at 
ville  indlade  sig  i  Ægteskab ;  han  maatte,  om  Sagen 
skulde  lykkes,  tage  den  i  sin  egen  Haand.  Det  viste 
sig  ogsaa,  at  da  han  endelig  gjorde  det,  vandt  han 
Sejr  over  alle  Vanskeligheder.  Den  unge  Prinsesse 
Sophie  af  Meklenborg,  hans  Slægtning,  skulde  være 
hans  Brud. 


I  Efteraaret  fik  Frederik  II  Besøg  af  sine  tilkom- 
mende Svigerforældre  Hertug  Ulrik  og  Gemalinde 
Elisabeth.  Efter  at  de  høje  Frænder,  hvem  et  nyt 
Baand  snart  skulde  forene  endnu  nøjere,  havde  dvælet 
noget  paa  Frederiksborg,  brøde  de  op;  de  fremmede 
droge  hjem  for  at  træffe  Forberedelserne  til  Bryl- 
luppet, der  alt  skulde  staa  den  kommende  Sommer. 
Hjemrejsen  foregik  midt  om  Vinteren  gennem  Sjæl- 
land og  Fyen,  og  Kong  Frederik  fulgte  dem  til  Kol- 
ding. Han  stod  nu  paa  Koldinghus,  hvor  hans  Anna 
saa  længe  havde  færdedes.  Havde  han  nu  glemt 
hende,  slettet  hendes  Billede  ud  af  sit  Hjerte'?  Nej! 
maa  der  svares;  det  hvilede  tungt  paa  hans  Sind. 

Anna  Hardenberg  var  ikke  paa  KoUlinghus,  da  de 
fyrstelige  fremmede  ankom  dertil.  Den  høje  Frue,  i 
hvis  Tjeneste  hun  havde  været  i  en  halv  Menneske- 
alder, Dronning  Dorothea,  var  gaaet  til  Hvile  d.  7de 
Oktober  1571  paa  Sønderborg  Slot  under  et  Besøg  hos 
sin  Søn  der,  uden  at  hun,  der  saa  varmt  havde  ønsket 
at  se  sin  Søn  gift,  havde  oplevet  at  erfare  sin  første- 
fødtes Valg  af  en  fyrstelig  Brud.  At  Forholdet  imel- 
lem Dronning  Dorothea  og  Anna  Hardenberg  ikke 
var  en  slet  og  ret  Byden  og  Lyden,  derpaa  tyder  den 
Omstændighed,  at  da  Dronningen  laa  paa  sit  yderste, 
var  der  kun  een  af  hendes  Omgivelser,  paa  hvis 
Fremtid  hun  i  Erindring  om  Fortiden  tænkte,  og 
denne  ene  var  den  ubemidlede  Anna  Hardenberg, 
hvem  hun  skænkede  2000  Daler ;  men,  om  man  derfor 
tør  antage,  at  Forholdet  har  været  af  en  inderligere, 
kærligere  Natur,  turde  vel  være  tvivlsomt,  naar  vi  se 
den  Hast,  Anna  Hardenberg  havde  med  at  komme 
bort,  endnu  inden  Liget  var  stedet  til  Jorde  i  det  der- 
værende Slots  Begravelseskapel. 

Der  var  dog  især  een  Bevæggrund,  som  holdt  Anna 
Hardenberg  fra  at  rejse  altfor  hovedkulds  derfra;  det 
var,  at  hun  frygtede  for,  at  man  skulde  fatte  Mistanke 
til  hende  om,  at  hun  hemmelig  vilde  bortføre  noget 
fra  Dødsboet. 

Det  maa  dog  ikke  overses,  at  der  vistnok  var  en 
Grund  for  hende  til  at  ønske  sig  ud  af  Hoffets  Kreds. 
Her  tænkes  ikke  saa  meget  paa,  at  en  vis  naturlig 
Følelse  maatte  lade  hende  længes  efter  at  benytte  den 
Frihed,  Døden  havde  skalfet  hende  ved  at  bryde  et 
Baand,  der  saa  længe  havde  holdt  hende  i  en  tjenende 
Stilling;  men  det  synes  at  fremgaa  af  hendes  Ytringer, 
at  hun  ikke  følte  sig  tiltalt,  men  snarere  frastødt  af 
Dronningens  Søn  Hertug  Hans  og  dennes  Gemalinde, 
som  nu  naturligvis  vare  de  toneangivende  og  be- 
falende  ved  det   lille   Hof.     Skønt   Anna   Hardenberg 


112 


ikke  siger  det  ligefrem,  har  hun  dem  dog  mistænkte 
for,  at  de  vare  fortrj'delige  over,  at  den  afdøde  havde 
skænket  hende  hin  Pengesum. 

Dronning  Dorothea  var  ikke  den  eneste  Fyrstinde, 
der  tog  sig  af  Jomfru  Anna.  Dronning  Dorotheas 
Datter  Kurfyrstinde  Anna  stod,  i  alt  Fald  senere,  i  et 
Forhold  til  den  danske  Adelsdame,  der  næsten  kunde 
kaldes  Venskab.  Kun  faa  Uger  før  Dronn.  Dorotheas 
Død  henvendte  Kurfyrstinde  Anna,  som  da  var  i 
Besøg  hos  sin  Broder  Frederik  II  paa  Frederiksborg, 
sig  til  Birgitte  Gjøe,  hvis  kærlige  Omsorg  for  Anna 
Hardenberg  hun  kendte  af  dennes  egen  Beretning,  og 
bad  hende  om,  som  hidtil,  at  anvende  al  sin  Flid  paa, 
at  „den  bevidste  Sag"  kunde  fremmes  og  bringes  til 
det  forønskede  Maal.  Hvilken  Sag,  hvilket  MaalV  Vi 
komme  strax  dertil  ved  at  læse  lidt  længere  frem: 
det  gjaldt  Anna  Hardenbergs  Giftermaal  med  en  dansk 
Adelsmand,  og  hvem  andre  end  Oluf  MovritsenKrognos, 
der  stadig  var  forbleven  ugift. 

Som  berørt,  var  Anna  Hardenberg  ikke  i  Kolding, 
da  Kongen  med  sine  Svigerforældre  og  tilkommende 
Hustru  Sophie  ankom  til  denne  By  i  Begyndelsen  af 
Aaret  1572.  Anna  Hardenberg  var  fra  Sønderborg 
taget  til  Aakjær  Slot  i  Jylland,  som  Birgitte  Gjøe 
havde  i  Forlening ,  og  her  har  hun  sikkert  faaet 
Efterretningen  om  Kongens  Trolovelse  med  Prinsesse 
Sophie. 

I  et  Brev  fra  Ide  Ulfstand  til  Anna  Hardenberg 
forekommer  den  Ytring,  at  Jomfru  Anna  ikke  maa 
sørge  og  græmme  sig  saa  stærkt,  at  hun  dermed  for- 
tørner Gud.  Da  det  ikke  gaar  an  at  sætte  den  Sorg 
i  Forbindelse  med  Dronningens  Død,  som  var  en  Ud- 
frielse og  Lettelse  for  Anna,  maa  det  sikkert  være 
Kongens  Trolovelse,  der  er  underforstaaet. 

Da  Kongen  og  hans  Gæster  vare  komne  over  paa 
Jydsk  Grund,  fik  Anna  Hardenberg  Brev  fra  Kongens 

Svigernioder,  Hertuginde  P^Iisaheth  at'Meklenborg,  om, 
at  hun  ønskede  at  tale  med  hende  paa  Hønborg  Slot, 
som  laa  i  Nærheden  af  Snoghøj.  Faa  dette  Sted  fore- 
gik en  Forhandling,  af  hvilken  vi  have  et  Referat  fra 
den  ene  af  Parterne,  nemlig  fra  Anna  Hardenberg. 
Hun  skriver  nogle  Dage  senere,  da  hun  er  i  Besøg 
paa  Hvedholm,  der  ejedes  af  en  Slægtning  af  hende, 
til  Fasteren  Fru  Birgitte  Gjøe  paa  Aakjær.  Brevet  er 
af  31te  Januar  1572,  og  for  at  Indholdet  ikke  skal 
forstaas,  om  Brevet  faldt  i  urette  Hænder,  er  der  an- 
bragt fingerede  eller  vildledende  Navne  i  rette  Ved- 
kommendes Sted,  men  ere  nu  de  rette  Navne,  som 
Studium  og  Udforskning  har  bragt  frem,  anbragte  i 
Klammer  bagved;  Brevet  giver  da  klar  Besked  nok. 

Anna  Hardenberg  skriver: 

„Der  jeg  kom  der  paa  Hønneberg  Slot,  da  sagde 
hendes  Naade  (Hertuginde  Elisabeth)  mig,  at  der 
„Borgmeders  Søn  •  (Kong  Frederik  II)  drog  fra  Odense, 
da  var  han  ret  bedrøvet  og  klagede  haardt,  hvorledes 
hans  Samvittighed  trykkede  ham,  og  sagde,  at  han 
ikke  kunde  give  sig  tilfreds,  før  han  kom  mig  til 
Ords,  at  han  kunde  høre  mine  egne  Ord,  om  jeg 
havde  og  vilde  give  den  Sag  over  med  en  god  Vilje. 
Da  havde  Hertuginden  sagt,  at  det  vilde  ikke  skikke 
sig,  at  han  talte  med  mig  selv,  men  hendes  Naade 
vilde  forskrive  og  forhøre  min  Mening  og  spurgte  mig 
ad,  hvad  hun  skulde  sige.  Da  sagde  jeg,  at  jeg  var 
vel  tilfreds,  og  jeg  havde  skrevet  ham  min  Mening 
til  derom;  der  vilde  jeg  lade  det  blive  ved.  Da  sagde 
hendes  Naade  mig  og,  at  hun  havde  talt  med  ham 
om  min  ^Broder"  (Oluf  Krognos)  og  mig,  at  hun  saae 
gerne,  at  denne  „gamle  Handel'*  gik  for  sig  igen, 
baade  fordi  hun  vilde  mig  vel,  og  for  at  han  (Fre- 
derik II)  ikke  skulde  faa  en  ond  Samvittighed  i  Frem- 
tiden, fordi  han  saa  havde  forvendt  min  Lykke,  — 
med  flere  Ord.    Da  havde  han  sagt,  at  han  vilde  give 

der  1000  Daler  til,  at  det  var  sket,  men  han  befrygtede 
sig,  at  min  „Broder"  (Oluf  Krognos)  ikke  skulde  ville 
gøre  det,  thi  han  havde  gerne  undt  ham  to  andre, 
og  formærkede,  at  han  (Oluf  Krognos)  ikke  vilde  gifte 
sig,  thi  han  havde  en  Frue*)  kær,  saa  han  mente,  at 
han  for  den  Skyld  ikke  vilde  gøre  det.  Han  (Frederik 
II)  sagde  og,  at  han  vidste,  at  jeg  var  gudfrygtig,  at 
jeg  ikke  samtykte  noget,  før  han  var  gift.  Og  sagde 
hendes  Naade  mig,  hvor  meget  godt  han  (Frederik  II) 
talte  om  mig,  og  hvor  haardt  jeg  havde  raadet  ham 
fra  i  den  Handel,  og  at  det  havde  for  længe  siden 
været  sket,  havde  jeg  ikke  været  der  saa  meget  imod; 
med  mange  Ord  og  meget  godt,  som  hendes  Naade 
sagde  mig,  som  jeg  og  kendte  mine  egne  Ord.  Jeg 
bad  hende,  at  hun  skulde  tale  med  Holger  og  Jørgen 
Rosenkrantz  om  min  .,Broder"  (Oluf  Krognos),  saa 
jeg  lod  hendes  Naade  formærke  mit  Hjerte  i  den  Sag; 
men  hun  lovede  mig  haardt,  at  det  skulde  blive  ufor- 
mærket i  alle  Maader". — 

Saaledes  lyder  den  mærkelige  Beretning,  lige  mær- 
kelig ved  hvad  den  aabenbarer,  og  ved  hvad  den 
skjuler. 

Paa  hint  Møde  paa  Hønborg  Slot  har  Anna  Har- 
denberg  altsaa  betroet  Hertuginde  Elisabeth,  at  hun 
var  rede  til  at  blive  sin  gamle  Bejlers  Hustru,  og  hun 
bad  hende  at  tale  med  Holger  og  Jørgen  Rosenkrantz 
derom,  men  uden  at  røbe,  hvad  hun  havde  betroet  hende. 
Men  naar  vi  nu  vide,  at  disse  to  Brødre  vare  nøje  for- 
bundne med  Oluf  Movritsen  Krognos,  er  det  vist  ikke 


Hvad  det  er,  Frederik  II  har  ment  med,  at  Oluf  Krognos  har 
„en  Frue"  kær.  lyder  gaadefuldt.  Rimeligst  synes  den  Foi'- 
modiling  at  være,  at  Kongen  har  villet  lægge  en  Betydning  i 
dette  Forhold  til  den  os  ubekendte  Frue,  som  det  sletikke 
har  haft;  ellers  havde  Anna  Hardenbergs  Holdning  i  den  Sag 
vist  været  helt  anderledes. 

for  (Irisligt  at  mene ,  al  del  er  dem ,  som  sammen 
med  Birgitte  Gjøe  have  indvirket  paa  ham ,  som 
man  nedenfor  kan  se,  da  han  Aaret  efter  indbyder 
Slægt  og  Venner  til  sit  Bryllup  med  Anna  Har- 
denherg. 

Det  Møde  paa  Hønborg  Slot  har  sikkert  været  en 
Del  pinligt  for  Anna  Hardenberg,  og  man  kan  ogsaa 
nok  tænke  sig,  at  Kong  Frederik  paa  sin  Side  har 
været  end  merp  urolig  og  med  Spænding  afventet  Be- 
retningen om  Mødets  Forløb,  naar  Svigermoderen  atter 
vendte  tilbage  derfra  til  Koldinghus. 

Skønt  Anna  Hardenberg  havde  skrevet  til  Kongen, 
vel  sagtens  da  hun  fik  Efterretning  om  det  nye  For- 
hold ved  hans  Forlovelse  med  Prinsesse  Sophie,  og 
frasagt  sig  ethvert  Krav  paa  ham,  forekom  Sagen  ham 
endnu  ikke  afgjort.  Plaget  af  sin  Samvittigheds  Be- 
brejdelser hørte  han  en  Anklage  i  sit  Bryst:  —  den 
Kvinde,  han  i  13  Aar  havde  forsikret  om  sin  Kærlig- 
hed, og  hvem  han  havde  omgivet  med  et  Hegn,  ingen 
Undersaat  turde  overskride,  hun  stod  nu  ene  og  for- 
ladt. Han  havde  givet  efter  for  Trykket  og  fæstet  en 
fyrstelig  Brud,  —  og  sveget  sit  kongelige  Ord.  Paa 
Rejsen  over  til  Jylland,  hvor  Anna  Hardenberg  op- 
holdt sig,  kunde  han  ikke  blive  Herre  over  sine  Fø- 
lelser; han  maatte  tale  med  hende  og  af  hendes  egen 
Mund  høre  sin  Tilgivelse.  Men  Kong  Frederiks  Sviger- 
moder, hvem  et  saadant  Møde  ikke  kunde  være  kært, 
gjorde  med  Rette  gældende,  at  han  ikke  burde  have 
denne  Sammenkomst;  hun  paatog  sig  derfor,  som  vi 
ovenfor  have  set,  at  udrette  dette  Ærinde,  for  saa  vidt 
det  lod  sig  udføre  af  en  anden. 

Da  vi  første  Gang  hørte  Frederik  II  nævne  Annas 
Navn,  hørte  vi  tillige,  at  det  hed  sig,  at  hendes  Slægt 
havde  taget  Bestemmelse  med  hendes  Haand,  skønt 
Sagen  ikke  var  helt  afgjort.  Det  kort  efter  indtraadte 
Tronskifte  maatte  forandre  Forholdet:  kunde  Kongen 

end  ikke  bortrydde  alle  Hindringer  mellem  sig  og 
hende,  kunde  han  dog  lægge  sin  Magt  mellem  hende 
og  enhver  Bejler.  Mange  Aar  senere  taler  Kongens 
Søster,  Kurfyrstinde  Anna  af  Sachsen,  til  Birgitte  Gjøe 
om,  at  denne  maa  gøre  sit  til,  at  „den  bevidste  Sag'' 
kan  bringes  til  det  forønskede  Maal,  og  nu  endelig 
erklærer  Kongens  Svigermoder  Hertuginde  Elisabeth, 
at  hun  helst  saa,  at  „den  gamle  Handel"  mellem 
Jomfru  Anna  og  hendes  „Broder"  (Oluf  Krognos)  igen 
maatte  gaa  for  sig.  Med  andre  Ord:  den  Mand,  som 
Annas  Slægt  for  13  Aar  siden  havde  villet  bortfæste 
den  unge  Pige  til,  ham  vilde  hendes  Venner  nu  for 
bestandig  forene  med  hende.  Derved  mente  man  vel 
at  kunne  gøre  den  skete  Uret  god  igen.  Haardnakket 
havde  Oluf  Krognos  hidtil  vægret  sig  ved  at  indlade 
sig  i  noget  Ægteskab,  —  Kongen  havde  gerne  undt 
ham  to  Koner,  blot  ikke  Anna  Hardenberg  — ,  men 
nu  var  der  gaaet  saa  mange  Aar  hen  og  sket  saa 
meget,  at  det  vel  var  muligt,  at  Oluf  Krognos  ikke 
vilde  optage  sin  Ungdomstanke,  men  fortsætte  sit 
Eneboerliv,  hvormed  han  havde  haft  Tid  nok  til  at 
blive  fortrolig.  Kongen  mente,  eller  gav  Skin  af  at 
mene,  at  det  var  haabløst  at  tænke  paa  en  Forbin- 
delse mellem  de  to. 

Annas  Blik  var  skarpere  og  mere  uhildet;  hun  saa 
ingen  Hindring  for  den  gamle  Plans  Udførelse, 
men  ledet  af  en  rigtig  Takt  tog  hun  det  Løfte  af  Her- 
tuginden, at  denne  ikke  vilde  røbe,  hvad  hun  havde 
betroet  hende;  —  hun  vilde  ikke  paanøde  nogen  sin 
Haand. 

Baandet  er  altsaa  løst  mellem  Kongen  og  hans 
Anna;  det  er  ikke  brudt.  Derfor  høre  vi  ogsaa,  at 
hans  sidste  Ord  om  hende  vare  Venskabets:  han 
talte  „saa  meget  godt"  om  hende,  staar  der,  og  han 
aflagde  den  Bekendelse,  som  vel  maatte  lyde  mindre 
behagelig  for  Hertuginden,  Svigermoderen,  at  havde 

Annas  Vilje  ikke  været  stærkere  end  hans, 
da  var  det  gaaet  anderledes".  Denne  Kongens 
milde  og  venlige  Stemning  lægger  sig  ogsaa  for  Dagen, 
da  han  paa  Annas  Forespørgsel  om,  hvad  hun  skal 
gøre  med  de  Perler  og  Smykker,  som  hun  vel  sagtens 
tidligere  har  faaet  som  Gaver,  og  hvortil  hendes  Ret 
nu  forekom  hende  at  ophøre,  lader  hende  svare,  at 
dem  skulde  hun  beholde;  er  det  meget,  under  han 
hende  det  gerne. 

I  Anna  Hardenbergs  Brev  af  31te  Januar  1572  til 
hendes  Slægtning  Fru  Birgitte  Gjøe  siger  hun,  at  hun 
har  henvendt  sig  om  Besked  angaaende  Smykkerne  til 
Hans  Skovgaard,  Kongens  danske  Sekretær.  Samme 
Brev  til  Birgitte  Gjøe  slutter  Anna  Hardenberg  med 
de  Ord:  .,Gud  véd,  jeg  er  saa  glad  og  rolig  i  mit 
Hjerte,  som  jeg  ikke  haver  været  i  mange  Aar*.  Det 
er  som  Udbrud  af  en  ængstet  Sjæl,  som  endelig  føler 
en  tung  Byrde  væltet  bort.  Det  er  den  rene  Glæde 
over  at  have  saa  at  sige  vundet  Sejr  over  sig  selv  og 
bragt  et  Offer,  som  Nødvendigheden  bød. 

Kongen  paa  sin  Side  nærede  ogsaa  den  Tro  til  Anna 
Hardenberg,  at  hun  ikke  vilde  række  nogen  sin  Haand, 
før  hans  Bryllup  havde  staaet,  og  derved  ligesom  den 
sidste  Mulighed   for   deres  Forbindelse  var  afskaaren. 

Ligesom  vi  nys  hørte,  hvorledes  Kongen  søgte  at 
narre  sig  selv  og  andre  ved  at  fremhæve  den  ringe 
Sandsynlighed,  der  var  for,  at  Annas  saa  længe  til- 
sidesatte Bejler  vilde  tilbyde  hende  sin  Haand,  saa- 
ledes  havde  han  ogsaa  i  den  nærmest  følgende  Tid 
ondt  ved  at  opgive  Tanken  om,  at  Anna  Hardenberg 
var  hans;  et  Bevis  derpaa  er,  som  vi  senere  skulle 
se,  at  han  føler  sig  meget  ilde  berørt,  da  han  faar 
Efterretningen  om,  at  hun  er  bleven  gift. 

Med  stor  Pragt  og  Herlighed  fejredes  Kong  Frederik 
II's  og  Prinsesse  Sophies  Bryllup  d.  20de  Juli  1572  paa 
Kjøbenhavns  Slot.    Et  halvt  Aar  efter  stod  Jfr.  Anna 

Hardenbcrg  Brud,  og  Brudgommen  var  Adelsmanden, 
Rigsraad  Oluf  Movritsen  Krognos.  Kort  Tid  efter  at 
Oluf  Krognos  var  bleven  Rigsraad,  og  Kongens  Bryl- 
lup havde  fundet  Sted,  havde  han  „af  synderlig  Guds 
Forsyn  og  efter  sine  Venners  Raad  ombedet  og  be- 
gæret ærlige,  velbyrdige  og  gudfrygtige  Jomfru  Anna 
Hardenberg  Korfitsdatter  til  Ægte". 

D.  7de  November  1572  udgik  Breve  baade  fra  Oluf 
Movritsen  Krognos  og  Erik  Hardenberg  med  Indby- 
delse til  at  møde  i  Kjøbenhavn  og  overvære  den 
førstnævntes  Bryllup  med  den  sidstes  Søster  Anna, 
hvilket  skulde  staa  d.  Ilte  Januar  1573. 

Det  var  midt  i  Vinteren,  og  dette  var  Grunden  til, 
at  tiere  af  de  indbudne  Gæster  ikke  indfandt  sig,  da 
Passagen  over  Store  Bælt  var  spærret  af  Is. 

Paa  Bryllupsdagen  udstedte  Oluf  Krognos  sit  Mor- 
gengavebrev ,  hvorved  han  skænkede  sin  vordende 
Hustru  for  Livstid  Bregentved  Hovedgaard  samt  et 
Gods  i  Jylland  m.  m.,  hvilket  efter  hendes  Død  igen 
skulde  gaa  over  til  hans  Familie. 

Søndagen  d.  Ilte  Januar  1573  skete  Vielsen  i  vor 
Frue  Kirke  i  Kjøbenhavn.  Efter  Brylluppet  synes  de 
nygifte  at  være  tagne  ud  til  Bregentved.  For  at  vise 
Bryllupsparret  en  Vennetjeneste  lod  Lensmanden  paa 
Kjøbenhavns  Slot,  Adelsmanden  Morten  Venstermand, 
Bønderne  i  sit  Len  deltage  i  Transporten  af  Oluf 
Krognos'  Flyttegods  fra  Kjøbenhavn  til  Bregentved. 

Da  denne  Lensmandens  Tjenstagtighed  kom  Kong 
Frederik  for  Øre  ovre  i  Skanderborg,  hvor  han  op- 
holdt sig,  fremkaldte  den  en  Irettesættelse,  saa  efter- 
trykkelig, at  vi  endnu  føle,  hvorledes  den  trænger 
igennem.  Man  kan  da  heller  ikke  godt  værge  sig 
mod  den  Tanke,  at  der  ligger  noget  andet  bag  ved, 
noget,  som  paa  en  fremstikkende  Maade  ægger  Kongens 
Forbitrelse,  som  naar  et  gammelt  Saar  rives  op,  og 
uvilkaarlig  bringes  man  da  til  at  tro,    at   det   er  det, 

at  Anna  Hardenberg  nu  tilhører  en  anden,  der  har 
stukket  ham  som  med  en  giftig  Braad  og  ladet  ham 
ubillig  glemme,  at  han  ingen  Ret  havde  til  at  raade 
over  hende. 

Irettesættelsen   fra  Kongen   til   Lensmanden   lyder: 

„Og  berettes  os,  at  fornævnte  vore  og  Kronens 

Bønder  nu  til  os  elskelige  Oluf  Movritsen  Krognos, 
vor  Mands  og  Raads  Bryllup,  nok,  om  det  ikke  har 
været  for  meget,  vare  trællet  med  Flytten  og  Føren, 
hvilket  du  vel  vedst  ikke  har  været  vor  Vilje  eller 
Befaling.  Vi  havde  ogsaa  forset  os,  at  du  efter  den 
Afsked,  vi  dig  givet  have,  bedre  og  med  mere  Flid 
skulde  dig  have  rettet,  eftersom  du  dig  noksom  har 
beklaget  at  ville  gøre;  kunde  derfor  vel  lide,  at  du 
hos  din  Avtoritet  noget  vilde  lade  vor  Befaling  gælde, 
og  ikke  saa  alting  søge  til  Lov  og  Ros,  at  hver  skulde 
sige,  at  Morten  Venstermand  er  en  fin  Mand  og  gør 
hver  Mand  til  Vilje  —  derover  Kronens  Bønder  lidet 
skulle  takke  — ,  og  betænke,  at  saameget  vi  dig  have 
ophøjet,  kunne  vi  igen  snart  dig  fornedre,  som  vi 
selv  vel  noksom  tilforn  have  sagt  dig.  Maatte  det  saa 
være,  da  saa  vi  gerne,  at  du  rettede  dig  efter  vor 
Befaling ;  hvor  ikke,  maa  du  vist  forlade  dig  til,  naar 
Gud  vil,  vi  findes,  ville  vi  takke  dig  derfor,  som  det 
sig  bør".  —  — 

Man  faar  at  mærke,  at  Kongen  er  vred,  ja  meget 
vred,  og  han  har  vel  lettet  sit  Sind  ved  at  gøre  Re- 
primanden dygtig  lang,  da  hans  Mening  vel  ellers 
havde  kunnet  fremsættes  i  færre  Ord. 

Om  Hr.  Oluf  Krognos  og  Fru  Anna  meddeler  Hi- 
storien ikke  stort.  Først  paa  Aaret  1573  eller  ved 
Foraarstid  var  han  som  Lensmand  paa  Helsingborg 
Slot.  I  Mai  1573  rejste  han  og  Fru  Anna  til  Jylland 
til  en  Herredag  i  Randers.  Den  29de  Mai  forlode  de 
denne  By  og  drog  ud  til  deres  Gods  Clausholm.  Paa 
Clausholm  tilbragtes  en  14  Dage  i  Ro.    Den  14de  Juni 

var  han  i  sin  Sognekirke  i  Voldum  for  at  være  med 
til  Eskild  Gjøes  Enkes  Begravelse.  Om  Eftermiddagen, 
da  han  var  kommen  hjem  fra  Kirken,  følte  han  sig 
ilde  og  maatte  søge  Sengen,  og  nu  udviklede  Syg- 
dommen sig  med  rivende  Fart,  vindende  en  saa  meget 
lettere  Sejr ,  som  hans  Legemskonstitution  vistnok 
ingenlunde  mere  var  stærk.  Medens  hans  Omgivelser 
ansaa  Faren  for  ubetydelig,  beredte  han  sig  paa  at 
gaa  bort.  Det  er  smukt  at  se  hans  Omhu  for  sin 
Hustru,  naar  han  hemmelig,  for  at  hun  intet  skal 
mærke,  lader  Tjeneren  hente  Præsten.  Man  hørte 
ham  klage  over  Verdens  Svigefuldhed,  som  gjorde,  at 
nu,  da  han  helst  vilde  leve  sammen  med  hende, 
maatte  han  bort;  men  derfor  var  han  lige  fuldt  tak- 
nemlig over,  at  han  var  kommen  .,udi  det  hellige 
Ægteskab".  Annas  Sorg  var  det,  som  bedrøvede  ham 
mest,  hendes  Fremtidsskæbne  det,  som  laa  ham  tungest 
paa  Sinde.  Han  opfordrede  sine  Venner  Jørgen  Rosen- 
krantz  og  Christoffer  Gjøe  o.  fl.  for  hans  Skyld  at 
tage  sig  af  hende,  naar  han  var  død,  som  de  ogsaa 
lovede.  Og  saa  kom  Afskedens  sidste,  vemodsfulde 
Time,  da  den  syge  hævede  sig  op  fra  sit  Leje,  for 
sidste  Gang  at  trykke  sin  Hustru  i  sine  Arme,  medens 
Kærlighedens  og  Troens  rige  Ord  veksledes  imellem 
dem.  Vel  maatte  de  omstaaende  føle,  at  da  han  ud- 
brød: „Ser,  hvilken  Hjertens  Kærlighed  vi  have  til 
hverandre,  og  hvilken  haard  Skilsmisse  dette  er" !  var 
det  en  lige  saa  smertelig  som  inderlig  Sandhed,  hvor- 
paa  han  kaldte  dem  til  Vidne.  Da  han  havde  vel- 
signet hende  og  gjort  Korsets  Tegn  over  hende,  var 
hans  Livsgerning  til  Ende.  Klokken  var  mellem  1 
og  2  om  Eftermiddagen  d.  2ode  Juni  1573,  da  han 
drog  sit  sidste  Suk,  efter  knap  et  halvt  Aars  Ægte- 
skab. 

Den  12te  September  førtes  Liget  til  Aarhus;  derfra 
overførtes  det  til  Sjælland,   og  den  21de  Septbr.  1573 

nedsattes  det  i  St.  Bents  Kirke  i  Ringsted,  hvor  Oluf 
Krognos  havde  udtalt  Ønsket  om  at  hvile. 

Sværdet  med  i  Graven!  Det  var  hans  Ønske.  Han 
havde  ingen,  der  kunde  arve  det  efter  ham.  Signetet 
hrudt  over  hans  Kiste!  Ingen  kunde  mere  bruge  det. 
Krognossernes  Slægt  tilhørte  ene  Historien.  Det  er 
Slutningen  paa  Dramaet,  hvis  første  Akt  spilledes  paa 
Malmøhus,  da  Ungdom  og  Haab  glødede  dem  i  Møde, 
og  hvis  sidste  Scene  foregaar  i  Kirken  i  Ringsted, 
hvor  den  Mand,  som  saa  tungt  havde  følt  Følgerne 
af  at  ville  træde  i  Vejen  for  en  Fyrste,  stedtes  til  den 
sidste  Hvile;  —  han  havde  sejret  over  sin  kronede 
Medbejler  og  faaet,  hvad  han  engang  attraaede;  men 
hvad  siger  Sejren,  naar  vi  ej  kunne  nyde  den? 

Oluf  Krognos'  Enke  levede  i  al  Stilhed  efter  Man- 
dens Død  som  en  af  Sorgen  nedbøjet  Kvinde,  der 
til  en  Erstatning  for,  hvad  Forsynet  havde  nægtet 
hende,  lod  sin  Kærlighed  og  Omhu  blive  andres 
Børn  til  Del.  I  Aaret  1575  oprejste  hun  et  pragtfuldt 
Mindesmærke  af  Alabast  og  Marmor  over  sin  Mands 
jordiske  Rester  i  Ringsted  Kirke,  og  man  vilde  høre 
Folk  ymte  om,  at  selv  dette  skar  Kong  Frederik  i 
Øjnene,  sagtens  fordi  han  ej  kunde  lide,  at  de  kom- 
mende Tider  stedse  skulde  fremvise  hende  hvilende 
ved  denne  Mands  Side,  og  han  lod  derfor  udgaa  et 
kongeligt  Forbud  mod  den  Slags  Luksus  (i  Kallund- 
borgske  Reces  1576,  >^  9}. 

Flere  Aar  efter,  i  1579,  opfanger  man  dog  et  Glimt 
af  den  kongelige  Naade,  der  som  en  Erindring  om 
svundne  Dage  endnu  engang  kastede  sine  Straaler  paa 
hende,  idet  den  Gæld,  stammende  fra  Helsingborg 
Len,  hvori  hun  stod  til  Kronen  fra  Oluf  Krognos' 
Død,  blev  strøgen.  Det  er  d.  1ste  Juli  1579  paa  sin 
45de  Fødselsdag,  at  Kongen  viser  hende  denne  Op- 
mærksomhed. 

Oluf  Krognos'   Enke   døde   d.    15de   Februar    1589 

paa  Bregentved,  knap  eet  Aar  efter  Frederik  II,  som 
døde  4de  April  1588.  Hun  jordedes  5  Uger  senere  i 
Ringsted  Kirke  ved  Siden  af  sin  Mand,  han  som  var 
den  sidste  af  Krognossernes  Slægt,  —  og  15  Aar  efter 
Anna  Hardenbergs  Død  lukkede  den  sidste  Mand  af 
den  danske  Slægt  Hardenberg  sine  Øjne. 

Hardenbergernes  Slægt,  som,  da  hun  stod  i  sin 
Ungdom,  syntes  at  blomstre  frodig  og  at  ville  forgrene 
sig  vidt  om,  var  ramt  af  den  Vanskæbne,  der  traf 
saa  mange  af  vore  stolte  Adelsætter  i  det  16de  Aarhun- 
drede;  det  var  ligesom  et  giftigt  Aandepust  lod  dem 
visne. 

Paa  Oluf  Krognos'  og  Anna  Hardenbergs  skønne 
Epitafium  i  Ringsted  Kirke,  hvorpaa  man  i  ophøjet 
Arbejde  ser  Oluf  Krognos  og  Frue  knæle  ved  en 
Bedepult,  staar: 

„Her  liger  begrafven  erlig  og  velbyrdige  Mand  Oluff 
Mavritsøn  til  Bollerup,  Brentved  og  Clausholm,  som 
vaar  Hr  Mavrits  Olsens  Riders  Søn  til  Bollerup  og 
var  han  den  sidste  af  den  Slect  paa  Sverdsiden;  — 
med  sin  elskelige  Huusfrue,  erlige  og  velbyrdige  Fru 
Anne  Hardenberg,  salige  Corfits  Hardenbergs  Daatter 
af  Skjoldemose,  og  kaldede  Gud  hannem  paa  Claus- 
holm d.  25de  Juni  1573  og  lod  samme  hans  kiere 
Huusfrue  Fru  Anne  Hardenberg  bekaaste  og  gjøre 
denne  Sepultur  Aar  1576,  og  kaldede  Gud  henne  d. 
15de  Februar  1589. 

Gud  gifve  dem  med  alle  Christne 
en  glædelig  og  ærefuld  Opstandelse". 


XIII.   DRONNING  SOPHIE. 

KONG  Frederik  II  var  HH  Aar  gammel,  da  han  paa 
Kjøbenhavns  Slot  d.  20de  Juli  1572  holdt  Bryl- 
lup med  den  knap  15aarige  Prinsesse  Sophie,  født 
1557,  Datter  af  Hertug  Ulrik  af  Meklenborg  og  Kongens 
Faster  Hertuginde  Elisabeth.  Dagen  efter  Brylluppet 
blev  den  unge  Droning  kronet  i  Frue  Kirke  af  Sjæl- 
lands Biskop. 

Kong  Frederiks  og  Dronning  Sophies  Ægteskab  blev 
meget  lykkeligt.  —  Enighed,  Hengivenhed,  gensidig 
Højagtelse  og  Kærlighed  beredte  Ægteparret  uafbrudt 
Lykke.  Ikke  ringeste  Spor  kan  opdages  til  nogen 
Strid  mellem  begges  Ønsker  og  Tilbøjelighed,  som  der 
dog,  ved  den  betydelige  Forskel  af  23  Aar  mellem 
deres  Alder,  vel  kunde  have  været. 

Kongen  rejste  næsten  aldrig  noget  Steds  uden 
hendes  Selskab.  Skiltes  de  stundom  ad,  var  det  kun 
for  et  Par  Dage,  og  Kongen  undlader  aldrig  i  sin 
Dagbog  at  bemærke  Dronningens  Opholdsted.  Kongen 
betegner  hende  i  Dagbogen  ikke  ved  Titelen  „Dron- 
ningen", men  enten  ved  „minf-  eller  „mynt  Soffye' 
eller  „Soffey"  eller  og  „mint  kunne'"  (Kone). 

Kong  Frederik  var  ikke  nogen  god  Ortograf,  men 
den  kærlige  Ægtemage  og  Familiefader  skinner  igen- 
nem hans  Dagbogsoptegnelser. 

I  de  3  sidste  Dagbogsoptegnelser  i  Decbr.  1587,  kort 
før  Kongens  Død,  nævnes  Dronning  Sophie  i  dem  alle 
tre.    Kongen  skriver: 

1=^1-2  1587.  „Y  dach  dro  jeg  tyl  Hadersscheff;  samme 
Dag  kam  mynt  SofTey  och  hyet"  (hid). 

'-^12  1587.  „Y  dach  war  jeg  her  pae  Haderscheffl 
met  mint  Soffye  och  mynt  wyrre  (firej  elsste  burn'' 
(Børn). 

■-'12  1587.  .,Y  dach  war  jeg  och  mint  Soffye  Hans 
Bomme  fadder  her  paa  Haddesscheff",  och  heder  barnet 
Crisstyan  Friderich".  (Hans  Blome  var  Lensmand 
paa  Haderslevhus  og  Sønderborg  og  havde  den  Dag 
Kongeparret  til  Faddere). 

Kong  Frederik  levede  ogsaa  i  den  bedste  Forstaa- 
else  med  sine  Svigerforældre.  Han  var  kun  7  Aar 
yngre  end  Svigerfaderen  og  10  Aar  yngre  end  Sviger- 
moderen. Der  gik  ingen  Maaned,  uden  at  der  veks- 
ledes Breve  imellem  begge  Hoffer,  og  intet  Aar  svandt 
uden  gensidigt  Besøg;  thi  der  var  kun  7  Miles  Over- 
fart fra  Meklenborg  til  Danmark,  hvor  fyrstelige  Rej- 
sende toge  ind  paa  Gjedsørgaard  paa  Falsters  Syd- 
spids; desuden  etablerede  Kongen  en  Kro  der  til 
almindelige  rejsendes  Behov.  Paa  en  af  disse  Sommer- 
rejser til  Danmark  besøgte  Hertug  Ulrik  og  Gemalinde 
Astronomen  Tycho  Brahe  paa  Hveen;  det  var  den 
23de  Aug.  1586.  Dronning  Sophie  tog  med  sine  For- 
ældre og  et  stort  Følge  derover  paa  nævnte  Dag.  Paa 
Uranienborg  var  der  meget  baade  at  høre  og  se,  saa 
Dagen  svandt  hurtigt  for  de  besøgende.  Kong  Fre- 
derik var  ikke  med  ved  dette  Besøg  paa  Hveen,  og 
han  har,  saavidt  vides,  aldrig  besøgt  Tycho  Brahe 
der,  skønt  han  rimeligvis  mere  end  een  Gang  har 
haft  det  i  Sinde. 

Da  Hertug  Ulrik  og  Hertuginden  det  Aar  vilde 
vende  hjem  fra  Danmark,  blev  denne  syg  paa  Gjedser- 
gaard,   laa   til  Sengs    i   8  Dage   og   døde   der   paa   sin 

62aarige  F'ødselsdag  d.  14de  Oktober  1586,  omgivet 
af  Ægtefælle,  Datteren  Sophie  og  Kong  Frederik  II. 
Hendes  Lig  blev  begravet  i  Giistrow  Domkirke. 

Efterat  Hertug  Ulrik  var  bleven  Enkemand,  blev 
han  dog  ved  at  besøge  Danmark  om  Sommeren,  men 
skyede  nu  at  tage  ind  paa  Gjedsørgaard,  som  havde 
saa  bedrøvelige  Minder  for  ham,  siden  hans  Hustru 
døde  der;  han  holdt  derfor  altid  til  i  den  der  nyop- 
rettede Kro.  Hertug  Ulriks  Sky  for  Gjedsørgaard  med- 
førte Kroens  Opblomstring.  Senere  hen  udstyrede 
Dronning  Sophie  Kroen  paa  det  bedste ;  Kromanden, 
en  af  Frederik  II's  Tjenere,  fik  Kroen  overladt  med 
Ager  og  Eng  samt  Brændsel,  saa  meget  han  lystede, 
Olden  til  20  Svin  og  endda  et  Stykke  af  Gjedsørgaards 
Jorder  frit  og  kvit  uden  en  Skillings  Afgift,  mod  at 
han  til  Gengæld  ikke  maatte  være  ublu  mod  sine 
Gæster,  og  først  og  fremmest  sørge  vel  for  Hertug 
Ulrik  og  hans  Folk,  naar  de  kom  der  paa  Gennem- 
rejse. Hertug  Ulrik  døde  17  Aar  efter  sin  Gemalinde 
og  begravedes  ogsaa  i  Giistrow. 


Da  det  i  Aaret  1581  var  hundrede  Aar  siden,  at 
Frederik  II's  Oldefader  Kong  Christian  I  var  bleven 
begravet  i  Hellig  Tre  Kongers  Kapel  i  Roskilde,  hvor 
nu  Frederik  II  nyligen  havde  opsat  det  prægtige 
Monument  over  sin  Fader,  var  han  nysgerrig  efter  at 
vide,  hvor  godt  Oldefaderens  Lig  havde  holdt  sig  i 
den  Tid,  samt  faa  nøjagtig  Besked  om,  hvor  stort 
Højdemaal  det  havde  haft  i  levende  Live,  hvorom 
der  gisnedes  saa  forskelligt.  Da  han  ikke  personlig 
ønskede  at  være  til  Stede  ved  Aabningen  af  Olde- 
faderens Kiste,  tilskrev  han  Lensmand  Lauge  Beck 
desangaaende,  som  saa  besørgede  det  og  tilsendte 
Kongen  det  Sværd,  son  Kong  Christian  I  havde  faaet 

med  i  Kisten.  Frederik  II's  Brev  til  Lensmanden  i 
den  Anledning  lyder: 

„Wiid,  at,  eftersom  Du  haver  ladet  give  Os  til- 
kjende,  at  Du  efter  vor  Befaling  haver  optaget  Høi- 
baarne  Fyrstes,  høilovlig  Ihukommelse,  Konning  Chri- 
stian d.  Førstes  Grav  der  udi  Roskild,  og  at  hans 
Liigkiste  endnu  er  hel,  holden  og  ufordærvet,  da 
efterdi  vi  gjerne  ville  vide  Høibemeldte  Herres  Læn- 
geise, hvor  høi  og  lang  han  haver  været,  bede  Vi 
Dig  og  ville,  at  Du  hans  Liigkiste  behændelig  lader 
optage,  og  at  Du  siden  forskaffer  Os  et  vist  Maal  der- 
paa,  hvor  lang  Høibemeldte  Herres  Liig  egentlig  er, 
og  at  Du  Kisten  derefter  igjen  lader  tilslaae.  —  Vi 
sende  Dig  det  Sværd,  som  Du  Os  haver  tilskikket  at 
besigte,  som  haver  ligget  paa  høibemeldte  Herres 
Liigkiste,  at  Du  det  derefter  igjen  lader  indlægge". 

Christian  I's  Lig  befandtes  at  have  været  nedlagt  i 
Straa;  fra  Hofterne  nedad  laa  paa  hver  Side  et  sam- 
menbundet Knippe  Rughalm,  og  et  opløst  Knippe 
bedækkede  Underkroppen.  Liget  synes  at  have  været 
indhyllet  i  vævet  Tøj,  maaske  et  Slags  gejstlig  Ordens- 
dragt. Omkring  Brystet,  Armene  og  Livet  fandtes 
Levninger  af  Silketresser,  indvævede  med  Guld,  alt- 
sammen meget  utydeligt  og  fortæret  i  Tidens  Løb. 

Saavidt  vides,  var  det  første  og  eneste  Gang,  at 
Graven  har  været  aabnet  indtil  vore  Dage.  I  1581 
blev  Chr.  Is  Kiste  gravet  saa  godt  ned  igen  paa  et 
uangivet  Sted  i  Kapellet,  at  man  først  efter  megen 
Søgen  1843  genfandt  hans  og  Dronning  Dorotheas 
Kister  i  det  eneste,  hidtil  ikke  undersøgte  Rum  i 
Gangen  imellem  Christian  III's  og  Frederik  Ils  Monu- 
menter. 

D.  17de  Juni  1847  aabnedes  Christian  I's  Kiste 
atter,  ligesaa  Dronning  Dorotheas,  i  Overværelse  af 
Kong  Christian  VIII  og  Kronprins  Frederik.  Begge 
Kister  bleve  da   satte   i  ny  Egekister,   paa   hvis  Laag 


127 


de  kongelige  Navnecifre  vare  anbragte  i  forgyldt  Metal, 
nedsattes  derpaa  og  dækkedes  igen  med  Stenfliserne. 
Kong  Christian  Is  Sværd  blev  da  ikke  nedlagt  paa 
Kisten,  men  ophængt  i  Kapellet.  Hans  Lig  viste  sig 
ved  Maalingen  at  være  72  Tommer  langt. 


Kong  Frederik  II  og  Dronning  Sophie  havde  i 
deres  Ægteskab  3  Sønner  og  4  Døtre;  af  disse  7  Børn 
vare  de  tre  fødte  paa  Koldinghus  Slot  og  et  af  dem 
paa  Skanderborg  Slot.  Kong  Frederik  yndede  især 
at  opholde  sig  paa  Koldinghus.  Her  holdt  han  mange 
muntre  Fester,  hvor  Gækken  ret  sloges  løs.  Ikke 
alene  fandt  der  Ridderspil  Sted,  men  Kongen  forstod 
ogsaa,  som  før  meldt,  at  drikke  sine  Gæster  dygtig 
til,  ligesom  Dansen  gik  livligt  i  Riddersalen.  Der  be- 
rettes fra  den  Tid,  at  naar  en  Adelsfrøken  havde  forset 
sig,  blev  hun  som  Straf  dømt  til  at  danse  med  12 
Riddere  i  Træk,  til  disse  bleve  trætte;  og  der  berettes, 
hvad  rimeligt  er,  at  skøn  Jomfruen  styrtede  død  om, 
før  den  12te  Ridder  var  danset  træt.  Slig  Fortælling 
er  vistnok  en  Legende,  men  sikkert  er  det,  at  Dansens 
Voldsomhed  i  dette  Aarhundrede  krævede  sine  Ofre; 
saaledes  sank  under  Dansen  paa  Koldinghus  i  Novbr. 
1587  en  af  Dronning  Sophies  Jomfruer,  Ellen  von 
Mehlen  fra  Bornholm,  død  om.  Det  samme  hændte 
3  Aar  efter  med  Jomfru  Gertrud  Kaas  paa  samme 
Sted,  og  ovre  i  Fyen  skete  det  ved  Iver  Juels  Bryllup 
i  1597,  at  efter  en  Dans  sank  Fru  Mette  Krabbe  om 
og  døde  med  det  samme. 


I  Tidens  Løb  gjorde  Frederik  II  adskillige  af  sine 
opvartende  unge  Adelsmænds  Bryllup  paa  Koldinghus 
Slot.   Ved  slig  Lejlighed  blev  der  indbuden  en  Mængde 

af  Bruds  og  Brudgoms  Slægt  og  Venner;  Antallet  af 
Gæster  kunde  løbe  saa  meget  op,  at  det  blev  vanske- 
ligt for  Slottet  at  præstere,  hvad  der  skulde  bruges 
af  Betjening,  Bordservice,  samt  Kogekar  og  deslige; 
der  var  saa  ikke  anden  Udvej  end  at  laane  sig  frem 
i  nærmeste  By.  Anmodningen  om  slig  Hjælp  og  Laan 
udgik  gerne  under  Kongens  egen  Haand,  og  den  frem- 
kom som  halv  Bøn  og  halv  Befaling,  dog  vistnok 
mest  det  sidste. 

Da  Frederik  II  saaledes  i  Aaret  1579  vil  gøre  „sin 
Mand  og  Ridder"  Niels  Parsbjergs  Bryllup  med  Jomfru 
Elisabeth  Sehested  paa  Koldinghus,  lader  han  udgaa 
et  Brev  til  Borgmesteren  i  Nabobyen  Vejle  saalydende : 

„Vor  Gunst  tilforn.  Wider,  at  vi  agter  at  lade 
gjøre  nogle  vore  Hofsinders  Brjiluper  her  paa  vort 
Slot  Coldinghuus  Fastelavns  Søndag  nu  førstkom- 
mendes. Thi  bede  vi  Eder  og  ville,  at  der  af  Eders 
Bye  hid  fremsendes  tre  fornemme  Borgersker  og  med 
dennem  hidskicker  der  af  Byen :  100  Tinfade,  100  Tin- 
tallerkener, 20  skifve  duge,  15  Mesing  Lysestager,  10 
Salserkener,  2  Kedel  hver  paa  2  Tønder,  3  Kedel  hver 
paa  1  Tønde,  2  Kedel  hver  paa  V2  Tønde,  3  Kedel 
hver  paa  een  Fjerring  og  3  Trefødder.  Saa  de  visse- 
ligen  uden  al  Forsømmelse  kunde  dermed  være  her 
tilstede  8  Dage  nest  for  Fastelavns  Søndag  førstkom- 
mendes, og  siden  blifve  her  tilstæde,  den  Stund  Bryl- 
luperne  paastaar,  at  tilhjælpe  med  Skiverne  at  dække 
og  udi  andre  maade,  efter  som  dennem  bliver  under- 
viist.  Dermed  skeer  vor  villie  og  befallinger".  Skrevet 
paa  vort  Slot  Coldinghuus  d.  5te  Dag  i  Februar  1579. 
Friderich. 

Til  ovennævnte  Brjdlup  var  Tycho  Brahe  ogsaa 
buden. 

Frederik  II  og  Dronning  Sophie  havde  allerede 
været  gift  i  flere  Aar,  men  hidtil  var  deres  Ægteskab 
kun  blevet  velsignet  med  de  to  Døtre  Elisabeth,  f- 
1573,  og  Anna,  f.  1574.  Kongen  var  ikke  ung  længere, 
det  40de  Aar  var  tilbagelagt,  og  Udsigten  til  en  mandlig 
Tronarving  syntes  at  svinde  ved  hvert  Aar,  der  forløb. 
Danmark  var  et  Valgrige  dengang.  Fik  Frederik  II 
en  Søn,  kunde  han  haabe  at  se  ham  voksen,  valgt  til 
Tronfølger  og  under  Faderens  Øjne  oplært  i  den 
Kunst  at  være  Konge  uden  at  bortskænke  noget  af 
den  kongelige  Magt ;  blev  Kongen  sønneløs,  laa  Landets 
Fremtid  mørk  og  truende,  da  Kongens  Død  kunde 
blive  Løsnet  til  Uro  og  Ufred. 

Da  Kong  Frederik  havde  to  Døtre  og  stod  paa  en 
venskabelig  Fod  med  sit  Rigsraad,  bevægede  han  dette 
til  at  give  ham  et  skriftligt  Tilsagn  om,  at  saafremt 
han  døde  uden  at  efterlade  sig  en  Søn,  skulde  kun 
den  blive  valgt  til  Konge,  der  samtidig  ægtede  en  af 
hans  Døtre ;  men  hvem  af  de  to  det  skulde  være,  for- 
beholdt Rigsraadet  sig  selv  at  afgøre. 


Dronning  Sophie  ventede  atter  sin  Nedkomst  i 
Aaret  1577.  Det  Haab  næredes  hos  alle,  og  ikke 
mindst  hos  Kong  Frederik,  at  det  maatte  blive  en 
Søn.  Datidens  Vilkaar  medførte,  at  Hoffet  levede  et 
omflakkende  Liv.  Kongen  havde  ikke  som  nu  til 
Dags  en  fast  Residens,  men  opholdt  sig  snart  i  en 
Landsdel,  snart  i  en  anden.  Kong  Frederiks  to  Døtre 
vare  saaledes  begge  fødte  paa  Rejser,  den  ældste. 
Prinsesse  Elisabeth,  paa  Koldinghus,  den  yngste.  Prin- 
sesse Anna,  paa  Skanderborg  Slot.  Men  Dronning 
Sophies  Tilstand  gjorde  først  paa  Aaret  1577  Ro  til- 
raadelig,  og  Kongen  valgte  derfor  sit  Yndlingsslot 
Frederiksborg  til  hendes  Opholdssted.    Det  var  en  Plet 

som  skabt  dertil.  Slottet  var  nylig  blevet  fuldendt  og 
indrettet  med  alle  Datidens  Bekvemmeligheder. 

Den  12te  April  1577  fødte  Dronning  Sophie  paa 
Frederiksborg  Slot  en  Søn,  som  i  Daaben  fik  Navnet 
Christian,  den  senere  Konge  Christian  IV. 

Denne  unge  Prins  Christian  var  kun  syv  Uger 
gammel,  da  hans  Mormoder  Hertuginde  Elisabeth  tog 
ham  med  sig  til  Meklenborg,  hvor  han  i  to  Aar  blev 
opfødt  hos  Bedsteforældrene  tilligemed  sine  to  Søstre 
Elisabeth  og  Anna,  som  efter  Datidens  Sæd  og  Skik 
ansaas  gavnligst  for  de  smaa. 

Hver  Tid  har  sin  Overtro,  og  dengang  troede  man, 
at  et  Menneskes  Fremtid  kunde  erfares  af  Stjernernes 
Stilling  paa  Himlen.  Prof.  Dr.  Troels  Lund  beretter 
(„Historiske  Skitser"  1876),  at  Astronomen  Tycho  Brahe 
derfor  af  Kongen  fik  Befaling  til  at  læse  den  unge 
Prins  Christians  Skæbne  ud  af  Stjernerne.  Tycho 
Brahe  greb  Sagen  an  med  Iver,  og  Arbejdet  var  der- 
for snart  færdigt.  Det  maatte  i  det  hele  taget  kaldes 
ret  gunstige  Udsigter,  der  viste  sig  i  Stjernerne  for 
den  lille  Prins'  Fremtid. 

Tycho  Brahe  troede  at  kunne  forudsige  om  den 
nyfødte  Prins,  at  han  vilde  blive  sangvinsk  af  Tem- 
perament, naa  stor  Rigdom  baade  ved  Krigsbedrifter 
og  Giftermaal,  men  hvad  der  erhvervedes  paa  denne 
Vis,  skulde  afstedkomme  nogen  Tvedragt.  Han  vilde 
ikke  blive  saa  tilbøjelig  til  Ægteskab  som  til  fri  Kær- 
lighed. Han  vilde  ikke  faa  mange  Børn.  Ifald  han 
kom  vel  over  det  56  eller  57  Aar,  i  hvilket  han  var 
Fare  underkastet,  vilde  han  opnaa  en  høj  og  lykkelig 
Alderdom.  Den  Sygdom,  hvoraf  han  skulde  dø,  vilde 
han  selv  have  paadraget  sig  ved  overdreven  Vellyst 
og  for  stærk  Nydelse  af  Mad  og  Vin.  Intet  tydede 
derimod  paa  en  unaturlig  Død. 

Hvad  angaar  Spaadommens  Paalidelighed,  saa  vide 
vi  nu,   at   meget   deraf  gik  i  Opfyldelse,  meget  ikke; 

som  ved  enhver  Gætning  slog  omtrent  Halvdelen  til, 
Resten  ikke.  Den  berømte  Astronoms  Forudsigelse 
blev  modtaget  af  Kongen  og  Dronningen  med  Tak- 
nemlighed og  Ærbødighed,  og  Tycho  Brahes  Ry  vok- 
sede stærkt  derved.  Hverken  Frederik  II  eller  Tycho 
Brahe  oplevede  at  se  Spaadommen  blive  gendreven. 


Kong  Frederik  II  var  en  vældig  Jæger  og  ofrede 
meget  paa  at  have  et  omfangsrigt  Jagtrevier.  I  Aarene 
1578—1580  erhvervede  han  saaledes  alt  Jordegods  i 
Herrederne  omkring  Kolding,  idet  han  mageskiftede 
med  Adelen,  saa  denne  paa  Herregaarde  saa  rige  Egn 
næsten  blottedes  derfor;  alle  Herrederne  Brusk,  Andst, 
Holmans,  Jerlev  og  Elbo  lod  han  indhegne  til  et 
kongeligt  Jagtdistrikt;  de  kaldtes  derfor  Indherreder  i 
Modsætning  til  Udherreder,  hvor  Adelen  ikke  havde 
afstaaet  sit  Gods.  Da  Byen  Fredericia  endnu  ikke  var 
anlagt  den  Gang,  vil  man  forstaa,  at  der  paa  det 
samlede  Jagtdistrikt  imellem  Vejle  og  Kolding  var 
Plads  nok  for  Kongen  til  at  røre  sig,  eftersom  dets 
Grænser  strakte  sig  et  Par  Mile  Vest  paa  fra  Kol- 
ding. 

Vildsvin  maa  have  været  udryddede  i  Jylland  paa 
Frederik  II's  Tid,  thi  han  fik  sin  Svigerfader  Hertug 
Ulrik  af  Meklenborg  til  at  sende  flere  Stykker  herind 
i  Aaret  1580,  idet  Kongen  senere  skriver  „idet  jeg  nogle 
Aar  forleden  med  stor  Bekostning  har  forskrevet  nogle 
Vildsvin,  paa  det  at  dette  Vildt  igen  maatte  være  at 
bekomme  i  Jylland."  Frederik  Ils  godhjertede,  prak- 
tiske Søster,  Kurfyrstinde  Anna  af  Sachsen,  der  var 
bleven  meget  betænkelig  over,  at  hendes  Broder  ind- 
førte nogle  Vildsvin,  da  det  syntes  hende  ilde  at  besaa 
hendes  kære  Fædreland  med  slige  skadelige  Dyr,  som 
fremkaldte    saa    ynkelige    Klager    fra   Befolkningen    i 

Sachsen,  trøstede  sig  dog  med  det  Haab,  at  hendes 
Broder  vilde  anbringe  Dyrene  paa  en  0,  hvor  de  ikke 
kunde  afstedkomme  Ulj'kker.  I  Jylland  formerede 
Vildsvinene  sig  meget  stærkt  og  holdt  sig  et  Par  Hun- 
drede Aar  efter  den  Tid,  indtil  de  forfulgtes  som 
skadelige  Dyr  og  helt  udryddedes  vistnok  i  1801.  I 
Sjælland  fandtes  Vildsvin  idetmindste  i  Slutningen  af 
det  17de  Aarhundrede,  hvorom  Vidnesbyrd  haves  i 
Christian  V's  Jagter.  Dette  Vildt  sattes  der  saa  stor 
Pris  paa,  at  man  ivrigt  søgte  at  hindre  dets  Under- 
gang; thi  paa  samme  Tid  Jægermestrene  under  nys 
nævnte  Konge  give  Indberetning  om,  hvad  de  have 
udrettet  til  Ulvenes  Undergang,  anmode  de  om  at 
maatte  erholde  Foder  for  at  holde  Vildsvinene  i  Live 
Vinteren  over. 

Kongen  vaagede  med  Skinsyge  over  sin  Jagtrettig- 
hed. I  Aaret  1573  befaler  han  for  at  værne  om  sin 
og  Adelens  Jagtret,  „at  ingen  Bonde  herefter  maa 
holde  mere  end  een  Hund  paa  sin  Gaard,  og  samme 
Hund  skal  det  ene  Forben  være  afhugget  ovenfor 
Knæet"  —  „lemmet'"  som  det  hedder,  —  og  hvis  en 
Hund  forefindes,  som  ikke  er  ., lemmet",  skal  dens 
Ejermand  bøde  en  god  Staldokse  til  Kongen  eller  sit 
Herskab.  Som  man  ser,  var  det  strenge  Ord  og  en 
haard  Lov,  men  det  skal  dog  siges,  at  det  ikke  var 
Kong  Frederik,  der  først  havde  skrevet  den,  om  end 
han  vilde  gøre  Brug  af  den;  thi  i  Aaret  1499  stad- 
fæster Erkebiskop  Birger  for  Bornholms  Vedkommende, 
at  Hunde  skulde  lemmes,  naar  de  ere  saa  store,  „att 
de  Hinder  gjøre  kunde  vore  Dyr:  Hind,  Raa  eller  Hare." 


Da  Kong  Frederik  II  i  1560  med  Herluf  Trolle 
havde  bortbyttet  Skovkloster  mod  Hillerødsholm,  rev 
han   straks   dette   ned  for  der  at   opbygge  Frederiks- 

borg  Slot,  og  hvad  dtM*  manglede  i  Mursten,  tog 
Kongen  fra  en  nedlagt  Hovedgaard  og  Ebberød  Kloster 
og  Kirke,  samt  endelig  fra  Gurre  Slots  Ruiner.  Bygge- 
riet stod  paa  i  flere  Aar,  og  det  var  først  færdigt  noget 
før  Frederik  IFs  første  Søn  fødtes  der  i  1577. 

Det  Slot,  som  Frederik  II  opførte,  stod  nær  ved 
det  Sted,  hvor  Slottets  store  Fontæne  nu  staar,  var 
betydelig  mindre  end  det  nuværende  Frederiksborg 
Slot  og  tilfredsstillede  ikke  Christian  IV,  der  nedrev 
Hovedbygningen  af  sin  Faders  Slotsanlæg  og  i  Tiden 
efter  1(302  opførte  Slottet  ganske  med  samme  Ydre 
som  den  nuværende  Bygning. 

Da  Prins  Christian  fødtes  i  Aaret  1577,  var  der 
næsten  gaaet  100  Aar,  siden  en  regerende  Konges  Søn 
var  født  i  Danmark,  thi  sidst  var  det  sket,  da  den 
senere  Kong  Christian  II  fødtes  paa  Nyborg  Slot  i 
Aaret  1481. 


Kronborg  Slot,  som  Frederik  II  havde  bygget,  var 
det  Slot,  han  var  mest  stolt  af  og  glad  ved,  ikke  alene 
fordi  det  laa  saa  overordentlig  smukt,  men  ogsaa  fordi 
det  efter  den  Tids  Maalestok  var  saa  stærkt  befæstet, 
at  den  modige  Konge  haabede  derved  at  holde  Sund- 
tolden, denne  hans  kæreste  Indtægt,  stærkt  ved  Magt. 
Imidlertid  har  Kronborg  aldrig  indfriet  de  store  For- 
haabninger,  der  næredes  til  det  som  Nøglen  til  Øre- 
sund. Tværtimod,  Kronborg  har  aldrig  kunnet  for- 
hindre fjendtlige  Flaader  at  gaa  igennem  Sundet,  og 
da  det  kneb  haardest  for  Danmark  i  Aaret  1659,  var 
det  i  Fjendens  Hænder.  Der,  hvor  Kronborg  nu  ligger, 
havde  Erik  af  Pommern  bygget  et  Slot  kaldet  Krogen. 
Delte  blev  nedbrudt,  da  Kong  Frederik  opførte  sit 
nye  og  prægtigt  indrettede  Slot,  som  han  gav  Navnet 
Kronborg. 

Ifølge  gammel  Vane  og  Slendrian  bleve  Godtfolk 
ved  at  benævne  det  Krogen,  saaledes  som  Sund- 
Slottet  havde  hedt  i  gamle  Dage ;  da  forbød  Kongen  i 
Aaret  1577  under  en  Mulkt  af  en  fed  Okse  at  kalde 
Kronborg  „Krogen".  Det  hjalp  paa  Folks  Hukom- 
melse, thi  nu  slog  Munden  ikke  ofte  Klik. 


Kong  Frederik  II  havde  en  Fejl ,  som  han  delte 
med  hele  sin  Samtid,  nemlig  Umaadelighed  i  Nydel- 
sen af  stærke  Drikke.  Først  Aaret  før  hans  Død  blev 
hans  stærke  Helbred  nedbrudt,  og  Kræfterne  toge 
mere  og  mere  af.  Befandt  han  sig  end  ikke  ganske 
vel  i  Begyndelsen  af  Aaret  1588,  vilde  han  dog  med 
til  sin  Broder  Hertug  Hans  den  Yngres  Bryllup  d. 
14de  Febr.  1588  paa  Sønderborg,  da  denne  giftede  sig 
anden  Gang.  Dronning  Sophie  fulgte  med  Kongen  til 
Sønderborg  og  med  tilbage  derfra  til  Haderslev,  hvor 
hun  forblev,  medens  Kongen  rejste  videre  til  Sjælland 
til  Antvorskov  Slot.  Da  han  befandt  sig  ilde  ved 
Ankomsten  der,  idet  han  havde  nogen  Hoste  og  lidt 
Feber,  søgte  han  Sengen.  Imidlertid  kom  han  sig 
saa  nogenlunde  og  begyndte  at  varetage  forskellige 
Sager;  blandt  andet  beskæftigede  han  sig  med  sit  Hofs 
Forsyning;  man  har  saaledes  i  den  Anledning  et  af 
de  sidste  Breve,  Kongen  skrev.  Det  er  til  Christoffer 
Valkendorf  og  lyder:  „Efterdi  her  hver  Dag  gaaer 
360  Potter  Viin  til,  og  undertiden  480,  saa  begjære 
Vi  og  ville,  at  Du  med  det  første  forskikker  hid,  iligen 
Dag  og  Nat  uspart,  nogle  Fade  Viin  og  lader  dem 
ledsage  med  en  paalidelig  Karl.'- 

Imidlertid  varede  Kongens  Bedrebefmdende  ikke 
ret  længe.  Dronning  Sophie,  som  var  bleven  tilbage 
i  Haderslev  med  Børnene,  blev  der  fra  Antvorskov 
sendt  Ilbud  efter,  og  efter  en  hastig  og  farlig  Sejlads 

over  Storebelt  ankom  hun  om  Natten  imellem  d.  3die 
og  4de  April  til  Antvorskov  og  stod  ved  Kongens 
Sygeleje,  og  saa  udmattet  hun  var,  vaagede  hun  dog 
Resten  af  Natten,  og  i  de  faa  Timer,  han  levede,  veg 
hun  ikke  fra  hans  Leje,  plejede,  trøstede,  bad  for 
ham  og  med  ham,  men  afholdt  sig  fra  alle  Klager 
og  Ytringer  af  dyb  Hjertekummer  for  ikke  at  be- 
drøve ham.  Hun  modtog  hans  sidste  Suk,  da  han 
med  fuldkommen  Bevidsthed  og  gudhengiven  Fri- 
modighed opgav  sin  Aand.  — 

Skærtorsdag  d.  4de  April  1588  døde  Kong  Frede- 
rik II  paa  Antvorskov  Slot.  Mærkeligt  nok  døde 
hans  Farfader  Frederik  I  ogsaa  paa  en  Skærtorsdag 
i  1533. 

Paaskedag  d.  7de  April  blev  Kong  Frederiks  Lig 
balsameret  og  bisat  i  Antvorskov  Kirkes  Kor.  Herfra 
blev  det  den  24de  Maj  i  en  med  8  Heste  forspændt 
Vogn  betrukken  med  sort  Fløjl,  i  et  højtideligt  Op- 
tog ført  gennem  Ringsted  til  Roskilde,  hvor  det  blev 
hensat  i  Bispegaarden ,  og  den  5te  Juni  fandt  den 
højtidelige  Bisættelse  Sted  i  Hellig  Tre  Kongers  Ka- 
pellet, hvor  han  senere  fik  et  lignende  kostbart  Mo- 
nument, som  det  han  i  sin  Tid  havde  sat  over  sin 
afdøde  Fader. 


Da  Kong  Frederik  II  holdt  Bryllup  med  Prinsesse 
Sophie  af  Meklenborg,  var  han  38  Aar  gammel  og 
hun  endnu  ikke  fyldt  15  Aar,  saa  man  kan  ikke 
fortænke  hendes  Forældre  i  den  store  Omhu,  de 
viste  for  at  sikre  hende  et  godt  og  indbringende  samt 
velbeliggende  Livgeding  o:  Enkegods,  hvortil  atter 
Lolland  og  Falster  valgtes,  som  hendes  Mormoder 
Frederik  I's  Enke  tidligere  havde  haft.  Den  bekendte 
Rigshovmester  Peder  Oxe,  der  i  Aaret  1557  paa  Kong 

Christian  IIIs  Vegne  havde  staaet  Fadder  til  den 
senere  Dronning  Sophie,  var  nu  dennes  Forældre 
behjælpelig  med  at  ordne  Sagerne  for  hende  for  det 
Tilfælde,  at  hun  overlevede  Frederik  II.  Prinsesse 
Sophies  Forældre  gav  hende  en  Medgift  af  30,000  Rdl., 
og  da  Peder  Oxe  forsikrede  dem  om,  at  den  faste 
Indtægt,  Datteren  kunde  faa  af  Godset,  var  18,000  Rdl., 
og  af  uvisse  Indtægter  5000  Kr.  af  Øerne,  under- 
skreves  Ægteskabskontrakten. 


Professor  C.  Paludan -Muller  udtaler  om  Enke- 
dronning Sophie  paa  Nykøbing  Slot: 

Da  Kong  Frederik  II  døde  i  Aaret  1588,  blev 
hans  Dronning  Sophie  Enke  alt  i  en  ung  Alder  af 
31  Aar,  og  levede  som  saadan  i  43  Aar.  Da  Rigs- 
raadet  vilde  beholde  den  unge  udvalgte  Konge  Chri- 
stian IV  samt  Regeringen  i  begge  Riger  Danmark  og 
Norge  for  sig,  viste  det  sig  rundhaandet  mod  den 
unge  Enkedronning,  som  foruden  sit  ovennævnte 
Enkegods  med  Bolig  paa  Nykøbing  Slot  fik  sin  Med- 
gift tilbagebetalt  og  desuden  8000  Rdl.  af  Øresunds- 
tolden,  saa  hendes  Indtægt  i  Joachimsdalere  var  ialt 
70,000  Rdl. 

Efter  Pengenes  Værdi  dengang  har  hun  nydt  det 
samme  som  senere  Enkedronninger.  Kom  Dronning 
Sophie  end  ikke  med  tomme  Hænder  til  Nykøbing, 
saa  har  hun  dog  vidst  desforuden  at  styre  og  formere 
sit  Gods  paa  en  Maade,  der  vækker  Beundring.  Hun 
begyndte  med  at  ombygge  det  gamle  Slot  eller  om- 
forandre det,  saaledes  at  det  blev  en  smuk,  velind- 
rettet kongelig  Bolig,  ikke  alene  til  Dagligbrug,  men 
ogsaa  til  at  modtage  talrige  fyrstelige  Besøg.  Ny- 
kjøbing  Slot  ophørte  fra  den  Tid  at  være  en  Fæst- 
ning,   som   den    ejheller  længere    egnede   sig  til   ved 

Krigskunstens  fuldstændige  Omdannelse  ved  Ild- 
vaabnene. 

Allerede  i  Aaret  loXi)  kunde  Enkedronning  Sophie 
Hytte  ind  paa  Nykjøbing  Slot,  der  nu  blev  hendes 
Hjem  i  hendes  næsten  43aarige  Enkestand.  Hendes 
Liv  er  blevet  uforglemmeligt  ved  hendes  Forstand, 
hendes  Virksomhed,  hendes  strenge  Orden  og  be- 
undringsværdige Økonomi,  og  ikke  mindre  ved  den 
Rigdom,  hun  derved  samlede.  Hun  udbredte  Virk- 
somhed langt  ud  over  sit  Slots  Mure;  hun  holdt  3 
å  4  „Manufakturer"  i  Gang. 

Hun  delte  sin  Faders,  Tycho  Brahes  og  sine  sam- 
tidiges Tro  paa  Alkymien,  ja  drev  selv  Guldmageriet, 
og  desuagtet  samlede  hun  Guld  og  Gods,  medens 
denne  brødløse  Kunst  ellers  har  bragt  de  allerfleste 
af  sine  Dj'rkere  til  Bettelstaven. 

Dronning  Sophie  havde  som  alle  store  Økonomer 
stor  Respekt  for  Skillingen,  og  hendes  Skyldnere, 
ogsaa  hendes  Søn  Kong  Christian  IV,  maatte  svare 
sine  6  Procent  Renter  punktlig  i  rette  Tid;  thi  hvor 
skulde  nogen  blive  rig  uden  at  holde  fast  paa  sit? 
Men  der  var  aldeles  intet  Spor  af  smudsigt  Kniberi 
hos  hende,  tværtimod;  hun  levede  med  fyrstelig 
Pragt,  tog  gerne  imod  sine  Børns  og  andre  fyrsteliges 
Besøg,  gjorde  .selv  hyppige  og  kostbare  Rejser,  skyede 
ikke  at  bortskænke  betydelige  Summer,  som  da  hun 
gav  sin  Søn  et  udrustet  Orlogsskib,  eller  om- 
byggede Nykjøbing  Kirke,  eller  stiftede  to  Legater 
til  Nykjøbing  Skole,  hvoraf  dens  Disciple  endnu 
nyde  godt. 

Hun  hverken  udsugede  eller  ødelagde  sit  Enke- 
gods for  at  fylde  sit  eget  Skatkammer,  men  efterlod 
det  i  bedre  Stand,  end  hun  modtog  det.  og  tilmed 
betydeligt  forøget. 

At  Dronning  Sophie  kendte  sin  Bibel  til  Bunds, 
det  delte  hun  med  sin  Samtid;   hun   havde   læst  alle 

Luthers  Skrifter  og  var  inde  i  Religionsspørgsmaalene, 
der  bevægede  Datiden,  saa  hun  kunde  tage  Kampen 
op  med  dem,  der  sagde  imod.  Hun  fik  Anders  Sø- 
rensen Vedel  til  at  arbejde  for  Kæmpeviserne. 

Kong  Christian  IV  besøgte  hende  ofte,  da  han 
altid  lagde  Vejen  over  Falster,  naar  han  skulde  til 
Hertugdømmerne.  Moder  og  Søn  stode  paa  den 
bedste  Fod;  der  tales  sjeldent  om  nogen  Uenighed. 

Den  4de  Oktober  1631  døde  Dronning  Sophie,  74 
Aar  gammel.  Hendes  tre  Børn  (fire  vare  alt  døde) 
Kong  Christian  IV,  Kurfyrstinde  Hedvig  af  Sachsen 
og  Hertuginde  Augusta  af  Holsten  Gottorp,  —  disse 
begge  Enker  —  mødte  ved  Begravelsen,  der  gik  for 
sig  med  stor  Pragt.  Liget  førtes  fra  Njkjøbing  over 
Vordingborg  til  Kjøbenhavn,  og  den  højtidelige  Sørge- 
højtid  foregik  i  Frue  Kirke  den  13de  Novbr. ;  Dagen 
efter  førtes  Liget  til  Roskilde  for  i  Kapellet  der  at 
hvile  ved  Siden  af  hendes  forlængst  afdøde  Gemal. 

Enkedronning  Sophies  høje  Døtre,  ovennævnte 
Fyrstinder  Hedvig  og  Augusta,  vare  dog  ikke  alene 
komne  for  at  vise  deres  jafdøde  Fru  Moder  den  sidste 
Ære;  de  vilde  nok  selv  være  med  at  tage  deres  Del 
af  Arven,  den  rigeste,  der  hidtil  var  falden  i  Dan- 
mark, og  sandsynligvis  rigere  end  de  nærmeste  Efter- 
kommere nogensinde  hørte  Tale  om.  Enkedronning 
Sophie  havde  ikke  efterladt  noget  egentligt  Testa- 
mente, men  i  en  Skrivelse  til  Kong  Christian  er- 
klæret, at  hendes  tre  endnu  levende  Børn  skulde 
nyde  et  Forlods,  Resten  deles  efter  Loven,  dog  med 
Undtagelse  af  et  Par  Legater. 

Dette  Forlods  bestod  først  i,  at  de  to  Søstre  er- 
holdt Moderens  Boudoir  med  alt  hendes  daglige 
Guld-  og  Sølvtøj  samt  Kister  og  Skabe,  fyldte  med 
Gyldenstykke,  Sølvmor,  Fløjl,  Silke,  Uld  og  Linned, 
—  Sager,  hvis  Værdi  det  er  umuligt  at  angive  af 
den  Grund,  at  de  to  Damer  delte  alt  paa  egen  Haand, 

og  Hertuginde  Augusta  tog  Moderens  egenhændige 
Fortegnelse  til  sig,  saa  hverken  Kongen  eller  de 
andre  Arvinger  maatte  iaa  andet  at  se  end  Afskrifter, 
—  hvortil  den  høje  Dame  sagtens  har  haft  sine 
Grunde. 

Den  anden  Del  af  dette  Forlods  indhefattede  alt 
det  øvrige  Sølvtøj  i  „Dronningens  Kammer"  og 
„Hvælvingen"  paa  Slottet,  samt  alt  ikke  møntet  Guld, 
hvilket  skulde  deles  lige  imellem  de  tre  levende 
Børn.  Da  vi  vide,  hvad  Christian  IV  fik  af  denne 
Part ,  lader  det  hele  sig  beregne :  288  Pd.  Guld  og 
henved  1940  Pd.  Sølv  til  en  Værdi  af  736,000  Kroner. 

Desuden  hørte  til  denne  Del  45  Kister,  hvis  Værdi 
man  faar  et  Begreb  om,  naar  man  ser,  at  Forteg- 
nelsen af  hidholdet  i  en  „Egekiste  og  en  lille  lang 
Skuffe  med  Sølvtøj  •  udgjorde  5  F'oliosider  i  Katalogen, 
og  at  der  i  den  Egekiste  har  været  100  Sølvskaale 
og  F'ade. 

I  en  af  Kisterne  fandtes  Hofdamernes  Stadsdragt; 
..der  Jungfrau  Geråthe  und  Achter-Wiilste"  benævnes 
Stadsen  i  Kataloget.  De  gode  Damer  har  altsaa 
maattet  gaa  til  den  strenge  Frue  for  at  faa  deres 
Stadsdragt,  den  hun  havde  under  Laas  og  Lukke. 
Man  sagde  da  ogsaa ,  at  Hofdamerne  klædte  sig 
om  ude  i  Byen,  naar  de  vare  budne  ud.  Denne 
anden  Garderobe  opbevarede  de  i  Smedehuset  ved 
..Ejegod" ,  som  endnu  den  Dag  idag  bærer  Navnet 
..Pyntenborg'-. 

Hovedmassen  af  Arven  efter  Dronning  Sophie, 
nemlig  Kapitaler,  tilgodehavende  Renter,  rede  Penge, 
Juveler  og  forskellige  Guldsager,  deltes  efter  danske 
Lov  i  6  Dele,  hvoraf  Christian  IV  som  eneste  Søn 
fik  2  Dele,  hver  af  Døtrene  eller  deres  Arvinger 
1  Del. 

Kapitalerne  beløl)  sig  alene  til  8,445,920  Kroner, 
men   rigtignok   fik  Arvingerne   ingen    Udbetaling   nu, 

fordi  de  selv  vare  Dronningens  Skyldnere.  Christian 
IV's  Forskrivning  var  alene  4  Millioner  Kroner,  og 
Likvidationen  frembød  flere  betydelige  Vanskelig- 
heder, saa  at  den  stod  paa  i  flere  Aar.  Men  selv 
efter  at  Arvingerne  havde  faaet  deres  Forskrivninger 
tilbage,  var  der  endnu  meget  at  dele.  Der  var  hele 
det  rige  Møblement  paa  Slottet,  og  alt  hvad  der  var 
i  Køkken  og  Kælder  —  f.  Ex.  206  Amer  Rhinskvin  — 
samt  forskellige  private  Godser,  Dronning  Sophie  Tid 
efter  anden  havde  købt,  saa  den  hele  Arv  beløb  sig, 
da  den  blev  gjort  op,  til  omtrent  12  Millioner  Kroner 
i  vore  Penge,  saa  man  maa  nok  undre  sig  over 
hendes  Husholderiskhed. 


Uagtet  Astronomen  Tycho  Brahe  var  Arving  til 
betydelige  Godser  i  Skaane,  var  det  dog  hans  Hensigt 
at  etablere  sig  i  Basel,  inden  Kong  Frederik  II,  hans 
og  hans  Videnskabs  storartede  Beskytter,  sendte  en 
af  sine  Pager  over  til  ham  i  Skaane  for  at  tilbyde 
ham  Øen  Hveen  til  Ophold. 

Valget  af  denne  0  er  rimeligvis  underhaanden, 
maaske  ved  Medvirkning  af  Peder  Oxe,  hvis  Søster 
var  gift  med  Tycho  Brahes  Farbroder,  foranlediget 
af  Tycho  Brahe  selv;  idetmindste  er  det  vist,  at  han 
i  Begyndelsen  af  Aaret  1574,  to  Aar  før  det  kongelige 
Tilbud,  har  været  paa  Hveen  og  da  maa  have  fundet 
Øen  passende  for  sit  Formaal.  Det  var  ham  for- 
nemmelig om  at  gøre  at  komme  paa  et  isoleret  Sted, 
hvor  han  kunde  være  fri  for  Overhæng  af  sine 
adelige  Slægtninge  og  Bekendte,  thi  hvad  han  selv 
kalder  „Adelens  Paradis',  nemlig  Bægere,  Hunde, 
Heste,  Hovmod  og  Overdaadighed ,  var  ingenlunde 
hans  Paradis. 

I   Basel   ventede   han   at   finde   den    attraaede    Ro, 

ligesom  ogsaa  Stedets  Beliggenhed  mel  lem  de  tre 
store  Lande,  Italien,  Frankrig  og  Tyskland  kunde 
lette  ham  Forbindelsen  med  de  berømteste  Lærde. 
Men  da  Hveen  blev  ham  tilbudt,  tog  han  ikke  i  Be- 
tænkning at  modtage  denne  0,  der  syntes  ligesom 
skabt  for  astronomiske  Iagttagelser,  og  hvor  han 
kunde  haabe  at  nyde  en  ikke  mindre  uforstyrret  Ro. 
Hertil  kom  desuden,  at  den  gavmilde  Konge  stillede 
betydelige  Kapitaler  og  aarlige  Indtægter  til  hans 
Raadighed,  uden  hvilke  han  ikke  havde  kunnet  ind- 
rette sig  paa  saa  fyrstelig  en  Fod;  thi  til  Uranienborg 
og  de  andre  Bygninger  og  Indretninger  medgik  for- 
uden de  kongelige  Gaver  omtrent  hele  hans  private 
Formue ,  der  beløb  sig  til  over  en  Tønde  Guld. 
Ubegrændset  var  derfor  Tycho  Brahes  Kærlighed  til 
den  ophøjede  Monark,  der  havde  ofret  saa  meget,  og 
de  Baand,  der  nu  bandt  ham  til  Danmark,  vare  saa 
stærke,  at  de  synes  aldrig  at  kunne  løsnes,  og  dog 
skete  det  lidt  efter  lidt,  da  Frederik  II's  beskyttende 
Haand  var  borte,  og  de  nye  Magthavere  fandt  Tycho 
Brahe  selv  for  vanskelig  at  omgaaes  og  hans  Viden- 
skab altfor  bekostelig  for  Landet  at  bære.  Imidlertid 
boede  Tycho  Brahe  dog  over  en  Snes  Aar  paa  Hveen, 
før  han  drog  bort. 


Blandt  Frederik  II's  og  Dronning  Sophies  Børn 
maa  nævnes  den  næstældste  Datter  Prinsesse  Anna, 
som  senere  blev  Dronning  af  England.  Anna  blev 
født  paa  Skanderborg  Slot  den  12te  December  1574. 

Ved  Forhandlingerne  med  Skotland  om  Orkney- 
øerne,  som  paa  den  Tid  fandt  Sted,  vaktes  snart 
Tanken  om  en  Forbindelse  mellem  Prinsesse  Anna 
og  Kong  Jakob  VI,  en  Søn  af  Dronning  Marie  Stuart 
af   Skotland.      Den    20de    August    1589    foregik    For- 

mælingshøjtideligheden  paa  Kronborg  med  stor  Pragt, 
ved  hvilken  Lejlighed  den  skotske  Gesandt  Grev 
Keith  repræsenterede  Kong  Jakob.  Brudens  Moder 
Enke-Dronning  Sophie  havde  udstyret  Datteren  saa 
rigt,  at  det  fremkaldte  Indsigelse  fra  det  danske 
Rigsraad. 

Ledsaget  af  tre  danske  Rigsraader  og  med  et  Følge 
af  14  Krigsskibe  sejlede  Prinsesse  Anna  den  1ste  Sep- 
tember 1589  af  Sted  til  Skotland  over  til  sin  konge- 
lige Gemal,  men  paa  Grund  af  Storm  og  Uvejr,  for- 
uden at  Skibene  vare  daarligt  udrustede  og  forsømte 
hjemmefra,  maatte  den  hele  Flaade  og  det  ganske 
Selskab  ty  ind  til  Norge,  hvor  det  gik  i  Land.  Over- 
troen var  jo  stor  dengang ;  istedetfor  at  søge  Grunden 
til  den  uheldige  Sejlads,  hvor  den  var  at  søge,  til- 
skreves  den  Trolde  og  Hekse,  saaledes  at  sagesløse 
og  uskyldige  Mennesker  kom  til  at  lide  derfor. 
I  Bremerholms  Annaler  fra  Aaret  1590  staar:  fra 
15de  Juni  bleve  de  Kvinder  brændte  i  Kjøbenhavn, 
som  havde  forgjort  Kongens  Skibsflaade  1589  paa 
dens  Rejse  til  Skotland  med  Frøken  Anna". 

Da  Flaaden  havde  naaet  Norge,  tilmeldtes  der 
den  skotske  Konge,  hvorlunde  det  var  gaaet.  Kong 
Jakob,  der  ventede  Prinsesse  Annas  Ankomst  med 
Utaalmodighed,  besluttede  nu  trods  Aarstiden  og 
Uvejr  selv  at  rejse  sin  Brud  i  Møde.  Han  ankom 
med  seks  Skibe  til  Oslo  den  19de  Novbr.  1589  og 
holdt  Bryllup  fem  Dage  senere;  og  da  Aarstiden  var 
for  ublid  til  søværts  at  rejse  til  Skotland,  forblev  det 
nygifte  Kongepar  i  Norge  til  ind  i  Januar  1590,  da 
det  med  Følge  rejste  ned  til  Danmark  og  boede  der 
en  Maaned  paa  Kronborg  Slot  og  derfra  til  Kjøben- 
havn, hvor  Kong  Jakob,  der  var  godt  oplært  og  en 
god  Latiner,  hørte  Forelæsninger  hos  flere  Professorer 
ved  Universitetet;  i  Roskilde  besøgte  han  den  lærde 
Theolog  Niels  Hemmingsen.    Kong  Jakob  af  Skotland 

gæstede  ogsaa  Tycho  Brahe  paa  Hveen  i  Marts  1590 
og  følte  sig  meget  tiltalt  af  alt,  hvad  han  hørte  og 
saa ,  saa  han  henreven  af  Begejstring  bad  Tycho 
Brahe  at  fremsige,  hvad  han  ønskede  af  ham.  Tycho 
Brahe  udbad  sig  kun  et  Par  engelske  Dogger  samt 
et  Par  latinske  Vers  skrevne  med  Kongens  egen 
Haand,  hvilke  Ønsker  begge  opfyldtes. 

Kong  Jakob  og  Dronning  Anna  bleve  i  Danmark 
Vinteren  over,  og  først  den  21de  April  1590  rejste 
de  til  Skotland,  hvor  hun  kronedes  i  Edinburgh.  Ved 
Dronning  Elisabeth  af  Englands  Død  i  1603  blev 
Jakob  og  Anna  ogsaa  Konge  og  Dronning  i  England 
foruden  i  Skotland. 

Dronning  Anna  lignede  sin  Moder  Dronning  Sophie 
i  Forstand  og  kraftig  Vilje;  hun  roses  som  from  og 
dydig,  men  dadles  for  overdreven  Hang  til  Pragt  og 
Forlystelser.  I  Ydre  lignede  hun  sin  Broder  Chri- 
stian IV  og  delte  med  ham  Interessen  for  storartede 
Byggeforetagender.  Disse  to  Søskende  kom  godt  ud 
af  det  sammen;  han  besøgte  hende  2  Gange  i  Eng- 
land i  Aarene  1606  og  1614. 

Ægteskabet  imellem  Kong  Jakob  og  Anna  var 
ikke  ublandet  lykkeligt,  og  at  Forstaaelsen  mellem 
dem  ikke  var  den  bedste,  kan  let  forklares  af,  at 
Dronning  Anna,  der  var  i  Besiddelse  af  god  praktisk 
Forstand,  i  flere  Henseender  oversaa  sin  ellers  lærde 
Ægtefælle,  som,  indbildsk  af  sin  Statsklogskab,  dog 
atter  og  atter  greb  fejl.  Hverken  blandt  fremmede 
eller  Undersaatter  nød  han  eller  kunde  gøre  Fordring 
paa  synderlig  Agtelse.  Baade  hans  protestantiske  og 
katolske  Undersaatter  vare  misfornøjede  med  ham, 
især  de  sidste,  som  den  5te  Novbr.  1605  havde  villet 
sprænge  baade  ham  og  det  hele  Parlament  i  Luften, 
hvilken  Plan  dog  heldigvis  røbedes  i  Tide. 

Dronning  Anna  døde  1619,  og  Kong  Jakob  I  (af 
England)  og  VI  (af  Skotland)  døde  d.  8de  April  1625; 

deres  Søn  Carl  I  besteg  da  Tronen,  men  blev  siden 
afsat  og  halshugget  i  1649  under  Cromwells  Re- 
gimente. 


Frederik  II's  ældste  Datter  Elisabeth  var  født  paa 
Koldinghus  Slot  i  Aaret  1573.  Hun  blev  gift  paa 
Kronborg  Slot  d.  19de  April  1590  med  Hertug  Henrik 
Julius  af  Brunsvig-Wolfenbiittel ;  ovennævnte  hendes 
Svoger  Kong  Jakob  VI  af  Skotland  og  dennes  Dron- 
ning, Søsteren  Anna,  var  med  til  dette  Bryllup,  som 
fandt  Sted  i  to  Dage,  før  disse  rejste  til  Skotland. 
Om  samme  Hertug  Henrik  Julius  af  Brunsvig  skal 
der  her  ikke  berettes  andet  end  hans  Malconduite 
imod  Tycho  Brahe.  Da  Hertugen  nemlig  var  i  Dan- 
mark, vilde  han  ikke  forsømme  den  gunstige  Lej- 
lighed til  at  besøge  det  berømte  Uranienborg,  som 
og  dets  navnkundige  Ejer.  Den  4de  Maj  1590  aflagde 
Hertugen  og  hans  Følge  et  Besøg  paa  Øen  Hveen, 
hvor  de  synes  at  have  tilbragt  omtrent  en  hel  Dag. 
Iblandt  de  mange  Mærkværdigheder,  som  Hertugen 
her  saa,  var  der  et  Merkurbillede,  der  stod  over 
Hvælvingen  paa  Stjerneborg,  som  han  især  syntes 
godt  om  og  udbad  sig  Tilladelse  til  at  tage  med  sig 
til  Tyskland  og  der  lade  gøre  en  nøjagtig  Kopi  deraf 
til  at  sende  Tycho  Brahe  i  Stedet  derfor.  Tilladelsen 
blev  givet,  men  Hertugen  indfriede  aldrig  sit  Løfte 
trods  gentagne  Paamindelser.  Denne  Merkur  var  en 
henved  en  Alen  høj  Billedstøtte,  der  var  forgyldt  og 
forsynet  med  en  skjult  Mekanisme,  saa  at  den,  som 
det  syntes  af  sig  selv,  kunde  foretage  forskellige  Be- 
vægelser, til  stor  Forundring  for  Hveens  Bønder, 
der  ikke  vare  langt  fra  at  anse  den  for  en  levende 
Troldmand.  Da  det  nu  var  et  Løfte,  sendte  Tycho 
Brahe   sin   bevægelige  Merkur  til  Hertugen,   men  for- 

trød  senere  sin  Imødekoninienhed  imod  bemeldte 
uefterrettelige  Fyrste. 

Ved  dette  Besøg  forefaldt  en  anden  Begivenhed, 
som  klart  viste,  at  Tycho  Brahe  følte  sig  som  Herre 
i  sit  eget  Hus,  men  som  iøvrigt  ikke  heller  stiller 
Hertug  Henrik  Julius  i  det  gunstigste  Lys.  Ved  Af- 
skedsmaaltidet  henimod  Aften  ytrede  denne,  at  det 
var  sent,  og  at  han  maatte  bryde  op  for  at  begive 
sig  paa  Tilbagerejsen;  Tycho  Brahe  svarede  hertil, 
halvt  i  Spøg,  at  dette  ikke  kunde  ske  uden  hans 
Tilladelse,  men  Hertugen  optog  dette  som  en  For- 
nærmelse og  gengældte  den  i  al  Fald  med  en  anden, 
idet  han  rejste  sig  op  og  begav  sig  ned  imod  Strand- 
bredden uden  at  tage  Afsked.  Tycho  Brahe  blev  da 
endnu  siddende,  men  gik  dog  kort  efter  ud  efter 
Fyrsten,  kaldte  ham  tilbage  og  bad  ham  tømme  el 
Bæger  til  Afsked.  Men  da  Hertugen  blot  vendte  sig 
om  imod  Tycho  Brahe  og  straks  igen  fortsatte  sin 
Gang,  vendte  Tycho  Brahe  ogsaa  tilbage  uden  at 
ledsage  Gæsten  til  Strandbredden. 

Hertug  Henrik  Julius  døde  1613  og  Hertuginde 
Elisabeth  1626. 


Frederik  II's  to  andre  Døtre  Hedvig  og  Augusta, 
de  eneste  af  Døtrene,  der  overlevede  begge  Forældre, 
ere  alt  omtalt  ved  Skiftedelingen  efter  Enkedronning 
Sophie  i  1631,  saa  der  er  ikke  stort  mere  at  be- 
mærke om  dem  elier  deres  respektive  Mænd,  dog 
skal  det  nævnes,  at  Augusta  blev  Stammoder  til  de 
to  svenske  Konger  Carl  XI  og  Carl  XII. 

XIV.  CHRISTIAN  IV. 

DA  Kong  Frederik  II  døde,  var  hans  Søn  Christian 
kun  11  Aar  gammel,  hvorfor  fire  Rigsraader  med 
Omhu  og  Myndighed  styrede  Riget,  til  han  blev 
voksen,  samt  sørgede  for,  at  den  vordende  Konge 
lærte  noget  i  sin  Opvækst.  I  den  Formynderregering, 
der  i  den  Tid  forestod  Riget,  var  Kansler  Niels  Kaas 
den  ypperste,  idet  han  var  dygtig  og  forfaren  og  den 
afdøde  Kong  Frederiks  betroede  og  forstaaende  Ven. 
Den  store  Interesse  og  Støtte,  som  den  afdøde  Konge 
havde  vist  og  ydet  Tycho  Brahe,  søgte  den  ædle 
Niels  Kaas  at  værne  om,  samt  bibringe  den  unge 
vordende  Konge  Forstaaelsen  af,  skønt  det  var  ikke 
saa  helt  let,  især  da  Tycho  Brahe  i  det  hele  taget 
var  alt  andet  end  afholdt  af^e  allerfleste,  han  kom 
i  Berøring  med,  idet  hans  Stolthed  og  store  For- 
fængelighed stødte  dem  bort  fra  ham.  Kansler  Niels 
Kaas  var  imidlertid  nu  hans  Ven  og  forsøgte  hos  den 
unge  Prins  Christian  at  bane  Vej  for  Forstaaelsen  af 
Tycho  Brahes  interessante  Videnskab  og  Virksomhed 
ved  at  lade  den  unge  Prins  foretage  en  Udflugt  over 
til  Hveen  for  at  besøge  Tycho  Brahe  der.  Da  Prins 
Christian  selv  følte  Lyst  til  at  komme  over  til  Hveen, 
saa  fastsattes  Turen,  efterat  en  Del  Forhindringer  vare 
ryddede  af  Vejen,  til  Mandagen  d.3die  Juli  1592,  saaledes 
som    Prof.  Dr.    Troels   Lund    levende    skildrer   i    „Hi- 

storiske  Skitser"  187(>,  hvoraf  efterfølgende  Brudstykke 
er  taget.  Prinsen,  som  da  var  lo  Aar  gammel,  var 
tilligemed  de  tre  Rigsraader  Peder  Munk,  Jørgen  Ro- 
senkrands  og  Hak  Ulfstand  tidligt  paa  nævnte  Dag 
gaaet  om  Bord  ved  Rungsted  for  at  sejle  til  Hveen. 
Det  er  dette  Besøg,  hvorom  der  tidligere  fejlagtigt 
fortaltes,  at  herfra  stammede  Christoffer  Valkendorfs 
Fjendskab  imod  Tycho  Brahe,  idet  det  hed  sig,  at 
Valkendorf  sparkede  til  den  store  engelske  Hund  hos 
Tycho  Brahe,  hvorover  denne  brugte  Mund,  hvad 
aldrig  glemtes.  Sagnet  har  Uret,  thi  Valkendorf  var 
ikke  engang  med  paa  Turen;  men  desværre  for  Tycho 
Brahe  var  det  ikke  nødvendigt  at  tage  til  Hveen  for 
at  blive  hans  Uven. 

Da  Vejret  var  godt,  Havet  stille  og  Himlen  klar, 
var  det  en  behagelig  Sejlads,  da  Snekken  udfoldede 
sine  Sejl  for  den  blide  Vind.  Paa  Hveen  var  Sel- 
skabet ventet:  fra  Uranienborg  holdtes  der  Udkig 
efter  de  sejlende,  og  Tycho  Brahe  var  ved  Landings- 
stedet, da  Skibet  nærmede  sig.  Med  en  ærbødig 
Bøjning  hjalp  han  sin  unge  Herre  op  af  Baaden  og 
ledsagede  ham  langs  MøUebækken,  hvor  de  vare 
gaaede  i  Land,  op  mellem  Klitterne.  Endnu  havde 
.Selskabet  kun  .set  Set.  Ibs  Kirke,  hvis  hvide  Mure 
vare  synlige  fra  Søen,  Papirmøllen  ved  Bækken  havde 
man  passeret,  men  videre  Udsigt  skjultes  af  Bakkerne, 
mellem  hvilke  man  steg  op  langs  Bækkens  Slyngnin- 
ger, men  straks  efter  blev  Blikket  frit.  Der  laa  det 
[)rægtige  Uranienborg,  lige  foran,  beherskende  alle 
Omgivelser.  Indtrykket  var  storartet.  Over  den 
høje  Havemur,  der  med  sine  forsvarlige  Masser  og 
udbuede  Bastioner  gav  det  hele  Præg  af  en  Fæst- 
ning, hævede  Midterbygningen  sig  rødlig,  kraftig  og 
let;  over  den  hvælvede  sig  atter  den  mægtige  Kuppel, 
som  foroven  afsluttedes  i  en  turbanlignende  Figur, 
hvis  Diadem,  den    lueforgyldte  Pegasus,  glimrende  i 

Sollyset,  rørte  sig  for  det  mindste  Vindpust.  Rundtom 
Taarnet  løb  Sandstens  Baand,  Rækværker  og  Galle- 
rier, og  i  Ly  af  Hovedkuplen  klyngede  sig  Altaner, 
Smaakupler  og  Spir.  Intet  Under,  om  den  unge 
Christian  den  Fjerde  uvilkaarligt  er  standset,  greben 
af  Synet;  og  Tycho  Brahe  har  sikkert  ladet  ham 
have  Ro ,  idet  hans  Taushed  talte  lydeligere  til  Me- 
sterens Pris  end  mange  Ord.  Da  de  gik  videre,  kom 
de  til  den  høje  Mur,  der  som  en  vældig  Firkant 
holdt  Vagt  om  det  hele.  Porthundene  i  Vagthuset 
gave  Hals,  da  Selskabet  traadte  ind  ad  Porten,  der 
dannede  det  vestlige  Hjørne  af  Fæstningsfirkanten. 
En  snorlige  Vej  førte  igennem  Haven  op  til  Hoved- 
bygningen, men  paa  begge  Sider  skilte  Stakittet  Vejen 
fra  Haven.  Først  passerede  man  Frugttræerne,  lutter 
udsøgte  kraftige  Eksemplarer,  hentede  videnom  fra; 
saa  kom  Blomsterhaven.  Roser,  Lavendler,  Gylden- 
lak, Levkøjer  og  mange  ukendte  Vækster  stode  der 
plantede  i  regelrette,  matematiske  Figurer.  Alt 
trivedes  mærkeligt  her,  skærmet  mod  Vind  af  de 
høje  Mure  og  plejet  af  Tycho  Brahes  kyndige  Haahd. 
Omsider  traadte  Selskabet  ind  i  Hovedbygningens 
svale  Forhal,  og  efterat  Velkomstceremonien  var  til 
Ende,  skulde  nu  Uranienborg  rigtig  beses,  thi  der  var 
meget  at  se.  Foruden  det  kunstige  Springvand  i 
Bygningens  Midterhal,  hvorved  en  Figur  i  Bassinet 
der  sattes  i  Bevægelse,  saa  den  drejede  sig  om  og 
samtidig  sprøjtede  Vandet  op  ad  og  ud  til  Siderne, 
var  der  Laboratoriet  i  Kælderen  med  de  16  Ovne, 
hvor  der  kunde  arbejdes  paa  at  finde  „de  Vises 
Sten" ;  ogsaa  forefandtes  der  et  Glaspusteri.  Der  var 
baade  i  Kælderen  og  begge  Husets  Etager  mange 
Rum  og  Værelser,  Gæstekamre  i  Stuen  og  Stadsestuer 
foroven  med  deres  mangefarvede  Ruder,  sjældne 
Malerier,  Broncefigurer  og  hiskriptioner  paa  Væggene. 
I    Kuppelstuen   øverst   oppe   var   der   en   Viser   under 

Loftet,  der  viste  Tiden  paa  Dagen,  og  en  anden,  der 
viste  Vindens  Retning,  idet  (ien  drejede  sig  paa 
samme  Vis  inden  Døre,  som  den  lueforgyldte  Pegasus 
udenfor  paa  Taarnets  Top.  Riddersalen  eller  Sommer- 
stuen,  som  den  kaldtes,  var  prægtigt  udstyret,  og  fra 
dens  Vinduer  nød  man  den  skønneste  Udsigt  til 
Sjællands  Kyst  og  over  den  Del  af  Sundet,  som 
Skibene  passerede.  Dernæst  var  der  alle  Observato- 
rierne foroven  i  de  saakaldte  „Dueslag-,  uden  om 
hvilke  Gallerier  og  Altaner  snoede  sig.  Det  ypperste 
Rum  var  imidlertid  Biblioteksværelset,  hvor  der  for- 
uden Høger  forefandtes  Naturmærkværdigheder.  Glober 
og  Instrumenter.  Her  paa  Gulvet  stod  den  store 
mandshøje  Globus,  paa  hvilken  Tycho  Brahe  havde 
angivet  og  indgravet  1000  Fiksstjerners  indbyrdes 
Afstand. 

Hvad  der  dog  mest  interesserede  den  unge  Kong 
Christian  i  det  Rum ,  var  en  mindre  lueforgyldt 
Globus,  vel  et  Slags  Tellurium  eller  Astrolabium, 
der  gengav  Himlens  Omdrejning,  Solens  Løb  og 
Maanens  forskellige  Faser.  Da  Tycho  Brahe  bemær- 
kede sin  unge  Herres  Beundring  for  dette  kunstige 
Værk,  nærmede  han  sig  opmærksomt  og  bad  den 
unge  Fyrste  at  modtage  den  som  Gave  til  Minde 
om  sit  Besøg  paa  Hveen  *).  Med  Glæde  tog  Kong 
Christian  derimod  og  bad  til  Gengæld  Tycho  Brahe 
om  ogsaa  at  modtage  en  Gave  af  ham,  hvorpaa  han 
hængte  en  kostelig  Guldkæde  af  samme  Slags,  som 
han  .selv  plejede  at  bære  og  forsynet  med  hans 
Portræt,  om  Halsen  paa  sin  overraskede  Vært.  Af  de 
tilstedeværende  bar,  saavidt  vides,  kun  J«rgen  Rosen- 


')  Denne  lille  lueforgyldte  (ilobus,  forarbejdet  af  Josias  Habrecht 
1572.  forefindes  endnu  i  Kongernes  chronologiske  Samling  paa 
Rosenborg  Slot.  Den  staar  i  et  Glasskab  i  det  saakaldte 
.,Skrivekanimer-.  x  det  lille  Taarnværelse  i  Slottets  Stueetage. 

krands  en  lignende,  hverken  Peder  Munk  eller  Hak 
Ulfstand  vare  endnu  naaede  saa  vidl,  saa  disse  saa 
neppe  mildt  til  den  særlige  Udmærkelse,  der  her 
uventet  blev  Tycho  Brahe  til  Del. 

Anledningen  til  Naadesbevisningen  syntes  halvt 
improviseret,  —  et  kongeligt  Indfald  af  den  unge 
Herre,  som  ikke  for  intet  vilde  modtage  en  Gave  af 
en  Undersaat.  Men  det,  at  en  slig  Kæde  straks  var 
ved  Haanden,  at  man  her  paa  fremmed  Sted  paa  et 
Vink  kunde  skaffe,  hvad  der  ellers  omhyggeligt 
gemtes  i  Hvælvingen  paa  Kjøbenhavns  Slot,  det  synes 
at  røbe  en  hjælpsom  Aand,  der  stod  bag  ved,  og 
mon  det  ikke  er  Kansler  Niels  Kaas,  der  har  gjort 
sit  for  Tycho  Brahe  ved  at  medgive  de  rejsende 
Kæden'?  Tycho  Brahe  følte  sig  glad  og  smigret,  og 
med  Guldkæden  om  Halsen  førte  han  fremdeles  sine 
Gæster  om,  viste  dem  Papirmøllen,  Bogtrykkeriet 
samt  det  underjordiske  Stjerneborg,  hvorfra  Tycho 
Brahe  og  hans  Elever  ogsaa  betragtede  Stjernernes 
Gang  paa  Himlen. 

Efter  at  alt  var  beset,  bleve  Gæsterne  indbudne 
til  et  godt  besat  Bord,  hvor  adskillige  lækre  Retter 
med  fine  Vine  serveredes. 

Efter  Bordet  fik  Tycho  Brahe  atter  Lejlighed  til 
at  tale  med  den  unge  Konge  om  de  Videnskaber,  der 
laa  indenfor  hans  Omraade,  særlig  Bygningskunst 
og  Mathematik,  som  tidligt  interesserede  den  unge 
Kong  Christian.  De  fælles  hiteresser  forenede  dem  i 
god  Forstaaelse;  de  syntes  godt  om  hinanden,  saa  de 
taltes  ved,  ikke  som  Fyrste  og  Lensmand,  men  som 
to  ligestemte  Sjæle,  hvis  Aldersforskel  svandt,  saa 
den  unge  blev  gammel  og  den  gamle  blev  ung. 
Resultatet  af  Samtalen  og  Opholdet  var,  at  de  fyldtes 
af  gensidig  Beundring  for  hinanden.  Dagen  var  gaaet 
særdeles  behageligt;    og  da  Prinsen  kom  hjem,  skrev 

han  i  sin  Dagbog,  „at  denne  Dag  havde  været  meget 
for  kort." 

For  Kansler  Niels  Kaas  havde  del  vist  været  en 
stor  Behagelighed  at  høre,  hvor  vellykket  Turen 
havde  været,  og  han  havde  vel  i  sit  stille  Sind 
haabet,  at  Forholdet  imellem  Christian  IV  og  Tycho 
Brahe  skulde  tbrtsættes  i  det  gode,  rolige  Spor  fra 
Frederik  d.  II's  Tid.  Det  kunde  der  muligvis  ogsaa 
have  været  Haab  om,  naar  Kansler  Niels  Kaas  havde 
maattet  leve  en  Aarrække  og  da  paa  en  Maade  have 
været  en  Stødpude  imellem  de  to  iltre  og  hidsige 
Personer,  Christian  d.  IV  og  Tycho  Brahe,  men  des- 
værre, ikke  to  Aar  før  Christian  d.  IV  blev  fuld- 
myndig Konge,  døde  Niels  Kaas  d.  29de  Juni  1694, 
og  da  var  alt  Haab  ude,  hvis  der  ellers  kunde  være 
Tale  om  Haab  ligeoverfor  Tycho  Brahe,  som  alle 
Dage  var  en  vanskelig  Mand  at  omgaaes,  og  som 
ingenlunde  blev  mere  omgængelig  med  Aarene. 


Rigsarkivar  C.  F.  Bricka  skriver  i  Historisk  Tids- 
skrift: „Tycho  Brahes  Stivsindethed ,  hans  Lyst  til 
at  drive  Spol  med  andre,  hans  Stolthed  og  store  For- 
fængelighed stødte  dem,  der  kom  ham  nær.  Ligesaa 
meget  som  det  morede  ham  at  angribe  andre  med 
sin  hvasse  Tunge,  lige  saa  lidt  kunde  han  taale,  al 
man  øvede  Gengæld  mod  ham;  heftig  og  pirrelig, 
som  han  var,  fandt  han  sig  ikke  i  at  stilles  paa  lige 
Fod  med  andre.  I  alle  Forhold  skaffede  han  sig  let 
Uvenner;  derfor  blev  Livet  ham  saa  knudret,  at 
Ærgrelser  og  Krænkelser  idelig  forbitrede  hans  Sind. 
Tycho  Brahes  trodsige  Natur  lærte  aldrig  al  bøje  sig; 
det  Udtryk  af  Stivsind,  som  hviler  over  hans  Portræt, 
er  en  tro  Afspejling  af  hans  Indre.  Selv  sin  nær- 
meste  Slægt   stod    han    paa    spændt   Fod   med,    med 

Undtagelse  af  hans  kære  Søster  Sophie,  den,  som  i 
Følge  hans  Dagbog  hyppigst  af  alle  har  besøgt  ham 
paa  Hveen.  Forholdet  mellem  ham  og  hans  Stands- 
fæller  var  slet,  og  det  blev  i  Tidens  Løb  ikke  bedre. 
Han  udtalte  sig  i  sine  latinske  Vers  med  Haan  om 
deres  Levevis,  og  de  svarede  med  at  kritisere  hans 
Optræden;  og  i  Sandhed  den  ødsle  Pragt,  han  ud- 
foldede i  sine  Byggeforetagender  og  Indretninger, 
hvoraf  tiere  nærmest  kun  vare  Snurrepiberier,  medens 
han  lod  den  Bygning  —  Hellig  Tre  Kongers  Kapel  i 
Roskilde  —  som  det  var  hans  Pligt  at  vedligeholde 
til  Gengæld  for  hans  Lensindtægter  af  Kanonikatet 
der,  staa  og  forfalde,  kunde  vække  Uvilje.  Man  er 
saa  tilbøjelig  til  at  skyde  Skylden  for  Tycho  Brahes 
Fald  over  paa  hans  Uvenner;  man  forlanger,  at  de  i 
Betragtning  af  hans  videnskabelige  Fortjenester  og 
berømmelige  Navn  skulde  have  givet  efter,  eller  dog 
ladet  ham  i  Fred,  og  naturligvis  kan  der  have  været 
meget  at  dadle  hos  dem,  baade  Misundelse  og  andre 
slette  Lidenskaber,  men  et  stort  Spørgsmaal  bliver 
det  dog  altid ,  om  ikke  han  selv  har  den  største 
Skyld.  Baade  som  Undersaat,  som  Medborger  og 
som  Lensmand  lod  han  i  forskellige  Retninger  meget 
tilbage  at  ønske.  Det  nytter  kun  lidet  at  beraabe 
sig  paa,  at  en  saadan  Mand  paa  Grund  af  sin  Storhed 
har  Lov  til  at  ringeagte  de  Hensyn,  som  Hverdags- 
menneskene  skulle  bøje  sig  for,  thi  slige  Krav  vil 
Samtiden  aldrig  i  Længden  indrømme,  og  det  var 
kun  en  daarlig  Trøst  for  dem,  hvem  Tycho  Brahes 
Spot  saarede,  at  vide,  at  det  var  en  berømt  Mand, 
der  udskød  sine  satiriske  Pile  imod  dem. 

Som  Lensmand  og  Herremand  havde  Tycho  Brahe 
mange  Mennesker  under  sig.  Hvis  man  tror,  at  han, 
som  havde  ytret  sig  saa  ringeagtende  om  ædel  Byrd, 
optraadte  venlig  og  ligefrem  mod  sine  undergivne, 
tager  man   storlig   fejl.     Ogsaa  her  viser  Hensynsløs- 

hed  sig  som  en  al"  hans  slt-mnie  Kgenskaber.  Det  er 
bekendt  nok,  hvor  utiltVedse  Bønderne  paa  Hveen 
vare  med  ham.  Na'ppe  havde  han  haft  Øen  i  to 
Aar,  før  en  kongelig  Befaling  maatte  forbyde  dem  at 
flytte  bort  fra  Øen ,  fordi  de  paa  Grund  af  hans 
Byggeri  besværedes  ..noget  mer  end  forhen".  Aar 
efter  Aar  bleve  Bønderne  ved  at  ytre  Misfornøjelse 
og  føre  Klager,  som  det  synes  med  god  Grund,  og 
1597  skikkedes  et  Par  Rigsraader  derover  i  den  An- 
ledning, som  Tycho  Brahes  Dagbog  ogsaa  melder. 
Dagbogen  giver  ogsaa  en  Del  Oplysninger  over  For- 
holdene paa  Øen  paa  den  Tid  og  viser,  hvorledes 
Utilfredsheden  navnlig  hos  Tyendet  ytrer  sig  i  hem- 
melige Undvigelser;  en  Gang  kom  det  endogsaa,  som 
der  siges,  til  Mytteri.  Nej !  det  var  tilvisse  intet  stille 
og  fredeligt  Liv,  der  rørte  sig  paa  den  lille  0  i  dens 
Glanstid.  Der,  som  næsten  allevegne,  var  Navn- 
kundigheden dyrekøbt". 


Ved  Tycho  Brahes  Statues  Afsløring  ved  Kjøben- 
havns Observatorium,  den  8de  August  1876,  Tre- 
hundredaar.sdagen  for  Uranienborgs  Grundlæggelse, 
sagde  Prof.  astron.  Tliiele  blandt  andet: 

„For  at  se  Tycho  Brahe  i  hele  hans  virkelige 
Storhed,  maa  vi  søge  at  glemme  Nutiden  og  frem- 
mane Billedet  af  hans  Tidsalder.  Ligesaa  fattig  som 
den  var  paa  Hjælpemidler,  ligesaa  rig  var  den  paa 
Fordom  ,  paa  Overtro.  Det  var  det  menneskelige 
Hovmods  gyldne  Dage.  Mennesket  har  altid  blot 
altfor  godt  vidst,  at  det  var  den  ypperste  Skabning; 
men  dengang  var  Menneskenes  Selvforgudelse  bragt 
i  System ;  Alt  i  den  hele  Verden  blev  opfattet ,  som 
om  dets  Betydning  var  den  at  tjene  til  Menneskenes 
Glæde   og   Nytte;   Jorden   var   adlet  ved  Menneskenes 

Fodtrin,  altsaa  fik  den  Hæderspladsen  midt  i  Verden. 
Solens  Bestemmelse  var  at  glæde  Menneskenes  Øjne, 
og  Maanen  vikarierede  tor  den  om  Natten.  Og  Pla- 
neterne, —  derom  var  man  forlængst  bleven  enig,  — 
maatte  tjene  til  Oplysning  om,  hvad  Fremtiden  skulde 
bringe  Menneskene.     Det  var  Astrologiens  Tid. 

Copernicus  havde  levet  og  ført  Slaget  imod  Tidens 
Vildfarelse,  og  netop  paa  Tycho  Brahes  Tid  var 
Striden  heftig  mellem  Copernikanere  og  Anticoperni- 
kanere.  Tycho  Brahe  var  altfor  hildet  i  sin  Tids 
Vildfarelse,  —  man  bør  tilføje:  for  meget  den  prak- 
tiske Astronom,  —  til  at  han  kunde  gaa  helt  med 
Copernicus.  Den  direkte  Fordel  ved  Copernicus's 
Idee,  nemlig  at  alle  Bevægelserne  blive  simplere  ved 
at  ses  fra  Solens  end  fra  Jordens  Synspunkt,  den  til- 
talte Tycho  Brahe  i  høj  Grad,  ikkun  i  selve  det 
Punkt,  at  Jorden  skulde  bevæge  sig,  kunde  han  ikke 
være  enig,  det  stred  imod  hans  Tro,  og  det  stred 
imod  det  umiddelbare  Indtryk  fra  hver  eneste  Ob- 
servationsnat.  Havde  Tycho  Brahe  været  en  mindre 
flittig  Iagttager,  vilde  han  maaske  have  set  Sagen 
med  andre  Øjne,  nu  tvivlede  han;  han  opstillede 
derfor  sit  System  imod  Copernicus's,  og  alle  svage 
Aander  hilsede  det  med  Jubel  og  søgte  Ly  bag  det. 
—  —  —  Nutidens  Astronomer  ere  Copernikanere  om 
Dagen,  Tychonianere  om  Natten,  naar  de  observere. 
Men  til  saadan  Bevægelighed  var  Tyclio  Brahes  Tid 
endnu  ikke  moden ,  derfor  blev  han  Copernicus's 
Modstander.  —  —  —  I  nær  Forbindelse  med  Tids- 
alderens snevre  Opfattelse  af  Verden  stod  det,  at  den 
forestillede  sig  Planeternes  Bevægelser  som  styrede 
af  et  haandgribeligt,  fast,  om  end  usynligt  Maskineri, 
et  Slags  Urværk  af  Krystal;  —  i  dette  Punkt  delte 
Copernicus  sin  Tids  Vildfarelse.  Ifølge  denne  Op- 
fattelse maatte  Kometerne  være  sublunære  Tilsyne- 
ladelser;   thi   udenfor  Maanen    var   der  ikke  Plads  til 

dem  for  Maskineriet.  Tycho  Brahe  iagttog  liere  Ko- 
meter, og  af  hans  Iagttagelser  fremgik  det  med  stor 
Bestemthed,  at  Kometerne  maatte  hevæge  sig  i  saa 
store  Afstande  fra  Jorden,  at  de  kom  til  at  ødelægge 
hele  det  himmelske  Maskineri  ved  at  gaa  derigennem; 
Tycho  Brahe  tog  da  ikke  i  Betænkning  at  forkaste 
den  gamle  Lære  og  at  grundlægge  Tidens  Opfattelse: 
at  Himmellegemerne  vel  hevæge  sig  paa  hestemt  lov- 
bunden Maade,  men  uden  at  føres  af  noget  solidt 
Maskineri.  Opdagelsen  var  af  største  Betydning,  den 
var  en  nødvendig  Forudsætning  for  Keplers  og  New- 
tons Opdagelser  om  Planetbanernes  sande  Form  og 
om  Bevægelsernes  sande  Natur.  —  — 

Størst  er  Tycho  Brahe  dog  som  Iagttager;  alle 
Fortidens,  Samtidens  og  mange  af  Eftertidens  Astro* 
nomer  stiller  han  i  Skygge,  og  Nutiden  hilser  ham 
med  Beundring  som  sin  første  store  Observator. 
Rigtignok  benytte  vi  ikke  længere  direkte,  hverken 
hans  Iagttagelser  eller  hans  Methoder,  men  det  er 
kun  simpel  Retfærdighed,  vi  yde  ham,  naar  vi  give 
vore  store  ydre  Fordele  hele  Æren  af  vore  Fortrin. 
Kikkerten  blev  først  opfunden  efter  hans  Død ,  og 
overordentlige  Fremskridt  ere  gjorte  i  Forfærdigelsen 
af  astronomiske  Instrumenter  og  Ure,  og  Mathematiken 
bød  ham  saa  faa  af  sine  nuværende  mægtige  Hjælpe- 
midler, at  end  ikke  Logarithmerne  vare  opdagede. 
Beregningen  af  Iagttagelserne,  der  for  ham  og  hans 
Regnere,  der  maatte  undvære  Logarithmerne,  var  et 
sandt  Herkulesarbejde,  den  ledede  han  saaledes,  at 
Nøjagtigheden  ikke  gik  tabt,  men  at  vigtige  Resultater, 
navnlig  om  Maanens  Bevægelse,  blev  fundne,  og  saa- 
ledes blev  der  i  de  lykkelige  Aar  paa  Hveen  lagt  en 
Grundvold  for  hele  Fremtidens  Astronomi.  — 

Store  Summer  kostede  Tycho  Brahes  astronomiske 
Arbejder,  vistnok  mere  end  nogen  enkelt  Videnskab 
har  kostet  Danmark.    Havde  man  muligvis  herhjemme 

fra  først  af  ventet  gennem  astrologiske  Forudsigelser 
at  faa  Vederlag  for,  hvad  man  gav  til  Astronomien, 
saa  svandt  efterhaanden  denne  Forventning.  Astro- 
logien blegnede,  alt  som  Astronomiens  Sol  stod  op. 
Tilsidst  kunde  eller  vilde  Danmark  ikke  længere 
bære  den  store  Byrde,  og  Tycho  Brahe  var  ikke  den, 
der  vilde  rebe  Sejlene  og  nøjes  med  indskrænkede 
Vilkaar.  Saa  nærmede  hans  Livs  Drama  sig  da  til 
sin  tragiske  Slutning.  Imod  ham  stillede  sig  Mænd, 
hvis  Navne  ere  Danmark  dyrebare,  og  som  vi  umulig 
kunne  desavouere. 

—  —  —  —  Tycho  Brahe  drog  bort  i  Vrede.  — 
—  —  Astronomien  udvandrede  dog  ikke  samtidigt 
med  Tycho  Brahe.  Den  Konge ,  som  havde  ladet 
Uranienborg  synke  i  Grus,  rejste  Rundetaarn  derinde, 
og  da  det  blev  for  snevert  for  de  astronomiske. Ar- 
bejder der,  fik  Astronomien  sin  Bolig  der,  hvor  Tycho 
Brahes  Statue  nu  staar  Vagt  udenfor,  den  Mand, 
der  for  30(1  Aar  siden  grundlagde  sin  Borg  paa  Hveen 
og  der  begyndte  sit  Storværk,  hvorved  Astronomien 
for  stedse  fik  Hus  og  Hjem  i  Danmark.' 


Rigsarkivar  Dr.  C.  F.  Bricka  skriver  fremdeles: 
Om  Tycho  Brahe  fortæller  hans  ældste  Biograf,  at 
han  i  Aaret  1573  holdt  Bryllup  med  en  Pige  af 
simpel  Herkomst  ved  Navn  Christine  fra  Landsbyen 
Knudstrup;  dermed  er  da  ogsaa  det  meste  fortalt  af, 
hvad  vi  vide  om  hende,  førend  hun  med  ham  forlod 
Danmark  1597.  I  Aaret  1604,  tre  Aar  efter  Tycho 
Brahes  Død,  gik  ogsaa  hun  bort  (hun  døde  af  Vatter- 
sot) og  begravedes  ved  hans  Side  i  Teinkirken  i  Prag. 
Hun  var  som  sagt  af  uadelig  Byrd;  om  hun  var  en 
Bondepige  eller  en  Præstedatter,  gør  mindre  til  Sagen; 
langt  vigtigere   er   det   derimod  at  faa  at  vide,   hvor- 

ledes  det  l'orholder  sig  med  de  Erterrelninger,  der 
melde,  at  hun  slet  ikke  har  været  viet  til  ham,  altsaa 
ikke  hans  Hustru.  Flere  gamle  adelige  Slægthøger 
berette  udtrykkelig,  at  han  ikke  var  gilt,  men  levede 
sammen  med  en  ufri  Kvinde.  Slæglehøgerne  staa 
ikke  ene  herom.  Paa  Landemodet  i  Roskilde  ir)97 
omtaltes  der,  at  Præsten  paa  Hveen  var  bleven  alsat 
i  det  Aar,  fordi  han  foretog  sig  Forandringer  i  Daabs- 
ritualet ,  „saa  og  at  han  ikke  har  straffet  og  paa- 
niindet  Tyge  Brahe  paa  Hveen,  som  i  18  Aar  ikke 
har  været  til  Sakramentet,  men  med  en  Bislopperske 
ligget  i  ondt  Levnet".  Her  kan  man  ikke  tage  sin 
Tilflugt  til  Standsfordomme;  —  Gejstligheden  kunde 
ikke,  skulde  man  tro,  betragte  det  Baand,  den  selv 
havde  indviet  for  Alteret,  som  ikke  til  værende,  og 
det  ser  derfor  ud,  som  om  dette  Baand  slet  ikke  var 
blevet  knyttet,  med  mindre  man  vil  antage,  at  den 
Kvinde,  der  betegnes  med  et  saa  haanligt  Navn  som 
Bislopperske,  har  været  forskellig  fra  Christine,  en 
Antagelse  der  dog  næppe  vil  finde  stort  Medhold. 

Tycho  Brahe  selv  klarer  ikke  dette  for  Efter- 
verdenen anderledes,  end  man  maa  hælde  til  at  tro, 
at  han  ikke  i  1578  er  bleven  viet  til  Christine,  han 
levede  sammen  med. 

I  Aar  1576  mistede  han  en  lille  Datter,  han  havde 
med  hende.  Barnet  blev  begravet  i  Helsingborg  Kirke; 
Faderen  forfattede  selv  Gravskriften  og  kalder  det 
heri  sin  .,naturlige''  Datter." 

Ogsaa  i  den  nærliggende  Kirke  Wåsby  Kirke 
haves  en  lignende  Indskrift  af  ham  over  et  lille  Barn, 
en  Søn  af  ham,  der  døde  i  1577;  denne  Søn  be- 
tegnes ligeledes  som  uægte.  Selv  om  ovennævnte 
Datter  var  født  før  Brylluppet,  vilde  dette  dog  have 
legitimeret  Barnet;  naar  hun  desuagtet  i  157(3,  af  sin 
egen  Fader  betegnes  som  uægte,  kan  hendes  Moder 
dengang  endnu   ikke   have   været  gift   med  ham,   og 

(lette  bestyrkes  yderligere  af  den  anden  Gravskrift, 
hvor  han  erklærer  ogsaa  den  i  1577  fødte  Søn  for 
illegitim. 

Den  gamle  Efterretning  om  Tycho  Brahes  Bryllup 
i  1573  maa  derfor  opgives  som  urigtig;  muligvis  er 
han  bleven  viet  senere,  som  en  Følge  af  Kongebrevet 
Ilte  Juni  1580,  der  udfærdigedes  til  Bisperne  angaa- 
ende  Ægteskab,  eller  ogsaa  er  det  (se  Landemodes- 
forhandlingerne  1597)  sket  paa  et  langt  senere  Tids- 
punkt. Da  Tycho  Brahe  forlod  Danmark,  var  Chri- 
stine dog  hans  Hustru;  han  betegner  hende  selv  som 
saadan.  I  det  bekendte  skarpe  Kongebrev  fra  Chri- 
stian IV,  fra  Octbr.  1597,  det  danske  Farvel  til  den 
bortdragne  store  Astronom,  forekommer  følgende: 

.....  „ligesom  vi  og  Riget  vare  saa  uformuendes, 
at  vi  sligt  ikke  afsted  kunde  komme,  med  mindre  du 
med  Kvinde  og  Børn  skulde  uddrage  og  slig  Pendinge 
hos  andre  betle." 

Uagtet  Udtrykket  „Kvinde'  har  en  noget  skurrende 
Klang,  ikke  mindst  fordi  der  i  samme  Brev  er  Tale 
om  Præsten  paa  Hveen  og  hans  „Hustru",  er  det  dog 
vist  den  korrekte  officielle  Betegnelse,  og  der  vilde 
sikkert  være  blevet  anvendt  et  ganske  andet  Ord, 
om  der  dermed  skulde  have  været  angivet,  at  hun 
ikke  var  viet  til  ham. 


Da  den  sorgfri  Tilværelse  paa  Hveen  forringedes 
for  hver  Dag,  der  gik,  brød  Tycho  Brahe  med  Fa- 
milie d.  29de  April  1597  op  fra  Hveen,  som  i  21  Aar 
havde  været  hans  stadige  Opholdsted,  og  som  gennem 
ham  var  bleven  bekendt  og  berømt  over  den  hele 
civiliserede  Verden. 

Han  modtog  Kejser  Rudolfs  Kaldelse  til  Prag, 
hvor    han    atter    under    saare   heldige   Betingelser   — 

kun  noget  fjernt  tra  Danmark  —  l)yggede  sin  Viden- 
skab et  herligt  Tempel  paa  Slottet  Benatky.  Skæbnen 
vilde,  al  Tycho  Brahe  blandt  sine  Medhjælpere  her 
skulde  finde  en  Mand.  der  ikke  alene  ragede  højt  op 
over  alle  de  andre,  men  hvis  Geni  endog  fordunklede 
vor  berømte  Landsmand.  Det  var  Johan  Kepler; 
de  kom  ikke  altid  godt  ud  af  det  med  hinanden. 
Kepler  skriver:  .,Tyge  Brahe  er  en  Mand,  med  hvem 
ingen  kan  leve  uden  at  udsætte  sig  for  de  største 
Fornærmelser";  —  en  haard  Beskyldning,  især  da 
den  udtales  af  En,  hvis  elskværdige  og  godmodige 
Væsen  og  føjelige  Karakter  man  stærkt  har  frem- 
hævet. Dog  maa  det  ikke  heller  overses,  at  Kepler 
i  denne  Periode  af  sit  Liv  var  meget  ømfindtlig, 
medens  Tyge  Brahe,  hvem  saa  mange  Sorger  hjem- 
søgte, med  Alderen  sikkert  er  bleven  endnu  mere 
heftig  og  fordringsfuld;  dog  er  det  vist,  at  Forholdet 
mellem  dem  senere  forbedredes  betydeligt. 


Ved  Tycho  Brahes  Hjæ'lp  og  Anbefaling  var  Kepler 
bleven  udnævnt  til  kejserlig  Observator  og  sideordnet 
Medarbejder  i  Planetberegningen.  Paa  Basis  af  Tycho 
Brahes  fuldt  tilstrækkelige  Observationer  løste  Kepler 
nogle  Aar  efter  Tycho  Brahes  Død  Planetberegnings- 
opgaven og  grundlagde  derved  den  teoretiske  Astro- 
nomi. 


Tycho  Brahe  døde  af  en  Blærelidelse,  paadragen 
ved  Uforsigtighed,  den  24de  Oktober  1601  i  Prag. 

Tycho  Brahe  laa  syg  i  ca.  2  Maaneder,  og  den 
Tanke  plagede  ham  stadig,  og  han  udtalte  det  gen- 
tagende: .,Lad  det  dog  vise  sig,  at  jeg  ikke  har  levet 
forgæves." 

Han  stedtes  til  Hvile  med  stor  Pomp  i  Tein- 
Kirken  i  Prag. 

Søndagen  den  22de  September  1901  var  der  Tycho 
Brahe-Fest  paa  Hveen;  den  svenske  Konge  var  til 
Stede  tilligemed  et  stort  Følge  af  Svenske  og  Danske. 
Af  sidstnævnte  var  der  blandt  andre:  Universitetets 
Rektor,  Prof.  astron.  Thiele  og  Observator  Pechiile, 
endvidere  Professorerne  Scharling,  Steenstrup,  Salo- 
monsen og  Zeuthen.  Der  var  Højmesse  i  St.  Ibs 
Kirke  Kl.  11,  hvor  Biskop  Billing  fra  Lund  prædikede 
over  Dagens  Tekst.  Efter  Gudstjenesten  gik  man  til 
Ruinerne  af  Uranienborg,  hvor  Arkæologen  Rigsan- 
tikvar Hildebrandt  holdt  Festtalen  og  sluttede  med 
følgende  Ord:  Tycho  Brahe  har  erhvervet  sig  en 
ærefuld  Plads  i  Efterslægtens  Minde.  Vi  ønsker  Dan- 
mark til  Lykke  med  dette.  —  Tycho  Brahes  Fødested 
og  hans  0  Hveen  tilhører  nu  Sverrig.  Sverrigs  Konge 
og  hans  Folk  har  derfor  i  Dag  ønsket  at  bringe  sin 
Hyldest  til  Danmarks  store  Søn. 


Man  bruger  endnu  den  Dag  idag  Udtrykket  Tycho 
Brahes  Dag  om  en  Dag,  paa  hvilken  man  har  Uheld 
med  sig.  For  dem,  som  ikke  kende  de  Dage,  den 
store  Astronom  ansaa  som  særlig  uheldige,  skal 
nævnes  følgende  32  Dage  i  Kalenderaaret :  Januar : 
d.  1,  2,  4,  6,  11,  12,  20.  Februar:  d.  11,  17,  18. 
Marts:  d.  1,  4,  14,  15.  April:  d.  10,  17,  18.  Mai: 
d.  7,  18.  Juni:  d.  6.  Juli:  d.  17,  21.  August:  d.  20, 
21.  September:  d.  16,  18.  Oktober:  d.  6.  November: 
d.  6,  18.     December:   d.  6,  11,  18. 


XV.   DRONNING  ANNA  CATHARINE. 

IAaret  1595  foretog  den  unge  Konge  Christian  IV 
en  Udenlandsrejse  og  saa  paa  denne  den  skønne 
20-aarige  Prinsesse  Anna  Catharine  af  Brandenborg, 
som  han  straks  fattede  Kærlighed  til,  og  Følelserne 
formindskedes  ikke,  da  samme  Prinsesse  tilligemed 
sine  Forældre,  Kurfyrst  Joachim  Frederik  af  Branden- 
borg  og  Gemalinde,  gjorde  Kongen  Genbesøg  ved 
hans  Kroning  i  1596.  Aaret  efter,  i  Aaret  1597,  sendte 
Christian  IV  fire  Rigsraader  til  Magdeburg,  hvor 
Prinsesse  Anna  Catharine  da  opholdt  sig,  for  at  fri 
til  hende  paa  Kongens  Vegne.  Brylluppet  stod  paa 
Haderslevhus  Slot  d.  27de  Novbr.  samme  Aar,  og  hun 
blev  kronet  i  Frue  Kirke  i  Kjøbenhavn  i  Juni  1598. 
Dronning  Anna  Catharine  var  uden  fremtrædende 
Evner,  men  rostes  af  Samtiden  for  sin  Mildhed  og 
Godgørenhed  samt  Gudsfrygt  og  Menneskekærlighed, 
der  oftere  virkede  formildende  paa  Kongen,  naar  han 
i  Vrede  vilde  straffe  sine  Undergivnes  Fejl. 

Efter  Brylluppet  log  det  unge  Kongepar  Ophold 
paa  Frederiksborg  Slot,  og  her  fødtes  deres  første 
Barn  Prins  Frederik  *^  s  1599,  som  dog  døde  alt  4 
Uger  efter  Fødselen,  men  Kongen  lod  sig  ikke  af 
dette  smertelige  Minde  afholde  fra  at  udkaare  Frede- 
riksborg Slot  til  sin  fremtidige  Hovedresidens:  thi 
alt    Aaret    efter    besluttede    han   at   nedrive  Faderens 

Bygning  og  opføre  et  nyt,  større  og  prægtigere  Slot, 
og  han  skaanede  ikke  Bønderne,  fjern  eller  nær,  med 
Kørsel  af  Sten  og  Tømmer.  Han  havde  nu  Tid  der- 
til, idet  han  kort  forud  var  bleven  færdig  med  det 
store  Byggeri  paa  Koldinghus  Slot,  hvor  han  i  Slottets 
nordvestlige  Hjørne  opførte  det  saakaldte  Kæmpe- 
taarn,  ovenpaa  hvilket  4  Sandstens  Kæmper,  Hannibal, 
Scipio,  Herkules  og  Hektor,  vare  anbragte  i  hvert  sit 
Hjørne.  Fra  dette  Taarn,  som  var  fladt  ovenpaa, 
belagt  med  Blyplader,  var  en  vid  og  skøn  Udsigt. 
Over  Opgangen  til  Taarnet  saas  Kongens  og  Dron- 
ning Anna  Catharines  Navnetræk  og  Aarstallet  1598. 

Dronning  Anna  Catharines  Valgsprog  var  „Rege 
me  Domine  spiritu  sancto'- ;  det  staar  under  det 
brandenborgske  Vaaben  paa  Kongestolen  i  Roskilde 
Domkirke,  medens  Christian  IV's  „Regna  firmat 
pietas"  er  anbragt  under  det  danske  Vaaben  der- 
steds. 

Dronning  Anna  Catharina  ledsagede  ofte  Christian 
IV  paa  hans  mange  Rejser  omkring  i  Riget.  Hun 
elskede  Jagt  og  Ridning.  Paa  en  Jagt  i  Omegnen  af 
Kolding  var  Dronningen  nær  bleven  skudt,  idet  en 
Jagtriffel  uforvarende  gik  af,  og  hendes  Ridekjole 
blev  gennemskudt  af  Kuglen.  Christian  IV  skriver  i 
sin  Dagbog  d.  13de  Septbr.  1607:  „Samme  Dag  blev 
min  Gemahl  skudt  igiennem  sin  Kappe  paa  Jagden." 

I  samme  Kongens  Dagbog  omtales  Dronning  Anna 
Catharine  flere  Steder.  Den  8de  Jan.  1607  skriver 
Christian  IV:  „Samme  Dag  gav  jeg  Fransz  Thiisen 
for  twende  Perler  600  Daler,  hvilke  jeg  forærede  min 
Gemahl." 

„Den  6te  Februar  1607  laande  min  Gemahl  hos 
mig  34  Pund  Engelst,  hvilke  jeg  hende  siden  foræret." 

„Den  27de  September  1607  betalede  min  Gemahl 
100  Daler  paa  de  34  Pund,  jeg  hende  til  Anderskov 
laante,  det  øvrige  forærede  jeg  hende." 


Kia 


„Den  13de  Decbr.  1607  gav  jeg  min  Gemahl  100 
Rosenobler;  Præsien  fik  fire  Ungeriske  Gylden,  de  Fat- 
tige to  Marck". 

Det  gode  Forhold  imellem  Christian  IV  og  hans 
Gemalinde  (Gemahl  —  som  han  skriver)  kan  næsten- 
dels skimtes  igennem  Dagbogens  tørre  Tal  og  korte 
Ordlyd. 

OfTentlige  Forlystelser  var  der  vistnok  ikke  mange 
af  dengang.  Af  Mangel  paa  bedre  skrives  i  Bremer- 
holms Annaler:  „Den  8de  Jmii  1594  steg  en  Line- 
dandser  ned  fra  Blaataarn  (paa  Kjøbenhavns  Slot) 
ned  i  Kongens  Urtegaard  paa  Bremerholm  (nær  ved 
Holmens  Kirke)." 

Den  3die  Januar  1608  kørte  Kongen  og  Dronningen 
over  Isen  til  Malmø  og  vendte  tilbage  til  Kjøbenhavn 
den  7de  Januar  paa  samme  Maade. 


Christian  IV,  som  var  en  virksom  og  arbejdsom 
Konge,  der  tidligt  og  sent  var  paa  Færde,  var  tidlig 
betænkt  paa,  hvor  han  skulde  faa  anbragt  alskens 
Mennesker,  der  forsyndede  sig  imod  Gud  og  Menne- 
sker; han  yndede  at  anbringe  dem  paa  Flaadens 
Territorium,  hvor  han  færdedes  saa  meget,  Bremer- 
holm ,  som  Stedet  til  daglig  kaldtes ,  fra  den  Tid  af, 
da  Købmændene  fra  Bremen  havde  deres  Oplagssted 
der;  senere  kaldtes  det  Gammelholm. 

Christian  IV  bestemmer:  „Udi  Bremerholms  Jern 
dømmes  ulydige  og  skalkagtige  Mennesker  og  Løs- 
gængere, og  skulle  de  der  arbejde  med  Lænke  og 
Jern  om  Benene,  Livet  og  Halsen,  med  hvilke  somme 
skal  gaa  deres  Levetid ,  og  somme  paa  visse  Aars 
Tid,  ligesom  deres  Forseelse  er  grov  til". 

Bremerholm-Straf  anvender  Christian  IV  i  de  for- 
skelligste Tilfælde,   selv    hvor   Strafskylden   er   ringe. 

11* 

I  Aaret  1033  skriver  han:  ,.Den  Mand,  som  bygger 
Valkemøllen,  skal  sættes  i  Jern  paa  Bremerholm, 
fordi  Møllen  ikke  kan  drives  ved  det  tilstedeværende 
Vand,  som  han  havde  lovet'-. 

I  August  l(58o  dømmer  Kongen  en  Vognmand  til 
Bremerholm,  fordi  han  havde  OAerkørt  en  Kvinde, 
saa  hun  døde. 

Vognmanden  slap  maaske  dog  snart  ud  igen,  men 
værre  var  det  for  en  Kaptajn  af  Kongens  Krigsmagt 
og  en  Skipper,  som  havde  begaaet  Tyveri;  om  dem 
skriver  Kongen:  ..De  skulle  smedes  fast  til  en  af  de 
æreløseste  Skælmer  paa  Bremerholm' . 

Et  Par  Aar  senere  skriver  Christian  IV:  ..Der 
kommer  en  Skalk  fra  Gliickstadt;  han  skal  slaas  i 
Jern  og  flittig  haves  i  Agt". 

Et  andet  Sted  skriver  han :  „Denne  Kompan  skal 
sættes  fast  indtil  videre". 

Selv  Gejstlige  kunde  ende  med  at  komme  paa 
Bremerholm  og  det  endog  uforskyldt,  som  f.  Eks.  da 
Christian  IV  i  Brev  af  28de  Juni  1644  skriver: 
„Præsten  Jørgen  Friis  i  Sevel,  som  har  vakt  For- 
argelse ved  at  hævde  Syndsforladelse  ved  Daaben,  og 
ikke  ved  Anger  og  Bod,  en  Mening,  som  han  ikke 
vilde  tilbagekalde,  skal  smedes  i  Jern  paa  Bremer- 
holm sammen  med  en  af  de  værste  svenske  Fanger". 


Christan  IV  var  alt  tidlig  ligesom  sin  afdøde  Fader 
Frederik  II  tilbøjelig  til  at  tage  temmelig  meget  til 
sig  af  stærke  Drikkevarer,  naar  han  kom  i  Vennelag, 
til  liden  Baade  for  ham  selv  og  hans  Omgivelser, 
hvilket  han  muligen  i  lysere  Øjeblikke  selv  har  ind- 
set, ogsaa  naar  hans  nærmeste  have  styrket  ham  i 
bedre  Forsæt.  I  Begyndelsen  af  Christian  IV's  Ægte- 
skab med  Dronning  Anna  Catharine  ser  man,  at  han 

vædder  med  nogle  al'  sine  Venner  og  Hofmænd  om, 
hvem  der  længst  kunde  holde  sig  fra  Beruselse.  Mu- 
ligvis har  den  milde  og  forstandige  Dronning  ind- 
givet sin  Gemal  Ideen  til  at  øve  et  Tryk  paa  sig  selv 
ved  at  se  at  blive  Vinder  i  Væddemaalet.  Christian  IV 
væddede  nemlig  med  fire  af  sine  Hofmænd  om  en 
vis  Afholdenhed,  saaledes  at  den,  der  fra  6te  Februar 
til  Paaske  først  blev  beruset,  skulde  bøde  30  Daler. 
Kong  Christian  vandt  og  var  stolt  derover,  og  for 
Pengene  lod  han  gøre  et  Sølvbæger,  med  Aarstal  1600, 
som  endnu  findes  paa  Rosenborg. 

Paa  Bægeret  er  indgraveret  følgende  Rim : 

„Kongen  med  fire  sine  Herremænd  rundt. 
Som  Albreciit  Slieel  og  Peder  Mundt 
Og  saa  dertil  Anders  Sinklar 
Og  siden  Apitz  Gronebjerg. 
De  gjorde  et  Vædd  imellem  sig 
Om  tredive  Daler  uden  Svig 
Hvo  først  af  dem  sig  drukken  di'ak 
Fra  Hlidemaaneds  sjette  Dag 
Til  Paaske  i  det  forgangne  Aar; 
Men  de  som  sidst  beskrevet  staar 
Sig  først  forbrød  en  Dag  alene, 
De  vilde  gjerne  være  fra  Drik  saa  rene. 
Af  deres  Pciming  er  jeg  gjord. 
Og  staar  nu  for  Dig  her  paa  Bord." 
Anno  1600. 


Aaret  i  Forvejen  i  April  Maaned  1599  foretog 
Christian  IV  en  Omsejling  af  Norges  Nordkyst;  den 
Ilte  Maj  kom  han  forbi  Nordkap. 

Christian  IV,  der  var  Sømand  med  Liv  og  Sjæl, 
var  gentagne  Gange  i  Norge ,  oftere  end  nogen  af 
hans  Eftermænd  paa  Tronen. 

Det  blev  en  begrundet  Klage,  at  senere  Norge  saa 
sjeldent  saa  sine  Konger  i  Aarenes  Løb  efter  Suve- 
rænitetens Indførelse. 

Christian  IV  og  Dronning  Anna  Catharines  Ægte- 
skab varede  ikke  mange  Aar,  idet  Dronningen  tem- 
melig uventet  døde  d.  29de  Marts  1612  efter  16  Dages 
Sygeleje,  af  Koldfeber  —  en  Sygdom,  der  dog  ellers 
sjeldent  ender  med  dødelig  Udgang.  Hendes  tidlige 
Død  —  36  Aar  gi.  —  vakte  en  almindelig  Landesorg, 
thi  hun  var  i  høj  Grad  elsket  af  det  danske  Folk. 
Hun  bisattes  efter  en  højtidelig  Ligfærd  i  Frue  Kirke 
i  Kjøbenhavn,  hvor  Liget  henstod  i  c.  30  Aar,  indtil 
Christian  IV  fik  Gravkapellet  i  Roskilde  færdigt,  og 
blev  Liget  da  ført  dertil  i  Aaret  1642. 

Det  var  først  ved  Dronning  Anna  Catharines 
uventede  Død  i  Aaret  1612,  at  Christian  IV  skred  til 
Opførelsen  af  det  Kapel  ved  Roskilde  Domkirke,  som 
siden  har  baaret  hans  Navn.  Kapellet  blev  vistnok 
først  færdigt  i  Aaret  1640. 

I  Mellemtiden,  i  Aaret  1635,  bleve  de  nuværende 
to  Spir  paa  Roskilde  Domkirke  ogsaa  opførte.  Tøm- 
meret dertil  blev  indført  fra  den  dengang  danske  0 
Gulland  og  kom  i  3  store  Skibsladninger  til  Kjøge, 
da  Roskilde  Havn  ved  Isefjord  ej  var  tilgængelige  for 
Skibene.  Domkirkens  Bønder  i  Sømme.  Thune,  Vold- 
borg og  Ramsø  Herreder  maatte  køre  det  fra  Kjøge 
til  Roskilde;  ligeledes  maatte  ovennævnte  tilligemed 
Universitetets  Bønder  ogsaa  besørge  Kørslen  af  Mate- 
rialerne til  Christian  IV's  Kapel. 


Til  Amindelse  om  Dronning  Anna  Catharines  Død 
lod  Christian  IV  støbe  en  stor  Klokke  til  Frederiks- 
borg Slotskirke  til  at  repetere  Fuldslagene  fra  Slots- 
uhret,  som  saaledes  hørtes  dobbelt.  Klokken  blev 
senere  kaldt  „Speciesklokken"  ,  da  der  i  Randen  om 
samme  fandtes  anbragt  et  Antal  af  30  større  og  mindre 
Sølvmønter  og  Skuepenge. 

I  de  første  Aar  efter  Dronning  Anna  Catharines 
Død  drev  Christian  IV  Jagtsporten  noget  mere  end 
tidligere,  og  af  hans  Dagbogsoptegnelser  kan  man  se, 
at  Vildtbestanden  ikke  var  gaaet  tilbage  siden  Kong 
Frederik  II's  Død.  —  Christian  IV  skriver  d.  17de  Aug. 
1614:  jagede  vi  paa  Dragsholm  Lehn  og  vi  fik  28 
Hjorte. 

D.  13de  Septbr.  1614:  jagede  vi  i  Abrahamstrup 
store  Skov  og  fik  35  Daahjorte. 


Efter  Dronning  Anna  Catharines  bratte  Død  1612 
levede  Christian  IV  i  løse  Forbindelser,  der  dog  pinte 
hans  Samvittighed,  som  der  sagdes,  og  tilskyndet  af 
sin  Moder  Enkedronning  Sophie  og  sine  Søskende 
besluttede  han  sig  til  atter  at  indtræde  i  et  nyt  Ægte- 
skab. 

Christian  IV,  der  var  en  Økonom  paa  sin  Vis, 
svarede  sine  to  Søstre,  der  vilde  have  ham  til  at  gifte 
sig  med  en  Prinsesse  paany:  „Flere  Kongebørn  ville 
tynge  Landet  formeget.  Rigsraadet  bevilger  knap  til 
Landets  Forsvar  og  vil  vel  endnu  mindre  bidrage  til 
Prinsers  Underhold." 

Da  han  dog  ikke  ved  at  ægte  en  Prinsesse  vilde 
besvære  Landet  med  en  høj  Apanage  eller  vanskelig- 
gøre fremtidige  Arvespørgsmaal ,  besluttede  han  sig 
til  at  indgaa  et  morganatisk  Ægteskab.  Han  saa  sig 
derfor  om  blandt  Landets  Adelsmænds  Døtre,  og  hans 
Valg  faldt  paa  den  smukke,  men  hæftige  og  ustadige 
17aarige  Kirstine  Munk,  der  var  Landets  rigeste  Ar- 
ving, idet  Nørlund,  Rudbjerggaard  og  Lundegaard 
fulgte  med  hende.  Vielsen  fandt  Sted  den  31te  Decbr. 
1615  i  Frederiksborg  Slotskirke. 

Rets-Skriver  Anders  W^inckes  Datter  Karen  Anders- 
datter, som  indtil  da  var  Kongens  Frille,  blev  til  Af- 
sked forlenet  med  Øen  Hveen,  hvor  Ødelæggelsen  og 

Nedbrydningen  af  Uranienborg  forlængst  var  begyndt 
og  systematisk  fortsattes.  Karen  beholdt  Øen  til  1640, 
da  hun  maatte  afstaa  den  til  Kongens  og  hendes  Søn 
Hans  Ulrik  Gyldenløve,  der  da  var  25  Aar  gammel 
og  var  bleven  Befalingsmand  paa  Kronborg. 

Adskillige  Aar  efter  at  det  løse  Samliv  imellem 
Christian  IV  og  Karen  Andersdatter  var  ophørt,  ag- 
tede hun  at  indgaa  Ægteskab  med  en  Person  ved 
Navn  Niels  Nelausen,  der  vel  antog,  at  hun  var  et 
godt  Parti ,  da  hun  sad  inde  med  Øen  Hveen  i  For- 
lening. 

Christian  IV  var  ærgerlig  over,  at  hun  kunde  nære 
Giftetanker  i  den  modne  Alder,  hun  var  i,  og  skriver: 
„Hun  agter  at  gifte  sig  med  Niels  Nelausen;  efterdi 
hun  tager  bemeldte  Person,  da  maa  han  ogsaa  under- 
holde hende,  og  hun  skal  siges  mit  Land  Hveen  op." 

Kort  efter  skriver  Christian  IV  til  Kommandanten 
Fr.  Urne  paa  Kronborg : 

„Saafremt  Karen  Andersdatter  indbilder  sig  at  be- 
holde Hveen,  da  skal  Du  sligt  intet  tro,  og  saafremt 
hendes  Junker  kommer  der  paa  Landet,  da  skal  Du 
lade  binde  Hænder  og  Fødder  paa  hannem  og  lade 
ham  føre  til  Dig  og  logere  hannem  paa  Kronborg, 
som  det  sig  bør,  til  videre  Besked,  og  Du  skal  være 
om,  at  Karen  Andersdatter  begiver  sig  fra  Hveen." 

Man  vil  heraf  se,  at  Kong  Christian  var  vred  for 
Alvor. 


Christian  IV's  Ægteskab  med  Kirstine  Munk  blev 
meget  ulykkeligt.  Kirstine  Munks  Moder  var  den 
træske  og  myndige  Ellen  Marsvin,  som  en  Stund 
havde  stor  Indflydelse  hos  Kongen,  men  som  dog 
ikke  kunde  forhindre,  at  hendes  Datter  blev  skilt  fra 
Kongen  i  Oktbr.  1629  og  Aaret  efter  forvist  til  Boller. 
Her  døde   hun   i   sit  60de  Aar  i  Aaret    1658  og   blev 

begravel  med  stor  Festivitet  fra  Svenskernes  Side  (der 
da  som  Fjender  vare  her),  da  hun  var  Korfits  Ulfeldts 
Svigermoder. 

Kirstine  Munk  fødte  2  Sønner  og  otte  Døtre.  Det 
ældste  Barn  Datteren  Anna  Catharine,  som  Christian  IV 
havde  opkaldt  efter  sin  afdøde  Dronning,  kunde 
Moderen  ikke  lide,  dels  vel  for  Navnets  Skyld,  dels 
vel  og  fordi  hun,  som  Aarene  gik,  kom  til  at  ligne 
Faderen  mere  og  mere.  Christian  IV  maatte  vel  med 
Vemod  og  Beklagelse  anstille  Sammenligning  mellem 
sit  første  og  sit  andet  Ægteskab,  dette,  som  hverken 
var  glædeligt  eller  gavnligt  for  ham  eller  Danmark, 
som  fik  dette  næ^sten  i  sin  Helhed  uheldige  Kuld 
Børn  at  forsørge. 

Kirstine  Munk  var  ikke  saa  from  af  sig  som  den 
afdøde  Dronning  Anna  Catharine;  om  der  derfor  i 
Aarenes  Løb  er  kommen  en  mindre  god  Tone  i  Gang, 
da  den  fromme  Dronning  var  borte,  er  ikke  godt  at 
vide,  men  ,den  4de  Juli  1()22  forbyder  Kongen  Kvin- 
der i  Kongl.  Majestæts  Huse  at  bruge  Skæld.sord." 


Kong  Christian  IV  var  en  Konge  med  gode  Evner 
og  en  ærlig  Vilje,  han  var  derhos  arbejdsom,  tidlig 
og  silde  paa  Færde;  han  var  størst  i  alt,  hvad  der 
vedkom  hans  Lands  Husholdning  og  indre  Styrelse. 
Hans  Begavelse  var  dog  ikke  saa  omfattende,  som 
mange  af  hans  Lovtalere  have  antaget;  hans  svage 
Punkt  var  Politiken,  thi  han  var  for  lidt  fremskuende 
og  for  fordomsfuld  i  den  nedarvede  Uvilje  mod  det 
beslægtede  Kongehus  i  Sverrig. 

Forholdet  til  Sverrig  var  siden  Blodbadet  i  Stock- 
holm og  Vasakongernes  Tronbestigelse  overordentlig 
vanskeligt;  og  i  200  Aar  gik  kun  to  af  16  Konger  i 
Graven  uden  at  have  ført  en  af  de  Broderkrige,  der 
skæmme  Nordens  Historie. 

Christian  IV  og  hans  samtidige  paa  Sverrigs  Trone, 
Kong  Gustav  Adolf,  lignede  i  mange  Henseender  hin- 
anden, men  denne  var  en  mere  vidtskuende  Aand  og 
langt  mere  fordomsfri.  Det  laa  i  Gustav  Adolfs  Plan 
at  staa  paa  en  god  Fod  med  sin  nordiske  Nabo  mod 
Vest,  medens  han  udvidede  sit  Rige  mod  Øst  og  helt 
udelukkede  Russerne  fra  Østersøen.  Gustav  Adolf 
var  langt  forud  for  sin  Tid;  han  nærede  ingen  Tvivl 
om,  at  alvorlige  Farer  for  Sverrig  vilde  rejse  sig  fra 
Ruslands  Side,  og  at  lignende  Farer  truede  Danmark 
fra  Tysklands  Side.  Han  ønskede  at  optræde  i  Fæl- 
lesskab med  Danmark  i  Trediveaarskrigen,  men  Chri- 
stian IV  kunde  ikke  overvinde  sine  Fordomme  mod 
Sverrig,  som  han  hele  sit  Liv  igennem  ansaa  for  sine 
Rigers  Arvefjende.  Gentagende  havde  Gustav  Adolf 
Møde  med  Christian  IV  for  at  enes  om  Samarbejde 
mod  de  fælles  Fjender.  Det  sidste  Møde  var  i  Fe- 
bruar 1629  i  Ulfsbæk  Præstegaard  i  Smaaland,  hvor 
Gustav  Adolf  sagde,  at  de  to  Konger  vare  komne 
sammen  for  „at  discurere  om  det  Perickel,  som  begge 
Kongeriger  tilvokser,  at  dersom  man  ikke  i  Tide  det 
forekom,  vi  da  alle  skulde  blive  henførte  i  Americam 
at  syde  Sukker."  Desværre  viste  Chr.  IV  det  For- 
bundstilbud,  Gustav  Adolf  gjorde  ham,  tilbage,  og 
Mødet  hævedes,  kun  efterladende  sig  en  bitter,  for 
Nordens  Fremtid  uhyggelig  Stemning.  Resultatet  af 
Mødet  var  saa  lille ,  at  Gustav  Adolf  skildrer  det  for 
Axel  Oxenstjerna  med  de  Ord:  „Kort  sagt  —  Rjergene 
ere  i  Barnsnød,  og  der  fødes  en  latterlig  lille  Mus." 

Den  svenske  Konge  Gustav  Adolf,  sagdes  der,  havde 
kun  een  eneste  Ting  at  udsætte  paa  Kong  Christian 
IV:  det  var,  at  han  var  hans  —  Nabo. 

Christian  IV  gik  alle  Dage  sine  egne  Veje  i  Poli- 
tiken; galt  var  det,  og  ilde  gik  det;  det  endte  for 
Danmark  med  den  sørgelige  Brømsebro-Fred. 

Alligevel   har  Christian  IV   efterladt  sig  et   smukt 

Eftermæle  i  Historien.  Hans  Navn  er  knyttet  til  flere 
af  vore  stolteste  og  smukkeste  Mindesmærker,  som 
det  ogsaa  er  knyttet  til  vor  berømmelige  Søkrigshi- 
storie;  der  hviler  en  ejendommelig  Glans  over  hans 
Minde,  og  der  er  en  Storhed  i  hans  Billede,  som  ingen 
Tid  kan  fordunkle. 


Skønt  Christian  IV  var  sparsommelig  til  daglig, 
kunde  han  være  rundhaandet,  ja  ødsel  ved  visse  Lej- 
ligheder. Ved  sin  ældste  Søn  Christian,  den  udvalgte 
Tronfølgers  Bryllup  lod  han  sig  saaledes  forfærdige 
en  kostbar  Sadel  og  Ridetøj,  besat  med  Perler  og 
Diamanter,  saa  dens  Værdi  anslaas  til  ^  4  Million 
Kroner.  Dette  kostbare  Sadeltøj  fremvises  endnu  paa 
Kongernes  kronologiske  Samling  paa  Rosenborg  Slot. 

Det  fik  at  være  med  denne  kostbare  Sadel  og  slige 
overdaadige  Anskaffelser,  men  værre  var  det,  at  Chri- 
stian IV  for  at  anstille  Fyrværkeri  ved  samme  Søns 
Bryllup  lod  sig  fra  offentlige  Arkiver  udlevere  Perga- 
menter og  Papirer,  hvis  Værdi  han  ikke  forstod  at 
værdsætte,  til  deraf  at  lave  Fyrværkerisager  til  de 
høje  Bryllupsgæsters  Adspredelse,  hvorved  mangen  en 
værdifuld  Efterretning  fra  Fortiden  uigenkaldelig  til- 
intetgjordes. — 


Kong  Christian  IV  var  endnu  ikke  fyldt  71  Aar, 
da  han  døde  d.  28.  Februar  1648. 

Han  var  bleven  syg  paa  Frederiksborg  Slot.  Den 
21.  Februar  d.  A.  blev  han  efter  eget  Ønske  ført  fra 
Frederiksborg  til  Rosenborg  i  en  Bærestol ,  indrettet 
saaledes,  at  han  kunde  ligge  deri.  For  at  han  ikke 
skulde  forulempes  af  en  Vogns  Støden,  var  Bærestolen, 
„skønt  det  var  Tøvejr  og  liden  Sne"  ,  sat  paa  en  lav 
Slæde,   som  blev  trukken  af  otte  store,   brune  Heste. 

Lægerne  kørte  bag  efter  i  en  Karet.  Kørselen  maa 
have  været  temmelig  forceret,  thi  efter  Ankomsten  til 
Rosenborg  styrtede  der  een  af  de  Heste,  der  havde 
været  for  Kongens  Slæde.  Kort  efter  at  Kongen  var 
kommen  til  Rosenborg,  kom  Datteren  Eleonore  Chri- 
stine Ulfeld  tillige  med  Korfits  Ulfeld  til  Stede.  Da 
hun  hørte,  hvorledes  det  stod  til,  traadte  hun  hen  til 
Faderens  Seng,  græd  og  kyssede  hans  Haand.  Kongen 
gjorde  sig  stærk  og  sagde  med  høj  Røst:  „Græd  ikke, 
jeg  kommer  vel  op  igen."  Han  kærtegnede  hende 
og  trøstede  hende  med,  at  han  havde  sikret  hendes 
Stilling  saaledes,  at  ingen  kunde  rokke  den.  —  Da 
Kansler  Christen  Thomesen  Sehested  spurgte  Chri- 
stian IV,  om  det  ikke  skulde  meldes  hans  Søn  Prins 
Frederik  —  der  var  i  Flensborg  —  at  Kongen  var 
syg.  Christian  IV,  der  ikke  holdt  saa  meget  af  denne 
Søn  som  af  dennes  to  afdøde  Brødre,  Ulrik  og  Chri- 
stian, svarede  Sehested:  „Nej,  jeg  forlanger  ikke  at 
se  ham." 

Saasnart  Christian  IV  var  død,  blev  Vibeke  Kruse 
paa  den  haanligste  Maade  bortvist  fra  Rosenborg. 
Om  Vibeke  Kruse  skrives:  „Kongen  elskede  hende 
til  sit  yderste  for  hendes  Troskab,  dog  var  hun  ikke 
deilig".  Hun  døde  kort  efter  Kongen,  i  Marts,  mulig- 
vis af  Gift.  Vibeke  Kruse  havde  i  sin  Tid  været 
Kammerjomfru  hos  Kristine  Munk,  som  hun  i  1629 
afløste  i  Kongens  Gunst,  og  var  omkring  Kongen  til 
hans  Død.  Nu  blev  hun  imidlertid  af  Korfits  Ulfeld 
straks  jaget  paa  Porten  og  truet  med  retslig  Forføl- 
gelse, og  da  Græmmelse  eller  Gift  kort  efter  lagde 
hende  i  Graven,  lod  Ulfeld  for  at  tage  Hævn  over, 
at  hans  Svigermoder  Kristine  Munk  var  bleven  styrtet. 
Liget  af  Vibeke  Kruse,  „der  dog  havde  hvilet  i  Kon- 
gens Arm",  .som  der  staar  i  de  gamle  Dokumenter, 
ved  Nattetid  føre  ud  af  Byen  „paa  Rakkervis"  og 
begrave  paa  Fattigkirkegaarden. 

Vibeke  Kruse  var  ved  Christian  IV  Moder  til  den 
mest  bekendte  af  alle  Gyldenløverne,  nemlig  Ulrik 
Christian  Gyldenløve  til  Ulriksholm  i  Fyen;  det  var 
den  for  sin  Tapperhed  bekjendte  Generalløjtnant  Gyl- 
denløve, der  under  Kjøbenhavns  Belejring  vandt  almin- 
delig Beundring  hos  Borgerne  for  sit  raske  F'orhold; 
han  døde  midt  under  Belejringen  d.  11.  Decbr.  1658, 
kun  28  Aar  gi. 

Christian  IV's  Kiste  blev  ligesom  den  tidligere  af- 
døde Dronning  Anna  Catharines  nedsat  i  det  Kapel, 
Kongen  tidligere  havde  opført  ved  Roskilde  Domkirke. 
Christian  IV  s  Kiste  er  af  Egetræ,  betrukken  med  sort 
Fløjl  og  prydet  med  Engle,  Cheruber  og  krigerske 
Attributer  af  Sølv,  hvis  Vægt  udgør  2200  Lod. 


XVI.    FREDERIK  III. 

EFTER  Kong  Christian  IV's  Død  stod  Danmarks  og 
Norges  Trone  ledig  i  over  to  Maaneder,  da  den 
„udvalgte  Konge"  Prins  Christian,  Chr.  IV's  ældste 
Søn,  var  død  Aaret  i  Forvejen.  Rigets  Styrelse  over- 
toges midlertidigt  af  det  høje  Rigsraad.  Korfits  Ulfeld 
var  i  Virkeligheden  den  raadende  og  herskede  paa 
en  Maade,  som  ikke  skulde  bidrage  til  at  gøre  ham 
lidt  af  den  vordende  Konge. 

Med  vindesyg  Egenmægtighed  forseglede  han  Svi- 
gerfaderens rørlige  Efterladenskaber,  saa  der  efter 
Uddelingen  af  den  afdødes  Garderobe,  efter  en  Histo- 
rieskrivers Beretning,  ikke  blev  andet  til  overs  for 
Frederik  III  at  arve  end  —  en  Natkjole.  Vel  var  jo 
Christian  IV  meget  nøjeregnende  med  sine  Gangklæder 
og  lod  dem  straks  sy  om  til  sine  mange  Børn,  naar 
han  havde  aflagt  dem,  men  ovennævnte  Arvedeling 
var  og  blev  dog  en  Haan  mod  den  vordende  Konge. 

Saalænge  Korfits  Ulfeld  kunde  spille  Herre,  op- 
traadte  han  med  el  utaaleligt  Hovmod;  han  lod  sig 
saaledes  blandt  andet,  naar  han  fra  Helsingør  sejlede 
over  Sundet,  hilse  med  9  Skud  fra  Kronborg  Fæst- 
ning, medens  en  Hertug  Frants  Henrik  (fra  hvad  Land, 
meldes  ikke)  kun  fik  tre  Skud  som  Hædersbevis  fra 
samme  Fæstning. 

Først  d.  6te  Juli  1648  foregik  Hertug  Frederiks 
Hyldning  som  Kong  Frederik  III,  i  Kjøbenhavn,  dog 

uden  anden  Ceremoni  end  40  a  oO  Kanonskud,  samt 
et  Maaltid  tor  alle  fire  Stænders  Afsendinge,  dog  saa- 
ledes,  at  hver  Stand  spiste  i  hvert  sit  Gemak.  I  Au- 
gust sejlede  Frederik  III  til  Norge,  og  her  foregik 
Hyldingen  med  langt  mere  Pomp,  og  i  hvert  Fald 
blev  der  ikke  sparet  paa  Krudtet,  skønt  de  havde 
langt  færre  Kanoner  i  Norge  at  salutere  med. 

Var  Frederik  III  den  sidste  danske  Konge,  der 
maatte  købe  sin  Krone  med  en  Haandfæstning,  var 
han  ogsaa  den  Konge ,  der  maatte  købe  den  dyrest. 
I  hvert  Fald  gjorde  Korfits  Ulfeld  hvad  han  kunde  i 
den  Retning.  Kong  Frederik  III  tog  Sagen  med  Ro, 
tænkte  vel,  med  Tid  kommer  Raad;  hans  Dronning 
derimod,  den  stolte  Sophie  Amalie,  fnyste  end  yder- 
ligere af  Had  og  Harme  imod  Ulfeld  og  Eleonore 
Christine.  De  Ydmygelser,  Sophie  Amalie  havde  følt, 
da  hun  efter  sit  Ægteskab  med  Hertug  Frederik  sad 
i  smaa  Kaar  i  Gliickstadt  og  Flensborg,  havde  en 
væsentlig  Andel  i  det  bitre  Had,  hun  følte  overfor 
Eleonore  Christine,  Christan  IV's  mest  elskede  Datter 
og  den  almægtige  Rigsforstander  Ulfeids  forgudede 
Hustru,  idet  Dronning  Sophie  Amalie  antog,  at  den 
tilbagetrukne  Stilling,  hun  og  hendes  Mand  indtog 
under  Christian  IV's  Regering ,  skyldtes  Ulfeids  og 
Eleonore  Christines  Arrangement. 


Kong  Frederik  III  blev  født  d.  18de  Marts  1609  paa 
Haderslev  Slot,  ligesom  hans  Farfader  Frederik  II. 
Han  modtog  i  sin  Ungdom  en  saa  videnskabelig  Ud- 
dannelse som  kun  faa  Prinser  og  maa  anses  for  den 
lærdeste  Konge,  Danmark  har  haft.  Han  var  ikke 
blot  hjemme  i  Latin  og  flere  af  de  nyere  Sprog,  men 
og  i  Filosofi  og  Naturvidenskaber  samt  Theologi. 
Slig  Konge  kunde  man  med  Ære  have  sendt  til  Rom 
at  tale  Latin   med  Paven   der,  noget  Christian  I,  da 

han  var  i  Rom,  i  Aaret  1474,  slet  ikke  kunde  klare 
sig  med,  til  Pavens  og  Kardinalernes  store  Forbavselse. 
Det  latinske  Sprog  holdt  Frederik  III  særlig  af  og 
kunde  som  sagt  tale  det,  og  hver  Fredag  prædikedes 
der  paa  Latin  i  Slotskirken.  I  Begyndelsen  var  det 
et  Hoveri  for  Professorerne,  paa  Omgang  at  prædike 
paa  dette  Sprog,  men  fra  1668  ansattes  en  fast  latinsk 
Hofpræst. 


XVII.     DRONNING  SOPHIE  AMALIE. 

FREDERIK  III  var  gift  med  Prinsesse  Sophie  Amalie 
af  Brunsvig  Lyneborg,  født  d.  24de  Marts  1628. 
De  bleve  gifte  d.  Isde  Okt.  1648  i  Gliickstadt.  De 
vare  for  Resten  Næstsøskendebørn,  thi  Christian  III 
var  deres  fælles  Oldefader. 

Frederik  III  blev  kronet  i  Frue  Kirke  i  Kjøben- 
havn  den  23de  Novbr.  1648.  I  den  Anledning  havde 
Kjøbenhavns  Indvaanere  til  Ære  for  Kongen  bygget 
en  Æreport.  Dronning  Sophie  Amalie  blev  først 
kronet  den  følgende  Dag  samme  Sted.  For  at  betage 
den  stolte  Dronning  den  Glæde  ogsaa  at  passere  oven- 
nævnte Æreport,  lod  Korfits  Ulfeld  den  nedbryde  om 
Natten  imellem  den  23de  og  24de  Novbr.,  og  dette 
blev  naturligvis  ogsaa  skrevet  paa  hans  i  Forvejen 
store  Synderegister  til  senere  Opgørelse. 

Om  Frederik  III  skriver  Hannibal  Sehested:  ,.Han 
er  en  meget  kundskabsrig  og  forstandig  Fyrste,  meget 
rig  paa  Grunde  for  og  imod  en  Sag,  og  som  Følge 
deraf  trækker  han  ofte  Sager  i  Langdrag,  inden  han 
fatter  en  Beslutning.  Meget  øm  over  sin  Ære  og  i 
Stand  til  at  udholde  og  vove  alt.  Han  er  maadehol- 
dende  i  Mad  og  Drikke.  Han  er  ofte  hemmeligheds- 
fuld indtil  Overdrivelse  og  ynder  ikke  at  udtale  sig 
om  sine  Sager  selv  overfor  Dronningen  eller  sin  Søn 
Prinsen.'- 

Om  Dronning  Sophie  Amalie  sagde  Sehested:  „Hun 
er  temmelig  hurtig  til  at  beslutte  sig,  og  hun  holder 
meget  af  at  blive  søgt  og  hædret.  Hun  er  liden- 
skabelig for  det  tyske  Fyrstehus,  hvorfra  hun  stammer, 
saa  at  hun  endog  er  mistænkt  af  Kongen  for  at  være 
i  Stand  til  at  interessere  sig  ligesaameget  for  sine 
Brødres  som  for  sine  egne  Børns  Vel.  Hun  er  begærlig 
efter  at  skaffe  sig  Kundskab  om  Statens  Anliggender, 
hvori  Kongen  dog  ikke  gerne  ser,  at  hun  blander  sig 
altfor  meget.  Ved  visse  Lejligheder  véd  hun  at  faa 
Kongen  drejet,  hvorhen  hun  vil." 

Dronning  Sophie  Amalie  var  klog  og  kæk  ligesom 
sin  Gemal,  men  hun  var  pragt-  og  herskesyg,  bydende 
og  stolt  og  saarede  især  Nationen  ved  ikkun  at  taale 
tysk  Tone  og  Tale  samt  ved  at  indkalde  mange  Tyskere. 

Hun  naaede  aldrig  at  vinde  det  danske  Folks  Hjerte; 
vel  var  hun  i  kort  Tid  under  Kjøbenhavns  Belejring 
populær  formedelst  sit  personlige'^Iod,  men  da  Krigen 
var  forbi,  blev  Kløften  mellem  hende  og  Folket  lige 
stor,  ja  større  end  tidligere. 

Talesproget  ved  Hoffet  var  naturligvis  tysk,  da 
Dronningen  kun  talte  det  til  sine  Omgivelser,  og 
Kongen,  som  talte  flere  Sprog,  følte  ikke  det  forkerte 
derved. 

Skønt  Frederik  III  førte  sin  Dagbog  paa  Tysk,  og 
dette  Sprog  vistnok  har  ligget  ham  nærmest,  skrev 
han  ikke  blot  selv  meget  godt  Dansk,  men  Regerings- 
sproget var  overvejende  Dansk. 

Den  franske  Ambassadør  Terlon  udtalte  i  et  Brev 
til  Kong  Ludvig  XIV  af  Frankrig,  at  Kong  Frederik 
III's  Sønner  og  Døtre  talte  Fransk,  som  om  de  vare 
fødte  i  Louvre. 


Da   Dronning   Sophie  Amalie   gerne    vilde    herske 
over  sine  Omgivelser,  var  det  hende  ligegyldigt,  hvem 


179 


Prins  Christian  valgte  til  Brud,  da  det  Tidspunkt 
indtraf,  naar  del  blot  blev  en  for  hende  føjelig  og 
bøjelig  Svigerdatter.  I  saa  Henseende  syntes  hun  i 
alle  Tilfælde  godt  om  en  Prinsesse  af  Hessen  Cassel, 
som  Dronningen  haabede  bedre  at  kunne  beherske 
end  en  Prinsesse,  der  kom  fra  et  mægtigere  Hof  med 
større  Prætensioner. 

Da  Dronning  Sophie  Amalie  vistnok  fordrede  for- 
megen Opvartning  og  Æresbevisninger,  naar  hendes 
Slægt  besøgte  hende,  var  Kongen  ikke  altid  henrykt 
ved  slige  Besøg,  og  at  endog  Kongens  Svigermoder 
ikke  altid  var  velkommen,  kan  man  sé  af,  hvad  den 
svenske  Gesandt  i  Kjøbenhavn  Magnus  Diirel  skriver 
til  sin  Regering:  „Fyrstinden  af  Lyneborg,  Dronnin- 
gens Moder,  er  i  disse  Dage  kommen  til  Frederiks- 
borg; tvende  Rigsraader  rejste  hende  i  Møde  til  Fyen. 
At  Fyrstinden  af  Lyneborg  er  kommen  i  Landet,  er 
ikke  sket  aldeles  consulto  senatu  og  skaffer  Kongen 
et  skævt  Øjekast" ,  o:  paa  Svensk  .,och  geer  Kungen 
eet  skeelt  oga". 


Blandt  de  fremmede  Gesandter  paa  Kong  Frederik 
III's  Tid  skal  nævnes  den  spanske  Gesandt  Don  Ber- 
nardino  de  Rebolledo,  dels  fordi  han  var  meget  vel- 
sindet mod  Danmark,  og  dels  fordi  han  i  sine  Breve 
omtalte  mange  Forhold  af  Livet  her  i  de  14  Aar,  han 
var  i  Danmark. 

Dr.  phil.  E.  Gigas  beretter  i  sit  Værk  „Grev  Ber- 
nardino  de  Rebolledo  1883'-  om  denne  elskværdige 
spanske  Gesandt.  Grev  de  Rebolledo  var  en  kund- 
skabsrig Mand,  der  havde  forestaaet  høje  militære 
Stillinger  baade  til  Lands  og  til  Vands  for  sin  Konge. 
Da  han  nu  var  over  50  Aar  gammel  og  dertil  bleven 
en  Del  gigtsvag,  formente  hans  Herre,  den  spanske 
Konge  Philip  IV,  at  en  rolig  Gesandtskabspost  i  Dan- 

mark  ved  den  lærde  og  ridderlige  Kong  Frederik  IIIs 
Hof  var  en  passende  Plads  for  den  af  sit  spanske 
Fædreland  saa  fortjente  Kriger  og  Statsmand. 

Grev  ReboUedo  gjorde  ingen  Indsigelse  mod  at 
rejse  derhen,  hvor  hans  Konge  befalede;  derimod  ud- 
brød en  af  hans  Venner,  da  han  hørte,  det  var  et 
Land  imod  det  høje  Nord:  „Stakkels  Mand!  Har  han 
begaaet  nogen  Forbrydelse,  siden  han  skal  op  til  det 
kolde  Land  og  der  omkomme?  Det  vilde  være  bedre 
at  bede,    om  han  maa  blive  henrettet  her  i  Madrid." 

Imidlertid  rejste  Grev  de  Rebolledo  trøstig  til  Kjø- 
benhavn.  Om  Kjøbenhavn  ytrer  han,  da  han  har 
været  der  i  nogen  Tid,  at  det  er  en  velbygget  Stad, 
beliggende  paa  tre  Øer ,  næsten  omgivet  paa  alle 
Sider  af  Havet  og  en  Indsø,  og  han  roser  den  sikre 
og  rummelige  Havn,  dens  smukke  Kirker  og  offentlige 
Bygninger  og  dens  jævne  Gader  uden  større  Stigninger 
og  Skraaninger. 

Klimaet  forekommer  ham  ikke  saa  slemt ,  som 
Folk  i  Spanien  antog  det  for.  „Der  er  intet  Støv  om 
Sommeren"  siger  Rebolledo,  ,,og  intet  Smuds  paa 
Gaden  om  Vinteren;  thi  i  den  førstnævnte  Aarstid 
regner  det  meget  ofte,  og  i  den  sidstnævnte  er  alt 
frosset  til  Is;  men  det  gør  ikke  noget,  thi  enhver  kan 
trylle  Hundedagene  frem  i  Værelset,  naar  han  blot 
putter  mere  Brænde  i  sin  Kakkelovn,  og  Isen  er  god 
til  kølige  Drikke  og  Kanekørsel,  naar  man  vil  slikke 
Solskin.  Dette  sidste  hører  der  imidlertid  ikke  ringe 
Behændighed  til,  eftersom  Solen  nødig  vil  frem  og 
smutter  bort  meget  snart;  man  maa  da  køre  hjem  i 
Hast,  saa  at  man  med  kort  Tids  Mellemrum  nyder  to 
saa  forskellige  Temperaturer  som  den  i  Skythien  og 
den  i  Syene  (Ægypten).  Fluerne  ere  mest  paatræn- 
gende om  Vinteren;  thi  om  Sommeren  er  der  altid 
Blæst,  der  jager  dem  fra  hverandre,  men  om  Vinteren 
gemme  de  sig   nok  saa   bekvemt   ved   Ovnene.     Der 

kan  være  de  Tider  om  Somineien,  da  man  kun  ugerne 
lægger  sin  Zobelpels,  og  til  andre  Tider  skulde  man 
tro,  at  Aristoteles's  hede  Zone  var  i  Færd  med  at 
Hytte  til  Norge".  Hvad  Levemaaden  i  Danmark  an- 
gaar,  da  erkender  Grev  Rebolledo,  at  den  ikke  lader 
noget  tilhage  at  ønske.  Landet  frembringer  rigtignok 
ikke  Vin,  men  der  indføres  saa  meget  fra  Spanien  og 
Frankrig,  og  der  drikkes  saa  tæt,  at  man  skulde  tro, 
al  den  østes  op  fra  Vandpytterne. 

Ellers  kan  man  faa,  hvad  man  ønsker  sig:  godt 
Oxekød,  ret  godt  Flæsk,  Lammekød,  Høns,  og  da  de 
bedste  Fisk  vare  de  billigste,  saaledes  Tunge  og  Laks- 
ørred, levede  han  og  hans  Husfolk  næsten  kun  af 
disse  Fisk  i  Fastetiden ,  ^eftersom  vi  ere  saa  forgæl- 
dede", føjer  han  til. 

Vildt  kom  kun  sjældent  paa  Torvet  og  var  nok 
lettere  at  faa  fat  paa  levende  end  dødt;  thi  den  jagt- 
elskende  Dronning  kunde  ofte  paa  een  Dag  skyde 
tredive  Harer,  uagtet  de  ere  hvide  om  Vinteren  og 
saaledes  vanskelige  at  faa  Øje  paa. 

En  anden  Delikatesse,  Kapuner,  var  ikke  til  at 
opdrive;  .,man  tillader  i  dette  Land  ikke  engang  Fug- 
lene Cølibat".  Rebolledo  havde  lært  sine  Hoffolk  at 
søge  Champignons  og  vænnet  dem  til  at  hente  i 
Slagterboderne  visse  Dele  af  de  slagtede  Dyr,  som  de 
lik  uden  Betaling,  da  man  ikke  plejede  at  anvende 
dem  i  de  danske  Køkkener,  og  Tjenestefolkene  i  Al- 
mindelighed end  ikke  vilde  bære  dem  hjem.  Saa  vel 
Kong  Frederik  som  Dronning  Sophie  Amalie  sendte 
af  og  til  Storvildt  til  Don  Rebolledos  Køkken,  ja 
endog  engang  en  Hjort,  som  Dronningen  selv  havde 
skudt,  hvormed  fulgte  en  Billet  fra  hendes  Haand, 
skrevet  paa  ikke  videre  godt  Spansk,  som  den  galante 
Spanier  dog  erklærede  for  at  være  superbt. 

Grev  de  Rebolledo  var  et  digterisk  Talent,  der  ved 
den  mindste  Lejlighed  forfattede  Oder  og  andre  Digte; 

navnlig  var  han  en  Mester  i  at  forherlige  Kvinden, 
og  som  man  kan  tænke,  fik  Dronningen  sin  Part. 
Ligesom  Petrarka  havde  han  haft  Modgang  i  Kærlig- 
hed, og  det  gjorde,  at  alle  de  Lovprisninger  af  de 
Kvinder,  Don  Rebolledo  traf,  vare  højstemte,  som 
naar  Petrarka  sang  til  Lauras  Pris.  Thi  hvad  f.  Ex. 
Dronning  Sophie  Amalie  angaar,  da  strømme  Rebol- 
ledos  Poesier  til  hende  over  af  Beundring  for  hendes 
Skønhed  (der  dog  ikke  synes  at  have  været  saa  over- 
ordentlig, efter  de  fleste  samtidige  Portræter  at  dømme), 
endvidere  hendes  majestætiske  Værdighed,  hendes  Dri- 
stighed og  yndefulde  Behændighed  paa  Jagten,  som 
hun  elskede  saa  højt.  Rebolledo  opstiller  Dronningen 
som  et  Eksempel  for  de  magelige  spanske  Damer, 
der  altid  sidde  paa  Stads  i  deres  stive  Dragter  og 
kun  lade  sig  bære  ud  med  et  Slæng  af  Tjenere  efter 
sig  istedetfor  at  tumle  deres  Ganger  kækt  som  den 
danske  Dronning. 

Rebolledo  kalder  Dronning  Sophie  Amalie  i  sin 
Poesi  „Venus  og  Diana  i  een  Person;  Buen  i  hendes 
Haand  ser  ud  som  Dianas,  men  er  i  Virkeligheden 
Amors;  hendes  Pande  er  skøn  som  Maanen,  hendes 
Øjne  overgaa  Solen  i  Straaleglans",  o.  s.  v.  o.  s.  v. 

Man  kan  jo  godt  forstaa,  at  Hendes  Majestæt,  naar 
hun  har  taget  sligt  for  gode  Varer,  da  i  sin  Taknem- 
lighed har  sendt  den  galante  Spanier  nogle  Stykker 
Vildt  i  Jagttiden. 

For  Resten  kan  man  jo  nok  tænke  sig,  at  for  Don 
Rebolledo,  som  var  vant  til  den  umaadelig  stive  Eti- 
kette ,  der  omgav  de  kongelige  Personer  ved  det 
spanske  Hof,  og  til  Philip  IV's  afmaalte  og  ceremo- 
nielle Væsen,  var  den  danske  Konges  og  Dronnings 
Nedladenhed  paafaldende. 

Kong  Frederik  III  vandt  ogsaa  Grev  Rebolledos 
Hjerte  ved  sin  rolige,  vennesæle  og  naadige  Optræden 
og  ved  sin  Lærdom;  „men'',  siger  Rebolledo,  ,.et  kon- 

geligt  Sind  kan  jo  heller  ikke  andet  end  fuldkommen- 
gøres af  Studeringerne,  som  blidne  endog  meget  haarde 
Gemytter'*. 

Da  Rebolledo  ikke  var  stærk  af  Helbred  og  navnlig 
led  af  Gigt,  levede  han  desaarsag  meget  regelmæssigt, 
og  navnlig  kunde  han  ikke  taale  at  drikke  ret  meget, 
som  paa  den  Tid  Skik  var.  Da  han  fik  en  Indbydelse 
til  en  Maskerade  paa  Kjøbenhavns  Slot,  hvor  Kongen, 
Dronningen,  Prinsesse  Magdalene  Sibylle,  Hertugen 
af  Sønderborg  og  Gemalinde  m.  fl.  optraadte,  mødte 
han  klædt  som  Tyrk,  idet  han  forudsatte,  at  da  Al- 
koranen  forbød  at  drikke  Vin,  vilde  han  som  Tyrk 
nok  kunne  klare  sig;  imidlertid  blev  han  desuagtet 
ikke  forskaanet  for  at  drikke  Skaaler,  hvilket  aldrig 
plejede  at  bekomme  ham  vel.  I  et  Digt  til  den  svenske 
Dronning  Christina  „beklager  han  sig  over,  at  en  dejlig 
Dame  ved  det  danske  Hof  har,  ved  at  udbringe  hans 
Skaal,  faaet  ham  til  at  drikke  paa  sin  egen  Sundhed 
saa  grundigt,  at  han  er  bleven  syg,  idet  Gigten  nu 
hindrer  ham  i  at  aflægge  hende  en  Visit,  især  da 
hun  boer  meget  højt ' ,  —  dette  naturligvis  sagt  paa 
den  galanteste  Maade  af  Verden. 

I  Sommeren  1652  oplevede  Rebolledo  her  i  Dan- 
mark, hvad  han  ikke  havde  tænkt  muligt  i  dette 
nordlige  Land,  nemlig,  som  han  beretter  „en  Hede 
saa  brændende  som  i  Sevilla  og  Lissabon,  og  det 
igennem  hele  fire  Maaneder" ,  hvortil  kom ,  at  der 
intet  Steds  var  gjort  Anstalter  til  at  afkøle  Drikke- 
vandet og  lignende;  selv  havde  Rebolledo  anlagt  sig 
en  Iskælder  i  Vinterens  Løb,  men  dens  Beholdning 
slap  op,  før  Hundedagene  begyndte.  I  et  skæmtsomt 
Rimbrev  skriver  den  digteriske  Gesandt:  „Den  nyeste 
Nyhed  herfra  er,  at  Klimaet  har  forandret  sig,  og  at 
den  hede  Zone  nu  har  slaaet  sig  ned  her  i  Ro  og 
Mag.  Der  er  Meloner  (Græskar?)  paa  hundrede  Pund, 
modne    Druer    i    Mai    Maaned ,    og    en    stor    Mængde 

Agurker,  som  Lægerne  have  saaet,  og  nu  høste  Frugten 
af  i  Form  af  Dysenteri. 

Mange  Folk  dø  uden  at  vide  det;  men  det  veed 
jeg,  at  det  ikke  er  nogen  bilhg  Historie  for  dem  .... 
Præster,  Klokkere,  Læger  og  Apothekere  have  gjort 
sig  til  Herrer  over  Valpladsen  uden  Modstand." 

I  hele  Norden  var  der  Sygelighed  paa  Grund  af 
den  usædvanlige  Varme. 

Først  i  September  forfriskedes  Luften  en  Smule 
ved  Regn,  skønt  Dødeligheden  endnu  var  stor  den- 
gang. 

Don  Rebolledo  besøgte  under  sit  Ophold  her 
St.  Helenæ  Kilde  ved  Tisvilde,  hvor  han  formodentlig 
har  søgt  Lindring  for  sin  Sygdom  i  Lighed  med 
mange  andre,  baade  høje  og  lave,  deriblandt  Kong 
Frederik  og  Dronning  Sophie  Amalie.  Den  katholske 
Rebolledo  forundrer  sig  over  det  mærkelige  i,  at 
den  katholske  svenske  Helgeninde  helbreder  danske 
Lutheranere.  Under  alle  Omstændigher ,  bemærker 
Rebolledo  ironisk,  maatte  man  da  indrømme,  at  St. 
Helena  gjorde  en  stor  Undergerning  ved  at  faa  Dan- 
skerne til  at  drikke  Vand. 

I  Aaret  1654  skriver  Rebolledo ,  „at  Ostindiefarere 
nys  have  bragt  noget  udsøgt  til  Kjøbenhavn,  nemlig 
en  kinesisk  Plante  ved  Navn  The,  hvilken  besynges 
som  Livets  Træ.  —  Sanddru  og  lærde  Mænd  sætte 
megen  Pris  paa  det  Vand,  der  koges  paa  denne  Plantes 
Blade,  ogsaa  som  Lægedom  mod  mange  Sygdomme; 
men  det  er  af  en  ubehagelig,  bitter  Smag,  saa  at  man 
maa  drikke  det  særdeles  varmt  for  ikke  at  smage  det 
formeget."  Han  fortæller,  at  han  blandede  Chokolade 
i  Theen,  hvorved  der  frembragtes  en  udmærket  Drik, 
som  var  i  Stand  til  at  varme  den  mest  forfrosne. 

I  Oktober  Maaned  1()57  rejste  Kong  Frederik  III 
paa  en  Rundrejse  i  de  dengang  danske  Provinser 
Skaane ,  Halland  og  Bleking  ior  at  inspicere  de  be- 
fæstede Punkter  der;  det  blev  sidste  Gang,  thi  nogle  faa 
Maaneder  efter  bleve  disse  i  Sæd  og  Sprog  gamle 
danske  Provinser  løsrevne  fra  Danmark  ved  den 
ulykkelige  Roskilde  Fred  i  1658. 

Som  bekendt  troede  Frederik  III  at  kunne  gøre 
et  godt  Kup  mod  Sverrig,  da  dettes  Konge  Carl  Gustav 
var  borte  fra  sit  Rige,  idet  han  førte  Krig  med  Polens 
Konge ;  men  da  Kong  Frederik  erklærede  Sverrig  Krig, 
sluttede  Kong  Carl  af  med  den  polske  Krig  og  faldt 
over  Danmark,  og  Krigens  Tryk  og  Trængsel  samt 
stort  Landetab  kom  over  det  ulykkelige  Land.  Ikke 
alene  besatte  Svenskerne,  som  i  Ilmarsch  ankom  fra 
Polen,  Hertugdømmerne  og  Nørrejylland,  men  en 
overordentlig  stræng  Frost  tillod  Carl  Gustav  paa  Isen 
at  kunne  gaa  over  til  Øerne,  saa  der  slet  ikke  blev 
Brug  for  det  danske  Søforsvar,  hvorpaa  der  under  alle 
Forhold  var  gjort  sikker  Regning. 

Den  30te  Januar  1658  gik  den  svenske  Kong  Carl 
Gustav  med  sin  Armé  fra  Stenderup  i  Sønderjylland 
over  Brandsø  til  Iversnæs  paa  Fyn  (det  nuværende 
Wedellsborg). 

Den  31  Januar  1658  —  en  Søndag  —  midt  under 
Gudstjenesten  om  Formiddagen  kom  der  Bud  ind 
i  St.  Knuds  Kirke  i  Odense  til  Magistraten,  at  Kongen 
af  Sverrig  med  sin  Krigs-  og  Hofsuite  var  i  Vente, 
hvorfor  Gudstjenesten  blev  afbrudt.  Ved  Middagstid 
Kl.  12  knap  kom  den  svenske  Konge.  Middagsmad 
fik  han  i  Borgmesterens  Hus,  og  fem  af  de  tilstede- 
komne Adelsmænd  af  Danmarks  Riges  Raad  opvartede 
den  svenske  Monark. 

Den  5te  Februar  gik  den  svenske  Konge  over 
Isen  fra  Fyn  til  Langeland. 

Den  6te  Februar  over  Isen  fra  Langeland  til  Grim- 
stad paa  Lollands  Nordvestside. 

Den  7de  Februar  viste  Kong  Carl  Gustav  sig  for 
Nakskov,  og  Kommandanten  Frants  Edmund  overgav 
den  vel  befæstede  Bj'  uden  Sværdslag,  —  men  Aaret 
efter  forsvarede  Byen  sig  tappert  imod  samme  svenske 
Konge. 

Den  12te  Februar  1658  drog  Kong  Carl  Gustav  paa 
Isen  fra  Falster  til  Vordingborg,  og  14  Dage  efter, 
den  26de  Februar,  sluttedes  den  ulykkelige  og  for- 
smædelige Fred  i  Roskilde. 

Efter  Fredslutningen  afholdtes  det  bekendte  Møde 
imellem  Kongerne  Carl  X  Gustav  og  Frederik  III  paa 
Frederiksborg  Slot.  Den  spanske  Gesandt  skriver 
derom :  „Danmarks  Konge  havde  kun  liden  Lyst  til 
at  mødes  med  den  svenske,  men  denne  opfordrede 
ham  saa  indstændig  dertil,  at  han  ej  kunde  undslaa 
sig  for  det,  og  Tirsdag  den  2den  Marts  begav  Kongen 
og  Dronningen  sig  herfra  for  at  modtage  ham  som 
Gæst  paa  Frederiksborg."  Admiral  Bjelke  og  Rigsraad 
Ove  Juel  sendtes  til  Roskilde  med  kongelige  Vogne 
for  at  afhente  Kong  Carl  Gustav  og  hans  Følge.  Med 
en  Eskorte  af  150  Ryttere  gik  Rejsen  derfra  til  Fre- 
deriksborg. Onsdag  Eftermiddag  kørte  Kong  Frederik 
ud  for  at  møde  den  svenske  Konge  en  halv  Mil  der- 
fra, ledsaget  af  500  Ryttere  af  Livvagten,  og  Tiden 
var  saa  slet  beregnet,  at  de  maatte  holde  og  vente 
paa  ham  i  Sneen  i  hele  fire  Timer.  Da  Gæsten  kom, 
steg  begge  Konger  ud  af  deres  Vogne,  og  under  Pau- 
kers og  Trompeters  Lyd  samt  Salver  af  Kanoner  og 
Musketter  omfavnede  Monarkerne  hinanden  og  toge 
derpaa  Plads  i  Kongen  af  Danmarks  Vogn. 

Efter  Ankomsten  til  Slottet  førte  man  den  svenske 
Konge  til  hans  Værelser,  hvor  de  danske  Ministre  og 
Herrer  stededes  til  Haandkys  hos  ham;  han  skiftede 
Dragt  og   begav   sig   ned   for   at   hilse   paa   Dronning 

Sophie  Amalie  og  førte  liende  derpaa  til  Bords,  hvor 
hun  efter  mangfoldige  Komplimenter  satte  sig  ved 
Bordenden,  tilhøjre  for  hende  Kongen  af  Sverrig,  der- 
efter den  danske  Konge,  saa  —  efter  den  Adelsmand, 
som  skar  for  —  den  svenske  Rigsraad  Bjelke  samt 
andre  højere  Officerer  af  hans  Hær;  til  Venstre  Her- 
tuginden af  Sønderborg,  den  engelske  Gesandt,  Her- 
tugen af  Sønderborg  og  flere  svenske  Officerer. 

Der  blev  drukket  maadeholdent,  og  efter  at  man 
havde  rejst  sig  fra  Bordet,  og  Dronningen  havde 
trukket  sig  tilbage,  gav  Kongen  af  Sverrig  sig  til  at 
fortælle  om  sine  Meriter  i  Slaget  ved  Warschau, 
hvorledes  han  endog  var  i  Kamp  med  og  overvandt 
30000  Tartarer,  „hvis  Tilstedeværelse  paa  Krigsskue- 
pladsen man  ikke  havde  haft  nogen  Anelse  om", 
skriver  Don  ReboUedo  spydigt. 

Om  Torsdagen  spistes  der  til  Middag  og  Aften 
paa  samme  Vis,  og  Kongen  af  Sverrig  anmodede  saa 
ivrig  om  at  maatte  se  Kronprinsen  —  der  da  var 
12  Aar  — ,  at  der  omsider  blev  sendt  Bud  efter  ham. 

Om  Fredagen  mødte  Dronningen  ikke  ved  Bordet, 
og  da  Middagstaflet  var  forbi ,  tog  Kong  Carl  Afsked 
og  begav  sig  ad  Helsingør  til  i  den  Hensigt  at  tage 
over  til  Skaane  for  at  glæde  sig  over  sine  ny  Erobringer 
og  der  lade  sig  hylde.  Den  danske  Konge  fulgte  sin 
Gæst  en  Mil  ud  ad  Vejen  til  Helsingør.  Fra  Kron- 
borg gaves  stor  Salut,  da  Svenskekongen  drog  over 
Sundet  samme  Aften. 

Da  den  svenske  Konge  i  Aaret  1658  tog  Skaane  i 
Besiddelse,  fornægtede  den  dansk  fødte  Biskop  Peder 
Winstrup  i  Lund  sit  Fædreland.  Denne  Mand,  der 
havde  været  Hofprædikant  hos  Christian  IV  og  i  1637 
i  den  unge  Alder  af  32  Aar  var  bleven  Biskop  over 
Lunds  Stift,  gik  straks  den  svenske  Konge  til  Haande, 
idet  han  modtog  Kong  Carl  Gustav  hos  sig  i  Lund, 
og  denne  blev  der  i  to  Dage.    Det  var  denne  Biskop, 

der  gjorde  den  svenske  Konge  opmærksom  paa  Øen 
Hveen,  der  slet  ikke  var  nævnt  i  Freden  i  Roskilde, 
men  siden  blev  aftvungen  Danmark  under  Paaskud 
af,  at  den  i  kirkelig  Henseende  hørte  til  Lunds  Stift, 
skønt  den  i  verdslig  Henseende  hørte  til  Sjælland  og 
betalte  sine  Skatter  paa  Kronborg. 

Den  svenske  Konge  syntes  godt  om  den  tjenstvillige 
Biskop;  han  ophøjede  ham  i  Adelstanden,  gav  ham 
Navnet  Himmelstjerna  og  skænkede  ham  sit  Billede 
med  Diamanter  i  en  stor  og  vægtig  Guldkæde,  hvor- 
med Biskoppen  senere  lod  sig  afmale. 

Da  den  svenske  Kong  Carl  Gustav  døde,  var  denne 
lundske  Biskop  ikke  saa  fornøjet  med  de  nye  svenske 
Magthavere,  som  ikke  værdsatte  ham  tilbørligt,  og 
da  Kong  Christian  V  i  1676  faldt  ind  i  Skaane,  søgte 
Bispen  at  gøre  sine  Hoser  grønne  hos  den  danske 
Konge.  Denne  tog  i  sin  Godmodighed  nogenlunde 
vel  imod  ham ,  men  Herrerne  i  den  danske  Konges 
Følge  haanede  den  gejstlige  Overløber,  og  en  af 
Kongens  Generaler  spurgte  ham  om,  hvormange  Harer 
og  Kaniner  han  i  de  sidste  18  Aar  havde  oppebaaret 
fra  Hveen. 

Medens  Slaget  ved  Lund  stod  paa,  lod  Bispen  sit 
Bord  kostelig  dække  for  Sejrherren,  og  da  det  blev 
Kong  Carl  XI,  skal  Bispinden,  der  forstod  at  værd- 
sætte sine  Gæster,  have  tjernet  en  Del  fine  Vine  og 
Dessert,  hun  havde  bestemt  for  Kong  Christian  V,  i 
Fald  han  havde  sejret. 

Da  Universitetet  i  Lund  blev  anlagt,  blev  det  for- 
budt Skaaningerne  at  besøge  Kjøbenhavns  Universitet, 
og  Præsterne  i  Skaane  fik  streng  Ordre  til  at  bruge 
det  svenske  Sprog. 

I  Begyndelsen  havde  de  skaanske  og  svenske  Stu- 
denter i  Lund  ondt  ved  at  forliges,  men  efter  en  Del 
Aar  fortog  denne  Misstemning  sig.  — 

FredsUitningen  i  Roskilde  forhaledes  noget,  idet 
man  fra  dansk  Side  kun  meget  nødigt  vilde  afslaa 
Øen  Hveen,  som  alle  Dage  var  betragtet  som  hørende 
med  til  Sjælland.  Der  holdtes  saameget  fastere  paa 
at  beholde  den,  som  Dronning  Sophie  Amalie  satte 
megen  Pris  paa  Øen  og  ofte  jagede  der.  Kong  Carl 
Gustav  var  imidlertid  saa  opmærksom  efterat  have 
fremtvunget  Øens  Afstaaelse  at  tilstaa  den  danske 
Dronning  for  Livstid  Jagtretten  paa  Øen  samt  Ind- 
lægterne af  samme. 

Forinden  den  svenske  Kong  Carl  (iustav  forlod 
Frederiksborg  Slot,  havde  den  danske  Konge  foræret 
ham  nogle  prægtige  Heste  af  Frederiksborg  Stod, 
ligesom  Kong  Frederik  senere  anstillede  en  Banket  og 
en  Jagt  for  de  svenske  Kommissærer,  der  bleve  til- 
bage for  at  ordne  F'reden.  Ovennævnte  spanske 
Gesandt  Rebolledo,  der  med  Sorg  og  Harme  iagttog 
Danmarks  Ydmygelse  under  de  førte  diplomatiske 
Forhandlinger,  som  hver  Dag  bragte  nye,  krænkende 
Fortolkninger  af  den  i  sig  selv  saa  forsmædelige 
Fredstraktat,  kunde  ikke  lade  være  med  at  l)emærke, 
hvor  underligt  det  var,  at  Kongen  af  Danmark  lønner 
den  Mand  med  Foræringer,  som  har  berøvet  ham 
den  bedste  Del  af  hans  Rige  og  er  i  J^ærd  med  at 
ødelægge  Resten.  Frederiksborg  Slotskirke  plyndredes 
saaledes  for  den  sjeldne,  kostbare  Døbefont  og  for 
over  et  Skippund  Sølv;  saavel  Kirkens  Klokkespil  som 
og  del  monumentale  Springvand  i  Slotsgaarden  toge 
Svenskerne  med  sig,  da  de  droge  bort. 

Rebolledo  mente,  at  Festerne  for  de  svenske  Under- 
handlere vist  ikke  vilde  blødgøre  deres  Hjerter  i 
mindste  Maade,  og  enhver  maatte  nok  give  den  med- 
følende og  højhjertede  spanske  Diplomat  Ret. 

Ihvor  glimrende  end  Freden  var  for  Kong  Carl 
Gustav,  fortrød  han  dog  inden  ret  længe,  at  han  ikke 
havde   beholdt    det    hele    danske   Rige,    medens    han 

endnu  havde  et  saa  udmærket  Overtag ,  førend  han 
skiltede  Fred.  Der  blev  sagt,  at  da  han  saa  Frederiks- 
borg Slots  Herlighed ,  gik  det  først  op  for  ham ,  at 
der  havde  været  mere  at  hente  for  ham,  end  han  fik. 

Kong  Carl  Gustav  bryggede  saalænge  derpaa,  til 
han  besluttede  sig  til  at  bryde  Freden ;  og  knapt  et 
halvt  Aar  efter  steg  han  i  Land  i  Korsør  med  en 
Armé  for  at  marchere  til  Kjøbenhavn  og  overrumple 
denne  By;  men  nu  var  det  for  sent,  og  Kong  Frederik 
og  hans  Mænd  reddede  Danmark  ved  det  berømte 
Forsvar  af  Landets  Hovedstad. 

Den  13de  Februar  1660  døde  Kong  Carl  Gustav 
pludseligt  i  Gøteborg  37  Aar  gammel ;  saa  var  Ufreden 
forbi  for  dengang. 

Krigens*)  Vederstyggelighed  og  Ødelæggelse  var 
gaaet  ud  over  Danmark  i  den  nu  tilendebragte  svenske 
Krig  fra  1657—1660;  thi  foruden  de  tabte  Lande  Øst 
for  Øresund  vare  de  danske  Øer  og  Jylland  allevegne 
udenfor  Byerne  udplyndrede  fra  Ende  til  anden  og 
selve  Kjøbstæderne  skrækkelig  medtagne.  Tredive- 
aarskrigens  Ødelæggelser  havde  flyttet  sig  op  til  Dan- 
mark. 

Indberetningerne  til  Regeringen  lød  paa  „Gaarde 
og  Huse  ere  ødelagte.  Kvæg  og  Heste  dræbte,  Mark- 
arbejdet standset.  Bohavet  udplyndret,  Befolkningen 
bortflygtet"  etc.  etc.  Saavel  Svenske  som  vore  saa- 
kaldte  „Venner  og  Forbundsfæller"  havde  kappedes 
om  at  brandskatte,  udsuge  og  plyndre.  Vore  For- 
bundsfæller Brandenborgerne  og  Polakkerne  havde 
været  endnu  være  end  vore  Fjender  Svenskerne.  En 
skrækkelig  Pest  i  1659  var  fulgt  i  Hælene  paa  Hærg- 
ningen og  havde  gjort  Ulykken  fuldstændig.  En  Del 
af  Kjøbenhavns  Omegn,  Nyborg  Len  i  Fyen,  og  den 
sydøstlige  Del  af  Jylland  lignede  mere  en  Ørken  end 

*)  Efter  Professor  E.  Holms  Danmarks  indre  Historie. 

el  dyrkel  Land.  Del  blev  regnet  ud,  al  en  Trediedel 
af  Sjælland  laa  øde,  og  i  mange  Dele  af  Fyen  og 
Jylland  saa  del  ikke  bedre  ud;  der  var  endog  hele 
Sogne  i  Omegnen  af  Vejle  og  Fredericia,  hvor  Befolk- 
ningen saa  godt  som  var  uddød.  Ovre  i  Ribe  var 
en  Fjerdedel  af  Beboerne  død  af  Pesten,  i  Nordslesvig 
stod  det  ikke  bedre  til;  i  Haderslev  Amt  døde  der  i 
to  Aar  28  Præster  eller  næsten  alle  de ,  som  fandtes. 
Som  Folket  i  selve  Danmark  var  udpint,  saaledes 
havde  Statens  Finansnød  naaet  en  svimlende  Højde, 
og  den  allerstørste  Del  af  Kronens  Gods  var  pantsat. 
Det  var  ikke  blot  det  overlegne  svenske  Naboriges 
Krigsmagt,  der  havde  tilføjet  Danmark  de  haarde 
Stød ,  men  Degenerationen  i  den  Stand ,  som  havde 
været  den  herskende  i  Danmark,  en  forældet  og  slet 
Administration,  glødende  Had  fra  de  lavere  Stænders 
Side  mod  Adelen,  den  uforsvarligste  Forsømmelse  af 
Statens  Forsvarsvæsen  etc,  alt  dette  havde  gjort  Dan- 
mark til  Bytte  for  Datidens  vilde  Krigerskarer  af  for- 
skellige Nationaliteter.  Kjøbenhavns  Forsvar  havde 
vist,  at  der  var  en  sund  og  kraftig  Kerne  i  det  danske 
Folk,  og  Bevidstheden  om  at  have  frelst  Stad  og  Rige 
højnede  Selvbevidstheden  og  vakte  Folkeaanden.  Det 
kom  til  Styrkeprøve  med  Stænderne,  og  Suveræniteten 
overdroges  til  Kong  Frederik  III.  Det  absolutte  Ene- 
herredømme for  Kongerne,  som  det  senere  opfattedes 
og  udviklede  sig  til,  var  næppe  Stændernes  Mening 
ejheller  Kong  Frederik  III's  fra  første  Færd  af,  thi  han 
udtaler  den  24de  Juni  1661  i  et  for  Kjøbenhavn  udstedt 
Reskript ,  at  Byen  skulde  forblive  en  fri  Rigens  Stad, 
og  hvilken  Ret  den  skulde  have,  naar  han  „godt  be- 
fandt Stænderne  at  sammenkalde."  Imidlertid,  om 
dette  Løfte  ikke  har  været  alvorligt  ment  eller  Kongen 
har  tabt  Lysten  dertil ,  der  blev  aldrig  sammenkaldt 
en  Stænderforsamling;  først  170  Aar  derefter  forsøgte 

Kong  Frederik  VI  derpaa,  men  da  var  det  for  sent, 
til  at  Danmark  ret  kunde  faa  Nytte  deraf. 

Ingen  kan  se  ind  i  Frederik  III's  Hjerte ,  om  han 
aldrig  har  haft  en  Følelse  af,  at  han  ved  helt  at 
udelukke  Folket  fra  Del  i  Statsmagten  var  gaaet  ud 
over,  hvad  mange  havde  ventet,  der  paa  Rigsdagen 
tillidsfuldt  lagde  i  hans  Haand  at  ordne  Forfatning 
og  Styrelse;  men  han  havde  den  formelle  Ret  paa 
sin  Side  til  at  gøre  det,  skønt  han  vel  derved  følte 
mindre  Tryghed,  Ro  og  Sikkerhed.  Forholdet  mellem 
Kong  Frederik  III  og  den  gamle  danske  Adel  var 
ikke  det  hedste,  thi  denne  kunde  ikke  glemme  Neder- 
laget, den  havde  lidt.  Kongen,  der  havde  en  Følelse 
af,  at  hans  Magt  var  Genstand  for  Uvilje  hos  en  Del 
af  hans  Undersåtter,  fristedes  til  at  holde  skarpt  Øje 
med  dem. 

Det  er  ikke  usandsynligt,  at  denne  Mistænksomhed 
imod  mulige  Fjender  af  Enevælden  har  været  Anled- 
ningen til,  al  Kong  Frederik  III  snart  efter  Suveræni- 
tetens Indførelse  anlagde  Citadellet  i  Kjøhenhavn  til 
Værn  imod  Fjender  i  selve  Staten.  Citadellet,  som 
Kongen  lod  opføre,  gav,  som  der  staar  fra  den  Tid, 
„Kjøbenhavns  Indvaanere  mange  sælsomme  Tanker". 
De  yndede  ikke  ret  dette  Kastel,  hvis  Kanoner  kunde 
rettes  imod  dem,  naar  de  ikke  artede  sig.  —  Han 
viste  samtidig  en  paafaldende  Strenghed,  hvor  han 
troede  sit  Magtbegreb  bestridt,  som  da  nogle  Borgere 
paa  Christianshavn  havde  „pukket  imod  ham",  da 
de  gjorde  deres  gamle  Ret  gældende  at  besætte  el 
Præsteembede. 

En  Professor  Nold  blev  afsat,  fordi  han  havde 
dristet  sig  til  at  sige,  at  Fyrster  hellere  maatte  vælges 
end  fødes  o.  s.  fr. 

Havde  Kong  Frederik  III  end  udtalt,  at  han  vilde 
indkalde  Stænderne  til  Raadslagning ,  faldt  Tanken 
derom ,    om    den    havde    været    oppe    i    ham    inderst 

inde,  dog  boil  som  Aaiene  gik;  der  blev  ikke  Tale 
derom  senere;  —  saa  blev  Kongeloven  skreven,  det 
var  det  absolutte  Enevoldsregimente. 

Kongerne,  som  før  vare  valgte,  vare  nu  fødte  til 
Stillingen  og  modtog  Kronen  umiddelbart  af  Gud; 
derfor  faldt  Kroningen  af  Biskoppen  bort  herefter; 
kun  Salvingen  foretoges  nu  af  denne.  Frederik  III 
var  bleven  kronet  af  Biskop  Jesper  Brochmand, 
Christian  V  satte  i  1671  selv  Kronen  paa  sit  Hoved, 
medens  Biskop  Wandal  blot  salvede  ham. 

En  hel  ny  Krone  var  bleven  forfærdiget,  af  en 
anden  Form  end  den  tidligere,  som  Tegn  paa  at 
Kongemagten  nu  var  en  anden.  Denne  ny  Krone, 
som  smykkede  Christian  V  som  Enevoldskonge,  blev 
mange  Aar  efter,  1858,  takseret  til  236000  Rigsdaler, 
og  Spiret,  Guldæblet  og  Sværdet  svarede  i  Kostbarhed 
til  Kronen. 


Korfits  Ulfeldts  Historie  er  i  sig  selv  sørgelig  nok, 
ikke  værd  uden  Nødvendighed  at  tilbagekalde  i 
Erindringen.  Selv  var  han  en  simpel  Person,  stolt 
og  egenkærlig,  samt  blottet  for  hvert  Spor  af  Fædre- 
landskærlighed. Han  slog  falsk  Mønt  og  brugte 
alskens  Uredelighed  for  at  formere  sit  Gods,  slæbte 
derfor  ogsaa  store  Summer  med  sig,  da  han  i  1651 
forlod  Danmark  og  gik  over  til  Fjenden  og  derved 
skaffede  sig  en  saa  sørgelig  Navnkundighed. 

Den  21de  Juli  1651  forlod  Korfits  Ulfeldt  med  Fa- 
milie Kjøbenhavn  ved  Nattetid.  Han  drog  igennem 
Østerport,  hvortil  han  selv  havde  Nøglen,  til  Hel- 
singør, hvor  han  gik  om  Bord  paa  et  hollandsk  Skib 
og  kom  til  Amsterdam  og  derfra  senere  over  Liibeck 
til  Sverrig.  Han  havde  saameget  med  sig,  at  han 
kunde  tilbyde  Dronning  Christina  af  Sverrig  800000 
Rigsdaler,   om   hun    vilde  angribe  Danmark.     Vel  an- 

greb  den  svenske  Dronning  ikke  Danmark,  men  hun 
modtog  dog  et  stort  Laan  af  Ulfeldt  alligevel,  hvilket 
aldrig  blev  ham  tilbagebetalt. 

Hans  Hustru  Christian  IV's  Datter  med  Kirstine 
Munk,  Eleonore  Christine,  er  bleven  bekendt  ved  sin 
altopofrende  Kærlighed  til  sin  Gemal. 

Kongedatteren  Eleonore  Christine,  der  ved  sin 
Skønhed  og  Elskværdighed  tidligere  fordunklede  den 
stolte  Dronning  Sophie  Amalie,  fik  dennes  Fjendskab 
til  Bunds  at  føle,  da  hun  paa  en  lumsk  og  snedig 
Maade  blev  udleveret  af  den  engelske  Konge  Carl  II. 
Det  var  en  i  høj  Grad  foragtelig  Handling,  og  nu 
blev  hun,  Christian  IV's  mest  elskede  Datter,  hvem 
intet  kunde  lægges  til  Last,  uden  at  hun  trofast  havde 
fulgt  sin  Mand,  holdt  indespærret  som  en  usselig  For- 
bryder i  22  Aar  fra  8de  Maj  1663  til  den  19de  Maj 
1685.  Først  efter  den  haardhjertede  Dronning  Sophie 
Amalies  Død  fik  Eleonore  Christine  sin  Frihed  igen, 
men  ikke  før,  thi  Sophie  Amalie  kunde  ikke  tilgive. 

Da  Dronning  Charlotte  Amalie  besøgte  Eleonore 
Christine  i  Fængslet,  blev  hun  saa  rørt  over  denne, 
saa  hun  fældede  Taarer.  Ved  Bortgangen  sagde  hun 
udenfor  Døren  til  sin  Hofdame:  „Det  er  Synd  at 
handle  saaledes  med  hende.  Gud  give,  at  det  stod 
til  mig,  saa  skulde  hun  ikke  sidde  der." 

I  Efteraaret  1671  havde  Dronning  Charlotte  Amalies 
Moder  Landgrevinden  af  Hessen  faaet  sin  Svigersøn 
Christian  V  til  at  love  Eleonore  Christines  Frigivelse, 
dersom  det  første  Barn,  hans  Dronning  fødte,  blev 
en  Søn.  Da  Enkedronning  Sophie  Amalie  hørte  om 
det  Løfte,  blev  hun  saa  rasende,  at  hun  ikke  vilde 
overvære  den  nyfødte  Kronprinses  Daab,  og  for  at 
formilde  sin  vrede  Moder  maatte  Christian  V  love 
hende  med  Ed,  at  han  ikke  vilde  give  Eleonore  Chri- 
stine løs. 

Eleonore  Christine  har  solv  mesterligt  beskrevet 
(lette  sit  Fængsel  i  sil  godt  kendte  Skrift  „Jammers- 
Minde",  udgivet  af  Overbihliothekar,  Dr.  phil.  Birket 
Smith.  I  følgende  Linier  omtaler  samme  Forfatter, 
hvorledes  det  gik  Eleonore  Christine  fra  den  Dag, 
da  hendes  Fængselstid  afsluttedes  kort  efter  Enke- 
dronning Sophie  Amalies  Død. 

Den  19de  Maj  1685  kom  Eleonore  Christine  ud  af 
Fængslet  l^laataarn  paa  Kjøbenhavns  Slot.  Samme 
Dags  Morgen  havde  Kong  Christian  V  forladt  Kjøben- 
havn  paa  en  længere  Rejse  til  Norge,  og  det  frem- 
gaar  af  en  Befaling,  som  han  Dagen  i  Forvejen  havde 
udstedt,  at  det  var  hans  udtrykkelige  Vilje,  at  Løs- 
ladelsen først  maatte  finde  Sted,  naar  han  var  borte. 
Det  er  tydeligt  nok ,  at  han  vilde  undgaa  Eleonore 
Christines  personlige  Taksigelse  for  Løsladelsen.  Ogsaa 
Dronning  Charlotte  Amalie  var  det  forbudt  at  give 
hende  P'oretræde.  Da  Eleonore  Christine  anmodede 
Dronningen  derom,  blev  der  svaret,  at  hun  ikke  turde 
tale  med  hende.  Men  Dronning  Charlotte  Amalie 
kunde  dog  ikke  modstaa  Ønsket  om  at  se  den  be- 
rømte Fange  drage  bort,  og  hun  iagttog  hende  i  dette 
Øjemed  fra  en  Balkon  paa  Slottet,  skøndt  det  allerede 
var  temmelig  mørkt.  Rygtet  om  Eleonore  Christines 
Løsladelse  havde  bevirket,  at  en  stor  Menneskemasse 
havde  samlet  sig;  da  Eleonore  Christine  med  sin 
Søsterdatter  Frøken  Lindenov  gik  over  Slotspladsen, 
var  der  saa  fuldt  af  Folk  „langs  ned  ad  Broen  og 
udenfor-,  at  de  næppe  kunde  trænge  sig  frem  til  Ka- 
reten, der  ventede  paa  dem.  De  havde  dog  ikke  langt 
at  køre,  men  i  det  Hus,  hvor  Eleonore  Christine  tog 
ind,  forfulgte  og  besværede  Mængdens  Nysgerrighed 
hende;  ^den  hele  Stad  stormede  til  at  se  hende", 
skrives  der. 

Eleonore  Christine  blev  kun  tre  Dage  i  Kjøbenhavn 
og  opslog  da  sin  Bopæl  paa  Husumgaard,  en  Mils  Vej 

fra  Kjøbenhavn,  som  Ulfeldts  Søsterdatter  Jomfru 
Sophie  Friis  havde  i  Forpagtning,  og  hos  hvem  Kor- 
fits  Ulfeldts  Broderdatter  Jomfru  Anne  Sophie  Ulfeldt 
boede;  det  var  nærmest  denne  sidste,  der  viste  Eleo- 
nore Christine  Gæstfrihed.  Opholdet  paa  Husumgaard 
var  dog  kun  midlertidigt,  thi  den  24de  Juli  kom 
Christian  V  hjem  fra  Norge,  og  3  Uger  efter  udstedtes 
hans  Befaling  om  Eleonore  Christines  Overflytning 
til  Maribo  Kloster.  Opholdet  der  blev  i  de  13  Aar, 
Eleonore  Christine  fik  at  leve,  en  Modsætning  til  For- 
tiden ,  idet  Christian  V  greb  enhver  Lejlighed ,  der 
tilbød  sig,  til  at  gavne  og  glæde  sin  alderstegne  Slægt- 
ning, som  om  han  derved  mente  at  kunne  bringe 
hende  til  at  glemme  noget  af  den  Uret,  hans  Forældre 
havde  tilføjet  hende. 

Paa  Maribo  Kloster  oppebar  Eleonore  Christine: 
1200  Rigsdaler  om  Aaret  i  rede  Penge;  fri  Brændsel, 
der  kunde  beløbe  sig  til  c.  100  Læs  om  Aaret;  4  Heste 
af  Kongens  Stald;  et  Par  Gange  aarlig  fersk  Fisk  af 
Maribo  Sø;  og  endelig,  i  Jagttiden,  Vildt  af  de  konge- 
lige Skove,  nemlig  hveranden  Maaned  el  Daadyr  og 
hveranden  Maaned  et  Krondyr. 

I  hendes  hele  Fængselstid  havde  hun  ikke  maattet 
se  sine  Børn  hos  sig,  ja  de  maatte  ikke  engang  op- 
holde sig  her  i  Landet.  Hvad  dette  vil  sige,  fatter 
enhver,  som  af  hendes  ..Jammers  Minde"  har  erfaret, 
i  hvor  høj  Grad  Moderkærligheden  var  udviklet  hos 
Eleonore  Christine.  Og  dog  kunde  Gensynets  Glæde, 
efter  at  Moder  og  Børn  havde  været  adskilte  i  det 
meste  af  en  Menneskealder,  ikke  være  ganske  ublandet, 
thi  af  7  Børn,  som  havde  været  i  Live,  da  Moderen 
betraadte  Fængslet,  var  der  nu,  da  det  atter  tillodes 
Børnene  at  komme  til  hende,  kun  tre  tilbage,  nemlig 
Anna  Cathrine  og  Leonora  Sophie  og  Sønnen  Leo. 

Størst  Betydning  fik  Kong  Christian  V's  Liberalitet 
for  den  ældste  Datter  Anna  Cathrine,  thi  af  Gensynet 

med  Moderen  udvikledes  et  Samliv  i  KaMlighed  og 
Kndrægtighed,  der  varede  9  å  10  Aar  og  først  ophørte 
med  Moderens  Død. 

Sønnen  Leo  Ulfeldt  var  uden  Tvivl  det  af  liørnene, 
hvem  det  sidst  forundtes  at  se  Moderen;  del  skete 
først  i  Aaret  1691,  da  Eleonore  Christine  den  Gang 
var  meget  syg  og  troede  sig  Døden  nær;  hun  beder 
i  sit  Bønskrifl  om,  at  hendes  Søn  maa  komme,  „for 
at  han  kan  annamme  det  af  mig,  som  jeg  kan  give 
hannem,  som  er  min  Velsignelse".  Det  tillodes,  at 
han  maatte  komme  og  være  tre  Dage  hos  Moderen, 
og  han  skulde  komme  incognito  samt  under  et  frem- 
med Navn.  To  Aar  efter  hint  første  Besøg  hos  Mo- 
deren kom  Leo  Ulfeldt  igen  til  Maribo.  Regeringen 
maa  nu  have  begyndt  at  indse,  at  han  ikke  bar  Ufred 
i  sit  Skjold,  thi  ikke  blot  faar  han  denne  Gang  Til- 
ladelse til  at  blive  14  Dage  hos  Moderen,  men  han 
optræder  under  sit  eget  Navn  og  bærer  sine  Ærestegn 
til  Skue  —  han  var  nemlig  kejserlig  Kammerherre 
ved  Kejser  Leopold  Is  Hof  i  Wien  —  og  han  modtager 
Besøg  af  Egnens  Adelsmænd  og  af  Stift-Amtmanden 
Markus  Gjøe. 

Ved  denne  Lejlighed  saa  Leo  Ulfeldt  sin  Moder 
for  sidste  Gang.  Da  han  5  Aar  efter  endnu  en  Gang 
kom  til  Maribo,  var  hans  Moder  allerede  for  nogle 
Maaneder  siden  død,  og  han  dvælede  kun  saa  længe 
i  Danmark,  til  hans  ældste  Søster  Anna  Cathrine  blev 
færdig  til  at  drage  med  ham  fra  Danmark  for  stedse. 

Eleonore  Kristines  Datter  Leonora  Sophie,  der  var 
berømt  for  sin  ualmindelige  Skønhed,  havde,  medens 
Moderen  endnu  hensad  i  Fængsel,  i  Aaret  1(576  ægtet 
den  skaanske  Adelsmand  Lave  Beck  til  Andrarum  i 
Skaane.  Hun  blev  i  dette  Ægteskab  Stammoder  til 
den  nuværende  svensk-norske  Gesandt  Baron  Lave 
Beck-Friis. 

Blandt  de  Gæster,  Eleonore  Christine  modtog  paa 

Maribo  Kloster  i  Aarenes  Løb,  maa  nævnes  Biskop 
Thomas  Kingo,  for  hvilken  store  Skjald  og  Psalme- 
digter  hun  nærede  megen  Veneration. 

Den  16de  Marts  1698  døde  Eleonore  Christine. 
Kongen  havde  tidligere  befalet,  at  hun  skulde  begraves 
i  Overensstemmelse  med  sin  Stand,  dog,  da  hun  selv 
havde  ønsket  at  blive  begravet  „i  al  Stilhed  og  uden 
Ceremonier" ,  skete  det  ogsaa  saaledes.  Kisten  var 
kun  overtrukken  med  sort  Læder  uden  nogen  Bog- 
staver eller  Beslag.  Paa  en  Gravsten,  Grevinde  Eleo- 
nore Christine  ønskede  sat  over  sin  Grav,  lod  hun 
udhugge:  „Herre!  hafde  dit  Ord  ikke  icke  wærret 
min  Trøst,  da  hafde  jeg  forgaaet  i  min  Elendighed-^. 
Den  egentlige  Ligbegængelse  var  saa  lidet  opsigtsvæk- 
kende som  muligt.  Af  fremmede,  som  fulgte,  nævnes 
kun  to  Grever  Holck  fra  Orebygaard.  Liget  blev  nedsat 
i  Maribo  Kirke,  hvor  Leonore  Christine  i  mange  Aar 
havde  haft  sin  egen  lukkede  Stol,  og  hvor  hun  1696 
havde  ladet  indrette  en  muret  Begravelse. 

Hun  blev  76  Aar,  8  Maaneder  og  8  Dage  gammel. 
I  Aarenes  Løb  er  baade  Kisten  og  Liget  hensmiildret, 
saa  nu  kan  blot  Begravelsesstedet  paavises. 

Eleonore  Christine  Ulfeldt  havde,  da  hun  døde, 
siddet  Enke  i  34  Aar,  thi  Korfits  Ulfeldt  overlevede 
kun  i  kort  Tid  sin  Domfældelse;  flakkende  landflygtig 
om  døde  han  den  20de  Februar  1664  i  en  Baad  paa 
Rhinen  ved  Nauburg  i  Nærheden  af  Basel,  og  blev 
af  sine  Sønner  hemmelig  begravet  under  et  Træ,  for 
at  hans  Gravsted  ikke  maatte  vides. 


Blandt  andre ,  som  ogsaa  fik  Dronning  Sophie 
Amalies  højeste  Vrede  og  Unaade  at  føle,  maa  nævnes 
Adelsmanden  Kaj  Lykke.  Han  var  Kammerjunker 
hos  Christian  IV,  og  efter  dennes  Død  blev  han  ansat 
ved  Frederik  IIIs  Hof. 

Christian  IV  var  ingenlunde  tilfreds  med  Kaj  Lykke, 
thi  den  sidste  egenhændige  Skrivelse,  man  har  fra 
Kongens  Haand,  af  9de  Februar  1648,  er  Kaj  Lykkes 
Afskedigelse  fra  Hoftjenesten ,  skrevet  i  alt  andet  end 
naadige  Udtryk.  Muligvis  kan  det  staa  i  Forbindelse 
med,  at  Kaj  Lykke  skal  have  trolovet  sig  med  Korfits 
Ulfeldts  ældste  Datter  Anna  Cathrine,  der  dog  senere 
skal  have  betalt  ham  15000  Rigsdaler  for  at  faa  For- 
bindelsen hævet.  —  Kaj  Lykkes  Skønhed  og  Rigdom 
gjorde  ham  farlig  for  Kvinder: 

„Enhver  skøn  Jomfru  hun  ønsker  sig. 
Gud  give  Kaj  Lykke  vilde  have  mig*-. 

siger  Visen  fra  den  Tid. 

Samme  Kaj  Lykke  var  overmaade  rig  fra  Vuggen 
af,  og  i  Aaret  1655  arvede  han  endnu  Gisselfeldt, 
Rantzausholm  og  et  Par  Herregaarde  til  baade  i  Jyl- 
land og  Fyen.  Han  var  en  dygtig  Godsbestyrer,  en 
Blanding  af  vekslende  Mildhed  og  Strænghed,  var 
højst  let  i  Sæder  og  kaadmundet,  glad  over  at  høre 
enhver  Skandale  og  lade  den  gaa  videre.  For  at  friste 
en  af  sine  Forbindelser,  Pigen  Sophie  Abelsdatter, 
der  havde  faaet  Betænkeligheder  ved  Forholdet,  skrev 
han  i  1656  et  kaad  Brev,  hvori  ubesindige  og  drøje 
Beskyldninger  mod  Dronning  Sophie  Amalie  for  ægte- 
skabelig Utroskab  fremførtes. 

I  Aaret  1660  afbrød  Kaj  Lykke  sit  Ungkarleliv  og 
ægtede  Øllegaard  Gyldenstjerne.  Ovennævnte  Sophie 
Abelsdatter,  der  alt  var  bleven  gift  med  en  Ridefoged 
Børting,  havde  ikke  forinden  sit  Bryllup  faaet  Kaj 
Lykkes  ovenomtalte  Brev  tilintetgjort.  Børting  fik 
fat  i  det  Brev  og  benyttede  det  til  at  forhindre  Kaj 
Lykke  fra  at  kræve  ham  til  Ansvar  for  slet  Bestyrelse 
af  Gaarde,  der  tilhørte  Kaj  Lykke. 

Ridefoged  Børting  blev  imidlertid  sagt  op  af  Kaj 
Lykke,  men  nu  hævnede  Ridefogden  sig  ved  at  lade 
HotTet  vide,   at  han  sad  inde  med  dette  vigtige  Brev. 

Allerede  i  Forvejen  hadede  Dronning  Sophie  Amalie 
Kaj  Lykke  tVa  den  Tid,  han  tjente  ved  Hove,  saa  her 
var  jo  en  god  Lejlighed  til  at  komme  ham  til  Livs. 
To  paalidelige  Mænd  hleve  sendte  over  efter  Brevet 
hos  Børting. 

Kaj  Lykke  var  tilfældig  i  Kjøhenhavn ,  da  det 
skæbnesvangre  Brev  kom;  Kongens  betroede  Mænd, 
Gabel  og  Bantzau,  fik  det  Hverv  at  præsentere  Brevet 
for  Kaj  Lykke  for  at  forhøre,  om  han  vedkendte  sig 
det;  Kaj  Lykke  blev  som  lamslaaet,  faldt  sammen, 
men  maatte  give  et  Bevis  fra  sig,  hvori  han  vedgik 
at  have  gjort  sig  skyldig  i  Majestætsforbrydelse,  om 
end  i  Drukkenskab. 

Gabel  og  Bantzau  stillede  Kaj  Lykke  i  Udsigt,  at 
han  vilde  kunne  finde  Naade  ved  at  betale  en  rigelig 
Bøde  for  sig.  Kaj  Lykke,  der  forud  havde  en  stor 
Sum  Penge  til  gode  hos  Kongen  fra  et  tidligere  Laan, 
maatte  ikke  alene  kvittere  for  Modtagelsen  af  denne 
Sum,  men  endog  yderligere  udstede  et  Gældsbrev  til 
Kongen  paa  100,000  Bdl.,  som  skulde  betales  i  flere 
Terminer,  den  første  Termin  om  14  Dage.  Kaj  Lykke 
betalte  ikke,  da  de  14  Dage  vare  omme,  men  flygtede 
derimod  til  Skaane  i  August  Maaned  1661.  Maaneden 
efter  foregik  Processen  ved  Højesteret;  Kaj  Lykke 
mødte  ikke  ved  Dommens  Afsigelse.  Den  lød  paa,  at 
han  skulde  degraderes  fra  al  adelig  Ære  og  Værdig- 
hed, straffes  paa  Livet,  den  højre  Haand  afhugges, 
halshugges,  og  Hovedet  sættes  paa  en  Stage  —  foruden 
Fortabelse  af  alle  sine  Ejendele. 

Da  Kaj  Lykke  var  og  blev  borte,  blev  Straffen 
udført  paa  hans  Billede. 

Den  4de  Septbr.  1661  sønderbrød  Skarpretteren  paa 
Kjøbenhavns  Slot  hans  Vaaben,  kastede  Stykkerne 
ud  ad  Vinduet  og  spyttede  efter  dem.  Dagen  derpaa 
halshuggede  Bøddelen  paa  Kjøbenhavns  Slotsplads  et 
Billede  af  Voks  og  Træ,  der  lignede  Kaj  Lykke,  som 

han  gik  og  stod.  Kongen,  Dronningen  og  hele  HolTet 
node  Skuet.  Den  lemlæstede  Dukke  blev  saa  slæbt 
paa  en  SlufTe  gennem.  Gaderne  til  Gammeltorv;  her 
blev  Hovedet   sat   paa   en  Stage  og  henstod  i  3  Dage. 

Kaj  Lykkes  Ejendele  udbragtes  \fd  Salget  til  400,000 
Rdl.  —  en  i  den  Tid  uhyre  Sum  —  som  tilfaldt 
Kongen. 

Kaj  Lykkes  Angiver  Ridefoged  Børting  blev  udnævnt 
til  Ritmester  og  fik  Overtilsynet  med  Kaj  Lykkes  kon- 
fiskerede Godser.  Hjemløs  drev  Kaj  Lykke  nu  om  i 
mange  Aar,  og  man  hørte  ikke  noget  til  ham.  Da 
Dronning  Sophie  Amalie  var  død  1685,  haabede  han 
atter  at  kunne  komme  til  Danmark.  Han  søgte  derom, 
og  det  blev  ham  tilladt.  Han  tog  Ophold  hos  sin 
Hustru  paa  hendes  Gaard  Bistrup  ved  Randers,  og 
efter  hendes  Død  i  1694  opholdt  han  sig  hos  sin 
Stifdatter  Sophie  Amalie  F'riis ,  der  var  gift  med 
Generalløjtnant  Rantzau  paa  Bramminge.  Paa  denne 
Gaard  skal  Kaj  Lykke  pludselig  være  død.  Han 
ligger  begravet  i  Bramminge  Kirke  tæt  ved  Hoved- 
gaarden. 

Da  man  her  hjemme  begyndte  at  studere  Phreno- 
logi  efter  Dr.  Galls  Metode,  blev  Kaj  Lykkes  Kranie 
bragt  til  Kjøbenhavn  for  der  at  undersøges,  og  det 
findes  vistnok  endnu  i  det  anatomiske  Museum,  medens 
Ligets  øvrige  Dele  fremdeles  hvile  uantastede  i  Bram- 
minge. 

Paa  et  Epitafium  over  Kaj  Lykke  staar: 

-Ingen  gøre  Ord  af.  at  det  vel  ham  gaar. 
Og  at  hans  Have  fuld  med  Roser  staar; 
Et  \'ejr  kan  komme  saa  snart  og  saa  stort, 
Og  blæse  dem  i  en  Time  bort". 


Naar  Frederik  III  afholdt  sine  store  Jagter  i  Nord- 
sjællands vidtløftige  Skove,   inviterede   han  gærne  de 

fremmede  Magters  Gesandter  med,  og  saa  maatte  alle 
Forretninger  og  Indberetninger  hvile  saalænge,  som 
man  kan  se  af  den  svenske  Gesandts  Brev  fra  Kron- 
borg den  7de  Januar  1665,  idet  han  skriver: 

„Fra  dette  Sted  er  intet  at  berette,  uden  hvormange 
Hjorte,  Raadyr,  Ræve  og  Harer  der  blive  skudte  om 
Dagen. 

Her  har  været  en  hel  Uge  Jagt;  der  var  5  å  6000 
Bønder  til  at  slaa  paa  Tromme  og  gøre  al  anden 
Slags  Larm  i  Skovene  for  at  bringe  Vildtet  hen,  hvor 
Jægerne  stod  med  deres  Bøsser.  Om  Aftenen  drog 
Selskabet  til  Kronborg,  hvor  det  beværtedes  prægtigen 
af  Guvernøren." 

Da  der  ved  slige  store  Jagter  nedlagdes  en  stor 
Mængde  Vildt,  var  den  uniformerede  Jagtslagter,  som 
fulgte  med,  meget  optaget;  thi  hans  Bestilling  var  at 
nedsalte  de  skudte  Dyr.  I  de  Tider  var  Efteraars- 
jagten  et  Middel  til  at  proviantere  Slottene  for  lange 
Tider;  derfor  fulgte  der  ogsaa  et  betydeligt  Antal 
tomme  Vogne  med  Jagttoget  for  at  hjemtransportere 
det  nedlagte  Vildt. 


Uagtet  Frederik  III  var  en  meget  oplyst  Monark, 
delte  han  dog  sin  Tids  Tro  paa  Muligheden  af  at 
lave  Guld  af  simplere  metalliske  Stoffer.  En  Italiener 
Borri,  der  baade  var  Læge  og  Guldmager,  drev  især 
i  et  Laboratorium,  Kongen  havde  ladet  oprette  til 
ham,  sine  Eksperimenter  og  Studier  til  liden  Baade 
for  Kongens  Pung,  som  skal  være  bleven  lettet  for 
et  Par  Millioner  Rigsdaler  derved  i  de  faa  Aar,  Borri 
opholdt  sig  her.  Heldigere  var  Borri  som  Læge,  idet 
han  helbredte  flere  høje  Patienter.  Han  nød  derfor 
Kongens  Tillid  til  det  sidste,  ja  var  endog  kaldet  til 
Majestætens  sidste  Sygeleje,  men  dels  kunde  Borri 
ikke   enes   med   de  andre  Læger  om  Behandlingen  af 

Kongens  Sygfiom,  dels  var  der  vel  ikke  noget  at  gøre 
mere;  Kongen  døde,  og  for  ikke  at  blive  gjort  ansvar- 
lig for  de  Penge,  Borri  havde  kostet  Landet,  flygtede 
denne  brat  bort  straks  efter  Kongens  Død. 


Kong  Frederik  III  døde  d.  9de  Februar  1670,  knap 
61  Aar  gammel.  Uagtet  han  havde  bestemt,  at  hans 
Lig  skulde  nedsættes  i  den  kongelige  Begravelse  i 
Roskilde  „uden  nogen  betydelig  Bekostning'' ,  vilde 
hans  Enke  Dronning  Sophie  Amalie  dog  have,  at  den 
hele  Begravelse  skulde  foregaa  med  saamegen  Pomp 
og  Pragt,  som  det  sømmede  sig  den  første  suveræne 
danske  Konge.  Kisten  var  indvendig  beklædt  med 
gult  figureret  Silketøj.  Ligklædningen  var  af  samme 
Stof,  hvorpaa  var  heftet  et  helt  Net  af  Guldbroderi 
med  indvirket  Løvværk  og  Kroner,  og  en  Guldmors- 
hue  paa  Hovedet.  Det  pragtfulde  Silkeklæde  strakte 
sig,  medens  Castrum  doloris  stod  paa,  V  ■>  Alen  ud- 
over Ligets  Fødder,  men  blev  ved  Skrinlægningen 
bøjet  op  over  Fødderne.  Et  Maleri  blev  taget  af  den 
hele  Herlighed,  hvilket  hænger  i  St.  Birgitte  Kapel  i 
Roskilde  Domkirke.  Liget  var  blevet  balsameret,  og 
da  det  var  svøbt  og  kosteligt  klædt,  blev  det  udstillet 
paa  Slottet  til  almindelig  Beskuelse,  og  der  var  stort 
Tilløb  af  høje  og  lave.  De  tre  Sølvløver  paa  Rosen- 
borg Riddersal  bleve  første  Gang  brugte  ved  Dekora- 
tionen ved  Kong  Frederik  III's  Castrum  doloris.  Imid- 
lertid blev  der  lavet  en  Kiste  af  Kobber  og  Sølvpry- 
delser dertil,  saa  det  forslog  noget;  thi  ikke  alene 
var  Kobberet  forgyldt  med  en  Bekostning  af  600  Rigs- 
daler, men  Kisten  var  tillige  prydet  med  Figurer: 
Engle,  Kroner,  Navnecifre  og  Emblemer  af  drevet 
Sølv  til  en  samlet  Vægt  af  141  Pd.  18  Lod,  del  vil 
sige  4,530  Lod  Sølv. 

Det  lader  til ,   da  Enkedronningen  hidtil  intet  har 

sparet  for  at  gøre  alt  saa  pragtfuldt  som  muligt,  saa 
har  Sønnen  Christian  V  dog  tænkt  paa  den  afdødes 
Vilje  ved  fra  nu  af  ikke  at  sætte  større  Ting  i  Scene, 
hvilket  saa  fremkalder  Enkedronning  Sophie  Amalies 
Misnøje. 

Den  svenske  Gesandt  skriver  den  31  Marts  1670: 
„Igaar  Aftes  Kl.  9  blev  det  kongelige  Lig  baaret  ud 
af  Slottet  af  tolv  Kammerherrer  og  nedsat  i  Slots- 
kirken uden  anden  Ceremoni,  end  at  der  over  Liget 
bares  af  seks  Adelsmænd  en  Himmel  af  sort  Fløjl 
med  Silkefryndser  omkring.  De,  der  bare,  vare  Rente- 
mestrene og  andre  fornemste  udenfor  Raadet,  der  vare 
ved  Haanden.  Efter  Liget  fulgte  ikkun  Raadet  og 
nogle  faa  af  de  fornemste  Hofbetjente". 

Om  Enkedronningens  Misfornøjelse  med  Proces- 
sionen fra  Slottet  til  Roskilde  skriver  Gesandten:  „Den 
Dag,  Bisættelsen  skete,  rejste  Enkedronningen  herfra 
om  Morgenen  Kl.  o  og  vilde  ikke  oppebie  den  Led- 
sagelse ,  som  Kongen  og  Dronningen  havde  haft  i 
Sinde  at  give  Hendes  Majestæt,  hvoraf  man  her  an- 
tager, at  hun  ikke  var  vel  tilfreds,  ligesom  hun  ogsaa 
tidligere  har  ladet  sig  mærke  med,  at  hun  meget 
fortrød  med  en  saadan  slet  Procession,  og  at  man 
saa  snart  igen  havde  ophørt  at  ringe  med  Klokkerne". 

Hofchef  Løvenskjold  beretter  i  Historisk  Tidsskrift : 
Frederik  III's  med  Sølv  rigt  beslagne  Kiste  blev  an- 
bragt i  Kælderen  vinder  Gulvet  i  Christian  IV's  Kapel 
i  Roskilde  Domkirke.  Man  hverken  hører  eller  ser 
noget  til  Kisten  i  mange  Aar.  Men  længe  efter,  ved 
Enkedronning  Sophie  Amalies  Bisættelse  1685,  kom- 
mer man  til  det  overraskende  Resultat,  at  alle  Sølv- 
prydelserne paa  Frederik  III's  Kiste  er  borte,  og  at 
Frederik  III  og  Dronning  Sophie  Amalies  Kister  ere 
af  ens  Støbning  og  vistnok  forfærdigede  samtidigt. 
Man  gisner  derfor,  at  de  4530  Lod  Sølv  paa  Kong 
Frederik  III's  Kiste  er  pillet  af,  og  for  Værdien  deraf 


205 


ere  de  lo  Kobberkister  til  Kong  Frederik  III  og  Dron- 
ning Sophie  Amalie  anskalTede,  og  ere  de  kongelige 
Lig  anbragte  deri  i  al  Stilhed,  for  at  OlTentligheden 
ikke  skulde  komme  under  Vejr  med  Maaden,  hvorpaa 
det  hele  Arrangement  var  sket.  Med  kongelig  Billigelse 
lod  slig  Ombytning  med  Kisterne  sig  let  gøre,  da  de 
henstode  i  Gravkælderen  under  Jorden,  hvortil  der 
kun  var  begrændset  Adgang  for  Befolkningen  i  det 
hele  taget.  Som  bekendt  ere  F'rederik  IH's  og  Dron- 
ning Sophie  Amalies  Kobberkister  meget  kunstfærdig 
lavede,  og  udgaaede  fra  samme  Kunstner,  hvis  Navn 
var  Herklas. 


Dronning  Sophie  Amalie,  der  var  meget  herskesyg 
og  myndig,  var  ved  sin  Gemals  Død  ikke  til  Sinds 
at  slippe  den  Magt,  hun  havde  haft  over  den  afdøde 
Konge,  og  hendes  Søn  Kong  Christian  V  vidste  aldrig 
at  frigøre  sig  for  sit  Afhængighedsforhold  til  hende. 
Uagtet  Dronning  Sophie  Amalie  nu  som  Enkedronning 
burde  indtage  sin  Plads  efter  den  regerende  Dronning 
Charlotte  Amalie,  blev  hun  dog  ved  saavidt  muligt 
at  prætendere,  at  hun  var  Nummer  eet.  Dette  var 
til  stor  Gene  og  Forlegenhed  for  alle  fremmede  Ge- 
sandter ligeoverfor  de  to  Dronninger,  der  begge  g.jorde 
Fordring  paa  det  første  Besøg,  naar  de  opholdt  sig 
paa  samme  Sted. 

I  et  Brev  af  1679  siger  den  franske  Gesandt  Rebe- 
nac,  at  Enkedronning  Sophie  Amalie  nægtede  at  give 
ham  en  Afskedsaudiens,  da  hun  troede,  han  allerede 
havde  været  hos  den  regerende  Dronning  Charlotte 
Amalie,  forinden  han  søgte  Audiens  hos  Enkedron- 
ningen. 

Forinden  Svenskekrigen  1658  havde  Dronning  Sophie 
Amalie  en  dejlig  Have,  omtrent  hvor  nu  Tivoli  ligger, 

men  da  den  laa  udenfor  Voldene,  blev  den  fuldstændig 
forhugget  og  ødelagt  af  Fjenden,  hvorfor  en  ny  Have 
blev  anlagt  paa  den  tomme  Plads  imellem  St.  Annæ 
Plads  og  Toldboden.  Denne  nyanlagte  Have  blev  nu 
kaldt  Dronningens  Have  i  Modsætning  til  Rosenborg 
eller  Kongens  Have.  Østerport  laa  dengang  paa  det 
senere  Kongens  Nytorv  for  Enden  af  Østergade.  Dron- 
ningens Have  laa  saaledes  paa  en  Maade  udenfor  den 
egentlige  By  dengang.  Christian  IV  havde  før  sin  Død 
paabegyndt  Bygningen  af  en  større  Kirke,  St.  Anna 
Rotunda,  paa  den  Plads,  hvor  nu  Sølvgadens  Kaserne 
ligger.  Denne  ufuldførte  Kirke  nedbrød  Frederik  III 
efter  Svenskekrigen  og  opførte  deraf  Kastellet,  som 
Kjøbenhavns  Borgere  vare  saare  kede  af,  idet  de  som 
tidligere  anført  ansaa  dette  for  en  Trusel  mod  de 
Kjøbenhavn  saa  nylig  givne  Friheder. 

Det  varede  ikke  længe,  før  Dronning  Sophie  Amalie 
i  denne  sin  Have  paabegyndte  at  bygge  sig  et  pragt- 
fuldt Slot,  som  skulde  være  hende  en  Residens  og 
Enkebolig.  Slottet  blev  kaldet  Sophie  Amalieborg, 
men  i  daglig  Tale  kaldtes  det  blot  Amalienborg. 
Slottet  var  en  3-Etages  Midtbygning,  hvorfra  udgik 
en  een  Etages  Galleribygning  til  hver  Side,  som  endte 
i  en  to  Etages  Pavillon.  Selve  Slottet  havde  et  stort 
brudt  Hovedtaarn,  oven  paa  hvilken  knejsede  den 
gyldne  Kongekrone,  og  for  Enden  af  Alléen,  der  førte 
op  til  Slottet,  fandtes  en  mægtig  Stentrappe,  der  førte 
op  til  Slottets  anden  Etage,  Beletagen,  hvor  Hoffesterne 
gaves.  Slottet  var  et  Slags  Versailles  i  mindre  Stil, 
og  ved  Sophie  Amalies  Enkehof  herskede  et  stift 
Ceremoniel,  og  der  vaagedes  over,  at  alle  Etikettens 
Fordringer  skete  Fyldest.  For  at  forhindre,  at  nogen 
skulde  tage  Fejl  deraf,  lod  hun  ophænge  i  Vestibulen 
paa  Sophie  Amalieborg  en  udførlig  Gemaksbefaling 
med  hendes  egenhændige  Underskrift,  hvor  saaledes 
enhver,  der  var  knyttet  til  hendes  Hofstat,  i  Tilfælde 

af  Uvished  kunde  faa  klar  Besked  om,  hvorledes  han 
eller  hun  havde  at  forholde  sig  i  hvert  enkelt  Til- 
fælde. 

Da  Frederik  III  døde,  var  Dronning  Sophie  Amalie 
knap  42  Aar  gammel ;  hun  var  19  Aar  yngre  end  sin 
Gemal.  Det  var,  som  man  kan  tænke,  langt  fra,  at 
hun  var  til  Sinds  at  føre  et  tilbagetrukkent  Liv  eller 
at  slippe  den  Magt,  som  hun  havde  sat  saa  meget  ind 
paa  at  naa.  Enkedronning  Sophie  Amalies  Hofstat 
var  sammensat  udelukkende  af  tyske  Elementer,  og 
ved  Kirken  paa  Amalienborg  ansattes  samtidigt  med 
Indvielsen  i  Marts  1673  to  tyske  Præster  til  tre  Gange 
om  Ugen  at  forrette  Gudstjeneste.  Paa  dette  Slot  resi- 
derede nu  Enkedronning  Sophie  Amalie  stadig  om 
Vinteren  indtil  sin  Død.  Sommeren  tilbragte  hun  paa 
Nykjøbing  Slot  paa  Falster. 

Paa  dette  Slot  var  Enkedronning  Sophie  Amalie 
ikke  heldig  i  sine  økonomiske  Bestræbelser,  saaledes 
som  vi  have  læst  om  Enkedronning  Sophie,  der  her 
samlede  mange  Penge.  De  to  Dronninger  bar  sig 
nemlig  forskelligt  ad;  thi  medens  Dronning  Sophie 
lod  Efterkommerne  af  de  til  Botø  paa  Falster  ind- 
vandrede Hollændere  betale  sig  en  god  Indfæstning 
og  sædvanlig  Landgilde  for  at  beholde  deres  Fædres 
Gaarde,  opsagde  Dronning  Sophie  Amalie  deres  Børn 
Fæstet,  lod  Gaardene  nedbryde,  indkøbte  160  Køer, 
og  Dronningen  vilde  nu  drive  Mejeri  for  selv  at 
skumme  al  Fløden,  men  det  gik  ikke  saa  let;  der 
tabtes  Penge  hvert  Aar,  og  da  Dronningen  var  død, 
blev  Bøndergaardene  opførte  igen,  og  den  gamle  Ord- 
ning genoptaget. 

I  Efteraaret  1684,  da  Enkedronning  Sophie  Amalie 
ventedes  tilbage  til  Amalienborg  fra  Nykjøbing  Slot, 
havde  der  været  stor  Reparation  og  Malerarbejde  paa 
førstnævnte  Slot.  Da  Enkedronningen  led  af  Aande- 
nød  og  Hoste,  vilde  man  have  hende  til  at  vente  lidt, 

til  Malerlugten  der  havde  fortaget  sig,  men  Hds.  Maje- 
stæt vilde  ikke  lade  sig  sige  og  rejste  af  Sted. 
Uagtet  hendes  Svagelighed  tiltog,  vedblev  hun  dog 
standhaftig  at  deltage  i  en  Maanedstid  i  alle  Hoffets 
Fester  og  Udflugter,  indtil  omsider  hendes  Tilstand 
forværredes  i  en  saadan  Grad,  at  hun  end  ikke  kunde 
taale  at  ligge  ned,  og  hun  maatte  opgive  alle  de  vante 
Glæder.  Hun  indfandt  sig  dog,  til  Trods  for  at  hun 
intet  kunde  nyde,  ved  Taflet  hver  Dag  indtil  Dagen, 
før  hun  drog  sit  sidste  Suk,  og  ved  Taflet  underholdt 
hun  sig  med  utrolig  Viljekraft  med  forskellige  Med- 
lemmer af  sin  Hofstat.  Hun  døde  57  Aar  gammel 
den  20de  Februar  1685. 

Det  er  bekendt,  at  Dronning  Sophie  Amalie  i  sin 
Enkestand  havde  haft  Rang  over  den  regerende  Dron- 
ning Charlotte  Amalie  paa  Grund  af,  at  hendes  Ægte- 
fælle Kong  Frederik  III  var  den  første  Enevoldskonge 
her  i  Landet.  Hertil  svarede  den  prægtige  Ligbegæn- 
gelse,  hun  fik.  I  hendes  eget  Kapel  paa  det  gamle 
Amalienborg  Slot  skulde  Biskop  Dr.  Hans  Bagger  og 
Confessionarius  Ertman  paa  Tysk  holde  Talen  den 
26de  Marts  1685.  Teksten  varNr.  8  og  9  af  Davids 
Psalmer.  Klokkerne  skulde  ringe  i  2  Timer  fra  Kl. 
10  til  12,  og  om  Aftenen  Kl.  8  skulde  Ligvognen  holde 
for  Døren  og  Liget  bæres  ud  af  18  Oberster.  Borger- 
skabet og  Indvaanerne  i  Staden  skulde  illuminere  saa 
stærkt  som  gørligt,  medens  Liget  kørtes  forbi,  og  alle 
Kirkeklokker  skulde  da  atter  ringe  1  Time.  100  Hest- 
Livgardister,  sørgeklædte  med  Flor  om  Arm  og  Liv, 
førte  Toget  an,  og  Ligvognen  med  24  Betjente  udi 
Sørgeklæder  og  med  brændende  Voksfakler  bevægede 
sig  gravitetisk,  ved  Nattetid,  ud  ad  Vejen  til  Roskilde ; 
Kong  Christian  V  i  sin  Livkarosse  var  med  i  Toget 
tilligemed  et  stort  HofTølge. 

Enkedronning  So[)hit'  Amalies  Død  hilstes  nærmest 
som  en  Befrielse  lor  det  ganske  Land,  og  især  for 
Eleonore  Christine  Ulfeldt  og  Kaj  Lykke,  hvem  hun 
forfulgte  med  et  umenneskeligt  Had  fra  først  til  sidst. 

Kong  Christian  V  havde  ikke  besøgt  sin  Moder 
ret  mange  Gange  under  hendes  sidste  Sygdom;  da 
han  indfandt  sig  ved  hendes  Sygeleje,  forsøgte  hun 
gentagne  Gange  at  tale  til  ham,  men  Mælet  havde 
da  alt  forladt  hende,  og  hun  fik  intet  Ord  over  sine 
Læber. 

Maleren  Zahrtmann  har  paa  sit  bekendte  Billede, 
hvor  man  ser  Kong  Christian  V  knæle  ved  Moderens 
Dødsleje,  gengivet  Dronning  Sophie  x\malies  sidste 
Stund. 

Efter  Enkedronning  Sophie  Amalies  Død  blev  der 
paa  Amalienborg  fundet  en  for  hendes  Minde  stærkt 
kompromitterende  Brevveksling,  som  Kongen  saa 
godt  som  ubeset  skyndte  sig  at  brænde.  Hendes 
Pengeforhold  viste  sig  ogsaa  ikke  nær  saa  gode  som 
formodet,  til  en  Del  Misfornøjelse  for  hendes  Arvinger, 
to  Sønner  og  fire  Døtre. 

At  Dronning  Sophie  Amalies  Datter  Frederikke 
Amalie,  gift  med  Hertug  Christian  Albrecht  af  Holsten- 
Gottorp,  vel  har  savnet  de  Penge,  hun  havde  ventet 
at  arve  efter  Moderen,  kan  man  slutte  af  de  Linier, 
Kong  Christian  V  skrev  i  sin  Dagbog  den  29de  Juni 
1689,  idet  han  antegner:  „Kom  jeg  til  flensborg,  huor 
Min  Søster  Fridrike  Amalia  og  war,  og  kunde  Jeg  ey 
bewilge  hendis  begering  om  penge  at  giffe,  og  kom 
jeg  om  afften  till  Hadersleben." 

Muligvis  har  Hertuginde  Frederikke  Amalie  til- 
skrevet sin  Broder  Kongen  om,  hvorledes  de  formodede 
Penge  vare  forsvundne,  thi  Kongen  bemærker  i  sin 
Dagbog  en  Maaned  senere:  „Svarede  Jeg  min  Søster 
Frid:  Amal :  til  Gottorf  paa  nogen  Snak,  der  havde 
weret  intet  om.- 

Efter  Enkedronningens  Død  blev  Amalienborg  ikke 
mere  beboet,  men  benyttedes  jævnlig  ved  Afholdelsen 
af  større  Hoffester.  Ved  en  saadan  i  Anledning  af 
Kongens  Fødselsdag  den  15de  April  1589  var  der  for 
at  skaffe  Plads  tæt  op  til  Slottets  nordre  Fløj  bygget 
et  Theater  af  Fyrrebrædder  med  omtrent  200  Sidde- 
pladser, og  Gangen  fra  Slottet  til  dette  interimistiske 
Operahus  var  smykket  med  Enebærris.  Hele  Rummet 
var  oplyst  af  800  Lamper.  Der  blev  givet  et  tysk 
Syngespil:  „Der  verewigte  Gotterstreit".  Den  første 
Aften ,  da  Kongen  og  hele  Hoffet  var  der ,  gik  alting 
godt,  men  da  de,  der  ikke  kunde  faa  Plads  den  første 
Aften  den  15de  April ,  skulde  se  det  fire  Dage  senere 
den  19de  April,  udbrød  der  Ild.  Forestillingen  var 
næppe  begyndt,  før  en  Lampe  gik  itu,  og  dens 
brændende  Væge  faldt  ned  imellem  Enebærrisene, 
hvori  der  straks  gik  Ild,  og  i  et  Nu  stod  det  hele 
Træoperahus  i  Flammer.  Foruden  den  ene  Adgang, 
igennem  hvilken  Publikum  var  kommen,  fandtes  der 
endnu  en  Udgang  ind  igennem  Slottet,  men  dels  var 
denne  kun  kendt  af  faa,  og  dels  var  den  uheldigvis 
ogsaa  bleven  lukket,  da  det  var  Folk  inde  fra  Staden, 
der  ventedes  til  Operahuset  den  Dag.  I  Løbet  af  kort 
Tid  var  hele  Huset  nedbrændt  og  henved  180  Menne- 
sker døde  foruden  mange  saarede  og  stærkt  forbrændte. 
Gennem  Udgange  bag  Scenen  lykkedes  det  Skuespil- 
lerne og  en  Del  af  Tilskuerne  at  slippe  bort  fra  den 
rædselsfulde  Død  i  Flammerne.  Fra  Theatret  for- 
plantede Ilden  sig  til  Slottet,  der  med  Undtagelse  af 
Kirken  og  den  sydlige  Fløj  nedbrændte  fuldstændigt 
i  Løbet  af  fire  Timer,  medens  det  lykkedes  at  redde 
en  Del  af  det  kostbare  Indbo. 

Dette  Amalienborg  Slot,  som  laa  paa  den  Grund, 
hvorpaa  det  Kgl.  Frederiks  Hospital  senere  blev  lagt, 
blev  nu  aldrig  opført  paa  ny,  men  det  henlaa  som 
Ruin    i    endel   Aar,    indtil   Kong   Christian  V    i    1697 

befalede,  al  all  det  saavel  ved  Nedbrydningen  af 
Amalienborg  Slotsruin,  som  af  Kirken  dersleds  ind- 
vundne Materiale,  Sten,  Tømmer,  samt  ud-  og  ind- 
vendige Prydelser  skulde  benyttes  ved  den  paalænkte 
Opførelse  af  den  Herre  Zebaotbs  eller  Garnisonskirken 
paa  St.  Anna  Plads.  Saaledes  fmdes  endnu  i  Garni- 
sonskirken de  sidste  Rester  af  Dronning  Sophie 
Amalies  en  Gang  saa  pragtfulde  Slot.  Amalienborg 
Slot  var  nu  borte,  men  Pladsen,  hvorpaa  det  havde 
staaet.  Haven  deromkring,  ja  det  hele  Terrain  blev 
i  daglig  Tale  kaldt  Amalienborg.  Naar  Folk  sagde, 
at  de  boede  paa  Amalienborg,  betød  det  ikke,  at  de 
boede  paa  Slottet,  thi  det  var  jo  borte,  men  at  de 
boede  i  et  Hus  eller  Gaard,  der  laa  paa  det  for- 
svundne Slots  tidligere  Tilliggende.  Ikke  derfor  saa 
sært,  at  det  nye  Byggekompleks,  der  150  Aar  senere 
i  Frederik  V's  Tid  rejste  sig  paa  Amalienborgs  gamle 
Grund,  da  bevarede  Navnet  Amalienborg  eller  Ny 
Amalienborg  i  Modsætning  til  det  da  længst  for- 
svundne gamle  Amalienborg,  der  laa  2 — 300  Alen 
nordligere. 


Frederik  III,  Dronning  Sophie  Amalie  og  deres  Hof. 

En  Franskmand  de  la  Salle,  der  i  1653  søgte  An- 
sættelse ved  den  svenske  Dronning  Christinas  Hof, 
kom  samme  Aar  paa  Rejsen  didhen  til  Kjøbenhavn. 
Paa  Gæstgiveriet  i  Kjøbenhavn  traf  de  la  Salle  to  af 
Frederik  III's  Hofjunkere,  som  lovede  at  forestille 
ham  for  Kongen  og  Dronning  Sophie  Amalie.  Om 
sidstnævnte  skriver  de  la  Salle :  „Denne  Fyrstinde  er 
fyldig,  blond  og  af  en  smuk  Hudfarve,  livlig  og  gæst- 
fri imod  fremmede;  hun  har  megen  Hengivenhed  for 
Frankrig,  og  synes  godt  om  alt,   der  kommer  derfra. 

Hun  klæder  sig  paa  fransk  og  har  to  Kammerfruer 
fra  Paris,  som  holde  hende  å  jour  med  Moden  der. 
Dronningen  laler  megel  godt  fransk  ligesom  Kongen. 
Kong  Frederik  III  er  iøvrigt  en  Fyrste,  som  gør  et 
godt  Indtryk  og  er  venlig  mod  alle.  Denne  Konges 
Hof  er  ganske  net;  han  har  en  stor  Mængde  Adels- 
mænd og  er  godt  betjent;  Hoffet  er  dog  ikke  saa 
pragtfuldt  og  belevent  som  det  franske." 

De  la  Salle  beskriver  dernæst  en  Fest,  som  Kongen 
gav  til  Ære  for  den  nederlandske  Gesandt  Nanning 
Keyser,  der  havde  meget  at  sige  hos  Frederik  III  og 
som  denne  satte  megen  Pris  paa,  hvorfor  Dronning 
Christina  af  Sverrig  skæmtevis  og  spydig  kaldte  Ge- 
sandten: .,Keyseren  i  Danmark".  Franskmanden  l)e- 
skriver  nu  ovennævnte  Fest,  idet  han  skriver:  ..Man 
satte  sig  til  Bords  Kl.  12  Middag.  Kongen  og  Dron- 
ningen sad  ved  Bordenden  tilligemed  Dronningens 
Broder  Hertug  Johan  Frederik  af  Lyneborg,  dernæst 
Gesandten  Keyser  og  de  store  Rigsembedsmænd.  Der 
var  Overflødighed  af  rhinske  og  spanske  Vine.  Da 
Taflet  var  hævet,  begyndte  man  at  drikke,  thi  Landets 
Skik  fordrede ,  at  man  først  tog  alvorlig  fat  derpaa 
efter  Middagen.  Ved  enhver  Skaal,  og  der  var  mange 
af  dem,  lød  Pauker  og  Trompeter,  og  Musikken  spil- 
lede i  Mellemrummene. 

Da  det  blev  mørkt,  bragte  man  Fakler;  det  var 
i  Januar  Maaned.  Man  holdt  op  at  drikke  Kl.  6, 
men  flere  Rigsraader  og  andre  Adelige  kunde  ikke 
gaa  alene  hjem.  De  la  Salle  stod  sig  godt  i  dette 
Drikkeri,  indtil  Hertugen  af  Ljuieborg  lod  ham  bringe 
en  stor  Skaal  med  „Vermeil"  —  en  Slags  Vin,  som 
han  ikke  kunde  afslaa  at  drikke  uden  at  være  i  høj 
Grad  uhøflig.  Drikkeskaalen  indeholdt  en  god  Pægl. 
De  la  Salle  kunde  dog  uagtet  den  haarde  Medfart 
gaa  hjem,  støttet  af  to  Tjenere,  men  han  befandt  sig 
daarlig  om  Natten,   dog  var  det  overstaaet  den  næste 

Da^.  Man  fortalle  Kongen,  at  jeg  (de  la  Salle)  havde 
været  meget  beruset,  hvorover  hele  HofTet  morede  sig, 
og  jeg  blev  mere  anset  desformedelst." 


Kong  Frederik  llls  og  Dronning  Sophie  Amalies 
ældste  Datter  Anna  Sophie  var  født  den  1ste  Septbr. 
1647  paa  Flensborghus  Slot. 

Den  10de  Oktbr.  1068  fejredes  i  Kjøbenhavn  hendes 
Forlovelse  med  Kurfyrst  Johan  Georg  III  af  Sachsen. 
I  Mangel  af  bedre  Morskab  bleve  Amagerne  tilsagte 
til  den  13de  Oktober  at  give  en  Forestilling  i  Faste- 
lavnsløjer  paa  Slotspladsen.  Det  gik  for  sig  om  ?2fter- 
middagen ;  Amagerne  kom  da  i  Optog  til  Hest  med 
Faner,  Forke  og  Stager;  de  red  og  stak  til  en  mellem 
lo  Stænger  hængende  Tønde,  i  hvilken  to  levende 
Kalle  vare  spærrede  inde,  indtil  de  havde  stødt 
Bunden  ind,  og  Kattene  sprang  ud.  Den,  som  havde 
vundet  Sejr  i  denne  Ridderdaad,  blev  ført  hjem  be- 
krandset. 

Efterat  denne  Leg  var  tilendebragt,  til  hvilken  Til- 
løbet af  Folk  var  meget  stort,  red  de  efter  en  levende 
ophængt  Gaas  og  kneb  Hovedet  af  den.  Al  denne 
Morskab  blev  betragtet  oppe  fra  det  kongelige  Slot 
til  henimod  Aften,  da  Kurprindsen  spiste  ved  Maje- 
stæternes Taffel. 

Under  ChrLstian  V  blev  det  Skik,  at  Hoffet  selv, 
iført  Amagerdragt,  log  Del  i  Lystighederne. 

Om  Fastelavn  i  Aaret  1692  skrives  der:  .,Haver 
det  ganske  kongelige  Hof  sig  med  Kaner  udi  Amager- 
Habit  til  Ny  Amager  begivet,  hvor  de  til  Middag 
spiste.'' 

I  Aaret  1694  gives  følgende  Beskrivelse:  „Paa 
Hvidetirsdag  iføre  Kongen,  Dronningen,  den  kongelige 
Familie,  de  inden-  og  udenlandske  Ministre  og  alle 
lil   Hoffet   hørende   Personer   sig  den   nordhollandske 

Bondedragt  med  vide  Benklæder,  korte  Trøjer,  store 
blaa  Huer;  og  Damerne  blaa  Skørter  samt  en  løjerlig 
Hovedpynt.  Saaledes  udstaflerede  sætte  de  sig  paa 
Vogne;  Herrerne,  som  selv  køre,  foran,  Damerne 
bagved,  og  køre  ud  paa  Amager,  tre  Fjerdingvej  fra 
Byen. 

Her  danse  de  til  Musik  af  Sækkepibe  og  skurrende 
Violiner  og  spise  Landsbykost  af  Ler-  og  Træfade 
med  Træskeer.  Naar  de  nu  have  tilbragt  Dagen 
med  denne  Slags  Morskab,  hvorved  alle  ere  lige,  og 
man  ikke  tager  synderlig  Hensyn  til  Rangen,  køre 
de  om  Aftenen  paa  samme  Maade  hjem,  beværtes  af 
Statholder  Gyldenløve  med  en  Komedie  og  et  præg- 
tigt Aftensmaaltid  og  tilbringe  Natten  med  et  Bal  i 
det  samme  Kostume,  som  de  hele  Dagen  have 
baaret." 

Ovennævnte  Prinsesse  Anna  Sophie  havde  Bryllup 
paa  Kjøbenhavns  Slot  den  9de  Oktbr.  1666.  Paa 
Grund  af  Moderen  Dronning  Sophie  Amalies  Upasse- 
lighed gik  Bryllupshøjtideligheden  meget  stille  af. 
Vielsen  skete  i  Dronningens  Gemak,  hvor  ogsaa  Tatfel 
holdtes.  Ingen  af  de  fremmede  Gesandter  vare  ind- 
budne  til  denne  Fest.  Den  21de  Oktbr.  forlod  det 
unge  Par  Kjøbenhavn  og  drog  til  Sachsen. 

Anna  So])hie  besøgte  Danmark  i  Aaret  1670;  hun 
ytrede  da  stor  Medynk  med  den  fangne  Eleonore 
Christine  Ulfeldt,  men  det  hjalp  ikke  den  fangne 
Kongedatter  noget  overfor  Dronning  Sophie  Amalies 
haarde  Hjerte.  — 

Kurfyrstinde  Anna  Sophie  blev  Enke  efter  25  Aars 
Ægteskab.  Selv  døde  hun  i  Aaret  1717.  Om  hende 
blev  der  sagt  fra  Sachsen,  at  hun  var  en  Fyrstinde 
af  udsædvanlig  Dyd,  ret  en  Moder  for  sit  Folk,  en 
Støtte  for  den  evangeliske  Kirke,  og  hun  blev  begrædt 
efter  sin  Død  med  Oprigtighed.'^ 

Kong  Frederik  IITs  Datter  Frederikke  Amalie, 
født  1()49,  l)lev  gift  med  Hertug  Christian  Albrecht 
af  Gottorp.  Brylluppet  stod  paa  Glyksborg,  som  det 
hedder  i  Beretningen  „uden  nogen  synderlig  Pomp', 
i  Aaret  16G7.  Det  blev  et  ulykkeligt  Ægteskab,  idet 
Hertugen  behandlede  hende  daarligt,  og  Stridig- 
hederne imellem  hendes  Gemal  og  hendes  Broder 
Christian  V  bragte  hende  i  en  pinlig  Stilling.  Hun 
blev  Enke  1694  og  døde  1704. 


Prinsesse  Vilhelmine  Ernestine  hører  man  senere 
ikke  meget  til,  og  hun  griber  ikke  ind  i  Danmarks 
Historie,  saa  vi  kunne  forbigaa  hende  og  hendes 
Gemal  Kurfvrste  Carl  af  Pfalz. 


Prinsesse  Ulrikke  Eleonore,  yngste  og  efterlevende 
Datter  af  Kong  Frederik  III,  født  den  Ilte  Septbr.  1656 
paa  Kjøbenhavns  Slot,  var  en  sjelden  elskelig,  mild 
og  from  Kvinde.  Hun  blev  i  Fredens  Interesse  i 
Aaret  1675  forlovet  med  den  svenske  Konge  Carl  XI, 
men  samme  Aar  udbrød  der  Krig  (den  skaanske  Krig) 
imellem  Danmark  og  Sverrig;  Brylluppet  blev  derved 
udsat,  til  Freden  var  sluttet.  Efter  Fredslutningen 
kom  den  svenske  Statsmand  Johan  Gyllenstjerna  med 
stort  Følge  til  Kjøbenhavn  for  at  træffe  de  sidste 
Forberedelser  dertil.  Gyllenstjerna  optraadte  med  en 
ualmindelig  Pragtsyge  og  et  anmassende  Overmod, 
som  ofte  grænsede  til  Simpelhed,  saa  han  ikke  var 
fri  for  at  være  en  besværlig  Gæst.  Engang  da  Gyllen- 
stjerna saaledes  gav  et  Gæstebud  for  nogle  fornemme 
danske  Herrer,  vare  alle  de  tilstedeværende  Svenskere 
stærkt  bevæbnede. 

De  danske  undrede  sig  herover,  og  da  de  ikke 
stolede   ret   paa    deres  Vært,    spurgte   Ulrik  Frederik 

Gyldenløve,  om  Geværerne  vare  ladte.  Istedetfor  at 
svare,  tog  Johan  Gyllenstjerna  Karabinen  fra  en  af 
Drabanterne,  spændte  Hanen  derpaa,  og  fyldte  Gevær- 
piben med  Vin,  foreslog  en  Skaal  for  Nordens  tvende 
Herskere ,  tømte  derpaa  dette  besynderlige  Vinbæger, 
og  aifyrede  tilsidst  Karabinen,  saa  at  Kuglen  blev 
siddende  i  Loftet;  han  ])ad  dernæst  Gyldenløve  og  de 
andre  Gæster  at  gøre  ligesaa,  som  de  dog  betakkede 
sig  tor;  rigtig  Feststemning  var  der  vel  næppe. 

Der  fortælles  og,  at  Gyllenstjerna  havde  udklædt 
sig  som  en  Bonde  ved  en  Maskerade,  der  i  de  samme 
Dage  gaves  paa  Slottet  i  Kjøbenhavn.  Han  gav  denne 
Rolle  udmærket,  men  Christian  V  bemærkede  ond- 
skabsfuldt, at  Manden  ikke  havde  behøvet  at  gøre 
sig  Ulejlighed  med  at  klæde  sig  ud,  thi  i  sin  daglige 
Fremtræden  var  han  et  trofast  Billede  af  det,  han 
nu  søgte  at  fremstille.  —  Paa  Grund  af  Gyllenstjernas 
plumpe  Væsen  gav  de  danske  Hofmænd  ham  Øge- 
navnet „Kørehesten".  Man  følte  sig  lettet,  da  han 
atter  rejste  bort. 

Imidlertid  belavede  nu  Prinsesse  Ulrikke  Eleonore 
sig  paa  at  drage  over  til  Sverrig.  Til  sin  Broder 
Kong  Christian  V  skrev  eller  sagde  hun  ved  Afskeden, 
da  hun  rejste:  „Min  Konge  og  Broder!  Jeg  gaar  nu^ 
hen  og  bliver,  efterdi  I  befaler  det,  en  Dronning  i 
Sverrig,  dog  elsker  jeg  aldrig  saa  Sverrig,  at  jeg 
skulde  forgætte,  at  Danmark  er  mit  Fædreneland, 
Jeg  forhaaber  langt  mere,  imellem  min  Ægteherre 
og  min  Broder  saaledes  at  forholde  mig,  at,  om  Gud 
vil ,  den  sildige  Efterverden  skal  berømmeligen  efter- 
sige  mig,  at  jeg  har  været  et  Kærligheds  Baand  imel- 
lem begge  disse  nordiske  Kroner." 

Prinsesse  Ulrikke  Eleonore  var  alt  elsket  af  det 
svenske  Folk,  forinden  hun  kom  til  Sverrig,  idet  hun 
nemlig  i  Krigens  Tid  havde  solgt  sine  Juveler  for  at 

hjælpe  tk'  fangne  Svenske,  der  vare  internerede  i  Kø- 
l)enhavn. 

Den  4de  Maj  1680  steg  Prinsesse  Ulrikke  Eleonora 
i  Land  paa  svensk  Jordbund,  og  to  Dage  senere  viedes 
hun  i  dyl)  Stilhed  til  Kong  Carl  XI  paa  Herregaarden 
Skollorp  ved  Halmstad.  Men  Ægteskabel  skulde  ikke 
blive  lykkeligt. 

Et  Sagn  fortæller,  at  Carl  XI  paa  selve  Bryllups- 
dagen inden  Vielsen  irettesatte  Gyllenstjerna,  fordi 
han  ikke  havde  kunnet  skaffe  ham  en  smukkere 
Hustru,  og  at  Kong  Carl  endog  i  det  første  Øjeblik 
vægrede  sig  ved  at  gifte  sig  med  den  danske  Prin- 
sesse. Imidlertid  slog  den  haarde  og  kolde  Konge 
sig  til  Taals,  og  Vielsen  foretoges.  Ulrikke  Eleonora 
havde  strenge  Dage  under  hele  sit  Ægteskab,  da  hendes 
kongelige  Gemal  kun  kendte  lidt  til  de  blidere  Fø- 
lelser og  gik  i  sin  holsten-gottorpske  Moders  Lede- 
baand,  som  hadede  sin  Svigerdatter,  fordi  hun  var 
dansk,  og  gjorde  alt  for  at  fjerne  Ægtefællerne  fra 
hinanden.  Ulrikke  Eleonora  søgte  Trøst  i  at  sprede 
Lykke  og  Glæde  omkring  sig,  og  havde  hun  end  for 
lidt  Herredømme  over  sin  Mand  til  at  kunne  ændre 
eller  mildne  hans  ubøjelige  Strenghed,  fattedes  det 
hende  dog  ikke  paa  Midler  til  med  rund  og  kærlig 
Haand  at  aftørre  mangen  ulykkeligs  Taare.  Hendes 
hele  Væsen  var  Mildhed,  Medfølelse,  Kærlighed  og 
Forsoning. 

Faa  af  Sverrigs  Dronninger  leve  i  saa  velsignet 
Ihukommelse  som  hun. 

Kun  i  IH  Aar  levede  hun  i  sit  Ægteskab,  i  hvilket 
hun  fødte  7  Børn,  af  hvilke  Kong  Carl  XII  blev  den 
navnkundigste. 

Først  da  Dronning  Ulrikke  Eleonora  laa  paa  sit 
yderste,  gik  det  op  for  hendes  Ægtefælle  Kong  Carl  XI, 
hvormeget  han  mistede  i  hende,  og  da  frembrød  af 
hans    hidtil    tillukkede    Hjerte    en    Kærlighed    og    en 

Sorg,  langt  heftigere,  end  nogen  skulde  have  ventet 
af  den  stærke  og  haardsindede  Mand.  Han  flød  hen 
i  Taarer,  og  man  kunde  se  ham  hver  Dag  i  mange 
Timer  ved  Dronningens  Seng  og  selv  tage  Del  i  al 
den  Omhu,  der  skænkedes  hende.  Hendes  Taalmodig- 
hed  og  altopofrende  Ømhed  havde  endelig  overvundet 
hans  Kulde. 

Den  26de  Juli  1693  døde  den  fromme  Dronning, 
savnet  og  begrædt  af  alle. 

Kong  Carl  besvimede  i  det  samme  Øjeblik,  hun 
udaandede,  og  maatte  aarelades  for  at  komme  til  sig 
selv  igen.  Da  han  forlod  Slottet  Carlsberg,  hvor  hun 
var  død,  hørte  man  ham  sige:  „Her  efterlader  jeg 
mit  halve  Hjerte." 

I  sin  Dagbog  skrev  han:  „Jeg  har  mistet  en  gud- 
frygtig, dydsiret  og  kær  Dronning  og  Ægtemage,  mig 
til  stor  Ulykke  og  Sorg"   .... 

Lang  Tid  henrandt,  inden  Kongen  kunde  taale  at 
tale  om  den  afdøde.  Sin  Hustrus  Død  kunde  Kong 
Carl  XI  ikke  glemme,  og  over  hans  sidste  Aar  bredte 
Tungsindet  sit  Mørke. 

Anden  Paaskedag  den  5te  April  1697  døde  Kong 
Carl  XI  paa  Stockholm  Slot  efter  10  å  12  Dages 
smertelig  Sygdom,  knap  42  Aar  gammel. 

Kort  efter,  endnu  i  samme  Aar,  brændte  dette 
Slot,  ved  hvilken  Lejlighed  det  kongelige  Lig  med 
stor  Besvær  reddedes  fra  at  indebrænde  paa  Slottet. 


Prins    Georg    eller    Jørgen    var    Frederik  IIl's    og 
Dronning  Sophie  Amalies  anden  og  yngste  Søn;   han 


blev  født  1653  og  døde  1708. 


Hans  Moder  var  tidlig  ude  om  et  passende  fyrste- 
ligt Parti  for  denne  sin  yngste  Søn,  som  særlig  laa 
hendes  Hjerte  nær.  Da  derfor  den  unge  polske  Konge 
Michael  døde  i  Aaret  1673  os,  efterlod  sig  en   21aarig 

Knke,  var  Enkedronningen  siraks  i  Aktivitel  for  al 
tbrskalTe  sin  Søn  Jørgen  l)aade  Kronen  og  Enken ; 
helsl  dog  del  første,  saa  lik  det  at  l)live  med  Resten, 
som  det  kunde.  Polen  var  jo  nemlig  et  Valgrige;  det 
var  derfor  ikke  sagt,  at  den,  der  tog  Enken,  ogsaa 
tik  Kronen,  thi  det  skulde  der  nemlig  stemmes  om. 
Griffenfeld  holdt  ikke  meget  af  den  hele  Plan,  men 
for  at  faa  Ro  for  den  i  denne  Sag  ivrige  Enkedron- 
ning blev  en  dansk  Afsending  Sehested  sendt  ned  til 
det  polske  Kongevalg,  men  da  han  ikke  havde  ret 
mange  Penge  i  sin  Lomme  hjemmefra  til  at  fremme 
sit  Formaal  med,  og  han  ejheller  turde  give  bestemt 
Løfte  om  den  danske  Prins  Jørgens  Overgang  til 
Katholicismen,  kom  denne  ikke  i  Betragtning;  deri- 
mod valgtes  Feltherren  Johan  Sobieski  til  Konge,  og 
dermed  var  Enkedronningens  Haab  skrinlagt. 

Hun  begyndte  derfor  nu  at  spejde  videre  ad  anden 
Kant.  Da  Kong  Carl  II  af  England  var  barnløs, 
skulde  hans  Broder  Jakob,  Hertug  af  York,  arve 
iiam,  og  da  denne  kun  havde  to  Døtre,  vilde  disse  i 
sin  Tid  komme  paa  den  engelske  Trone  efter  hin- 
anden, naar  der  ikke  var  Livsarvinger  af  den  ældste 
Søster.     Det  slog  i  Virkeligheden  til  senere. 

Den  danske  Prins  Jørgen  friede  til  den  yngste 
engelske  Prinsesse  Anna,  og  han  fik  hendes  Ja;  den 
ældste  Søster,  som  ellers  var  den  sikreste  at  fri  til 
for  at  faa  fat  i  Kronen,  var  da  forlængst  gift. 

I  Aaret  1683  sejlede  Prins  Jørgen,  eller  som  han 
kaldtes  herefter  Georg,  til  England,  og  den  28de  Juli 
samme  Aar  holdt  han  Bryllup  med  Prinsesse  Anna 
i  St.  James  i  London.  Prinsen  havde  ikke  saa  lille 
en  dansk  Hofstat  med  sig,  men  det  blev  betydet 
ham ,  at  den  maatte  vende  tilbage  til  Danmark  efler 
Brylluppet.  I  Aaret  1689  fik  Prins  Jørgen  Titel  af 
Hertug  af  Cumberland. 

Da     Prinsesse    Annas    Svoger    Kong    Vilhelm    III 

den  19de  Marts  1702  styrtede  med  sin  Hest,  hvilket 
forvoldte  hans  Død,  besteg  Prinsesse  Anna  den  engelske 
Trone;  hun  var  da  38  Aar  og  hendes  Gemal  49  Aar. 
Ved  sin  Tronbestigelse  i  1702  forsøgte  Dronning  Anna 
at  forskaffe  sin  Mand  Titel  af  Konge,  men  det  mis- 
lykkedes; han  maatte  foruden  Hertugtitelen,  han 
havde ,  nøjes  med  Titelen  Generalissimus  og  Stor- 
admiral,  skønt  han   hverken  førte  Hær  eller  Flaade. 

Prins  Jørgen  levede  lykkeligt  med  Dronning  Anna; 
de  passede  forsaavidt  godt  sammen,  som  ingen  af  dem 
var  videre  godt  begavet,  og  derfor  den  ene  ikke  havde 
Anledning  til  at  se  den  anden  over  Hovedet.  Den 
engelske  Biskop  Burnet  sagde  om  Prins  Jørgen,  at 
han  vidste  mere,  end  han  forstod  at  udtrykke. 

En  stor  Sorg  for  Prins  Jørgen  og  Dronning  Anna 
var  det,  at  alle  de  mange  Børn,  der  fødtes  i  deres 
Ægteskab,  døde  som  smaa.  Det  Barn,  der  levede 
længst,  blev  kun  11  Aar,  og  dog  angives  der  at  have 
været  født  mindst  15  Børn  i  dette  Ægteskab,  og  des- 
uagtet overlevede  Moderen  dem  alle,  saa  Tronen  efter 
hende  gik  over  til  hendes  fjernere  Slægtning  Kurfyrst 
Georg  den  Første  af  Hannover. 

Baade  Dronning  Anna  og  Prins  Jørgen  vare  i  en 
Aarrække  under  Hertugen  af  Mariboroughs  og  Frues 
stærke  Paavirkning. 

Prins  Jørgen  var  ofte  svag,  men  hans  Gemalinde 
passede  ham  med  Omhu. 

Han  døde  af  Asthma  og  Vattersot  i  Aaret  1708. 
Skønt  han  i  den  engelske  Politik  hverken  kunde  gøre 
fra  eller  til,  skrev  den  svenske  Gesandt,  at  Danmark 
i  ham  mistede  et  godt  Rygstød. 

Dronning  Anna  af  Storbritannien,  den  sidste  Stuart 
paa  den  engelske  Trone,  døde  1714,  50  Aar  gammel. 

En  fransk  Historieskriver  St.  Victor  fortæller,  at 
Dronning  Anna  af  England,  som  var  meget  hengiven 
til  Nydelsen  af  stærke  Drikke,  tog  altfor  drabeligt  til 

sig  af  det  store  Kvantum  fortræffelige  Vine,  som  Kong 
Ludvig  XIV  af  Frankrig  sendte  hende  i  Anledning  af 
den  imellem  England  og  F'rankrig  afsluttede  Fred  i 
Utrecht  1713  efter  den  spanske  Arvefølgekrig.  Det 
var,  skriver  samme  Franskmand,  Revanchen  for  Hoch- 
sledt  og  Ramillies,  at  Dronningen  af  England  blev 
ilræbt  af  Frankrigs  Vine,  idet  Ludvig  XIV  tabte  oven- 
nævnte to  Slag  overfor  Englænderne,  anførte  af  Mari- 
borough. Der  Ilød  ogsaa  dansk  Blod  i  de  Slag,  idet 
danske  Lejetropper  deltoge  i  denne  Danmark  helt 
uvedkommende  spanske  Arvefølgekrig. 


XVIII.    KONG  CHRISTIAN  V. 

KONG  Frederik  III's  og  Dronning  Sophie  Amalies 
ældste  Søn  var  født  paa  Flensborg  Slot  den 
15de  April  1646. 

Om  denne  unge  Prins  siges  der,  at  han  var  født 
med  to  Tænder,  hvad  der  gav  hans  Farfader  Kong 
Christian  IV,  der  holdt  ham  over  Daaben,  Lejlighed 
til  at  sige:  „Herr  Kompan,  Du  wirst  noch  um  Dich 
beiszen,  wenn  Du  zu  Jahren  kommst". 

Da  Kronprins  Christian  var  16  Aar  gammel  ,•  blev 
han  konfirmeret  i  Frederiksborg  Slotskirke.  Prinsen 
havde  ikke  faaet  nogen  lærd  Opdragelse,  men  var 
dog  ikke  helt  forsømt,  og  udtrykte  sig  godt  paa 
Dansk,  Tysk  og  Fransk,  saavel  mundtlig  som  skriftlig, 
skønt  han  aldrig  blev  videre  stiv  i  Retskrivningen. 

Efter  Konfirmationen  vilde  Kongen,  at  Kronprins 
Christian  skulde  gøre  en  Udenlandsrejse  for  at  ud- 
danne sig.  Kaptajn  A.  Tuxen  omtaler  i  „Museum" 
1892  denne  Rejse,  hvoraf  her  et  kort  Uddrag.  Rejsens 
første  Maal  var  Holland.  Hr.  Christoffer  Parsberg  til 
Jernit,  en  kundskabsrig,  dannet  og  rig  Mand,  blev 
Kronprins  Christians  Hovmester  paa  denne  Rejse. 
Præceptor  var  Hr.  Mathesius,  og  Italieneren  Giovanni 
Lopez  Sprogmester.  Hele  Følget  med  Tjenerskab  be- 
stod af  15  Personer. 

Den  20de  Maj  1662  rejste  Selskabet  fra  Frederiks- 

borg,  og  etter  (i  Dages  Forløb  naaedes  Ribe.  Da  det 
var  stiv  Vestenvind,  maatte  Kronprinsen  forblive  to 
Dage  i  Ribe,  og  at  han  kedede  sig  der,  kan  ses  deraf, 
at  han  skrev  hjem :  ., Formedelst  den  ringe  Tidsfordriv, 
jeg  her  haver,  saa  og  for  den  Begærlighed,  jeg  haver 
videre  min  Rejse  at  fortsætte,  vilde  ønske,  at  Gud  os 
snart  vilde  tilsende  gunstig  Vind.  Saa  snart  Gud  vil, 
jeg  i  Holland  ankommer,  vil  jeg  formode  vidtløftigere 
Materie  at  skrive  om."  Vinden  blev  omsider  føjelig, 
og  den  29de  Maj  giede  to  Baade  ned  ad  Ribe  Aa,  som 
førte  Rejseselskabet  ud  til  det  ventende  Skib. 

Efter  to  Dages  Sejlads  fik  man  Holland  i  Sigte. 
Skibet  drev  ned  mod  Øen  Ameland,  hvor  man  kastede 
Anker.  Indbyggerne  paa  Øen  troede,  det  var  Sørøvere, 
mødte  bevæbnede  paa  Strandbredden  og  arresterede 
den  første  Baadsmand,  der  gik  i  Land,  indtil  Misfor- 
staaelsen  opklaredes,  og  hele  Følget  blev  færget  over 
til  Fastlandet. 

Omsider  kom  de  til  Amsterdam,  hvor  man  havde 
ondt  ved  at  bevare  det  Incognito,  som  Frederik  III 
ønskede  iagttaget  som  hensigtsmæssigere  og  billigere. 
I  Amsterdam  traf  Kronprinsen  sin  Halvbroder  Ulrik 
Frederik  Gyldenløve,  som  viste  Prinsen  omkring.  I 
Tøjhuset  der  fandt  de  et  Par  gamle  Kanoner  med 
Christian  IV's  Mærke  paa.  I  det  ostindiske  Kom- 
pagnihus saa  de  uhyre  Oplag  af  Muskat,  Peber, 
Kanel  og  Nelliker,  et  uvant  Syn  paa  den  Tid.  Her 
lod  Prinsen  og  Gyldenløve  sig  veje;  de  vejede  hen- 
holdsvis 105  og  177  Pund,  de  vare  da  16  og  24  Aar. 
Kronprinsen  turde  ikke  blive  længe  i  Amsterdam,  da 
han  samlede  Opløb,  naar  han  viste  sig  ofTentlig  der, 
og  det  gentog  sig  i  Zaandam,  Edam,  Hoorn  og  Medem- 
blik.  Da  Prinsen  senere  kom  til  Amsterdam,  maatte 
han  dinere  hos  Enkeprinsessen  af  Oranien  uagtet 
Incognitoet.  Da  det  blev  bekendt,  hvem  Rejseselskabet 
bestod  af,   blev  Rejsen   herefter  dyrere,   og  det  kneb 

for  Rejsemarskallen  Parsberg,  der  ofte  maatte  laane 
sig  frem  og  endog  maatte  lægge  ud  af  sin  egen 
Lomme. 

Fra  Amsterdam  g.jorde  Selskabet  et  lille  Besøg  i 
Antwerpen  og  derfra  til  Veere,  den  By,  hvorfra 
Christian  II's  Dronning  var  sejlet  til  Danmark.  Senere 
rejstes  til  Briissel ,  hvor  Kunst-  og  Malerisamlinger 
besaas;  derfra  til  Gent,  hvor  man  besøgte  Prinzen- 
hoof  og  saa  det  lille  Kammer,  hvor  Kejser  Carl  V 
var  født,  ligesom  det  smukke  Raadhus  og  Maleri- 
musæet  blev  besøgt.  Fra  Gent  gik  Turen  over  Ostende 
og  Dunkerque  til  Caiais. 

Den  4de  Septbr.  sejledes  i  Kong  Carl  II  af  Englands 
prægtige  Yacht  „St.  Catharina"  til  England.  Kron- 
prinsen havde  ikke  nogen  Glæde  af  den  Sejltur;  thi 
han  laa  paa  Skibet  i  den  overdaadigt  udstyrede  Seng 
med  de  Damaskes  Forhæng ,  vaandende  sig  under 
Søsygens  Kvaler.  Ilde  medtagen  gik  han  med  nær- 
meste Ledsagere  fra  Borde  ved  Deal  og  gav  Besæt- 
ningen 20  Pund  Sterling  i  Drikkepenge,  medens  Skibet 
sejlede  videre  op  ad  Themsen. 

Ankommen  til  London  gjorde  Prins  Christian  Visit 
hos  Kongen  og  Dronningen  af  England  og  tiltraadte 
et  Par  Dage  efter  til  Hest  med  sit  Følge,  —  en  Ka- 
valkade paa  16  Heste,  —  en  Lystrejse  til  det  sydlige 
England  og  modtoges  med  storartet  Gæstfrihed  paa 
de  prægtige  Herresæder  der. 

I  den  lille  By  Salisbury  var  Prinsen  og  Følge  i 
Kirke  en  Søndag;  Bispen  prædikede.  Efter  Guds- 
tjenesten, „hvoraf  vi  forstode,  hvad  vi  kunde",  som 
der  skrives  hjem,  vare  de  alle  Bispens  Gæster.  Be- 
folkningen i  Byen  viste  sin  Glæde,  saa  godt  den  for- 
maaede.  Da  Prinsen  næste  Dag  rejste,  var  en  ung 
Fyr  klavret  op  paa  Kirkespirets  Knap,  sad  der  og 
drak  et  Glas  paa  den  danske  Prins's  Velgaaende. 

Prins  Christian  og  Følge  red  derfra  til  Oberst  Pop- 

hams  Herresæde,  hvor  Tonen  nok  var  livligere  end 
i  Bispeganrden,  _thi  der  var  adskilligt  Fruentimmer 
al"  Oberstens  Familie,  og  blev  der  holdt  som  en  liden 
Balle  den  ganske  Nat",  skrives  der. 

Senere  kom  Prinsen  til  Oxford,  hvor  han  maatte 
døje  at  høre  paa  en  latinsk  Velkomsttale.  Fra  Ox- 
ford drog  Rytterskaren  til  Greven  af  Lindsey,  paa 
hvis  Slot  Prins  Christian  tilbragte  Natten  i  det  samme 
Kammer,  hvor  hans  Farfader  Christian  IV  havde 
hvilet,  da  han  i  sin  Tid  besøgte  England.  Næste  Nat 
tilbragte  Prinsen  til  en  Afveksling  paa  et  Værtshus  i 
Uxbridge,  hvor  der  var  stort  Kvægmarked.  Den  føl- 
gende Dag  besaaes  Slottet  Hamton  Court,  og  derfra 
sejlede  Prinsen  ned  ad  Themsen  til  London  efterat 
have  moret  sig  udmærket  paa  Udilugten. 

I  London  holdtes  der  Dyrekampe  for  ham,  hvor 
Tyre,  Bjørne.  Hunde,  Haner,  ja  endog  Aber  kæmpede 
indbyrdes. 

Kronprinsen  gjorde  det  bedste  Indtryk  overalt,  og 
Rejsemarskallen  Parsberg  var  glad  derover,  men  han 
havde  dog  mange  Bekymringer,  thi  Livet  i  London 
var  utroligt  dyrt.  I  denne  Nød  kom  den  engelske 
Konge  dem  til  Hjælp,  idet  han  tilbød  hele  Selskabet 
at  leve  paa  engelsk  Bekostning  hele  Resten  af  Op- 
holdet i  England;  —  det  hjalp  saalænge. 

Prins  Christian  havde  antaget  to  Pager,  en  engelsk 
og  en  fransk;  men  den  sidste  blev  snart  bortjaget,  da 
det  viste  sig,  at  han  ikke  var  adelig,  men  Søn  af  en 
fransk  Musikanter,  og  det  kunde  ikke  gaa.  De  prin- 
selige Tjeneres  Liberi  var  grønne  Kjoler  med  Sølv- 
snore og  gule  Permissioner. 

Det  havde  været  Kong  Frederik  III's  Mening,  at 
hans  Søn  skulde  have  studeret  paa  Rejsen,  men  det 
blev  der  daarlig  Tid  til  paa  hele  Turen;  der  var  saa- 
meget  at  se  og  opleve.  Den  engelske  Konge  vilde  give 
Kron))rins    Christian    Hosebaandsordenen;    det    havde 

dennes  Fader  ikke  noget  imod,  naar  Kong  Carl  per- 
sonlig overrakte  ham  den  og  Kronprinsen  ikke  knæ- 
lede under  Ceremonien  —  og  det  skete  virkelig  saa. 

Paa  den  Tid  var  der  i  London  en  engelsk  Stats- 
mand Philip  Meadowe,  som  i  Aarene  1657  og  1658 
havde  været  Cromwells  Gesandt  i  Kjøhenhavn;  ham 
havde  Frederik  III  gjort  til  Ridder  af  Elefanten,  — 
og  nu  skulde  Christoffer  Parsberg  se»  at  faa  denne 
Elefantorden  med  tilbage  til  Danmark,  da  den  engelske 
Konge  Carl  II  ikke  syntes  om,  at  en  af  Kongemagtens 
gamle  Fjender  bar  denne  Orden. 

Den  snu  Englænder  Meadowe  vilde  dog  ikke  af- 
staa  denne  sin  danske  Elefant  uden  at  faa  et  Veder- 
lag af  10000  Pund  Sterling  derfor,  skønt  Ordenen 
kun  havde  en  Værdi  af  1000  Rigsdaler;  der  blev  nu 
pruttet  med  Englænderen,  som  tilsidst  lod  sig  nøje 
med  2000  Rdlr. ,  og  Parsberg  førte  saa  „Elefanten" 
med  sig  hjem. 

Omsider  forlodes  London,  og  paa  et  kongeligt  Skib 
naaede  Prins  Christian  og  Følge  snart  Caiais;  dog, 
da  det  var  Ebbetid,  maatte  Skibet  ankre  langt  ude, 
og  Kronprinsen ,  som  ejheller  denne  Gang  havde 
syntes  godt  om  Sejladsen,  blev  ligesom  sit  Følge 
baaren  i  Land  af  Matroserne,  og  alle  kom  de  tem- 
melige  vaade  ind  til  Caiais. 

I  Amiens  og  St.  Denis  besaa  Prinsen  Kirkerne,  som 
baade  vare  arkitektonisk  skønne  og  rummede  mærke- 
lige Relikvier,  f.  Ex.  en  af  Apostlen  Thomas's  Fingre, 
noget  af  den  Myrrha,  de  Vise  fra  Østerlandet  ofrede 
til  Jesubarnet,  en  Vandkrukke  fra  Brylluppet  i  Cana, 
og  nogle  Klude  af  Christi  Svøb  etc.  etc. 

Prins  Christian  kørte  stilfærdigt  ind  i  Paris  for  ej 
at  vække  Opsigt.  Her  maatte  Hovmester  Christoffer 
Parsberg  atter  til  at  føre  Hus  for  dansk  Regning,  og 
det  kneb  haardt  med  Pengene.  Parsberg  gjorde  for- 
nøden Aftale  forud,  naar  og  hvorledes  Prinsen  skulde 

have  ForetraMle  hos  Kong  Ludvig  XIV;  man  enedes 
om,  at  denne  skulde  .,embrassere"  Kronprinsen  og 
kalde  ham  „mon  frére'*,  hvorpaa  begge  skulde  sætte 
Hatten  paa  Hovedet.  Ved  en  senere  Lejlighed  sagde 
Ludvig  XIV  til  Prins  (^iristian,  at  han  misundte  ham 
hans  Rejse;  thi  selv  havde  han  aldrig  rejst  uden- 
lands. 

I  sin  Beretning  til  Kong  Frederik  III  skriver  Pars- 
berg  om  den  24aarige  Konge  Ludvig  XIV:  „Han  er 
en  Herre  af  overmaade  god  Esprit,  som  i  Begyndelsen 
synes  noget  „fier-,  men  saa  snart  han  begynder  at 
tale,  er  hel  angenem  og  taler  med  en  „douceur",  som 
er  capable  at  vinde  alle  Gemytter".  — 

I  Karnevalstiden  sloges  Gækken  løs  i  Paris,  og 
Prins  Christian  tog  Del  deri  og  var  til  flere  Fester; 
han  saa  den  skønne  Mademoiselle  la  Valliére  danse 
i  en  „over  al  Maade  skøn  Ballet''  i  Palais  Royal. 

Kronprinsen  var  ogsaa  til  et  Hofbal  paa  Louvre, 
hvor  den  franske  Dronning  Marie  Therese  bar  for 
.'i  Millioner  Francs  Juveler  paa  sig,  og  Kong  Ludvigs 
Broder  var  „helt  skrammereret"  med  Diamanter.  For 
Resten  brugte  man,  som  Parsberg  fortæller,  ved  slige 
Lejligheder  at  leje  Smykker  af  Juvelererne,  og  mange 
bare  falske  Ædelstene  og  Perler.  Enkedronning  Anna 
af  Østerrig  fikserede  i  Kronprinsens  Nærværelse  ad- 
skillige fornemme  Herrer  og  Damer,  der  var  „heil 
bebræmmede  •  med  imiterede  Juveler. 

Der  var  tænkt  paa,  at  Prins  Christian  ogsaa  skulde 
have  været  til  Italien ;  men  dels  vilde  der  saa  gaa 
yderligere  Penge  med,  dels  var  det  ikke  let  at  komme 
bort  fra  Paris,  især  da  Ludvig  XIV  arrangerede  Jagt- 
partier for  Kronprinsen. 

Det  var  første  Gang,  at  denne  var  paa  en  Par- 
forcejagt,  og  han  var  lutter  Liv  og  Fyrighed.  Den 
franske  Konge  raadede  ham  til  at  indføre  denne  Jagt- 
maade  i  Danmark,  og   dette  Raad   faldt  kun  i  altfor 

god  Jord.  Prinsen  forsøgte  ogsaa  Falkejagt  med  de 
Falke,  hans  Fader  havde  foræret  den  franske  Konge; 
—  snart  hidsede  han  Hjorte,  snart  søgte  han  at 
komme  Ulve  paa  Skud. 

Den  franske  Konges  Jagtetat  havde  Ordre  til  paa 
enhver  Tid  at  stille  Heste,  Hunde,  Falke  og  Jægere 
til  Prins  Christians  Disposition,  saa  denne  tumlede 
sig  af  Hjertens  Lyst  i  Paris's  skovrige  Omegn;  det 
var  en  gylden  Tid  for  ham.  Ogsaa  paa  anden  Maade 
blev  der  sørget  for  hans  Adspredelse.  I  Vincennes 
afholdtes  der  Dyrekampe,  hvor  Løver  kæmpede  med 
Tyre,  og  Bjørne  med  Hunde,  eller  Ulve  med  Hunde  etc. 

Sin  Fødselsdag  den  15de  April  fejrede  Prins  Chri- 
stian i  Paris,  men  dermed  var  det  interessante  Ophold 
ogsaa  forbi.  Det  tyngede  svært  paa  Rejsekassen  med 
alle  de  Afskedsgaver,  der  maatte  ydes  her  og  der.  Ved 
Afskedsaudiensen  sagde  Ludvig  XIV  om  Prins  Chri- 
stian: „Han  minder  om  mig  selv,  da  jeg  var  i  samme 
Alder;  jeg  var  tilbageholdende  og  ikke  meget  talende, 
men  jeg  havde  min  egen  Mening  om ,  hvad  jeg  saa 
og  hørte.  Tager  jeg  ikke  fejl,  bliver  Hs.  kgl.  Højhed 
ingen  stor  Taler,  men  han  faar  vist  en  god  Dømme- 
kraft. At  snakke  meget  passer  sig  for  yngre  Sønner, 
ikke  for  Tronarvingen."  — 

Kronprinsen  drog  fra  Paris  til  Fontainebleau,  Or- 
leans og  Lyon,  og  derfra  til  Genf;  og  da  han  nu 
længtes  efter  Hjemstavnen,  valgtes  Vejen  over  Lau- 
sanne og  Basel  til  Strassburg.  I  denne  By  blev  han  syg 
nogle  Dage  og  maatte  holde  Sengen ;  da  han  kom 
sig,  rejstes  videre  over  Speyer  og  Heidelberg  til  Hoved- 
staden Hannover,  hvor  han  fik  en  festlig  Modtagelse. 

Den  7de  August  kom  Kronprinsen  til  Harburg. 
Parsberg  tog  da  over  til  Hamburg  for  at  hæve  Penge; 
thi  „da  det  ej  vilde  gelinge"  at  bevare  Incognitoet 
ved  de  tyske  Smaahoffer,  havde  Parsberg  der  været 
nødsaget  til  at  give  store  Gaver  og  Drikkepenge. 

Næste  Dag  roede  Prinsen  over  Elben  og  salle  efter 
15  Maaneders  F'raværelse  atter  Foden  paa  dansk 
Grund.  Fra  Heiligenhafen  sejlede  han  til  Nykjøbing 
paa  Falster. 

Hans  Moder  Dronning  Sophie  Amalie  log  imod 
ham  paa  Landevejen  imellem  Kjøge  og  Kjøbenhavn. 
Ledsaget  af  1^0  Karosser  og  med  Garde  for  og  bag 
rullede  Kronprinsen  den  Kkle  Aug.  liWS  ind  ad  Vester- 
port, medens  Kanonerne  fra  Voldene  og  Orlogsskibene 
løsnedes  3  Gange.  Hans  Forældre  syntes,  „at  med 
hannem  var  sket  en  svær  Forandring  og  udi  mange 
Maader  havde  profiteret  af  denne  Rejse  udi  de  frem- 
mede Lande."  — 


Da  Frederik  III  døde  i  Aaret  1670,  blev  hans 
ældste  Søn  Christian  Konge  under  Navn  af  Christian  V. 

Ingen,  der  nu  ser  Fortræter  af  Christian  V,  vil 
finde  noget  særlig  tiltalende  ved  dem  eller  faa  F'ø- 
lelsen  af  at  staa  overfor  nogen  betydelig  Mand.  Hans 
Ansigtstræk  ere  ingenlunde  kønne,  men  der  var  al- 
ligevel noget  meget  vindende  ved  hans  personlige 
Optræden.  Han  tog  sig  bedst  ud  til  Hest  og  var  en 
ypperlig  Rytter;  men  vigtigere  var  det,  at  Folket 
vidste,  at  han  var  en  godmodig  og  elskværdig  Mand, 
saa  det  ikke  alene  var  de  fremmede  Gesandter,  der 
følte  sig  slaaede  af  det  milde  og  venlige  i  hans  Per- 
sonlighed. Som  et  Minde  om  det  gode  Forhold,  der 
bestod  imellem  ham  og  det  kjøbenhavnske  Borger- 
skab, er  der  senere  bleven  fortalt,  at  naar  denne 
Konge  red  igennem  Gaderne,  stode  Borgerne  ved  de 
aabne  Vinduer  med  Glas  i  Haanden  og  drak  hans 
Skaal;  —  utvivlsomt  en  meget  ligefrem,  men  ogsaa 
udtryksfuld  Maade  at  vise  sin  Stemning  paa.  —  Efter 
hvad  der  berettes,  kunde  Folk  endog  tage  sig  paa- 
faldende    Friheder  overfor   ham.     Prof.  E.  Holm    for- 

tæller:  Kongen  havde  saaledes  en  Dag  sagt  til  Justits- 
sekretæren i  Højesteret,  Morten  Lassen  Scavenius,  at 
Dronningen  gerne  vilde  tale  med  hans  Frue.  Scave- 
nius bad  undskylde  og  sagde,  at  hans  Hustru  desto- 
værre  ikke  hørte  godt.  „Vel"  sagde  Kongen,  „naar 
vi  véd  det  forud,  saa  kan  Hendes  Majestæt  tale  højt". 
Scavenius  gik  hjem  og  sagde  til  sin  Hustru,  at  hun 
skulde  til  Hove,  thi  Dronningen  vilde  tale  med  hende. 
Fru  Scavenius  sagde:  „Hvad  mon  hun  vil  mig?", 
hvortil  hendes  Mand  svarede:  „Det  véd  jeg  ikke;  men 
Du  faar  lave  Dig  dertil,  dog  maa  Du  raabe  brav 
højt,  thi  Dronningen  kan  ikke  høre."  Hun  kom  da 
til  Dronningen ,  som  med  høj  Røst  bød  hende  Vel- 
kommen. Hun  raabtc  igen  saa  godt  hun  kunde  og 
takkede  underdanigst.  Da  de  nu  havde  talt  lidt 
sammen  og  raabt  saa  stærkt  paa  begge  Sider,  som 
de  kunde,  blev  Dronningen  træt  og  sagde  ved  sig 
selv:  „Nu  kan  jeg  ikke  skrige  længere."  „Deres  Maje- 
stæt har  det  heller  ikke  fornødent",  sagde  Fru  Scave- 
nius. Dronningen  sagde  da:  „Jeg  tænkte,  I  var  døv", 
men  fik  nu  til  sin  Forbavselse  det  Svar:  „Og  jeg 
tænkte.  Deres  Majestæt  ikke  kunde  høre."  Man  maa 
ikke  tro,  at  Kongen  tog  Scavenius  denne  dristige 
Spøg  ilde  op;  han  lo  tværtimod  hjertelig  deraf  og 
spurgte  drillende  Dronningen,  om  hun  nu  havde 
faaet  sin  Lysl  styret,  at  hun  saa  gerne  vilde  se  og 
tale  med  Fru  Scavenius.  — 

Den  franske  Gesandt  de  Torcy  skriver  om  Chri- 
stian V:  „Kongen  af  Danmark  er  af  Middelhøjde,  men 
rank  og  fri  i  sine  Bevægelser.  Hans  Haar  og  Øjne 
ere  sorte,  hans  Ansigt  temmeligt  brunt  og  Trækkene 
grove.  Han  er  ligefrem  mod  dem,  der  nærme  sig 
ham;  han  taler  ikke  meget  selv,  men  han  vil  gerne, 
at  man  skal  underholde  ham.  Krigen  elsker  han  og 
drager  Omsorg  for  Hær  og  Flaade.  Anstrengelser 
bærer   han    med   Lethed  og  finder   Behag   i   de   mest 

anstrengeiifle  Legenisbevægelser.  Naar  han  ikke  er 
paa  Rejse,  anvendes  den  Tid  paa  Jagten,  som  han 
ikke  anvender  paa  sine  Tropper,  og  naar  Aarstiden 
ikke  tillader  at  jage,  rider  han  næsten  hver  Morgen 
en  eller  flere  Heste  træl  fra  sin  Stald  i  Ridehuset." 

En  anden  Gesandt  skriver  om  Christian  V:  „Kon- 
gens aandelige  Evner  har  ingen  stor  Udstrækning; 
han  er  god,  meget  høflig,  lidt  forstilt,  meddeler  sig 
ikke  gerne,  hans  Fornøjelser  meget  private;  olTentlige 
Adspredelser  holder  han  ikke  af.  I  sit  Ydre  har 
Kongen  meget  af  en  Krigsmand,  og  frygter  ikke  Faren, 
men  Anfører  er  han  ikke.  Han  er  meget  virksom, 
robust  og  utrættelig.  Kongen  er  en  stor  Ynder  af 
Heste ;  man  ser  ham  ofte  i  sine  Stalde  og  til  Hest. 

Valget  af  de  Mænd,  Kongen  hædrer  med  sin  Tillid, 
falder  just  ikke  paa  de  værdigste  og  retskafneste  Mænd. 
For  Øjeblikket  er  hans  Yndling  en  Tysker  ved  Navn 
Knuth ,  som  han  har  udnævnt  til  Kammerherre ,  og 
hvis  største  Fortjeneste  er  at  drikke  godt,  for  Resten 
et  indskrænket  Hoved  og  har  mange  slette  Vaner." 

Uagtet  Frederik  III's  Hof  var  tysk,  idet  han  og 
Dronningen  især  talte  det  Sprog,  saa  sørgede  han  dog 
for,  da  han  blev  gjort  opmærksom  derpaa,  at  Kron- 
prins Christian  lærte  Dansk,  saa  han  som  Konge 
brugte  dette  Sprog,  ogsaa  til  Optegnelserne  i  sin 
Dagbog. 

Christian  V  var   som  bekendt   en   ivrig  Jæger,   og 
en  stor  Del  af  Dagbogen  udfyldes  af  hans  Jagtbedrifter, 
af  hvilke  her  hidsættes  en  Prøve. 
1()(S9.     Den  29de  Marts:  „Jagede  vi  en  Hjort  udi  Hare- 
skov og  fangede  den  i  en  Sø  ved  Hirsholm." 
1()90.     Den  18de  Deebr.:  „Fangede  vi  udi  Gelte  4  Wild- 
suin." 
Den  21de  Juli :  „Var  vores  Svanejagt,  og  jagede 
dem    ind    imellem   Dragør    eller  Amager    og 
Saltholmen;  fangede  52  Svaner." 

1690.     Den  5te  August:  „Jagede   vi  1ste  Gang  iaar  og 
fangede  en  Jort  afT  12  Ender." 
„        Den  7de  August:   „Fangede  vi  en  Hjort  af  tolv 
Ender." 
1(591.     Den  28de  Januar:    „Haver    vi    skudt  33  rewer 
(Ræve)  i  Gyldenlund." 
Den  Ilte  August:  „Var  jeg  paa  Jagt  og  fangede 
en  Hjort  af  16  Ender  udi  Bagsværd  Sø;  den 
har  løbet  i  3V2  Time." 
Den  18de  August:   „Jog  vi  en  Hjort  af  10  Ender, 
som  løb  1'  2  Time  i  Harreskov  og  blev  fangen 
i  Fur  Sø  ved  Frederiksdal." 
„        Den  24de  August:  „Jog  en  Hjort  paa  12  Ender 
i  Harreskoven." 
Den  10de  September:  „Fangede  en  Hjort  paa  14 
Ender." 
1696.     Den  15de  August:  „Jaged  \vi  og  fangede  en  Hjort 
af  12  Ender  i  Gurre  Sø;  den  løb  2V2  Time." 
„        Den   25de  August:  „Jagede   vi    en  Hjort   aff  22 
Ender  og  fangede  den  i  Gurre  Vang." 

Var  Kong  Christian  V  en  vældig  Nimrod,  saa  pas- 
sede han  og  med  skinsyg  Aarvaagenhed  paa,  at  ingen 
traadte  hans  Jagtrettighed  for  nær,  og  udstedte  i  det 
Øjemed  strenge  Love,  Jagten  vedrørende,  saasom: 
„Ingen  maatte  drive  eller  bruge  Jagt  eller  Skytteri 
efter  Vildt,  stort  eller  lidet,  ejheller  holde  Skytte, 
medmindre  han  ejede  samlet  Gods  af  200  Tønder 
Hartkorn  paa  Sjælland  eller  Øerne  Fyen,  Lolland 
Falster  og  Langeland,  og  i  Jylland,  naar  han  der 
ejede  samlet  Gods  eller  Hovedgaard  af  mindst  100 
Tønder  Hartkorn.  Jagthunde  og  Mynder  maatte  kun 
holdes  af  ovennævnte  store  Lodsejere;  indlod  sig 
nogen  ellers  derpaa,  havde  de  at  betale  en  Bøde  af 
50  Rigsdaler."  Den  barbariske  Skik,  at  Hunde  lem- 
læstedes for  Vildets  Skyld,   bestod  endnu,    idet  Para- 

grafen  i  Jagtloven  af  1081  lyder:  .,Paa  del  Vildel  icke 
af  løse  Hunde  i  Marcken  skulle  vorde  beskadigel 
eller  forjagel,  saa  niaa  oc  ingen  Præsi,  Foged,  Bonde 
eller  andre,  som  boer  paa  Bøndergaarde,  have  nogen 
løse  Hunde  gaaende,  med  mindre  een  af  For-  eller 
Fremfodderne  er  afhuggen.  Overkommer  Jaglbeljente, 
Skov-Ridere,  Skyller  eller  andre,  som  Jagtfrihed  have, 
saadanne  ulemlæslede  Hunde  paa  Marck  eller  i  Skov, 
da  maa  de  dem  ihjelskyde,  oc  skal  Eyermanden  endda 
for  Skuddet  betale  een  Marck  Danske." 

Der  var  strenge  Fredningsbestemmelser;  thi  den, 
som  i  Fredningstiden  skød  et  Raadyr,  skulde  bøde 
()()()  Rdlr.,  for  en  Hare  400  Rdlr.  og  for  et  Par  Ager- 
høns 200  Rdlr.  Da  1  Rdlr.  dengang  var  vel  omtrent  det 
samme  som  O  Kroner  nu  til  Dags,  saa  vil  man  indse, 
at  det  var  en  dyr  Fornøjelse  at  faa  Vildt  paa  sit  Bord 
i  Utide.  Syndere,  som  ikke  havde  at  betale  Bøden 
med,  kom  paa  Bremerholm  „udi  Jærn"  i  3  Aar. 

Efter  Reskript  af  1685  skulde  Fangerne  paa  Bre- 
merholm blandt  andet  ogsaa  „henbære  Misdæderes 
Lig  paa  Anatomikammeret,  og  sammesteds  kom  de 
selv  hen,  hvis  de  døde  i  Jern  paa  Bremerholm;  — 
til  Anatomiens  Nytte",  som  del  hed. 


Som  ovenfor  er  berørt  var  Kong  Christian  V  jevn 
og  ligefrem,  og  selv  den  ringeste  i  Landet  kunde  faa 
denne  Konge  i  Tale;  i  den  pragtfulde,  forgyldte  kon- 
gelige Ridestald  flokkedes  de  nødlidende  om  ham  og 
modlog  rigelige  Gaver.  Snart  var  del  fattige  og  Krøb- 
linge, snart  Folk,  hvem  en  eller  anden  Ulykke  var 
overgaaet. 


I    Christian  V's    Tid    strømmede    Tonen    fra   Lud- 
vig XIV's  Hof  ud  over  hele  Europa.     Ogsaa  Hoflivet 

her  udformedes  snart  efter  dette  fremmede  Mønster; 
det  varede  dog  længe,  inden  man  fandt  den  frem- 
mede Dragt  bekvem. 

Kunde  end  den  ringeste  søge  at  nærme  sig  Kongen 
i  Ridestalden,  gjaldt  Foretrædet  i  Slottets  Gemakker, 
—  om  der  end  i  den  kongelige  Gemaksordinans  stod 
„alle  og  enhver" ,  —  dog  kun  Rangspersoner  samt 
fornemme  Borgere  og  Gejstlige,  eller  hvad  man  den- 
gang betegnede  med  „honnette  og  skikkelige  Folk'-. 

Blandt  disse  maatte  Størsteparten  kun  komme  i 
det  yderste  Forgemak ,  medens  de  højere  i  Rangen 
og  særlig  udmærkede  kom  nærmere  og  nærmere  til 
Kongen,  eftersom  de  vare  fornemme  til,  og  Kammer- 
herrerne, de  egentlige  Dørvogtere,  skulde  have  flittig 
og  god  Indseende  med,  at  de  ovenfra  givne  Regier 
ubrødelig  overholdtes,  og  sømmelig  advare  enhver, 
saa  ingen  kom  videre,  end  sammes  Rang  tillod. 

Kammerherre-Værdigheden  stammer  fra  Dørvogter- 
Embedet  i  de  kongelige  Gemakker  fra  den  tidligste 
Tid.  Ifølge  Christian  II's  Hof-Reglementer,  som  stam- 
mede fra  det  burgundiske  Hof,  var  Dørvogteren  en 
fornem  Mand.  Kammerherre-Nøglen  blev  oprindelig 
baaren  „i  en  blaa  Baandsløjfe  paa  Lommetasken, 
foran  til  Højre".  Da  Kjoleskøderne  bleve  smallere, 
maatte  Kammerherrenøglen  selvfølgelig  rykke  tilbage, 
og  saaledes  kom  den  til  at  indtage  sin  nuværende 
Plads.  Man  kan  af  de  gamle  Portrætter  se  Nøglen 
baaret  paa  dens  oprindelige  Plads,  foran  paa  højre 
Side. 

Paa  Christian  V's  Tid  var  der  ingen  Forsikring 
eller  Assurance  imod  Ildebrand  eller  anden  Ulykke. 
Naar  Folk,  som  ellers  vare  velhavende,  ramtes  af  en 
og  anden  Ulykke,  bødedes  derpaa  ved  Lotterispil,  ved 
at  bortlodde  en  eller  anden  Genstand,  og  glemte  Folk 
da  ikke  at  gøre  Krav  paa  Kongens  Kasse,  naar  de 
stod   i   nogensomhelst  Forbindelse    med   Hoffet.   —   I 

Aaret  lOiM)  loj^  Kongen  saak'des  Lodder  for  800  Kroner 
i  det  Skab,  som  Hofsnedkeren  Mester  Lorenz  Corl)i- 
anus  opsatte  efter  sin  ulykkelige  Ildebrand.  Samme 
Aar  bortspillede  en  herværende  Franskmand  et  Klaver, 
og  det  er  første  Gang,  at  dette  Instrument  nævnes  i 
Regnskaberne.  Kongen  tog  et  betydeligt  Antal  Lodder, 
og  der  er  Sandsynlighed  for,  at  han  har  været  den 
vindende ,  thi  fra  den  Tid  af  gav  Organisten  ved 
St.  Nikolaj  Kirke  Prins  Carl  og  Prin.sesse  Sophie 
Hedvig  Undervisning  i  Klaverspil. 

Kongens  Gavmildhed  gav  sig  iøvrigt  til  Kende  paa 
mange  Maader.  Han  satte  faderløse  Børn  i  Lære  hos 
dygtige  Haandvæ'rksmestre  og  betalte  for  dem  der, 
sendte  unge  Kunstnere  udenlands  og  underholdt  dyg- 
tige Videnskabsmænd  og  saa  fremdeles. 

Med  Lægevidenskaben  .stod  det  dengang,  ja  langt 
senere,  kun  tarvelig  til,  og  man  var  mest  tilbøjelig 
til  at  søge  Hjælp  hos  Kvaksalvere.  Barbererne 
vare  selvskrevne  Kirurger,  ja  i  1681  udbetaltes  der 
400  Kroner  til  Skarpretteren  „for  den  kongelige  Page 
Zepelin's  Ben  at  hele'\  Til  Kongens  eget  Brug  købtes 
gentagne  Gange  Recepter  af  omstrejfende  Linedansere 
og  andre  Gøglere,  som  lod  sig  derfor  meget  ublu  be- 
tale, ja  indtil  2000  Kroner  for  Opskrifter  paa  Læge- 
midler af  tvivlsom  og  skadelig  Beskalfenhed. 

Blandt  alt  det,  som  gav  Tiden  dens  brogede  Præg, 
indtog  de  udenlandske  Dyr,  Dværgene  og  Negrene  etc. 
en  fremragende  Plads  ved  Hoffet.  I  Rosenborg  Have 
var  der  dresserede  Bjørne.  I  Dyrehaven  ved  Frederiks- 
borg havde  man  Løver  i  Bur  og  Elefanter,  Kameler 
og  Rensdyr  etc.  paa  Stald.  De  mindre,  udenlandske 
Dyr,  blandt  hvilke  Aber  og  Papegøjer  vare  særlig 
yndede,  havde  deres  Plads  i  Kongehusets  egne  Væ- 
relser, hvor  de  dels  holdtes  i  Bur,  dels  drev  deres 
frie  Spil  sammen  med  Yndlingshundene,  der  baade 
betaltes  meget  dyrt   og   skattedes  saa   højt,   at   endog 

Christian  V's  gamle  Hund  „TuUetas"  var  malet  i  na- 
turlig Størrelse  og  hang  i  Kongens  Kammer  Side  om 
Side  med  Dronning  Charlotte  Amalies  Portræt.  Da 
„Tullefas"  var  død,  fulgte  dens  Billede  med  Kongen, 
naar  Residensen  blev  forlagt  til  et  andet  Slot. 

Dette  Sværmeri  for  Hunde  gik  i  Arv  til  Christian  V's 
Søn,  thi  da  Frederik  IV  blev  salvet  til  Konge  i  Fre- 
deriksborg Slotskirke  i  Aaret  1700,  overværede  hans 
Yndlingshund  Ceremonien  i  Kirken,  hvor  den,  —  med 
en  Negerdreng  til  Opvartning,  —  havde  sin  Plads  i 
Koret  mellem  Tronen  og  Alteret. 

Dværge  og  Dværgkvinder  vare  ogsaa  i  Kurs  ved 
Christian  V's  Hof.  Den  liden  „Grev  Hans" ,  som 
Mandslingen  kaldtes,  og  den  liden  bitte  „Frøken  El- 
selil  ■  stode  begge  højt  i  Majestæternes  Gunst.  Frøken 
Elselil  havde  sin  egen  fine  Miniatursofa  i  Dronningens 
Kammer,  og  „Grev  Hans"  boede  i  et  hyggeligt  Væ- 
relse i  det  store  Trappetaarn  paa  Kjøbenhavn  Slot, 
hvorfra  han  kunde  holde  Udkig  over  Byen  fra  første 
Haand  og  se,  hvem  der  kom  og  gik  til  og  fra  Slottet. 

Da  Danmark  havde  faaet  Besiddelser  i  de  varme 
Jordstrøg,  kom  det  i  Brug  at  have  Negere  og  Neger- 
inder til  Opvartning  ved  Hoffet.  De  fik  forud  en  om- 
hyggelig Opdragelse,  for  at  de  kunde  skikke  sig  hø- 
visk i  Majestæternes  Nærværelse.  De  bleve  prægtigt 
klædte  i  røde  og  blaa  Farver  og  havde  skinnende 
Turbaner  med  hvide  Plumager.  Forinden  de  bleve 
indkøbte  til  Hoffet,  var  de  en  ligefrem  Handelsvare, 
thi  en  Neger  kunde  i  168(3  købes  for  120  Kroner, 
hvorimod  en  Negerinde  var  noget  dyrere  og  kostede 
148  Kroner,  saaledes  at  Hoffets  fleste  Hunde  have 
haft  mere  Værdi  end  slige  stakkels  sorte  Mennesker. 
Hvor  godt  Negrene,  der  vare  ansatte  ved  Hoffet,  end 
havde  det,  længtes  de  dog  som  oftest  efter  deres  tid- 
ligere varme  Hjem,  og  fik  derfor  ofte  efter  nogle  Aars 
Tjeneste  deres  Frihed  og  Hjem  lov. 

Christian  V  var  ikke  nogen  lidenskabelig  Kortspiller 
og  spillede  vel  højst  Kort  en  Snes  Aftener  om  Aaret 
og  tabte  da  sjelden  niere  end  10  a  20  Specier  ad 
Gangen,  med  mindre  han  „allernaadigst  •  vilde  tabe 
større  Summer  til  enkelte  udvalgte. 

Kongens  Hu  stod  derimod  mest  til  Ridderfærd  og 
Jagt  samt  Karrusel  og  Hingrenden.  Der  var  baade 
Klai)jagt,  Falkejagt  og  Parforcejagt.  Denne  sidste 
kunde  de  kongelige  Herskaber  stundom  nyde  i  Ro 
og  Mag  fra  det  Galleri,  der  gik  langs  Dronningens 
Gemakker  paa  Kjøbenhavns  Slot,  idet  man  slap  Ræve, 
unge  Bjørne,  Maarer  etc.  og  Hunde  løs  i  den  inderste 
lukkede  Slotsgaard  og  hidsede  lystigt,  medens  Jægerne 
blæste  Signaler  og  Staldknægtene  tumlede  sig  mellem 
Dyrene,  vel  udstoppede,  for  at  Vildcts  Bid  ikke  skulde 
naa  ind  til  Skindet  paa  Forfølgerne.  — 

Ved  Christian  V's  Hof  spilledes  der  l'Hombre,  Scher- 
Nvenzel  og  Lanter;  ogsaa  spilledes  der  Dam,  Trik- 
Trak,  Skak,  ja  selv  Terningekast  om  Penge  blev  dyr- 
ket; derimod  blev  Billard  af  Kongen  betragtet  som 
et  umandigt  Spil ,  hvilket  han  overlod  til  Damerne 
og  Børnene  at  dyrke,  og  det  var  først  i  de  sidste  Aar 
af  hans  Levetid,  da  Sygdom  fængslede  ham  til  Gemak- 
kerne, at  han  tog  dette  Spil  til  Naade  som  et  stilfær- 
digt Tidsfordriv. 


Paa  Rosenborg  Slot  hænger  der  et  lille  forgyldt 
Varpanker.     Dets  Historie  er  følgende. 

I  Oktober  Maaned  1677,  da  Kong  Christian  V  paa 
Orlogsskibet  Frederik  III,  paa  52  Kanoner  ført  af 
Viceadmiral  Iver  Hoppe,  sejlede  fra  Riigen  (hvor  der 
var  bleven  gjort  Landgang)  til  Kjøbenhavn,  opstod 
der  i  Nærheden  af  Bornholm  en  stærk  Storm.  Der 
søgtes  Læ  for  Stormen ,  men  Skibet  drev  for  sine 
Ankere,  uagtet  man  var  godt  forsynet  dermed.    Skønt 

man  mente,  at  det  lille  Varpanker  hverken  kunde 
gøre  fra  eller  til,  kastedes  det  dog  ud,  og  Frelsen  var 
der;    Ankeret  blev   forgyldt,  og  Thomas  Kingo  kvad: 

.,(iud  holdt  paa  mig.  og  jeg  holdt  Christian  V, 
Da  een  fortvillet  Storm  i  Østersø  ham  klemte. 
To  Rigers  Liv  og  Død  paa  to  Jern-Hager  laa, 
Jeg  derfor  evig  her  skall  til  et  Minde  staa." 


Det  var  en  gammel  Klage  i  Norge  fra  det  lOde 
Aarhundrede,  at  Landet  aldrig  saa  sin  Konge,  og  at 
alting  derfor  gik  saa  skævt.  Christian  IV,  for  hvem 
det  var  en  Glæde  at  færdes  paa  Søen,  kom  adskillige 
Gange  til  Norge,  men  den  Slags  Rejser  laa  ikke  for 
hans  Efterfølgere  paa  Tronen. 

Grunden  til,  at  Kongerne  kom  der  saa  sjeldent, 
var  dog  ikke  Ligegyldighed  for  Nordmændene;  den 
laa  simpelthen  i  det  store  Besvær,  det  kostede  at 
rejse  i  Norge.  Især  efter  Enevoldsmagtens  Indførelse 
1660 ,  da  der  skulde  optrædes  med  stor  Glans  og  et 
betydeligt  Følge,  bleve  Rejserne  i  høj  Grad  byrdefulde 
for  det  norske  Folk;  ogsaa  det  kunde  skræmme  Kon- 
gerne fra  at  komme  til  Norge. 

Hvilket  uhyre  Apparat  der  skulde  sættes  i  Be- 
vægelse ved  slig  Norgesrejse,  ville  vi  senere  faa  at  se 
ved  Omtalen  af  Kong  Christian  VI  og  Gemalindes 
Rejse  derop  fra  Maj  til  September  i  Aaret  1783. 

Kong  Christian  V's  Rejse  til  Norge  i  1685  var 
knap  saa  storslaaet,  thi  dels  var  hans  Gemalinde  ikke 
med,  og  dels  varede  Rejsen  kun  9  Uger,  medens  hin 
tog  over  4  Maaneder,  og  der  gjordes  saamegen  Stads 
af  Christian  VI  og  Gemalinde,  som  overfor  dem  kom 
paa  rette  Sted,  medens  Christian  V  personligt  satte 
mindre  Pris  derpaa. 

Om  Kong  Christian  V's  Rejse  i  Norge  i  Aaret  1685 

skriver  Dr.  Yngvar  Nielsen  i  „Vidar" ,  hvoraf  delle 
Uddrag. 

„Skønl  Hs:  Majestæt  i  liere  Aar  havde  foresat  sig 
at  besee  sit  Arverige  Norge  og  fornemmelig  Grænd- 
serne  sammesteds  overalt  al  hesee,  saa  havde  dog  de 
c'ontinuerlige  Krigstider  allid  vaaren  i  Veyen  indtil 
nu  Anno  1685." 

Af  Orlogsskibe,  Fregatter  og  Bar([uelonger  blev 
(ler  udrustet  ialt  11;  Viceadmiral  Hoppe  var  Chef  og 
Schoutbynacht  Dreyer  Næstkommanderende.  Skibene 
skulde  sejle  til  Fladstrand  og  der  afvente  Kongen  og 
Følge. 

Den  19de  Maj  rejste  Kongen  med  11  Kavallerer, 
Livmedicus,  Sekretærer  og  Kopister  samt  16  Hof- 
betjente fra  Kjøbcnhavn  til  Nyborg. 

Den  følgende  Dag  over  Odense  til  Hindsgavl, 
hvorfra  der  i  Haade  sejledes  til  Kolding. 

Den  22de  Maj  rejstes  fra  Kolding,  og  den  næste 
Dags  Aften  var  Kongen  i  Aalborg. 

Om  Kongens  Rejse  berettes:  „Udi  alle  Stæder, 
hvor  Hs:  Kongl:  Majestæt  om  Natten  logerede  eller 
om  Middagen  spiisede,  vare  altiid  det  ganske  Borger- 
skab udi  Gevæhr,  og  blev  Hs:  Kgl:  Majestæt  paa  hver 
Sted  af  Gejstligheden  og  Magistraten  allerunderdanigst 
modtaget.' 

Den  24de  Maj  hørtes  Prædiken  i  Slotskirken  i 
Aalborg;  derfra  droges  til  Fladstrand,  og  den  25de  gik 
Christian  V  om  Bord  i  Orlogsskibet  „Svenske  Falk", 
og  den  27de  Maj  gik  Kongen  i  Land  i  Norge  ikke 
langt  fra  Kragerø. 

Den  28de  Maj  kom  Kong  Christian  til  Grevskabet 
Laurvig,  der  ejedes  af  Statholder  Gyldenløve. 

Den  30te  rejste  Kongen  til  Vands  til  Fæstningen 
Frederikstad,  og  bleve  alle  Kanonerne  paa  Voldene 
3  Gange  løsnede  og  af  Dragonerne  og  Infanteriet  3 
Salver  afgivet;  „saa",  som  det  hedder,  „Intet  var  for- 

glemt,  hvad  udi  een  Hast,  eftersom  Hans  Kgl:  Maje- 
stæt dennem  heel  uformodentlig  paakom,  til  dette 
Indtogs  Ziirelse  kunde  anordnes." 

Kongen  holdt  Mønstring  over  Tropperne  der  og 
boede  hos  Tolderen  sammesteds.  Den  1ste  Juni  red 
Kongen  til  Frederikshald,  hvor  alle  Kanoner  løsnedes 
3  Gange  ved  Ankomsten.  Kongen  besaa  Fæstningen 
og  drak  af  Vandet  af  den  paa  den  høje  Klippe 
springende  Kilde. 

Den  4de  Juni  besaa  Kongen  Vandfaldet  ved  Sarp, 
og  samme  Dags  Aften  ankom  Kongen  til  Hest  til 
Christiania  og  red  igennem  Byen  op  til  Aggershus 
Slot. 

Den  7de  Juni  1ste  Pintsedag  var  Kongen  i  Slots- 
kirken og  den  8de  til  Højmesse  i  Byens  Kirke. 

Den  lOde  red  Christian  V  til  Kongsberg  Sølvværk 
og  var  nede  i  en  Grube,  „Julius"  kaldet,  og  var  40 
Favne  dybt  nede  og  besaa,  hvorledes  Sølvertsen 
brydes. 

Den  12te  atter  i  Christiania. 

„Den  19de  begav  Hs:  Kgl:  Majestæt  sig  med  hos- 
havende Suiite  heel  tiilig  om  Morgenen  op  ad  Doffre- 
lield ',  og  skrives  der:  „Denne  Dags  Reyse  var  vel  den 
besværligste  og  farligste,  som  paa  den  gandske  Reyse 
formedelst  de  mange  farlige  Klipper  al  passere  var". 
Dernæst  beskrives  Dovrefjeld :  „Dovrefjeld  er  et  meget 
høyt  og  steylt  Bjerg,  hvor  man  af  Siden  opriider, 
havende  paa  den  eene  Haand  dette  forfærdelige  Fjeld 
og  paa  den  anden  Siide  aldeles  intet  uden  at  see  neder 
af  en  Præcipie,  ligesom  udi  Afgrunden,  hvor  en  stor 
Elv  løber,  og  er  denne  Vej,  udi  Bjerget  indhuggen, 
saa  smal  saa  neppe  een  Hest  uden  Fare  kand  passere 
dend  anden,  saa  at,  om  mand  med  Hesten  kom  til 
at  falde  og  uden  for  denne  smalle  Vey  maatte  komme, 
ganske  ingen  menneskelig  Redning  skulle  være,  thi 
aldeles  ingen  Hold  eller  noget  er,  hvor  man  sig  kunde 

arrestere,  mens  fik  at  falde  neder  udi  Elven  udi 
Dybet-  Om  Kongens  Ridt  over  Fjeldet  berettes: 
-Medens  næsten  den  største  Del  af  Suiten  mangfoldige 
Gange  af  Hesten  maatte  afstaae  og  sig  til  Fods,  det 
bedste  de  kunde,  som  og  heel  besværlig  var,  forhjælpe, 
saa  forblev  Hs:  Kgl:  Maj:  dog  denne  gandske  onde  og 
farlige  Vey  stedse  paa  Hesten  siddende  og  agtede 
hverken  Præcipicer  eller  andet.  Fjeldet  var  og  svært  at 
passere,  formedelst  Natten  tilforn  en  temmelig  stor 
Mængde  Snee  var  falden,  saa  det  overalt  tykt,  ligesom 
midt  om  Vinteren,  dermed  var  bedækt." 

Det  var  paafaldende,  at  den  ellers  i  Sind  danske 
Konge  lod  sætte  en  tysk  Indskrift  paa  den  Pyramide, 
han  lod  rejse  paa  Toppen  af  Dovrefjeld ,  da  han  i 
samme  Aar  1685  red  over  dette  Fjeld.  Latinen  plejede 
ellers  endnu  at  bruges  til  slige  Indskrifter. 

De  sidste  4  Mil  til  Trondhjem  tilbagelagde  Kongen 
i  Baad.  Da  Fæstningen  Munkholm ,  hvor  GrifTenfeld 
sad,  passeredes,  blev  der  derfra  løsnet  27  Kanonskud 
og  ligesaa  i  Trondhjem,   da  Kongen  steg  i  Land  der. 

Hans  Kgl.  Majestæt  var  ikke  paa  Munkholm,  men 
besaa  det  kun  fra  Landet. 

„Kongen  begav  sig  straks  udi  Generalmajor  Wiibes 
Carosse  til  dennes  Bopæl  og  der  logerede.  Da  Kongen 
traadte  af  Karossen ,  blev  han  af  Tropper  til  Hest  og 
til  Fods  trende  Gange  en  Salve  givet.  Hans  Maje- 
stæt spiisede  derpaa  Kl  12  om  Midnat,  hvorved  for- 
nemmelig var  at  observere,  at  det  uden  Lys  skeede, 
eftersom  der  om  Midnat  om  denne  Tiid  til  Aars  al- 
deles ingen  Nat  er,  saa  man  ligesaavel  om  Midnatten 
som  om  Dagen  kand  læse  og  skrive,  og  er  ikkun 
Solen  omtrent  2^2  Time  saa  til  Aars  borte,  som  meget 
extra  ordinaire  for  dennem  var,  som  ey  paa  samme 
Sted  tilforn  væred  havde. - 

Dagen  efter,  den  22de  Juni,  holdt  Kongen  Møn- 
string over  Garnisonen. 

16 

Den  23de,  24de  og  25de  Juni  holdtes  Rast  i  Trond- 
hjem,  og  St.  Hansdag  var  Kongen  udi  den  store  Kirke. 

Den  2den  Juli  ankom  Christian  V  til  Bergen  i  Baad. 
Paa  ethvert  Skiftested  hver  2den  Mil  til  Søs  var  der 
tilsagt  200  dygtige  Roerskarle;  thi  der  var  30 — 40 
Baade  til  Kongen  og  Følge. 

Da  der  var  27  Skiftesteder  imellem  Trondhjem  og 
Bergen,  var  der  c.  4000  Mand  sagt  til  at  ro. 

I  Bergen  spiste  Kongen  ikke  alene  til  Middag  hos 
Kommandanten  og  Amtmanden  samt  Biskoppen,  men 
ogsaa  hos  et  Par  vel  fornemme  Borgere  Hans  Hjort 
og  Tor  Møhlen.  Glæden  derover  var  meget  stor;  der 
skrives:  „Den  Glæde,  Enhver  udi  denne  Revse  og  for- 
nemmeligen,  at  Hans  Majestæt  een  og  anden  den  store 
Naade  heviise  og  hos  dennem  spiise  vilde,  lod  betee, 
var  ikke  til  at  beskrive,  saa  imedens  Hs:  Kgl:  Majest : 
der  var,  Tiiden  ey  udi  andet  end  Fryd  og  Glæde  blev 
tilbragt. " 

Den  7de  Juli  rejste  Kongen  til  Søs  over  Stavanger 
til  Christianssand,  hvor,  ligesom  næsten  overalt.  Ære- 
portene  havde  hiskriptioner  paa  Latin. 

Den  12te  Juli  hørte  Christian  V  tvende  Prædikener 
i  Christianssand  Kirke.  Næste  Dag  sejledes  over  Lille- 
sand, Arendal,  Risøer  og  Kragerøe. 

Den  15de  var  Kongen  i  Laurvig  efter  paa  Rejsen 
fra  Bergen  at  have  tilbagelagt  47^2  Mil  til  Vands  og 
7^4  Mil  til  Lands.  Kongen  boede  hos  Statholder  Gyl- 
denløve. 

Den  16de  modtog  Christian  V  i  Audiens  den  franske 
Gesandt  Marquis  de  Torsi  og  lod  Tropperne  eksercere 
for  ham. 

Om  Aftenen  lod  Gyldenløve  et  Fyrværkeri  af- 
brænde, hvorved  tildrog  sig  en  ulykkelig  Hændelse, 
idet  en  Fyrkugle  sprang,  og  Stykkaptajnen,  der  fore- 
stod Fyrværkeriet,  dræbtes,  og  4  å  5  Mand  bleve  bles- 
se  rede. 

Den  H)de  Juli,  som  var  en  Søndag,  efterat  Kongen 
havde  hørt  Formiddags-  og  Eftermiddagsprædiken  i 
I^aurvig,  drog  han  til  Vands  til  Staværn,  hvor  Flaaden 
laa ,  og  gik  om  Bord  i  Admiralskihet  ..den  svenske 
Falk-,  paa  hvilken  Majestæten  var  sejlet  op  til  Norge 
godt  to  Maaneder  tidligere. 

Da  der  baade  var  Modvind  og  Taage  undervejs, 
kom  Flaaden  først  Kronborg  forbi  den  23de  Juli. 
Christian  V  vilde  have  sejlet  lige  til  Kjøbenhavn,  men 
da  det  blev  Modvind,  lod  han  kaste  Anker  en  halv 
Mil  fra  Kronborg,  gik  i  Land  og  sov  i  Helsingør  om 
Natten   og  drog  næste  Dag  landværts  til  Kjøbenhavn. 

Denne  Kong  Christian  V's  Rejse  havde  varet  9  Uger 
og  3  Dage. 

Til  Lands  havde  Kongen  rejst  280  Mile  og  til  Vands 
326  Mile,  ialt  606  Mile. 


16- 


XIX.    DRONNING  CHARLOTTE  AMALIE. 

KONG  Christian  V  var  gift  med  Prinsesse  Charlotte 
Amalie  af  Hessen  Cassel,  som  var  født  den  27de 
April  1650;  hun  var  saaledes  4  Aar  yngre  end  sin 
Gemal. 

Brylluppet  stod  paa  Nykjøbing  Slot,  hvortil  Prin- 
sessen var  kommen  fra  sit  Hjem  den  25de  Juni  1667. 
I  Kjøbenhavn  fik  hun  en  festlig  Modtagelse,  idet  det 
blandt  andet  var  paabudt  af  Kongen ,  at  enhver ,  der 
holdt  Karosse,  skulde  møde  med  denne  ved  hendes 
Indtog  i  Byen.  Om  Dronning  Charlotte  Amalie  skriver 
Historieskriveren  Riegels,  „at  hun  besad  alt,  hvad  der 
kunde  betinge  huslig  Lykke."  Hendes  huslige  Lykke 
overfor  sin  Gemal  var  dog  kun  saa  som  saa,  da 
hendes  Svigermoder  Dronning  Sophie  Amalie  gjorde 
sit  til  at  forbitre  sin  Svigerdatter  Tilværelsen ,  idet 
hun  bevirkede,  ihvor  utroligt  det  end  lyder,  at  Sønnen 
Christian  V  kom  i  Forbindelse  med  Jfr.  Sophie  Amalie 
Moth,  for  at  hans  retmæssige,  forstandige  Hustru  ikke 
skulde  faa  samme  Magt  over  ham,  som  Dronning 
Sophie  Amalie  havde  haft  over  hans  Fader  Fre- 
derik III. 

Dronning  Charlotte  Amalie  bekendte  sig  til  det 
reformerte  Trossamfund.  I  Ægteskabskontrakten  med 
Christian  V,  som  Charlotte  Amalie  underskrev  for- 
inden Vielsen   paa   Nykjøbing    Slot,    havde    hun   for- 

pligtet  sig  til,  al  do  eventuelle  Hørn  af  hendes  Ægte- 
skab skulde  opdrages  i  den  lutherske  Religion,  og  det 
holdt  hun  sig  uva^gerlig  efterrettelig,  ja  mere  end  det, 
thi  hver  Søndag  og  alle  Festdage  bivaanede  Dronning 
Charlotte  Amalie  den  lutherske  Gudstjeneste  til  Høj- 
messe med  Christian  V  og  gik  saa  i  reformert  Guds- 
tjeneste til  Aftensang  og  om  Fredagen.  Det  skulde 
saaledes  synes,  at  hun  viste  den  herskende  lutherske 
Kirke  alt  det  Hensyn,  man  med  nogenlunde  Billighed 
kunde  forlange  af  hende. 

Da  Christian  V  kom  paa  Tronen  i  Aaret  1670,  var 
hans  Gemalinde  Charlotte  Amalie  alt  vel  kendt  her  i 
Landet  fra  den  bedste  Side,  men  jo  mere  hun  havde 
lagt  sin  Karakter  og  sine  Evner  for  Dagen,  desto 
mere  søgte  de,  som  vilde  beherske  Kongen,  med 
Enkedronningen  i  Spidsen  at  umuliggøre  en  politisk 
Indflydelse  for  Dronning  Charlotte  Amalie,  idet  man 
holdt  hende  borte  derfra  ved  at  indbilde  og  fonestille 
Kongen,  at  den  augsburgske  Konfession  var  den  konge- 
lige Enevoldsmagts  Grundpille. 

Det  var  en  svær  Stilling,  Dronning  Charlotte  Amalie 
havde  for  sin  Trosbekendelses  Skyld.  Hun  var  saa- 
ledes den  eneste  Dronning  af  det  oldenborgske  Konge- 
hus, som  ikke  blev  salvet  samtidig  med  sin  Gemal; 
man  antog,  at  det  var  hendes  Svigermoder  Enke- 
dronningen, der  mente,  at  denne  hellige  og  højtidelige 
Handling  ikke  laalte  at  deles;  men  for  sit  eget  Ved- 
kommende havde  hun  i  sin  Tid  ikke  haft  det  ringeste 
at  indvende,  men  fandt  det  endog  meget  selvfølgeligt. 

Værst  var  det  dog  for  Dronning  Charl.  Amalie, 
da  Christian  V  kom  i  Forbindelse  med  .Ifr.  Sophie 
Amalie  Moth.  Selv  havde  Majestæten  et  fængeligt 
Hjerte  og  var  i  Besiddelse  af  løse  Begreber  i  det 
Punkt;  naar  saa  hans  Omgivelser,  ja  endog  hans 
egen  Moder,  hjalp  til,  saa  gik  det,  især  da  Enkefru 
Moth  overtalte  sin  Datter  til  det  Skridt. 

Nogle  faa  Maaneder  efter  Christian  V's  Tronbe- 
stigelse kom  Jfr.  Sophie  Amalie  Moth  i  Forbindelse 
med  ham.  Hendes  Stilling  som  Kongens  officielt 
anerkendte  Elskerinde  blev  først  slaaet  fast  efter 
GrifTenfelds  Fald,  da  Kongen  forærede  hende  Øen 
Samsø,  som  GrilTenfeld  havde  ejet,  og  i  Decbr.  1677 
ophøjede  hende  til  Grevinde.  I  Aarenes  Løb  fødte 
hun  Kongen  to  Sønner  og  3  Døtre.  Den  1ste  Januar 
1679  fik  hendes  Børn  Tilladelse  til  at  bære  Tilnavnet 
Gyldenløve,  og  Navnet  Danneskjold  blev  ved  kgl.  Pa- 
tent af  1695  tillagt  Efterkommerne  af  Frederik  III's  og 
Christian  V's  uægte  Sønner,  fra  hvilke  forskellige 
Slægter  af  det  Navn  nedstammede,  men  deraf  er  kun 
Slægten  Danneskjold-Samsøe  nu  i  Live. 

Sophie  Amalie  Moth  synes  at  have  været  ube- 
tydelig og  ingen  politisk  Betydning  at  have  haft,  og 
heller   ikke  spillet  nogen  Rolle  ved  Griffenfelds  Fald. 

At  Sophie  Amalie  Moth,  foruden  at  have  modtaget 
Grevskabet  Samsø  af  Kong  Christian  V,  tillige  har 
kostet  Staten  en  Del,  er  en  Selvfølge.  Hun  opføres 
paa  Partikulærkassens  Regnskab  med  Betegnelsen 
Grevinde  af  Samsøe,  men  langt  almindeligere  staar 
der  ved  Summer,  som  utvivlsomt  ere  udbetalte  hende, 
kun  et  „NB.'';  saaledes  et  Sted  ved  en  Sum  af 
10000  Rdlr.  Underliden  ere  Posterne  stregede  over, 
som  om  del  skulde  skjules.  Bortset  fra  mindre  Sum- 
mer ved  visse  Lejligheder  eller  en  enkelt  større  Gave 
som  de  nylig  nævnte  10000  Rdlr.  har  Grevinden  i 
den  største  Del  af  Christian  V's  Regeringstid  haft 
2000  Rdlr.  hvert  Kvartal  og  desuden  ligesom  Dron- 
ningen 5000  Rdlr.  i  Nytaarsgave.  Dronning  Charlotte 
Amalies  aarlige  Apanage  var  20000  Rdlr.,  hvorimod 
Enkedronning  Sophie  Amalie  havde  50000  Rdlr.  for- 
uden hidkomsterne  fra  Krongodserne  paa  Lolland  og 
Falster  samt  Hørsholm. 

Hvad  der  særligt  er  gaaet  til  Sophie  Amalie  Moths 

Sønner  Gyldenløverne,  er,  efter  de  originale  Regn- 
skaber, der  lindes  i  vore  Arkiver,  ikke  stort;  men  i 
de  29  Aar,  Kong  Christian  V  regerede,  blev  Udgifterne 
til  denne  Extragemalinde  til  store  Summer,  især  da 
Kongens  Hofudgifter  og  personlige  Udgifter  stode  i  el 
stærkt  Misforhold  til  Statens  Indtægter  og  Folkets 
Skatteevne.  — 


Imidlertid  tog  Sophie  Amalie  Moth  ikke  aldeles 
Luven  fra  Dronning  Charlotte  Amalie;  dertil  var  hun 
for  ubetydelig,  idet  hun  hverken  i  Forstand  eller  Ud- 
dannelse kunde  nær  komme  op  paa  Siden  af  Dron- 
ningen, thi  Dronning  var  Charlotte  Amalie,  og  den 
udvortes  V'ærdighed  ved  Hoffet  havde  hun,  og  hun 
var  ogsaa  den,  der  vidste  at  hævde  sin  Plads  der, 
ikke  mindre  ved  det  daglige  Taffel  end  ved  Hoffets 
Festligheder  og  Forlystelser,  ligesom  ogsaa  Kongen, 
der  holdt  strengt  paa  den  Slags  Anstand,  aldrig  saa- 
ledes  viste  hende  nogen  Tilsidesættelse,  men  endog 
altid  vilde  have  hende  ofTentlig  med  sig.  Med  Hen- 
syn til  Kongens  Forhold  til  Sophie  Amalie  Moth  og 
hans  Liv  til  Dels  hos  hende  med  hans  Yndlinge,  da 
holdt  Dronningen  ikke  i  saa  Henseende  sine  Følelser 
tilbage,  men  lod  ofte  sin  kongelige  Gemal  høre  Sand- 
heden baade  i  det  ene  og  det  andet,  og  frugtede  denne 
end  ikke  altid,  saa  frygtedes  den  dog.  Kongen  gjorde 
ofte  sin  Dronning  store  Foræringer,  man  sagde  for  at 
gøre  det  godt  igen,  naar  han  havde  foranlediget  hendes 
Vrede. 

At  Kong  Christian  V  ikke  skyede  sin  Dronnings 
Selskab,  men  vel  endog  satte  Pris  derpaa,  maa  an- 
tages, saa  ofte  som  hun  omtales  i  den  af  Kongen  førte 
Dagbog.     Han  skriver  f.  Ex: 

1690.     Den   8de  Juli:    „Spisede    vi    med    Dronningen 
hos  Christoffer  Sehesteds  Huus." 

1660.  Den  26de  August:  „Jagede  vi  to  Hjorter  og 
fangede  dem ,  en  efter  den  anden ,  i  Dron- 
ningens Nærværelse." 
.,  Den  10de  September:  „Rejste  vi  til  Odense, 
hvorfra  Dronningen  tog  til  Hundslund  og 
jeg  og  Prins  Frederik  til  Haderslev." 
1691.  Den  1ste  Juli:  .,Rejste  jeg  med  Dronningen  og 
Prins  Frederik  til  Korsør,  blev  paa  Yachten 
om  Natten,  kom  i  Land  anden  Morgen  i  Ny- 
borg Kl.  7." 

Den  2den  Juli:  „Rejste  vi  til  Odense,  derfra 
Dronningen  over  Middelfart  til  Dronninglund, 
jeg  over  Assens  med  Prins  Frederik." 
.,  Den  15de  Juli:  „Kom  Dronningen  til  mig  i 
Randers,  hun  var  paa  Hjemrejse  fra  Dron- 
ninglund." 

Den  16de  Juli:  „Om  Middag  hos  Grev  Re- 
wentlov  paa  Clausholm." 

Den  6te  December:  „Om  Aftenen  talte  jeg  med 
Dronningen  om  Prins  Friderichs  Rejse,  hvilket 
hende  meget  vel  behagede,  at  jeg  dertil  vilde 
resolvere." 

1696.  Den  15de  April:    „Gjorde  Dronningen  it  artigd 

Divertissement  paa  min  fødselszdag." 
Den  27de  April:  „War  Dronningens  Fødtselsz- 
dag,  som  \vi  holdte  udi  rosenborgs  Haffue  og 
holdte  den  fete  hele  Dagen  igennem." 
Den  7de  Oktober:  „Sejlede  vi  med  nytt  Sckib 
„Louise" ;  —  til  Middagen  kom  Dronningen 
og  alle  Prinser  om  Bord  til  os  og  spisede 
med  os  paa  Skibet." 

1697.  Den   27de  April   paa   Dronningens  Fødselsdag: 

„herligt  at  traktere  ved  et  stort  Taffel   i  Au- 
dienssalen." 


249 


Kong  Christian  \'  lod  allerede  i  sit  4(ide  Aar  meget 
af  Gigt  og  niaatte  derfor  indskrænke  de  kære  Par- 
forcejagter,  som  han  satte  saa  høj  Pris  paa.  Hvad 
der  ogsaa  var  skadeligt  for  ham,  var  hans  store  Hang 
til  at  hengive  sig  til  Bordets  Glæder.  Da  han  i  For- 
aaret  1691  følte  sig  ilde  tilpas,  tilraadede  Lægen  ham 
at  gennem gaa  en  Mælkekiir  saml  tage  nogle  varme 
Bade.  Af  Dagbogen,  som  Majestæten  førte,  ser  man, 
at  han  fulgte  Raadet;  han  skriver: 
1691.     Den  21de  Maj:    „Begyndte  jeg   at    bruge  Mælk 

om   Morgenen    for    at  drikke   den    14  Dage." 
Den    29de  Maj:    „Badede  jeg    første   Gang    paa 

Rosenborg;    begyndte  min   Fod   at   gøre   mig 

ondt;  Dagen  efter  blev  det  bedre." 
.,Den  9de:  badede  jeg" ;  „den   Ilte  badede  jeg." 
Den    16de  Juni :    ..Badede    jeg    4de    Gang    paa 

Rosenborg  om  Aftenen,   og   med    det  samme 

lod  mig  kopsætte." 
Uagtet  Christian  V  ikke  kunde  taale  det  store  Vel- 
levnet med  Mad  og  Drikke,  troede  han  dog  ikke,  at 
han  i  saa  Henseende  behøvede  at  tage  Hensyn,  naar 
han  bare  passede  paa  at  foretage  sig  fornøden  an- 
strengende Motion  ved  Jagt  og  Ridning. 

I  1694  var  han  paa  en  forvoven  Vildsvinejagt  ved 
Frederiksborg,  og  ikke  længe  tilforn  havde  han  paa 
een  Formiddag  redet  seks  Heste  trætte  efter  hinanden 
i  Ridehuset. 

Den  2ode  Januar  1695  fik  Christian  V  et  Anfald 
af  Podagra,  .saa  han  maatte  i  lang  Tid  køre  i  Rulle- 
stol omkring  i  Slottet,  og  først  den  10de  Marts  kunde 
han  gaa  med  to  Stokke.  Ligesom  sin  Fader  Fre- 
derik III  og  Farfader  Christian  IV  besøgte  Christian  V 
ogsaa  St.  Helene  Kilde,  i  Tibirke  Sogn,  ved  St.  Hans- 
dagstid  for  at  drikke  af  Kildevandet  der,  som  formentes 
at  have  en  helsebringende  Virkning;  dog  der  mærkedes 
intet  for  Majestætens  Vedkommende. 

I  Februar  1697  tiltog  Christian  V's  Svaghed  i  Be- 
nene saaledes,  at  al  Gang  var  ham  besværlig,  og  han 
bestandig  maatte  bæres,  naar  han  vilde  forlade  sine 
Gemakker  og  Slottet;  i  Haven  derimod  brugtes  Rulle- 
stol. Dog  lod  han  sig  ikke  afholde  fra  den  14de  Juli 
s.  A.  at  begynde  Hjortejagten  og  jagede  fire  Gange  i 
samme  Maaned.  Den  23de  Aug.  skød  han  fra  Rulle- 
stol en  Hjort  og  den  8de  Septbr.  endog  to  Hjorte. 

I  Aaret  1698  holdt  han  fra  8de  til  27de  Septbr. 
ikke  mindre  end  11  Parforcejagter  og  kørte  den 
19de  Oktbr.  med  Kronprins  Frederik  ..for  at  slutte 
Jagten  iaar.  •  Der  var  en  Hjort,  Kongen  havde  faaet 
Kig  paa;  den  løb  imidlertid  længe,  inden  de  kunde  faa 
Ram  paa  den.  Kongen  forlod  Jagten  for  en  Stund  og 
kørte  til  Eremitagen,  hvor  han  spiste  i  Selskab  med 
Kronprins  Frederik  og  de  tre  Gyldenløver,  Grev  Schack 
og  Marskallerne  Osten  og  Hahn. 

Mod  Slutningen  af  Taflet,  da  Klokken  var  4,  kom 
Jagten  i  Nærheden,  og  Hjorten  stod  for  Hundene 
nogle  100  Skridt  fra  Eremitagen ,  hvilket  blev  Maje- 
stæten meldt,  og  Kongen  „begav  sig  til  Jagten":  men 
da  han  havde  givet  Hjorten  Stødet  og  maaske  ikke 
trutfet  rigtigt,  rejste  den  sig  i  Faldet  med  Bagkroppen, 
men  faldt  straks  igen,  dog  saaledes,  at  den  slog  Kongen 
til  Jorden,  idet  den  ramte  hans  venstre,  daarlige 
Hofte.  Vel  stod  Kammerjunker  Osten  saa  nær,  at 
han  kunde  hjælpe  Kongen  op  og  beskytte  ham  i 
Faldet  („den  Oberleib  erhalten"),  men  Hjorten  sprang 
op  anden  Gang  og  slog  Kongen  med  det  ene  Bagben 
saaledes  paa  den  venstre  Fod,  saa  at  man  formodede, 
at  Ankelbenet  var  slaaet  itu.  Kongen  blev  straks 
løftet  op  i  „Skydevognen" ,  og  man  kørte  ham  til 
Jægersborg,  hvor  det  dog  befandtes,  at  Kongen  kunde 
bevæge  Foden  og  saaledes  ikke  havde  noget  Benbrud. 
Kongen  kørte  da  ind  til  Kjøbenhavn,  hvor  han  ankom 
Kl.  8  og  blev  undersøgt  af  Livlægen  og  tre  Barberere, 

J)lev  (ierpaa  aareladt  o^  lik  et  Omslag  af  fordelende 
Urter  og  lunken  Vin  anbragt  paa  Benet. 

Kongen  kunde  i  længere  Tid  ikke  røre  sig,  maatte 
lottes  fra  een  Seng  i  en  anden  og  havde  urolige  og 
smertefulde  Nætter,  men  den  1ste  Novbr.  kunde  han 
igen  være  oppe  og  et  Par  Dage  efter  staa  paa  Foden, 
der  havde  været  daarlig. 

Uagtet  Kongen  var  legemlig  svag,  var  hans  A[)- 
petit  uforandret.  løvrigt  er  det  ufornødent  at  forfølge 
hans  langvarige  og  ensformige  Sygehistorie.  Chri- 
stian V's  sidste  Leveaar  frembyde  kun  det  sørgelige 
Billede  af  et  svækket  og  nedbrudt  Helbred  indtil  Af- 
fældighed i  den  bedste  Manddomsalder,  fremkaldt 
ved  uordentlig  Levemaade  og  usundt  Vellevnet. 

Trods  det  ordinære  Middagstaflel  Kl.  2  kunde 
Kongen  om  Aftenen  Kl.  7  atter  have  god  Appetit.  Den 
27de  Oktober  1698,  da  Kongen  havde  befunden  sig  vel, 
blev  han  om  Aftenen  trakteret  af  Kronprinsen  med 
en  Ragout,  af  Kronprinsessen  med  et  Par  stegte  Krams- 
fugle, af  Prinsessen  med  en  Kødtærte,  og  af  Prin- 
sessen af  Homburg  med  Vafler;  Sager,  som  de  høje 
Herskaber  havde  medbragt,  og  som  Majestæten  lod 
sig  herlig  smage. 

Fra  Slutningen  af  Aaret  1698  blev  Kongens  legem- 
lige Affældighed  saa  stor,  at  han  nu  slet  ikke  kunde 
bevæge  sig  i  Værelserne  uden  at  støttes  af  andre  eller 
gaa  imellem  dertil  anbragte  Rækværker,  ved  hvilke 
han  kunde  holde  sig  fast  under  Gangen  med  begge 
Hænder.  Paa  denne  Maade  øvede  han  sine  kraftløse 
Lemmer  i  Krøblingens  Gang  og  talte  de  Skridt,  han 
kunde  gøre,  i  Reglen  kun  nogle  Hundrede,  og  aldrig 
over  1000. 

Al  anden  Flytning  af  Kongen  maatte  ske  ved,  at 
han  lod  sig  bære. 

Endskønt  der  kun  lindes  ringe  Spor  af  viden- 
skabelig  Interesse   hos    Christian  V,    er  det  dog  ikke 

umuligt,  at  han  stundom  i  de  sidste  Aar,  da  han 
maatte  tilbringe  saamegen  Tid  inden  Døre,  dog  ogsaa 
har  benyttet  Læsning  som  Tidsfordriv,  idet  det  først 
var  i  de  sidste  Aar,  medens  han  endnu  kunde  gaa, 
at  han  besøgte  det  kongelige  Bibliotek. 

Den  9de  Maj  1699  var  Christian  V  saa  vel,  at 
han  kunde  køre  til  Frederiksborg,  hvor  han  vilde 
tage  Sommerophold.  Den  12te  Maj  kørte  han  Dron- 
ning Charlotte  Amalie  i  Møde,  som  med  Prinsesse 
Sophie  Hedevig  ligeledes  kom  derud. 

Den  19de  Juli  var  Kong  Christian  ude  at  se  paa 
en  Parforcejagt,  men  befandt  sig  ilde  derefter;  og  her- 
med fik  hans  mange  Jagter  en  Afslutning,  thi  syg  og 
mat,  som  han  var,  maatte  han  søge  Sengen. 

Den  25  Aug.  1(599  døde  han;  Dronning  Charlotte 
Amalie  var  ved  hans  Dødsleje.  Han  blev  kun  53  Aar 
og  4  Maaneder  gammel. 


Efter  Christian  V's  Død  lod  Kong  Frederik  IV 
Sophie  Amalie  Moth,  Grevinde  af  Samsøe,  beholde 
alle  de  Indtægter,  hans  Fader  havde  tilstaaet  hende, 
mod  at  hun  forlod  Kjøbenhavn.  Hun  flyttede  saa  til 
Jomfruens  Egede.  Historikeren  Højer  vidner  om 
hende,  at  hun  her  for  en  stor  Del  anvendte  sine  Ind- 
tægter til  fattige  og  under  en  eksemplarisk  Ensomhed 
tilbragte  sit  øvrige  Liv  ..in  einer  ungeheuchelten  Ue- 
bung  der  Busze,  Glaubens,  und  wahren  Gottesfurcht." 

Sophie  Amalie,  Grevinde  af  Samsø,  døde  5  Aar 
efter  Dronning  Charlotte  Amalie,  den  17de  Januar 
1719  paa  sit  Gods  Jomfruens  Egede  i  Fakse  Herred. 
Hun  blev  stedet  til  Hvile  i  Frue  Kirke  i  Kjøbenhavn. 
Den  der  indrettede  Begravelse  ødelagdes,  som  saa 
meget  andet,  ved  Frue  Kirkes  Brand  i  Aaret  1728. 

Fem  Maaneder  tør  Christian  V  døde,  liavde  hans 
fordums  Ven  og  Minister  Peter  GritTenfeld  lukket  sine 
Øjne  i  Trondhjem  den  12te  Marts  1699.  Af  den  store 
Statsmands  Liv  hidsættes  nogle  Data. 

Den  24de  Aug.  1635  blev  Peter  Schumacher  født; 
hans  Fader  Joachim  S.  var  Vinhandler,  boede  paa 
Hjørnet  af  Kjøbmagergade  og  Løvstræde,  Moderen 
Marie  Motzfeld.  Han  blev  tidligt  Student,  og  efter  at 
være  bleven  teologisk  Kandidat  besøgte  han  i  6  Aar 
berømte  Universiteter.  Efter  Enevældens  Indførelse 
udarbejdede  han  Kongeloven. 

1668,  d.  '-^9  blev  han  beæret  med  Titlen  :  Cancelli- 
raad. 

1670,  d.  -iii  ægtede  han  Catharine  Nansen. 

1671,  d.'^/7  ophøjedes  han  i  Adelstanden:  Griffenfeld. 

1673  blev  han  udnævnt  til  Storkansler,   Ridder  af 

Elefanten  og  fik  Grevskab  i  Norge. 

1674  købte  han  Øen  Samsø. 

1675  lod    han  Øen   Taasinge    undersøge,    da    han 

ogsaa  agtede  at  købe  den,  men  saa  kom 
hans  Fald. 

1676,  d.  "/a  stjTtedes  han  og  førtes  til  Kastellet  i 
Kbhvn.  og  d.  6te  Juni  s.  A.  besteg  han  Ska- 
fottet, men  blev  i  sidste  Øjeblik  benaadet 
med  livsvarigt  Fængsel. 

1680,  d.  '^/5  førtes  han  fra  Kastellet  til  Munkholm. 

1698,  Septbr.,    flyttedes  Griffenfeld    fra   Munkholm 

til  Trondhjem. 

1699,  d.  ^^/s  døde  han  i  Postmester  Treschous  Hus 

i  Trondhjem. 
Kong*)  Christian  V  havde  Ret,  da  han  efter  Griff"en- 
felds   Fængsling    og   Undersøgelsen    af    hans   Forhold 
sagde :    „Gerrighed  og  Ærgerrighed   har  ødelagt  dette 
Menneske." 


*)  Uddrag  af  A.  D.  Jørgensens :  GriflFenfeld. 

GriiTenfelds  Forfængelighed  og  Havesyge  var  iiniæt- 
lelig.  Han  forfulgte  med  voksende  Lidenskab  det 
Maal  at  blive  rig,  ja  meget  rig,  blive  hædret  over 
alle  andre  og  raade  for  alt  og  bære  det  hele.  Da 
Griffenfelds  Haand  altid  var  aaben  til  at  modtage 
Gaver,  baade  af  Landets  Venner  og  Landets  Fjender, 
var  det  et  farligt  Skraaplan  for  ham  at  være  kommet 
ind  paa. 

Den  Ilte  Marts  1676  fængsledes  Gritfenfeld,  som 
sagt.  Man  fandt  senere  et  stort  Materiale,  som  godt- 
gjorde det  System  af  Be.stikkelser,  som  Kong  Chri- 
stian tidligere  havde  advaret  ham  imod,  ligesom  man 
ogsaa  fandt  et  stort  Antal  Andragender  og  Bønskrifter 
til  selve  Kongen,  som  aldrig  vare  komne  denne 
i  Hænde ,  samt  en  Masse  Penge  i  engelsk  og  fransk 
Guld,  saa  Bestikkelser  fra  Udlandet  faldt  paa  ham 
med  uafviselig  Styrke.  De  konfiskerede  Penge  bleve 
fra  Griffenfelds  Kælderrum  i  to  Rustvogne,  hver  med 
6  Heste  for,  førte  op  paa  Slottet. 

En  samtidig  Brevskriver  mener,  at  der  var  10  Tdr. 
Guld;  i  et  Flyveskrift  nævntes  17  Tdr.,  og  dette  sidste 
Tal  er  senere  slaaet  fast.  Af  Stikpenge,  som  Grif- 
fenleld  havde  modtaget  i  Tidernes  Løb,  var  der  blandt 
de  mange  ogsaa  fra  Enken  Abel  Cathrine  v.  d.  Wisch, 
Stifterinden  af  „Abel  Cathrines  Stiftelse",  af  hvem  Grif- 
fenfeld  havde  faaet  4000  Rigsdaler,  for  at  hun  maatte 
gøre  Testamente  trods  alle  Lovbestemmelser.  —  Med 
alt  det  havde  GrifTenfeld  sikkert  aldrig  tænkt  paa  at 
tjene  nogen  anden  end  sin  Konge  og  sit  Fædreland 
eller  tage  Ophold  udenfor  dettes  Grændser;  han  op- 
hørte intet  Øjeblik  i  sit  Hjerte  at  være  en  ærlig  dansk 
Mand,  men,  som  Kongen  sagde.  Gerrighed  og  Ærger- 
righed var  hans  Ulykke.   . 

GrifTenfeld,  som  den  Ilte  Marts  1676  blev  sat  fast 
i  Kastellet,  blev  den  16de  Maj  1680  hentet  ud  deraf 
af  sin  Broder,  Albert  Gyldensparre,  i  dennes  lukkede 

Vogn.  GrilVenrelds  Broder  Albert  Schumacher,  der 
da  var  Admiralitetsraad,  var  i  Aaret  1674  bleven  adlet 
under  Navnet  Gyldensparre.  Oberst  Schultz,  som 
skulde  føre  Tilsyn  med  F'angen  paa  Rejsen  til  Norge, 
kørte  med  Brødrene  til  Rungsted ,  hvor  Fregatten 
„Antoinette"  laa  klar.  De  to  Brødre  toge  en  hjertelig 
Afsked ,  og  straks  efter  lettede  Fregatten  Anker.  Sø- 
rejsen var  streng,  og  GrifFenfeld  var  syg  det  meste  af 
Vejen.  I  Begyndelsen  af  Juni  blev  Gritrenfeld  sal  i 
Land  paa  ^hlnkholmen ,  som  han  først  18  Aar  efter 
skulde  forlade. 

I  Sommeren  1698  maa  der  være  skrevet  herned 
fra  Munkholm  om  Grillenfelds  sandsynligvis  nærfore- 
staaende  Død,  og  Kong  Christian  V  sattes  i  Kundskab 
derom. 

Den  27de  Aug.  1698  skrev  Overkammerjunker  Knuth 
til  General  Vibe  i  Trondhjem ,  at  Kongen  vilde  be- 
koste Fangens  Begravelse,  at  den  altsaa  skulde  være 
sømmelig  i  enhver  Henseende,  saaledes  som  Grillen- 
felds alderstegne  Moder  tidligere  havde  bedt  Kongen 
om  for  Aar  tilbage. 

Kongen  var  jo  selv  syg,  og  hans  Hjerte  mildnedes. 
Den  10de  Septbr.  1698  tillod  Kongen,  at  Griffenfeld 
maatte  blive  flyttet  til  Trondhjem.  Kongens  egen 
Sygdom  kan,  som  sagt,  have  paaskyndet  denne  For- 
mildelse af  Fangenskabet.  Mikkelsdags  Aften  1698 
førte  General  Vibe  selv  Griffenfeld  over  til  Trond- 
hjem. 

Den  kongelige  Ordre  lød  paa,  at  .,han  nogen  Tid 
maatte  være  i  Trondhjem  for  bedre  at  kunne  be- 
tjene sig  af  Doktor ,  Præst ,  og  anden  Fornødenhed, 
dog  under  Vagt  og  Tilsyn,  at  han  kan  være  i  lige 
saa  god  Sikkerhed  som  paa  Munkholm.- 

Man  forargede  sig  i  Trondhjem  over  at  se  Vagt 
hos  den  hjælpeløse,  dødssyge  Mand,  der  led  af  utaale- 
lige  Stensmerter. 

Ved  Obduktionen  efter  hans  Død  fandtes  en  Blære- 
sten af  7  Lods  Vægt,  der  siden  fremvistes  paa  Kunst- 
kammeret. 

En  af  vore  nyere  Historikere  kalder  Griffenfelds 
sørgelige  Fængsel  „en  af  de  værste  Pletter  i  vor  Hi- 
storie" og  siger,  at  „den  godmodige  Konge  Christian  V 
var  bleven  forført  til  en  Forbrydelse  mod  Staten  af 
den  groveste  Natur". 

,.Da  den  ædle  Grif  han  stiekked. 
Han  sin  egen  N'inge  knækked." 

Søndagen  den  12te  Marts  1699  hensov  Griffenfeld 
efter  tunge  Lidelser  i  Postmester  Herman  Treschows 
Hus.  General  Vibe  anordnede  Griffenfelds  Begravelse 
og  fordelte  hans  E^fterladenskaber.  Af  Penge  fandtes 
der  250  Rigsdaler,  som  uddeltes  til  Lægerne  og  Ty- 
endet. Af  Dele,  som  Postmester  Treschow  arvede, 
findes  endnu  hos  Kammerherre  Treschow  paa  Bra- 
hesborg  Griffenfelds  Thetøj ,  en  brun  Thepotte  med 
Sølvlænke  ved  Laaget. 

Begravelsen  fandt  Sted  Lørdag  den  18de  Marts  1699 
og  kostede  300  Kroner,  som  Kongen  betalte;  og  alle 
Vor  Frue  Kirkes  Klokker  i  Trondhjem  ringede.  Liget 
blev  bisat  i  Kirkens  Kor  og  vistnok  i  Aaret  1703  ført 
til  Vær  Kirke  ved  Horsens,  hvorhen  Griffenfelds 
Hustrus  Kiste  ogsaa  førtes  fra  det  grevelige  Gravkapel 
i  Helligaands  Kirke  i  Kjøbenhavn. 

Som  berettet  vilde  Kongen  bekoste  Griffenfelds  Be- 
gravelse. Da  Kong  Christian  V  den  31te  Marts  1699 
gennemgik  og  paategnede  Regnskabet  derover,  var 
han  allerede  selv  mærket  af  Døden;  den  indtraf  næppe 
5  Maaneder  derefter.  —  Døden  udjævnede  Modsæt- 
ningen mellem  de  tidligere  Venner:  Kongen  og  den 
stakkels  Livsfange  i  Trondhjem  maatte  gaa  de  samme 
Veje. 

En  Glans  straaler  om  Griffenfelds  historiske  Navn, 

int'<lens  Navnene  paa  hans  Avindsmænd  ere  helt  eller 
halvvejs  glemte. 

(irinenfelds  eneste  Barn,  Charlotte  Amalie,  ægtede 
i  Aaret  1()90  Baron  Frederik  Krag,  og  fik  da  denne 
med  hende  Stensballegaard  og  noget  senere  Øen 
Kndelave. 

Henimod  13  Aar  varede  dette  Ægteskab,  og  der 
var  2  Sønner  og  3  Døtre,  og  maaske  tiere  Børn  ere 
døde  som  spæde,  thi  i  Biskop  Bircherods  Dagbog 
staar  der  om  Charlotte  Amalie  Krag:  „Hun  døde  den 
21de  Septbr.  1703,  31  Aar  gammel,  paa  Stensballegaard, 
i  Barnsnød  med  sit  10de  Foster  og  blev  ikke  forløst". 
Der  fortælles  andetsteds,  at  da  hendes  Faders  Lig  blev 
bragt  herned  fra  Trondhjem  for  at  bisættes  i  Vær 
Kirke  tætved  Stensballegaard,  hvor  hun  boede,  lod 
hun  sin  Faders  Kiste  aabne  for  at  se  ham;  men  hun 
skal  ved  Synet  heraf  være  bleven  saa  betagen  og  an- 
greben, at  hun  blev  syg  og  døde  kort  efter.  Hun  over- 
levede kun  sin  Fader  i  4'  2  Aar.  Hun  hviler  i  Vær 
Kirke  ved  Horsens  ligesom  sine  Forældre. 

Hun  er  (paa  Spindesiden)  Stammoder  til  Greverne 
Krag  Juel  Vind  Frijs  til  Grevskabet  Frijsenborg  og 
Baroniet  Juellinge. 


Dronning  Charlotte  Amalie  havde  til  sit  Valgsprog 
taget  den  franske  Sentens 

„L'homme  propose,  mais  Dieu  dispose", 
og  i  den  Erkendelse  havde  hun  baaret  sit  Livs  Til- 
skikkelser. Dronning  Charlotte  Amalie  skildres  af 
nogle  som  en  Skønhed,  af  andre,  vist  med  lige  saa 
megen  Overdrivelse,  som  det  modsatte.  Hun  var  ikke 
høj  af  Vækst,  noget  undersætsig  bygget,  og  havde  et 
Par  levende  Øjne  af  et  klogt  Udtryk.  Den  franske 
Gesandt  de  Villars  skriver  1683:  „Denne  Dronning 
har  en  bleg  Hudfarve   og   brunt  Haar.     Hun   er   ikke 

17 

smuk,  men  hun  har  heller  intet,  som  støder;  hun  har 
en  tækkelig  Figur  og  et  behageligt  Væsen.  Hun  taler 
ret  godt  Fransk,  og  hvad  hun  siger,  vidner  om,  at 
hun  besidder  Aand.  Dronningen  blander  sig  ikke  i 
Statssagerne,  men  hun  lægger  ikke  Dølgsmaal  paa 
sin  Fortrydelse  over  sin  Tilsidesættelse.  Af  de  Klager, 
som  undertiden  undslipper  hende  mod  Regeringen, 
ses  det,  at  hun  nok  vilde  ønske,  at  man  gav  hende 
mere  Lejlighed  til  at  kende  det,  som  foregaar.  • 

Da  Dronning  Charlotte  Amalie  var  for  nobel  og 
virksom  anlagt  til  at  sidde  stille  hen  eller  intrigere, 
naar  der  ikke  var  noget  særligt  Virkefelt  ved  Hoflet 
for  hende,  slog  hun  sig  paa  at  købe  og  administrere 
forskellige  større  Landejendomme.  Dels  vare  Land- 
ejendomme ikke  dyre  dengang,  og  dels  slog  Dron- 
ningens Apanage  godt  til,  thi  hun  satte  ingen  Pris 
paa  den  fyrstelige  Staffage  af  Etikette,  Pomp  og 
Luksus;  desuden  skænkede  hendes  kongelige  Gemal 
hende  af  og  til,  som  sagt,  store  Gaver  for  at  for- 
milde hende,  da  hun  ofte  kunde  have  skellig  Grund 
til  at  ønske  sin  Gemal  og  Konge  anderledes,  end 
han  var. 

Dronning  Charlotte  Amalie  havde  tidligt  købt  God- 
serne Gjorslev  og  Søholm  samt  Erikstrup  i  Sjælland, 
Børglum  Kloster,  foruden  det  senere  kaldte  Dronning- 
lund og  Dronninggaard  i  Vendsyssel. 

1694  købte  hun  Vemmetofte  Gaard  og  Gods  for 
22225  Rigsdaler.  Der  var  88  Tønder  Hartkorn  under 
Hovedgaarden  samt  550  Tønder  Hartkorn  Bøndergods; 
den  samlede  Ejendom  kostede  altsaa  kun  35  Rigsdaler 
pr.  Tønde  Hartkorn. 

Foruden  alle  ovennævnte  Ejendomme  havde  Dron- 
ning Charlotte  Amalie  ogsaa  Nykjøbing  Slot  paa  Fal- 
ster til  Livgeding,  saaledes  som  Enkedronning  Sophie 
Amalie  før  hende  havde  haft  det.  Dronning  Charlotte 
Amalie  lod  ovenover  Nykjøbing  Kirkes  3die  Stokværk 


259 


.1  simplere  Kapel  indrette  til  sin  reformerte  Guds- 
tjeneste, da  hun  fandt  Dronning  Sophies  Restaurering 
af  Xvkjøl)ing  Kirke  for  pragtfuld  efter  den  reformerte 
Kirkes  tarvelige  Fordringer.  Efter  Kong  Christian  V's 
Død  rejste  Enkedronning  Charlotte  Amalie  hvert  Aar, 
naar  hun  var  i  Landet,  om  paa  sine  Godser,  saasnart 
hendes  F'ødselsdag  den  27de  April  var  forbi.  Det 
tjerne  Vendsyssel,  der  ikke  skulde  synes  at  kunne 
friste  en  fremmedfødt  Dronning  til  at  gæste  sig  og 
mindst  ene,  vides  hun  med  Bestemthed  i  det  ringeste 
4  Gange  at  have  besøgt  som  Enkedronning,  og  hver 
Gang  opholdt  hun  sig  i  8  å  4  Uger  paa  sine  derværende 
Godser. 

For  Nykjøbing  Slot  paa  Falster,  hvor  hun  den 
2ode  Juni  1667  var  bleven  viet  til  Christian  V,  havde 
hun  en  særdeles  Forkærlighed  og  tilbragte  aarlig  her 
nogle  Maaneder;  —  og  havde  hun  været  i  Jylland, 
kunde  hendes  Ophold  her  trække  ud  til  Oktober,  ja 
November  Maaned.  Paa  Tilbagevejen  kunde  hun  saa 
tage  om  ad  Vemmetofte  og  Gjorslev,  hvortil  hun 
ogsaa  g.jorde  Smaature  fra  Kjøbenhavn. 

Del  var  en  Adspredelse  for  Dronning  Charlotte 
Amalie  saaledes  at  rejse  omkring  paa  sine  Gaarde 
eller  Slotte  og  opholde  sig  der,  og  det  stemte  ogsaa 
med  hendes  Smag  at  nyde  Livet  for  sig  selv  fjernt 
ude  paa  Landet  i  sin  egen  Kreds  og  med  de  Men- 
nesker, hun  der  samlede  om  sig.  Den  hende  med- 
fødte Drift  til  at  styre  søgte  hun  at  tilfredsstille  ved 
Administrationen  af  de  mange  Ejendomme,  og  hun 
var  formeget  Fyrstinde  til  her  at  kunne  lade  sig  nøje 
med  altfor  smaa  Dimensioner.  Arbejdet,  hun  havde 
med  at  styre  det  meget,  var  vistnok  ogsaa  det  eneste 
Udbytte,  hun  havde,  thi  Tiderne  vare  daarlige,  og 
Krig  samt  uheldige  Høstaar  gjorde,  at  ved  Dron- 
ningens Død  stod  der  en  Masse  af  Forpagteres  og 
Bønders  Restancer  uopgjorte. 

Da  Dronning  Charlotte  Amalies  Søn  Kong  Fre- 
derik IV  havde  besteget  Tronen  og  taget  Kjøbenhavns 
Slot  i  Besiddelse,  ønskede  hun  at  faa  sin  egen  Bolig 
i  Kjøbenhavn,  for  at  hun  og  det  nye  Hof  ikke  skulde 
genere  hinanden.  Det  traf  sig  da  saa  heldigt,  at  Ulrik 
Frederik  Gyldenløve,  Frederik  III's  naturlige  Søn,  vilde 
sælge  sit  Palæ,  der  laa  paa  Kongens  Nytorv.  Enke- 
dronningen købte  det  og  opkaldte  det  efter  sig  „Char- 
lottenborg", hvilket  Navn  Slottet  bærer  den  Dag  idag. 

Foruden  de  mange  gode  Egenskaber,  som  Dron- 
ning Charlotte  Amalie  var  i  Besiddelse  af,  skal  ogsaa 
nævnes,  at  hun  i  Aaret  1700  kom  til  at  lægge  et 
heltemodigt  Sind  for  Dagen.  Da  den  svenske  Konge 
Carl  XII  den  4de  August  1700  med  sin  Armé  var 
gaaet  i  Land  ved  Tipperup  tæt  ved  Humlebæk, 
overtog  Enkedronningen  Styret  over  Kjøbenhavn,  idet 
hendes  Søn  Kong  Frederik  IV  var  ved  Arméen  i  Hol- 
sten. Enkedronningen  befalede  da  Stadhauptmand 
Mehlen,  at  der  skulde  udtages  Kanoner  af  Tøjhuset 
og  plantes  paa  Kjøbenhavns  Volde,  at  Borgerskabet 
og  Studenterne  skulde  indøves  i  Eksercits  og  anvises 
deres  Plads  paa  Voldene,  samt  videre  Anstalter,  som 
kunde  gøres  for  at  udholde  en  Belejring,  om  det  ud- 
krævedes. 

Imidlertid  hørte  Krigen  snart  op,  da  baade  Eng- 
land og  Holland  vilde  have  Fred. 

De  ubudne  Gæster  bleve  her  kun  en  Maaned,  idet 
Svenskerne  hævede  deres  Lejr  ude  ved  Humlebæk 
den  4de  Septbr.  1700  og  droge  tilbage  over  Sundet. 


Dronning  Charlotte  Amalie  følte  meget  for  Eleo- 
nore Christine  Ulfeldt,  der  sad  fangen  i  Blaataarn. 
Da  dennes  Døtre  ved  Frederik  IIIs  Død  kom  herind 
i  Landet,  og  Enkedronning  Sophie  Amalie  øjeblik- 
kelig  lod   dem    udvise,    ynkedes   Dronning   Charlotte 

Amalie  over  dem  og  skallede  dem  el  Tilflugtsted  i 
Hessen-Cassel.  Naar  Dronning  Charlotte  Amalie  senere 
kunde  skalTe  Eleonore  Christine  Ulfeldt  mere  Lys  i 
Fængslet  samt  Pen,  Blæk  og  Bøger,  da  var  det  store 
Ting,  at  det  kunde  ske  overfor  den  haardhjertede 
Knkedronning. 


Naar  Dronning  Charlotte  Amalie  i  sin  Tid  i  nogle 
franske  Breve  til  Griffenfeld  underskriver  sig  hans 
..Tjenerinde",  da  er  dette  intet  Bevis  paa  en  personlig 
Yndest,  men  derimod  et  stærkt  Bevis  paa,  hvor  mægtig 
Griffenfeld  var,  at  den  regerende  Dronning  maa  un- 
derskrive sig  hans  „Tjenerinde",  naar  hun  vil  handle 
klogt. 


Med  Dronning  Charlotte  Amalies  Helbred  var  det 
aldrig  videre  bevendt.  Allerede  i  Aaret  1681  maatte 
hun  gøre  en  Baderejse  til  Sundhedsbrønden  i  Pyr- 
mont,  og  siden  den  Tid  var  Brugen  af  mineralske 
Vande  bleven  hende  en  Fornødenhed,  og  Baderejser 
maatte  senere  foretages.  Ligesom  Dronning  Charlotte 
Amalie  ikke  kunde  rose  sig  af  et  robust  Helbred, 
saaledes  gik  det  i  Arv  til  hendes  tre  Børn  Frederik  IV, 
Prins  Carl  og  Prinsesse  Sophie  Hedevig,  der  over- 
levede hende.  Det  syntes  saaledes,  som  om  den  olden- 
borgske Kongeslamme  hørte  op  at  blomstre  eller  for- 
grene sig  efter  Enevoldsmagtens  Indførelse.  Fre- 
derik III's  yngre  Søn  Jørgen,  gift  med  Dronning 
Anna  af  Storbritanien ,  efterlod  sig  ingen  Børn,  og 
Christian  V's  Søn  Prins  Carl,  Frederik  IV's  eneste 
Broder,  døde  ugift.  Hverken  Christian  VI  eller  Fre- 
derik V  havde  Brødre.  Sidstnævnte  Konge  efterlod 
sig  vel  2  Sønner  Christian  VII  og  Arveprins  Frederik, 
og  hermed  deltes  for  første  Gang  Kong  Frederik  IIFs 

Arvehus  i  to  Grene,   dog   kun    for   at   uddø  i  det  føl- 
gende Aar  hundrede. 


Den  27de  Marts  1714  Kl.  6V'4  om  Aftenen  bortryk- 
kedes Enkedronning  Charlotte  Amalie  af  Skarlagens- 
feber. Hun  døde  paa  Charlottenborg,  Maanedsdagen 
før  hun  havde  fyldt  sit  64de  Aar.  Hun  havde  da 
siddet  Enke  i  15  Aar.  Begravelsesceremonien  holdtes 
den  25de  April  paa  Charlottenborg.  Om  Formiddagen 
Kl.  10—12  var  der  reformert  Gudstjeneste  ved  Kisten 
i  Charlottenborg  Kapel,  og  om  Eftermiddagen  fra 
Kl.  4  til  5  luthersk  Gudstjeneste,  hvor  Biskop  Worm 
holdt  Talen.  Teksten  var  af  Malachias  3—18:  „Og  I 
skulle  igjen  se  Forskel  imellem  en  Retfærdig  og  en 
Ugudelig,  imellem  En,  som  tjener  Gud,  og  En,  som 
ikke  tjener  Ham."  Derefter  udførtes  Liget  gennem 
Byen  med  den  sædvanlige  Pomp  Kl.  8  om  Aftenen; 
næste  Morgen  Kl.  7  ankom  det  til  Roskilde  og  bisattes 
i  Højkoret  i  Domkirken  der  ved  Siden  af  Christian  V's. 

XX.    FREDERIK  IV. 

KONG  Frederik  IV  var  ældste  Søn  af  Kong  Chri- 
stian V  og  Dronning  Charlotte  Amalie,  og  født 
den  Ilte  Oktober  1671  paa  Kjøbenhavns  Slot. 

Han  var  en  Del  forsømt  i  sin  Ungdom,  og  uagtet 
alt,  hvad  hans  ædle  Moder  Dronning  Charlotte  Amalie 
stred  derfor,  lærte  han  dog  aldrig  noget  rigtigt,  skønt 
han  ingenlunde  manglede  naturlige  Anlæg.  Et  Par 
af  Christian  V's  Ministre,  som  selv  kun  vidste  grumme 
lidet,  foregave,  at  en  Prins  kun  behøvede  et  ringe 
Maal  af  Kundskaber,  da  man  ellers  let  kunde  for- 
dærve hans  naturlige  gode  Anlæg.  Vel  fik  Kronprins 
Frederik  i  sin  Opvækst  en  lærd  og  flittig  Mand  ved 
Navn  Michael  Wibe  til  Lærer,  men  denne  bibragte 
den  tilkommende  Regent  blot  Øvelse  i  at  regne  og 
skrive  (og  dette  sidste  endda  mangelfuldt),  samt  i 
Tysk  og  Dansk  foruden  Religion;  derimod  lærte  han 
hverken  Latin,  Engelsk,  Fransk  eller  Italiensk.  De  to 
sidste  Sprog  lærte  Prinsen  senere  til  Husbehov  paa 
sine  Rejser. 

Selv  i  Historie  og  Geografi  var  Undervisningen 
ringe.  Kong  Christian  V  maa  have  været  ligegyldig 
og  Tilsynet  ringe  ligesom  selve  Læreren  ikke  samvittig- 
hedsfuld, saa  Resultatet  var  og  blev,  at  Prins  Frederik 
stod  uden  Kundskaber  og  Dannelse,  da  han  var  19 
Aar  gammel  og  ovennævnte  Lærer  døde.  Det  mærke- 
lige   og    skammelige    derved    var,    at    Lærerens    Søn 

1 


Ditlev  Wibe,  der  var  Prins  Frederiks  Legekammerat, 
(ik  af  Faderen  en  omhyggelig  Undervisning;  man  har 
derfor  troet,  at  Læreren  Michael  Wibe  paa  snedig 
Vis  har  villet  betrygge  sin  Søn  en  stedsevarende  hid- 
flydelse  hos  den  tilkommende  Konge  ved  at  meddele 
sin  Søn  alle  de  Kundskaber,  som  Prinsen  maatte 
savne,  og  hvis  Savn  han  som  Konge  skulde  afhjælpe 
ved  blindt  hen  at  følge  sin  Barndomsvens  Raad. 
Imidlertid  blev  den  unge  Ditlev  Wibe  dog  ikke,  som 
tænkt,  Kong  Frederiks  senere  Raadgiver.  Ved  sin 
Faders  Hof,  hvor  Sophie  Amalie  Moth  var  den  alt- 
formaaende  Personlighed,  blev  Danmarks  Kronprins 
sat  til  Side  for  Kongens  uægte  Sønner  med  hende, 
Greverne  Gyldenløve,  —  hvilke  Kronprinsen  dog  aldrig 
hadede,  men  snarere  viste  alt  godt,  da  han  senere 
kom  paa  Tronen. 

Da  Kronprins  Frederik  var  noget  over  21  Aar 
gammel ,  lod  Christian  V  ham  gjøre  en  Udenlands- 
rejse. Selskabet  bestod  af  14  Personer,  men  deriblandt 
ikke  en  eneste  Videnskabsmand;  nogle  af  dem  vare 
for  Resten  agtværdige  Mænd,  saaledes  Kammerjunker 
Ulrik  Anton  v.  Holstein,  der  senere  blev  Kong  Frede- 
riks Svoger,  da  han  var  gift  med  en  ældre  Halvsøster 
af  Anna  Sophie  Reventlov.  Rejsen  gik  over  Tyskland, 
Italien  og  Frankrig.  Christian  V  befalede,  at  Andagten 
undervejs  skulde  holdes  paa  Dansk  af  den  med 
Prinsen  følgende  Hofprædikant.  Rejsen  var  ellers 
ikke  videre  planlagt,  thi  Dronning  Charlotte  Amalie 
var  ikke  taget  med  paa  Raad  i  saa  Henseende;  Kron- 
prins Frederik  fik  derfor  ikke  saa  meget  Udbytte  af 
den  som  ønskeligt,  saaledes  som  vi  erfare,  idet  Dron- 
ningen senere  lader  Kongen  høre  ilde,  fordi  deres 
Søn  efter  Reiseplanen  opholdt  sig  saa  længe  i  Bou- 
logne,  hvor  der  ikke  var  det  mindste  for  Prinsen  at 
se  eller  lære;  „med  mindre",  skriver  Dronningen,  „at 
vor  Søn  er  rejst  udenlands  for  at  lære  at  gjøre  Kød- 


pølser",    —    det    eneste    hun    véd,    man    kan    lære   i 
Boulogne. 

Rejste  end  Kronprins  Frederik  i  Aaret  1692  uden 
Forberedelse  i  Kunst  og  Videnskab,  var  han  paa  den 
anden  Side  hverken  forkunstlet  eller  paa  anden  Maade 
forkvaklet.  Derfor  optog  han  saa  let  i  sin  Sjæl  et 
stærkt  og  varigt  Indtryk  af  Italiens  Kunst,  og  derfor 
kastede  han  sig  med  Iver  over  Arkitekturen  og  lærte 
snart  at  omgaas  med  Ridsefjer  og  Passer,  saa  det  af 
ham  opførte  Frederiksberg  Slot  staar  som  et  Minde 
om  hans  Kunstsmag.  Frederiksberg  Slot  var  den  første 
Bygning  herhjemme,  som  ved  Rummelighed  og  Be- 
kvemmelighed nogenlunde  svarede  til  de  Slotte ,  der 
overalt  rejste  sig  i  Europa,  og  det  var  ikke  underligt, 
at  Frederik  IV  senere  hen  ogsaa  brugte  anselige 
Summer  for  at  faa  et  tiltalende  Opholdsted  ud  af  det 
i  sit  Anlæ'g  saa  indtagende  Rosenborg  Slot. 

Det  gamle  Kjøbenhavn  Slot  er  formodentlig  kun 
bleven  lidt  brugt  af  denne  Konge,  da  det  ikke  i  Be- 
liggenhed kunde  komme  op  ved  Siden  af  de  to  andre 
nævnte  Slotte. 

Af  Pietet  imod  sine  Forfædre  vilde  Frederik  IV 
ikke  rive  det  gamle  Kjøbenhavns  Slot  ned,  men  for- 
bedrede og  opbyggede  derpaa,  saa  godt  det  lod  sig 
gøre;  faa  Aar  efter  blev  det  dog  alligevel  nedrevet 
og  Christiansborg  Slot  opført  af  Christian  VI.  Ogsaa 
vore  Billedgallerier  og  Samlinger  vidne  om  Kronprins 
Frederiks  Samlerlyst,  selv  om  han  ikke  altid  har 
faaet  det  bedste  i  sit  Slags,  idet  han  selv  har  manglet 
den  fornødne  Indsigt  ved  Indkøbet  deraf,  og  vel  heller 
ingen  i  hans  Rejseselskab  har  kunnet  yde  ham  for- 
nøden Støtte  deri. 

I  Italien  blev  Kronprins  Frederik,  der  var  en  Del 
erotisk  anlagt,  første  Gang  for  Alvor  vingeskudt  af 
Amors  Pil.  Det  var  en  italiensk  Komtesse  Maria 
Magdalene   Trenta   i    Byen   Lucca,    hvis   Skønhed    og 

livlige  Aand  satte  hans  Hjerte  i  Brand.  Skønt  hun 
alt  var  lovet  bort  til  Grev  Hercolani  af  Bologna,  gav 
hun  Kronprins  Frederik  Haab,  naar  kun  ikke  Religions- 
forskellen  var  en  uoverstigelig  Hindring.  Ulighed  i 
Stand  var  ikke  for  hende  den  største  Vanskelighed, 
men  derimod  at  hun  var  romersk-katholsk  og  kun 
kunde  forene  sit  Hjerte  med  et  andet  ,,rettroende " 
Hjerte,  men  dette  var  en  Hindring,  som  hverken 
Armeer  eller  Skatte  kunde  rydde  af  Vejen;  thi  Kron- 
prins Frederik  kunde  for  denne  Sags  Skyld  ikke  blive 
Katolik,  da  det  vilde  have  været  det  samme,  som 
der  staar,  „fra  Tronen  at  nedstyrte  sig  i  et  Intet." 

Derfor  var  der  ikke  andet  for  Kronprinsen  at 
gjøre  end  brat  at  bryde  af  og  følge  Rejseplanen,  der 
var  ham  medgivet,  og  snarlig  rejse  bort  uden  at  ud- 
sætte sig  for  en  Afsked  med  den  bedaarende.  Dybt 
saaret  i  Hjertet,  tungsindig  og  tabt  for  sig  og  andre 
drog  han  til  Paris,  men  selv  denne  Hovedstad  var  en 
Ørken  for  ham,  thi  den  italienske  Komtesse  var  der 
ikke.  Kunde  Prinsen  end  tale  med  sin  Kavaler  Baron 
Walther  og  med  sin  tro  Kammertjener  Abro,  som 
begge  forstod  ham,  saa  kunde  han  dog  være  saa 
temmelig  sikker  paa,  at  han  ikke  oftere  fik  denne 
sin  italienske  Flamme  at  se.  De  varme  Følelser 
imellem  Prinsen  og  Komtesse  Magdalene  Marie  Trenta 
vare  for  Resten  gensidige.  Hendes  Kjærligheds  Dj^bde 
satte  sig  snart  tydelige  Spor  i  det  blege  Ansigt  og 
de  bedrøvelige  Miner,  saa  hendes  Forlovede  Grev 
Hercolani  fandt  Grund  til  at  afbryde  Forbindelsen, 
og  hun  tog  Sløret  i  Klostret  Maria  Magdalene  i  Fi- 
renze; efter  et  Par  Aars  Prøvetid,  i  hvilke  det  viste 
sig,  at  hendes  Sjæl  syntes  at  være  kommen  til  Ro  i 
Herrens  Kald,  blev  hun  indviet  til  Nonne. 

Da  Prins  Frederik  kom  hjem,  blev  han  jo  nok 
optaget  af  Faderens  Sygdom  og  Regeringssager,  men 
glemte   dog    ikke    sin   Maria   Magdalene   Trenta,    idet 


han  sendte  hende  sil  Miniaturportræt ,  indfattet  i 
Diamanter. 

Da  det  af  Prins  Frederik  afsendte  Diamantsmykke 
kom  til  Lucca,  —  Maria  Magdalene  Trenta,  der  da 
var  i  Firenze  som  Nonne,  var  uvidende  om  Smyk- 
kets Komme,  —  var  det  til  stor  Overraskelse  for 
hendes  Familie,  der  nu  næsten  fortrød,  at  den  havde 
givet  hende  Lov  til  at  tage  Sløret. 

Efterat  have  taget  Stadens  høje  Gejstlighed  med 
paa  Raad  sendte  man  det  lille  Skrin  med  Diamant- 
smykket til  Klostrets  Priorinde,  der  efter  Aftale  med 
Skriftefaderen  afgav  det  til  „Søster  Maria  Terese" 
(Komtesse  Trentas  Nonnenavn),  fuldt  overbevist  om 
hendes  Fastholden  ved  sin  tagne  Beslutning.  Denne 
viste  hun  da  ogsaa  ved  uden  Betænkning  at  bede 
Priorinden  at  sende  Juvelskrinet  tilbage  til  Danmark, 
efterat  Maria  Terese  havde  lagt  et  lille  Krucifiks 
ovenpaa  Portrættet  med  den  Erklæring,  at  dette 
Krucifiks  forestillede  den  Brudgom,  hun  havde  fore- 
trukket for  enhver  anden.  Ved  Modtagelsen  af  Kruci- 
fikset skal  Prins  Frederik  ærbødig  have  kysset  det, 
hvorpaa  han  bandt  det  om  Halsen  og  senere  stedse 
bar  det,  hvorfor  den  Formodning  opkom,  at  han  i 
sit  Hjerte  havde  Tilbøjelighed  for  Katolicismen,  hvad 
der  sikkert  er  ganske  urigtigt. 

Som  vi  senere  skulle  se,  fik  Prins  Frederik,  da 
da  han  som  Konge  i  Aaret  1709  gjorde  sin  italienske 
Rejse,  atter  denne  sin  tidligere  Elskede  Maria  Magda- 
lene Trenta  at  se. 

Paa  sin  Rejse  i  Italien  i  Aaret  1692  kom  Kronprins 
Frederik  ogsaa  til  Rom,  den  15de  Marts,  og  efter  at 
han  havde  hilst  paa  Pave  Innocens  XII,  sendte  denne 
Vildt  og  Frugt  til  Prinsens  Køkken.  I  Rom  fik  Prinsen 
sit  Logis  paa  Piazza  di  Spagna;  han  opholdt  sig  der 
til  den  28de  April  og  overværede  alle  Ceremonierne 
ved  Paaskefesten.     Paven  lod  ham  opvarte  ved  en  af 

sine  Kavalerer,  gav  ham  en  prægtig  Kollation  den 
Dag,  han  besaa  Vatikanet,  og  indbød  ham  senere  til 
„incognito"  at  bivaane  et  Konsistorium,  for  at  de 
der   kunde   se   hinanden. 

Den  29de  Marts  1692  besøgte  Prins  Frederik  den 
paa  Engelsborg  siddende  Læge  og  Guldmager  Borri, 
som  Paven  holdt  i  strengt  Fangenskab.  Borri  havde 
i  sin  Tid,  foruden  at  gjøre  Guld,  gjort  Underkure  i 
Danmark,  og  Prinsen  havde  derfor  Lyst  til  selv  at 
konsulere  ham.  Prins  Frederik  frygtede  nemlig  for  at 
lide  af  Svindsot  og  vilde  i  saa  Henseende  gerne  have 
Vished.  Konsulationen  faldt  heldigt  ud,  og  Prinsen 
levede  38  Aar  efter  den  Tid. 

Denne  samme  Italiener  og  Guldmager  Borri,  hvis 
Kunst  at  lave  Guld  tidligere,  under  Kong  Frederik  III, 
sagdes  at  have  kostet  Danmark  to  Millioner  Rigsdaler, 
sad  nu,  anklaget  for  Kætteri,  i  haardt  paveligt  Fængsel. 
Det  geraader  Kong  Christian  V's  Hjerte  og  Højsind 
til  Ære,  at  han  efter  saa  mange  Aars  Forløb  ikke 
bar  Nag  til  den  indespærrede  Guldmager,  men  endog 
paa  Borri's  Anmodning  tilskrev  Pave  Innocens  XII 
om  Synderens  Fængsels  Formildelse,  men  ud  af 
Fængslet  slap  Guldmageren  dog  aldrig.  Han  døde 
1695. 

Den  12te  April  1692  besøgte  Prins  Frederik  Palazzo 
Riario  i  Longara  i  Rom,  hvor  Gustav  Adolfs  Datter 
den  svenske  Dronning  Christina  havde  boet  og  var 
død  i  1689.  Der  var  mange  skønne  Malerier  og  for- 
gyldte Tapeter  der,  og  der  fandtes  et  Gemak,  hvor 
der  kun  stod  8  Muser,  thi  Dronning  Christina  for- 
mentes selv  at  være  den  niende  Muse,  som  manglede 
i  Tallet  af  de  opstillede. 


XXI.    DRONNING  LOUISE. 

IAaret  1695,  to  Aar  efter  at  Kronprins  Frederik 
havde  endt  sin  Rejse  til  Italien,  tænkte  Christian  V 
paa  at  faa  denne  sin  Søn  standsmæssigt  formælet. 
Dronning  Charlotte  Amalie  stemte  for  at  faa  den 
brandenborgske  Prinsesse  Elisabeth  Sophie  til  Sviger- 
datter, men  denne  faldt  ikke  saa  ganske  i  Kong  Chri- 
stians Smag.  Da  ogsaa,  foruden  hende,  Prinsesse 
Louise  af  Mecklenborg-Giistrow  og  et  Par  sachsiske 
Prinsesser  vare  blevne  meget  roste  ved  det  danske 
Hof,  og  Kongen  vilde  lade  Kronprins  Frederik  have 
frit  Valg,  dog  kun  blandt  protestantiske  Prinsesser, 
besluttede  denne  med  en  liden  Suite  at  gøre  en  lille 
Tur  til  det  giistrowske,  gothaiske  og  eisenachske  Hof 
samt  undervejs  at  raadføre  sig  i  denne  vigtige  Sag 
med  sin  Faster  Kurfyrstinde  Anna  Sophie  af  Sachsen. 
Prins  Frederik  med  Følge  sejlede  til  Rostock  og 
rejste  derfra  til  Slottet  i  Giistrow,  hvor  han  blev 
indtaget  af  Prinsesse  Louise's  Skønhed  samt  den  her- 
tugelige Families  store  Elskværdighed  og  behagelige 
Omgang,  saa  han  efter  sin  Reisefælle  og  Raadgiver 
Gehejmeraad  Chr.  Siegfr.  von  Plessens  Raad  besluttede 
sig  til  at  fri  paa  staaende  Fod.  Ovennævnte  Gehejme- 
raad Plessen  —  Kong  Christian  V's  betroede  Mand  — 
var  nemlig  Aftenen  forud  ankommen  til  det  giistrowske 
Hof  for  at  gaa  den  gamle  Hertug  (Prinsesse  Louise's 
Fader)   til  Haande   med  de  fornødne  Oplysninger   og 


8 


Instruktioner.  Heraf  synes  det  dog  at  fremgaa,  at 
der  var  en  vis  Indskrænkning  i  Prins  Frederiks  frie 
Valg ;  det  skete  uden  Tvivl  efter  en  vis  Aftale  imellem 
Kongen  og  Gehejmeraad  Plessen. 

Det  havde  vistnok  været  ønskeligt,  at  Prins  Frederik 
først  havde  set  nogle  flere  Prinsesser,  forinden  der 
blev  gjort  et  Valg,  ligesom  det  var  et  meget  uheldigt 
Forhold,  at  Prinsesse  Louise  var  over  4  Aar  ældre 
end  Kronprins  Frederik;  det  var  ikke  hidtil  fore- 
kommet i  den  oldenborgske  Kongefamilie,  at  Bruden 
var  ældre  end  Brudgommen. 

Imidlertid  var  Sagen  nu  afgjort  imellem  Kronprins 
Frederik  og  Prinsesse  Louise  af  Mecklenborg-Giistrow, 
idet  den  hjertevarme  Prins  for  hurtigt  havde  friet 
uden  først  at  sove  derpaa,  som  det  hedder.  Nogle 
Maaneder  efter  afhentedes  Prinsesse  Louise  i  Warne- 
miinde  af  den  egentlige  Arrangør  af  Partiet,  Gehejme- 
raad V.  Plessen. 

Under  Admiral  Gedde's  Befaling  sejlede  Kongens 
Yacht  og  4  Fregatter  til  Mecklenborg.  Den  30te  No- 
vember kom  den  fyrstelige  Brud  om  Bord,  og  den 
1ste  December  steg  hun  i  Land  ved  Gyldenlund  Strand 
(Charlottenlund),  hvor  hun  modtoges  af  Prins  Frederik, 
som  ledsagede  hende  til  Jagtslottet  Jægersborg ;  hendes 
Indtog  i  Kjøbenhavn  samt  hendes  Bryllup  paa  Kjøben- 
havns Slot  var  den  ote  December  1695. 

Trods  den  sene  Aarstid  var  Vejret  stadigt  og  mildt; 
skønt  man  var  i  December  (Christmaaned)  var  Vejret 
mildt,  som  om  man  var  i  Marts  (Tordmaaned), 
hvorfor  det  i  en  Festsang  fra  den  Tid  hedder: 

„Ildfunklend'  Sole-Karm  vor  Horizont  omrender 
„Saa  fast,  at  Dagen  er  kun  tvende  korte  Ender. 
„Christmaaneden  dog  har  Thormaaneds  milde  Vejr. 
„Ja!  det  herovenfra  et  Lykke-Omen  er." 


Kong  Christian  V,  der  paa  en  Maade  havde  lavet 
Partiet  for  Sønnen,  gjorde  sit  til,  at  det  nygifte  Kron- 
prinsepar maatte  føle  sig  vel  paa  Kjøbenhavns  Slot, 
idet  han  i  Etagen  ovenover  sine  egne  og  Dronningens 
Værelser  lod  indrette  en  smuk  Beboelse  for  de  Ny- 
gifte. De  fik  hver  fire  Værelser,  der  vare  elegant 
monterede  i  Overensstemmelse  med  de  nyeste  franske 
Moder  og  forsynede  med  forgyldte  Møbler  med  Fløjls 
Betræk,  Spejle  med  slebne  Glasrammer,  Spejllampetter 
o.  s.  V. 

Ægteskabet  blev  som  bekendt  ingenlunde  lykkeligt. 
Dronning  Louise  lod  det  hverken  mangle  paa  oprigtig 
Kærlighed  eller  Venskab  overfor  sin  Gemal,  saalænge 
han  viste  hende  tilbørligt  Hensyn;  men  da  han  for- 
smaaede  hende,  til  Dels  for  Væsner,  der  stod  langt 
under  hende,  blev  deres  Samliv  kun  lidet  harmonisk. 

I  Begyndelsen  gik  det  dog  helt  godt,  skønt  Folk, 
der  stode  udenfor,  ikke  troede  paa  Varigheden  deraf. 
Den  franske  Gesandt  skriver :  „Kronprinsesse  Louise 
af  Mecklenborg  elsker  sin  Ægtefælle  lidenskabeligt, 
og  han  lever  fuldkomment  godt  med  hende;  men  det 
ringe  Kendskab,  hun  har  til  alle  Forhold,  i  Forbindelse 
med  en  overdreven  Skinsyge,  hvormed  hun  uden 
Grund  plager  Kronprinsen,  gør  det  troligt,  at  hendes 
Indflydelse  hverken  vil  vare  meget  længe  eller  være 
synderlig  stærk." 


Den  28de  Juni  1697  fødte  Kronprinsesse  Louise  en 
Søn,  som  dog  døde  Aaret  efter.  Den  engelske  Gesandt 
skriver  den  4de  Oktober  1698:  „Kronprinsesse  Louise's 
Søn  Christian  døde,  15  å  16  Maaneder  gammel,  sidste 
Lørdag.  Sorgen  er  saameget  destostørre,  som  Prinsesse 
Louise  har  haft  den  Ulykke  at  fare  ilde  paa  Jagt- 
slottet Jægerspris,  hvor  hun  og  hendes  Ægtefælle 
Kronprinsen  en  Tid  har  opholdt  sig."   —    „Det  er  nu 

anden  Gang,  at  Prinsesse  Louise  er  faren  ilde,  og  da 
hun  kun  er  af  svag  Konstitution,  og  hendes  Ægtefælle 
ikke  stærk,  tale  nogle  om  visse  Spaadomme,  som  for 
nogle  Aar  siden  vare  i  Omløb,  nemlig  at  Kron- 
prinsens .Broder  Prins  Carl,  som  snart  ventes  hjem 
fra  sin  Rejse  i  Udlandet,  engang  skal  blive  Konge." 


Om  Kronprins  Frederik  skriver  den  franske  Ge- 
sandt Chamilly  i  1699,  kort  før  Kong  Christian  V's 
Død:  „Jeg  har  idag  gjort  Kronprinsen  min  Opvartning; 
jeg  har  aldrig  før  haft  Anledning  til  at  tale  med  ham 
om  Statssager  og  havde  ikke  troet,  han  kunde  ytre 
sig  saa  rigtigt  og  passende,  som  han  gjorde.  Jeg  kan 
derfor  sige,  at  han  er  en  Prins  af  et  sundt  Omdømme, 
middelmaadig  Skarpsindighed  og  Indbildningskraft. 
Uden  at  forfalde  til  Gerrighed  vil  han  have  Orden 
i  Finanserne.  Han  vil  gjerne  kende  Detaillerne  i 
Sagerne;  han  har  hidtil  kun  vist  Lyst  til  Jagt  og 
Bygninger.  Han  er  noget  stiv  i  sin  Mening  og  holder 
ikke  af  Modsigelse  i  nogen  Ting".  Som  bekjendt  var 
Frederik  IV  meget  nøjeregnende  i  Regnskaber.  „Ja! 
indtil  eet  Pund  Hø",  skriver  den  Kgl.  Kammertjener 
Torm. 


Kong  Frederik  IV  blev  kort  efter  sin  Tronebestigelse 
indviklet  i  Krig  med  Carl  XII  af  Sverige. 

Den  4de  August  1700  gik  Carl  XII  med  en  Armé 
i  Land  ved  Tipperup,  lidt  Nord  for  Humlebæk.  En 
Maanedstid  efter  sluttedes  Freden  i  Travendal,  som 
ikke  var  efter  Kong  Carls  Sind,  da  han  havde  Lyst 
til,  ligesom  sin  Farfader  Kong  Carl  Gustav,  at  forsøge 
paa  at  erobre  Kjøbenhavn.  Den  korte  Tid,  Carl  XII 
var  i  Sjælland,  benyttede  han  blandt  andet  til  incog- 
nito    at    tage   Frederiksborg   Slot    i   nærmere   Øjesyn. 

Kong  Carl,  der  var  en  vældig  Jæger,  benyttede  med 
sine  OlTicercr  i  videste  Omfang  den  lortrætTelige  danske 
Jagt  omkring  F'rederiksborg  og  Hørsholm  og  nedlagde 
Hjorte  og  Raadyr  i  Hundredevis,  saa  at  ikke  alene 
han  selv,  men  ogsaa  hans  Troppestyrke  og  hans 
Flaade,  som  laa  i  Sundet,  havde  fuldt  op  af  lækkert 
Vildt. 

Kong  Carl  havde  i  nogle  Dage  sit  Hovedkvarter 
i  Vedbæk,  hvorfra  senere  de  svenske  Tropper  ud- 
skibedes, da  den  korte  Krig  var  endt. 


I  September  Maaned  i  Aaret  1700  fik  Frederik  IV 
Børnekopper,  som  han  kom  vel  over,  paa  det  nær, 
at  de  efterlode  en  Del  slemme  Ar. 


I  Aaret  1701  blev  Magister  Christian  Muus  kaldet 
til  Biskop  i  Ribe,  efter  at  Frederik  IV  havde  bevilget 
følgende  Ansøgning  fra  ham,  da  Biskop  Anker  i  Ribe 
var  død : 

„Stormægtigste  Monark!  Bisp  Auker  siges  død. 
„Og  Kaldet  er  vacant.    Ens  Død  en  Andens  Brød. 
„Vil  Gud  og  Frederik,  at  Lykken  træffer  mig, 
„Indtil  jeg  ogsaa  døer,  jeg  takker  Ham  og  Dig". 


I  Aaret  1702  blev  Odense  gamle  Slot  nedrevet  og 
et  nyt  Slot  bygget;  samtidig  blev  en  Have  anlagt 
der  omkring. 


I  Aaret  1703,  da  Frederik  IV  rejste  til  Jylland  og 
Hertugdømmerne,  indtraf  det  Uheld,  at  Kongens 
Løber,  der  stod  bag  paa  Majestætens  Vogn,  blev  i  et 
Uvejr  dræbt  af  en  Lynstraale  ved  Landsbyen  Ortved 

ikke   langt   fra  Ringsted.     Løberens  Lig   blev  ført  til 
Ringsted  og  der  senere  begravet. 


I  Aaret  1704  var  Kong  Frederik  IV  i  Norge  og 
kom  da  via  Jylland  hjem  derfra.  Da  han  den 
3die  September  1704  om  Natten  kom  fra  Odense  til 
Nyborg,  maatte  han  holde  halvanden  Time  udenfor 
Fæstningsporten,  inden  han  blev  indladt,  eftersom 
Kommandanten  længe  ikke  vilde  tro,  at  det  var 
Kongen,  fordi  hans  Ankomst  ikke  var  anmeldt,  — 
„Hvilken  Forsigtighed  Kongen  lod  sig  meget  vel  be- 
falde" skriver  Biskop  Bircherod  i  sine  Dagbogs- 
optegnelser. — 

Frederik  IV  henregnes  med  Rette  til  de  bedste 
Konger,  det  oldenborgske  Fyrstehus  har  skænket  Dan- 
mark; derimod  kaste  hans  huslige  Familieforhold 
svære  Skygger  paa  ham,  idet  han,  uagtet  han  var 
lovformelig  gift,  indlod  sig  i  Dobbeltægteskab  til 
megen  Forargelse  for  Folket  og  til  varig  Ufred  i  selve 
Kongefamilien. 

I  Aaret  1703  lod  Frederik  IV  sig  hemmelig  vie 
til  Elisabeth  Helene  v.  Viereck,  en  Datter  af  den 
preussiske  Gesandt  ved  Hoffet  i  Kjøbenhavn,  efterat 
hendes  Faders  Samvittighed  og  Betænkelighed  var 
bleven  overvunden  ved  Henvisning  til,  at  Landgrev 
Philip  den  Højmodige  i  sin  Tid  havde  indgaaet  et 
lignende  Dobbeltægteskab*).    Frederik  IV  havde  ikke 

*j  En  lignende  Forargelse,  som  Kong  Frederik  IV  gav  sit  Folk 
ved  at  indlade  sig  i  Dobbeltægteskab,  havde  som  sagt  hans 
Stamfader  paa  mødrene  Side  i  6te  Led,  Landgrev  Philip  den 
Højmodige  af  Hessen,  givet  i  Aaret  1540,  idet  han  foruden 
sin  retmæssige  Gemalinde,  Landgrevinde  Christine,  ægtede  en 
Frøken  Margaretha  von  der  Saal.  Landgrev  Philip  havde  for- 
langt Luthers  og  Melanchthons  Samtykke  dertil,  samt  udtalt,  at 
han  vilde  undgaa  Ægteskabsbrud;  dertil  beraabte  han  sig  paa 


13 


mere  Ærbødighed  for  sin  Stamfader  Kong  Frederik  II's 
Minde,  end  at  han  forærede  Antvorskov  Slot  m.  m., 
som  Frederik  II  satte  saa  højt,  og  hvor  han  døde, 
til  ovennævnte  Ekstragemalinde  Grevinde  Elisabeth 
Helene  v.  Viereck.  Imidlertid  bestod  denne  For- 
bindelse ikke  længe,  thi  den  27de  Juni  1704  døde 
Grevinden  i  Barselseng,  og  blev  hun  begravet  i  Frelsers 
Kirke  paa  Christianshavn. 

Barnet,  hun  fødte,  Frederik  Gyldenløve,  overlevede 
Moderen  i  ^U  Aar  og  blev  da  jordet  ved  Siden  af 
hende  ved  Foden  af  Orgelet  i  ovennævnte  Kirke. 
Følgende  Indskrift  blev  sat  ved  Gravstedet: 

„Ein  grosser  Konig  hat  vor  andern  mich  geliebet, 
So  mich  zuerst  erfreut,  dennoch  zuletzt  betriibet; 
Dann  als  ich  kaum  zur  Welt  die  Leibes-Frucht  gebraclit, 
Hab  ich  dadurch  die  Balm  zum  Tode  mir  gemacht. 
Die  Lieb  ist  mit  mir  aus.  ein  gråflich  Kind  allein 
Das  mag  von  meinem  Gliiclt  und  Ungluck  Zeuge  sein." 


I  Aaret  1708  besluttede  Frederik  IV  at  gøre  en 
Rejse  til  Italien,  hvor  han,  som  ovenfor  omtalt,  alt  i 
Aaret  1692  havde  været  som  Prins. 

Den   30te  Oktober   rejste   Kongen   fra   Kjøbenhavn 

Patriarkernes  Eksempel  i  Bibelen.  Med  stor  Ulyst  havde 
Luther  og  Melanchthon  bekvemmet  sig  til  at  samtykke;  de 
havde  dog  først  alvorligt  forestillet  Landgrev  Philip,  hvor 
mange  Ærgrelser.  Sorger  og  Krænkelser  der  for  ham  vilde  op- 
staa  af  dette  Skridt,  og  tilsidst  3'tret,  at,  hvis  han  desuagtet 
var  bestemt  paa  at  tage  en  anden  Gemalinde,  maatte  det  ske 
hemmelig  og  ad  Dispensationens  Vej.  Imidlertid  kom  Sagen 
dog  siden  efter  for  en  Dag  og  gjorde  en  saadan  Opsigt,  at 
Landgrev  Philip  en  lang  Tid  var  meget  nedtrjkt,  og  Melanchthon 
faldt  af  Ærgrelse  i  en  svær  Sygdom.  Luther  erklærede,  at  et 
Skrifteraad.  som  var  givet  under  Hemmelighedens  Slør,  ikke 
var  nogen  Kendelse,  og  han  vilde  derfor  tilstaa,  at  han  havde 
fejlet  ved  at  lytte  til  Landgrevens  Forebringelse  af  den  Sag. 

til  Vallø  og  derfra  over  Øerne  til  Hamborg.  Her  var 
alt  forberedt,  da  den  kgl.  Reiseekvipage  var  samlet 
der.  Kongen  førte  6  Rideheste  og  et  Spand  hvide 
og  et  Spand  gule  Køre-Heste  med  sig. 

Det  karakteriserer  godt  Forholdet  mellem  Frederik 
IV  og  hans  Dronning  Louise,  at  da  han  tog  til  Vallø 
og  derfra  drog  lige  til  Italen,  vidste  Dronningen  ikke 
andet,  end  at  hendes  Gemals  Rejse  alene  gjaldt  Vallø. 

Der  blev  sagt  om  Frederik  IV  paa  hans  Rejse  i 
Italien,  at  han  der  havde  mere  Sans  for  Italiens 
levende  Skønheder  end  for  Raphael's  malede, 

Efterat  Kong  Frederik  IV  var  kommen  over  Alperne 
til  Florens,  lod  han  ikke  ret  mange  Dage  hengaa, 
inden  han  søgte  at  faa  sin  fordums  Tilbedte,  Maria 
Magdalene  Trenta,  —  som  vi  tidligere  have  nævnt  — 
i  Tale. 

For  at  opnaa  det  sendte  han  sin  Ven  Baron  Walther 
til  Klostret  St.  Maria  Magdalene,  af  hvis  Priorinde 
han  fik  den  Besked,  at  dets  Regler  forbød  Søstrene 
at  tale  med  nogen  i  Enrum  og  i  det  hele  taget  med 
Personer  af  en  anden  Trosbekendelse,  og  kun  med 
Bemyndigelse  af  Ærkebiskoppen  vilde  hun  være  i 
Stand  til  at  afvige  derfra.  Kong  Frederik  søgte  nu 
Bistand  hos  Storhertugen  af  Toscana.  Denne  blev 
noget  ubehagelig  overrasket,  da  han  paa  den  ene 
Side  ikke  gerne  vilde  indblandes  i  en  saa  kilden  Sag, 
men  paa  den  anden  Side  ejheller  ønskede  at  støde 
sin  høje  Gæst  for  Hovedet,  og  Storhertugen  sendte 
derfor  Kong  Frederiks  Kavaler  til  Ærkebiskoppen 
med  en  Billet,  hvori  han  lagde  Afgørelsen  i  Ærke- 
biskoppens Haand.  Denne  bekræftede  Rigtigheden  af 
Priorindens  Udsagn;  men  da  en  kongelig  Personlighed 
krævede  den  største  Hensynsfuldhed,  var  der  al  Grund 
til  at  gøre  en  Undtagelse.  Kort  efter  meddelte  Prior- 
inden Kongen  sit  Samtykke  til  en  Sammenkomst,  der 
ansattes  til  næste  Dags  Eftermiddag. 

Næste  Dag,  efter  at  Frederik  IV  havde  spist  til 
Middag,  ventede  han  med  Utaahnodighed  paa  det 
fastsatte  Klokkeslet,  og  endog  før  Kl.  8  begav  han  sig 
paa  Vej  til  Klosteret  i  en  simpel  Lejekaret  tilligemed 
sin  Hofmarskal. 

Priorinden  i  Klosteret  havde  lige  fra  Morgen- 
stunden været  i  en  stærk  Sindsbevægelse  og  ladet 
Nonnerne  opsende  Bønner  ved  Helgeninden  Maria 
Magdalenes  Alter  om  den  Almægtigstes  Bistand  ved 
den  Samtale,  der  forestod  Nonnen  Trenta.  Undervejs 
til  Klosteret  blev  Frederik  IV  genkendt  af  Befolk- 
ningen, og  en  nysgerrig  Pøbelskare  trængte  sig  om 
Vognen,  der  til  dens  store  Forundring  holdt  udenfor 
Klosteret.  Da  Kongen  var  kommen  indenfor  Porten, 
blev  denne  straks  tilstænget  med  en  svær  Jærnkæde; 
i  Taleværelset  forefandt  han  en  Fløjlsstol  hensat  foran 
et  højt  Jærngitter,  bag  hvilket  der  i  kort  Afstand 
derfra  rejste  sig  et  andet  af  samme  Beskaffenhed. 
Efter  et  Øjebliks  Venten  saa  han  et  mørkt  Klædes- 
forhæng  trækkes  til  Side,  og  medens  en  klagende 
Stemme  udbrød:  „Lovet  være  den  Herre  Christ",  viste 
sig  tre  Nonneskikkelser,  hvoraf  den  ene,  Priorinden, 
efter  en  gratiøs  Nejen  forestillede  de  to  andre  for 
Hans  Majestæt,  idet  hun  tillige  gav  Nonnen  Trenta 
Lov  til  at  tage  Sløret  fra  Ansigtet.  løvrigt  under- 
rettede Priorinden  Kongen  om,  at  i  Følge  Klosterets 
Regler  turde  ingen  Nonne  tale  med  en  fremmed 
uden  i  en  Søsters  Nærværelse,  hvorefter  Priorinden 
begav  sig  bort  for  med  andre  Nonner  at  istemme : 
„Veni  Creator  Spiritus"  for  de  hellige  Relikvier. 
Kongen  viste  Trenta  det  lille  Krucifiks,  som  hun 
havde  sendt  ham  for  17  Aar  siden,  og  som  han  bar 
paa  sig. 

Nøjagtig  at  gengive  de  mellem  Kong  Frederik  og 
Nonnen  Trenta  faldne  Yttringer  er  jo  ikke  muligt; 
man  véd    kun,   at   han  opfordrede  hende   til  inderlig 

at  optage  ham  i  hendes  Bønner  til  den  Allerhøjeste, 
ligesom  hun  stillede  en  lignende  Anmodning  til  ham; 
men  at  hun  tillige,  da  Kongen  trængte  paa,  at  hun 
skulde  rette  sine  Bønner  i  en  bestemt  Retning,  gav 
til  Svar,  at  disse  næppe  turde  vente  aabent  Øre  i 
Paradiset,  da  Hans  Majestæt  ikke  havde  villet  lytte 
til  hendes  Raad  at  antage  den  katolske  Religion, 
hvortil  Kongen  ytrede:  „Min  Religionsbekendelse  er 
jo  i  Grunden  ikke  saa  meget  afvigende  og  desuden 
hvo  véd."  Med  Ordene:  „Lovet  være  Jesu  Christ" 
tog  Maria  Magdalene  Trenta  Afsked  og  forsvandt  bag 
Forhænget. 

Forstemt,  men  med  faste  Skridt  gik  Kongen  hen 
til  Baron  Walther,  der  havde  holdt  sig  i  Baggrunden, 
idet  han  paa  Engelsk  —  der  den  Gang  var  i  Brug 
ved  det  danske  Hof  —  udbrød:  „Jeg  havde  aldrig 
tænkt  mig,  at  disse  stakkels  Nonner  bleve  holdte  i 
saa  strengt  Fangenskab",  hvortil  Baron  Walter  svarede: 
„Deres  Majestæt  maa  huske  paa,  at  det  alt  er  i  Følge 
deres  Religions  Forskrifter." 

Ved  Klosterets  Udgang  lod  Frederik  IV  12  Stykker 
Guldpenge  uddele  til  de  fattige,  og  af  de  omstaaende 
blev  det  bemærket,  at  Kongens  Øjne  vare  røde,  lige- 
som det  blev  noteret,  at  han  efter  sin  Hjemkomst  fra 
Klosteret  lukkede  sig  inde  i  sit  Kabinet  med  Forbud 
mod  at  blive  forstj'rret  i  den  første  Time. 

Nogle  Dage  senere  aflagde  Frederik  IV  sit  andet 
Besøg  i  Klosteret  St.  Maria  Magdalene,  hvor  Priorinden 
havde  indbudt  ham  til  at  tage  Helgenindens  Relikvier 
i  Øjesyn,  og  da  han  knælende  foran  Alteret  betragtede 
Helgenskrinet,  forbavsedes  han  over  den  Vellugt,  der 
overenstemmende  med  Traditionen  udstrømmede  fra 
dette.  Da  Kongen  derpaa  i  Kirkens  afsondrede  Kor 
blandt  de  forsamlede  Nonner  blev  „Søster"  Trenta 
vår,  udtalte  han  det  Ønske  til  hende,  at  skænke 
hende  en  Gave,  der  kunde  vinde  hendes  Bifald;  men 

da  hun  gentagne  Gange  havde  afslaaet  det  med  den 
liemærkning,  at  Klosteret  forsynede  dem  med  alt, 
hvad  de  behøvede,  henvendte  han  sig  til  Priorinden 
med  Spørgsmaalet,  om  Klosteret  var  rigt,  hvortil 
denne  bemærkede,  at  der  ikke  fattedes  dem  det  nød- 
vendige, men  Overflod  havde  de  ikke  i  nogen  Hen- 
seende, hvorpaa  Frederik  IV  trak  en  Pung  frem  med 
'){){)  Dukater  i ,  som  han  overrakte  hende  med  de 
Ord:  ^Tillader  den  gode  Moder,  at  jeg  yder  denne 
Almisse  til  Klosteret" ,  og  som  hun  modtog  med  den 
sædvanlige  Takkeformel:  „Gud  gengælde  Deres  Maje- 
stæt det." 

Da  der  netop  det  Aar  herskede  stor  Kornmangel, 
betragtedes  den  uventede  Gave  af  Nonnerne  som  et 
Mirakel  af  Helgeninden,  hvorfor  der  straks  af  dem 
istemtes  et  Tedeum  til  hendes  Pris. 

Endnu  en  Gang  aflagde  Kong  Frederik  et  Besøg 
i  det  ham  kære  Nonnekloster,  og  da  „Søster  Trenta" 
ikke  selv  vilde  modtage  nogen  Gave,  forærede  Kongen 
hende  to  danske  Kaptajnspatenter  til  et  Par  Fættere, 
hun  havde  i  Lucca.  Da  Kong  Frederik  tog  Afsked 
med  „Søster  Trenta",  sagde  denne:  „Farvel  Sire!  Det 
smerter  mig  ikke  at  kunne  sige  til  Deres  Majestæt: 
Paa  Gensyn  i  Paradis."  Det  var  nu  Udtrykket  for 
Katolikindens  Mening  om  den  Sag.  Det  var  den  sidste 
Afsked  paa  denne  Jord  imellem  Frederik  IV  og  Søster 
Trenta,  og  den  kostede  dem  Taarer. 

Maria  Magdalena  Trenta  overlevede  Kong  Frederik 
i  10  Aar;  hun  døde  1740,  70  Aar  gi. 


Ogsaa  Frederik  IV's  Kavaler  Baron  Frederik 
Walther  blev  paa  denne  Rejse  indtaget  i  en  Nonne. 
Følelserne  vare  gensidige,  og  for  at  hun  uden  Sam- 
vittighedsnag kunde  have  Walthers  Portræt  hængende 
i    sin    Celle,     lod    han    sig    male    i    Johannes    den 

Døbers  Dragt,  saaledes  som  denne  plejer  at  frem- 
stilles; saa  lod  det  sig  gøre. 

Den  kostbare  Glasbesætning  i  Glasværelset  paa 
Rosenborg  stammer  fra  Kong  Frederik  IV's  italienske 
Rejse,  thi  Nytaarsdag  1709  sendte  Dogen  Mocenigo  II 
i  Venedig  Frederik  IV  (Greven  af  Oldenborg,  som 
han  kaldtes,  naar  han  rejste  incognito)  en  stor  Gave, 
bestaaende  af  Vine,  Vildt,  Lammekød,  Ost,  Frugter 
og  Konfekt,  samt  Vokslys  og  en  Hoben  kostbare 
venetianske  Glas,  saameget  som  til  et  Glas-Taffel 
hører.  Tallerkener,  Fade  og  alt  Tilbehør,  som  i  12 
store  Baade  førtes  hen  i  Kongens  Logemente.  Fre- 
derik IV  gav  Baadsfolkene  100  Dukater  og  deres 
Høvedsmand  ligesaa,  og  Regeringens  Hofmester,  der 
overbragte  Gaverne,  en  Guldkæde  tilligemed  en  Guld- 
skuepenge,  120  Dukater  værd. 

Paa  denne  sin  italienske  Rejse  besøgte  Frederik  IV 
sin  Fætter  den  polske  Konge,  Kurfyrst  Frederik  Au- 
gust II  i  Sachsen.  Da  den  preussiske  Konge  Frederik  I 
ogsaa  paa  den  Tid  var  i  Dresden,  hændte  der  det 
Tilfælde,  at  disse  tre  Konger  alle  ved  Navn  Frederik 
kørte  tilsammen  i  een  Karet  paa  en  Udflugt  i  Byens 
Omegn  den  27de  Maj  1709. 

Vinteren  1708 — 1709  var  meget  streng;  ogsaa  i 
Italien  fik  man  det  at  føle.  I  den  nordlige  Del  af 
Adriaterhavet  var  Vandet  belagt  med  Is;  og  da  det 
var  en  meget  sjelden  Fremtoning,  tilskrev  det  menige 
Folk  i  Italien  den  danske  Konge  fra  det  høje  Nord 
den  stærke  Kulde  i  det  Aar,  idet  Italienerne  troede, 
at  den  danske  Konge  havde  bragt  sin  hjemlige  Vinter 
med  sig  til  Italien. 

Denne  berygtede  Vinter  1708—1709  ødelagde  Pro- 
vence's  Olivenskove  ligesaa  fuldt  som  Vintersæds- 
markerne  i  de  nordligere  Lande.  Den  varede  her  i 
Danmark  fra  straks  efter  Mikkelsdag  1708  indtil  ind 
i  April  1709.     Fiskedammene  bundfrøs,   og  hvad  der 

var  af  Fuglevildt  saavel  som  af  Harer,  døde  for 
Størstedelen  bort  i  Jylland;  Rugen  blev  i  adskillige 
Egne  ødelagt,  og  man  fattedes  rundt  omkring  Saasæd, 
saa  det  følgende  Aar  blev  et  Hungersaar. 


KOMMANDØR  JUST  JUELS  GESANDTSKABSREJSE 
TIL  RUSLAND  I  AARET  1709*)- 

Det  var  et  Mærkeaar  i  Europas  Historie,  da  Kong 
Frederik  IV  betroede  daværende  Kommandør  Just 
Juel  en  diplomatisk  Sendelse  til  Rusland.  Samme 
Aar  og  faa  Maaneder  efter  hans  Afsendelse  falder 
Slaget  ved  Poltava  den  8de  Juli  1709,  der  gav  Stødet 
til,  at  det  dengang  næppe  ænsede  Rusland  i  en  for- 
bavsende Fart  erhvervede  sig  en  Stormagts  Stilling. 

Just  Juel  fødtes  den  14de  Oktober  1664  i  Viborg; 
Faderen  var  Henrik  Juel  til  Lindberg,  Moderen  Sophie 
Høeg,  en  Datter  af  Rigskansleren  Just  Høeg,  efter 
hvem  han  opkaldtes.  I  sin  Ungdom  studerede  Just 
Juel  et  Par  Aar  i  Kiel.  Da  han  ikke  kunde  finde 
Ansættelse  herhjemme,  vilde  han,  da  alt  glippede,  gaa 
til  Udlandet  og  var  nær  bleven  hvervet  til  Lands  til 
Krigen  i  Ungarn;  men  en  Nordmand  overtalte  ham 
til  at  søge  Ansættelse  paa  den  hollandske  Orlogsflaade. 
Som  Kammerat  i  den  hollandske  Flaade  traf  han  den 
senere  saa  berømte  Søhelt  Ivar  Huitfeldt.  Ved  Slægt- 
ningen Admiral  Niels  Juels  Hjælp  fik  Just  Juel  1688 
Ansættelse  som  Søløjtnant  i  Danmark. 

I  Aaret  1694  overførte  Just  Juel  til  Pillau  paa  den 
Kongelige  Jagt  ., Elefanten"  Hertuginde  Louise  Char- 
lotte af  Sønderborg,  der  var  gift  med  Hertug  Ludvig 
Frederik  af  Slesvig-Holsten-Sønderborg-Beck. 

*)  Efter  Arkivsekretær  G.  L.  Groves  Værk:    En   Rejse  til    Rusland 
under  Tsar  Peter.     Kbhvn.  1893. 

Da  Kong  Frederik  IV  i  1704  rejste  til  Norge,  førte 
Just  Juel  Kongen  derover  som  Chef  for  Kongejagten. 

Den  17de  Juni  1709  rejste  Kommandør  Just  Juel 
fra  Kjøbenhavn  over  Hamborg  til  Postdam  og  ankom 
den  24de  dertil.  Kong  Frederik  I  af  Preussen  var 
imidlertid  ikke  hjemme,  men  i  Besøg  hos  Kong 
August  II  i  Dresden.  Den  30te  Juni  kom  den  preus- 
siske Konge  tilbage  til  Postdam  fra  Dresden,  og  den 
2den  Juli  ankom  Kong  Frederik  IV  af  Danmark  og 
Kong  August  II  af  Sachsen  til  Postdam.  Frederik  IV 
havde  paa  Tilbagerejsen  fra  Italien  besøgt  sin  Frænde 
Kong  August  II  (den  Stærke)  i  Dresden. 

Den  16de  Juli  1709  drog  Frederik  IV  bort  fra 
Berlin.  Dagen  efter  rejste  Just  Juel  over  Danzig  til 
Konigsberg.  I  Danzig  var  der  Pest,  Forløber  for  den 
Sot,  der  i  1711  kom  til  Kjøbenhavn.  I  Danzig  døde 
der  2  å  300  Mennesker  ugentlig.  I  Skovene  undervejs 
fra  Pillau  til  Konigsberg  saa  Just  Juel  et  stort  Elsdyr, 
hvoraf  der  dengang  endnu  var  mange,  ligesom  ogsaa 
Bjørne  samt  Urokser. 

Fra  Konigsberg  gjorde  Just  Juel  en  Udflugt  til 
Charlottendal  for  at  besøge  Prins  Frederik  Ludvig  af 
Slesvig-Holsten-Sønderborg-Beck,  der  var  preussisk 
Generalfeltmarskal,  og  som  var  gift  med  Prinsesse 
Louise  Charlotte  af  Augustenborg.  Ovennævnte  Prins 
Frederik  Ludvig  blev  i  dette  sit  Ægteskab  Stamfader 
til  den  danske  Konge  Christian  IX  i  femte  Led. 

Medens  Just  Juel  var  i  Konigsberg  kom  der  en 
Kurér  der  igennem,  som  bragte  Budskabet  om,  at 
Carl  XII  havde  tabt  Slaget  ved  Poltava. 

Just  Juel  opholdt  sig  i  Narva,  til  Tsar  Peter  den 
30te  Novbr.  ankom  dertil.  Just  Juel  vilde  have  redet 
Tsaren  i  Møde,  men  det  vilde  den  russiske  Over- 
kommandant ikke  tillade,  da  denne  først  vilde  melde 
Juel.  Tsaren  tog  ind  hos  samme  Overkommandant 
og  lod  Just  Juel  sige,  at  han  der  kunne  træffe  Tsaren 

og  spise  med  ham.  Tsar  Peter  bød  Just  Juel  at  sidde 
ved  Siden  al"  sig.  Tsaren  talte  Hollandsk  til  Juel,  saa 
denne  havde  let  ved  at  forstaa  ham.  Tsaren  foreslog 
straks  Just  Juel  at  drikke  paa  Kongen  af  Danmarks 
Sundhed.  Tsaren  havde  kun  et  Følge  af  8  å  10  Per- 
soner. Just  Juel  vilde  tale  om  Politik  med  Tsaren, 
men  denne  vilde  kun  tale  om  Søsager,  som  Just  Juel 
forstod  sig  paa. 

Tsar  Peter  havde  nogle  Bojarer  og  Knezer  i  sit 
Følge,  som  han  behandlede  som  Narre,  og  de  havde 
paa  den  anden  Side  frit  Spil.  Deres  Skrigen  og  Raaben, 
selv  tæt  op  til  Tsarens  Øren,  generede  ikke  denne. 
Tsaren  var  meget  simpel  i  Klædedragt,  men  meget 
skarpsindig  og  fornuftig,  tilføjer  Just  Juel.  Tsaren 
plejer  sige,  at  en  ængstelig  Omsorg  for  sit  Ydre  er 
noget,  der  passer  for  Kvinden,  for  hvem  en  saadan 
Medgift  er  den  bedste  Anbefaling;  men  hvis  det  lyk- 
kedes ham  at  opnaa  Tapperhed,  vilde  det  være  ham 
Udmærkelse  nok. 

Aftenen,  skriver  Just  Juel,  „gik  bort  med  stærk 
Drikken,  og  blev  talt  imidlertid  adskillig  anden  Ting, 
som  henhører  mere  til  en  hemmelig  Protokol  end  til 
en  Journal." 

Den  1ste  Decbr.  1709  spiste  Just  Juel  med  Tsar 
Peter  hos  Overkommandanten. 

Juel  skriver:  „Dagen  forgik  med  Drikken,  hvortil 
hjalp  ikkun  liden  Undskyldning,  saa  og  med  Raaben 
og  Skrigen,  Pibning  og  Sang  af  de  Narre,  Tsaren 
førte  med."  Iblandt  andre  Narre  var  der  en,  der  hed 
Knez  Jakobsky;  han  kaldtes  ogsaa  Judasridderen. 
Tsaren  fortalte,  at  han  engang  havde  talt  med  samme 
Jakobsky  om  Forræderen  Judas,  som  solgte  vor  Frelser 
for  30  Sølvpenninge,  hvortil  Knez  Jakobsky  havde  be- 
mærket, at  det  var  for  lidet,  han  burde  have  taget 
mere  for  ham,  hvorfor  Tsar  Peter  lod  lave  en  Judas- 
orden,  som  vejede  fjorten  Pund,   hvorpaa  Judas  var 

afbildet  i  Begreb  med  at  hænge  sig  selv,  —  som  saa 
Narren  til  Spot  og  Straf  skulde  bære  paa  Brystet. 
Alle  Tsar  Peters  Narre  sad  til  Bords  med  ham  og 
havde  deres  fri  Spas  og  Spil  overfor  ham.  Det  var 
ogsaa  disse  Narres  Funktion  at  forsøge  at  faa  Tsarens 
Gæster  til  at  drikke  over  Maade  og  blive  drukne, 
hvorved  Tungen  ofte  løsnedes,  og  Tsaren  da  kunde 
udforske  deres  Sindsstemning  og  Tænkemaade. 

Den  2den  Decbr.  spiste  Just  Juel  atter  sammen 
med  Tsaren  hos  Underkommandanten,  og  bemærker 
Juel  glad :  „Jeg  fik  Frihed  ikke  at  drikke  mere,  end 
jeg  selv  behagede."  Efter  Maaltidet  kørte  Tsaren 
omkring  i  Byen  og  gjorde  Afskedsvisiter,  og  paa  hvert 
Sted  blev  spist  og  drukket.  Om  Aftenen  Klokken  10 
rejste  Tsaren  bort  ad  St.  Petersborg  til ,  hvorhen  han 
havde  stævnet  Just  Juel  til  at  forhandle.  De  af 
Tsarens  Følge,  der  vare  fulde,  da  Tsaren  rejste,  bleve 
anbragte  paa  Bunden  af  diverse  Slæder,  og  paa  den 
Maade  fulgte  de  deres  Herre.  De  af  Juels  Folk,  som 
ogsaa  havde  drukket  formeget,  vare  blevne  anbragte 
i  fejlagtige  Slæder,  saa  de  i  et  Par  Døgn  bleve  skilte 
fra  deres  Herre,  hvilken  i  mere  tilregnelig  Tilstand 
fulgte  Tsarens  Route. 

Paa  en  tilfrossen  Flod,  et  Par  Verster  fra  St.  Peters- 
borg, som  Just  Juel  passerede  den  4de  Decbr.,  var 
han  saa  uheldig  at  slippe  igennem  Isen  med  Heste, 
Kane  og  Bagage,  men  blev  reddet  ved  den  russiske 
Korporal,  Tsaren  havde  medgivet  Juel  som  Tjener 
og  Vejviser. 

Omsider  ankom  Just  Juel  til  St.  Petersborg;  dertil 
fra  Narva  er  180  Verster;  Russerne  regne  5  Verster 
paa  en  dansk  Mil. 

Straks  efter  Juels  Ankomst  til  Byen  blev  han 
huden  til  Middag  sammen  med  Tsar  Peter  hos 
Generaladmiral  Apraxin;  alle,  ja  endog  Tsar  Peter 
selv,    spiste   med  Træskeer.     Der  var  baade  Kød    og 

Fisk  paa  Bordet,  endskønt  det  var  i  den  russiske 
<i  Ugers  Faste.  Enhver  Militær,  lige  til  Kaptajnen, 
sad  ved  samme  Bord  som  Tsaren.  Juel  skriver: 
_Der  blev  drukket  stærkt,  saa  ingen  Undskyldning 
kunde  hjælpe,  og  idelig  skudt  ved  hver  Skaal.  Efter 
at  mange  Skaaler  vare  drukne,  —  straks  da  vi  rejste 
os  op  fra  Bordet,  begyndte  Tsaren  min  allernaadigste 
Herres  og  Konges  Skaal  at  udbringe,  og  der  blev 
skudt,  hvormange  Skud  fik  jeg  ej  Tid  at  tælle  for 
idelig  Tiltalen  og  Raaben  af  Narre,  hvis  Tal  var  for- 
meret, foruden  de  forommeldte  i  Narva."  Ovenmeldte 
Maaltid  var  anrettet,  formedelst  det  den  Dag  var  Fyrst 
Menzikoffs  Fødselsdag.  Just  Juel  fik  Logis  anvist 
hos  Viceadmiral  Cornelius  Cruys,  født  i  Norge,  der 
fra  den  hollandske  Marine  var  kommen  i  Tsarens 
Tjeneste. 

Da  Juel  havde  faaet  alle  sine  Papirer  og  sit  Rejse- 
gods gennemblødte,  da  han  som  ovenover  berettet  slap 
igennem  Isen  med  sin  Slæde,  bad  han  den  Dag,  han 
sidst  spiste  sammen  med  Tsaren,  om  han  efter  Mid- 
dagen maatte  gaa  hjem  for  at  faa  sine  Papirer  og  sit 
Tøj  tørret;  men  det  vilde  Tsaren  ikke  tillade;  han 
sagde,  han  vilde  nyde  hans  Selskab,  med  andre  Ord, 
—  drikke  ham  tæt  til.  Ikke  alene  vilde  Tsaren  ikke 
give  Juel  Tilladelse  til  at  gaa,  men  gav  et  Par  af  sit 
Følge  Ordre  til  at  passe  paa,  at  han  blev  paa  Pletten. 
Som  Øjenvidne  til  Fortsættelsen  af  Selskabet  skriver 
Juel:  ..Der  blev  drukket  og  raabt  af  Narre  og  begaaet 
mange  plumpe  Stykker,  som  ikke  kunde  oversees 
udi  de  gemeneste  Selskaber,  langt  mindre  i  Nær- 
værelse af  en  Enevoldsherre.  Jeg  fandt  dog  Lejlighed 
til  senere  at  liste  mig  bort  og  gik  hjem  til  mine 
frosne  Sager.  Alle  mine  Papirer  fik  jeg  bredte  ud, 
for  at  tørres  i  et  varmt  Kammer,  —  tog  Nøglen  til 
mig  og  .saa  igen  hen  til  Tsaren.  Lidt  efter  blev  der 
Ildløs  ligeoverfor   hos   min  Genbo,  —   mine   Papirer, 

som  den  Dag  havde  været  i  Vandsnød,  maatte  nu 
skyndsomt  reddes,  for  ikke  at  komme  i  Ildsnød.  Da 
Brandfaren  var  forbi,  hængte  jeg  igen  mine  Papirer 
til  Tørring  paa  Snorene,  og  saa  maatte  jeg  igen  ind- 
finde mig  hos  Tsaren.  Saaledes  fores  frem  og  tilbage 
hele  Natten  igennem,  saa  vi  vare  paa  elleve  Steder  at 
gøre  Visit  og  fik  overalt  Mad  og  Drikke,  ti  Gange 
mere  end  Behov  gjordes.  Om  Aftenen  blev  antændt  et 
skønt  Fyrværkeri  til  Fyrst  Menzikolfs  Ære.  Sværmen, 
Fylden  og  Drikken  varede  til  om  Morgenen  Klokken 
var  4  og  overalt,  hvor  man  kom,  fandtes  fulde  Men- 
nesker, ligesom  paa  en  Valplads,  hvor  et  Feltslag  har 
staaet,  og  det  overalt  kan  være  strøet  med  døde  Folk." 

„Den  5te  Decbr.  skete  ikke  noget  synderligt,  men 
enhver  holdt  sig  hjemme  hos  sig  selv.  Ingen  vidste 
eller  vilde  vide,  hvor  Tsaren  var,  saa  det  i  tvende 
Dage  var  umuligt  at  komme  ham  i  Tale  eller  finde 
ham.  Saa  ulige  er  Tsaren  sig  selv,  at  man  den  ene 
Dag  kan  komme  ham  i  Tale  overalt,  paa  Gaden,  og 
hvor  han  er,  da  han  omgaas  enhver  som  alles  Lige- 
mand; men  den  anden  Dag,  naar  han  vil  være  ene, 
kan  man  ej  engang  spørge  ham  op,  hvor  han  er  at 
finde,  saa  Adgang  til  ham  er  saa  vanskelig  som 
fordum  til  den  persiske  Konge  Artaxerxes." 

Den  9de  Decbr.  udbrød  der  en  Ildløs  i  Tsarens 
Hus,  hvilken  dog  snart  blev  slukket. 

„Efter  langt  Ophold  kom  jeg  endelig  i  Dag  i  ge- 
hejme  Samtale  med  Tsaren,  og  berettede  jeg  ham, 
hvad  jeg  havde  Befaling  til  at  overbringe  fra  min 
Konge.  Jeg  forsøgte  at  køre  ud  for  at  se  Tsarens 
Flaade,  men  altid  var  der  noget  i  Vejen,  hvilket  jeg 
tog  op  som  en  slet  Undskyldning  eller  Mistro,  at  de 
var  bange,  jeg  til  Danmark  skulde  berette  Flaadens 
slette  Tilstand." 

„Den  Ilte  var  det  St.  Andreasdag  samt  samme 
Ordens  Ridderordensdag.    Tsaren  som  Schoutbynacht 

(Contreadmiral)  gjorde  et  Gæstebud  paa  Vinhuset  i 
St.  Petersborg,  bar  selv  Vin  og  anden  Drik  omkring 
til  enhver  af  sine  Gæster.  Det  gik  atter  løs  med 
Skyden  og  Drikken,  og  om  Aftenen  var  der  Fyr- 
værkeri. Tsaren  forærede  mig  en  Kaarde,  der  var 
tagen  fra  de  Svenske  i  Slaget  ved  Poltava.  Natten 
blev  tilbragt  med  at  fare  paa  Visit  fra  et  Hus  til  et 
andet,  og  Narrene  havde  frit  Spil.  Der  var  Damer 
med,  baade  til  Maaltidet  og  de  natlige  Visiter,  hvor 
noget  nødes  paa  hvert  Sted,  saa  mange  Gæster  bleve 
ubekvemme  af  den  megen  Drik.  Ved  Maaltidet  i 
Vinhuset  sad  jeg  ved  Siden  af  Tsaren,  og  der  be- 
gyndte jeg  at  tale  med  ham  om  adskillige  Ting,  min 
Konge  havde  paabudet  mig;  skønt  Tsaren  lod  det 
gaa  ind  af  det  ene  Øre  og  ud  af  det  andet,  lod  han 
dog,  som  om  det  interesserede  ham  og  hørte  paa  mig 
med  tilsj'neladende  stor  Opmærksomhed,  skønt  det 
kedede  ham,  som  jeg  siden  fik  at  høre  af  en  anden." 

„Den  12te  spiste  Tsaren  hjemme  hos  sig  selv,  og 
da  der  ikke  var  ført  fornødent  Husgeraad  med,  gik 
hans  Kok  fra  Dør  til  Dør  for  at  laane  Fade,  Duge, 
Tallerkener  og  Mad." 

„Da  Tsaren  vilde  forlægge  sit  Kvarter  til  Moskov, 
tog  jeg  forud  derhen",  skriver  Juel.  „Forinden  var  jeg 
den  15de  DeCbr.  paa  Admiralitetsværftet,  hvor  Tsaren, 
som  var  Chef  eller  Overmester  for  Tømmermændene, 
gjorde  al  Anstalt  for  at  faa  et  Skib  til  at  løbe  af 
Stabelen.  Da  Tsar  Peter  var  færdig  med  alle  For- 
beredelser, tog  han  sin  Hue  af  for  General-Admiralen, 
—  som  er  Tsarens  Overordnede  til  Søs,  —  og  spurgte, 
om  han  maatte  lade  Skibet  løbe  af  Stabelen,  som 
General-Admiralen  bejaede,  hvorpaa  Tsaren  satte  sin 
Hue  paa,  og  Skibet  løb  saa  ud  i  Nevafloden.  Om 
Aftenen  var  Tsaren  til  Gæst  hos  en  af  sine  Skibs- 
byggere.' 

„Naar  Tsaren  rejser  med  et  lille  Følge,  rejser  han 

ej  som  Tsar,  men  som  Generalløjtnant  og  lader  sig 
medgive  et  Pas  af  Fyrst  Menzikoff,  til  Fremvisning 
undervejs;  saa  kan  han  rejse  fort  Dag  og  Nat  uden 
Ophold." 

Just  Juel  beskriver  ogsaa  Tsar  Peters  Triumftog  i 
Moskov  efter  Slaget  ved  Poltava.  Toget  drog  igennem 
7  Æreporte  „med  mange  skønne  Emblemer  og  sel- 
somme  Positeurer  afmalede  til  Svenskernes  For- 
haanelse." 

I  Slutningen  af  Toget  kom  Tsar  Peter  selv,  ridende 
paa  den  kastaniebrune  Hest,  paa  hvilken  han  havde 
redet  i  Slaget  ved  Poltava.  Adskillige  Bojarer  og 
Købmænd  i  Moskov  kom  ud  af  deres  Huse  med 
Drikkevarer  og  bad  Tsaren  at  drikke. 

Da  Tsaren  kom  forbi  det  Hus,  hvor  Juel  boede, 
gik  denne  ned  paa  Gaden  og  overrakte  Tsaren  et 
Glas  Vin.  Tsaren  omarmede  den  danske  Gesandt  og 
kyssede  ham,  da  han  drog  videre.  Juel  skriver: 
„Tsaren  som  hele  Suiten  omkring  ham  vare  brav 
drukne  og  vel  tilpakkede." 

Under  dette  Triumftog  fik  Tsaren  et  epileptisk 
Anfald,  som  han  ofte  led  af.  Ansigtstrækkene  bleve 
forvrængede.  Munden  skæv,  og  han  kastede  forvildede 
Øjekast,  men  kom  sig  dog  snart. 

Offentlig  Audiens  havde  Just  Juel  ondt  ved  at  faa 
hos  Tsaren ,  idet  denne  vilde  undgaa  at  komme  ind 
paa  en  mere  indgaaende  politisk  Forhandling.  Han 
sagde  derfor  altid,  at  hans  Gesandt  i  Kjøbenhavn 
Fyrst  Dolgorukij  kendte  hans  Vilje  og  handlede  der- 
efter. De  Sager,  som  Just  Juel  skulde  fremføre  for 
Tsaren,  vare  ejheller  behagelige  for  ham  at  komme 
frem  med,  idet  det  gjaldt  om  at  minde  Tsar  Peter 
om  at  udrede  de  Subsidier  i  klingende  Mønt,  som 
var  fastsat  i  Traktaten,  som  var  sluttet  i  Kjøbenhavn. 
Danmark  maatte  nemlig  have  pekuniær  Støtte,  naar 
det  baade  skulde  udruste  Flaade  og  tilmed  gøre  Land- 

gang  i  Skaane.  Den  russiske  Gesandt  Dolgorukij  i 
Kjøbenhavn  havde  først  gjort  store  Tilbud  af  Penge 
og  Tropper  for  at  faa  Danmark  over  paa  Ruslands 
Side  mod  Sverrig,  men  siden  forstod  han  med  megen 
Snildhed  og  Troløshed  at  benytte  sig  af  Omstændig- 
hederne, saa  han  kunde  skrive  til  Rusland,  at  han 
havde  sluttet  Alliance  med  Danmark  uden  at  love 
saa  meget  som  een  Mand  eller  een  Rubel. 

Uagtet  denne  Troløshed  blev  Dolgorukij  meget 
hædret  i  Danmark;  i  Aaret  1713  fik  han  saaledes 
Elefantordenen.  Denne  Orden  tog  den  senere  rus- 
siske Kejserinde  Anna  fra  ham,  fordi  han  stemte 
imod,  at  hun  kom  paa  Tronen;  han  faldt  endog 
senere  i  yderligere  Unaade,  saa  samme  Kejserinde 
Anna  lod  ham  henrette  i  Aaret  1739,  Aaret  før  hun 
selv  døde. 

Denne  Vasilij  Dolgorukijs  Fader  Lucas  Dolgorukij 
mistede  i  en  Alder  af  70  Aar  Livet  i  et  af  Tsar  Peters 
Drikkegilder  i  Aaret  1710.  Det  gik  saaledes  til:  For 
at  slippe  for  at  drikke  den  fulde  Pokal  Vin,  der  var 
sat  for  ham,  hældte  Dolgorukij  hemmelig  noget  af 
Indholdet  bort;  da  Tsar  Peter  fik  det  at  vide,  paa- 
lagde  han  den  gamle  Dolgorukij  til  Straf  at  drikke 
et  stort  Glas  Brændevin,  —  Just  Juel  siger,  at  det 
indeholdt  IV/2  Pægl,  —  det  var  formeget  for  den 
gamle  Mand,  han  faldt  i  Afmagt  ovenpaa  den  Dosis 
og  døde  nogle  Timer  efter.  Tsar  Peter  gik  dette 
Dødsfald  meget  til  Hjerte,  da  det  ikke  var  saa  ilde 
ment,  men  da  der  i  den  samme  Stund  kom  en  glædelig 
Tidende  fra  Krigsskuepladsen,  slukkede  han  sin  Sorg 
over  Dolgorukijs  Død  med  overflødig  Drikken  af  god 
ungarsk  Vin. 

Sidst  i  Februar  1710  begav  Tsar  Peter  sig,  —  uden 
at  det  maatte  vides,  —  fra  Moskov  til  St.  Petersborg. 
Knap  et  Par  Uger  efter,  at  det  var  bleven  almindelig 
bekendt,   at  Tsaren  var  bortrejst,  begav  Just  Juel  sig 

ogsaa  didhen,  og  efter  mange  Forhindringer  og  Be- 
sværligheder (han  maatte  endog  med  væbnet  Haand 
skaffe  sig  Heste  og  faa  fri  Passage)  naaede  han  ogsaa 
at  komme  dertil  og  fik  snart  Adgang  til  Tsaren  for 
at  tale  med  ham. 

I  St.  Petersborg  gik  det  fremdeles  løs  paa  Mad  og 
Drikke  ligesom  tidligere.  Just  Juel  skriver:  „Foruden 
at  Tsaren  gerne  vil  bedes  til  Gæst,  saaledes  holder 
han  ogsaa  meget  af  at  komme  uventet.  Naar  han  saa- 
ledes indbydes  eller  selv  kommer,  sidder  han  gerne 
til  langt  ud  paa  Aftenen.  Ikke  alene  tager  han  vel 
til  sig,  men  der  maa  da  og  bakkes  op  for  hans 
Tjenerskab,  og  ser  gerne,  at  de  blive  drukket  bravt 
til,  ja  endog  at  Værten  giver  dem  noget  i  rede  Penge, 
thi  af  Tsaren  faar  de  kun  en  smal  Løn,  saa  der  gøres 
Regning  paa  Øgelsen  i  deres  Indtægter  ved  slige  til- 
fældige smaa  Biindtægter." 

Om  Russernes  Paaske  skriver  Just  Juel :  „Paaskedag 
begynde  Russerne  allerede  Klokken  3  om  Morgenen 
at  gaa  i  Kirke,  og  Dagen  hilses  med  Kanonskud  og 
Kimen  af  Klokkerne,  Alle  de,  som  møde  hinanden, 
enten  det  er  Mand  eller  Kvinde,  give  hinanden  et 
malet  Æg  og  et  Kys,  og  siger:  Christus  er  opstanden! 
hvorpaa  den  anden  iligemaade  kysser  og  siger:  „Han 
er  sandelig  opstanden." 

Da  Just  Juel  besøgte  Tsaren  den  Dag,  fandt  denne 
Hilsen,  Æggeveksling  og  Kys  ogsaa  Sted  imellem  dem. 
„Men",  skriver  Juel,  „denne  af  Gudelighed  vedtagne 
Skik  er  bleven  forandret  til  en  liderlig  Brug,  idet  den 
gemene  Mand,  som  den  Dag  har  een,  om  ikke  to  eller 
tre  Ruse,  og  ellers  hele  Dagen  fylder  og  mæsker  sig, 
løber  og  raaber  hele  Dagen,  at  Christus  er  opstanden. 
Det  er  ikke  til  at  beskrive,  med  hvad  Sværmen, 
Drikken,  Allarm  og  Uterlighed  den  hele  Dag  for- 
drives." 

Paaskedag   Klokken    10   fulgte   Just  Juel   Tsaren   i 

Kirke  til  Højmesse.  Midt  under  Messen  bleve  en  Del 
Kanonskud  alYyrede.  I  Paaskehelligdagene  gik  de 
russiske  Præster  og  deres  Degne  omkring  i  Husene 
at  ønske  glædelig  Fest  og  synge:  Christus  er  op- 
standen; de  besøgte  ogsaa  Juel,  som  beværtede  dem 
med   en  Sopken  Brændevin  og  en  liden  Haandpenge. 

Om  Eftermiddagen  en  af  Paaskedagene  havde 
Juel  indbudet  Tsaren  med  Følge.  Da  Tsaren  alt 
havde  været  til  Gæst  andetsteds  forud,  var  han,  som 
Juel  skriver:  ^moxen  drukken,  og  jeg  mærkede,  at 
han  er  meget  farlig  at  være  hos  og  omgaas  med, 
naar  han  er  beskænket,  thi  er  ham  da  noget  paa 
Hjertet,  kommer  det  alt  med  megen  Forbitrelse  for 
en  Dag'. 

Den  24de  April  1710  brød  Isen  paa  Nevafloden  op. 

Den  25de  April  var  Tsaren  ude  at  sejle  paa  Neva- 
floden i  sin  Bøjert.  Juel  gik  om  Bord  til  ham,  hvor 
Tsaren  straks  mødte  med  sin  Velkomst  og  nødte 
Juel  at  uddrikke  fire  store  Ølglas  med  hidsige  og 
stærke  Vine,  „hvilket-,  som  Juel  skriver,  „jeg  med  al 
min  Beden,  Klagen  og  Klynken  ej  kunde  undgaa, 
saasom  det  er  Tsarens  Manér,  naar  han  er  ved  det 
Sind,  at  man  uden  nogen  Modsigelse  skal  drikke  over 
sin  Formue.  Og  vil  man  holde  sig  fra  de  Steder, 
hvor  der  saaledes  bliver  drukket,  kan  man  der  i 
Landet  ingen  Ting  af  Vigtighed  faa  udrettet'. 

Den  2den  Maj  1710  havde  Viceadmiralen  Tsaren 
til  Gæst  paa  sit  Skib;  Just  Juel  var  da  og  indbuden. 
Der  blev  da  stærk  drukket  adskillige  Skaaler  under 
Kanoners  Løsning.  Naar  Tsaren  er  om  Bord  paa 
noget  Skib,  tillader  han  ej  at  nogen  kalder  ham  Maje- 
stæt, men  vil  alene  benævnes  Schoutbynacht  (Contre- 
admiralj;  hvo  sig  derudi  forser,  bliver  straks  nødt  til 
at  drikke  et  stort  Glas  stærk  Vin  til  Straf.  Da  Just 
Juel  var  vant  til  at  give  Tsaren  sin  tilbørlige  Titel, 
forsaa  han  sig  ofte  og  maatte  da  drikke  til  Straf. 

Ikke  alene  Tsaren,  men  ogsaa  hans  Folk  nødte 
Gæsterne  til  at  drikke.  Tsarens  Kældermester  bragte 
saaledes  Juel  et  Glas  Vin,  og  da  denne  ikke  kunde 
blive  ham  kvit,  løb  han  hen  i  Forenden  af  Skibet 
og  entrede  op  i  Fokkevantet  og  satte  sig  ned  lige 
under  Mærset,  og  da  Kældermesteren  tilmeldte  Tsaren 
dette,  klatrede  denne  i  egen  høje  Person  op  i  Fokke- 
vantet og  tog  Plads  der,  hvor  Juel  havde  troet  sig  i 
Sikkerhed.  Ikke  alene  maatte  Juel  tømme  det  Glas, 
han  havde  med  op  i  Haanden,  men  desuden  senere 
fire  andre  Glas,  saa  han  ytrer:  „saa  jeg  blev  saa 
drukken,    at  jeg  ikke  uden  stor  Fare  kom  ned  igen". 

Nogle  Dage  senere  var  Juel  i  en  russisk  Kirke, 
hvor  han  fandt  Tsaren  staaende  iblandt  en  hel  Hob 
Sangere  og  stemmende  kraftig  i  med  dem. 

Samme  Eftermiddag  gjorde  Juel  i  Følge  med  den 
sachsiske  Gesandt  Witzthum  Besøg  hos  Enketsarinden 
og  alle  Prinsesserne,  hvor  der  blev  trakteret  med  saa 
mange  Drikkevarer,  at  Juel  snart  følte  sig  drukken, 
og  ingen  af  de  besøgende  fik  Lov  at  gaa,  før  de  vare 
vel  tiltaklede.  „Jeg",  skriver  Juel,  „drak  mere  udi 
kort  Tid  her  end  i  Karlelavet,  saasom  man  af  Fruen- 
timmer, som  gemenlig,  snarere  lader  sig  overtale  end 
af  Mandfolk". 

Juel  fortæller  ogsaa,  at  Tsaren  ofte  havde  sine 
Broderdøtre,  Prinsesserne  ude  at  sejle  med  sig  og 
helst,  naar  det  var  haardt  Vejr,  „og  lukker  da  Ka- 
hytten for  dem,  saa  de  blive  brav  søsyge  og  give  sig 
over,  hvilket  da  først  er  hans  rette  Lyst  og  Fornøjelse. 
Med  stor  Glæde  tager  han  gerne  de  Damer  med,  som 
mindst  kan  fordrage  Søen,  og  helst  naar  det  ser  ud 
til  uroligt  Vejr,  og  laverer  saa  altid  op  imod  Vinden 
med  dem." 

Den  21de  Maj  havde  Tsaren  stort  Gilde  hos  sig 
om  Bord.  Han  havde  hele  Generalitetet  og  flere 
fremmede    Officerer,    hvoriblandt    nogle    danske,    til 

Gæst,  og  Juel  var  da  ogsaa  buden.  Denne  skriver, 
at  ved  denne  Lejlighed  gik  den  store  Drikken  og 
Fyldcri  an  mere  end  nogen  Tid.  „Naar  jeg  vilde 
undslaa  mig,  kom  Tsaren  selv  til,  klappede  og 
kyssede  mig,  holdt  mig  med  den  ene  Arm  om  Ho- 
vedet, og  med  den  anden  Haand  Glasset  for  min 
Mund,  med  saa  megen  Tiggen  og  gode  Ord,  indtil 
jeg  drak  ud.  Jeg  var  tvende  Gange  i  min  Chaluppe 
for  at  bortsnige  mig,  men  Tsaren  kom  selv  og  hen- 
tede mig,  før  jeg  kom  fra  Borde.  Formedelst  uaf- 
ladelig Drikken  blev  jeg  overmaade  beskænket;  jeg 
maatte  gaa  ud  af  Kahytten  paa  Dækket  og  overgive 
mig;  som  jeg  da  stod  og  overgav  mig,  kom  tvende 
Personer  til  mig,  som  jeg  for  Drukkenskabs  Skyld  ej 
kendte  og  endnu  ej  den  Dag  idag  kan  sige  tilvisse, 
jeg  kendte,  dog  danske  Officerer  var  det,  thi  jeg 
mindes,  de  talte  Dansk  til  mig.  Samme  tvende  Of- 
ficerer sagde,  de  havde  Befaling  af  Tsaren  at  hente 
mig  ind  til  ham.  Jeg  undskyldte  mig,  og  de  kunde 
jo  selv  se  Aarsagen.  Da  de  vare  bange  for  at  for- 
tørne Tsaren,  naar  de  ikke  bragte  mig,  lagde  de 
Haand  paa  mig  og  vilde  drage  mig  med  Magt,  men 
jeg  holdt  mig  fast  i  Vanterne,  og  der  kom  flere  til 
for  at  hjælpe  dem  til  at  drage  mig  fort.  Da  kom 
Vinen  og  Vreden  sammen  op  i  mig,  jeg  slap  Tovet 
og  drog  min  Hirschfænger  for  at  skrække  dem, 
hvorpaa  de  alle  forlode  mig.  Tsaren,  som  den  Tid 
og  var  overmaade  drukken,  kom  da  selv  til,  sigende, 
at  han  mig  for  min  allernaadigste  Konge  vilde  for- 
klage, at  jeg  Kaarden  havde  uddraget  udi  hans  Nær- 
værelse, brugende  derhos  nogle  uhøflige  Ord.  Tsaren 
forlangte,  jeg  skulde  levere  ham  min  Kaarde,  som 
jeg  og  gjorde,  og  han  med  Vrede  tog  imod.  Om 
Aftenen  sendte  Tsaren  den  sachsiske  Gesandt  hen  til 
mig  med  min  Kaarde." 

I    Juels    Logis    gjorde    nu    han    og    den    sachsiske 

Gesandt  Aftale  om  næste  Dag  at  tage  til  Tsaren  og 
gøre  Undskyldning.  Den  sachsiske  Gesandt  drog  først 
alene  til  Tsaren  for  at  bane  Vejen.  Han  kom  strax 
tilbage  fra  Tsaren,  og  denne  havde  da  sagt:  „at  han 
og  havde  været  drukken  og  vidste  intet  om  det,  der 
var  sket,  mere  end  de  andre  fortalte,  og  han  tilgav 
gerne  Juel  alt,  hvad  der  var  at  tilgive."  Juel  fulgte 
nu  med  den  sachsiske  Gesandt  hen  til  Tsaren,  og  da 
Juel  bad  Tsaren  om  Forladelse,  tog  Tsaren  ham  i 
Favn  og  kyssede  ham.  „Dermed"  skriver  Juel  „var 
denne  fortrædelige  Sag  vel  endt,  derpaa  vi  paa  en 
frisk  begyndte  igen  lystig  at  drikke". 

Grunden  til,  at  Juel  havde  saamegen  Kval  med 
den  megen  Nøden  af  Tsaren  med  Hensyn  til  over- 
stadig Drik,  viste  sig  at  være,  at  en  Uven  eller  Person, 
der  vilde  hindre  Juel  i  at  udrette  noget  i  sin  Konges 
Tjeneste,  havde  indbildt  Tsaren,  at  Juel  godt  kunde 
taale  at  drikke,  naar  han  blot  vilde,  og  naar  han 
anstillede  sig  som  drukken,  var  han  det  slet  ikke 
o.  s.  V. ;  saa  Tsaren  havde  senere  ondt  ved  at  komme 
bort  fra  denne  Vildfarelse. 

Den  9de  Juni  1710  overraktes  der  den  formaaende 
Fyrst  MenschikofF  fra  den  danske  Konge  Emblemet 
som  Ridder  af  Elefanten. 

Mærkeligt  nok  blev  selve  Tsar  Peter  først  Ridder 
af  Elefanten  den  18de  Febr.  1713,  da  han  havde  et 
Møde  med  Kong  Frederik  IV  i  Husum  i  Slesvig. 

Da  Russerne  i  Sommeren  1710  havde  erobret  flere 
faste  Stæder  (Elbingen,  Riga,  Diinamunde  og  Viborg  i 
Finland),  blev  det  paabudt  af  Tsar  Peter,  at  der  skulde 
holdes  en  tre  Dages  Frydefest,  hvortil  alle  tilstede- 
værende Gesandter  og  fremmede  Herrer  bleve  ind- 
budne.  Just  Juel  blev  selvfølgelig  ogsaa  indbuden, 
men  undskjidte  sig  formedelst  Upasselighed  for  sit 
Bryst,  dog  meget  mere,  fordi  han  forudsaa,  at  det 
muligvis  vilde   have   kostet   ham  hans  Liv  saaledes  i 

tre  Dage  og  tre  Nætter  at  sværme  og  drikke,  thi 
Tsaren  havde  den  Sædvane,  at  han  straks,  naar 
Gæsterne  ere  komne,  endog  før  de  faar  drukket  Vin, 
lader  sætte  dobbelt  Vagt  ved  Dørene,  og  ingen  ude- 
lades, endog  ikke,  naar  de  ere  fulde.  Tsar  Peter  selv 
drak  selv  sjelden  over  een  Flaske  Vin  eller  højst  to, 
saa  Just  Juel,  der  var  i  saa  mangfoldige  Drikkelag 
med  ham,  sjeldent  saa  ham  ret,  som  det  kaldes,  over- 
given fuld,  men  Gæsterne  derimod  bleve  alle  saaledes 
fyldte,  at  de  hverken  sanser  Dag  eller  Dør,  og  da 
giver  Tsaren  sig  i  Snak  med  dem  for  at  høre  dem 
ud  og  faa  at  vide,  hvad  der  stikker  i  enhver.  Tsaren 
ser  og  gerne,  at  Russerne  ved  Drukkenskab  blive 
uens  og  skælder  hinanden  ud,  paa  det  han  kan  høre 
om  deres  Tyverier,  Listighed  og  Træk,  som  de  be- 
brejde hinanden,  hvoraf  han  da  siden  tager  Lejlighed 
at  straffe  dem,  og  Ordsproget  sandes  da:  „Naar  Tyvene 
komme  til  at  skældes,  faar  Bonden  sine  Varer  igen.'' 

Den  21de  Oktober  var  Hoffet  med  dets  Gæster 
budne  til  Middag  af  den  rige  Knez  Zarcassy.  Om 
Aftenen  gik  Tsaren  i  Visit  fra  Hus  til  Hus,  og  overalt 
blev  der  trakteret,  ligesom  tidligere  berettet.  Iblandt 
andre  besøgte  Tsaren  ogsaa  Just  Juel  paa  Sengen 
Klokken  9  samme  Aften,  thi  denne  havde  i  nogle 
Dage  holdt  Sengen  for  sit  Brysts  Skyld.  Der  var  et 
stort  Følge  med  Tsaren,  og  skriver  Juel  i  sin  Dagbog: 
„Alle  vare  de  skum  fulde  undtagen  Tsaren  alene." 
Ved  samme  Lejlighed  forærede  Tsaren  Just  Juel  en 
Kaarde,  der  var  fabrikeret  paa  en  nyanlagt  Fabrik  i 
Rusland. 

Tsaren  fortalte  Just  Juel  senere,  at  han  den  Dag, 
da  Juel  ikke  var  med,  havde  drukket  36  Glas  Vin. 
Generaladmiral  Apraxin  roste  sig  af,  at  han  i  tre 
Dage  havde  drukket  180  Glas  Vin. 

Den  22de  Oktober  rejste  Tsaren  bort  med  et  Par 
af  sine   Folk,    hvorhen   eller   i   hvilket  Øjemed   han 

rejste,  vidste  ingen,  alt  efter  Tsarens  sædvanlige 
Maade  at  være  paa. 

Den  28de  Oktober  var  der  Gæstebud  i  Anledning 
af  Russernes  Sejr  1706  ved  Kalisch  over  Svenskerne. 
Just  Juel  var  da  ogsaa  bedt  med  og  skriver  i  sin 
Dagbog:  „Her  var  og  en  forbandet  Fylden." 

Den  4de  Decbr.  blev  Fyrst  Menschikoffs  Navnedag 
højtideligholdt  med  et  stort  Gæstebud,  og  skriver 
Just  Juel :  „Jeg  havde  denne  Aften  ligesaa  megen 
Strid  med  Tsaren  for  Drikkeriets  Skyld,  som  ovenfor 
berørt  under  den  21de  Maj."  Denne  Scene,  som  Juel 
beskriver  i  to  Breve  til  den  danske  Udenrigsminister 
Sehested,  viser  den  samme  tyranniske  Tvingen  fra 
Tsar  Peters  Side,  som  vi  have  set  flere  Eksempler 
paa,  kun  i  en  mere  afskrækkende  Form.  Juel  var 
saa  uheldig  at  komme  til  at  sidde  ved  Siden  af 
Tsaren.  For  denne  havde  Juel  omtalt,  hvorledes  han 
var  bleven  fornærmet  af  to  fornemme  Russere  ved 
Hertugen  af  Kurlands  Bryllup,  men  da  Tsaren  hørte, 
det  var  fordi  han  havde  afslaaet  at  drikke,  svarede 
han,  at  de  havde  haft  Ret,  men  hvis  hans  Folk  ellers 
fornærmede  ham,  skulde  han  lade  dem  hænge. 

Tsaren  skænkede  to  store  Glas  Vin  i  Træk  for 
Juel,  der  ikke  var  vel  tilpas,  straks  blev  fuld  og 
støttede  Hovedet  mod  Bordet  for  at  sove.  Da  Tsaren 
saa  vækkede  ham  med  Ordre  til  at  drikke  videre, 
svarede  Juel  ham ,  at  han  hverken  kunde  eller  vilde 
drikke  mere,  gik  sin  Vej  og  bemærkede  da  til  Tsaren, 
der  indhentede  ham  ved  Døren,  at  det  ikke  var  rigtigt 
af  ham  at  prostituere  en  fremmed  Konges  Minister, 
hvorefter  Tsaren  greb  Juel  haardt  i  Brystet,  med 
Magt  førte  ham  ind  i  Salen  og  satte  ham  paa  Bænken 
med  de  Ord,  at  Juel  ikke  maatte  bilde  sig  ind,  at 
han  var  Suveræn  i  hans  Sal.  Næste  Dag  tog  Juel 
det  Parti  at  gøre  Undskyldning  og  blev  modtaget 
paa  den  allerelskværdigste  Maade  af  Tsaren,  men  det 

slettede  ikke  Sagen  ud,  hvilken  Juel  udviklede  i  oven- 
nævnte Breve  til  Regeringen  i  Kjøbenhavn. 

Ikke  mere  end  otte  Dage  efter  var  Juel  atter  buden 
til  Gæst;  det  var  St.  Andreas  Ridderordens  Dag.  Juel 
fortæller:  „Da  jeg  havde  faaet  saa  meget  af  Æde  og 
Drikke,  saa  jeg  syntes  ej  mere  at  kunne  fordrage, 
gik  jeg  Klokken  10  om  Aftenen  hjem  at  sove  ud. 
Men  Tsaren,  som  savnede  mig  Klokken  1  om  Natten, 
lod  skikke  tvende  Officerer  efter  mig,  med  Befaling 
ej  at  gaa  fra  mig,  før  jeg  fulgte  med,  og  eftersom  jeg 
da  alt  nogenledes  havde  udsovet,  stod  jeg  op  og  fulgte 
med,  da  de  havde  bestemt  Ordre  til  at  bringe  mig 
med."  Tungsindig  nedskriver  Juel:  ^Det  er  en  stor 
Elendighed  i  det  Land  med  Fylderi.  Kommer  man 
i  Lavet,  spilder  man  sin  Helbred;  bliver  man  derfra, 
gør  man  sig  hos  Tsaren  uangenem ,  foruden  at  det 
er  skadeligt  for  sin  Konges  Tjeneste,  hvoraf  en  Del 
ved  saadanne  Sammenkomster  skal  forrettes.  At 
komme  fri  for  Drikken  er  en  umulig  Ting.'- 

Juel  skriver  fremdeles:  „Jeg  har  endog  engang  i 
Fortrolighed  talt  med  Tsarens  Skriftefader  og  lovet 
ham,  at,  dersom  han  kunde  overtale  Tsaren  til  at 
forskaane  mig  for  Drik,  vilde  jeg  betale  ham  500 
Specie  Rigsdaler  til  Hjælp  til  at  opbygge  et  Kloster, 
men  jeg  tror.  Skriftefaderen  aldrig  turde  gøre  Tsaren 
Forslag  derom.''  Dog  fejer  Juel  til:  „Tsarens  senere 
Gemalinde  Catharina  bad  ofte  for  mig,  at  jeg  for 
Drik  maatte  forskaanes,  men  det  var  alt  forgæves." 
Omsider  bad  Just  Juel  Tsaren ,  om  han  dog  maatte 
slippe  med  at  drikke  et  vist  aftalt  Kvantum  Vin.  Da 
Tsaren  spurgte  Juel,  hvormeget  han  da  kunde  taale, 
svarede  han,  een  Pot  ungarsk  Vin,  men  Tsaren  sagde, 
at  Juel  skulde  drikke  to,  een  for  ham  og  een  for 
hans  Kone  Catharina  Alexijevna,  som  stod  ved  Siden 
af  og  hørte  derpaa.  Juel  bad  atter,  at  det  maatte 
forblive   ved   halvanden  Pot,    een   for  Tsaren,   og   en 

halv  for  hans  Gemalinde;  hvilket  denne  samstemmede 
i  og  bad  Tsaren  indgaa  derpaa,  men  det  var  forgæves. 
Af  Skæmt  kastede  Juel  sig  nu  paa  Knæ  for  Tsaren, 
bedende,  at  det  maatte  forblive  ved  halvanden  Pot 
ungarsk  Vin;  men  straks  faldt  Tsaren  ligeledes  ned 
paa  Knæ,  idet  han  sagde,  at  han  kunde  holde  ud 
ligesaalænge  at  ligge  paa  Knæ  som  Juel.  De  bleve 
længe  liggende  og  parlamenterede,  og  de  drak  6 — 7 
store  Glas  i  denne  Stilling,  —  saa  Juel  skriver :  „Jeg 
stod  op  med  en  halv  Rus,  og  blev  der  ingen  Fred- 
slutning af." 

Af  og  til  trak  Tsaren  sig  tilbage  i  nogle  Dage, 
som  før  berettet;  det  var  da  ikke  let  at  finde  ham 
og  faa  Audiens  hos  ham.  Ved  Hjælp  af  en  af  Tsarens 
Tjenere  fik  Juel  at  vide,  hvor  Tsaren  forstak  sig,  og 
fandt  ham  siddende  i  en  simpel  Dragt  med  et  Skøde- 
skind paa,  ligesom  en  Haandværker,  arbejdende  ved 
sin  Drejerbænk,  idet  han  i  Drejekunsten  var  meget 
erfaren. 

Et  Vidnesbyrd  om  Tsar  Peters  Kunstfærdighed 
som  Drejer  afgiver  en  Pokal  af  Elfenben,  som  findes 
paa  Rosenborg  Slot.  Den  betegnes  i  et  Kunstkammer- 
inventar for  1775:  „Af  Hans  Czariske  Maytt:  Peter  I 
selv  forfærdiget  og  foræret  Høysalige  Kong  Frederik 
den  Fjerde." 

Omsider  var  Just  Juels  Mission  i  Rusland  forbi, 
og  han  begav  sig  paa  Hjemrejsen.  Den  12te  Novbr. 
1711  kom  han  til  Stralsund,  hvor  Kong  Frederik  IV 
opholdt  sig.  Den  14de  s.  M.  fik  Juel  Audiens,  og 
Kongen  tog  meget  venligt  imod  ham.  Skønt  Frederik 
IV  ikke  i  denne  første  Audiens  fik  Juel  til  atter  at 
drage  til  Tsarens  Hof,  var  han  dog  bange  for,  at 
Kongen  skulde  fremsætte  sit  Ønske  derom  senere. 
Juel  skriver:  „For  mig  at  tage  til  Tsarens  Hof  var  at 
friste  Gud,  som  mig  saa  naadelig  i  det  grove  og 
usikre  Land,   paa   saa   mange  Maader  havde  bevaret. 

saa  del  var  ej  for  mig,  igen  selv  at  skulle  søge  at 
komme  paa  et  Sted,  hvor  Drik,  Fylderi  og  utallige 
andre  Viderværdigheder  paa   ny  forestode*).'' 

Nogle  Dage  efter  udtalte  Kongen,  at  han  ønskede, 
at  Just  Juel  atter  tog  til  Rusland  og  fortsatte  de 
heldigt  førte  Underhandlinger,  hvortil  Juel  svarede, 
at  Lysten  var  ikke  stor,  da  han  af  Erfaring  vidste, 
hvad  Viderværdighed  ham  formedelst  Fylderi  der 
forestod ;  men  naar  Hs.  Majestæt  var  fornøjet  med 
hans  Tjeneste,  var  han  villig  og  fyrig  nu  igen  at  gaa 
til  Tsaren.  Imidlertid  forskaanedes  dog  Juel  for  at 
blive  sendt,  medens  det  overdroges  Legationssekretær 
Falk  at  rejse,  og  Kong  Frederik  IV  skrev  til  Tsar 
Peter  desangaaende. 

Eftersom  der  i  det  Aar  1711  var  Pest  i  Kjøben- 
havn ,  tilsagdes  Just  Juel  at  rejse  til  Koldinghus  Slot 
og  der  oppebie  Kongens  Ankomst,  da  den  hele  Re- 
gering var  overført  til  Kolding.  Juel  sejlede  fra  Byen 
Prerow  i  Pommern  til  Stubbekjøbing  og  drog  derfra 
over  Nyborg  til  Kolding.  — 

Fra  Tsar  Peter  kom  der  senere  en  Skrivelse  til 
Kong  Frederik  IV,  hvori  Just  Juel  omtales  i  de  ven- 
skabeligste Udtryk.  Kong  Frederik  IV  forfremmede 
Kommandør  Just  Juel  til  Viceadmiral. 

I  Aaret  1715  førtes  den  danske  Flaade  af  Admiral 
Råben.  Under  Riigen  ved  Jasmund  forefaldt  et  blodigt 
Slag,  hvor  Viceadmiral  Just  Juel  faldt  den  8de  August. 
Hans  Lig  blev  senere  ført  i  Land  og  bisat  i  Roskilde 
Domkirke. 

Just  Juel  var  kun  gift  i  faa  Aar,  fra  1702  til  1706, 
med  Edele  Bjelke,  som  døde  i  sidstnævnte  Aar. 

*)  Kun  i  den  første  Halvdel  af  sin  Regering  nød  Tsar  Peter  mere 
af  stærke  Drikke,  end  tjenligt  var.  Perry  gør  opmærksom 
paa,  at  i  den  anden  Halvdel  af  Tsar  Peters  Regering  aftog 
Drikkeriet  ved  Hove,  og  ingen  var  som  fordum  nødt  til  at 
drikke  udover  sin  egen  Lyst. 


XXII.    ANNA  SOPHIE  REVENTLOW. 

IAaret  1711  rasede  Pesten  i  Kjøbenhavn;  i  4 
Maaneder  døde  der  over  20,000  Mennesker,  o:  en 
Trediedel  af  Hovedstadens  Befolkning.  Der  fandtes 
500  lukkede  og  ubeboede  Huse  efter  Pesten.  Under 
Pesten  resolveredes  der,  „at  de  paa  Bremerholm 
gaaende  Fanger  employeres  til  at  begrave  de  døde, 
og  hvis  de  sig  udi  deres  Forretnnig  redelig  forholde, 
de  da  af  deres  Fængsel  skal  løslades."  Bremerholm 
brugtes  som  Fængsel  for  Forbrydere  til  1739;  disse 
fordeltes  da  paa  de  forskellige  Fæstninger  og  kaldtes 
nu  „Slaver"  og  beskæftigedes  med  Udbedring  af 
Fæstningsværkerne,  indtil  Tugthuse  og  andre  Straffe- 
anstalter senere  kom  i  Brug. 

Formedelst  Pesten  flyttede,  sidst  i  Juli  Maaned  s.  A., 
det  hele  Hof,  paa  Enkedronning  Charlotte  Amalie 
nær,  til  Koldinghus  Slot.  Enkedronningen  tog  til 
Oldenborg. 

Paa  Koldinghus  Slot  var  det,  at  Kong  Frederik  rV 
paa  en  Hofmaskerade  først  paa  Aaret  i  1712  paa 
det  heftigste  forelskede  sig  i  den  ISaarige  Komtesse 
Anna  Sophie  Reventlow,  en  Datter  af  afdøde  Stor- 
kansler Grev  Conrad  Reventlow  (død  1708)  i  dennes 
andet  Ægteskab  med  Sophie  Amalie  Hahn. 

Anna  Sophie  Reventlow  var  født  den  16de  April 
1693  og  altsaa  15  Aar  gammel,  da  hendes  Fader  Stor- 
kansler Reventlow  døde.   Om  Anna  Sophie  Reventlows 

Barndoms-Aar  findes  ellers  intet  videre  optegnet;  kun 
roses  hendes  Skønhed,  Livlighed  og  muntre  Aand  af 
hendes  samtidige.  Da  hendes  Moder  siden  saa  stand- 
haftigen  modsatte  sig  Kong  Frederiks  Bejlen  til  den 
skønne  Datter,  kan  det  ikke  omtvivles,  at  hun  med 
Omhu  har  vaaget  over  hende  og  tillige  søgt  at  bi- 
hringe  hende  strengere  Grundsætninger  end  dem,  som 
gjaldt  ved  den  Tids  Hoffer  og  i  de  Familier,  hvortil 
Storkanslerinden  selv  hørte.  Det  geraader  til  hendes 
Ros,  at  hun  som  Enke  opslog  sin  Bolig  paa  Clausholm 
ved  Randers,  fjernt  fra  Hovedstadens  Fristelser,  for 
der  at  opdrage  sine  Børn  i  Tugt  og  gode  Sæder, 
hvortil  Storkanslerinden  dog  ikke  synes  at  have 
truffet  paa  de  bedste  Lærere,  idetmindste  hvad  Dat- 
teren Anna  Sophies  Sprogundervisning  angaar;  thi 
den  unge  Komtesse  lærte  hverken  at  skrive  sit  Moders- 
maal.  Tysk  eller  Fransk  blot  nogenlunde  ortografisk. 
Alt  hvad  vi  i  disse  forskellige  Sprog  have  fra  den 
tilkommende  Dronnings  Haand,  er  skrevet  efter  Ud- 
talen uden  mindste  Begreb  om  Grammatik.  Heldigvis 
var  Ortografien  i  Kong  Frederik  IV's  Breve  af  samme 
BeskatTenhed  som  Anna  Sophie  Reventlows,  saa  senere 
hen,  da  de  kom  til  at  veksle  Breve,  kunde  Skødes- 
løsheden i  hendes  ikke  tildrage  sig  hans  Opmærk- 
somhed, end  sige  hans  Misnøje.  Den  slette  Ortografi 
hørte  sikkert  den  Tid  til ;  Modersmaalet  blev  tilsidesat, 
og  i  dets  Sted  lærtes  der  dog  ikke  noget  andet  ordent- 
ligt til  Bunds.  Til  Anna  Sophie  Reventlows  Ros 
skal  dog  siges,  at  hun  senere  hen  i  Livet  talte  Dansk 
med  sin  kongelige  Elsker,  skønt  det  faldt  ham  lettere 
at  tale  Tysk,  ligesom  hans  Søskende  Prins  Carl  og 
Prinsesse  Sophie  Hedevig  gjorde,  dog  mere  af  Vane 
og  Magelighed  end  for  at  fornægte  deres  Modersmaal 
og  Fædreland. 

Som  ovenfor  sagt,   var  det  paa  en  Maskerade  paa 
Koldinghus  Slot,  hvortil  Adelen  fra  Jylland  var  bleven 


40 


indbuden,  at  Kong  Frederik  blev  indtagen  af  den  atten- 
aarige  Komtesse  Anna  Sofie  Reventlows  Skønhed  og 
Munterhed.  Kong  Frederik,  som  dengang  var  en  Mand 
paa  40  Aar,  blev  greben  af  en  varm  Tilbøjelighed, 
som  ved  hans  egen  Fantasis  Medvirkning  og  tjenst- 
agtige Aanders  Mellemkomst  snart  gik  over  til  en 
stadig  Lidenskab,  der  ikke  lod  ham  have  Ro,  for- 
inden han  kom  i  Besiddelse  af  den  bedaarende 
Dejlighed,  der  havde  sat  det  letfængelige  Hjerte  i 
Brand.  Den  unge  Komtesse  Anna  Sophie  lyttede 
kun  altfor  snart  og  altfor  villigt  til  Kong  Frederiks 
Elskovssuk.  Allerede  det  Karusselspil,  der  blev  givet 
paa  Rendebanen  i  Kolding  til  Ære  for  hende,  — 
og  hvorved  Kongen  fremtraadte  som  hendes  Ridder, 
bærende  hendes  Farve,  —  smigrede  hendes  For- 
fængelighed. Var  der  end  i  hendes  Følelser  nogen 
Strid  imellem  den  blufærdige  Piges  Dyd  og  den  til- 
bedte Dames  Ærgerrighed,  blev  denne  Strid  dog  snart 
afgjort  til  Kongens  Fordel  ved  Anna  Sophies  ældre, 
erfarne  Søster,  Grevinde  Christine  Holsteins  verdens- 
kloge  Raad  og  Fortolkninger.  Det  aldeles  forskellige 
Sprog,  som  Anna  Sophie  hørte  af  sin  strenge  Fru 
Moder,  fandt  vistnok  ikke  saa  let  Indgang  i  det  unge 
Hjerte,  og  er  det  sandt,  hvad  der  berettes,  at  Stor- 
kanslerinden  en  Gang  gav  sin  Datter  et  Ørefigen, 
fordi  hun  havde  svaret  Kongen  med  altfor  indladende 
Venlighed  og  Imødekommenhed,  da  er  det  rimeligt, 
at  hun  tog  sit  Parti  imod  Moderen  efter  den  ældre 
Søsters  Raad  og  Overtalelse. 

Omtrent  et  halvt  Aar  maatte  Kong  Frederik  bejle, 
forinden  han  saa  sit  Ønske  at  komme  i  Besiddelse 
af  Anna  Sophie  opfyldt;  og  endda  naaede  han  kun 
Maalet  ved  et  Middel,  som  han  sandsynligvis  vilde 
have  straffet  strengt  paa  enhver  af  sine  Undersaatter, 
der  maatte  have  vovet  det,  —  nemlig  at  bortføre  den 
Elskede  tvertimod  hendes  Moders  udtrykkelige  Forbud. 

Efter  omtrent  et  halvt  Aars  Ophold  paa  Koldinghus 
Slot  kom  Frederik  IV  den  24de  Juni  1712  til  Claus- 
holm. Enkestorkanslerinde  Reventlow  modtog  Kongen 
med  sømmelig  Ærbødighed;  hendes  Datter  Anna 
Sophie,  klædt  i  en  simpel  Jagtdragt,  ligesaa;  men  da 
Kongen  nærmede  sig  for  at  tale  med  denne,  befalede 
Moderen  hende  at  begive  sig  ind  paa  sit  Værelse, 
foregivende,  at  Datteren  ikke  befandt  sig  vel.  Kongen 
spiste  til  Middag  med  Storkanslerinden  alene,  og  da 
Maaltidet  var  endt,  lagde  han  nogle  Dukater  under 
sin  Serviet  for  at  indynde  sig  hos  Tjenerskabet;  men 
Storkanslerinden  saa  det  og  befalede  straks,  at  Pengene 
skulde  gives  til  Sognets  fattige.  Kongen  maatte  rejse 
bort  uden  at  faa  Komtesse  Anna  Sophie  at  se  mere 
end  det  korte  Glimt  ved  hans  Ankomst. 

Kongen  tog  til  Skanderborg  Slot,  hvor  han  ned- 
slaaet  tilbragte  et  Par  Dage  i  Uvished,  uden  at  høre 
noget  fra  sin  tilbedte  Anna  Sophie. 

To  Dage  efter,  den  26de  Juni,  lod  Kong  Frederik 
sig  ved  sin  Overhofmester,  Baron  Walther  atter  melde 
hos  Storkanslerinden,  men  endskønt  Kongen  forblev 
paa  Clausholm  til  noget  ud  paa  Aftenen,  kom  Kom- 
tesse Anna  Sophie  dog  slet  ikke  til  Syne;  hun  var  af 
sin  Moder  atter  bleven  henvist  til  at  være  paa  sit 
Værelse,  men  ikke  ørkesløs  var  hun  der  nu,  som  hun 
havde  været  forrige  Gang.  Ved  Hjælp  af  sin  Moders 
Hofmester,  en  Pige  og  en  Lakej,  med  hvilke  hun 
havde  gjort  Aftale ,  begav  hun  sig ,  klædt  i  en  rød 
Stofs  Morgenkjole  med  sorte  Knapper,  hemmeligt  fra 
et  Værelse  mod  Haven  ud  i  denne  og  derfra  udenom 
Gaarden  ind  i  Vognen  til  Kongen  og  kørte  med  ham 
til  Skanderborg  Slot,  hvortil  hendes  Svoger  Grev 
Holstein  og  dennes  Gemalinde,  Anna  Sophies  Søster 
Christine,  noget  forud  om  Aftenen  allerede  vare  an- 
komne. 

Man    kan   tænke   sig  Storkanslerindens   Harme  og 

Sorg,  da  hun  erfarede  sin  Datters  Flugt.  De  oven- 
nævnte tre  Hjælpere  til  at  sætte  Flugten  i  Værk  bleve, 
som  man  kan  tænke,  straks  jagede  paa  Porten  af 
den  strenge  Frue;  dog  gav  Kongen  dem  senere  rigelig 
Erstatning  for  deres  tabte  Pladser  paa  Clausholm. 

Da  Kongen  og  Anna  Sophie  Reventlow  stode  af 
Vognen  i  Skanderborg  Slotsgaard,  udnævnte  han 
hende  til  Fyrstinde  af  Slesvig  og  lod  hende  vie  til 
sin  venstre  Haand  af  Konrektor  Thomas  Clausen. 
Den  føjelige  og  i  Grundsætninger  slappe  Mand  havde 
Anna  Sophies  Svoger  Grev  Holstein  gjort  Bekendt- 
skab med,  medens  han  var  Amtmand  i  Flensborg, 
hvor  Thomas  Clausen  var  ansat  ved  den  lærde 
Skole;  han  blev  senere  gjort  til  Hofprædikant.  Anna 
Sophie  Reventlows  Rejse  fra  Clausholm  til  Skander- 
borg Slot  var  sket  saa  hovedkulds,  at  hun  ikke  en- 
gang var  bleven  forsynet  med  Nattøj  fra  Hjemmet, 
men  maatte  laane  dette  af  sin  Søster  Grevinde 
Holstein. 

Efter  at  have  opholdt  sig  et  Par  Dage  paa  Skander- 
borg Slot  tog  Kongen  med  Fyrstinde  Anna  Sophie 
samt  hendes  Søster  og  Grev  Holstein  til  dennes  Gods, 
hvor  der  holdtes  Fest,  Dans  og  Lystighed  henved  14 
Dage  i  Træk. 

I  Begyndelsen  af  August  Maaned  1712  rejste  Kongen 
til  Arméen  i  Holsten.  Naar  Anna  Sophie  ikke  fulgte 
ham,  var  hun  enten  hos  den  ældre  Søster  Grevinde 
Holstein  eller  i  Kjøbenhavn  paa  Palæet  bag  Slottet. 
Kongen  skriver  til  Grevinde  Holstein,  at  hun  skulde 
passe  vel  paa  og  vaage  over  hans  Skat.  Da  Grevinde 
Holstein  skriver  til  Kongen,  at  Anna  Sophie  er  noget 
upasselig,  svarer  Kongen,  at  han  er  fortvivlet  over  at 
være  fraværende  og  paa  samme  Tid  at  vide,  „at  den, 
jeg  elsker  mere  end  mig  selv,  er  syg";  han  beder 
Svigerinden  anvende  al  Omhu  paa  Hertuginden  (Anna 
Sophie),  og  han  slutter  Brevet  med,  at  han  ønsker  at 

maatte  leve  den  lykkelige  Dag,  da  han  kan  vise 
Anna  Sophie  og  hele  Verden ,  at  han  i  Sandhed  er 
en  Schenttiljomme  (saaledes  stavede  Frederik  IV 
„gentilhomme")  og  gøre  endnu  „mere,  end  jeg  har 
lovet"  etc.  etc.  —  Hvad  dette  „mere"  var,  Kongen 
vilde  gøre,  udtaler  han  ikke;  men  der  kan  vel  ikke 
være  Tvivl  om,  at  fra  den  Tid  af  dæmrede  det 
vistnok  i  Anna  Sophies  Sjæl,  at  hun  engang  maatte 
kunne  opnaa  at  bære  Dronningkronen  ved  Kong 
Frederiks  Side,  naar  den  svagelige  Dronning  Louise 
gik  bort.  Dette  Anna  Sophies  fremspirende  Haab  fandt 
en  yderligere  Næring,  da  hun  Aaret  efter  denne  Ud- 
talelse, i  Aaret  1713,  var  hos  Frederik  IV  i  Lejren  i 
Hertugdømmerne,  og  paa  Slottet  i  Husum  flere  Gange 
var  til  Taff"els  med  Tsarinde  Catharina  af  Rusland. 
Denne  var  sammen  med  sin  Gemal  Tsar  Peter  den 
Store  af  Rusland  ved  Kong  Frederiks  Hovedkvarter  i 
Anledning  af  Krigen  mod  den  svenske  Konge  Carl  XII. 
Hvis  Kong  Frederik  IV's  ovenanførte  Udtalelse  om  at 
gøre  mere  for  sin  Anna  Sophie,  end  han  havde  lovet, 
trængte  til  nogen  Forklaring,  saa  kan  man  formode 
og  forudsætte,  at  Anna  Sophie  har  fundet  Nøglen  til 
den  ved  Betragtning  af  Tsarinde  Catharinas  Historie, 
thi  havde  Ruslands  Selvhersker,  den  store  Tsar  Peter, 
hævet  Catharina  fra  simpel  Stand  til  en  Kejserindes 
Rang,  da  kunde  Danmarks  og  Norges  suveræne  Konge 
vel  ogsaa  ophøje  en  født  Komtesse,  der  nu  var  Fyrst- 
inde af  Slesvig,  til  en  regerende  Dronnings  Værdighed. 
At  Tanken  om  at  blive  Dronning  stadig  har  be- 
skæftiget Anna  Sophie,  kan  man  blandt  andet  se  af 
den  Inskription,  hun  havde  ladet  indgravere  paa  en 
lille  Guldvase,  som  hun  havde  vundet  i  Væddemaal 
fra  Kongen.  Hun  holdt  meget  af  at  indgaa  Vædde- 
maal med  ham,  spille  Philippine  eller  Kortspil,  og 
gik  naturligvis  altid  sejrrig  derfra,  som  man  nok  kan 
tænke   sig.     Paa  ovennævnte   lille   Guldvase   lod   hun 

indgravere  sit  Navnetræk  med  den  fyrstelige  Krone 
ovenover  samt  Aarstallet  1717  og  derhos  paa  Fransk: 
„Min  Haand  har  vidst  ved  sin  Snildhed  at  vinde  dette 
Guld;  hvad  tør  da  ikke  mit  Hjerte  haabe  ved  sin 
Ømhed?" 

Paa  et  Guldbæger,  hun  vandt  ved  en  anden  Lej- 
lighed, staaer  der: 

„Med  kunstig  Haand  jeg  Guld  fra  Kongen  vandt. 
Til  Æreminde  skal  det  Bæger  være  Pant." 

Paa  en  lille  Guldtallerken,  ligeledes  fra  Aaret  1717, 
findes  saavel  Kongens  som  Anna  Sophies  Navne  paa 
blaa  Emaille  med  følgende  Indskrift: 

„Sig  Dannerkongen  Trick  at  spille  lod  behage. 
Og  tabte  dette  Guld,  hvis  Indhold  vel  maa  smage. 
Men  Tabet  er  ej  stoi't,  naar  Kongen  taber  Guld 
Til  den,  som  er  ham  tro  indtil  den  sorte  Muld." 

I  Aaret  1713  ophøjede  Frederik  IV  Vallø  tilligemed 
nogle  Hovedgaarde  til  et  Grevskab,  som  han  skæn- 
kede Anna  Sophie  og  bestemte  til  Enkesæde  for  hende, 
men,  som  vi  ville  faa  at  se,  „faldt  dette  anderledes 
ud",  som  Pontoppidan  skriver. 

I  Sakristiet  i  Vallø  Bys  Kirke  findes  tre  Børn  be- 
gravede, som  Anna  Sophie  havde  med  Frederik  IV, 
i  Dronning  Louises  Levetid.  To  Sønner  samt  een 
Datter  fødtes  efter  dennes  Død.  Alle  Børnene  døde 
som  spæde,  ingen  af  samtlige  Børn  naaede  2  Aars 
Alderen. 

Da  det  første  Barn  ventedes,  væddede  Anna  Sophie 
med  Kongen  om,  at  det  blev  en  Søn,  og  da  hun 
vandt  sit  Væddemaal,  fik  hun  af  Kongen  et  Guld- 
bæger med  Laag,  paa  hvilket  var  fremstillet  et  lille 
Barn  i  Emaille  og  nedenunder  følgende  tyske  Ind- 
skrift : 

„Durch  Wetten  hin  Ich  aus  des  Konigs  Hånd  gekommen. 
Er  aber  hat  dabej'  den  ersten  Sohn  gewonnen ; 
Schon,  wie  Er  låchelnd  liegt,  und  deutet  dabey  an, 
Wie  wohl  die  Wette  sei  von  beiderseits  gethan." 

Fra  Aaret  1715  havde  Anna  Sophie  en  aarlig  Apa- 
nage af  28000  Rdl.  fast  foruden  jevnlig  el  Tillæg  af 
et  Par  Tusend  Rigsdaler;  desuden  Gaver  i  Juveler  o.  1. 

Af  Juveler,  Guld-  og  Sølvsager  købte  Frederik  IV 
i  Følge  Regnskaberne  fra  1710  til  1720  for  97,228  Rdl. 
Af  disse  Juveler  og  Guldsager  har  vel  en  ikke  ringe 
Del  skullet  smykke  Anna  Sophie,  medens  andre  ere 
anvendte  til  de  ovennævnte  Værdigenstande,  hun 
vandt  i  Væddemaal  og  Spil. 

At  Dronning  Louise  var  nøje  underrettet  om 
Kongens  Forhold  til  Anna  Sophie,  have  vi  Bekræftelse 
paa  i  hendes  Søn  Kong  Christian  VI's  Udtalelse  overfor 
Anna  Sophie,  da  han  kom  paa  Tronen;  men  der  var 
saavel  for  Dronning  Louise  som  for  Kronprins  Chri- 
stian ej  andet  at  gøre  ved  Kongens  Dobbeltægteskab 
end  at  sukke  derover  og  lide  i  Stilhed.  Kong  Fre- 
derik lod  det  heller  ikke  mangle  paa  en  vis  Opmærk- 
somhed imod  Dronning  Louise.  Hendes  Fødselsdag 
den  28de  August  blev  altid  festligt  højtideligholdt. 
Undertiden,  f.  Eks.  i  Aaret  1719,  fejredes  Fødsels- 
dagen endog  med  megen  Pragt;  men  det  har  jo 
næppe  kunnet  bøde  paa  det  sørgelige  Forhold. 
Situationen  lettedes  dog  noget  derved,  at  i  Anna 
Sophies  Bolig  bag  ved  Slottet  gik  det  temmelig  stille 
til,  da  hun  ikke  havde  Smag  for  støjende  For- 
lystelser, men  derimod  fandt  mere  Behag  i  smaa 
huslige  Kredse,  hvilke  hun  kunde  oplive  med  sin 
Ynde  og  Livlighed.  Anna  Sophie  var  saaledes  en 
Kontrast  til  Frederik  IV's  forrige  Favoritinde  Frøken 
Charlotte  Helene  Schindel;  thi  hos  denne  levedes  der 
i  Sus  og  Dus,  og  hun  havde  idelig  Baller  og  Maske- 
rader foruden  Karussel  om  Aftenen  ved  Lys  i  Ride- 
huset, hvilket  tiltrak  Mængdens  Øjne  og  gav  end 
mere  offentlig  Forargelse.  Frederik  IV  havde  lært 
Frøken  Helene  Schindel  at  kende,  forinden  han  drog 
til  Italien,  og  han  korresponderede  med  hende,  medens 

han  opholdt  sig  der.  Da  han  i  1709  kom  hjem 
derfra,  tog  han  hende  til  sig,  gjorde  hende  til  Grev- 
inde, idet  han  af  Godserne  Næsbyholm  og  Bavelse 
o.  fl.  oprettede  et  Grevskab  „Frederiksholm"  for  hende 
i  Aaret  1710,  men  allerede  Aaret  efter  blev  Kongen 
ked  af  hende  og  koldsindig  imod  hende,  thi  som  der 
skrives  fra  den  Tid:  „Hun  har  vaaren  temmelig 
smuk  og  havde  de  Qualiteter,  at  hun  nok  i  hendes 
Ungdom  kunde  charmere,  men  derhos  bizarre,  ødsel, 
foranderlig  i  højeste  Grad,  og  vilde  hverken  af  Kongen 
eller  andre  lade  sig  sige.  Penge  kunde  hun  ei  gou- 
vernere,  hvorfor  hun  tidt  var  i  Pengetrang."  Kongen 
blev  som  sagt  hurtig  ked  af  hende  og  lod  hende 
sige,  at  vilde  hun  udvælge  en  Kavaler  og  gifte  sig 
med  ham,  havde  Kongen  ikke  noget  derimod;  hermed 
tøvede  hun  dog,  idet  hun  haabede  endnu  at  fængsle 
Kongen,  hvad  imidlertid  ikke  lykkedes. 

Da  Pesten  kom,  i  Aaret  1711,  drog  Kongen  til 
Koldinghus,  og  hun  rejste  ud  til  sit  Grevskab.  Her 
holdt  hun  aabent  Hus,  og  der  kom  mange  Gæster,  da 
hun  var  en  stor  Ynder  af  Selskaber,  Musik  og  Dans. 
Da  hun  forelskede  sig  i  en  anden  Mand,  tvang  Kongen 
hende  og  hendes  erklærede  Ven  Generalmajor  Biilow 
til  åt  lade  sig  vie  til  et  lovformeligt  Ægteskab,  og  fik 
de  dernæst  Ordre  til  at  forlade  Landet.  Kongen  be- 
talte hendes  Gæld,  8000  Rdl.,  men  Grevskabet  blev 
hende  frataget.  Hun  og  Biilow  boede  dernæst  i  Ham- 
burg, hvor  han  døde  faa  Aar  efter.  Hun  fik  senere 
Lov  til  at  bo  i  Flensborg,  og  ejede  tilsidst  ej  det, 
hun  kunde  begraves  for,  da  hun  døde  1752,  uagtet 
hun  aarlig  fik  en  Pension  paa  c.  3000  Rdl.;  den  da 
regerende  Konge  Frederik  V  var  saa  ædelmodig  at 
bekoste  hendes  Begravelse. 

Frederik  IV's  Dronning  Louise  besad  ingen  Aands- 
eller  Legems-Fortrin,  hvormed  hun  under  sin  Tilside- 
sættelse som  Hustru  dog  kunde  have   hævdet  sig   en 

Plads  hos  sin  kongelige  Gemal,  og  bestandig  sygelig, 
som  hun  var,  besad  hun  ikke  heller  Sjælsstyrke  eller 
Sagtmodighed  til  at  bære  sin  Prøvelse;  er  det  end 
ikke  kommen  til  Optrin  mellem  Kongen  og  hende, 
som  Historikeren  Riegels  vil  vide,  beviser  hendes  Søns 
egne  Ord,  hvorledes  hun  laa  under  for  dette  Forhold, 
hvormeget  end  Kongens  Søskende  og  hendes  Børn 
søgte  at  bøde  paa  det  ved  deres  Kærlighed  imod 
hende.  Dronning  Louise  havde  altid,  hvad  der  er 
let  at  fatte,  næret  den  største  Forbitrelse  mod  Anna 
Sophie  Reventlow  og  aldrig  senere  nævnt  hende 
„uden  med  det  nedrigste  og  foragteligste  Navn,  en 
Person  af  hendes  Køn  kan  belægges  med"  skriver 
Charlotte  Biehl. 

Omsider  havde  Sjæls-  og  Legems  Lidelser  i  For- 
bindelse med  en  slet  Lægebehandling  saaledes  ned- 
brudt Dronning  Louises  svage  Konstitution,  at  man 
i  Foraaret  1720  maatte  anse  hendes  nærforestaaende 
Bortgang  for  vis,  dersom  der  ikke  indtraadte  et 
afgørende  Omslag  ret  snart.  En  Mirakellæge,  en 
Dr.  med.  Stiesser,  Stad-  og  Landphysikus  i  Halle,  blev 
derfor  indkaldt,  men  denne  Markskriger  forværrede 
Dronningens  Tilstand  saaledes  med  sine  Arkana,  at 
man  efter  8  Maaneders  Forløb  ikke  alene  afskedigede 
ham,  men  endog  vilde  drage  ham  til  Ansvar,  fordi 
han  havde  brugt  Lægemidler,  om  hvis  Virkning  han 
ikke  havde  Begreb. 

Efter  denne  uheldige  Læge  antoges  en  anden  Ud- 
lænding, nemlig  en  Dr.  med.  Chr.  Gaulcke,  Livmedicus 
i  Thorn,  der,  om  end  mindre  uvidende  end  sin 
Formand,  dog  var  lige  saa  stor  en  Markskriger.  Da 
Dr.  Gaulcke  havde  behandlet  Dronning  Louise  i  5  Uger, 
lod  han  den  1ste  Marts  1721  bekendtgøre  i  Adresse- 
avisen, at  Hendes  Majestæt  var  kommen  sig  bedre 
under  hans  Kur  i  5  Uger  end  i  de  otte  Maaneder 
under  Dr.  Stie.ssers.     Til    Trods    for    denne   Bekendt- 

gøreise  døde  Dronning  Louise  imidlertid  14  Dage  efter, 
—  53V2  Aar  gammel,  —  den  15de  Marts  1721. 

Da  Dronning  Louise  var  død,  lod  Kong  Frederik 
anstille  en  kostbar  Castrum  doloris  i  Slotskirken  og 
lod  Liget  med  al  kongelig  Pragt  den  2den  April  føre 
til  Roskilde,  hvorhen  Kronprins  Christian  (VI)  og 
Kongens  Broder  Prins  Carl  ledsagede  det;  Kongen 
selv  fulgte  ikke  med,  derimod  den  kongelige  Vogn, 
som  om  Hs.  Majestæt  selv  sad  i  den.  Medens  Sørge- 
suiten  endnu  var  i  Roskilde,  lod  Kongen,  Dagen  efter, 
Anna  Sophie  føre  i  offentligt  Optog  fra  hendes  Palæ 
til  det  kongelige  Slot. 

Efter  Dronning  Louises  Bisættelse  var  der  Taffel 
paa  Palæet  i  Roskilde  for  82  Personer.  Den  følgende 
Formiddag,  den  4de  April,  holdt  Universitetet  sin 
Sørgefest  over  Dronningen,  og  om  Eftermiddagen 
omviedes  Anna  Sophie  til  Frederik  IV's  højre  Haand 
af  den  samme  Dr.  Thomas  Clausen,  der  hin  Aften  i 
Skanderborg  havde  viet  hende  til  Kongens  venstre. 

Om  den  Maade,  hvorpaa  Anna  Sophie  fik  Kong 
Frederik  IV  til  at  lade  sig  omvie,  skriver  den  franske 
Minister  i  København,  M.  de  Camilly:  „Ved  salige 
Dronning  Louises  Død  bevidnede  Anna  Sophie  Revent- 
low at  have  Lyst  til  at  trække  sig  tilbage.  Hun 
sagde,  at  da  hun  havde  givet  Publikum  en  stor  For- 
argelse, tillod  hendes  Samvittighed  hende  ej  mere  at 
leve  i  denne  Uorden;  med  eet  Ord,  at  hun  vilde 
tænke  paa  sin  Salighed.  Kongen,  som  var  dødelig 
forelsket  i  hende,  blev  foruroliget  ved  hendes  Be- 
slutning og  søgte  paa  alle  Maader  at  faa  hende  bort 
derfra;  men  hun  blev  fast  i  sit  Forsæt  og  kaldte  de 
gejstlige  til  Hjælp.  Da  disse  levende  forestillede 
Kongen,  at  hans  Synd  vilde  være  utilgivelig,  dersom 
han  modsatte  sig  en  saa  hellig  Handling,  saa  besluttede 
han  endelig  —  dreven  af  sin  Lidenskab  og  Vanens 
Magt,   —   dog   efter  at  have  vaklet   i   nogen  Tid,   at 

ægte  hende  paany.  Hvad  der  er  mest  forunderligt, 
er  den  Snildhed ,  hvormed  hun  vedligeholder  sin 
Kredit,  og  Kongen  viser  hende  fremdeles  den  samme 
fyrige  Opmærksomhed.'' 

Den  kongelige  Familie  med  Kongens  Broder  Prins 
Carl  i  Spidsen  havde  ophudt  alt  for  at  afværge  dette, 
alle  Hensyn  saa  aldeles  tilsidesættende  Skridt,  men 
Anna  Sophie  og  hendes  Hjælpere  bragte  Kongen  ud 
over  alle  Betænkeligheder  ved  at  foregive,  at  hun 
kun  saaledes  kunde  blive  beroliget  i  sin  Samvittighed 
for  at  vedblive  sin  Forbindelse  med  ham,  —  hun 
talte  endog  om  at  gaa  i  Kloster.  Vielsen  til  højre 
Haand ,  sagde  hun,  tilsigtede  alene  en  Legitimation 
som  ., Kongens  rette  Ægtefælle  at  være". 

Da  det  var  den  kongelige  Familie  ligegyldigt,  om 
Anna  Sophie  var  viet  til  højre  eller  venstre  Haand, 
og  om  hun  hed  Hertuginde  eller  Durchlauchtighed, 
naar  hun  kun  holdtes  borte  fra  Tronen,  og  hendes 
Stilling  ikke  vedkom  den  kongelige  Familie,  slog 
denne  sig  til  Bo  med  hendes  Forklaring.  I  Overens- 
stemmelse hermed  var  det  saa,  at  Omvielsen  skete 
ganske  privat  i  Kapellet  paa  Kjøbenhavns  Slot,  kun  i 
Ministrenes  Nærværelse,  uden  at  hverken  Kongens 
Børn  eller  Søskende,  der  vare  paa  Slottet,  bivaanede 
den  eller  toge  Hensyn  til  den. 

Efter  Formælingen  tog  Frederik  IV  og  Anna  Sophie 
til  Frederiksberg  Slot  og  holdt  der  allehaande  Bryllups- 
forlystelser,  medens  Kongens  Søskende  holdt  sig  helt 
borte  derfra,  da  de  ikke  fandt  det  sømmeligt  saa  kort 
efter  Begravelsen. 

Nu  da  den  til  Kongens  højre  Haand  viede  Anna 
Sophie  var  alene  med  Kongen,  og  Kongens  Søskende 
ikke  vare  til  Stede  for  at  køle  hendes  Iver,  kunde 
hun  ret  bearbejde  ham,  og  inden  Udgangen  af  den 
samme  Maaned ,  hvori  hun  havde  faaet  Vielsen  for- 
nyet under  alle  mulige  Forsikringer  om,  at  hun  kun 

ønskede  i  al  Underordnethed  at  indtage  en  lovlig 
Hustrus  Stilling  til  ham,  havde  hun  allerede  afkastet 
Masken  og  stod  med  Foden  paa  Tronens  Trin.  Der 
er  ingen  Tvivl  om,  at  Kongens  Søskende,  Prins  Carl 
og  Prinsesse  Sophie  Hedevig,  hos  sig  selv  ikke  have 
taget  Anna  Sophies  Forsikringer  for  andet  end,  hvad 
de  vare,  dertil  kendte  de  hende  for  godt;  men  uden 
at  de  anede  det,  kom  Anna  Sophie  med  det  andet 
Slag,  medens  de  endnu  vare  overvældede  af  det  første, 
den  ilfærdige  Omvielse. 

Den  30te  Maj  foregik  Anna  Sophies  Kroning  med 
en  stor  „Festin"  paa  Frederiksberg  Slot  i  Overværelse 
af  hele  den  kongelige  Familie,  Statsministrene,  Hoffets 
Herrer  og  Damer,  og  alle  Generalpersoner.  Overhof- 
marskallen  frembar  Kronen  paa  en  rød  Fløjls  Pude; 
Kongen  tog  den  og  satte  den  med  en  „højstnaadig 
Mine"  paa  Anna  Sophies  Hoved,  idet  han  sagde: 
„Hermed  erklære  vi  Eder  for  Dronning  til  Danmark 
og  Norge" ,  hvorpaa  „Dronningen"  uden  Svar  nejede 
meget  dybt  og  kyssede  Kongens  Haand;  derpaa  traadte 
Dronning  Anna  Sophies  Søster,  Grevinde  Holstein,  og 
dennes  Datter  til  og  satte  Kronen  fast  paa  Dronningens 
Hove5,  hvorefter  „Hendes  Kongelige  Majestæt"  blev 
gratuleret  med  denne  Prydelse  paa  Hovedet,  og  der- 
efter ført  til  Taflet  ved  Kongens  venstre  Haand  og 
Kronprins  Christians  højre  Haand.  Ved  Taflet  ud- 
bragte Kongen  den  nye  Dronnings  Skaal,  „som  gik 
rundt  med  fornøjelig  Glæde".  Nogle  Dage  efter  maatte 
Kronprins  Christian  (VI)  gøre  god  Mine  til  slet  Spil 
ved  at  .  afholde  en  Fest  for  den  nye  Dronning .  sin 
Stifmoder,  paa  Hirschholm  Slot;  senere  tog  Kongen 
og  Dronningen  først  til  Vallø  og  derfra  til  Frederiks- 
berg Slot.  Den  15de  Juli  holdt  Anna  Sophie  sit  Indtog 
i  Kjøbenhavn  og  gav  derved  Dronningen  i  største 
Stil,  medens  hun  derhos  fandt  det  passende  at  lade 
Dronning  Louises  15aarige  Datter,  sin  nye  Stifdatter, 

Prinsesse  Charlotte  Amalie  køre  med  sig  som  Æres- 
dame,  og  Kongen  sluttede  Forestillingen  med  al  give 
en  Fest  om  Aftenen  i  det  Hus  bag  Slottet,  der  havde 
været  Vidne  til  Dronning  Anna  Sophies  tidligere  Liv. 
Nogle  faa  Maaneder  deretter  rejste  Kronprins 
Christian  (VI)  ud  at  søge  sig  en  Brud,  medens  Kongen 
og  Dronningen  for  en  Tid  droge  over  til  Gottorp  Slot. 

Endskønt  Kong  Frederik  IV  og  Dronning  Anna 
Sophie  i  Aaret  1721  syntes  at  have  naaet  deres 
Hjerters  højeste  Ønske,  kan  man  dog  ikke  sige,  at 
de  vare  lykkelige.  Vel  kom  de  alle  Dage  personligt 
godt  ud  af  det  med  hinanden,  men  de  ængstedes 
begge  for,  hvad  Fremtiden  vilde  bringe.  Kongens 
Helbred  hørte  ikke  til  de  bedste,  og  Anna  Sophie 
havde  aldrig  saasnart  indtaget  den  afdøde  Dronnings 
Plads,  tværtimod  Kongens  Nærmestes  Ønske,  før 
Frygten  for  hendes  Skæbne  engang  i  Fremtiden  be- 
mægtigede sig  hendes  ganske  Sjæl.  Denne  kvælende 
Angst  bragte  hende  til  at  bevogte  Kongen  Dag  og 
Nat  som  en  Gerrig  sin  Rigdom  og  aldrig  lade  ham 
slippe  sig  af  Syne.  Dronning  Anna  Sophie,  som  tid- 
ligere havde  fortrængt  en  anden  af  Kongens  Hjerte, 
nærede  desuden  selv  Frygt  for  ligeledes  at  blive  for- 
trængt af  en  anden,  da  hun  kendte  Kongens  letfænge- 
lige Hjerte,  og  hun  kunde  derfor  ikke  lide  at  se 
Kongen  nærme  sig  og  tale  med  andre  Kvinder. 

Nogle  Aar  senere  beskriver  Franskmanden  de 
Vrigny  en  Del  Personer  og  Forhold  samt  Rangeringen 
ved  et  Taffel  ved  Frederik  IV's  og  Dronning  Anna 
Sophies  Hof,  idet  han  skriver:  „Kong  Frederik  IV 
er  under  Middelhøjde,  smækker  og  temmelig  spinkel 
bygget.  Han  er  ingenlunde  nogen  smuk  Mand.  Han 
har  et  aflangt,  stort  Ansigt,  høj  og  bred  Pande,  store 
mørke,  levende,  stærkt  fremstaaende  Øjne,  hvis  Blik 
undertiden  er  lidt  skarpt  og  mistroisk,  og  tykke, 
blonde  Øjenbryn.     Næsen  er  lang  og  stærk.     Et  ven- 

ligt  Smil  spiller  om  den  noget  store  Mund,  der  mis- 
prydes af  uskønne  Tænder.  Hans  Aasyn  er  blegt  og 
bærer  stærke  Spor  af  Børnekopperne.  Hans  Holdning 
og  Anstand  er  kongelig,  skønt  han  er  korthalset  og 
den  ene  Skulder  lidt  højere  end  den  anden." 

„Bag  Kongens  og  hans  Gæsters  Stole  ved  Taflet 
staa  Pager  og  Lakejer,  thi  Frederik  IV  kan  ikke  lide 
at  lade  sig  opvarte  af  Adelsmænd.  Kongen  spiser 
kun  lidt,  og  naar  han  forlanger  at  drikke,  sætter 
man  en  Krystalflaske  med  Vin  foran  ham;  han  til- 
laver sig  med  Vand  en  Drik  efter  eget  Tykke." 

.,Ved  Kongens  venstre  Side  sidder  ved  Taflet  lige- 
ledes under  en  Tronhimmel  hans  højtelskede  Hustru 
Dronning  Anna  Sophie.  Det  er  en  Kvinde  af  blæn- 
dende Skønhed,  omtrent  32  Aar  gammel.  Hun  blev 
bortført  af  Kongen,  i  Aaret  1712,  som  anviste  hende 
Bolig  i  den  saakaldte  Kongens  Gaard  bag  Børsen. 
Kongen,  sagdes  der,  elskede  hende  saa  højt,  at  han 
ofte  forlod  Konseillet  midt  under  Raadslagningerne 
for  gennem  Kancelli-Løngangen  at  begive  sig  til  sit 
Hjertes  udkaarede.  Dengang  levede  Dronning  Louise 
endnu;  hendes  Sorg  og  Forbitrelse  over  dette  lidet 
sømmelige  Dobbeltægteskab  og  Kronprinsens  mørke, 
harmfulde  Aasyn  gjorde  ofte  Livet  surt  nok  for  Hans 
Majestæt;  men  nu  er  Dronning  Louise  død.  Fyrst- 
inden af  Slesvig  Anna  Sophie  er  offentlig  viet  til 
Kongen  og  erklæret  for  Danmarks  og  Norges  Dronning, 
og  dog  er  hun  ikke  lykkelig.  Vel  er  den  aldrende 
Konges  tidligere  Tilbøjelighed  til  Elskovshandeler  nu 
lidet  eller  intet  at  frygte,  men  Kronprinsens  Had,  som 
hun  ikke  med  al  sin  Naade  og  al  sin  Venlighed  har 
kunnet  besejre,  forfærder  hende.  Vel  synes  hans 
kronprinselige  Højhed  at  gengælde  Dronning  Anna 
Sophies  Venlighed,  Tjenstagtighed  og  Delikatesse,  men 
Dronning  Anna  Sophie  véd  saare  godt,  at  dette  kun. 
er  en  Forstillelse;    hun   véd,   hvor   højt  han  elskede 

sin  Moder  Dronning  Louise,  og  hvor  stor  hans  Harme 
og  Forbitrelse  har  været  over  hendes  Ægteskab  med 
Kongen ;  hun  véd ,  at  hun  kan  vente  sig  det  værste, 
naar  hendes  kongelige  Ægtefælle  er  død,  og  Kongens 
tiltagende  Sygelighed  tyder  paa,  at  dette  Tidspunkt 
ikke  kan  være  meget  langt  borte.  Dronning  Anna 
Sophies  skjøtnne  Øjne  have  derfor  et  uroligt  og  æng- 
steligt Udtryk.  Der  er  Sorger,  som  Guldkronen  lige- 
saalidt  som  Fattigmands  Pjalter  betrygger  imod." 

.,Ved  Kongens  højre  Side  sidder  ved  Taflet  hans 
kronprinselige  Højheds  Gemalinde,  Sophie  Magdalene. 
Det  er  en  stolt,  imponerende  Kvinde,  skønt  hun  ikke 
er  høj  af  Vækst  eller  af  junoniske  Former.  Hun  er 
ikke  egentlig  smuk,  men  af  en  majestætisk  Holdning 
og  med  knejsende  Hoved.  Hendes  Hudfarve  er  meget 
hvid,  Ansigtstrækkene  fine,  livlige  og  aandfulde.  Øj- 
nene lyseblaa;  de  skøntformede  Læber  kruses  af  et 
stolt,  undertiden  endog  lidt  haanligt  Smil.  Hun  er 
klædt  med  største  Pragt  og  funkler  af  Diamanter  og 
andre  ædle  Stene;  men  prægtigst  af  disse  er  dog 
en  Naal  med  en  stor  Brillant,  under  hvilken  findes  et 
lille  Billede  af  hans  kronprinselige  Højhed.  I  den 
fine  Haand  med  de  hvide,  spidst  udløbende  Fingre 
holder  hun  en  pragtfuld  Gulddaase  med  Rosenstene; 
det  er  en  Gave  til  hende  paa  hendes  Bryllupsdag 
fra  Hans  Majestæt,  hendes  Svigerfader.  Ved  Sophie 
Magdalenes  Side  sidder  hendes  Gemal,  den  naadige 
Hr.  Kronprins  Christian.  Det  er  en  lille,  spinkel, 
sygeligt  udseende  Herre.  Hans  Ansigt  er  langagtigt, 
blegt,  noget  indfaldent.  Næsen  meget  stor;  Øjnene 
ere  stærkt  fremstaaende.  Munden  er  trukken  op  til 
et  tvungent,  stereotypt  Smil.  Over  den  prægtige  guld- 
baldyrede Kjole  bærer  han  det  blaa  Baand.  Hans 
kronprinselige  Højhed  tømmer  jævnligt  sin  Pokal." 

„Ved  Dronning  Anna  Sophies  venstre  Side  sidder 
Hans  kongelige  Højhed  Prins  Carl,  Kongens  aldrende, 

ugifte  Broder,  og  hos  denne  den  ugifte  Prinsesse 
Sophie  Hedevig,  hans  Søster.  Prins  Carl,  hvis  Fød- 
selsdag —  (den  26de  Oktbr.)  —  man  fejrer  idag, 
ligner  sin  kongelige  Broder  meget,  —  han  har  en 
stor,  krum  Næse,  store,  skønne  Øjne,  en  meget  hvid 
Hudfarve,  men  et  spædt  og  svageligt  Udseende." 

„Prinsesse  Sophie  Hedevig  er  henved  50  Aar  gi., 
men  endnu  saare  tækkelig.  Hun  er  „parfaitement 
bien  faite",  har  et  prægtigt  kastaniebrunt  Haar,  blaa 
Øjne  og  temmelig  store  Træk.  Af  Vækst  er  hun  lidt 
over  Middelhøjde." 

„Det  er  paa  Monarkens  udtrykkelige  hidbydelse,  at 
disse  tvende  Søskende  idag  have  indfundet  sig  paa 
Fredensborg." 

„Ved  Kronprins  Christians  Side  sidder  endvidere 
ved  Taflet  en  stram  og  stiv  aldrende  Dame.  Depne 
Matrone  er  hans  kronprinselige  Højheds  Gemalindes 
naadige  Fru  Moder,  Enkemarkgrevinde  af  Branden- 
burg-Culmbach  Sophie  Christine.  Hun  er  kommen 
her  til  Danmark  i  Slutningen  af  Aaret  1722  for  at  staa 
sin  Datter  Kronprinsesse  Sophie  Magdalene  bi  ved 
hendes  Nedkomst;  siden  fandt  hun  saa  stort  Behag 
i  Opholdet  her,  at  hun  blev  her  med  det  samme,  og 
det  varede  ikke  længe,  inden  hendes  falrige  fattige 
Slætninge  ogsaa  fandt  Vejen  herind." 

„Ved  Prinsesse  Sophie  Hedevigs  venstre  Side  sidder 
Hans  Majestæts  højtelskede  Datter  Prinsesse  Charlotte 
Amalie,  en  ISaarig  Pige  med  et  venligt,  tækkeligt 
Ydre,  men  ikke  egentlig  smuk.  Dernæst  sidder  ved 
Taflet  Storkansler  Grev  Ulrik  Adolf  v.  Holstein, 
Kongens  Svoger,  som  er  gift  med  Christine  Sophie 
Reventlow,  der  stolt  og  hovmodig  troner  ved  hans 
Side.  Denne  „Gross  Cantzlerin",  der  snart  har  været 
gift  med  Grev  U.  A.  Holstein  i  25  Aar,  har  stor  Magt 
over  Kongen;  hun  giver  derfor  næsten  alle  Betjeninger 
og  Ærestegn   bort   og  viser   ikke   den  Fornuft   og  Be- 

skedenhed,  som  Søsteren,  Dronning  Anna  Sophie, 
gør.  Grevinde  Christine  Holstein  er  meget  hengiven 
til  Spil,  og  der  spilles  daglig,  og  overmaade  højt  i 
hendes  Hus." 

Frederik  IV  havde  Ord  for  at  være  en  fast  Karakter, 
og  denne  Egenskab  i  Forbindelse  med  sejg  Ved- 
holdenhed viste  han  ogsaa  til  Held  for  sit  Rige  under 
farefulde  Kriser,  som  den  store  nordiske  Krig  førte 
med  sig.  Frederik  IV  var  ogsaa  en  folkekær  Konge, 
som  ikke  tog  en  frimodig  Henvendelse  af  en  Suppli- 
kant ilde  op.  En  ejendommelig  og  tillidsfuld  Maade 
at  ansøge  Kongen  om  et  Præsteembede  paa  afgav 
Magister  Jørgen  Friis  i  1718,  idet  han  stiler  en  Bøn 
til  Kongen  i  nedenstaaende  Ord : 

„Hjælp  naadigste  Monarki  nu  gælder  det  at  rime. 
Lad  L\kken  træffe  mig,  thi  nu  i  denne  Time 
Er  død  i  Helsinge  en  Præst,  som  kaldtes  (iriis, 
Gør  \'erset  rimeligt,  saa  hjælpes  Jørgen  Friis." 

Kong  Frederik  IV  havde  godt  Humør  nok  til  at 
lønne  dette  Indfald  og  give  Jørgen  Friis  Embedet, 
hvorpaa  denne  svarer: 

„Tak  naadigste  Monark!  for  den  hksalig  Time, 

Paa  hvilken  Griis  og  Friis  sig  sammen  maatte  rime; 

.leg  haver  rimet  tidt,  men  Kongen  rimer  bedst, 

Da  Friis  ved  Griises  Død  fik  Kald  og  blev  til  Præst.'' 

Kong  Frederik  IV  og  hans  Hof  opholdt  sig  gerne 
om  Sommeren  paa  det  ham  kære  Fredensborg  Slot, 
ja  i  nogle  Aar  endog  til  langt  ud  paa  Efteraaret, 
indtil  Kulden  drev  Beboerne  derfra. 

I  Aaret  1724  tog  det  kongelige  Ægtepar  ikke  til  Fre- 
densborg, men  derimod  til  Aix  la  chapelle  (Aachen) 
for  der  at  bruge  Bade.  Kongen  gennemgik  en  Æsel- 
mælkkur,  Dronningen  derimod  „drak  Brønden".  Op- 
holdet varede  dog  ikke  længe  der;  allerede  i  August 
vare  de  tilbage  paa  det  kæ're  Fredensborg. 

Denne  Rejse  til  Aachen  med  Kongen  blev  den 
eneste  Udenlandsrejse,  Dronning  Anna  Sophie  nogen 
Sinde  kom  til  at  foretage.  I  Fristaten  Bremen  vistes 
der  de  høje  rejsende  stor  Honnør,  saavel  paa  Hen- 
som  paa  Tilbagerejsen.  Ved  Kong  Frederik  IV  og 
Dronning  Anna  Sophies  Hjemkomst  blev  der  til  Ære 
for  de  høje  baderejsende  opført  Holbergs  „Kilde- 
rejsen". 

Paa  Dronning  Anna  Sophies  Fødselsdag  den 
16de  April  1728  aabnedes  de  danske  Komedier  efter 
en  Prolog    paa   et   eget  Teater  paa  Kjøbenhavns  Slot. 

Aktørerne  vare  glade  ved  Dronning  Anna  Sophie, 
som  støttede  dem ,  i  Modsætning  til  Kronprins  Chri- 
stian og  Gemalinde  Sophie  Magdalene,  fra  hvilke  der 
for  Skuespilkunsten  ikke  var  meget  at  haabe,  naar  de 
kom  til  Magten,  hvad  der  udtryktes  i  Aktørernes  Ord 
i  Prologen: 

„Vi  frygted  for  at  se  vort  Galleri  nedfalde." 

Det  frembrydende  lyriske  Digtertalent  Ambrosius 
Stub  kvad  følgende  smukke  Vers  til  Kongen: 

„Kongen  opnaa  snehvid  Alder! 
Tronen  staa  til  Verden  falder! 
Kronen  blive  Sønne-Arv! 
Sværdet  hvile!    Pennen  stride! 
Ploven  gaa  og  Kølen  glide! 
O,  saa  fremmes  hver  Mands  Tarv, 
O,  saa  fremmes  hver  Mands  Tarv." 

Kongens  Levemaade  paa  Fredensborg  var  ligesaa 
tarvelig,  og  han  selv  ligesaa  arbejdsom  som  paa 
Slottet  i  Kjøbenhavn. 

Kong  Frederik  IV  stod  meget  tidlig  op.  Kl.  5  eller 
6,  alt  efter  som  det  var  tidligere  eller  senere  paa 
Aaret. 

Paa  de  Dage  Frederik  IV  ikke  gav  Audiens,  — 
hvilken  for  Resten  var  let  at  faa  hos  ham,  —  ar- 
bejdede han  til  Kl.  12 ,   til  hvilken  Tid  der  spistes  til 

Middag.  Tallet  varede  halvanden  Time;  derefter  kon- 
fererede Kongen  med  Ministre  og  Sekretærer  til  Kl.  5, 
og  dermed  var  Arbejdet  forbi  den  Dag.  Dernæst  en 
Ridetur,  paa  hvilken  Kongen  ledsagedes  af  Grev  Hol- 
stein, en  Page  og  en  Rideknægt.  Om  Aftenen  spil- 
ledes riiombre  eller  „alombre ",  som  dette  Spil  kaldtes 
den  Gang,  og  „Skærwentzel"  og  sommetider  lidt 
Hazardspil ;  der  spilledes  ikke  højt ,  med  mindre 
Dronning  Anna  Sophies  Søster  Storkanslerinde  Hol- 
stein spillede  med.  I  saa  Henseende  skriver  en  op- 
vartende Kavaler  blandt  andet  i  sin  Dagbog:  „Den 
2den  Febr.  spielte  ich  ein  reprise  alombre  mit  der 
Grosskanzlerinn  und  Obrist  Reventlov  å  1  Mark  da- 
nisch,  ich  verlor  93  Mark.'- 


Ifølge  Aftale  imellem  Frederik  IV  og  den  russiske 
Tsar  Peter  skulde  denne  komme  til  Danmark  med 
en  Del  Tropper  for  at  bekrige  den  svenske  Konge 
Carl  XII  ved  at  gøre  Landgang  i  Skaane.  For- 
inden Ankomsten  til  Danmark  havde  Tsar  Peter  den 
Store  og  Gemalinde  Catharina  brugt  en  kort  Kur  i 
Pyrmont. 

I  de  første  Dage  af  Juli  Maaned  1716  rejste  Tsar 
Peter,  dog  uden  Gemalinde,  med  sit  Følge,  et  Par 
Kneser  og  Generaler,  til  Warnemiinde,  hvorfra  han 
paa  en  Hukkert  sejlede  til  Falster,  hvor  han  landede 
en  halv  Mil  fra  Landsbyen  Gjeddesby  paa  Sjdspidsen 
af  Øen.  Tsar  Peters  Entré  her  i  Landet  var  ligesaa 
original  som  egenmægtig,  thi  han  og  hans  Følge 
kastede  sig  straks  paa  nogle  Bønderheste,  der  stode 
paa  Græs  ved  Strandbredden,  og  rede  ind  til  Lands- 
byens Kro,  hvor  Tsaren  jog  Kromanden  og  hans 
Ægteviv  ud  af  deres  Seng  og  anbragte  sig  selv  i  den, 
saa  varm  den  var,  med  Støvlerne  paa. 

Fra  Landsbyen   blev  der   sendt   Ilbud   ind    til  Ny- 

kjøbing  for  at  lade  Øvrigheden  der  vide,  hvilken 
fornem  Gæst  der  var  kommen  til  Øen.  Amtsfor- 
valteren samlede  straks  alle  de  bedste  Køretøjer  i 
Byen  for  at  begive  sig  til  Gjeddesby  og  hente  Tsar 
Peter  og  hans  Følge;  ligeledes  lod  Øvrigheden  ved 
Trommeslag  bekendtgøre,  at  Borgerne  skulde  samle 
sig  og  paradere,  naar  Tsaren  kom.  Samtidig  blev  det 
paalagt  nogle  af  Byens  fornemme  og  honnette  Ma- 
dammer at  indfinde  sig  paa  Nykjøbing  Slot  for  der 
at  give  sig  i  Færd  med  at  tillave  et  Middagsmaaltid 
til   den  forventede  høje  Gæst. 

Tsar  Peter  kom  ind  til  Nykjøbing  næste  Dags 
Formiddag  Kl.  11,  dog  ikke  i  nogen  Karret,  men  i  en 
aaben  Chaise,  som  blev  baaren  af  to  Heste,  een 
spændt  foran  og  een  bagved. 

Tsar  Peter  var  ikke  fornøjet  med  den  store  Staahej, 
der  stilledes  an  i  Byen  ved  hans  Ankomst,  ligesaa- 
lidt  som  han  paaskønnede  de  Nykjøbing  Madammers 
Travlhed  i  Slottets  Køkken  for  hans  Skyld,  thi  det 
havde  været  hans  Agt  at  spise  i  Byens  Gæstgiver- 
gaard.  Imidlertid,  da  Maden  nu  var  lavet,  bekvem- 
mede Tsaren  sig  ogsaa  til  at  indtage  Middagsmaaltidet 
paa  Slottet,  men  han  vilde  spise  alene,  saa  Stiftamt- 
mand Liitzou  og  andre  af  Nykjøbings  Honoratiores 
nøde  ikke  den  Ære  at  komme  til  Taffels  hos  eller 
med  den  høje  Hersker.  Om  Aftenen  vilde  Tsaren 
ikke  tage  sin  Aftensmad  paa  Slottet,  men  traadte 
uanmeldt  ind  hos  Byens  Postmester  og  Herbergerer 
Iver  Rosenfeldt  og  lod  sig  der  servere,  hvad  Huset 
formaaede.  Han  var  synlig  tilfreds  med  Traktementet; 
navnlig  havde  Rosenfeldt  en  god  Danziger  Pryssing, 
som  ret  faldt  i  Tsarens  Smag  som  Læskedrik. 

Til  Minde  om  den  Ære,  der  var  vederfaret  Rosen- 
feldts  Hus,  lod  Ejeren  male  en  Tavle,  hvorpaa  be- 
rettedes, at  det  var  den  15de  Juli  1716,  at  Tsaren 
havde   været    til   Gæst   der;    Tavlen   ophængte   han  i 

Lokalet.  Da  den  senere  Kejser  Alexander  III  som 
Storlyrsttronfølger  i  Aaret  1867  var  i  Nykjøbing  og 
saa  denne  Tavle,  sendte  han  et  Portræt  af  Tsar  Peter 
samt  en  Mindetavle  om  sin  Nærværelse,  hvilken  op- 
hængtes ved  Siden  af  den  tidligere. 

Da  denne  Rosenfeldtske  Gaard  i  Tidens  Løb  var 
bleven  skrøbelig  og  trængte  til  Reparation  i  Aaret 
1898,  bidrog  den  russiske  Kejser  Nikolaus  II  med  hen- 
imod  en  halv  Snes  Tusinde  Kroner  til,  at  Gaarden 
kunde  beholde  samme  Tilsnit  og  Udseende,  som  den 
havde  dengang,   da  Peter  den  Store  var  til  Huse  der. 

Dagen  efter,  at  Tsar  Peter  var  ankommen  til  Fal- 
ster, ankom  der  42  af  hans  Galejer,  besatte  med 
Tropper,  og  Dagen  derpaa  sejlede  han  af  Sted  med 
dem  til  Kjøbenhavn.  Den  17de  Juli  1716  om  Efter- 
middagen Kl.  6  ankom  Tsar  Peter  hertil  og  saluterede 
Fæstningen,  da  de  42  Galejer  lod  Ankeret  falde. 
Saluten  blev  straks  besvaret  fra  Flaaden,  Kastellet  og 
Voldene,  med  tre  Skud  fra  hvert  Sted.  Kjøbenhavns 
Garnison  og  Borgerskabet  var  opstillet  fra  Toldboden 
til  Slottet.  I  Esplanaden  holdt  det  seksspændige 
kongelige  Køretøj,  hvori  Kong  Frederik  og  Tsar  Peter, 
eskorterede  af  Hestgarden,  kørte  til  Slottet.  Der  blev 
her  holdt  AftentafTel,  hvorefter  Tsar  Peter  kørte  med 
sin  Gesandt  ved  det  danske  Hof,  Dolgoruekij,  til  det 
af  Admiral  Niels  Juel  i  Aaret  1683  opførte  Palæ,  det 
nuværende  Thottske  Palæ,  hvor  han  forblev  om 
Natten. 

Nogle  Dage  efter,  at  Tsar  Peter  var  sejlet  fra 
Falster,  ankom  hans  Gemalinde  Tsarinde  Catharina 
dertil.  Hun  forblev  hele  5  Dage  paa  Nykjøbing  Slot, 
og  hun  var  fornøjet  baade  med  den  Mad  og  den  Vin, 
de  Nykjøbing  Fruer  lavede  og  trakterede  hende  med. 
Tsarinden  tog  fra  Nykjøbing  over  Land  til  Kjøbenhavn. 
Frederik  IV  og  Tsar  Peter  droge  hende  i  Møde  og 
modtoge    hende    omtrent    ved   Kjøge;    den  23de  Juli 

om  Eftermiddagen  kom  de  til  Kjøbenhavn.  For  at 
vise  Tsarinden  Kjøbenhavn  fra  (len  bedste  Side  lod 
man  Indkørselen  foregaa  igennennem  Vestergade, 
Gammeltorv,  Nygade,  Vimmelskaftet,  Amagertorv, 
Østergade,  Kongens  Nytorv,  Holmens  Kanal,  over 
Holmens  Bro  til  Kjøbenhavns  Slot. 

Der  maatte  jo  vises  saamegen  Artighed  som  mu- 
ligt overfor  de  høje  Gæster,  til  hvis  Nærværelse  her 
der  var  knyttet  saameget  Haab.  Da  Tsar  Peter  var 
kommen  hertil,  havde  Frederik  IV  med  en  hjertelig 
Omfavnelse  og  et  varmt  Kys  beseglet  Venskabets  og 
Broderskabets  Baand.  Da  Tsarinde  Catharina  hen- 
imod  en  Uge  senere  kom  her  til  Kjøbenhavn,  havde 
Kongen  ved  hendes  Modtagelse  paa  Kjøbenhavns  Slot, 
ved  Taflet  der,  budt  hende  velkommen  ved  at 
„drikke  hendes  Skaal  af  et  med  Ædelstene  smykket 
Guldbæger,  som  han  derefter  skænkede  hende  som 
Gæstegave." 

Kong  Frederik  IV  havde  været  i  en  betydelig 
Vaande  for  at  skaffe  et  passende  Logemente  til  Tsar 
Peter  og  hans  Gemalinde,  thi  han  var  bange  for, 
at  Tsar  Peter,  som  ikke  saa  ganske  kendte  til  en 
Gæsts  naturlige  Tilbageholdenhed  og  Beskedenhed, 
selv  skulde  egenmægtig  udtage  sig  en  Bolig.  Tsaren 
havde  straks  kastet  sine  Øjne  paa  Charlottenborg  Slot 
samt  det  lille  Slot  „Haven"  eller  „Blaagaard"  udenfor 
Nørreport.  Da  disse  ejedes  af  Kongens  Søskende  Prins 
Carl  og  Prinsesse  Hedevig,  som  paa  dette  Tidspunkt 
vare  paa  Dronninglund  i  Jylland,  vilde  Kongen  nødig 
have,  at  Tsaren  egenmægtigt  indlogerede  sig  der. 
Vel  sagde  Kongen  til  Tsaren,  at  han  ikke  kunde  dis- 
ponere over  sine  Søskendes  Ejendom,  men  han  fryg- 
tede alligevel  for,  at  Tsaren  skulde  tage  med  Magt, 
hvad  der  ikke  blev  budt  ham  frivillig,  hvorfor 
Kongen  skrev  til  Prins  Carls  Kavaler  Etatsraad  Hol- 
stein:    „Der    Tsar    ist    verpicht    auf   meines    Bruders 

hause,  welches  mir  recht  chagiin  verursacht;  lasse 
Er  sogleich  meines  Bruders  Rariteten  und  besten 
Sachen  an  die  Seite  bringen,  sonsten  wird  alles  rui- 
nirt."  —  Etatsraad  Holstein  pakkede  desaarsag  alle 
Rariteter  og  en  Del  Malerier  bort  fra  „Haven"  (Blaa- 
gaard),  idet  han  alt  kendte  Tsar  Peters  Egenraaadighed; 
han  ytrer  i  sin  Svarskrivelse  til  Kongen:  „Dass  der 
Tsar,  sogleich  Er  den  Fuss  auf  dem  Lande  gcsetzet, 
Er  als  Herr  und  Meister  agiret."  —  For  at  komme 
ud  af  alle  Vanskeligheder  og  skaane  sin  Broder  Prins 
Carls  Ejendomme  skred  Frederik  IV  til  at  bruge 
sit  Magtsprog  overfor  en  velhavende  kjøbenhavnsk 
Borger,  der  havde  en  meget  komfortabel  Ejendom. 
Den  19de  Juli  befaler  nemlig  Kong  Frederik  IV  Gros- 
serer Vilhelm  Edinger  inden  næste  Dags  Aften  at 
gøre  sin  Gaard  ryddelig. 

Præsident  og  Politimester  fik  endvidere  Ordre  til 
at  skatTe  sig  til  Laans  hos  Stadens  Borgere  det  nød- 
vendige Bohave  straks  og  uden  Ophold.  Man  kunde 
se,  at  det  var  Kongens  Alvor  at  faa  Ende  paa  den 
ham  pinlige  Uvished  med  at  faa  sin  noget  vanske- 
lige Gæst  under  Tag.  Grosserer  Edingers  Gaard  laa 
paa  det  Sted,  hvor  nu  Prinsens  Palæ  er.  I  Edingers 
Stueetage  var  der  15  Værelser,  hvoraf  flere  med 
Tapeter  med  Gyldenlæder.  I  anden  Etage  var  der 
ogsaa  flere  store  Værelser  og  Kamre;  dertil  var  der 
en  stor  Have,  hvori  2  Lysthuse  og  i  det  største  endog 
en  Kakkelovn.  I  Haven  var  der  foruden  andre  Træer 
og  Buske  8  Laurbærtræer  og  41  forskellige  fremmede 
Træer  i  Ballier  etc,  saa  det  hele  var  ganske  stands- 
mæssigt. 

Lige  for  Edingers  Gaard  var  anlagt  et  Vagthus 
paa  Slotsholmen,  hvorhen  et  Kompagni  Gardister 
med  flyvende  Faner  og  klingende  Spil  trak  paa  Vagt 
til  Ære  for  det  russiske  Kejserpar,  da  det  var  bleven 
indstalleret  der. 

Det  store  Følge  af  høje  russiske  Standspersoner 
indlogeredes  rundt  omkring  i  Byen  tilligemed  dets 
talrige  Tjenerskab. 

Alle  Tsar  Peters  Tropper  kamperede  udenfor  Byen 
paa  Nørre-  og  Østerfælled.  Tsar  Peter  laa  selv  derude 
i  Lejren  en  Tid  lang.  Hans  Lejr  var  paa  det  Sted, 
hvor  Gaarden  „Petersborg"  ved  Trianglen  paa  Østerbro 
nu  ligger;  til  Amindelse  derom  er  der  paa  Gaardens 
ene  Hjørnetaarn  i  Vindfløjen  anbragt  Aarstallet  1716. 

Skønt  det  Troppekorps,  hvormed  Tsar  Peter  skulde 
hjælpe  Kong  Frederik  IV  til  at  gøre  Landgang  i  Skaane, 
var  bestemt  til  20,000  Mand  Infanteri  og  4000  Kavale- 
rister, kom  her  tilsidst  saa  mange  Tropper,  at  det 
beløb  sig  til  40,000  Mand  ialt.  Da  Kong  Frederik 
skulde  forsyne  dem  med  alt,  og  hans  egen  Hær  kun 
bestod  af  23,000  Mand,  blev  han  en  Del  betænkelig 
og  mistænksom,  dels  ved  den  daglige  store  Udgift  for 
Landets  Kasse  og  dels  overfor  Tsar  Peters  lunefulde 
Væsen  og  løjerlige  Adfærd,  idet  denne  ofte  teede  sig, 
som  om  han  var  Herre  og  Mester  i  Landet,  medens 
han  alene  var  her  som  Forbundsfælle.  Kom  nu  hertil 
Tsar  Peters  grænseløse  Videbegærlighed,  der  var  en 
af  hans  ejendommeligste  Egenskaber,  saa  kan  man 
vel  forstaa,  at  han  opvakte  Mistanke,  naar  man  saa 
ham  mærke  sig  Voldenes  Højde  og  Tykkelse,  Fæst- 
ningsgravenes  Brede,  Broernes  Beliggenhed,  ja  endog 
Geværernes  Forarbejdelse  og  Kanonernes  Kaliber  etc. 

Man  frygtede  Tsar  Peters  store  Udvidelsesplaner 
og  var  ikke  fri  for  at  være  bange  for,  at  han  pønsede 
paa  ondt.  Overfor  Kongen  iagttog  Tsar  Peter  heller 
ikke  den  ellers  brugelige  ceremonielle  Etikette;  — 
naar  han  vilde  tale  med  Kongen,  tog  han  aldeles  intet 
Hensyn  til  Tiden  eller  hans  Bekvemmelighed. 

Man  var  ikke  helt  hyggelig  i  Kjøbenhavn  ved  at 
have  den  store  russiske  Hær  liggende  saa  nær  udenfor 
Byens    Volde.      Disse    holdtes    imidlertid    vel    besatte 

med  dansk  Militær,  og  Kanonerne  vare  skarpladte, 
ligesom  der  i  Fæstningsportene  vare  stærke  Vagter, 
og  det  tillodes  ikke  bevæbnede  Russere  at  komme 
ind  i  Byen  uden  for  at  hente  Drikkevand,  som  de 
ikke  kunde  faa  paa  Fællederne.  Der  indlodes  kun 
100  å  150  russiske  Vandbærere  ad  Gangen,  og  naar 
et  Hold  gik  ud,  kom  et  andet  ind,  men  ved  disse 
Lejligheder  kom  det  ofte  til  Slagsmaal  med  de  danske 
Soldater,  ja  een  Gang  overmandede  Russerne  endog 
det  danske  Vagtmandskab  i  Østerport. 

Selve  Tsarens  Opførsel  var  ofte  højst  gaadefuld, 
saaledes  som  da  han  i  hollandsk  Bondeforklædning 
en  Dag  passerede  Østerport.  Først  foregav  han,  at 
han  var  en  hollandsk  Bonde  fra  Amager,  og  da  han 
ikke  blev  troet,  maatte  han  gaa  med  ind  i  Vagtstuen. 
For  nu  at  slippe  bort  angav  han,  hvem  han  i  Virke- 
ligheden var;  men  den  vagthavende  Officer  Løjtnant 
Mårten  Dyssel  erklærede,  at  han  var  nødt  til  at  sende 
Rapport  om  det  passerede  til  Kongen,  og  Tsaren 
maatte  blive,  til  der  kom  nærmere  Ordre  fra  Hans 
Majestæt.  Saasnart  Frederik  IV  havde  modtaget  An- 
meldelsen herom,  afsendte  han  en  kgl.  Ekvipage  til 
Vagtstuen  efter  Tsaren,  og  denne  maatte  nu  modtage 
den  ham  højst  ubehagelige  kongelige  Opmærksomhed 
og  i  sin  Forklædning  køre  op  til  Slottet,  hvor  begge 
Monarkerne  naturligvis  holdt  deres  Følelser  ved  sig 
selv  og  sloge  Sagen  hen  som  en  meget  morsom  Spøg. 

Ovennævnte  Løjtnant  Dyssel  blev  senere  adlet 
under  Navnet  Falkenskjold.  De  nærmere  Omstændig- 
heder herved  berettes  saaledes.  Nogen  Tid  efter,  da 
Kongen  var  ude  i  Falkonergaarden  at  se  til  sine 
Jagtfalke,  slog  en  forsulten,  ilde  afrettet  Falk  ned  i 
Majestætens  Hoved,  og  hans  Øjne  vare  i  Fare.  Oven- 
nævnte Løjtnant  Mårten  Dyssel  og  hans  Broder,  som 
tilfældig  spadserede  der,  sprang  til  og  rev  Falken 
bort,    dog    ikke    uden    at    Kongens    Hat    og    Paryk 

fulgte  med.  Kongen  spurgte  om  deres  Navn,  og 
erindrede  ved  at  erfare  det,  Løjtnant  Dyssels  Paa- 
passenhed  ved  Østerport.  For  at  belønne  de  unge 
Mennesker,  som  maaske  havde  reddet  Majestætens 
Øjne,  ophøjede  han  dem  begge  i  Adelstanden  med 
Navnet  Falkenskjold ,  med  2  Falke  og  2  Løver  i 
Vaabenet.  — 

Da  Russerne,  som  ovenfor  nævnt,  skulde  hente 
hele  deres  Forsyning  af  Drikkevand  inde  i  Kjøben- 
havn,  forsøgte  de  at  grave  efter  Vand  paa  Fælleden 
og  traf  ved  den  Lejlighed  paa  de  Vandrør  af  Træ, 
som  førte  Vand  ind  til  Byen.  Russerne  overskar  saa 
disse  for  Byen  vigtige  Vandaarer  til  stor  Ærgrelse  og 
Fortræd  for  de  paa  gældende  Husejere  og  Beboere 
udenfor  Voldene.  De  russiske  Soldater  huggede  ogsaa 
et  ufornødent  stort  Antal  Træer  i  Gyldenlund  Skov 
(Charlottenlund). 

Der  paastodes  og,  at  de  russiske  Dragoner,  der 
vare  overførte  og  indkvarterede  paa  Øen  Hveen,  øde- 
lagde den  sidste  Rest  af,  hvad  der  endnu  paa  dette 
Tidspunkt  var  tilbage  af  Uranienborg. 

Mistilliden  til  de  fremmede  Hjælpere  var  baade 
stor  og  almindelig.  Tsar  Peter  følte  sig  naturligvis 
saaret  ved  den  Mistillid,  man  viste,  baade  ved  at 
holde  Nørreport  og  Østerport  saa  stærkt  bevogtede, 
og  ved  at  en  dansk  Fregat  blev  lagt  imellem  Øen 
Hveen  og  Sjælland  for  at  forhindre  de  russiske  Dra- 
goner, der  laa  paa  nævnte  0,  fra  at  komme  over 
til  Sjælland  og  forene  sig  med  de  andre  russiske 
Tropper,  der  laa  i  Lejr  udenfor  Kjøbenhavn. 

Da  der  i  September  Maaned,  efter  Tsar  Peters  Be- 
faling, skulde  komme  endnu  flere  russiske  Tropper, 
blev  Frederik  IV  yderligere  mistænksom;  han  paabød 
derfor  Stadens  Kommandant  at  fordoble  Vagterne  ved 
Østerport  og  Nørreport,  hvor  Russerne  havde  deres 
Lejr;     ligeledes    skulde    der    stilles    Artillerister    med 

l)ræiidende  Lunter  ved  Kanonerne  i  de  Bastioner,  der 
stødte  op  til  disse  to  Porte;  der  skulde  patrouilleres 
stærkt  ved  Nattetid  og  anvises  bestemte  Alarmpladser, 
hvor  Militæret  og  Borgerskabet  straks  skulde  møde 
med  skarpladte  Geværer,  saafremt  nogen  Urolighed 
paakom  ved  Dag  eller  ved  Nat  o.  s.  v. 

Alt  var  kun  et  Vidnesbyrd  om,  hvor  opskræmmede 
baade  Konge  og  Folk  var  paa  det  Tidspunkt. 

Det  er  imidlertid  vist,  at  Tsar  Peter  meget  vel 
har  kunnet  indse,  hvad  Risiko  han  løb,  i  Fald  han 
nogensinde  havde  kunnet  tænke  paa  at  tage  Kjøben- 
havn;  thi,  i  samme  Øjeblik  han  havde  villet  prøve 
derpaa,  var  hans  Flaade  i  Østersøen  indviet  til  Øde- 
læggelse, da  den  danske  Flaade  var  stærk  nok  til  at 
gøre  det  af  med  den  russiske,  foruden  at  den  nok 
havde  faaet  Hjælp  dertil  af  den  engelske  Flaade,  der 
laa  i  Øresund.  Vel  var  den  russiske  Hær  større  end 
den  danske,  men  saa  havde  den  danske  Hær  Artilleri, 
som  den  russiske  synes  at  have  manglet,  og  desuden 
havde  den  danske  Hær  Rygstød  i  Fæstningen  Kjøben- 
havn  og  denne  Stads  væbnede  Borgerskab;  —  saa 
det  formenes,  at  Tsar  Peter  aldrig  vilde  have  drevet 
den  Hasard  at  erobre  Kjøbenhavn,  idet  han  derved 
samtidig  kastede  sin  Bro  (Flaaden)  af  bag  ved  sig. 

Det  var  en  særdeles  trykkende  Følelse  for  Fre- 
derik IV  at  have  Tsar  Peter  til  Gæst  i  saa  lang  Tid, 
uden  at  Landet  havde  den  tilsigtede  Nytte  deraf. 
Allerede  Tsarens  Vaner  og  Væsen  stødte  an  imod, 
hvad  der  gjaldt  som  sømmeligt  ved  de  fleste  Hoffer. 
Hans  grove  og  simple  Klædedragt  røbede  lidet  Hensyn 
til  Værten,  naar  Tsaren  var  til  Gæst,  og  den  stak 
svært  af  mod  Kongens  altid  soignerede  Paaklædning. 
Foruden  nævnte  sære  og  ikke  altid  velholdte  Klæde- 
dragt var  der  ogsaa  den  grove  Tale,  som  Tsar  Peter 
ikke  skaanede  selve  Kongen  for.  —  Efter  Bordet  i 
en    løftet   Stemning    sagde    Frederik  IV    en    Dag    til 

Tsaren:  „Ah!  jeg  hører,  kære  Broder,  at  ogsaa  I  har 
en  Mætresse."  Tsar  Peter  forstod  ikke  Spøg,  og 
svarede:  „Kære  Broder!  de  Fruentimmer,  jeg  holder, 
koste  mig  ikke  mange  SkiUinger,  men  hun,  som  I 
holder,  koster  Eder  Tusinder  af  Rigsdaler  i  Sølv, 
som  I  kunde  bruge  paa  en  langt  nyttigere  Maade." 
—  Det  var  at  røre  Kongen  paa  det  ømme  Sted,  idet 
han  sigtede  til  Forholdet  til  Anna  Sophie  Reventlow, 
med  hvem  Kongen  levede  i  Bigami. 

Det  var  ogsaa  drøjt  for  Kongen  og  Dronning  Louise 
at  vise  Tsarinde  Catharina  det  fornødne  Hensyn  og 
Opmærksomhed.  Stolte  af  deres  gamle  Kongeblod 
saa  de  naturligvis  i  Tsarinde  Catharina  et  simpelt 
Fruentimmer,  der  først  havde  været  Menzikoffs  og 
siden  Tsar  Peters  Frille,  inden  denne  ægtede  hende. 
Hvor  god  Forstand  hun  end  havde,  gjaldt  hun  dog 
for  at  være  uden  Dannelse.  Hun  kunde,  foruden 
Russisk,  kun  tale  slet  Tysk,  havde  et  Væsen  som  en 
tysk  halvsimpel  Skuespillerinde  og  klædte  sig  uden 
Smag.  I  Modsætning  til  sin  høje  Gemal  udstafferede 
hun  sig,  saa  godt  hun  kunde.  Hendes  Kjole  var  be- 
hængt med  Ordener,  Portræter  af  Helgener  og  Relikvier, 
der  raslede  paa  en  besynderlig  Maade,  naar  hun  gik 
over  Gulvet.  Hun  var  en  lille,  tyk  Skikkelse,  uden 
nogetsomhelst  indtagende  ved  sig;  det  sagde  man  her, 
medens  den  danske  Envoyé  Westphalen  i  Rusland 
tidligere  havde  skrevet  hjem  om  hende:  „Une  femme 
de  bon  sens,  traitable  et  dune  conversation  assez 
aisée.'' 

Det  har  næppe  været  uden  Overvindelse,  naar 
Frederik  IV's  Søster  Prinsesse  Sophie  Hedevig,  der 
gav  sig  af  med  Portrætmaleri,  har  malet  baade  Tsar 
Peter  og  hans  Gemalinde.  Muligvis  har  de  bedet 
hende  derom,  og  saa  har  hun  vel  af  Hensyn  til  For- 
holdene ikke  villet  afslaa  Anmodningen. 

Frederik  IV  og  Dronning  Louise  søgte  at  adsprede 

Tsar  Peter  og  Gemalinde,  saa  godt  de  formaaede; 
men  det  var  ikke  altid  let,  thi  Opera  og  Komedie 
faldt  ikke  rigtig  i  det  høje  russiske  Herskabs  Smag. 

Heldigvis  havde  Tsar  Peter  Lyst  til  at  gøre  en 
længere  Sejltur,  paa  14  Dage,  ud  i  Østersøen  med  den 
forenede  engelske,  russiske  og  danske  Flaade;  saa  gik 
hele  August  Maaned  ud  dermed. 

Den  3die  September  1716  var  der  stor  Jagt  i  Dyre- 
haven, hvor  Tsar  Peter  fældede  en  Hjort  og  to  Raa- 
bukke.  Hjorten  skød  han  tæt  ved  Papirmøllen,  men 
Raabukkene  indhentede  han  til  Hest  og  huggede  Ho- 
vedet af  dem  i  Flugten.  Efter  Jagten  spiste  de  høje 
Herskaber  paa  Eremitagen. 

Den  1ste  Oktober  var  der  Karussel  til  Vands  i 
Rosenborg  Have.  Tsaren  sad  i  en  Baad  med  Dron- 
ning Louise,  og  Kongen  i  en  anden  med  Tsarinden. 

Tsar  Peter  var  tre  Gange  oppe  paa  Rundetaarn  at 
bese  Observatoriet  der;  de  to  sidste  Gange  red  han 
baade  op  og  ned  derfra.  Den  anden  Gang,  som  var 
den  2den  Oktober,  var  Tsarinde  Catharina  med,  og 
hun  kørte  baade  op  og  ned  i  en  Karet  med  6  Heste 
for,  medens  Tsar  Peter  som  sagt  red. 

Tsar  Peter  havde  ønsket  at  se  en  Bispeordination; 
derfor  blev  en  Magister  Muus,  der  var  kaldet  til 
Præst,  ordineret  paa  samme  Vis  som  en  Biskop.  Ved 
Højtideligheden  i  Frue  Kirke  gik  Tsaren  tæt  op  i 
'  Nærheden  af  Alteret,  stod  der  og  saa  nøje  til  fra  først 
til  sidst. 

Den  hele  Ceremoni  og  den  store  Værdighed, 
hvormed  Biskop  Worm  traadte  frem  for  Alteret, 
vakte  Tsar  Peters  høje  Beundring,  og  endmere,  at 
Biskop  Worm  kunde  tale  saameget  og  udenad  uden  at 
se  i  Bogen,  Der  blev  sagt,  at  Tsaren  senere  udtalte: 
Naar  jeg  kommer  hjem,  skal  jeg  og  lære  min  Pa- 
triark at  prædike  udenad.- 

Da    de    ved    Højtideligheden    assisterende    Præster 

lagde  deres  Hænder  paa  Magister  Muus,  traadte  Tsaren 
ogsaa  til  og  lagde  sin  Haand  paa  ham,  og  da  Muus 
gik  om  og  gav  Præsterne  Haanden,  rakte  Tsaren 
ogsaa  sin  Haand  frem,  men  Muus  gjorde  en  dyb 
Kompliment,  uden  at  modtage  den  udrakte  Haand.  — 

Den  Ilte  Oktbr.,  Frederik  IV's  Fødselsdag,  spiste 
det  kongelige  Herskab  med  det  høje  russiske  i  Slottets 
Riddersal,  og  som  der  berettes:  „Hvor  alle  honnette 
Folk  under  Masque  blev  tilladt  at  indkomme  paa 
Galleriet,  men  efter  Maaltidet  need  i  Sahlen,  og 
diverterede  Tsaren  sig  samme  Tiid  med  Dantz  samt 
ellers  viste  sin  store  Fornøjelse  over  een  og  anden 
Masques  Artighed." 

Da  Frederik  IV  saa  Haabet  om  en  skaansk  Land- 
gang glippe,  da  den  bedste  Tid  af  Sommeren  var 
gaaet  unyttet  bort,  tilstillede  han  den  26de  Septbr. 
1716  Tsar  Peter  en  Opfordring  i  høfligst  Form  om  at 
føre  den  russiske  Hær  og  Flaade  ud  af  Landet. 
Kanonerne  paa  Voldene  vare  skarpladte  for  at  føre 
et  andet  Sprog,  dersom  Tsaren  misforstod  Høflig- 
heden. 

Uagtet  det  tilspidsede  i  Forholdene  blev  den  ydre 
Høflighed  dog  bevaret;  som  vi  ovenfor  have  set,  var 
Tsar  Peter  og  Gemalinde  til  Gæst  hos  Kong  Frederik 
til  dennes  Fødselsdag  den  Ilte  Oktbr.  Den  26de  Oktbr., 
den  sidste  Dag  Tsaren  og  Tsarinden  var  her,  spiste 
de  med  det  kongelige  Herskab  paa  Kjøbenhavns  Slot; 
efter  Taflet  toge  de  Afsked  med  hinanden,  og  den 
næste  Morgen  Kl.  8  rejste  Tsaren  og  Tsarinden  herfra. 
Den  29de  Oktbr.  sejlede  de  over  Storebælt  til  Fyen, 
holdt  Rast  i  Odense,  og  den  31te  gik  de  over  Assens 
til  Hertugdømmerne. 

Da  Frederik  IV  gerne  vilde  have,  at  der  skulde 
vises  Tsar  Peter  og  Gemalinde  al  Hensyn  og  Artighed, 
saalænge  de  vare  paa  dansk  Grund,  havde  Kongen 
skrevet  til  den  velstaaende  Apoteker  Peter  von  Westen 

i  Odense,  hvor  Tsaren  vilde  logere  og  holde  Rast,  at 
han  vilde  l'orhinde  sig  Kongen,  naar  han  vilde  vise 
Gæstfrihed  mod  den  gennemrejsende  Tsar  og  Gemal- 
inde, og  hvad  han  ellers  kunde  tænke  sig,  at  der 
kunde  bidrage  til  de  høje  Gæsters  Adspredelse  og 
Velbefindende,  medens  de  opholdt  sig  i  Odense. 
Apoteker  Peter  von  Weslen  var  straks  villig  til  paa 
Kongens  Opfordring  at  gøre  alt  saa  festligt  som 
muligt.  Han  lod  saaledes  Apotekets  Facade  festlig 
smykke  til  det  russiske  Fyrstepars  Modtagelse,  og  da 
han  vidste,  at  saavel  Tsar  Peter  som  Gemalinden 
vare  store  Yndere  af  Fyrværkeri,  foranstaltede  Værten 
et  glimrende  saadant  i  Apotekets  store  Have,  hvilket 
vandt  det  høje  Selskabs  mest  levende  Bifald.  —  Da 
Tsar  Peter  og  Gemalinde  vare  vel  ude  af  Byen,  sendte 
Apoteker  P.  v.  Westen  en  Regning  over  sine  hafte 
Udgifter  til  Kong  Frederik,  men  denne  lod  straks 
svare  tilbage,  at  hvad  Apoteker  P.  v.  Westen  havde 
gjort  af  Udlæg,  maatte  staa  for  hans  egen  Regning, 
thi  Kongen  havde  kun  appelleret  til  ham  som  den 
velstaaende  Borger  og  Herbergerer  i  Odense  til  at 
vise  Venskab  og  Gæstfrihed  imod  den  gennemrejsende 
russiske  Monark.  Da  Apoteker  v.  Westen  ingen  Penge 
kunde  erholde  hos  Kongen  af  Danmark,  undsaa  han 
sig  ikke  ved  at  sende  sin  Regning  til  selve  Tsar  Peter 
i  Rusland. 

Denne,  som  aldrig  var  i  Tvivl  i  Valget  af  djærve 
Udtryk,  sagde  den  anden  Peter  ordentlig  Besked  i 
Anledning  af,  at  denne  kunde  tro,  at  han  vilde  betale 
noget.  Folkevittigheden  sagde  i  den  Anledning  om 
den  mægtige  Tsar  Peter  i  det  fjerne  Østen,  „at  Peter 
von  Østen  havde  snydt  Peter  von  Westen". 

Beretningen  om  Tsar  Peters  Ophold  i  Kjøbenhavn 
ender  med:  „Denne  Visite  kostede  Hs.  Kongelige  Maje- 
stæt mange  Tønder  Guld,  og  Kjøbenhavn,  alene  til 
Husleje   for   Tsaren   og   hans   Suite,   5,699  Rigsdaler", 

en  stor  Sum  i  de  Tider.  Der  lød  Klager  nok  i  de 
3  Maaneder,  disse  Gæster  vare  her,  og  bagefter,  da 
Kvartergodtgørelsen  skulde  erlægges,  var  Erstatningen 
tarvelig,  idet  Værterne  kun  fik  en  Trediedel  af,  hvad 
de  sikkert  havde  ventet.  Navnlig  jamrede  de  Folk 
sig,  der  ejede  Gaarde  og  Huse  udenfor  Øster-  og 
Nørreport,  og  i  deres  Klage  til  Kongen  skrive  de: 
„Vi  fattige  og  eenfoldige  Folk  bleve  tribulerede  og 
saa  godt  som  gjorte  umægtige  af  vores  Huse  og 
Ejendom,  ja  mange  af  os  havde  ej  den  Seng  tilovers, 
vi  kunde  hvile  os  i,  intet  Værelse  tilovers  for  os  selv. 
Vore  Huse,  Porte  og  Døre  stod  aabne  Nætter  og  Dage, 
saa  vi  derved  led  meget"  etc.  etc. 

Uagtet  Venskabet  imellem  Kong  Frederik  IV  og 
Tsar  Peter  den  Store  ved  dennes  lange,  resultatløse 
Ophold  i  Kjøbenhavn  var  bleven  betydelig  afkølet, 
var  Forholdet  dog  ingenlunde  brudt,  især  ikke  fra 
sidstnævntes  Side,  som  atter  søgte  Tilnærmelse,  dog 
paa  et  andet  Felt  af  en  intimere  Art.  Sidst  i  Januar 
1718  foreslog  nemlig  Tsar  Peters  mest  betroede  Mand, 
Fyrst  Menzikoff,  den  danske  Gesandt  Westphalen  i 
St.  Petersborg,  at  den  danske  Kronprins  Christian  VI 
skulde  ægte  Tsar  Peters  ældste  Datter  Anna  (født  1708 
—  altsaa  9  Aar  yngre  end  Kronprinsen). 

Samtidigt  var  det  et  almindeligt  Rygte,  at  Tsaren 
tænkte  paa  at  faa  hende  gift  med  Hertug  Carl  Fre- 
derik af  Holsten-Gottorp,  den  danske  Konges  svorne 
Fjende,  men  nu  tilbød  han  hende  til  den  danske 
Kronprins.  Dette  Ægteskabstilbud  kom  i  et  Øjeblik, 
da  Forbindelsen  med  Rusland  maatte  have  den  største 
Vigtighed  for  Kong  Frederik  IV;  men  Ægteskabet 
blev  afvist. 

Selv  om  Kong  Frederik  IV  og  hans  Raadgivere 
holdt  det  nødvendigt  at  staa  i  et  venskabeligt  For- 
hold til  Tsar  Peter,  opfattede  de  ham  dog  som  en 
barbarisk    Fyrste,    og    i    hans    Datter    saa    de    næppe 

andet  end  et  Frillebarn,  født  i  en  Forbindelse  med 
en  Kvinde  af  en  tvivlsom  Fortid. 

Tsar  Peter  giftede  sig  nemlig  først  i  Aaret  1711 
med  Catharina,  medens  de  to  Døtre  Anna  og  Elisabeth 
vare  fødte  henholdsvis  1708  og  1709. 

Den  danske  Gesandt  Westphalen  bar  Hovedet  højt 
og  følte  sig  ligesom  sit  kongelige  Herskab  i  Danmark, 
thi  han  skriver  i  den  Anledning  hjem  fra  St.  Peters- 
borg: ..Jeg  vil  hellere  hundrede  Gange  opgive  min 
Embedsstilling  end  blive  Redskab  til  at  besudle  det 
danske  Blod  ved  en  Forbindelse  af  den  Natur" ;  thi 
hvilken  Ægtefælle  var  det  at  byde  en  Kongesøn  af  det, 
som  man  mente,  ophøjede  oldenborgske  Kongehus! 
Det  Afslag,  som  Kong  Frederik  IV  gav  dette  russiske 
Ægteskabstilbud,  fik  senere  Indflydelse  paa  Forholdet 
i  mange  Aar  imellem  Staterne  i  Norden.  Det  var 
dette  Afslag,  der  indgød  Tsarinde  Catharina  I  det 
glødende  Had  imod  Frederik  IV,  som  hun  senere,  da 
hun  blev  Ruslands  Selvherskerinde,  søgte  at  tilfreds- 
stille ved  at  gøre  den  danske  Konge  alt  det  onde, 
hun  kunde. 

Naar  Hertug  Carl  Frederik  af  Gottorp  i  1725  efter 
Peter  den  Stores  Død  ægtede  hans  og  Catharinas 
Datter  Anna,  og  naar  Gottorperne  den  Dag  idag  sidder 
paa  Ruslands  Trone,  skyldes  det  Frederik  IV 's  Afvisning 
af  Forslaget  fra  Peter  den  Stores  Side  om  en  saadan 
Forbindelse  imellem  Hofferne  i  St.  Petersborg  og 
Kjøbenhavn. 

Ovennævnte  holsten-gottorpske  Hertug  Carl  Fre- 
deriks og  Tsar  Peters  Datter  Annas  Barn,  Carl  Peter 
Ulrik,  indsugede  saa  senere  med  Modermælken  Hadet 
til  Danmark,  som  gav  sig  Udslag,  saasnart  han  var 
bleven  Kejser  i  Rusland  som  Peter  III,  da  det  da  var 
hans  Agt,  som  han  udtalte,  at  forjage  den  danske 
Kongefamilie  til  Trarikebar  paa  Koromandelkysten, 
hvilket  imidlertid  blev  grundigt  forhindret,   idet    han 

mistede  Livet  i  sit  eget  Land  ved  en  Undersaats 
Haand  i  Paladsrevolutionen  i  Slottet  Peterhof.  Imid- 
lertid havde  Danmark  forinden  maattet  stille  en 
70,000  Mand  stor  Armé  paa  Benene  og  udruste  en 
stor  Flaade  til  at  krydse  i  Østersøen  for  at  imødegaa 
alle  Eventualiteter,  om  det  var  gaaet  efter  Kejser 
Peter  III's  Hoved.  Hans  Enke  Kejserinde  Catharina  II 
var  af  en  anden  Mening  og  sluttede  straks  Fred. 

Skønt,  som  omtalt,  Tsar  Peter  laa  her  med  en  stor 
Armé  i  Aaret  1716,  blev  der  dog  ikke  noget  af  den 
paatænkte  Landgang  i  Skaane;  herom  skriver  Prof. 
E.  Holm:  „Kong  Frederik  IV  fik  paa  en  højst  ube- 
hagelig Maade  at  føle  Virkningerne  af  Byernes  ringe 
Hjælpekilder,  da  han  ved  Forberedelserne  i  Aaret 
1716  til  Toget  mod  Skaane  haardt  trængte  til  Trans- 
portmidler, og  Vanskeligheden  ved  at  faa  Fartøjer 
fra  Købstæderne  stærkt  virkede  til  den  Forsinkelse, 
som  fik  saa  stor  Indflydelse  paa,  at  Tsar  Peter  opgav 
at  medvirke  ved  Toget. 

„Tiderne  vare  daarlige  dengang  baade  for  Land 
og  By  efter  de  hyppige  Krige;  men  det  er  saare 
tvivlsomt,  om  Datidens  Bybefolkning  har  følt  sig 
mindre  lykkelig,  end  den  gør  det  i  vore  Dage.  Folk 
i  jævne  Stillinger  kunde  dengang  i  en  for  os  utrolig 
Grad  indskrænke  sig,  uden  at  det  kuede  deres  Humør, 
og  om  de  end  godt  kendte  til  Kævlerier,  vare  de  fri 
for  en  Mangfoldighed  af  de  Bekymringer,  som  nu  til 
Dags  trykke  Sindet,  for  politiske  og  sociale  ikke 
mindre  end  religiøse  Tvivl  og  Sorger.  De  gik  rolig 
deres  fastafstukne  Bane  og  tog  Livet,  som  det  var. 
Kom  der  nogen  ekstraordinær  Skattebyrde  paa,  førte 
de  et  Sprog,  som  om  de  ikke  havde  Føden  til  den 
Dag  imorgen;  men  havde  de  saa  lettet  deres  Hjerte, 
forstode  de  at  indrette  sig.  Store  Samfundsreformer 
tænkte  ingen  paa.  Hvad  der  kunde  være  af  Mangler 
i   Styrelsen   eller   særlig    i   Retsplejen,    trykkede    ikke 

stort;  man  havde  i  saa  Henseende  hat'l  det  endnu 
værre  tidligere." 

Om  Forholdet  paa  Landet  skrives  fremdeles :  „Det 
var  fra  tidligere  Tid  fastsat,  at  ingen  andre  paa 
Landet  end  adelige  maatte  fodre  Kvæg  paa  Stald  for 
at  sælge  saa  mange  Øksne,  som  de  kunde  fodre  paa 
deres  eget  Foder  eller  hos  deres  Tjenere.  Det  blev 
udtrykkeligt  forbudt  Præster,  Fogeder,  Bønder  og 
Møllere  at  stalde  eller  fede  Øksne.  Sansen  for  Mejeri- 
drift var  endnu  ikke  vaagnet  dengang;  det  skulde 
først  ske  hundrede  Aar  senere;  det  var  Fedningen, 
der  endnu  gjaldt  for  at  være  det  væsentlige  ved  Kvæg- 
holdet. Uheldigvis  vare  under  Adelsvælden  Bønderne 
saavelsom  Møllere  og  Præster  blevne  udelukkede  fra 
at  maatte  fede  Stude;  derved  vare  de  afskaarne  fra 
det,  der  kunde  have  givet  den  bedste  Indtægt,  og 
derved  blev  den  Gødningskraft,  de  havde  at  raade 
over,  betydelig  mindre,  end  den  vilde  have  været, 
hvis  de  havde  brugt  deres  daarligere  Korn  til  Kreatur- 
fedning istedetfor  at  sælge  det  som  ringe  Handelsvare, 
saa  de  kunde  have  holdt  deres  Kreaturer  paa  Stald 
og  ikke  nøjes  med  at  græsfodre  dem,  indtil  de  kunde 
faa  de  magre  Kreaturer  solgt  til  andre,  der  havde 
Ret  til  at  fede  dem. 

„Hovedulykken  med  Hensyn  til  Kvægholdet  var 
Mangelen  paa  Foderurter;  man  gør  sig  nu  ingen 
Forestilling  om,  hvad  det  vilde  sige,  at  Datidens  Ager- 
brug ikke   kendte  Dyrkningen   af  Kløver*).     Man  tog 

')  Rødklover  dyrkedes  alt  i  Italien  og  Spanien  i  det  15de  Aar- 
hundrede,  kom  til  Holland  i  det  16de  Aarhundrede,  men  kom 
ikke  til  Danmark  og  Sverige  før  midt  i  det  18de  Aarhundrede. 
Dyrkning  af  Kløver  blev  forsøgt,  med  Saaning  af  en  halv 
Snes  Pund  Frø,  i  Aaret  1757,  paa  en  Mark,  der  hørte  til 
Hirschholms  Slots  .lorder.  Saaningen  lykkedes  ikke  det  første 
Aar,  da  de  mange  losgaaende  Svin  brøde  ind  paa  Marken  og 
straks    oprodede    det   saaede  Frø.      Disse   Djr,   der   holdtes   af 

da,  naar  det  kneb  med  Græsset,  sin  Tilflugt  til  Sko- 
vene, og  skønt  det  var  ødelæggende  for  Trævæksten, 
maatte  Godsejerne  se  igennem  Fingre  dermed.  Bønder- 
gaarde, som  nu  holde  12  til  16  Køer,  formaaede  den- 
gang knap  at  holde  Halvdelen  og  det  af  en  Race,  der 
var  lille  og  malkede  slet.  Ligesaa  slet  Bøndernes 
Jorder  bleve  gødede,  ligesaa  slet  bleve  de  drevne  i 
enhver  Henseende.  Oven  i  Købet  nødte  Hoveriet  med 
dets  mange  Kørsler  tidt  Bonden  til  at  holde  et  Par 
Heste  mere,  end  han  ellers  behøvede,  og  saaledes 
fremkom  der  det  afskrækkende  Forhold,  at  Bønder- 
gaarde paa  mange  Steder  havde  flere  Heste  end  Køer. 

„Hvede  dyrkedes  næsten  kun  paa  den  laalandske 
Øgruppe  og  Møen;  ellers  Byg,  Rug,  Havre  og  Bog- 
hvede. Men,  hvilken  Sæd  man  end  dyrkede,  var  det 
kun  et  saare  ringe  Udbytte,  den  gav.  Hvad  vi  nu 
omtrent  vilde  kalde  Misvækst,  var  paa  den  Tid 
Gennemsnitshøst  paa  Landets  bedste  Jorder.  Fire  til 
fem  Fold  af  Byg  og  Rug  og  tre  til  fire  Fold  af  Havre 
omtales  idelig  som  det  almindelige." 

Dyrkningen  af  Herregaardenes  Jorder  stod  vistnok 
over  den,  der  fandt  Sted  paa  Bøndernes  Marker,  idet 
Herremændene  vare  fri  for  Fællesskabet  af  Markerne. 
„Herremændene  ejede  desuden  Kirkerne,  og  Tienden 
erlagdes  i  Kjærven,  som  var  en  j'derligere  Hjælp 
for  dem  til  at  fede  Øksne  paa  Stald."  — 


Det  var,  som  før  omtalt,  i  Anledning  af  Forbundet 
imellem  Tsar  Peter  og  Frederik  IV  imod  den  svenske 
Konge  Carl  XII,  at  Tsar  Peters  resultatløse  Ophold 
fandt  Sted  her  i  Aaret  1716.  Efterat  Carl  XII  havde 
tabt  Slaget   ved   Poltava    i  Aaret    1709,    opholdt    han 

alle  og  enhver  og  gik  løse,  gjorde  stor  Skade,  hvorfor  der  efter 
denne  Tid  kom  strenge  Ordrer  mod  disse  Djrs  frie  Spil. 

sig  hele  fem  Aar  i  Tyrkiet.  Da  han  her  blev  en 
Byrde,  og  der  var  stærkt  Brug  for  ham  i  Sverige,  drog 
han  omsider  hjemad.  Den  22de  Novbr.  1714  kom 
han  fra  Demotica,  ikke  langt  fra  den  tyrkiske  By 
Adrianopel,  til  Stralsund,  alene  ledsaget  af  Oberst- 
løjtnant During.  De  red  disse  287  Mile  i  14  Dage. 
Først  Aaret  efter  kom  Kong  Carls  øvrige  Følge  til 
Stralsund  i  Sommeren  1715. 

Den  22deDecbr.  1715  maatte  Carl  XII  forlade  Stral- 
sund og  sejle  med  en  Jagt  til  Ystad,  hvor  han  lan- 
dede 2den  Juledag. 

Først  paa  Aaret  1716  brød  han  ind  i  Norge  og 
indtog  Christiania,  men  forlod  Landet  samtidig  med, 
at  Tsar  Peter  kom  til  Kjøbenhavn. 

I  Slutningen  af  Aaret  1718  var  Carl  XII  igen  i 
Norge  og  belejrede  der  Frederikshald,  hvor  han  fandt 
sin  Død  for  en  dansk  Kugle.  Professor  C.  Paludan- 
Muller,  som  klart  har  ført  Bevis  for,  at  det  ikke  var 
en  svensk  Kugle  —  som  der  blev  ymtet  om  i  Krogene 
—  men  en  dansk,  der  gjorde  det  af  med  denne  svenske 
Heltekonge,  skriver:  „Carl  XII's  Død  var  den,  alle 
maatte  vente,  men  kun  halvt  opfyldtes  hans  eget 
Ønske  om  at  falde  som  Gustav  Adolf.  Medens  Gustav 
Adolfs  Død  omstraaledes  af  Sejrsglansen  og  Æren  af 
en  Kamp  for  Menneskehedens  største  Goder,  og  han 
efterlod  sit  Fædreland  i  Opgangen  til  Magt  og  Hæder, 
traf  det  dræbende  Skud  Kong  Carl  der,  hvor  han 
ikke  burde  have  været,  og  rev  ham  bort  fra  hans 
og  Sveriges  sidste  frugtesløse  Anstrengelser,  der  fulgtes 
af  en  Række  lidet  berømmelige  og  trange  Aar  for 
hans  Fædreland.'' 

Tilstanden  i  Sverige  efter  Carl  XII's  Død  beskrives 
saalunde:  „Kun  faa  Lande  havde  lidt  saameget  som 
Sverige  ved  dets  enevældige,  krigerske  Konges  Stiv- 
sindethed,  idet  det  havde  betalt  Kong  Carl  XII's 
Heltery  ikke  alene   med  Tabet  af  sine  Lande  Øst  og 

Syd  for  den  finske  Bugt,  men  ogsaa  med  at  miste 
220,000  af  sine  kraftigste  Sønner  og  med  en  Statsgæld 
paa  60  Millioner  Daler  Sølvmønt.  Al  Skibsfart  og 
udenrigsk  Handel  var  tilintetgjort,  og  samtidig  med 
at  Folket  var  udpint  med  alskens  Paalæg,  steg  Priserne 
paa  mange  nødvendige  Artikler  i  en  kolossal  Grad. 
I  1717  betaltes  indtil  30  Daler  Sølvmønt  for  1  Tønde 
Byg  og  32  Daler  for  1  Tønde  Rug,  5  å  6  Daler  for 
1  Pund  Sukker  o.  s.  v.  Talg  var  saa  dyrt,  at  de 
færreste  havde  Raad  til  at  støbe  Lys  deraf,  men  vare 
nødte  til  i  den  mørkeste  Vintertid  at  tilbringe  16 
Timer  af  Døgnet  enten  i  deres  Seng  eller  siddende  i 
Mørke." 

Paa  det  Sted,  hvor  den  svenske  Konge  Carl  XII 
faldt  for  en  Kugle  fra  Frederikshald  Fæstning  den 
Ilte  Decbr.  1718,  lod  den  danske  Kommandant  paa 
Fæstningen,  Oberst  Landsberg,  da  han  5  Dage  efter 
rykkede  ud  for  at  ødelægge  de  svenske  Belejrings- 
arbejder,  betegne  Stedet;  senere  opsattes  der  en 
Triumf-,  Glædes-  og  Mindestøtte.  Paa  denne  Minde- 
støtte stod :  „Dend  meget  stridbare  Sverrigs  Konge 
Carl  XII  blev  paa  denne  Platz  og  udi  dette  Aar  1718 
skudt.  Forvoldende  derved  sig  een  hastig  Død  og 
sine  een  skyndelige  Flugt."  En  svensk  Fændrik 
og  Overløber  Martin  Hallenfeld,  der  havde  staaet  i 
Løbegravene  ikke  langt  fra  Kong  Carl  XII,  havde  paa- 
vist  Stedet,  hvor  den  svenske  Konge  var  falden,  for 
den  danske  Kommandant.  I  Aaret  1731  lod  Kong 
Christian  VI,  for  at  give  Svenskerne  et  Vidnesbyrd 
om  sin  gode  Vilje,  denne  Mindestøtte  borttage.  Senere 
hen,  i  det  19de  Aarhundrede,  har  Svenskerne  for  dog 
at  minde  om  dette  historiske  Punkt  oprejst  en  anden 
lille  Mindestøtte,  men  om  det  nu  er  den  rette  histo- 
riske Plads,  der  senere  er  truffen,  er  tvivlsomt,  da 
Fæstningsværkerne  i  det  lange  mellemliggende  Tidsrum 
er   undergaaet   Forandringer;   man   formener,   at  den 

nye  Sten  er  anbragt  c.  180  Skridt  for  langt  ude  fra 
det  oprindelige  Fæstningsværk  i  Aaret  1718.  Det  var 
som  bekendt  Tordenskjold,  der  bragte  den  første 
Efterretning  om  Carl  XII's  Død  til  Kjøbenbavn. 

Med  Hensyn  til  Ufreden  med  Sverige,  som  ved 
Kong  Carl  XII's  Død  var  forbi,  viser  det  sig,  at 
Kongerne  Christian  V's  og  Frederik  IV's  Politik  førte 
for  en  Del  kun  til  Nederlag,  idet  Planen  om  at  gen- 
vinde de  tabte  Lande  fra  Sverige  slog  fejl  og  maatte 
opgives  for  stedse,  men  den  gottorpske  Del  af  Sønder- 
jylland blev  vundet  tilbage,  og  Danmark  var  kommen 
til  at  indtage  en  jævnbyrdig  Stilling  med  Sverige.  I 
Aaret  1720  efter  Fredens  Slutning  havde  ingen  af  de 
skandinaviske  Stater  Grund  til  at  frygte  hinanden, 
og  et  fredeligt  Forhold  imellem  de  nordiske  Folk,  — 
hvorpaa  deres  Lykke  beroede,  —  var  langt  mere 
muligt,  end  det  havde  været  i  Aarhundreder,  naar 
blot  Kongerne  og  deres  Raadgivere  paa  begge  Sider 
af  Sundet  vilde  have  indset  det  og  levet  derefter  i 
Tidens  Løb. 


DEN  STORE  ILDEBRAND  1728. 

Om  denne  store  Ildebrand  i  Kjøbenhavn  den  20de, 
21de  og  22de  Oktbr.  i  1728  skrives  i  Nyt  historisk 
Tidskrift,  Bind  V: 

„Dagen  før  Branden  var  der  i  Vandkommissionen 
besluttet  nogle  Hovedvandrør  uden  for  Byen  at  an- 
lægge, hvorved  5  Kvarterer  i  Byen  i  8  å  14  Dage 
maatte  miste  deres  Pumpevand;  dermed  blev  Vandet 
om  Onsdags  Middag  den  halve  Stad  afskaaret,  hvor- 
over om  Aftenen  ved  Ildens  Antændelse  intet  Vand  i 
en  Hast  var  at  faa." 

„Ilden  antændtes  i  et  lidet  Hus  paa  det  søndre 
Hjørne  af  Vestergaden,  straks   ved  Vagten  for  Vester- 

port,  hos  en  Marketender  og  Lysestøber.  Ved  Under- 
søgning er  det  befundet,  at  et  Barn  har  haft  sit 
Legetøj  oppe  paa  Loftet,  og  havde  udi  det  paa  Loftet 
liggende  Hø  forglemt  det;  og  da  Barnet  sit  Legetøj 
med  Lys  vilde  hente,  er  dette  i  Høet  nedfalden  og 
bleven  liggende  og  har  dermed  tiet  stille,  indtil  Vagten 
lige  over  for  bankede  paa  og  advarede,  at  der  var  Ild 
tændt  i  Loftet." 

„Vinden  var  den  Tid  meget  stærk  af  Vesten,  og 
bar  altsaa  lige  paa  Byen,  og  den  holdte  ved  den 
ganske  Nat  samt  paafølgende  Dag  og  sprang  tit  og 
ofte  om  til  Sydvest  og  Nordvest.  Ilden  antændtes 
om  Aftenen  c.  Kl.  7,  Onsdagen  den  20de  Oktbr.  udi 
Mad.  Boyesens  Hus  ved  Vesterport  paa  Hjørnet  af 
St.  Clemensstræde.  Branden  udbrød  saa  tidlig,  at  man 
billig  ikke  skulde  have  frygtet  nogen  Fare ;  men  det  er 
befundet,  at  mangfoldige,  om  ikke  alle  Brandfolkene, 
har  været  saa  beskænkede,  at  de  ej  vidste,  hvad  de 
tog  sig  for;  ligesom  mange  af  dem,  imedens  Branden 
varede,  har  forladt  deres  Sprøjter  og  holdt  sig  til 
overflødig  Drik,  hvorover  Sprøjterne  ej  kunde  gøre, 
hvad  de  burde;  en  Del  Brandfolk  har  man  fundet 
ganske  stille  liggende,  og  Ilden  anskuet."  Ærgerlig 
skriver  et  Øjenvidne:  „Viele  Leute  darunter  haben 
das  Feuer  ruhig  angegafft,  oder  gar  mit  einander  in 
Bier-  und  Weinhåuser  sich  gelabet."  Aarsagen  til,  at 
Brandmandskabet  var  beskænket  den  Dag,  forklarer 
en  anden  samtidig:  „Sprøjterne  vare  netop  prøvede 
og  exercerede  samme  Dag,  da  Ilden  udbrød,  —  følgelig 
var  Mandskabet  for  en  stor  Del  beruset,  —  som  det 
paa  saadanne  Dage  plejer  at  være,  —  eller  i  det 
mindste  vare  mange  af  dem  trætte."  Chirurgus  Reiser 
angiver  yderligere:  „at  Brandfolkene  den  Dag  havde 
været  til  Begravelse  hos  en  af  deres  Kammerater",  og 
maaske  har  begge  Aarsager  virket  i  Forening. 

I  Begyndelsen   af  Branden  ■  fejlede   det,   som   oven 

er  meldt,  paa  Vand,  og  ventedes  der  over  halvanden 
Time  derpaa,  førend  ret  Anstalt  blev  gjort.  Kom- 
mandanten vilde  ej  tillade  Vesterport  at  aabnes,  paa 
det  Soldaterne  ej  skulde  desertere,  hvorover  der  fra 
Vesterport  og  Gravene  intet  Vand  kunde  faaes,  og  paa 
Kanalerne  blev  ikke  tænkt;  der  siges  og  til  Und- 
skyldning, at  det  salte  Vand  ikke  læsker  saa  vel 
Ilden  som  det  ferske," 

Hvor  vanvittigt  det  var  af  Kommandanten  at  holde 
Vesterport  lukket  Natten  over,  var  indlysende  for  alle 
tænkende  Mennesker,  kun  ikke  for  ham  selv.  Ved 
Brandens  Udbrud  var  Gehejmeraad  Holstein,  Præses  i 
Politiet  og  i  Commercecollegiet,  tilfældig  ude  paa  sit. 
Gods  Cathrinebjerg  2  Mil  fra  Kjøbenhavn.  Da  han 
saa  Brandskæret  over  Byen,  ilede  han  straks  med 
60  Mand  og  40  Vogne  til  den  brændende  By,  men 
maatte  her  blive  liggende  udenfor  Porten,  som  holdtes 
tillukket,  uden  at  komme  ind  og  redde  noget,  og 
maatte  endelig  lade  Folk  og  Vogne  køre  hjem.  Først 
Torsdag  Middag  bleve  Portene  aabnede  efter  Kongens 
Befaling. 

Stadens  Vester-K varter,  hvori  Branden  begyndte, 
bestod  næsten  af  lutter  smaa,  lave,  tæt  i  hverandre 
byggede  Huse,  uden  Brandmure,  og  der  var  i  dem 
Mængder  af  Fedevarer,  Hør,  Hamp,  Beg,  Tjære  og 
store  Stabler  af  Tørv  og  Træ  til  at  bruge  i  den  fore- 
staaende  Vinter;  der  var  altsaa  Fængstof  nok  til  Ildens 
videre  Udbredelse.  Meget  havde  været  vundet,  om 
man  i  Begyndelsen  af  Ildens  Udbrud  ved  Nedriveise 
af  Bygninger  havde  kunnet  sætte  Grændser  for  Ilden; 
men  der  blev  foregivet,  at  det  var  imod  Brand- 
anordningen, som  forbød  Nedriveise,  „uden  i  største 
Nød",  og  den  mente  man  ikke  var  for  Haanden 
endnu;  dog,  det  gik  snart  op  for  alle,  at  der  var 
alvorlig  Fare  paa  Færde;  men  først  henimod  Kl.  10 
Aften  befalede  Kongen,   at  der   skulde   nedrives  Huse 

foran  Ilden.  Kort  efter  havde  Ilden  alt  fat  paa  begge 
Sider  af  Vestergade  og  forplantede  sig  derfra  til 
Gammeltorv  og  St.  Peterstræde  i  ustandselig  Fart. 

Kongen,  Dronningen,  Kronprinsen  og  næsten  hele 
Hoffet  vare  paa  Volden  og  i  de  nærmeste  Gader  ved 
Vesterport  til  Klokken  1  om  Natten.  Til  samme  Tid, 
som  Ilden  rasede  i  Vestergade,  opstod  der  en  stor 
Brand  i  en  Bryggergaard  paa  Nørregade,  som  oplystes 
at  være  foranlediget  af  en  Bryggerkarl,  der,  for  at 
faa  de  sædvanlige  6  Rdl.  Præmie  for  den  første  Sluffe 
Vand,  som  mødte  paa  Brandstedet,  af  Uforsigtighed 
glemte  det  tændte  Lys  i  Foderkisten,  da  han  hastede 
bort  med  sin  Sluffe;  Lyset  var  saa  faldet  ned  og 
havde  antændt  Halmen,  saa  denne  fatale  Ekstraildløs 
i  det  følgende  Døgn  lagde  øde  fra  Nørregade  til  Rosen- 
borg o:  paa  den  ene  Side  af  Gotersgade  ned  til  Regne- 
gade, hvis  Nordside  blev  lagt  i  Aske,  og  gik  herfra 
igennem  Pilestræde  og  Silkegade  (af  begge  Gader  blev 
dog  den  søndre  Side  staaende)  til  Kjøbmagergade, 
som  paa  to  Gaarde  nær  lagdes  i  Aske.  Gennem 
store  og  lille  Helliggeiststræde  tog  Ilden  sit  Løb  til 
Amagertorv,  hvor  dog  kun  to  Gaarde  brændte;  her 
forenede  den  sig  med  den  Luestrøm,  der  væltede  ned 
fra  Vimmelskaftet,  men  standsedes  saa  lige  for  Hellig- 
aandskirken.  Sønden  for  Vimmelskaftet  lagdes  alt  i 
Aske  lige  til  Kanalen  ved  Gammelstrand.  —  For  at 
bringe  større  Huse,  der  vare  komne  i  Brand,  til 
hurtigere  at  falde,  bleve  otte  Kanoner  kørte  op  og  et 
Par  Gange  affyret,  men  Virkningen  svarede  ikke  til 
Hensigten;  saa  hørte  man  op  dermed,  men  der  var 
dog  blevet  dræbt  nogle  Folk  ved  disse  Skud. 

Man  forsøgte  og  at  sprænge  Huse,  som  alt  vare  i 
Brand,  men  det  gjorde  ondt  værre,  idet  Ilden  derfra 
strøedes  ud  over  Nabolaget,  og  saaledes  gik  der  Ild  i 
Frue  Kirke  og  Klædeboderne. 

Hermed  hørte  ogsaa  alle  Anstalter  op;  man  havde 

tabt  Modet;  der  skrives:  „at  ved  den  ganske  Ulykke 
har  ej  andet  været  end  Konfusion  og  Efterladenhed 
at  formærke."  Imidlertid  varede  Modløsheden  ikke 
længe,  idet  der  skrives:  „I  denne  Nød  opvækkede 
Gud  Hans  Kongl.  Højhed  Kronprinsens  Hjerte  med 
bedre  Eftertryk  at  sætte  sig  imod  denne  Fare,  som 
og  vilde  vende  sig  imod  hans  Palæ."  Der  føjes  rig- 
tignok lunt  til:  „Denne  Opvækkelse  kom  noget  silde", 
men  rejste  sig  vel  af,  at  Kronprinsen  begyndte  at 
frygte  for  sit  eget  Palæ  (det  nuværende  saakaldte 
Prinsens  Palæ  med  Hovedfacade  ud  mod  Christians- 
borg Slot).  Kronprins  Christian  (VI)  lod  en  Oberst- 
løjtnant med  200  frivillige  af  Scholtens  Regiment 
nedbryde  Hjørnet  af  Magstræde  og  Vandkunsten, 
hvorved  Ilden  standsede  der. 

Ved  denne  store  Ildebrand,  som  varede  i  3  Dage, 
bleve  1670  Huse  og  Gaarde  lagde  i  Aske;  det  var  Vs 
af  den  hele  Stad.  Over  3000  Familier  bleve  husvilde. 
Hest-  og  Fodgarden  samt  Grenaderregimentet  bleve 
forlagte  til  Jægersborg  og  Esrom  for  at  afgive  Husly 
i  de  ledige  Kaserner  til  de  brandlidte,  og  mange 
Mennesker  bleve  anbragte  i  Byer  og  Landsbyer  i 
Sjælland,  indtil  atter  fornødne  Boliger  bleve  opførte 
i  den  hærgede  Hovedstad.  Skaden  ansloges  til 
10  Millioner  Rigsdaler.  Desværre  gik  der  foruden 
Kirker,  Gaarde  og  Huse  ogsaa  en  Del  kostbare  og 
uerstattelige  Biblioteker  til  Grunde  i  samme  omfangs- 
rige Brandulykke. 

Efter  Branden  1728  blev  Grundstenen  til  den  ny 
Frue  Kirke  lagt  i  Septbr.  1731  og  Kirken  indviet 
1738.  Christian  VI  lod  opføre  det  berømte  Spir,  der 
var  et  af  de  højeste  og  skønneste  i  Europa.  De  3 
forgyldte  Kroner  paa  Spiret  ovenover  hinanden  toge 
sig  godt  ud,  naar  Sollyset  faldt  derpaa.  Denne  smukke 
Kirke  stod  til  i  Aaret  1807,  da  Englændernes  Bombarde- 
ment gjorde  en  Ende  paa  dens  som  og  paa  saa  megen 

anden  Herlighed  i  den  betrængte  Hovedstad.  Frue 
Kirke  Spir  hævede  sig  191  Alen  op  over  Jordens 
Overflade,  var  dobbelt  saa  højt  som  den  nuværende 
Frue  Kirke,  og  kunde  ses  6  Mile  ude  i  Landet  og 
fra  Søen;  det  var  23  Alen  højere  end  det  nuværende 
Raadhustaarn,  som  nu  med  sin  168  Alens  Højde  er 
Byens  højeste  Punkt*). 


I  de  senere  Aar  af  Frederik  IV's  Liv  var  hans 
Helbred  kun  svagt,  og  forinden  han  selv  døde,  slog 
Døden  i  en  Aarrække  ned  blandt  hans  Slægt  og 
Venner,  saa  han  ofte  nok  paa  den  Maade  blev 
mindet  om  sin  egen  Bortgang. 

1721  døde  Kongens  intime  Ven  General  Jobst  v. 
Scholten,  som  han  satte  megen  Pris  paa,  skønt 
denne  General  nok  ikke  havde  bidraget  saa 
ganske  lidt  til  Tabet  af  Slaget  ved  Gadebusch. 

1722  bortkaldtes  Dronning  Anna  Sophies  Moder  Grev- 
inde Reventlow,  med  hvem  Kongen  efterhaanden 
var  kommen  til  at  leve  i  god  Forstaaelse,  i  Mod- 
sætning til  kort  efter  Datterens  Bortførelse. 

1724  døde  Kongens  og  Dronning  Anna  Sophies  lille 
Datter  Christiane  Amalie,  og  samme  Aar  døde 
Kronprins  Christians  Datter  Louise. 

1726  ramtes  Generalmajor  Korbitz  af  en  brat  Død 
(Blodprop)  lige  for  Kongens  Øjne  i  allerhøjst- 
sammes Kabinet,  just  som  han  sad  og  refererede 
for  Kongen. 

1727  døde  Frederik  IV's  og  Dronning  Anna  Sophies 
lille  Søn  Frederik  Christian. 

*)  Byens  øvrige  høje  Taarne  ere  følgende: 

Vor  Frelsers  Kirke.  .  .    144  Alen  høj 

Marmorkirken 125     —  — 

St.  Petri 124     —  — 

Nicolaj  Taarn 70     — 

Rundetaarn 56     —  — 

Samme  Aar  døde  Kongens  Kabinetssekretær 
Andreas  Luders  (tidligere  Kongens  Kammer- 
tjener); han  lik  det  Lov  af  Kongen:  „Er  war 
ein  treuer  Diener  und  redete  nie  von  keinem 
Menschen  iibel."  Kongen  gjorde  hans  Jorde- 
færd i  Hohiiens  Kirke,  der  kostede  400  Rigs- 
daler. 

1729  døde  Kongens  Broder  Prins  Carl  paa  Vemme- 
tofte, og  i  samme  Aar  døde  ligeledes  Kong 
Frederiks  lille  2aarige  Søn  Carl,  der  var  opkaldt 
efter  ovennævnte  Onkel.  Det  var  det  sidste  af 
de  6  Børn,  Kongen  havde  med  Anna  Sophie, 
der  da  gik  bort. 

1730  hensov  Kongens  Morbroder  Landgreve  Carl  af 
Hessen,  og  samme  Aar  døde  Kongens  første  Liv- 
læge Etatsraad  Wulff,  hvilken  sidstes  Bortgang 
føltes  særlig  af  den  svage  Konge. 

Som  ovenfor  meldt  døde  i  Juli  1729  Kongens 
eneste  Broder  Prins  Carl,  hvilket  Dødsfald  Kongen  tog 
sig  meget  nær.  Ved  samme  Tid  tog  Hs.  Majestæts 
Sundhed  saa  betydeligt  af,  at  Hofmændene  skønnede, 
at  Monarken  havde  ikke  lang  Tid  tilbage,  og  de  be- 
gyndte derfor  nu,  flittigere  end  forhen,  at  gøre  deres 
Opvartning,  dels  paa  Hirschholm  hos  Kronprinsen, 
dels  hos  Prinsesse  Sophie  Hedevig  paa  Vemmetofte, 
medens  de  begyndte  at  vise  mindre  Opmærksomhed 
imod  Dronning  Anna  Sophie,  hvis  Sol  efter  al  Rime- 
lighed snart  vilde  gaa  ned.  Foruden  Ulykken  med 
Kjøbenhavns  Brand  1728  var  der  i  Aaret  derefter  to 
personlige  Uheld,  der  tilstødte  den  syge  Konge,  som 
fuldendte  Kongens  Sygelighed  og  Dronning  Anna 
Sophies  Frygt  for  det  værste. 

Den  26de  Marts  1729  styrtede  Kongen  med  sin 
Hest,  idet  han  red  for  nær  ved  en  med  Bræder  dækket 
Kalkgrube,  saa  Hesten  snublede,  og  Kongen  slog  sig 
i  Faldet. 

I  November  samme  Aar  kom  saa  Ulykken  i  Gjet- 
huset,  idet  Formene  sprang,  hvori  Kanonerne  skulde 
støbes,  og  da  det  smeltede  Metal  væltede  sig  ind 
under  Tømmerstilladset,  hvorpaa  Kongen  stod  med 
en  Mængde  Tilskuere,  antændtes  det,  og  alt  fyldtes 
med  Røg  og  glødende  Luft;  Kongen  blev  ført  hen  til 
en  lille  Bagtrappe,  men  reves  om  i  Trængslen,  saa  at 
han  afmægtig  maatte  bæres  hen  til  Vognen.  Dronning 
Anna  Sophie  var  ikke  med  i  Gjethuset,  og  da  den 
tilskadekomne  Konge  blev  kørt  hjem  til  Slottet  og  i 
en  Lænestol  blev  baaren  op  ad  Trapperne,  var  hun 
ved  at  lade  sig  frisere,  men  da  hun  hørte,  hvad  der 
var  hændet,  styrtede  hun  til;  „hun  lamenterede  og 
græd",  siger  Øjenvidnet,  og  tilføjer,  „at  den  ene  Side 
af  hendes  Haar  var  ucoélTeret". 

Kongen  maatte  i  4  Uger  blive  inden  Døre,  for- 
inden han  igen  kunde  tage  ud;  men  fuldkommen 
rask  blev  han  aldrig  efter  den  Tid. 

Ikke  længe  efter,  i  Decbr.  1729,  døde  Kongens  og 
Dronning  Anna  Sophies  yngste  Barn  Prins  Carl,  endnu 
ikke  2  Aar  gammel.  Det  blev  en  sørgelig  Jul,  den 
sidste,  som  Kong  Frederik  IV  oplevede  med  Dronning 
Anna  Sophie  paa  Kjøbenhavns  Slot. 

Straks  efter  Nytaar  1730  rejste  Kongen  og  Dron- 
ning Anna  Sophie  til  Fredensborg,  men  var  der  kun 
til  midt  i  Februar.  Alt  var  graat  og  uhyggeligt, 
Vinteren  streng,  og  Dagene  raa,  kolde  og  mørke. 
Kakkelovnene  vilde  ikke  trække,  og  i  Kongeparrets 
Værelser  var  der  mere  Røg  end  Varme,  saa  de  høje 
Herskaber  maatte  nogle  Gange,  som  der  staar:  „rejse 
sig  fra  Taflet  og  udi  et  koldt  Cabinet  paa  en  Tallerken 
spiise."  Allerede  i  Aaret  1727  havde  en  Plattenslager 
faaet  Betaling  „wegen  der  inventirten  Schornstein 
Machine" ;  Røgen  har  saaledes  vel  allerede  den  Gang 
plaget  Herskabet.  Kongen  maatte  forlade  Fredens- 
borg  i  Februar,    men    kom   tilbage   til    Slottet   igen    i 

Maj,  og  (la  der  nu  var  kommen  Varme  i  Luften, 
synles  Udsigterne  noget  bedre,  da  Kongens  Befindende 
var  saa  nogenlunde.  Imidlertid  var  det  saa  uheldigt 
—  som  ovenfor  meldt  —  at  Kongens  første  Liv- 
medikus  Etatsraad  WuliT  døde.  Det  var  saameget 
værre,  som  denne  havde  det  nøjeste  Kendskab  til  den 
syge  Konges  Konstitution,  og  den  anden  Medikus  Ju- 
stitsraad  SchælTer,  en  svag  og  frygtsom  Mand,  under 
disse  Omstændigheder  ganske  tabte  Hovedet;  derfor 
indkaldte  man  fra  Halle  en  berømt  Læge  Dr.  Juncker. 
Denne  erklærede,  at  Kongen  først  og  fremmest  be- 
høvede Ro,  skønt  han  havde  mere  Lyst  til  at  holde 
Mønstring  over  Tropperne. 

Efter  den  Tids  Sundhedsbegreb  ansaas  det  for- 
maalstjenligt  at  lade  sig  aarelade  om  Foraaret,  og 
muligvis  var  det  uden  at  spørge  Lægen,  at  Kongen 
lod  sig  aarelade  paa  den  ene  Fod  af  en  Badstumand 
paa  Fredensborg ;  men  nogle  Dage  derefter  gik  der 
Inflammation  i  Saaret,  saa  Livrideknægten  blev  purret 
ud  af  Sengen  Kl.  3  om  Morgenen  til  Christi  Himmel- 
fartsdag for  ilsomt  at  ride  til  Kjøbenhavn  og  hid- 
kalde Læger,  hvilke  ogsaa  snart  indfandt  sig.  Da- 
tidens Læger  med  Dr.  Juncker  i  Spidsen  gjorde,  hvad 
de  kunde,  men  de  formaaede  ikke  at  hæve  Ondet 
eller  væsentlig  at  bedre  Kongens  Befindende.  Det  var 
Vattersot,  Kongen  led  af;  Lægerne  tilraadede  ham  at 
gøre  sig  smaa  Motioner,  men  ikke  foretage  lange 
Rejser.  Hans  Fødder  vare  hævede,  saa  han  ikke 
kunde  faa  sit  Fodtøj  paa,  men  maatte  lade  sig  sy 
Safllansstøvler.  I  Juli  besluttedes  en  Rejse  til  Holsten. 
Kong  Frederik  var  i  Begyndelsen  derimod,  ligesaa- 
velsom  Lægerne,  men  han  blev  overtalt;  Historien 
melder  dog  ikke  af  hvem;  —  det  har  saa  vel  nok 
været  Dronning  Anna  Sophie,  der  vilde  af  Sted.  Den 
19de  Juli  1730  brød  Kongen,  Dronningen  og  en  lille 
Suite  op  fra  Fredensborg.     Ingen  tænkte  vel  dengang 

paa,  at  hverken  Kongen  eller  Dronningen  nogensinde 
skulde  se  Kjøbenhavn  igen.  Rejsen  gik  over  Vallø, 
hvor  Kongen  vilde  se  de  Ombygninger,  Dronning 
Anna  Sophie  havde  foretaget  der  paa  dette  sit  Ynd- 
lingsopholdssted.  Kongen  var  i  godt  Humør,  men  han 
anstrengte  sig  formeget  ved  at  bese  alting  der,  saa 
han  befandt  sig  mindre  vel  derefter.  Han  udtalte 
nu,  at  han  vilde  ønske,  at  han  var  forbleven  paa 
Fredensborg;  men  i  Haab  om,  at  alt  vilde  bedre  sig, 
fortsattes  Rejsen  over  Antvorskov  Slot  til  Fyen,  hvor 
Kongen  sidste  Gang  mønstrede  Tropper.  Over  Kolding 
og  Flensborg  rejstes  til  Gottorp  Slot.  Hver  Aften 
klagede  Kongen  sig,  men  gjorde  dog  næsten  daglig 
smaa  Spadsereture  med  Dronningen  i  Slottets  Have 
og  kørte  Ture  i  den  nærmeste  Omegn. 

Da  Kongen  følte  sig  svag  og  ilde  oplagt,  blev  en 
Rejse  til  Itzehoe  aflyst;  derimod  blev  en  Portechaise 
med  Dragere  beordret  fra  Kjøbenhavn  at  komme  til 
Gottorp. 

Dronning  Anna  Sophies  Hjerte  blev  hver  Dag 
tungere  og  sørgmodigere,  ej  alene  af  Frygt  for  sin 
egen  Fremtid,  men  ogsaa  fordi  hun  oprigtigt  elskede 
Kongen. 

General  Poul  Løvenørn,  der  dengang  var  i  Berlin, 
medbragte  derfra  til  Gottorp  den  bekendte  preussiske 
Stabslæge  Dr.  Stahl,  hvis  Kur  i  Begyndelsen  syntes  at 
hjælpe  Kongen  noget;  men  Dr.  Stahl,  som  vel  nok 
kunde  forudse  Udfaldet  af  Sygdommen,  og  som  dog 
ikke  kunde  følge  Kongen,  tilraadede  denne  at  begive 
sig  tilbage  til  sin  Residensstad  i  den  gode  Aarstid, 
der  endnu  var  forhaanden.  Kongen  og  Dronningen 
tiltraadte  nu  Tilbagerejsen  i  smaa  Dagsrejser,  men 
kom  ej  længere  end  til  Odense,  hvor  den  tiltagende 
Sygdom  nødte  dem  til  at  blive.  Fra  Slutningen  af 
September  Maaned  var  det  paabudt  at  bede  i  alle 
Kirkerne    for    Kongen,    som    nu    sikkert    ventede    sin 

Død  og  lod  komme  saavel  Læger  som  gejstlige.  Dron- 
ning Anna  Sophie  erkyndigede  sig  overalt  i  Landet, 
om  nogen  Læge  i  Danmark  havde  helbredet  en  vatter- 
sottig;  hvis  en  saadan  fandtes,  skulde  vedkommende 
straks  komme  til  Odense  og  udøve  sin  Kunst.  Alt 
var  forgæves;  Sygdommen  gik  sin  Gang. 

Den  5te  Oktbr.  ilede  Kronprins  Christian  og  Kron- 
prinsesse Sophie  Magdalene  til  Odense;  ogsaa  Kongens 
Søster  Prinsesse  Sophie  Hedevig  indfandt  sig. 

Den  Ilte  Oktbr.  var  det  Kong  Frederiks  Fød- 
selsdag, og  han  oplevede  saaledes  denne  engang 
endnu.  Om  Formiddagen  holdt  Hofpræst  Hersleb 
Gudstjeneste  for  Kongen  og  talte  over,  at  „Dødens 
Dag  er  bedre  end  Livets".  Om  Eftermiddagen  havde 
Kongen  en  bevæget  Samtale  med  Overkammerherre 
Carl  Plessen,  under  hvilken  han  hængte  sit  eget  „blaa 
Baand"  om  Halsen  paa  ham,  idet  Kongen  blandt 
andet  sagde,  „at  han  forlod  sig  paa  hans  Tjeneste 
for  sit  Hus".  At  Frederik  IV  derved  tænkte  paa  sin 
Dronning  Anna  Sophie,  da  hendes  bedste  Tid  nu  var 
forbi,  er  ikke  til  at  tvivle  om,  da  han  jo  nok  har 
vidst,  hvem  Sønnen  vilde  vælge  til  sine  Raadgivere, 
og  af  disse  var  Plessen  den  farligste  og  største  Mod- 
stander af  Dronning  Anna  Sophie. 

Kl.  1^/2  den  følgende  Nat  døde  Kong  Frederik  IV 
paa  Odense  Slot  den  12te  Oktbr.  1730,  lige  59  Aar 
gammel. 

Nu  var  den  Magt  borte,  som  hidtil  havde  be- 
skærmet Dronning  Anna  Sophie.  Saasnart  Kongen 
var  død,  overgik  der  hende  den  dybe  Ydmygelse,  at 
man  betydede  hende,  at  hun  skulde  forlade  de  konge- 
lige Gemakker.  Man  gav  hende  ikke  engang  en 
Fruerstue  til  at  være  i,  men  viste  hende,  der  havde 
sat  alt  ind  paa  at  være  Dronning,  ned  i  Stueetagen 
i  et  almindeligt  Officiantværelse ;  ikke  saa  sært,  at 
hun   ikke  fandt  Ro   eller  Behag   i  Opholdet,  der.     Et 

Øjenvidne  beretter,  hvorledes  hun  om  Natten  gik 
grædende  paa  Gangene  i  Slottet  og  vred  sine  Hænder 
i  Fortvivlelse. 

Næste  Dags  Eftermiddag  rejste  den  ny  Konge  Chri- 
stian VI  med  Dronning  Sophie  Magdalene  og  Prinsesse 
Sophie  Hedevig  fra  Odense. 

Dronning  Anna  Sophie  stilledes  under  militær  Be- 
vogtning af  Oberst  Brockenhuus,  der  en  Time  efter 
Christian  VI's  Afrejse  fra  Odense  bragte  hende  ud  til 
sin,  een  Mil  fra  Odense  beliggende  Herregaard  Bram- 
strup. 

Den  12te  Decbr.  førtes  Frederik  IV's  Lig  fra  Odense 
til  Roskilde  Domkirke.  Dronning  Anna  Sophie,  der 
var  bleven  forvist  til  Clausholm,  forlod  Odense  den 
13de  Decbr.  og  tog  derfra  til  Boller  at  besøge  en 
Slægtning.  Her  tilbragte  hun  saa  Julen  og  drog 
dernæst  til  den  Gaard,  hun  var  udgaaet  fra  og  nu 
henvist  til,  nemlig  ovennævnte  Clausholm  i  Randers 
Amt.  Den  afdøde  Kong  Frederik  IV  havde  i  levende 
Live  gjort,  hvad  han  kunde,  for  at  sikre  sin  Dron- 
ning Anna  Sophie  imod  Overlast,  naar  han  var 
død  og  borte,  ved  en  Række  testamentariske  Be- 
stemmelser, hvori  han  stævnede  dem,  der  handlede 
derimod,  „til  at  aflægge  Regnskab  derfor  paa  Dom- 
mens Dag  for  hele  Verdens  Dommer' \  Frederik  IV 
vilde,  at  Dronning  Anna  Sophie  skulde  nyde  samme 
Vilkaar  som  tidligere  Enkedronninger,  og  han  lod 
Sønnen  Kronprins  Christian  give  sig  et  skriftligt  Til- 
sagn om,  ikke  alene  selv  at  opfylde  Faderens  Vilje, 
men  ogsaa  holde  andre  til  det. 

Det  gik  med  "Frederik  IV  som  med  Kongerne 
Ludvig  XIII  og  XIV  i  Frankrig.  Med  Døden  var 
Agtelsen  for  den  enevældige  Konge  forbi;  imidlertid 
kan  man  dog  ikke  sige,  at  der  blev  handlet  utilbør- 
ligt ilde  med  Dronning  Anna  Sophie,  som  vi  ville 
faa  at  se. 

For  Dronning  Anna  Sophie  var  det  en  meget  stor 
SkulVelse,  at  der  ikke  blev  taget  mere  Hensyn  til  den 
afdøde  Konges  Vilje.  Hun,  der  havde  troet,  at  hun  i 
sin  Enkestand  skulde  faa  Lov  til  al  residere  paa  Ny- 
kjøbing  Slot  ligesom  Enkedronninger  tilforn,  eller, 
hvad  hun  endnu  hellere  vilde,  bo  paa  det  hende  saa 
kære  Vallø,  blev  meget  skuffet  ved  at  blive  henvist 
til  i  Jylland  at  henleve  Resten  af  sit  Liv,  saa  fjernt 
fra  Hovedstaden.  Enhver  kan  derfor  let  tænke  sig, 
med  hvilke  Følelser  hun  som  Enke  atter  betraadte 
Clausholm.  Paa  hende  kan  anvendes  Margrethes 
Ord  i  „Faust"  : 

„Schon  war  ich  auch.  und  das  war  mein  Verderben 

Nah'  war  der  Freund,  nun  ist  er  wcit ; 

Zerrissen  liegt  der  Kranz.  die  Blumen  zerstreuet." 

Allerede  i  Aaret  1713  oprettede  Frederik  IV  Grev- 
skabet Vallø,  som  han  forærede  Anna  Sophie  til 
fremtidigt  Enkesæde,  naar  han  engang  gik  bort.  Anna 
Sophie  elskede  Stedet  og  opholdt  sig  gerne  der;  hun 
tilbyggede  2  Fløje  paa  Gaarden  i  Haab  om,  at  den 
altid  vilde  være  hendes  Ejendom,  men  det  faldt  ander- 
ledes ud,  det  blev  Dronning  Sophie  Magdalene,  der 
kom  til  at  regere  der,  og  hun  tilbyggede  endnu  en 
tredje  Fløj,  forinden  Ejendommen  gik  over  til  at 
blive  Kloster  for  adelige  Jomfruer.  De  to  Taarne  ere 
ikke  opførte  af  nogen  af  ovennævnte  Dronninger,  men 
af  Peder  Oxes  Enke  Fru  Mette  Rosenkrantz  i  Aarene 
fra  1581  til  1586. 

I  den  samme  Stund  Kong  Frederik  IV  havde 
lukket  sine  Øjne,  fik  Dronning  Anna  Sophie  straks 
at  mærke,  hvor  forbitrede  den  ny  Konge  Christian  VI 
og  hans  Dronning  Sophie  Magdalene  vare  paa  hende. 
For  at  afværge,  at  den  ny  Konge  gjorde  voldsomme 
Skridt  imod  hende,  indgav  hun,  vistnok  efter  sine 
Slægtninges  Raad,  et  Bønskrift  til  Kong  Christian  VI, 

hvori  hun  underkastede  sig  hans  Naade,  idet  hun 
frasagde  sig  alle  sine  Ejendomme  og  Ejendele  og 
ydmygelig  bad  om  Tilgivelse  for  sit  Liv  som  „du- 
chesse".  Paa  Grund  af  dette  Bønskrift  blev  Kong 
Christians  Naade  større,  end  hun  havde  kunnet 
vente. 

Christian  Vis  Reskript  af  Ilte  Novbr.  1730  for- 
kynder sig  som  en  Naadesakt;  uagtet  hendes  svare 
Synder  foreholder  Christian  VI  hende  imidlertid, 
hvad  hun  har  forbrudt;  først  ved  den  Forargelse, 
hun  har  givet  ved  sit  mangeaarige  Ægteskabsbrud, 
sin,  Kongen  aftvungne,  fremfusende,  og  vel  aldrig 
hørte  Formæling,  og  sin  besynderlige  Kroning ;  hvilke 
Begivenheder  Christian  VI  kalder  den  allerstørste 
Skændsel  for  sig  og  det  kongelige  Arvehus,  og  siger, 
at  det  navnlig  er  gaaet  ham  gennem  Marv  og  Ben, 
at  have  set  „Unsre  in  Gott  selig  ruhende  Frau  Mutter 
dadurch  in  Ihrem  Leben  so  sehr  gequåhlet  und  nach 
Ihrem  Tode  verhohnet".  Dernæst  foreholdes  Dron- 
ning Anna  Sophie  hendes  herskende  Magt  over  Kong 
Frederik  IV,  som  der  foreligger  Beviser  nok  for, 
undertegnet  med  dennes  egen  Haand,  at  hun  ofte  har 
misbrugt  sin  Magt  til  hans  Sorg,  og  endelig  ved  sine 
Berigelser  under  Kongens  mangeaarige  svage  Tilstand." 

Ligeover  Dronning  Anna  Sophie  resolverer  Kong 
Christian  VI  „aus  lauter  Koniglich  Gnade,  Giite  und 
Mildigkeit",  at  hun  skal  afgive  alle  sine  Godser  og 
Ejendomme,  sine  Effecter  paa  de  kongelige  Slotte,  de 
40,000  Rigsdaler  i  Dukater,  der  var  testamenteret 
hende  af  den  afdøde  Konge,  samt  50,966  Rigsdaler  i 
Juveler,  som  ere  Kronens,  og  høre  til  Samlingen  paa 
Rosenborg  Slot,  og  iøvrigt  alt,  hvad  hun  ejer  i  rede 
Penge  og  Obligationer.  Kong  Christian  VI  vilde  der- 
imod af  Naade  og  til  Vederlag  give  hende  25,000 
Rigsdaler  om  Aaret,  samt  100,000  Rigsdaler  én  Gang 
for  alle  til  at  indrette  sig  for  paa  Clausholm  som  Liv- 

geding,  og  ikke  uden  udtrykkelig  Tilladelse  maatte 
hun  forlade  dette  Sted.  Hvad  Smykker  hun  havde 
faaet  af  Kongen,  maatte  hun  beholde  til  sin  Død, 
mod  at  derover  forfattes  en  rigtig  Fortegnelse,  hvor- 
efter Smykkerne  tilbageleveres  ved  hendes  Død.  Dron- 
ning Anna  Sophie  maatte  endvidere  ikke  benævne 
eller  kalde  sig  „Enkedronning'",  ejheller  „Dronning 
til  Danmark,  Norge  etc." 

Da  den  første  Skræk  havde  sat  sig  noget,  under- 
skrev hun  sig  „Anna  Sophie  Ihro  Majestet  des  im 
<jott  ruhenden  Konigs  Friederich  des  Vierten,  Konigs 
zu  Dennemarck,  Norwegen  etc.  hinterlassene  Koniginn 
und  Wittwe." 

Paa  den  Maade  fik  hun  alting  med  uden  at  kalde 
sig  Enkedronning,  som  var  hende  forment. 

Den  fromme  Kong  Christian  VI  havde  senere  selv 
Følelsen  af  at  have  været  for  lemfældig  overfor  sin 
Stedmoder,  thi  4  å  5  Aar  efter  skriver  han :  ..Naar 
jeg  betænker,  hvad  hun  har  gjort  mod  min  Fru 
Moder,  som  jeg  endnu  elsker  og  respekterer  i  hendes 
Grav,  saa  tykkes  mig,  at  jeg  har  foretaget  for  lidet 
imod  Anne  Sophie."  Uagtet  Christian  VI  fortrød  sin 
første  Mildhed,  vilde  han  dog  ikke  senere  foretage 
noget  Skridt  imod  hende. 

Herefter  skulde  man  nu  vente,  at  Dronning  Anna 
Sophie  ogsaa  var  fornøjet  med  Udfaldet,  men  det 
var  hun  imidlertid  langt  fra;  tværtimod,  saasnart 
den  første  Uro  og  Uvished  havde  lagt  sig,  var  hun 
atter  bleven  sig  selv  og  havde  vistnok  aldrig  under- 
skrevet sit  Bønskrift  til  Christan  VI,  naar  hun  havde 
tænkt,  at  det  skulde  tages  bogstaveligt,  saa  at  hun 
skulde  komme  af  med  alt,  hvad  hun  ejede  og  havde, 
samt  dernæst  leve  borte  fra  Verden  paa  Clausholm. 

Til  Christian  VI's  store  Forundring  udtalte  hun 
aldrig  nogensomhelst  Tak  eller  Erkendelse  af  hans 
Naade,  ja  ikke  engang  med  den  Betegnelse  af  Under- 

danighed  ved  sin  Underskrift,  som  hun  dog  skyldte 
den  kongelige  Magt. 

Dronning  Anna  Sophie  var  altsaa  nu  installeret 
paa  Herregaarden  Clausholm.  At  ,der  med  Forbudet 
mod  at  forlade  Clausholm  kun  tilsigtedes,  at  hun 
ikke  maatte  komme  til  Hoffet,  og  ikke  at  hun  skulde 
behøve  kongelig  Tilladelse  til  at  tage  om  i  Besøg  paa 
Omegnen,  fremgaar  af,  at  hun  aldeles  ikke  skulde 
holdes  under  Bevogtning  paa  Clausholm  eller  der 
være  indespærret  som  Statsfange. 

Christian  VI  vedblev  dog  at  vise  Mistro  imod 
hende.  I  Aaret  1731  gav  han  sin  prøvede  Ven  Grev 
Schulin  Ordre  til  paa  Posthuset  i  Kjøbenhavn  at 
borttage  alle  til  Clausholm  adresserede  Breve,  fordi 
Hs.  Majestæt  havde  hørt,  at  hun  korresponderede 
med  den  hende  venligtsindede  Gehejmeraad  Blomes 
Familie. 

Dronning  Anna  Sophie  slog  paa  Clausholm  aldeles 
over  i  den  pietistiske  Retning.  Hun  havde  saaledes 
ikke  alene  et  Kapel  i  en  Sidefløj  paa  Gaarden,  men 
ogsaa  et  Bedekammer,  der  var  lige  ved  Siden  af 
hendes  Sovekammer,  og  der  berettes,  at  hun  skal 
have  anvendt  Fredagen  til  Psalmesang  og  Bøn,  først 
i  Kapellet  og  saa  i  Bedekammeret.  Degnen  maatte 
lede  Sangen  saavel  i  Kapellet  som  i  Bedekammeret,  i 
hvilket  hun  da  var  ene  og  Degnen  i  Værelset  udenfor; 
og  naar  der  endvidere  berettes,  at  der  om  Fredagen 
ingen  andre  var  til  Stede  i  Kapellet  end  hun,  saa 
ser  man,  at  det  har  været  en  Bodstjeneste,  der  holdtes 
med  udelukkende  Hensyn  til  hende  selv,  og  som  hun 
saa  fortsatte  i  Bedekammeret,  uden  at  nogen  derunder 
maatte  se  hende. 

Efter  hendes  Gemal  Kong  Frederik  IV's  Død  var 
den  Ilte  Oktbr.  (hans  Fødselsdag)  mere  end  en  Pøni- 
tensdag    for    hende ;    hun    nød    da    intet    uden    koldt 

Vand,  og  ingen  af  hendes  Hofstat  maatte  nærme  sig 
hende. 

Næsten  i  ethvert  Værelse,  hvori  hun  færdedes 
paa  Claushohii,  havde  hun  et  Billede  af  Frederik  IV 
hængende. 

Dronning  Anna  Sophie  levede  i  sin  Enkestand 
meget  i  Minderne  om  den  svundne  Fortid  ved  Fre- 
derik IV's  Side  og  trøstede  sig  ved  den  Tanke  en- 
gang at  skulle  forenes  med  ham  hinsides.  Paa 
Rosenborg  Slot  hænger  der  et  Maleri  fra  hendes  Tid, 
hvor  man  ser  hende  efter  Døden  ankomme  til  Him- 
melen, hvor  et  Par  Hofdamer  modtage  hende  for  at 
føre  hende  op  til  Frederik  IV,  som  man  ser  anbragt 
højt  oppe  i  Skyerne,  siddende  paa  en  Tronstol,  ved 
Siden  af  hvilken  en  anden  Tronstol  staar  rede  til  at 
modtage  den  ventede  Dronning  Anna  Sophie. 

Der  foreligger  intet  offentligt  om  Dronning  Anna 
Sophies  Godgørenhed,  og  der  haves  ejheller  mundtlige 
Beretninger  derom  paa  det  Sted,  hvor  hun  nu  boede; 
men  naar  man  ser  af  hendes  Testamente,  at  hun  traf 
en  særlig  Disposition  over  de  i  Aarenes  Løb  indkomne 
Tavlepenge  i  Kapelblokken,  og  altsaa  heraf  tør  slutte, 
at  Beløbet  ikke  var  ubetydeligt  (der  sagdes  fire  tusinde 
Rigsdaler),  da  bestyrkes  dette  ved  Sagnet  om,  at  hun 
strengt  skal  have  paasét,  at  hendes  Hofsinder  og 
undergivne  om  Helligdagene  ofrede  i  Kapellets  Blok, 
der  stod  midt  paa  Kirkeskibets  Gulv  og  kunde  ses 
fra  Dronningens  Pulpitur.  I  Kapellet  var  der  paa 
Stolene  malet,  hvor  hver  Person  paa  Slottet,  efter 
sin  Stand,  havde  at  tage  Plads.  De  laveste  i  Rangen 
sad  paa  de  forreste  Bænke,  og  eftersom  deres  Bestilling 
var  mere  betroet,  sad  de  længere  tilbage  i  Kirken. 
Allernederst  for  Enden  af  alle  Stolene  var  Dronningens 
Pulpitur,  hvorfra  hun  kunde  se  den  hele  Forsamling 
og  altsaa  ogsaa  lægge  Mærke  til,  om  .en  eller  anden 
genstridig  gik  følesløs  Kapelblokken  forbi. 

At  Dronning  Anna  Sophie  ved  den  Maade,  hvorpaa 
hun  blev  aflagt  af  Kong  Christian  VI,  har  haft  et 
rigeligt  Udkomme,  fremgaar  af,  at  hun  i  sit  Testa- 
mente raadede  over  mere  end  100,000  Rigsdaler,  som 
hun  disponerede  over  til  Fordel  for  sin  Familie,  den 
reventlowske  Slægt. 

Da  Clausholm  nu  var  blevet  til  et  Bodssted,  som 
det  da  og  burde  være,  og  hvortil  dets  Erindringer 
for  hende  særdeles  egnede  sig,  skulde  man  synes, 
som  om  Opholdet  der  maatte  have  tilfredsstillet 
hende;  ikke  destomindre  kan  man  dog  næppe  af 
anden  Grund  end  hendes  Utilfredshed  over  at  være 
bundet  til  Jylland  forklare  sig,  at  hun  i  sin  Disposi- 
tion over  Kapellets  ovennævnte  Blokpenge  overdrager 
sin  Søster  Grevinde  af  Laurvig  at  oprette  et  Hospital 
eller  Stiftelse  for  disse  Penge  overalt  i  Landet,  hvor 
Søsteren  vilde  vælge,  „aber  die  Provintz  Jiitland  aus- 
genommen". 

Formodentlig  for  ovennævnte  Blokpenge  oprettedes 
der  en  Stiftelse  i  Vallø  By  og  Anneks  for  Taarnby 
Sogns  fattige  og  et  Legat,  kaldet  „Dronningepenge". 
Ogsaa  oprettedes  „Dronning  Anna  Sophies  Enke- 
stiftelse" i  Følge  hendes  Testamente  af  5te  Jan.  1743. 
Det  bestyres  af  Greverne  paa  Reventlow  og  Chri- 
stianssæde,  der  ere  af  hendes  Slægt. 

To  Dage  efter  sit  Testamentes  Aff'attelse  døde  Dron- 
ning Anna  Sophie,  knap  50  Aar  gammel,  af  Børne- 
kopper den  7de  Jan.  1743  paa  Clausholm,  c.  3^  2  Aar 
før  Kong  Christian  VL  Denne  gav  hende,  mulig 
paavirket  af  sin  Hofpræst  Bluhme,  en  fyrstelig,  om 
end  ikke  kongelig  Begravelse. 

I  det  Kgl.  Reskript  hedder  det  blandt  andet:  Den 
Aften,  naar  Dronningens  Lig  skal  bortføres  fra  Claus- 
holm, skal  det  sættes  paa  Vognen  af  12  Ritmestre 
eller  Kaptajner. 

Med  Liget  skal  følge  en  Kommando  Kavalleri,  fra 
een  Station  til  en  anden. 

Den  i  hvert  Distrikt  kommanderende  Officer  skal 
tilligemed  ethvert  Steds  Amtmand  følge  Liget  etc. 

Samtidig  udstedtes  der  Befaling  til  Sjællands  Stifts- 
øvrighed, at  der  i  alle  Kirker,  som  ligge  ved  Lande- 
vejen, skal  ringes  med  Klokkerne  en  halv  Time,  saa- 
snart  Liget  ses  ankomme,  iligemaade,  at  der  ved  dets 
Ankomst  til  Roskilde  skal  ringes  med  Byens  Klokker, 
indtil  Bisættelsen  er  forbi. 

Dronning  Anna  Sophie  tilligemed  tre  af  sine  Børn 
(2  Sønner  og  1  Datter,  fødte  efter  Dronning  Louises 
Død)  hvile  med  hende  i  det  Trolleske  Kapel  ved 
Foden  af  Roskilde  Domkirkes  nordre  Taarn. 

Kong  Christian  VI  købte  Troliernes  Kapel  for 
500  Rigsdaler,  og  Ligene  nedsattes  i  Domkirkens 
Kælder. 


Kong  Frederik  IV  og  hans  tvende  Søskende,  Prins 
Carl  og  Prinsesse  Sophie  Hedevig,  vare  de  eneste  af 
Dronning  Charlotte  Amalies  Børn,  der  overlevede 
deres  Moder.  Da  saavel  Prins  Carl  som  Prinsesse 
Sophie  Hedevig,  dette  udmærkede  Søskendepar,  var 
til  godt  Eksempel  og  stor  Velsignelse  for  deres  Samtid 
og  Efterverdenen,  er  det  rimeligt  at  omtale  dem  noget 
nærmere. 

Prins  Carl,  der  var  9  Aar  yngre  end  Broderen 
Frederik  IV,  var  født  den  26de  Oktbr.  1680.  Han 
var  en  lovende  Dreng  i  sin  Opvækst,  men  hans  Ud- 
vikling hæmmedes  af  et  medfødt  Sygdomsanlæg,  der 
kastede  sig  paa  Brystet.  Der  forsøgtes  alt.  Rejser  til 
Bade  og  mildere  Klima.  Paa  disse  Rejser  vilde  hans 
gudsfrygtige  Moder  Dronning  Charlotte  Amalie,  at  han 
skulde  undgaa  Hofferne  og  Hovedstæderne,  der  hverken 
kunde  fremme  hans  Studier  eller  hans  Religiøsitet ;  han 

opholdt  sig  saaledes  over  et  Aar  i  Montpellier,  drog 
derfra  til  Milano  og  Bologna,  og  studerede  her  i 
'^li  Aar;  derfra  drog  han  til  Rom,  hvor  han  boede 
paa  Piazza  di  Spagna.  Paven  sendte  til  ham  en  Am- 
bassadør, som  paa  Pavens  Vegne  ytrede,  at  det  var 
Hs.  Hellighed  særdeles  kært  og  behageligt,  at  saa  høj 
en  Herre  vilde  ulejlige  sig  saa  lang  Vej  for  at  se  Rom, 
og  at  Hs.  Hellighed  gerne  ønskede  at  se  Prinsen,  da 
han  havde  set  Hs.  Kgl.  Højheds  Broder;  hertil  blev 
der  svaret  fra  Prinsen,  at  han  ligeledes  meget  ønskede 
at  se  Hs.  Hellighed,  naar  det  kunde  ske,  „ohne  die 
Sentimens  der  Religion  zu  blessiren".  Pave  Inno- 
cens  XII  var  meget  høflig  overfor  den  danske  Konge- 
søn, som  uanfægtet  i  sin  Tro  drog  derfra  til  Neapel 
og  herfra  hjem.  Han  blev  stærkt  forkølet  paa  Rejsen 
over  Alperne  hjemefter,  saa  Rejsens  Udbytte  med 
Hensyn  til  hans  Helbredelse  var  saare  ringe.  For- 
uden andre  Kavalerer  paa  denne  Rejse,  var  den  ud- 
mærkede Mand  og  det  ædle  Menneske  Kammerherre 
Carl  Adolf  Plessen  ogsaa  Prins  Carls  Ledsager,  og  der 
knyttedes  paa  denne  Rejse  et  Venskab  for  hele  Livet. 
Plessen  blev  senere  Overkammerherre  og  var  en  tro- 
fast Ven  og  Støtte  for  Prins  Carl  og  Søsteren  Sophie 
Hedevig  paa  Vemmetofte,  hvor  disse  tre  Venner,  der 
alle  vare  ugifte,  levede  en  Del  lykkelige  Aar  sammen. 
Efter  det  kærlige  Samliv,  der  havde  fundet  Sted 
imellem  Dronning  Charlotte  Amalie  og  hendes  to 
yngste  Børn,  Carl  og  Sophie  Hedevig,  der  ligesom 
hun  selv  havde  et  varmt  Hjerte,  men  et  svagt  Helbred, 
var  det  at  formode,  at  de  vilde  se  at  opfylde  Moderens 
Ønske  om  engang  at  faa  Vemmetofte  oprettet  til  et 
Frøkenkloster.  Her  have  vi  altsaa  Grunden  til  de 
store  Byggeforetagender,  som  Prins  Carl  straks  paa- 
begyndte paa  Vemmetofte  efter  sin  Moders  Død,  og 
til  de  store  Bekostninger,  han  anvendte  paa  Vemme- 
tofte   og  Højstrup   Godser,    der    i    fornævnte  Øjemed 

skulde  hore  sammen.  Hans  store  personlige  Ind- 
tægter tillod  ham  at  ofre  meget  derpaa,  medens  han 
med  sit  svage  Helbred  ikke  kunde  vide,  hvor  lang 
hans  Tid  vilde  blive,  saa  at  alt  derfor  skulde  være 
forberedt  for  hans  Søster  Sophie  Hedevig,  som  vist, 
om  end  ogsaa  svag,  nok  vilde  overleve  ham,  for 
endelig  at  fundere  Vemmetofte  som  Stiftelse. 

Man  kan  forstaa,  med  hvilke  bitre  Følelser  Prins 
Carl  og  Prinsesse  Sophie  Hedevig  modtog  Efterret- 
ningen om,  at  Anna  Sophie  Reventlow  havde  for- 
maaet  deres  Broder  Kong  Frederik  IV  til  at  ophøje 
hende  til  Dronning  i  Aaret  1721,  —  et  Skridt,  de 
hidtil  havde  anset  for  ganske  utænkeligt.  Dette  havde 
til  Følge,  at  de  herefter  ikke  længer  kunde  eller  vilde 
bo  paa  Kjøbenhavns  Slot  som  hidtil;  alle  deres  Møbler 
bleve  derfor  førte  hen  paa  Charlottenborg,  som  de 
ejede  efter  Moderen,  og  der  skulde-  eller  kunde  de 
holde  Hof  om  Vinteren;  om  Sommeren  havde  de 
Valget  imellem  Jægerspris,  Dronninglund  og,  som 
nævnt,  Vemmetofte.  I  August  Maaned  1721  kom 
Søskendeparret  til  Vemmetofte  for  der  at  nyde  noget 
af  den  milde  Aarstid.  De  kom  ingenlunde  med  den 
Hensigt  at  tage  fast  Bopæl  der;  de  havde  tænkt  hen- 
imod  Vinteren  at  drage  ind  til  deres  Bolig  paa  Char- 
lottenborg Slot.  Imidlertid  befandt  de  sig  saa  vel 
paa  Vemmetofte,  at  de  besluttede  sig  til  at  blive 
der,  da  Hoflivet  i  Kjøbenhavn  herefter  næppe  mere 
vilde  blive  tiltrækkende  for  dem,  siden  Anna  Sophie 
Reventlow  var  kommen  til  at  sidde  til  Højbords  som 
Dronning. 

I  det  samme  Aar  1721,  da  Prins  Carl  og  Prinsesse 
Sophie  Hedevig  forbleve  paa  Vemmetofte,  vilde  Kong 
Frederik  IV  fejre  sin  Fødselsdag  den  Ilte  Oktbr. 
tilligemed  Dronning  Anna  Sophie  paa  Vallø.  Kron- 
prins Christian  tilligemed  sin  her  til  Landet  nysan- 
komne   Brud    Kronprinsesse    Sophie    Magdalene    var 

fulgte  med  derud.  Et  Par  Dage  efter  kom  hele  den 
kongelige  Familie  for  at  hilse  paa  Herskabet  paa  det 
ikke  langt  bortliggende  Vemmetofte.  Ihvor  nødigt  de 
end  vilde,  maatte  Prins  Carl  og  Prinsesse  Sophie 
Hedevig  tage  imod  Kongen  og  dem,  der  fulgte  ham, 
da  han  havde  meldt  sig  forud.  Der  var  derfor  ikke 
andet  at  gøre  end  gøre  gode  Miner  til  slet  Spil.  Alt 
blev  derfor  arrangeret  saa  festligt  som  muligt,  og 
Slottets  Køgemester  gjorde  sin  bedste  Flid,  saa  Kongen, 
Dronning  Anna  Sophie,  Kronprinsen  og  Kronprinsessen 
ble  ve  „kosteligt  trakterede",  som  der  staar  i  Beret- 
ningen derom. 

Man  kan  forestille  sig  den  Overvindelse,  det  har 
kostet  Prins  Carl  og  hans  Søster,  at  skulle  beværte 
Anna  Sophie  som  Dronning;  —  om  Situationen  er 
bleven  forsødet  ved  det  Indtryk,  de  fik  af  Kron- 
prinsesse Sophie  Magdalene,  —  det  var  her  første 
Gang,  de  saa  hende,  —  er  vistnok  mere  end  tvivl- 
somt. Om  Kronprinsessen  skriver  den  franske  Ge- 
sandt efter  det  Indtryk,  hun  havde  gjort  paa  ham : 
„Hun  er  kun  lidet  behagelig  af  Ansigt,  taler  kun  lidt, 
og  synes  at  have  Afsky  for  Menneskeslægten" ;  der- 
imod skriver  han  om  Prinsesse  Sophie  Hedevig: 
„Hun  er  en  fuldendt  Dame,  har  en  meget  dannet 
Forstand;  hendes  Konversation  er  behagelig,  og  der 
er  megen  Mildhed  og  Artighed  udbredt  over  hendes 
Væsen." 

Man  vil  af  ovenstaaende  Udtalelse  forstaa,  at  der 
var  en  himmelvid  Forskel  paa  Kronprinsesse  Sophie 
Magdalenes  og  Prinsesse  Sophie  Hedevigs  Maade  at 
være  paa,  saa  denne  var  ikke  fristet  til  at  bo  nær- 
mere ved  hin  for  des  lettere  at  kunne  omgaaes  hende 
noget  mere,  som  ellers  var  rimeligt. 

Inden  ret  længe  efter  Kongens  Besøg  paa  Vemme- 
tofte faldt  hans  Søster  Prinsesse  Sophie  Hedevig  i 
en    heftig    Sygdom,    der    en    Tid    antog    en    livsfarlig 

Karakter,  saa  det  tiere  Gange  hed  sig  i  Kjøbenhavn, 
at  hun  var  død;  omsider  lioni  imidlertid  Budskabet 
om,  at  hun  var  kommen  over  Sygdommen,  og  som 
hun  bedredes,  tabte  hun  mere  og  mere  Lysten  til 
som  ellers  at  tilbringe  Vinteren  i  Kjøbenhavn.  I 
Novbr.  1721  skriver  Hofchefen  paa  Vemmetofte: 
„Begge  deres  Kgl.  Højheder  Prins  Carl  og  Prinsesse 
Sophie  Hedevig  befinde  sig  meget  vel  i  deres  En- 
somhed; —  vi  andre  ligesaa,  og  have  ikke  Aarsag 
til  andet.     Vi  forblive,  hvor  vi  ere. " 

Efter  at  Prins  Carl  havde  anvendt  store  Bekost- 
ninger paa  Ombygningen  og  Indretningen  af  Vemme- 
tofte, for  at  det  kunde  være  skikket  til  den  store,  vel- 
gørende Stiftelse  som  Frøkenkloster,  stod  det  nu  fær- 
digt, men  da  det  endnu  manglede  de  fornødne  Midler 
til  at  træde  i  Virksomhed,  naar  det  skulde  tænkes 
at  kunne  staa  paa  egne  Ben  i  Fremtiden,  var  der 
ikke  andet  for  at  gøre  end' vente,  til  de  nødvendige 
Pengesummer  vare  blevne  samlede,  og  i  den  Tid 
kunde  Prins  Carl  og  Søsteren  med  frelst  Samvittighed 
bruge  Lokaliteterne. 

Paa  Vemmetofte  levede  det  kongelige  Søskendepar 
i  stor  Endrægtighed,  Fred  og  Tilfredshed,  og  havde 
begges  Helbred  været  noget  bedre,  vilde  alt  have 
været  efter  Ønske. 

Til  at  befordre  Herskaberne  var  der  Heste  nok 
paa  Stald.  Prins  Carl  havde  arvet  sin  Faders  store 
Passion  for  Heste,  saa  der  var  vistnok  et  større  Heste- 
hold, end  der  just  behøvedes,  skønt  Vejene  vare  daar- 
lige  dengang,  saa  der  var  altid  6  Heste  for  det  høje 
Herskabs  Karosser  paa  de  lange  Ture.  Til  Trossets  Be- 
fordring have  Herskabet  Lov  til  een  Gang  om  Aaret  at 
rekvirere  44  Bøndervogne  paa  Turen  til  Kjøbenhavn 
og  69  Bøndervogne,  naar  Rejsen  gjaldt  Jægerspris. 

For  at  være  sin  egen  Gæstgiver  købte  Prins  Carl 
i  1723  en  Gaard  paa  Torvet  i  Kjøge;    her   spiste   han 

saa  til  Middag  paa  Henturen  til  Kjøbenhavn  og  over- 
nattede paa  Tilbageturen. 

Prins  Carl  var  en  Ynder  af  Jagtsporten;  foruden 
de  Skove,  der  hørte  til  Vemmetofte,  indkøbte  han 
flere  andre  for  at  have  et  endnu  større  Jagtterrain. 
Han  drev  ogsaa  Falkejagt,  og  Falkonereren  havde  sit 
eget  Hus;  ligeledes  var  der  Fasaneri,  og  han  holdt 
en  Mængde  Duer. 

I  Prinsens  Forgemak  var  der  Billard.  Ogsaa  spil- 
ledes der  Skak,  og  et  .,Coquillespil"  omtales  uden 
nærmere  at  bestemmes. 

Hvad  Prinsesse  Sophie  Hedevig  angaar,  da  havde 
hun  foruden  Frugt-  og  Blomsterhaven  et  dejligt  Lyst- 
hus med  Altan,  som  for  svage  Folk  var  god  for  alle 
Vinde  og  i  al  Slags  Vejr.  Lysthaven  dér  blev  med 
Aarene  det  mest  fuldendte  Anlæg  i  Datidens  Stil. 
Hovedpartiet  bestod  af  Prinsens  og  Prinsessens  Navne- 
chifre i  broget  Blomsterflor  med  kongelige  Kroner 
over,  som  var  udført  i  stor  Maalestok.  Om  Som- 
meren var  der  portative  Alléer  af  Myrter,  Laurbær- 
og  Orangetræer.  Prinsesse  Sophie  Hedevig  havde 
ogsaa  tamme  Raadyr,  der  dels  stode  i  Indelukke, 
dels  gik  frit  omkring  ved  Slottet;  ligeledes  havde 
hun  Paafugle,  Kanariefugle  og  endelig  Høns  i  talløs 
Mængde.  Prinsessen  gav  sig  ogsaa  af  med  at  op- 
drætte Silkeorme.  Man  erfarer  ligeledes,  at  der  gøres 
en  Væv  til  hende,  og  at  hun  med  Sølvfilernaale  filerer 
Fiskegarn  og  Fuglenet.  Hyrdetiden  træder  os  i  Møde 
i  sin  hele  Idyl,  naar  man  ser,  at  Prinsessen  har  sit 
eget  „lille  Køkken",  sine  egne  „unge  Køer"  og  sin 
egen  „Mælkestue". 

Den  største  Glæde  og  Nj'^delse  har  Prinsessen  vist- 
nok haft  af  en  sølvbeslagen  Kasse,  der  gemte  hendes 
Farver  og  Pensler,  thi  ikke  færre  end  22  Blomster- 
stykker, 8  Genrestykker,  4  Bibelstykker  og  dertil  7 
Portræter  har  man   af  hende;  af  disse  ere  Billederne 

af  Dronning  Charlotte  Amalie,  Tsar  Peter  den  Store 
og  hans  Gemalinde  Tsarinde  Catharina  de  mest  be- 
kendte. Prinsesse  Sophie  Hedevig  dyrkede  ogsaa 
Mnsik;  thi  paa  Rosenborg  opbevares  hendes  kostbart 
indlagte  Guitar,  der  bærer  hendes  Navnetræk. 

Ved  Hofholdningen  paa  Vemmetofte  var  der  tre 
besværlige  Poster,  nemlig:  Drikkevand,  Fisk  og  Vildt. 
Vel  var  Vandet  paa  Vemmetofte  blevet  forbedret  ved 
den  nye  Brønd,  Prins  Carl  havde  ladet  grave  i  Slots- 
gaarden,  men  da  de  kongelige  Højheder  formodentlig 
aldrig  havde  faaet  andet  Drikkevand,  naar  de  vare 
paa  Sjælland,  end  Vand  fra  Maglekilde  ved  Roskilde, 
ansaas  det  for  fornødent,  at  de  fremdeles  forsynedes 
med  Vand  fra  denne  sprudlende  Kilde,  og  der  holdtes 
derfor  en  Vandvogn,  der  ikke  havde  andet  at  tage 
Vare  paa,  end  Uge  efter  Uge  at  være  paa  Vej  til  Magle- 
kilde for  der  at  hente  Vand  til  det  høje  Herskab.  Da 
Afstanden  var  c.  6  Mile  imellem  Roskilde  og  Vemme- 
tofte, vil  man  kunde  forstaa,  hvor  omstændeligt  og 
kostbart  det  var  at  fremskaffe  blot  denne  ene  For- 
brugsartikel. 

Da  Vemmetofte  Jagtrevier  langtfra  formaaede  at 
præstere  det  fornødne  Vildt  til  Taflets  daglige  For- 
syning, afgik  der  ligeledes  hver  Uge  en  Vogn  til 
Jægerspris  efter  Vildt,  da  dette  i  de  derværende  Moser 
og  Skove  fandtes  i  ønskelig  Mængde. 

Ferskvandsfisk  havdes  dog  paa  Vemmetofte,  og 
skortede  det  lidt  derpaa,  kunde  der  altid  faaes  fra 
Gisselfeldt.  Med  Hensyn  til  Saltvandsfisk,  da  havde  et 
Par  Strand-Fiskere  under  Højstrup  Gods  deres  Huse 
paa  billigt  Fæste,  mod  at  de  altid  først  falbød  deres 
Fangst  paa  Vemmetofte. 

Prinsesse  Sophie  Hedevig,  som  da  gik  i  sit  12te  Aar, 
blev  i  Aaret  1689  forlovet  med  sit  Søskendebarn  Kron- 
prins Johan  Georg  af  Sachsen ;  Aftalen  eller  Forlovelsen 
stod    ved    Magt    2^/2   Aar,    da    Kurfyrst    Johan    Georg 

hævede  Partiet,  saasnart  han  havde  besteget  den 
sachsiske  Trone,  og  dette  Brud  skete  ikke  under  den 
heldigste  Form,  saa  det  afstedkom  en  Del  Vrede  og 
Forstemthed  hos  Brudens  Fader. 

Senere  hen  var  Christian  V  ude  at  se  sig  om  efter 
et  andet  endnu  bedre  Parti  for  denne  sin  Datter. 
Fra  Slutningen  af  Aaret  1694  til  1697  underhandlede 
Kongen  om  sin  Datters  Ægteskab  med  Kejser  Leo- 
pold I's  Søn,  den  senere  Kejser  Joseph  I,  paa  Betingelse 
af,  at  hun  skulde  være  Katolik,  Kong  Christian  V 
vilde  grumme  gerne  have,  at  hans  Datter  skulde  gøre 
dette  glimrende  Parti,  men  han  hverken  vilde  eller 
kunde  tvinge  hende  til  at  skifte  Tro,  men  maatte 
overlade  det  til  hendes  fri  Bestemmelse.  Kejseren  paa 
sin  Side  vilde  gerne  vide,  hvorledes  Prinsesse  Sophie 
Hedevig  egentlig  saa  ud,  og  sendte  derfor  et  Par  Por- 
trætmalere herop  til  Danmark  for  at  tage  et  Billede 
af  hende.  I  den  Anledning  skriver  Christian  V  i  sin 
Dagbog  i  1696  den  28de  April:  „Lod  jeg  affmalle  alf 
en  aff  de  tou  Mallere,  Cur  Pfaltz  haffuer  hidsent  for 
at  affmalle  vorisz  Datter  Prinsesse  Sophi  hedewig  for 
den  romerske  Konge". 

I  det  store  Skridt  at  skulle  forandre  Tro  fra 
luthersk  til  romersk  katolsk  for  i  sin  Tid  at  blive 
Kejserinde  var  der  ingen,  der  overtalte  eller  raadede 
Sophie  Hedevig  til,  saa  hun,  den  18aarige  Prinsesse, 
ledede  sig  selv,  og  hun  viste  ved  den  Lejlighed,  hvad 
hun  var  for  en  Personlighed,  idet  hun  gav  sig  til  at 
studere  den  lutherske  Kirkes  Væsen  og  Skrifter  i 
dens  Modsætning  til  Katolicismen  og  vedblev  dermed 
i  to  Aar,  indtil  hun  fik  en  urokkelig  Overbevisning 
om  Sandheden  i  Luthers  Paastande,  der  altid  støttede 
sig  til  Evangeliets  rene  Ord.  Navnlig  kunde  hun  ved 
at  læse  derom  ikke  forstaa,  at  Katolikerne  ikke  brugte 
begge  Naademidlerne  i  den  hellige  Nadver  efter  Ord- 
lyden af  Christi  klare  Udsagn. 

Underhandlingerne  i  dette  Trosanliggende  har  vist- 
nok taget  Kejseren  for  hmg  Tid,  thi  den  Ilte  Septbr. 
16%  skriver  Kong  Christian  V  i  sin  Dagbog:  „Kom 
en  Expres  Curerer  fra  Chur  Fyrsten  aff  Pfaltz  med 
it  bref  til  mig,  at  jeg  maatte  erklere  mig,  att  P. 
Sophie  hedewig  \vil  antage  den  Catolsche  Religion." 

Uagtet  al  Overtalelse  fra  den  katolske  Gejstliges 
Side,  der  var  sendt  hertil  fra  Wien,  var  Prinsesse 
Sophie  Hedevig  dog  lige  standhaftig  i  sin  inderste 
Overbevisning  og  kunde  ikke  bekvemme  sig  til  al 
give  efter.  I  sin  Dagbog  skriver  saa  Kong  Christian  V 
i  Februar  1697:  „at  Sophie  Hedevig,  uagtet  al  anvendt 
Eloqvence  fra  den  katolske  Gejstliges  Side,  ikke  er 
bevæget  til  nogen  Religionsforandring,  saa  at  det  med 
Ægteskabet  er  saa  godt  som  forbi;"  —  nogen  Tid 
efter  sendtes  der  virkelig  Afbud. 

Det  var  ikke  af  nogen  anden  hemmelig  Tilbøje- 
lighed, at  Sophie  Hedevig  afslog  Partiet  med  Kejser 
Joseph  I,  men  det  var  et  ubetinget  Offer,  hun  bragte 
sin  lutherske  Kirke;  —  som  der  blev  sagt  mange 
Aar  efter  ved  hendes  Baare  af  den  kgl.  Confessio- 
narius  Vegener:  ..Hun  holdt  det  for  en  større  Herlighed 
at  være  en  oprigtig  Tjenerinde  i  Kirken  end  en  mægtig 
Kejserinde  i  Verden". 

Senere  hen  var  der  en  Hertug  af  Mecklenborg, 
<ler  anholdt  om  hendes  Haand,  men  det  vilde  hun 
nu  ejheller;  ligesom  da  hendes  Moder  Dronning 
Charlotte  Amalie  bestræbte  sig  for  at  faa  et  Parti  i 
Stand  imellem  Sophie  Hedevig  og  den  svenske  Konge 
Carl  XII  for  at  udjevne  al  Strid  imellem  Sverig  og 
Danmark  for  bestandigt,  og  vist  var  det,  at  var  der 
nogen,  der  maatte  kunne  være  Fredens  Sendebud, 
saa  maatte  det  vel  netop  være  Prinsesse  Sophie 
Hedevig.  Fra  dansk  Side  arbejdedes  der  meget 
derpaa,  og  ved  mange  Midler,  i  Aarene  1697,  98  og  99, 
dog  under  stærk  Modstand  af  den  svenske  Enkedron- 

ning  Hedevig  Eleonore  (Kong  Carl  X's  Enke).  Imid- 
lertid var  der  ogsaa  en  uovervindelig  Hindring  i  den 
desuden  alt  for  unge  Kong  Carl  XII's  bekendte  Lige- 
gyldighed for  det  smukke  Køn. 

Der  foreligger  ingensomhelst  Antydning  af,  at 
Prinsesse  Sophie  Hedevig  senere  hen  i  Livet  nogen- 
sinde fortrød,  at  hun  ikke  havde  indladt  sig  i  noget 
af  de  hende  tiltænkte  Ægteskaber. 


Efter  Prins  Carls  ovennævnte  Rejse  til  Italien  blev 
hans  Rejsekammerai  Kammerherre  Carl  Adolf  Plessen 
Hofchef  hos  ham,  og  senere  udnævntes  han  til  Over- 
kammerherre.  Prins  Carl  nærede  et  ubetinget  Ven- 
skab for  og  Tillid  til  Plessen,  og  de  to  lige  noble  og 
hæderlige  Mænd  supplerede  og  støttede  hinanden  i  at 
virke  og  gøre  det  gode  og  fandt  en  Glæde  og  Tilfreds- 
stillelse deri.  Plessen  var  i  de  daglige  Forhold  fuld 
af  Opmærksomhed  for  den  ofte  syge  Prins  Carls 
Ønsker,  og  personlig  meget  rig,  som  Plessen  var, 
viste  han  i  høj  Grad  et  uegennyttigt  Forhold  overfor 
Prins  Carl,  idet  han  stillede  sin  Formue  til  dennes 
Tjeneste,  naar  der  ikke  altid  var  Penge  i  den  prinse- 
lige Kasse  til  i  Øjeblikket  at  gøre  det  gode,  som  hans 
Hjerte  maatte  tilsige  ham. 

Samme  Carl  Adolf  Plessen  var  kun  elleve  Aar 
gammel,  da  hans  Moder  indebrændte  den  19de  April 
1689  ved  Amalienborgs  Brand;  han  blev  saaledes  op- 
dragen uden  moderlig  Vejledning,  og  han  traadte  ud 
i  Livet  som  et  fuldkomment  Verdensmenneske.  Man 
kan  forstaa  ham,  da  han  senere  gik  i  sig  selv,  at  han 
kunde  udtale  sin  „Unzufriedenheit  mit  seinen  friiheren 
Jahren".  Omslaget  indtraadte  hos  ham  med  det 
religiøse  Livs  Vækkelse,  da  han  paa  en  Rejse 
bragtes  i  Forbindelse  med  Teologerne  i  Halle,  navnlig 
Dr.  Francke.    Da  Plessen  senere  blev  ansat  hos  Prins 

Carl  og  dernæst  kom  i  nærmere  Bekendtskab  med 
den  trosstærke  Prinsesse  Sophie  Hedevig,  fandt  del 
christelige  Livsprincip  nu  end  yderligere  levende  Ind- 
gang hos  ham.  Ugift,  uafhængig  og  rig,  som  Plessen 
var,  dannede  han  et  udmærket  Supplement  til  det 
høje  Søskendepar  paa  Vemmetofte,  som  han  kom  til 
at  tjene,  og  med  hvilket  han  i  Hjertelag  og  Kærlighed 
til  Næ'sten  sympatiserede  saa  udmærket  godt. 

Saavel  for  Prins  Carls  Broder  Kong  Frederik  IV 
som  for  Dronning  Anna  Sophie  var  det  en  Torn  i 
Øjet,  at  Overkammerherre  Plessen  var  en  saa  intim 
Ven  af  Prins  Carl.  En  Dag,  da  denne  tilligemed 
Plessen  kom  kørende  til  Kjøbenhavns  Slot,  sagde 
Frederik  IV  spydig  til  en  af  sine  Kavalerer:  „Se!  der 
kommer  Prins  Pless  tilligemed  min  Broder  Carl" ; 
Kongen  vilde  vel  dermed  sigte  til,  at  hans  Broder 
var  i  Plessens  Lomme,  hvilket  imidlertid  ingenlunde 
stemmede  med  Virkeligheden;  thi  var  Prins  Carl  end 
svag  af  Helbred,  var  han  dog  en  Personlighed,  som 
ikke  lod  sig  viljeløs  lede,  selv  af  en  Mand  som 
Plessen.  I  hvor  lidt  end  Kong  Frederik  IV  ellers 
satte  Pris  paa  Overkammerherre  Plessen,  saa  vi 
ovenfor,  at  han  bejlede  til  hans  Velvilje  i  sin  Døds- 
.stund  for  at  skærme  Dronning  Anna  Sophie  mod  de 
onde  Dage,  som  befrygtedes,  naar  hendes  Konge  og 
Ægteherre  var  borte. 

Uagtet  Prinsesse  Sophie  Hedevig  havde  afslaaet  at 
indgaa  i  noget  af  de  ovenanførte  Ægteskaber,  saa  om- 
tales dog  flere  Steder,  at  hun  skal  have  været  hem- 
melig gift  med  ovennævnte  Overkammerherre  Carl 
V.  Plessen.  Historikeren  Fr.  Suhm  omtaler  det  som 
et  løst  Rygte,  et  „on  dit",  der  næppe  dengang  har 
betydet  mere  end  nu.  Den  franske  Gesandt  omtaler 
det  ogsaa,  men  nævner  det  som  noget,  der  udspredes 
af  onde  Tunger,  „Medisancen"  kalder  han  det,  det 
vil  da  sige,  det  er  noget,  som  Prinsesse  Sophie  Hede- 

vigs  og  Overkaminerherre  Plessens  Fjender,  Dronning 
Anna  Sophie  (Rewentlow)  og  hendes  Parti,  vide  at 
fortælle. 

Det  kan  ikke  nægtes,  at  ingen  bedre  Vaaben 
kunde  gives  Frederik  IV  og  hans  Anna  Sophie  mod 
Prinsesse  Sopie  Hedevig  og  Plessen,  der  aldrig  havde 
villet  bøje  sig  for  Anna  Sophie,  selv  efter  at  hun  var 
bleven  Dronning. 

Var  dette  Giftermaalsrygte  end  ikke  Sandhed,  saa 
maa  det  siges  at  kunne  være  Sandhed,  især  for  Anna 
Sophie,  der  gerne  ønskede  at  faa  Lejlighed  til  at 
maale  Sophie  Hedevig  med  sin  egen  Alen.  Det  er 
utroligt,  at  et  Ægteskab  skulde  have  bestaaet  imellem 
Prinsesse  Sophie  Hedevig  og  Overkammerherre  Plessen, 
disse  Personer,  der  dannede  et  saa  skarpt  politisk  Parti 
mod  det  regerende,  uden  at  der  af  deres  Modstandere, 
selve  Hoffet,  til  Bestyrkelse  for  det  løse  Rygte  har 
været  opgivet  eller  kunnet  opgives,  naar,  hvor,  og  af 
hvem  delte  Ægteskab  er  bleven  indviet.  Skulde 
Ægteskabet,  saafremt  det  virkelig  eksisterede,  være 
sket  i  Dronning  Charlotte  Amalies  Levetid,  som  det 
vel  nærmest  er  at  antage,  da  bliver  det  ligesaa  umu- 
ligt at  tænke  sig,  at  denne  Dronning  skulde  have 
været  en  rolig  Tilskuer  derved,  som  at  tænke  sig, 
—  efter  hvad  der  berettes  om  Forholdet  mellem 
Prinsessen  og  hendes  Moder,  —  at  Prinsesse  Sophie 
Hedevig  skulde  have  villet  tilføje  sin  Moder  en  saadan 
Krænkelse. 

Ved  Dronning  Charlotte  Amalies  Død  1714  var 
Prinsesse  Sophie  Hedevigs  Brystsvaghed  saa  stærkt 
udviklet,  at  man  efter  den  Tid  ikke  kan  fmde  noget 
Punkt,  til  hvilket  Ægteskabsrygtet  kan  henføres.  Det 
falske  Rygte  om  Prinsesse  Sophie  Hedevigs  hemmelige 
Ægteskab  kom  først  frem  samtidig  med  hendes  Mod- 
standerinde  Anna  Sophies  Forbindelse  med  Kong  Fre- 
derik IV,   og   naar   den   kgl.    Confessionarius   Vegener 

mange  Aar  efter  i  Ligtalen  over  Prinsesse  Sophie 
Hedevig  anfører:  „Hendes  Gerninger  skulle  prise 
hende  i  Fortene'-  (Salonios  Ordspr.  31-31),  og  he- 
tydningsfuldt  tilføjer  „mod  alle  hendes  Bagtalere",  da 
kunde  der  efter  den  Agtelse,  Prinsesse  Sophie  Hedevig 
nød  over  hele  Landet,  kun  tænkes  paa  ^.Medisancen". 
Naar  vi  antage,  at  Prinsesse  Sophie  Hedevigs  be- 
gavede og  udviklede  Personlighed  i  høj  Grad  har 
draget  Plessen  til  sig,  og  at  Livet  i  hendes  umiddel- 
bare Omgivelse  har  været  saa  meget  for  ham,  al  han 
derfor  er  forbleven  ugift,  saa  er  derhos  ikke  blot  vist, 
at  Sophie  Hedevigs  Livs  Interesse  var  en  afgjort  reli- 
giøs, før  Plessen  kom  og  hun  nærmere  lærte  ham  at 
kende,  men  og  at  det  religiøse  og  moralske  hos  ham 
var  —  eller  maaske  snarere  først  efter  Bekendtskabet 
med  Prinsesse  Sophie  Hedevig  blev  —  i  den  Grad 
Grundtonen  i  Plessens  Karakter,  at  det  ikke  mindre 
hos  ham  end  hos  hende  kunde  danne  Grundlaget  for 
et  Forhold  mellem  dem,  der  ikke  gik  udenfor  Person- 
lighedernes og  Anskuelsernes  Overensstemmelse. 


Prins  Carl  ikke  alene  ombyggede  Vemmetofte  og 
indrettede  alt  til  dets  fremtidige  Brug  som  Kloster, 
naar  han  og  hans  Søster  vare  borte,  men  han  sørgede 
og  for  Skoler  paa  Godset,  ja  oprettede  endog  en 
Stiftelse  for  gamle  og  affældige  Arbejdere.  Han  byg- 
gede og  gav  saameget  bort  i  levende  Live,  at  der 
ingenlunde  var  Velstand  i  hans  Kasse,  da  han  døde 
den  8de  Juli  1729,  —  tværtimod,  der  var  Gjæld,  et 
Underskud  paa  95,000  Rdlr.,  hvoraf  der  skyldtes 
Overkammerherre  Ples.sen  74,000  Rdlr. 

Prinsesse  Sophie  vedgik  dog  Arv  og  Gæld  efter 
Broderen  og  paatog  sig  at  afdrage  og  afbetale  denne 
Gæld,  saa  godt  som  hun  forniaaede.  Vel  lykkedes 
det  hende  at  faa  al  Broderens  Gæld  afbetalt,  men  saa 

havde  hun  ejheller  megen  rørlig  Kapital  at  støtte 
Klosteret  med  ved  sin  Død. 

Omendskønt  Prinsesse  Sophie  Hedevig  tilbragte 
de  sidste  Maaneder  af  sit  Liv  til  Sengs,  beskæftigede 
hun  sig  dog  uafladelig  med  at  ordne  Forholdet  ved 
det  paatænkte  Vemmetofte  Kloster.  I  Modsætning  til 
Dronning  Charlotte  Amalie  vilde  Prinsesse  Sophie 
Hedevig  aldeles  ikke  have,  at  der  skulde  ses  paa  de 
Frøkeners  Ahner,  der  dér  bleve  optagne,  og  de  to 
Sedler,  der  indeholdt  Bestemmelse  herom,  vare 
skrevne  med  Blyant  paa  Prinsesse  Sophie  Hedevigs 
Dødsseng.  Paa  den  ene  Seddel  stod :  „von  Ahnen 
will  ich  nichts  wissen"  og  paa  den  anden  ligesom  for 
at  forstærke  det:  „Das  Præambulum  ist  also  gut; 
von  Ahnen  will  ich  nicht  gedacht  haben."  Tonen 
tyder  paa,  at  Dronning  Sophie  Magdalene  muligen 
har  gjort  Indvendinger  derimod. 

Den  13de  Marts  1735  døde  Prinsesse  Sophie  Hedevig, 
knap  58  Aar  gammel,  og  den  14de  Maj  samme  Aar 
begyndte  Vemmetofte  Kloster  sin  Funktion.  Over- 
kammerherre Carl  V.  Plessen  var  Klosterets  første 
Kurator,  Frøken  Barner  dets  første  Priorinde,  og 
7  Klosterfrøkener  toge  Bolig  der.  Overkammerherre 
V.  Plessen  forærede  Klosterdamerne  som  en  Velkomst- 
gave, til  deres  Befordring  et  Spand  af  seks  gule  Heste, 
foruden  betydeligere  Gaver  til  Klosteret  tidligere  som 
og  senere. 

Overkammerherre  v.  Plessen  havde  frabedt  sig  at 
blive  optaget  saavel  i  Prins  Carls  som  i  Prinsesse 
Sophie  Hedevigs  Testamente,  som  Plessen  siger:  .,da 
han  dels  var  rig  og  dels  havde  saa  mange  Minder  om 
Prins  Carls  og  Prinsesse  Sophie  Hedevigs  uskattelige 
Naade,  at  han  maatte  være  det  utaknemligste  Menneske, 
naar  han  ikke  venererede  dem  til  sin  Grav. "  Alligevel 
havde  Prinsesse  Sophie  Hedevig  nedskrevet  i  sit  Te- 
stamente,  at   Plessen   skulde  have  afdøde  Prins  Carls 

TalTelservice  af  Sølv,  som  med  alle  de  Ting,  der  hørte 
med  dertil,  udgjorde  over  17000  Lod  Sølv;  men  da 
den  uegennyttige  Plessen  nægtede  at  modtage  denne 
Gave,  gik  den  atter  ind  i  Boet  igen;  men  saa  udtalte 
Kong  Christian  VI  „som  et  Ønske  og  Befaling",  at 
Plessen  skulde  modtage  Prins  Carls  „Have",  som 
ogsaa  var  tillagt  ham,  hvilken  den  noble  Mand  saa 
maatte  finde  sig  i  at  modtage  efter  Kongens  ud- 
trykkelige Vilje. 

Overkammerherre  Carl  Adolf  v.  Plessen  var,  efterat 
have  fuldendt  sin  Gerning  paa  Vemmetofte,  i  de 
senere  Aar  Patron  for  St.  Petri  Kirke  i  Kjøbenhavn; 
han  ligger  og  der  begravet  og  har  foruden  andet 
skænket  Kirken  det  af  Krock  malede  Billede  „Christi 
Himmelfart-,  som  hænger  ved  Alterets  venstre  Side. 
Plessen  døde  i  Aaret  1758,  80  Aar  gammel. 


XXIII.     KONG  CHRISTIAN  VI  OG  DRON- 
NING SOPHIE  MAGDALENE. 

NAAR  dette  Kongepar  her  nævnes  under  eet,  da  sker 
det  ikke,  fordi  deres  samlede  Navne  have  en 
saa  god  Klang,  saaledes  som  f.  Eks.  Herluf  Trolles 
og  Birgitte  Gøyes;  men  fordi  den  gudfrygtige,  hæder- 
lige og  arbejdsomme  Kong  Christian  VI's  Person- 
lighed og  Regering  modtog  et  saadant  Indtryk  og 
Paavirkning  af  den  pietistiske,  noget  herskesyge  og 
pragtelskende  Dronning,  at  Totalbilledet  af  den  Tid, 
der  benævnes  efter  Christian  VI,  bærer  Præget  af 
Dronningen  ligesaameget  som  af  Kongen.  Det  var 
vel  for  en  Del  „for  den  kære  Husfreds  Skyld",  at 
hun  fik  denne  Indflydelse,  og  som  Følge  deraf  nk 
saamegen  Magt  og  saa  mange  af  sine  Landsmænd 
herind  i  Landet. 

Det  var  ingen  daarlig  Opdragelse,  Christian  VI 
havde  faaet  som  Prins,  kun  ikke  just  en  saadan,  som 
egnede  sig  for  den  vordende  Konge.  Hans  Opdragelse 
var  udelukkende  tysk,  og  han  talte  aldrig  Dansk,  naar 
han  kunde  undgaa  det.  Han  skrev  Fransk  korrektere 
end  Dansk,  bedre  end  nogen  af  hans  Forfædre.  Hans 
Religionslærer  i  Ungdommen  var  Pastor  J.  W.  Schrøder, 
som  var  Pietist  og  af  et  meget  tungsindigt  Gemyt.  Bi- 
skop Pontoppidan,  der  selv  var  Pietist,  men  af  et  lysere 
Livssyn,  skriver  om  Embedsbroderen  Schrøder:  „Var 
der  i  Kjøbenhavn  ikkun  5  retfærdige,   da   véd  jeg,  at 

den  gode  Sehrødcr  var  én  af  dem;  —  men  fandtes 
der  ligeledes  ikkun  5  aandelig  elendige  og  trøstes- 
løse, da  var  han  ogsaa  visselig  den  ene." 

Religionslæreren  Schrøders  Paavirkning  fortog  sig 
aldrig  hos  den  kongelige  Elev  i  de  følgende  Aar. 
Christian  Vis  Gudsfrygt  var  oprigtig,  ikke  Hykleri. 
Hans  Ungdom  havde  været  temmelig  glædesløs.  Han 
var  kun  l'.i  Aar  gammel,  da  Faderen  indgik  Dohhell- 
ægteskabet  med  Anna  Sophie  Reventlow  til  den  øvrige 
Kongefamilies  store  Sorg  og  Krænkelse. 

Faa  Maaneder  efter,  at  Frederik  IV  havde  ophøjet 
Anna  Sophie  Reventlow  til  Dronning,  rejste  Kronprins 
Christian  ud  for  at  finde  sig  en  Brud.  Da  Kronprinsen 
var  af  et  sædeligt  Gemyt  og  stærkt  paavirket  i  reli- 
giøs Retning,  vilde  han  gerne  have  en  Livsledsager- 
inde,  der  kunde  sympatisere  med  ham. 

Da  han  fra  sin  kongelige  Fader  i  Valget  af  Gemal- 
inde hverken  kunde  have  Støtte  eller  Vejledning, 
arrangerede  han  Sagen  paa  egen  Haand  ved  at  raad- 
føre  sig  med  tyske  Teologer,  og  de  henviste  ham  til 
det  lille  Brandenborg-Culmbach-Wewerlingenske  Hof, 
hvor  der  vare  flere  Døtre,  og  da  de  sad  i  meget  smaa 
Forhold,  vilde  en  Kongesøn  være  saare  velkommen 
der.  Kronprins  Christian  valgte  den  eet  Aar  yngre 
Prinsesse  Sophie  Magdalene;  hun  var  født  den 
28de  Novbr.  1700,  medens  Kronprins  Christian  var 
født  den  30te  Novbr.  1699. 

Prinsesse  Sophie  Magdalenes  Forældre  havde  14 
Børn;  Sophie  Magdalene  var  det  niende.  Hendes 
Barndom  havde  ingenlunde  været  solbeskinnet,  idet 
hun  i  fuldt  Maal  havde  lært  at  kende  Afsavn  og 
smaa  Kaar.  F'aderens  Fyrstendømme  var  lille  og 
forgældet,  og  han  maatte  pantsætte  det  til  Preussen. 
I  Aaret  1708  døde  Markgreven,  der  havde  høje 
Tanker  om  Betydningen  af  sin  fyrstelige  Byrd,  men 
som   aldrig   havde   kendt   andet  end   den  Ydmygelse, 

det  medfører,  naar  der  ikke  er  Midler  til  at  sætte 
den  fornødne  Glans  paa  den  fyrstelige  Stilling.  Der 
var  kun  6  Børn  i  Live,  da  Faderen  døde;  —  tryk- 
kende og  smaat  var  det  for  den  efterladte  Familie. 
Intet  Under,  at  Prinsesse  Sophie  Magdalene  greb  til 
med  begge  Hænder,  da  det  tilbødes  hende  at  blive 
Dronning  over  to  Riger. 

Paa  den  Tid,  da  Kronprins  Christians  Forlovelse 
fandt  Sted,  opholdt  Prinsesse  Sophie  Magdalene  sig 
paa  Slottet  Pretsch  i  Sachsen  hos  den  polske  Konge 
Augusts  Dronning,  hos  hvem  hun  havde  været  et 
Par  Aar. 

Den  16de  Juli  1721  kom  Kronprins  Christian  til 
Slottet  Pretsch;  den  næste  Dag  skete  Forlovelsen  paa 
et  Bal.  Den  19de  Juli  skrev  Kronprinsen  hjem  om 
Tilladelse  til  Giftermaalet ;  et  sammentykkende  Svar 
kom  den  29de  Juli.  I  Mellemtiden  havde  han  besøgt 
Slægtningen,  den  polske  Konge  August  II  i  Dresden. 
Denne  var  saa  galant  at  ville  gøre  Brylluppet. 

Dette  fejredes  den  7de  August  1721  med  stort 
Taffel  og  Dans.  Ud  paa  Aftenen  tog  Grev  Flemming, 
der  repræsenterede  den  polske  Konge,  og  Kammer- 
herre Solms  hver  et  Lys,  og  med  Musiken  i  Spidsen 
dansede  disse  to  Herre  med  hele  Selskabet  det  nygifte 
Par  til  Brudekammeret,  hvor  det  efterat  være  gaaet 
til  Sengs  modtog  Gratulation  af  den  polske  Dronning 
og  de  høje  kvindelige  Standspersoner. 

Det  er  næppe  nogensinde  senere  gaaet  saa  lystigt 
til  ved  Christian  VI's  Hof,  men  da  den  polske  Konge 
bekostede  Gildet,  har  det  unge  Brudepar  været  nødt 
til  at  tude  med  de  Ulve,  det  var  iblandt. 

Den  polske  Konge  August  II  (den  Stærke)  var  en 
Søn  af  den  danske  Prinsesse  Anna  Sophie. 

Paa  Eftersommertiden  kom  det  unge  Par  til  Dan- 
mark. Da  Efteraaret  i  1721  var  meget  regnfuldt,  og 
man  gerne  vilde  have  nogenlunde  godt  Vejr  til  Kron- 

prinsesse  Sophie  Magdalenes  festlige  Indtog  i  Kjøben- 
havn,  men  det  ikke  lod  til  at  ville  indfinde  sig,  blev 
man  enig  om,  uigenkaldelig  at  fastsætte  Dagen  til 
den  18de  Decbr.,  paa  hvilken  Dag  Indtoget  saa  foregik 
i  det  samme  Søle,  som  det  hele  Tiden  forud  havde 
været.  Indtoget  udgik  fra  Prins  Carls  Have,  som  var 
i  det  nuværende  Blaagaardskvartér.  Kronprins  Chri- 
stian red  foran  sin  Gemalindes  Vogn,  og  hans  Søster 
Charlotte  sad  ved  hendes  Side.  Kronprinsesse  Sophie 
Magdalene  blev  først  modtaget  paa  Kjøbenhavns  Slot 
„inde  i  Gemakket"  af  Kongen  og  Dronning  Anna 
Sophie. 

Saalænge  Frederik  IV  levede,  maatte  Kronprinsesse 
Sophie  Magdalene  underordne  sig;  der  var  derfor  ej- 
heller  nogen  Forlystelse  ved  Hoffet,  som  jo  Kron- 
prinsen og  hans  Gemalinde  maatte  og  kunde  tage 
Del  i,  men  næppe  havde  Christian  VI  besteget  Tronen, 
førend  Dronning  Sophie  Magdalene  med  al  pietistisk 
Hensyn  benyttede  sit  Herredømme  i  de  nye  Forhold. 

Som  ovenfor  bemærket,  opholdt  Frederik  IV  og 
Dronning  Anna  Sophie  sig  gerne  paa  Fredensborg 
Slot.  I  Kong  Christian  Vis  Tid  stod  Fredensborg 
Slot  saa  temmelig  forladt. 

Det  var  kun  sjeldent,  at  Christian  VI  og  Sophie 
Magdalene  gæstede  dette  Slot,  hvor  Frederik  IV  og 
Anna  Sophie  havde  henlevet  saamange  lykkelige 
Dage,  og  som  netop  derfor  maatte  have  lidet  til- 
trækkende for  den  nye  Hersker  og  endnu  mindre  for 
Dronning  Sophie  Magdalene.  Hvor  Anna  Sophie  havde 
boet,  vilde  Sophie  Magdalene  ikke  bo,  altsaa  heller- 
ikke her,  og  Christian  VI  sagde  Ja  til  alt,  hvad  hans 
Dronning  vilde.  Kongeparret  opholdt  sig  afvekslende 
paa  Frederiksberg,  Hørsholm,  Frederiksborg,  Palæet 
i  Kalveboderne,  ja  endog  paa  Rosenborg,  men  der- 
imod næsten  aldrig  paa  Fredensborg  eller  Kjøben- 
havns Slot,   hvilket  sidste  Frederik  IV  dog   med  stor 

Bekostning  havde  ladet  ombygge,  men  efter  c.  4  Aars 
Forløb  maatte  det  gamle  Slot  falde  for  Dronning 
Sophie  Magdalenes  Ønske.  I  dets  Sted  rejste  der  sig, 
i  Aarene  1733 — 1740,  bygget  paa  omtrent  1000,  i 
Grunden  nedrammede  Mastetræer,  et  nyt  Slot  af 
umaadelige  Dimensioner  og  udstyret  med  en  Pragt, 
der  ikke  stod  i  noget  rimeligt  Forhold  til  Danmarks 
og  Norges  Indtægtskilder. 

For  at  skaffe  bedre  Plads  til  det  paatænkte  Slot 
maatte  der  købes  14  paa  Slotsholmen  liggende  Huse 
til  Nedrivning.  Den  Arbejdsstyrke,  der  anvendtes  paa 
selve  Byggepladsen,  angaves  til  2000  Mand  hver  Dag; 
til  Haandlangerarbejde  og  deslige  brugtes  Soldater. 
Slottet  kostede  2,700,000  Rdlr.,  deraf  til  Marmorbroen 
50,600  Rdlr.  og  til  Slottets  Møbler  88,000  Rdlr. 

Grundstenen  til  Christiansborg  Slot  blev  lagt  den 
21de  April  1733.  Den  Sølvmurske,  som  Christian  VI 
benyttede  ved  denne  Lejlighed,  blev  senere  brugt  af 
Frederik  VII,  da  han  den  25de  Aug.  1861  nedlagde 
Grundstenen  til  St.  Johannes  Kirke  paa  Nørrebro. 

I  Kong  Christian  VI's  og  Dronning  Sophie  Magda- 
lenes Regeringstid  var  der  Raad  til  al  Ting,  naar  det 
gjaldt  Kronens  Glans;  saaledes  anskaffedes  der  ogsaa 
dengang  et  Guld-Taffelservice  til  c.  600,000  Kroner, 
som  vejede  flere  Tusinde  Lod  og  var  forfærdiget  af 
Mesteren  Juveler  Gullmann  i  Augsburg.  Det  op- 
bevaredes paa  Rosenborg.  I  Aaret  1813,  da  Danmark 
var  i  Pengenød,  lod  Kong  Frederik  VI  Størstedelen 
af  dette  Guldservice  afgive  til  Mønten  for  deraf  at 
lave  Guldpenge.  Nu  er  der  derfor  kun  Guldservice 
til  et  indskrænket  Antal  Kuverter  tilbage.  Da  den 
unge  Kejser  Vilhelm  II  var  her  i  Besøg  1890,  var 
dette  i  Brug. 

De  danske  Kongers  Tronstol  paa  Rosenborg  er  af 
Narhvalstænder  og  forsynet  med  otte  allegoriske 
Metalfigurer;  øverst  er  anbragt  et  Rigsæble,  hvorunder 

en  kostbar  Amethyst  indsættes  paa  Kroningsdagen. 
Denne  Tronstol  benyttedes  første  Gang  ved  Chri- 
stian V's  Salving  i  Aaret  1671.  I  Christians  V's  Tid 
eksisterede  der  kun  denne  ene  Tronstol.  Dronning 
Charlotte  Amalie,  der  var  reformeret,  blev  ikke 
kronet,  hvorfor  der  ikke  blev  anskaffet  nogen  Tron- 
stol til  hende;  derimod  bleve  begge  Frederik  IV's 
Dronninger  kronede,  og  en  Tronstol  var  anskaffet, 
men  da  Christian  VI's  Dronning  Sophie  Magdalene 
ikke  ønskede  at  bruge  den  samme  Tronstol,  som 
Dronning  Anna  Sophie  havde  benyttet,  blev  den  nu- 
værende Tronstol  anskaffet.  Denne  er  overdraget 
med  massivt  Sølv  og  forgyldt  paa  flere  Steder;  paa 
Tronhimlen  findes  to  Sølvfigurer.  Den  ældre  Tron- 
stol var  af  Træ,  sirlig  udskaaret  og  forgyldt.  Chri- 
stian VI  forærede  den  til  Slotsforvalter  Langhorn,  da 
Dronning  Sophie  Magdalene  havde  forsmaaet  at 
bruge  den. 

Uagtet  Kong  Frederik  IV  havde  ført  store  og  kost- 
bare Krige,  udvidet  og  forbedret  Kjøbenhavns  Slot, 
opført  240  grundmurede  Skoler  Landet  over,  gjort 
Rejser  til  Italien  og  betalt  sine  Amouretter  dyrt, 
saa  efterlod  denne  Konge  dog  et  Skatkammer  paa 
10  Millioner,  men  inden  10  Aar  var  omme  efter  hans 
Død,  maatte  der  laanes  formedelst  Christian  VI's  og 
Dronning  Sophie  Magdalenes  fælles  kostbare  Tilbøje- 
lighed til  at  bygge. 

Det  er  umiskendeligt,  at  hele  Christian  VI's  Re- 
gering, om  end  imod  Kongens  Vilje,  fik  en  Tyskhed, 
som  endnu  aldrig  var  naaet  under  de  oldenborgske 
Konger,  ligesom  Danmark  ej  i  den  nyere  Tid  har 
haft  en  Dronning,  der  var  mindre  elsket  af  det 
danske  Folk. 

Da  Dronning  Sophie  Magdalene  kom  til  Magten, 
blev  al  Skuespil  forbudt;  Dans  var  en  Vederstygge- 
lighed;   Musik    og   Kortspil    var    ogsaa    at  fordømme 

ligesom  al  anden  Lj^stighed;  kun  Hængehoveder  vare 
i  Kurs  hos  hende.  Da  Byen  ikke  kunde  more  sig, 
slog  Indvaanerne  sig  paa  Drik,  Spil  og  anden  Ud- 
skejelse. 

Om  Hoftet  skrives  der:  Der  var  Pragt  og  Glimmer 
nok  ved  Christian  VI's  Hof,  enten  det  saa  blev  holdt 
paa  Hirschholm  eller  andet  Steds,  men  intet  Liv  og 
Glæde.  Alt  stivnede  i  død,  aandløs  Ensformighed. 
Kavalererne  i  deres  med  Galoner  og  Guldbroderi 
overlæssede  Kjoler  og  Hofdamerne  i  deres  ballon- 
agtig udspilede  Rober  gabede  om  Kap  bag  deres 
Hatte  og  Vifter  i  de  gyldne  Sale.  Der  var  aldrig  Bal, 
Maskerade,  Skuespil  eller  anden  verdslig  Tidsfordriv 
ved  Hove,  en  sjelden  Gang  Karussel,  og  kun  paa 
kongelige  Personers  Fødselsdage  Kur  og  stort  Taffel; 
men  ogsaa  herfra  var  al  Munterhed  bandlyst.  Trom- 
peterne skingrede,  Hærpaukerne  buldrede  paa  Slots- 
pladsen og  Kanonerne  drønede,  naar  de  kongelige 
Herskabers  Skaal  blev  drukket,  men  Majestæterne 
sade  stive  og  kolde  under  de  gyldne  Tronhimle. 
Sjeldent  henvendte  de  Ord  til  nogen  af  de  tilstede- 
værende, og  et  skæmtefuldt  Ord  eller  en  spøgefuld 
Bemærkning  vilde  have  vakt  allerhøjeste  Mishag  som 
lidet  sømmeligt  for  en  ærbar  Christen  og  som  stridende 
mod  den  dybe  Ærefrygt,  der  skyldtes  Enevolds- 
herskeren  og  hans  ophøjede  Gemalinde.  Taffelet  var 
dækket  snart  i  Form  af  et  Kors,  snart  som  et  Anker, 
eller  som  et  C,  ja  endog  som  S.  M. 

Bag  Majestæternes  Stole  stode  opvartende  Kammer- 
herrer og  Kammerjunkere.  Kongen  spiste  kun  lidt, 
men  drak  temmelig  meget  i  Forhold  dertil;  og  som 
man  vel  kan  tænke,  fulgte  Hoffets  Herrer  det  af 
Monarken  givne  Eksempel :  at  Igde  Vinen  sig  herlig 
smage.  Navnlig  fandt  Hertugen  af  Wiirtemberg-Oels 
—  der  som  en  20  Aars  Yngling  i  1737  blev  General- 
major, Ridder  af  Elefanten  og  Chef  for  Hestgarden,  — 

Behag  i  at  tømme  de  fyldte  Pokaler  under  de  sking- 
rende Trompetfanfarer.  —  Hvad  Hoffets  Damer  an- 
gaar,  da  var  der  en  mærkelig  Forskel  paa  Dronning 
Anna  Sophies  og  hendes  kronede  Efterfølgerske  Sophie 
Magdalenes  Hofstater.  Medens  Dronning  Anna  Sophie 
samlede  de  skønneste  Kvinder  af  den  danske  Adel 
om  sig,  gjorde  Dronning  Sophie  Magdalene  lige  det 
modsatte;  thi  hun  synes  at  have  været  en  meget 
skinsyg  Natur  og  lod  derfor  ingen  Skønhed,  der  kunde 
fordunkle  hendes  egen,  —  ja  maaske  endog  tiltrække 
sig  Kongens  Opmærksomhed,  —  komme  til  Hove. 
Dronning  Anna  Sophie  raisonnerede  som  saa,  at 
smukke  Hofdamer  gjorde  mindre  Indtryk  paa  Fre- 
derik IV,  naar  han  saa  dem  hver  Dag,  og  i  hvert 
Fald  kunde  hun  bedre  bevogte  dem,  og,  som  den 
franske  Gesandt  skriver,  faa  dem  bort  og  forsørgede. 
Ude  af  Øje,  ude  af  Sind;  naar  en  kort  Stund  var 
gaaet,  havde  Kongen  snart  tabt  Interessen  for  den 
skønne  og  savnede  hende  ikke. 

Foruden  med  sine  talrige  Slægtninge  af  begge  Køn 
omgav  Sophie  Magdalene  sig  med  Damer,  hvis  lidet 
bedaarende  Ydre  gav  Anledning  til  at  tro,  som  der 
skrives,  „at  de  vare  med  samme  Flid  og  Møje  sam- 
menhentede  fra  alle  Jordens  Parter,  som  Skønhederne 
i  Tyrkens  Serail."  Vist  er  det  imidlertid,  at  hverken 
mundtlig  eller  skriftlig  Overlevering  véd  at  melde  om 
nogen  særlig  blændende  eller  bedaarende  Skønhed  ved 
Hoffet  i  Kjøbenhavn  paa  den  Tid.  RimeligA'is  har 
Dronning  Sophie  Magdalenes  Søster  Caroline  af  Ost- 
friesland  været  en  af  de  mest  indtagende  og  hendes 
Moder,  den  alderstegne  Markgrevinde  en  af  de  ær- 
værdigste Damer  ved  Hoffet  i  Christian  VI's  Tid. 

Naar  man  rejste  sig  fra  Aftentatlet,  spilledes  der 
stundom  et  Slag  Kort  et  Par  Timers  Tid;  men  alle- 
rede Kl.  11  om  Aftenen  var  alt  lukket  og  slukket  paa 
Slottet.     Alt   forgik   i   en  ensartet  Kedsommelighed.    I 

den  sidste  Halvdel  af  Christian  Vis  Regering,  da  den 
pietistiske  Retning  blev  endnu  mere  prædominerende, 
blev  Stilheden  ved  Hoffet  endnu  større;  Suk  og  Klage 
over  Verdens  Ugudelighed  blev  lydeligere.  Kongen  og 
Dronningen,  altsaa  selvfølgelig  ogsaa  Hoffet,  bivaanede 
Gudstjenesten  2  Gange  daglig  hver  Søn-  og  Helligdag. 

Proselytmageriet  blomstrede,  og  af  og  til  lod  en 
Jøde  sig  døbe,  hvilket  da  gerne  foregik  i  Hoffets 
Nærværelse.  Saadanne  Apostater  fik  i  Regelen  deres 
Omvendelse  vederlagt  i  klingende  Mønt  eller  Aarpenge 
af  Kongens  Kasse.  Christian  VI  skriver  i  sin  Dagbog: 
„d.  12.  Maj  1743,  Sonntag.  Ward  mein  Mohr  Ge- 
taufft,  bekam  den  Nahmen :  Christian  Sophius  Fride- 
rich  Ludwig  Carl." 

Negerbørn  lod  man  oplære  i  den  christelige  Reli- 
gion. Digteren  Johannes  Ewalds  Moder  havde  saaledes 
i  en  Del  Aar  „die  Mohrinn  Susanne"  i  Kost  og  Pension 
for  to  Daler  om  Ugen  foruden  særlig  Godtgørelse  for 
Klæder  og  Undervisning. 

Bispevielser,  Doktorpromotioner  og  lignende  Højtide- 
ligheder hædredes  i  Reglen  med  Hoffets  Nærværelse, 
ligeledes  de  højlærdes  Disputatser  paa  Universitetet, 
især  naar  Kongens  Skriftefader  den  meget  formaaende 
Dr.  Bluhme  optraadte. 

Naar  et  Orlogsskib  løb  af  Stabelen,  var  Kongehuset 
ligeledes  til  Stede,  og  Menigmand  kunde  da  i  Afstand 
faa  et  Glimt  af  Kongen  og  Dronningen  at  se,  som 
ellers  ikke  gik  ofte  paa;  thi  i  Arsenaler  og  Tøjhuse, 
paa  Holmen  og  Værfterne,  paa  Eksercerpladserne,  paa 
Byens  Gader  og  Torve,  hvor  Folket  færdedes,  saa 
man  ellers  aldrig  Kongen.  Majestæten  satte  ikke  videre 
Pris  paa  Ridning,  Vaabenøvelser  eller  Militærvæsen, 
elskede  kun  Jagten,  forsaavidt  han  i  al  Magelighed 
kunde  skyde  en  Hjort  eller  et  Raadyr.  Dronning 
Sophie  Magdalene  var  i  det  sidste  Stykke  mere  pas- 
sioneret.    De  Mønstringer,  Christian  VI  holdt,   vare   i 

Regelen  kun  glimrende  Parader  af  Elitekorpserne : 
Drabantgarden,  Kavalergarden,  samt  Garden  til  Hest 
og  til  Fods. 

Hvad  der  interesserede  Christian  VI  mere  end  fare- 
fulde Jagter  og  anstrengende  Eksercits,  var  den.  frede- 
lige Syssel  ved  Drejerbænken.  I  Aaret  1743  var  Kunst- 
drejeren Lorentz  Spengler  fra  SchafFliausen  kommen 
her  til  Landet,  og  han  kom  i  Tidens  Løb  til  at  give 
Kongerne  Christian  VI  og  Frederik  V,  samt  Dron- 
ningerne Sophie  Magdalene,  Louise  og  Juliane  Marie 
Undervisning  i  Drejerkunsten.  Paa  Rosenborg  op- 
bevares endnu  flere  af  deres  Arbejder,  saasom  en 
Elfenbensdaase,  drejet  af  Frederik  V,  en  meget  fin 
lille  Spinderok,  forfærdiget  af  Dronning  Louise  af 
England,  et  Elfenbensstempel  af  Dronning  Juliane 
Marie,  o.  s.  v.  Dronning  Sophie  Magdalenes  Drejelad 
forefindes  ligeledes  der. 

Ligesaa  lidt  som  Kongen  viste  Dronning  Sophie 
Magdalene  sig  for  Folket;  —  det  var  en  Gunst  og 
Lykke,  som  kun  blev  den  udkaarne  Adelskreds  ved 
Hove  til  Del;  men  selv  der  viste  Dronningen  sig  i 
majestætisk  tilbageholdende  Indesluttethed.  Naar  hun 
spadserede  i  Haven  ved  Hirschholm  eller  Fredensborg, 
var  det  forbudt  alle,  selv  Hofdamerne,  at  være  der. 
Ingen,  selv  ikke  de  fornemste  Adelsfruer,  turde  tage 
Sæde  i  hendes  Nærværelse  og  kun  nærme  sig  hende 
med  Haandkys  og  Knæfald.  Folket  viste  hende  sky 
Ærefrygt,  men  dets  Hjerte  ejede  hun  ikke,  thi  hun 
stødte  det  fra  sig  ved  sin  kolde  Stolthed  og  sin  til- 
syneladende Ringeagt.  Befolkningen  tænkte  tilbage 
paa  den  folkekære  Kong  Frederik  IV  og  den  venlige, 
nedladende  Dronning  Anna  Sophie. 

Kong  Frederik  IV  skal  have  sagt,  at  han  trygt 
kunde  lægge  sit  Hoved  til  Hvile  i  enhver  af  sine 
Undersaatters  Skød;  men  naar  Kong  Christian  VI 
forlod  Kongeborgen,  jog  han  igennem  Byen  i  strygende 

Karriere,  omgiven  af  Husarer  og  Gardere,  som  om 
han  frygtede  for  at  blive  massakreret  i  sin  egen  Hoved- 
stad. 

Et  Øjenvidne  beskriver  en  Udflugt  til  Hirschholm 
eller  Frederiksborg  fra  Kjøbenhavn:  „Majestæterne 
stige  til  Vogns  —  Turen  gælder  Frederiksborg;  — 
Christiansborgs  mægtige  Porte  aabne  sig  bragende 
paa  deres  Hængsler,  Kommandoordet  lyder,  Trom- 
peterne skingre.  Trommerne  røres,  Vaabnene  klirre, 
Jærnkæden,  der  spærrer  Adgangen  til  Slottet,  fjernes, 
saa  Passagen  er  fri,  —  og  ud  farer  nu  det  prægtige 
Tog  som  en  Stormvind.  Der  er  en  Hoben  Pragt  at  se; 
først  to  Vogne  med  Kammerjunkere,  dernæst  en  Vogn 
med  „Ober-Hofmesteren",  saa  en,  hvori  „Ober-Hof- 
Marechallen"  har  Sæde,  derpaa  Hans  Majestæts  Liv- 
karl, dernæst  2  Husarofficerer,  derefter  4  prægtigt 
udstyrede  Løbere  og  12  galonerede  Laquaier  med 
Kaarden  paa  Skulderen,  saa  først  derefter  Maje- 
stæternes uhyre  store,  straalende,  med  Billedskærer- 
arbejde  pragtfuldt  udstyrede  Karosse,  forspændt  med 
6  mælkehvide  Gangere.  Paa  Siden  og  bagpaa  Vognene 
Hejduker  med  Hellebarder.  Rundt  om  Vognen  rider 
et  Detachement  Husarer  med  dragne  Sabler,  og  bag- 
efter det  kongelige  Køretøj  en  halv  Eskadron  af  Garden 
til  Hest. 

Toget  gaar  i  strygende  Fart  gennem  Byens  krumme, 
trange  og  slet  brolagte  Gader.  De  stolte  Hofmænd  i 
deres  guldbaldyrede  Kjoler,  Hofdamerne,  smykkede 
saa  godt  de  formaa,  og  Officererne  i  deres  straalende 
Uniformer  kaste  ringeagtende  Blikke  til  den  ydmyge 
Haandværksmand,  der  kommer  frem  af  sin  Dør  og 
bøjer  sig  dybt  for  Monarken,  hvis  blege,  ubevægelige 
Ansigt  og  uhyre,  buklede  Paryk  han  netop  kan  skimte 
i  det  Indre  af  den  fløjlsbetrukne  Karosse. 

Kørende  eller  ridende,  der  mødte  dette  Tog  med 
Majestæterne,  maatte  staa  ned  af  Vognen  eller  Hesten 

og  gøre  sit  dybe  Buk.  Naar  Toget  kommer  til  Nørre- 
port, lyder  nye  Trompetstød,  nye  Trommehvirvler  og 
Vaabenlarm  fra  Vagtposten  der.  Som  Lyn  og  Torden 
farer  Toget  under  den  drønende  Porthvælving,  gennem 
Forstaden  og  ud  ad  den  ujevne  Landevej,  hvor  de 
straalende  Karosser  snart  indhylles  i  de  Støvskyer, 
de  jage  op." 


CHRISTIAN  Vis  OG  DRONNING  SOPHIE 
MAGDALENES  REJSE  TIL  NORGE  I  AARET  1733. 

Da  Christian  VI  havde  besluttet  at  besøge  sit  nord- 
lige Rige,  udstedtes  der  Befaling  om,  at  der  skulde 
udrustes  en  større  Flotille  til  at  overføre  det  konge- 
lige Herskab  til  Norge.  Foruden  den  kongelige 
Hofstat  havde  Dronning  Sophie  Magdalenes  Moder 
Enkemarkgrevinden  af  Culrabach  ogsaa  faaet  Til- 
ladelse eller  Indbydelse  til  at  gøre  denne  Tur  med. 

Der  maatte  mange  Kræfter  sættes  i  Arbejde  og 
mange  Penge  gives  ud,  forinden  dette  store  Togt 
kunde  forlade  de  hjemlige  Strande,  og  oppe  i  Norge 
var  der  end  travlere  Virksomhed  med  at  bygge  Ære- 
porte,  forberede  sig  paa  Illuminering  og  opstille  Trans- 
parenter med  Indskrifter  paa  Prosa  og  Vers. 

Med  Kongen,  Dronningen  og  Enkemarkgrevinden 
var  der  en  Suite  af  137  Personer.  Foruden  Officerer, 
andre  Kavalerer,  Hofdamer  og  Tjenerskabet  var  der  i 
det  store  Antal  Personer  indbefattet  Betjente,  der  fore- 
stode  den  daglige  Økonomi  paa  Slottet,  saasom  Mund- 
skænke, Kælderskrivere,  samt  Sølvpoppen.  Endvidere 
en  Konditor  med  to  Svende  og  to  Drenge,  en  Slagter 
med  to  Svende,  en  Bager  med  fire  Svende,  to  Mund- 
kokke med  to  Mestersvende;  en  Suppekok,  to  Brad- 
mestere,  en  Postejbager  samt  fire  Arbejdskarle   til   at 

gaa    til    Haande    her    og  der.      Med   en   Over-   og   en 

Underbarbér   ere   alle   de  Brancher  nævnte,  som   det 

var  forudset,  at  der  var  Brug  for  paa  Rejsen. 
Til  Kongens  Rejse  blev  udkommanderet: 

Nr.  1.  Linieskibet  „Chai'lotte",  paa  hvilket  Konge- 
parret vilde  sejle.  Dets  Chef  var  Admiral  Rosen- 
palm,  medens  Kommandørkaptajn  Conrad  Ployart 
var  Næstkommanderende;  foruden  dem  var  der  7 
andre  Søofficerer,  2  Kadetunderofficerer  og  14  Ka- 
detter, samt  af  Underofficerer  og  Matroser  225  Mand, 
4  Landofficerer  samt  en  Soldatesque  paa  100  Mand. 

Nr.  2.  Linieskibet  „Lovise",  Kommandør  Frederik 
Hoppe;  foruden  ham  var  der  6  Officerer  og  4  Ka- 
detter samt  147  Matroser  til  Skibets  Betjening, 
2  Landofficerer  og  100  Soldater. 

Nr.  3  var  Fregatten  „Pommern",  4  Officerer  og  100 
Matroser. 

Nr.  4.  Fregatten  „Høienhald"  af  lignende  Størrelse  og 
Udrustning. 

Nr.  5.  Hans  Majestæts  egen  Reise-Chaluppe,  som  var 
forbeholdt  Dronningens  Fru  Moder,  Enkemark- 
grevinden  af  Culmbach. 

Nr.  6.  Koffardiskibet  „Christiansø",  30  Mands  Besæt- 
ning, til  at  overføre  de  kongelige  Equipager  og 
Vogne  m.  m. 

Nr.  7.    Lodsgallioten  „Vest  Vlieland",  som  skulde  over- 
føre den  kongelige  Vinkælder  m.  m. 
Oppe   fra  Norge   blev   der   betids  forskrevet  nogle 

habile  Lodser,  som  vare  godt  kendte  med  Farvandene 

ved  de  norske  Kyster. 

„Den  30te  April",    staar   der,    „blev    de   fra  Norge 

ankommende  Lodser  ordineret  og  inddelt  paa  ethvert 

Skib". 

Den  1ste  Maj  1733,   Store  Bededag,  blev  der  holdt 

Prædiken  om  Bord  i  Linieskibet  „Charlotte"  af  Skibs- 
præsten  Hr.  Nimb,  der  havde  sit  Logemente  der. 

Den  3die  Maj,  eii  Søndag,  holdt  Hr.  Nimb  atter 
Gudstjeneste  for  Skibenes  Besætning. 

Den  4de  Maj  var  Skibenes  Udrustning  færdig,  og 
Admiralsflaget  blev  hejst. 

Da  det  var  Majestæternes  Bestemmelse  at  rejse 
over  Land  til  Fladstrand  og  først  gaa  om  Bord  der, 
saa  overlodes  det  Flotillen  at  sejle,  naar  Vinden  var 
belejlig,  og  afvente  det  høje  Rejseselskab  paa  Flad- 
strands Red. 

Den  14de  Maj  sejlede  Eskadren  fra  Kjøbenhavn; 
Linieskibene  „Charlotte'  og  „Lovise"  samt  Fregatten 
„Pommern'-,  der  vare  gode  Sejlere,  ankom  Dagen 
efter  paa  Fladstrands  Red,  hvor  de  gik  til  Ankers 
paa  15  Favne  Vand;  Dagen  efter  kom  de  andre 
Skibe. 

Tirsdagen  den  12te  Maj  blev  der  holdt  Gudstjeneste 
paa  Fredensborg  Slot  og  gjort  Bøn  til  Gud  om  hans 
naadige  Varetægt  og  Ledsagelse  paa  den  forestaaende 
Rejse  til  Norge;  derpaa  brød  det  kongelige  Herskab, 
Kongen  og  Dronningen  samt  Hendes  Durchlauchtighed 
Enkemarkgrevinden,  op  fra  Fredensborg  til  Ringsted. 
Derfra  over  Korsør,  Nyborg  til  Odense.  Den  14de  Maj, 
der  var  Christi  Himmelfartsdag,  vare  Majestæterne  i 
St.  Knuds  Kirke  til  Højmesse  og  til  Aftensang  i  St.  Hans 
Kirke  i  Odense. 

Den  15de  Maj  rejstes  over  Middelfart  til  Koldinghus 
Slot,  hvor  der  holdtes  Aftentaffel. 

Efter  Kammerspisning  paa  Koldinghus  den  16de  Maj 
tog  det  Kgl.  Herskab  til  Haderslev,  hvor  Generalmajor 
Christian  Frijs'  Kyrasserer  til  Hest  og  til  Fods  „gjorde 
alle  Exercitier  til  Hans  Majestæts  Fornøjelse". 

Søndagen  den  17de  Maj  holdtes  der  Gudstjeneste  i 
Kolding  Slotskirke,  hvor  Biskop  Anchersen  fra  Ribe 
prædikede   til  Højmesse   og  Kapellanen    til  Aftensang. 

Den    18de   Maj    toges    til    Fredericia,    hvor    Hans 

Majestæt  „red  Fæstningen  runden  omkring"  og  lod 
sig  Garnisonen  præsentere. 

Den  19de  Maj  drog  Kongen  til  Vejle,  den  20de  til 
Skanderborg  Slot,  den  21de  til  Randers  og  derfra  til 
Aalborg. 

Efter  at  Deres  Majestæter  havde  spist  „fuldt  Taffel" 
i  Aalborg  den  22de,  lode  de  sig  sætte  over  Limfjorden 
og  kørte  derfra  til  Dronninglund  og  Dagen  efter  til 
Ellinggaard,  som  ejedes  af  Etatsraad  Jørgen  Bille,  og 
her  vilde  Majestæterne  fejre  Pintsefesten. 

Den  24de  Maj,  1ste  Pintsedag,  prædikede  den  fra 
Eskadren  hidkomne  Orlogspræst  Nimb  til  Højmesse 
og  Præsten  fra  Sæby  til  Aftensang. 

Efter  paa  Ellinggaard,  2den  Pintsedag,  at  have 
hørt  en  Prædiken  til  Højmesse  og  derefter  holdt 
Maaltid  toge  Majestæterne  til  Fladstrand  og  gik  ved 
Fladstrand  Bro  udi  Deres  Majestæters  Rejsechaluppe  og 
sejlede  ud  til  Linieskibet  „Charlotte",  hvor  Admirals- 
flaget da  blev  strøget  og  Kongeflaget  hejst  med  Salut 
af  15  Kanonskud  fra  hvert  af  Eskadrens  Skibe. 

Tirsdag  den  26de  Maj,  3die  Pintsedag,  var  det 
kontrær  Vind,  saa  der  var  ikke  Tale  om  at  lette 
Anker.  Der  holdtes  Prædiken  om  Bord  af  Hr.  Nimb 
til  Højmesse  og  af  Hr.  Schvaboe  til  Aftensang.  — 
„Herskabet  aflagde  denne  Dag  den  hidtil  for  Kong 
August  af  Sachsen  bærende  Sorg,  endskønt  Tiden 
ikke  var  omme*)." 

Den  27de  Maj  skrives  der:  „Contrær  Vind  af  stærk 
Kulde,  dog  klar  Luft.  De  lidet  Søevante  lod  sig 
allerede  yttre  ilde  af  Søens  Bevægelse."  Den  28de 
samme  Vejr. 

')  Kong  August  II  (den  Stærke)  var  en  Søn  af  den  danske  Prinsesse 
Anna  Sophie,  Kong  Frederik  IIIs  Datter.  Dét  var  den  samme 
Kong  August,  som  i  1721  havde  holdt  daværende  Kronprins 
Christians  og  Prinsesse  Sophie  Magdalenes  Bryllup,  som  tid- 
ligere er  berørt. 

Den  29de  Maj;  Vejret  noget  ustadigt  med  nogen  Sø- 
gang.    Lørdag  den  SOte  Maj  afsejledes  der. 

Kongen  befinder  sig  vel  og  diverterer  sig  med  at 
skyde  efter  Tumlere  (en  Art  Delfin)  fra  Dækket  og 
har  nedlagt  en  ved  et  velrettet  Skud. 

Den  1ste  Juni  passeredes  Skagen,  og  „i  det  6te  Glas 
blev  der  løst  en  tolvpundig  Kanon  efter  en  Engelsk- 
mand, som  passerede  og  ei  vilde  stryge,  og  i  det 
7de  Glas  blev  der  ligeledes  skudt  efter  en  Hollænder, 
som  da  begge  lod  see  sin  pligtige  Respekt  med  ned- 
løbende Seil." 

Den  4de  Juni  var  Ankomsten  til  Norge,  og  det 
Kgl.  Herskab  med  Følge  gik  fra  Borde  ved  Dvelen, 
tæt  ved  Byen  Moss;  derfra  droges  over  Land  til  Chri- 
stiania, hvortil  Ankomsten  var  Kl.  12  om  Natten.  Det 
var  jo  egentlig  ikke  nogen  ret  Tid  at  holde  Indtog 
paa,  men  alligevel  var  den  hele  By  paa  Benene.  Ved 
festlig  Illumination,  Transparenter  og  Æreporte  lagdes 
Indvaanernes  Hyldest  og  Glæde  for  Dagen.  Det  var 
næsten  30  Aar  siden,  at  den  danske  Konge  besøgte 
Norge,  idet  P' rederik  IV  var  der  i  1704;  det  var  saa- 
ledes  ikke  nogen  Hverdagsbegivenhed,  men  en  hel 
Fest,  og  alt  Arbejde  hvilede,  hvor  Kongeparret  viste 
eller  opholdt  sig  paa  hele  Rejsen. 

Som  sagt,  Ankomsten  til  Christiania  var  meget 
sen,  saa  der  var  ikke  Tid  til  at  se  meget;  det  konge- 
lige Herskab  trængte  ogsaa  til  Ro.  Kongeparret  naaede 
derfor  kun  at  komme  igennem  een  Æreport  den  Aften, 
en  temmelig  stor  og  høj  Æreport,  i  hvis  Hvælving 
var  anbragt  en  svævende  Engel,  som  holdt  en  Seddel 
i  Haanden,  hvorpaa  stod : 

„I!    Herren.s  Salvedel    I  ventes  her  med  Smerte. 

Ste!  Porten  aaben  staar,  dog  meer  hver  Nordmands  Hjerte.'' 

Næste  Dag  kørte  Kongen  og  Dronningen  omkring 
for  at  besee  Byen  og  de  deri  rejste  Æreporte  i  for- 
skellige Bydele. 

Den  Ilte  Juni  vare  Majestæterne  til  Gæst  hos 
Statholder  Chr.  Rantzau.  Ni  Kanoner  vare  plantede 
udenfor  hans  Bolig  for  at  dundre  løs,  naar  Maje- 
stæternes Skaal  blev  drukket.  Hvad  enten  det  nu 
var  Mangel  paa  Øvelse  eller  anden  Aarsag,  vare  to 
af  Statholderens  Konstabler  saa  uheldige,  ved  slet 
Kanonmanøvrering,  den  ene  at  miste  sin  ene  Haand, 
den  anden  at  faa  begge  Arme  lemlæstede.  Denne 
sørgelige  Tildragelse  skjultes  for  Majestæterne,  for 
ikke  at  forstyrre  Festglæden;  den  kongelige  Naade 
havde  ellers  nok  givet  sig  Udslag  ved,  paa  Stedet 
at  mildne  de  tilskadekomnes  Lidelser  ved  Tilsagn  om 
fremtidig  Forsørgelse. 

Den  15de  Juni  drog  Majestæterne  til  Frederiksstad 
og  derfra  til  Frederikshald  over  Moss  By;  her  holdtes 
Taffel  den  16de  —  „publique  Taffel"  som  det  hed, 
idet  det  nemlig  var  tilladt  Moss  Bys  Indvaanere  at 
se  det  kongelige  Herskab  spise.  Samme  Ære  blev 
ogsaa  tilstaaet  en  engelsk  Skipper  og  hans  Kone,  som 
bad  om  den  Gunst  ogsaa  at  faa  Lov  til  at  se  Maje- 
stæterne spise.  Da  den  engelske  Skipper  kom  tilbage 
til  sit  Skib,  gav  han  sin  Erkendtlighed  og  Glæde  Luft 
ved  uafladelig  at  lade  og  affyre  den  Skibskanon,  han 
havde  om  Bord.  Da  Skuden  laa  udenfor  Kongens 
Logemente,  blev  denne  opmærksom  paa  Skipperens 
uafladelige  Kanonade,  og,  som  der  staar,  „Kongen  lod 
ham  betakke  og  fra  Kælderen  tilsende  Vine,  at  hånd 
kunde  slukke  den  stærke  Hidsighed,  hannem  deraf 
maatte  foraarsages  om  Bord. " 

Den  19de  Juni  kom  Kongen  til  Frederikshald, 
hvor  der  var  flere  Transparenter  og  Billeder;  paa  eet 
af   disse   var   Dovrefjeld    malet    og   nedenunder   stod : 

„Hinter  dem  Berge  wohnen  auch  Leute". 

Den  20de  Juni  kom  Kongen  til  det  nærliggende 
Frederikssten  og  tog  det  Sted  i  JØjesyn,  hvor  Carl  XII 
faldt  i  Aaret  1718.     De   to   Brødre    Kaptajnerne   Hans 

og  Peter  Colbjørnsen  forfremmedes  af  Kongen  til 
Oberstløjtnanter  for  deres  beviste  Bravour  ved  Fre- 
derikshalds Forsvar  i  sin  Tid.  Den  ene  af  disse 
Brødre  forærede  Kongen  tvende  Elsdyrkalve  og  nogle 
hvide  „ringede'*  Bjørneunger. 

Da  Frederikshald  og  Omegn  havde  Ord  for  at 
være  et  meget  sundt  Opholdsted,  lod  Oberstløjtnant 
Colbjørnsen,  for  at  føre  et  Bevis  derfor,  i  Omegnen 
af  Frederikshald  afhente  7  Guldbryllupspar  for  at 
fremstille  dem  for  Majestæterne.  De  havde  deres 
Vielses-  og  Præsteattester  med  for  at  dokumentere, 
at  det  hele  havde  sin  Rigtighed.  Den  ældste  af  disse 
14  gamle  Mennesker,  Konen  Karen  Andersen  Torp, 
var  105  Aar  gammel,  medens  af  Mandkønnet  Ole 
Iversen  kun  naaede  til  94  Aar.  Hvert  Guldbryllupspar 
fik  af  Kongen  30  smaa  Kongsberg  Kroner  til  Erindring 
om  dette  deres  Foretræde  for  Danmarks  og  Norges 
Kongepar. 

Den  21de  Juni  var  det  Kgl.  Herskab  i  Kirke  i 
Frederikshald,  og  der  gjordes  Anstalter  af  Autori- 
teterne til  at  skaffe  Rejsemateriel  til  næste  Station. 
Stiftsbefalingsmanden  over  Aggershus  Stift  havde  et 
stort  Arbejde  med  at  sørge  for  det  Kgl.  Herskabs  og 
Suites  Befordring  indenfor  hans  Stift,  idet  der  til- 
trængtes flere  Hundrede  Heste  om  Dagen. 

Den  22de  Juni  rejste  Herskabet  til  Havslund  — 
8  Mile  derfra,  —  hvor  Majestæterne  betragtede  Sarp- 
fossen ;  her  var  der  oprejst  tvende  Stene,  for  Chri- 
stian V  og  Frederik  IV,  som  begge  havde  været  der. 
Paa  Christian  V's  Sten  stod: 

..Anno  1685  den  4de  Juni  haver  den  store  Konge 
og  Monarch  Kong  Christian  V  staaet  paa  dette 
Jordbjerg  og  beseet  det  store  Vandfald  og  navn- 
kundige Sarp." 

Paa  Frederik  IV's  Sten  stod: 

„Anno    1704   den   8de  Juni     haver    den    store 

Monarch  Dannemarck  og  Norges  Enevolds-Arve- 

Konge   og  Herre   Kong  Friderich   den  Fjerde  af 

dette  Bjerg    anskuet  det   navnkundige  Vandfald 

Sarp." 

Paa  en  tredie  Sten  forevigedes  nu,  at  Majestæterne 

Christian  VI    og    Dronning   Sophie   Magdalene    havde 

været  der   den   22de  Juni  1733,   hvorpaa  nedenunder 

anbragtes  et  27  Linier  langt  svulstigt  Vers. 

Den  25de  Juni  tog  det  Kgl.  Herskab  til  Tønsberg 
og  derfra  til  Drammen.  Paa  Æreporten  i  Drammen 
stod  paa  den  ene  Side: 

„Solens  Opkomst  Norge  fryder, 
Maanens  Glandtz  vor  Land  beprj'der, 
Stjernens  Dj'der  vi  og  nyder.'- 

Paa  Æreportens  anden  Side  stod: 

„Begge  Riigers  Kraft  og  Glæde 
Er  i  Drammen  nu  tilstæde.'- 

I  Drammen  var  det  Kgl.  Herskab  saa  naadig  at 
holde  „publique  Taffel',  saa  det  var  alle  „honnette 
Personer  tilladt  at  tage  Majestæterne  i  Øjesiun  under 
Spiisningen". 

Den  27de  Juni  kom  Deres  Majestæter  til  Kongsberg 
Sølvværk. 

Den  28de  Juni,  en  Søndag,  holdtes  der  Rast,  og 
der  •  prædikedes  i  Kongens  Gemak,  paa  Tysk  til  Høj- 
messe og  paa  Dansk  til  Aftensang. 

Der  vare  flere  Gruber  at  vælge  imellem  ved  Ned- 
stigningen i  Bjergværket. 

Den  29de  Maj  var  Hans  Majestæt  nede  i  „Hyttenbach- 
Gruben",  og  afhuggede  han  der  et  Stykke  „gelingen" 
Sølv. 

Ved  Nedgangen  til  Sølvbjergværket  befandtes  ind- 
hugget: 

„Ved  Guds  Naade  er  dette  funden  det  Aar  1623", 
samt  Kongernes  Initialer  C.  IV,  —  F.  III,  —  C.  V, 
—  F.  IV,  —  C.  VI.  * 

og  der  nedenunder  følgende  Vers: 

-Her.  hvor  vildsom  Ørk  har  været 
Og  sig  grumme  Dyr  har  næret, 
Nu  et  Guds  Skat-Kammer  findes, 
Hvor  af  ledel  Sølv-Ertz  vindes;  — 
Norge  der%ed  staar  i  Blomster, 
Kongen  ogsaa  har  Indkomster, 
Fire  Konger  har  erfaret, 
Hvad  for  Skat  her  er  bevaret." 

Da  Dronning  Sophie  Magdalene  ogsaa  havde  Lyst 
til  at  forsøge  sin  Lykke  i  Sølvbjergværket,  var  hun 
Dagen  efter  dernede  og  udhuggede  ligeledes  et  Stykke 
„gelingen  Sølv-Ertz'-. 

Fra  Kongsberg  droges  atter  til  Christiania,  hvor 
der  holdtes  4  Dages  Rast.  Den  6te  Juli  brød  det 
Kgl.  Herskab  op  til  Trondhjem,  og  først  den  19de 
kom  de  til  denne  gamle  By. 

Paa  en  oprejst  Støtte  ved  Indgangen  til  Bj'en  stod: 

„Velkommen  Landsens  Fader  og  Naadige  Honning! 

Velkommen  Landsens  Moder  og  Naadige  Dronning! 

\'elkommen  Durchleutig  Culmbachiske  Soel ! 

Her,  Grunden  til  Trundhjem  nu  nyder  den  Ære, 

Som  neppe  paa  .lorden  kan  større  være, 

Tree  Sole  nu  skue  den  nordiske  Poel. 

Saa  siunge  da  Fugle  i  Lotte  og  Lunde, 

Thi  Dagen  er  kommen,  som  aabner  vor  Munde 

Med  klingende  Vivat  til  Biergernes  Top. 

Saa  aabnes  da  Porte  i  Trundhjem  tilreede. 

Thi  alle  Guds  Engle  vil  være  tilstæde. 

Som  førte  vor  Herskab  saa  l3'kkelig  op." 

Garnisonen  i  Trondhjem  var  i  Gevær,  Illumination 
var  der,  og  Kanonskud  drønede  ved  Ankomsten. 

Den  20de  Juli  spiste  det  Kgl.  Herskab  „publique" 
med  fri  Entrée  for  alle  „honnette  Folk".  Om  Aftenen 
indfandt  der  sig  tre  Finner  med  fire  Rensdyr,  som 
de  vilde  forære  Hans  Majestæt.  Rensdyrene  blev  dog 
givne  Ejerne  tilbage  samt  10  Rdlr.  in  Specie  til  hver. 

Den  22de  Juli  behagede  det  Hans  Majestæt  at  lade 

sig  overføre  til  Munkholm  og  ansee  den  Fæstning, 
hvor  GrifFenfeld  havde  siddet  fangen.  Paa  Munkholm 
fik  Kongen  ved  Ankomsten  og  Affarten  3  Gange  9 
Skud. 

Den  23de  Juli  vare  Majestæterne  i  Domkirken  i 
Trondhjem  „at  besee  den  og  de  Rudera  og  Levninger 
fra  den  gamle  Velstand". 

Søndagen  den  26de  Juli  bivaanede  de  Kgl.  Herskaber 
Prædiken  i  samme  Domkirke. 

Tirsdag  den  28de  Juli  sejlede  Majestæterne  i  den 
kongelige  Chaluppe  til  Bergen,  medens  en  Del  af 
Suiten  drog  over  Land. 

Det  blev  uroligt  Vejr,  som  forvoldte  Forsinkelse  i 
Sejladsen,  og  der  maatte  ofte  lægges  bi  i  Fjordene  og 
afventes  Magsvejr.  I  Aalesund  gik  det  Kgl.  Herskab 
i  Land  for  der  at  overnatte;  men  Byen  havde  ikke 
ventet  et  saa  fornemt  Besøg,  saa  Spisekamrene  vare 
ikke  belavede  derpaa.  Der  staar:  „I  Aalesund  var 
intet  at  faa  for  Penge". 

Den  7de  August,  Majestæternes  Formælingsdag, 
blev  der  holdt  Taffel  „saa  godt  det  lod  sig  gjøre,  og 
Pokalerne  til  Sundheds  Drikning  frembragte". 

Den  8de  Aug.  sejledes  til  Egesund  og  to  Mil  fra 
Bergen  mødte  24  Stykker  Bergens  Skippere  og  bad, 
om  de  maatte  ro  Deres  Majestæter  til  Bergen,  hvad 
Kongen  gik  ind  paa,  saa  de  om  Aftenen  Kl.  11V> 
ankom  dertil,  og  Majestæterne  toge  Kvarter  paa 
Bergenhus  Slot. 

,  Den  13de  Aug.  spiste  Majestæterne  „publique  til  alle 
honnette  Personers  Anskuelse,  at  see  Spiisningen." 

Den  15de  Aug.  spiste  Majestæterne  hos  Stifts- 
befaligsmand,  Admiral  Kaas. 

Taffelet  bestod  af  15  Personer,  „meget  propert 
indrettet",  som  der  staar.  Seksten  fornemme  Mænd 
af  Byen  bare  Maden  frem ;  dog  vartede  de  Kgl.  Pager 
og  Lakajer  ogsaa  op. 

Der  blev  skudt  Kongesalut  for  begge  Majestæter, 
27  Kanonskud  for  hver,  og  15  Skud  for  Enkemark- 
grevinden. 

Den  16de  Aug.  vare  Majestæterne  i  Bergens  Dom- 
kirke, hvor  Biskop  Bornemann  prædikede. 

Den  17de  Aug.  rejste  Christian  VI  med  Følge  fra 
Bergen  og  blev  roet  3  Mil  ud  af  Bergenske  Skippere 
til  Bogholmen;  her  bleve  disse  aftakkede  og  fik  en 
Kurv  med  Vin  foræret,  og  medens  Ombemanding  af 
Roere  fandt  Sted,  drak  de  afløste  Skippere,  paa  en 
Klippe,  under  et  Hurra,  et  Glas  for  det  Kgl.  Herskabs 
videre  lykkelige  Rejse.  Senere  hen  sendte  Kongen 
dem  desforuden  en  Medaille  til  Erindring  om  den 
Rotur. 

Der  vare  flere  Byer,  der  forgæves  havde  gjort  store 
Forberedelser  og  bygget  Æreporte  i  Haab  om,  at  de 
skulde  faa  Besøg  af  Majestæterne,  saaledes  f.  Ex. 
Langesund,  Brevig,  Porsgrund  og  Skien. 

Paa  Æreporten  i  Skien  stod  i  Lueskrift: 

„Konning  Christian  den  Sjette 
Gud  med  mange  Aar  ham  mette." 

Og  paa  den  modsatte  Side: 

„Kongens  Indgang  Gud  bevare, 
Kongens  Udgang  fri  for  Fare." 

Den  18de  Aug.  ankom  Kongen  til  Stavanger.  Over 
Døren,  hvor  Deres  Majestæter  vare  indlogerede,  stod 
med  forgyldte  Bogstaver  efterskrevne  Initialer  og 
Aarstal : 

Cl      c.  2      c.  4      c.  5      F.  4      C.  6 
1450      1507      1607      1685      1704     1733 

som  antydede,  hvilke  Konger  der  havde  været  i 
Kvarter  i  Byen  Stavanger,  samt  Aaret  for  deres  Besøg. 
Fra  Stavanger  drog  det  Kgl.  Herskab  til  Christian- 
sand, derfra  til  Arendal  og  over  Laurvig  atter  til 
Christiania. 

9* 

Paa  Landgangsbroen  i  Christiania  stod  der  i  Trans- 
parent : 

„Christiania  fik  Glæde,  da  Kong  Christian  kom  ind 
Til  sit  Norske  Kongesæde,  ved  Guds  føjelige  Vind." 

Den  28de  Aug.  gik  Majestæterne  om  Bord  i  Linie- 
skibet „Charlotte'';  men  da  Vind  og  Vejr  var  kontrær 
den  følgende  Dag,  gik  Herskabet  fra  Borde  igen  for 
i  de  følgende  Dage  at  se  Vejret  an. 

Den  4de  Septbr.  kom  det  Kgl.  Herskab  om  Bord 
igen,  men  først  den  7de  blev  Vinden  nogenlunde 
gunstig,  og  da  lettedes  Ankrene. 

Den  8de  Septbr.,  da  Vejret  var  lidt  uroligt,  kastede 
de  to  Linieskibe  og  to  Fregatter  Anker  paa  dybt 
Vand  ud  for  Vingø  3^2  Mil  fra  Gøteborg.  Efter  en 
kort  Sejlads  ankom  Skibene  indenfor  Skagen  den 
10de  Septbr.  og  ankrede  IV  2  Mil  fra  Fladstrand. 

I  de  følgende  3  Dage  var  det  med  uroligt  Vejr,  ja 
indtil  Storm,  saa  Skibene  maatte  blive  liggende. 

Søndag  den  13de  Aug.  prædikedes  der  sidste  Gang 
om  Bord  af  Orlogspræst  Hr.  Nimb. 

Den  14de  Septbr.  gik  det  Kgl.  Herskab  med  Suite 
fra  Borde  i  Fladstrand. 

Majestæterne  toge  Nattekvarter  paa  Ellinggaard,  og 
næste  Dag  tiltraadte  de  Tilbagerejsen  til  Kjøbenhavn 
over  Land  ad  samme  Vej,  som  de  vare  komne. 

Aarhus  havde  næppe  den  Betydning  dengang  som 
nuomstunder,  idet  der  paa  et  Transparent  stod  følgende 
beskedne  Rim : 

„Aarhuus  var  kuns  fattig  Hj'tte, 
Hvor  de  vaade  Fiskere 
Kunde  sine  Aarer  flj^tte. 
Mens  nu  Majestæterne 
Gir  den  allernaadigst  Ære. 
At  besøge  deres  Bje, 
Vil  den  ey  den  mindste  være, 
Mens  med  andre  see  i  Skye." 

Den  23de  Septbr.  1733  ankom  Majestæterne  til 
Frederiksberg  Slot,  og  den  følgende  Dag  stod  at  læse 
i  Adresseavisen: 

,Den  24de  Septbr.  fremskinnede  den  høyst-glædelige 
og  lykkelige  Dag,  paa  hvilken  denne,  formedelst  Vores 
Høy-Kongelige  Majestæters  Fraværelse  bekymrede  og 
i  Længsels  Mørke  saa  rum  Tid  bestedte  Residensstad 
Kjøbenhavn  over  Majestæternes  høj«  Hjemkomst  til 
Deres  koiigelige  Sæde  igjen  blev  glædet  og  af  Deres 
AUernaadigste  Nærværelse  bestraalet."  Rejsen  havde 
varet  fra  12te  Maj  til  23de  Septbr. 

Jonas  Kjerulf,  der  paa  104  Foliosider  med  mange 
Illustrationer  har  beskrevet  denne  Rejse  i  Norge, 
hvoraf  dette  Uddrag  er  taget,  skriver  til  Slut:  „Og 
saaledes  sluttes  denne  Journal  og  Beskrivelse,  hvilken 
jeg  ønskede  een  mere  accurat,  curiens  og  mægtigere 
Pen  havde  paataget  sig  at  befordre  i  Trykken,  at 
Ziirligheden  udi  alt  kunde  passe  paa  Allerhøjeste  og 
Hellige  Personer,  den  handler  om." 


Kong  Christian  VI  førte  Dagbog,  men  denne  inde- 
holder saa  godt  som  ingen  Oplysninger  om  de  større 
Begivenheder,  der  indtraf,  men  giver  kun  en  kort 
Skitse,  et  løst  Billede  af  Hoffets  daglige  Liv.  Hoflivet 
var  paa  én  Gang  uroligt  og  stille.  Det  var  uroligt,  for 
saa  vidt  som  Kongen  og  Dronningen,  og  i  de  senere 
Aar  Børnene  med,  bestandig  skiftende  Opholdssted. 

Om  Sommeren  synes  Kongefamilien  sjeldent  at 
have  været  en  Uge  i  Ro,  men  den  drog  rundt  mellem 
Frederiksberg,  Kjøbenhavn,  Frederiksborg  og  Hirsch- 
holm,  uden  at  der  synes  at  have  været  nogen  egentlig 
Grund  dertil. 

I  Aaret  1735  spørger  Christian  VI  Herrnhuternes 
Biskop  Grev  Zinzendorf,  om  det  kan  være  tilladt  at 
holde  Assembléer  ved  Hoffet,   thi  siger  Kongen:  „Det 

er  vist!  vi  leve  som  Eremiter."  Svaret,  som  Kongen 
fik,  er  ikke  blevet  bekendt,  men  Spor  til  slige  selskabe- 
lige Sammenkomster  fmdes  ikke.  Det  omtales  aldrig, 
at  der  danses  ved  Christian  VI's  Hof. 

En  Hovedgrund  til  Hoffets  uafladelige  Rejse  fra 
det  ene  Slot  til  det  andet  synes  at  have  været,  at 
Hoffet  og  særlig  Dronningen  kedede  sig;  thi  der  har 
sjeldent  været  et  Hof,  der  var  saa  fattigt  paa  Ad- 
spredelser som  Christian  VI's. 

Christian  VI  og  hans  Dronning  vare  næsten  altid 
sammen ;  det  er  en  ren  Undtagelse,  naar  de  skilles. 
De  delte  Vilkaar  med  hinanden. 

Foruden  ved  Rejser  søgte  man  Adspredelse  ved 
Skiveskydning  og  Jagt;  Dronning  Sophie  Magdalene 
deltog  i  begge  Dele,  ogsaa  i  Parforcej agter,  naar  de 
ikke  vare  altfor  halsbrækkende.  Christian  VI  holdt 
ejheller  af  de  altfor  farefulde  Jagter;  han  nøjedes 
med  mindre  vovelig  Sport,  saaledes  som  da  han  i 
Juni  1740  fra  Bibliotheksvinduet  paa  Gottorp  Slot  skød 
et  Vildsvin,  der  var  fanget  og  indelukket  paa  Slottets 
Rendebane. 

I  Juli  samme  Aar  afholdt  Kongen  en  Maagejagt  paa 
Slien,  hvor  der  nedlagdes  en  stor  Del  af  disse  Fugle. 

Hvad  der  maa  have  bidraget  til  at  gøre  Hoffet 
end  mere  trist,  var  Dronning  Sophie  Magdalenes  Ilde- 
befindende, som  oftere  indtraf.  Hun  led  ikke  af  nogen 
egentlig  alvorlig  Sygdom,  men  hvert  Øjeblik  ligger 
hun  én  eller  et  Par  Dage  syg.  Kongen  nævner  ofte, 
hvad  hun  fejler  :  Svimmelhed,  Angst,  Hovedpine  og 
Tandpine  etc. 

Dronning  Sophie  Magdalene  synes  at  have  været 
nervøs  og  vanskelig  at  omgaas,  men  det  synes  tillige, 
at  Kongen  har  hængt  ved  hende  med  Troskab  og 
Kærlighed. 

Saavel  Kong  Christian  VI  som  Dronning  Sophie 
Magdalene   3'ndede    at    skyde   Vildt    i  Dyrehaven,    og 

denne  Sport   omtales   i  Flæng  med  Majestæternes  Be- 
findende i  Kongens  Dagbog.    Kongen  skriver  saaledes: 

1741.  Den  13de  Juni:    „speiszte  die  Konigin  und  ich 

den  Mittag  in  Friederichsburg,  ich  schoz  nicht 
weit  von  Friederichsburg  einen  Kaiben  Hir.sch 
unterwegens.'- 
„  Den  17de  Juni:  „speisten  ich,  die  Konigin,  mein 
Sohn,  meine  Sch wester  in  der  Eremitage  in 
thiergarten  zu  mittag,  die  Konigin  und  ich 
schoz  jedweder  einen  hirsch." 

1742.  Den  2den  Jan.:    „dingstag,   heute   abend  beyni 

schlafTen  gehen  wahr  die  Konigin   recht  iibel 

von  hertzens  angst." 
Den  12te  Jan.:  „Sonnabend   hatte   die  Konigin 

den  Schwindel." 
„        Den  15de  Febr. :    „blieb    die    Konigin    in    der 

Cammer  wegen  zahn  weh.'" 
Den  29de  Mai :  „Rejsete  von  Odense  uber  Nyborg 

an  Corsoer,  und  um  4  Uhr  Nachmittag  waren 

wir  in  Antwortskov.   Der  Abend  aaz  ich  nichts, 

sondern   druck   nur  eine  schale  Haber-Supp." 
Den  24de  Juli:  „diesen  nachmittag  halb  uhr  6 

fuhren   wieder   nach  Hirskholm;    die  Konigin 

schos  einen  Hirsch  von  10  Enden  unterwegs.'- 
„        Den  21de  Aug. :    „reiseten  von  Friederichsburg 

nach    Hirskholm;    die    Konigin    schos    einen 

Hirsch  unterwegens.'' 
Den  24de  Aug.:    „die  Konigin,  Nacht  und  Tag, 

sehr  heftig  Zahnweh." 

1743.  Den  19de  Jan. :  „nahm  die  Konigin  Pillen  ein." 
Den  20de  Jan.:   „Trauer  fiir  die  Konigin  A.So- 
phie auf  8  Wochen." 

„        Den  16de  Marts:    „Wir   gebrauchte   Pillen,   die 
Konigin  auch." 
Den  9de  April.  „Horte  auf  Phthisane  (Bygsuppe) 
zu  trinken." 

1743.     Den    13de   April:     „Die    Konigin    Aderlas    am 
rechten  Fuss." 
„        Den  18de  Mai :  „Bekam  die  Konigin  Zahn  weh 

und  eine  Dicken  Backen." 
„        Den  8de  Juni :  „muste  die  Konigin  in  der  Cammer 

bleiben  wegen  Zahnweh." 
„        Den   22de   Juni:    „Sonabend   fuhr  die   Konigin 
auf  den  Schiess-Wagen  aus;  die  Konigin  und 
die    Marggråfin    schoszen    alle    beyde    einen 
Hirsch  an  jede." 
Dronning    Sophie    Magdalene    maa    have    forkølet 
sig    paa    denne  Jagtudflugt,    thi  Dagen    efter   skriver 
Kongen : 

1743.     Den  23de  Juni:  „die  Konigin  bekam  abermals 

einen     dikken    Backen     und    Zahnweh     und 

muste  in  der  Cammer  bleiben." 

Christian  VI  takker  Gud,  naar  hans  Dronning  efter 

en  Upasselighed  kan  forlade  „Camret"  og  komme   til 

Taffelet.      Dronning   Sophie   Magdalene    underkastede 

sig   forskellige   Kure,    „drikker   Brønden"    og   lod    sig 

ligesom  Kongen  hyppigt  aarelade. 


I  Aaret  1737  blev  Hoffets  Sommerophold  paa  Fre- 
densborg Slot  brat  afbrudt  ved  Dronning  Sophie 
Magdalenes  Moder  Markgrevinde  Christine  .Sophies 
Død.  Denne  havde  i  sine  yngre  Dage  døjet  meget 
ondt  her  i  Verden.  Hun  var  Enke  efter  Mark- 
greve Christian  Heinrich  af  Brandenburg-Culmbach- 
V^'^ewerlingen,  der  ved  en  slet  Regering  og  taabelig 
Ødselhed  maatte  pantsætte  sine  Lande.  Da  hendes 
Datter  Sophie  Magdalene  blev  gift  med  Kronprins 
Christian  af  Danmark,  begyndte  Lykken  at  smile  til 
det  ubemidlede  Culmbacher  Hus.  Da  Enkemarkgrev- 
inde  Christine  Sophie  kom  i  Besøg  hos  Datteren  her 

i  Danmark,  syntes  hun  saa  vel  om  Opholdet  her,  at 
hun  hlev  her  for  bestandigt,  og  andre  af  hendes  Børn 
fulgte  snart  efter  ind  i  dette  Land,  hvor  det  flød  med 
Mælk  og  Honning. 

Enkemarkgrevinden  fik  straks  en  Aarpenge  af 
50,000  Rigsdaler  og  Bolig  paa  Sorgenfri  Slot.  Hun 
var  for  Resten  en  stille,  fordringsløs,  gammel  Dame, 
som  aldrig  gjorde  noget  Forsøg  paa  at  blande  sig  i 
Regeringssager  og  ikke  udfoldede  nogen  særlig  Luksus; 
hun  gjorde  meget  godt  i  Stilhed,  og  i  Modsætning  til 
sin  Datter  holdt  hun  sig  ikke  for  god  til  at  læse, 
lære,  tale  og  skrive  det  Lands  Sprog,  hvor  hun  og 
hendes  Børn  havde  fundet  en  saa  uventet  Storhed  og 
Lykke. 

Der  fortælles,  at  da  Enkemarkgrevinden  tog  Bopæl 
her  i  Landet,  medførte  hun  foruden  sit  tarvelige 
Bohave  3  Mopper;  det  blev  derfor  Mode  at  holde 
Hunde,  og  inden  ret  lang  Tid  havde  Damerne  ved 
Hoflet  Mopper,  og  alle  Damer  af  god  Tone  i  Byen 
slæbte  saa  om  med  en  Moppe  under  Armen  eller  i 
en  Snor. 

Enkemarkgrevinden  boede,  som  omtalt,  paa  Sorgen- 
fri, men  besøgte  ofte  Kongefamilien  paa  Fredensborg, 
og  paa  et  af  disse  Besøg  blev  hun  syg  i  1737;  hun 
lik  Lungebetændelse,  som  gjorde  Ende  paa  hendes 
Liv  —  70  Aar  gi. 

Uagtet  Enkemarkgrevinden  var  en  ganske  ubemidlet 
Fyrstinde,  skulde  man  af  den  opramsende  Titel  i  Døds- 
anmeldelsen  tro,  at  det  var  en  mægtig  Herskerinde 
over  et  stort  Rige,  der  var  gaaet  bort,  idet  der  skrives: 

„Den  23de  Aug.  1737  blev  det  ganske  Kongehus 
satt  i  dyb  og  stoer  Hierte-Sorg,  idet  Hds.  Høy-Fyrstelige 
Durchlauchtichhed  Frue  Sophie  Christiane  Markgrev- 
inde til  Brandenburg-Culmbach  udi  Preussen,  til  Magde- 
borg,  Stettin,  Pommer,  de  Cassubers  og  Wenders  til 
Mecklenburg,   saa  og  i  Schlesien,   til  Crossen  Hertug- 

inde,  Borggrevinde  til  Nurnberg,  Fyrstinde  til  Halber- 
stadt,  Minden,  Cam  in,  Wenden,  Schwerin  og  Ratze- 
burg  o.  s.  V.,  som  paa  samme  Dag  Kl.  5  om  Morgenen 
besluttede  sin  Høy-priiselige  Levetiid  og  formedelst 
en  stille  og  roelig  Død  overleverede  Hendes  dyrebare 
Sjæl  udi  dens  Hænder,  som  den  har  givet." 

—  Mindre  Titulatur  kunde  ikke  gøre  det  paa  den 
Tid. 

For  Dronning  Sophie  Magdalene  var  den  ubarm- 
hjertige Død,  der  gør  Konge  og  Tigger  lige,  en  Skræmsel 
og  Vederstyggelighed.  Dronningen,  Kongen  og  Prin- 
sesse Charlotte  Amalie  forlode  derfor  straks  Fredens- 
borg og  droge  til  Frederiksborg,  og  siden  det  Dødsfald 
skyede  Dronning  Sophie  Magdalene  saameget  som 
muligt  at  komme  til  Fredensborg.  Enkemarkgrev- 
indens  Lig  blev  senere  anbragt  i  en  svær  Kiste  af 
engelsk  Tin.  Kisten,  der  var  betrukken  med  Fløjl, 
orneret  med  Guldbrokade,  Vaaben  og  Krone,  blev  i 
nogen  Tid  hensat  paa  Castrum  doloris  i  Fredensborg 
Slotskirke,  hvor  Alter,  Prædikestol  og  Stolestaderne 
vare  overtrukne  med  sort  Baj,  og  den  18de  Septbr. 
Kl.  8  om  Aftenen   førtes  Liget  til  Roskilde  Domkirke. 

Endnu  skal  omtales  Dronning  Sophie  Magdalenes 
Søster  Fyrstinde  Sophie  Caroline  af  Ostfriesland.  Hun 
blev  Enke  i  1734,  og  da  hendes  Mand  var  forgældet, 
og  Creditorerne  toge  alt  ved  hans  Død,  var  der  Nød 
paa  Færde.  Kong  Christian  VI  sendte  hende  6,000  Rdlr., 
hvorover  hun  var  meget  taknemlig,  thi  saa  mange 
Penge  havde  hun  ellers  ikke  til  daglig  imellem  Hænder, 
og  tilmed  indbød  den  kongelige  Svoger  hende  at 
komme  til  Danmark,  hvortil  hun  ankom  i  1735  og 
boede  nu  sammen  med  Moderen,  Enkemarkgrev- 
inden,  paa  Sorgenfri  Slot.  Hun  fik  i  aarlig  Apanage 
16,600  Rdlr.,  saa  nu  havde  hun  det  som  Blommen  i 
et  Æg. 

Et  større  Portræt   af  hende  findes   paa  Rosenborg 

Slot;  efter  det  at  dømme  gør  hun  et  langt  bedre  Ind- 
tryk  paa  Beskueren    end    hendes   Søster  Dronningen. 

Efter  Moderens  Død  paa  Fredensborg  Slot  kom 
Enkefyrstinden  til  at  bo  paa  Fredensborg.  Hun  var 
ofte  Gæst  ved  Hoffet,  og  da  Dronning  Sophie  Magda- 
lene ikke  yndede  at  komme  i  Fredensborgs  Nærhed, 
besøgte  Kongen  alene  sin  elskværdige  Svigerinde  der, 
idet  han  da  gerne  kørte  dertil  i  en  Kariol  af  lidet 
kongeligt  Tilsnit,  kun  ledsaget  af  sin  Livtjener.  Da 
Dronningen  vel  syntes,  at  Kongen  viste  sin  Svigerinde 
formegen  Opmærksomhed,  blev  hun  skinsj^g  og  holdt 
paa  at  faa  Søsteren  ud  af  Landet.  Christian  VI  skriver 
nemlig  i  sin  Dagbog  i  Aaret  1742:  „Meine  liebe 
Konigin  haben  mir  zu  verschiedenen  mahlen  gesagt, 
Sie  wollten  dasz  Ihre  Schwester,  die  fiirstin,  hier 
ausz  dem  lande  weg  wåhre  und  wieder  in  Ostfries- 
land  såsze." 

Kongen  vilde  nødig  gøre  det  Skridt,  da  han  kunde 
tænke,  hvor  ubehageligt  det  var  for  Svigerinden  at 
komme  tilbage  til  det  Land,  hun  havde  forladt  med 
et  let  Hjerte.  Kongen  maa  have  faaet  sin  vrede  Dron- 
ning omstemt,  thi  Svigerinden  forblev  her  i  Danmark 
til  sin  Død. 

Efterat  Enkefyrstinde  Sophie  Caroline  havde  faaet 
Bolig  paa  Fredensborg,  kostede  det,  siges  der,  Chri- 
stian VI  megen  Møje  at  formaa  Dronning  Sophie 
Magdalene  til  at  besøge  sin  Søster  i  dennes  ny  Bolig. 
Langt  om  længe  lykkedes  det  dog,  men  Dronningen 
vilde  ikke  komme  det  Værelse  nær,  hvor  hendes 
Moder,  Enkemarkgrevinden,  i  sin  Tid  var  død. 

Samme  Enkefyrstinde  Sophie  Caroline  levede  for 
Resten  et  stille  og  roligt  Liv,  men  levede  paa  en  stor 
Fod  efter  hendes  Forhold;  hun  holdt  saaledes  ikke 
mindre  end  26  Heste  paa  Stald.  Hun  døde  i  Aaret 
1764  (var  født   1707)  og  efterlod   en  betydelig   Gæld, 

som  hendes  Nevø  Kong  Frederik  V,  der   da  sad   paa 
Tronen,  ansaa  sig  forpligtet  til  at  betale. 

Det  er  bekendt  nok,  at  man  har  formodet,  at  der 
fandt  et  utilbørlig  intimt  Forhold  Sted  mellem  Kong 
Christian  VI  og  denne  hans  Svigerinde.  Denne  For- 
modning fik  Næring,  da  et  Kvindemenneske  ved  Navn 
Anna  Sophie  Magdalene  Frederikke  Ulrikke,  der  skal 
have  lignet  Christian  VI  meget,  i  Kong  Christian  VII's 
første  Regeringsaar  udgav  sig  for  en  Datter  af  Chri- 
stian VI  og  Enkefyrstinden.  Grev  Rantzau-Breitenburg 
beretter,  at  denne  Pige  var  nær  ved  at  blive  anerkendt 
som  saadan;  men  da  hun  tillige  fremlagde  et  Gave- 
brev paa  Bregentved  Gods  (hvilket  Christian  VI  1740 
havde  købt  af  Kommandør  Løvenørn  med  den  Tanke, 
at  Enkefyrstinden  af  Ostfriesland  skulde  bo  der;  hun 
foretrak  dog  Sorgenfri),  blev  man  mistænksom  mod 
den  foregivne  Prinsesse,  anlagde  Proces  imod  hende, 
og  hun  blev  dømt  som  Bedragerske  og  paa  Regeringens 
Befaling  hensat  i  Møens  Tugthus,  hvor  hun  sad  i 
mange  Aar  under  et  først  skarpt  og  senere  meget 
mildt  Opsyn,  ja  hun  benævnedes  endog  i  Regnskaberne 
som  „Frøken",  en  ellers  mærkelig  Betegnelse  paa 
den  Tid,  for  en  slet  og  ret  Tugthusfange.  Skønt  ad- 
skillige Indicier  kunde  tyde  paa,  at  denne  Kvinde  ikke 
for  med  Løgn,  og  skønt  den  Forbindelse,  hvoraf  hun 
skulde  være  Frugt,  ikke  er  utænkelig,  er  det  dog  lidet 
rimeligt,  at  den  gudfrygtige  og  i  sædelig  Henseende 
strengt  principfaste  Konge,  der  desuden  bevogtedes 
med  Argusøjne  fra  alle  Kanter,  har  tilladt  sig  noget 
Brud  paa  den  ægteskabelige  Troskab.  —  Ovennævnte 
„Frøken"  blev  siddende  i  Møens  Tugthus  til  sin  Død 
i  Aaret  1804;  hun  var  da  74  Aar  gammel. 


Da  Kong  Christian  VI  og  Dronning  Sophie  Magda- 
lenes ældste  Søn  Kronprins  Frederik  var  bleven  20  Aar 

gammel,  begyndte  hans  Forældre  at  se  sig  om  efter 
en  passende  Brud  til  ham.  Den  brunsvigske  Prinsesse 
Theresia  Xathalia,  der  bar  Navn  af  „den  største 
Skønhed  i  Europa",  var  blandt  andre  bragt  i  Forslag. 
Her  i  Landet  frygtede  man  især  for  at  faa  Dronning 
Sophie  Magdalenes  Broderdatter,  Prinsessen  af  Culm- 
bach,  da  dette  Familieskab  ikke  var  i  høj  Kurs  her. 
Selv  Kong  Christian  VI  følte,  hvormeget  det  tyske 
Svogerskab  trykkede  ham,  og  han  hældede  derfor  til 
at  vælge  den  engelske  Prinsesse  Louise  (Datter  af 
Kong  Georg  II),  som  da  ogsaa  var  paa  Tale.  Kong 
Christian  VI  tog  Sønnen  Kronprins  Frederik  med  sig 
ind  til  Dronning  Sophie  Magdalene,  som  havde  Por- 
træterne  af  Prinsesserne  Louise  og  Therese  Nathalie, 
som  Kronprins  Frederik  nu  skulde  se ;  det  hed  sig, 
at  han  ikke  vidste,  hvem  der  var  hvem,  men  hans 
Øjne  faldt  ikke  saa  snart  paa  den  engelske  Prinsesse 
Louise,  førend  hans  Valg  var  gjort,  og  uagtet  alle 
Dronning  Sophie  Magdalenes  Bønner  om  vel  at  be- 
tænke sig,  udtalte  han,  at  han  ingen  Betænkningstid 
behøvede.  Dronningen  bad  Sønnen  dog  for  en  Sikker- 
heds Skyld  at  tage  begge  Portræter  med  paa  sit  Værelse 
for  i  Ro  at  kunne  bese  dem  nøjere.  For  at  føje 
Moderen  tog  han  begge  Billeder  med  sig,  men  da  han 
kom  paa  sit  Værelse,  hængte  han  det  tyske  paa  et 
Søm  med  Maleriet  indad,  medens  det  engelske  blev 
hængt  lige  for  hans  Seng. 

Denne  Omstændighed  var  snart  bekendt  over  hele 
Hovedstaden,  og  det  vakte  megen  Glæde,  at  han  havde 
forsmaaet  den  tyske  Skønhed.  —  Forlovelsen  blev 
deklareret  kort  efter.  Prinsesse  Louise  var  født  den 
18de  Decbr.  1724  i  London;  hun  var  godt  I'«  Aar 
yngre  end  Kronprins  Frederik. 

Ægteskabet  imellem  Kronprins  Frederik  V  og  den 
engelske  Prinsesse  Louise  blev  sluttet  i  Septbr.  1743 
i  Worms,   hvor  hendes  Fader  Kong  Georg  II  af  Eng- 

land  paa  den  Tid  var.  Hendes  Rejse  fra  England  gik 
for  sig  i  Oktbr.  Den  9de  Novbr.  kom  hun  til  Han- 
nover; Dagen  derpaa  skete  Vielsen  i  Slotskapellet  der, 
hvor  Brudens  Broder  Hertugen  af  Cumberland  som 
Fuldmægtig  stod  i  den  høje  Brudgoms  Sted.  Den 
14de  Novbr.  kom  Kronprins  Frederik  til  Altona,  men 
først  den  17de  s.  M.  kom  Louise  dertil.  I  Altona  af- 
skedigede hun  sin  engelske  Hofstat.  Den  23de  gik 
Rejsen  for  sig  til  Kjøbenhavn.  Langfeldt  siger  om 
Kronprinsesse  Louise:  .,Hun  er  af  maadelig  Højde, 
dejlig  af  Skabning,  blondt,  og  overmaade  hvid  af 
Hud,  brunt  Haar,  dejlige  Øjne  og  Lineamenter,  og 
kan  med  Sandhed  kaldes  smuk.  Hun  er  mere  fed 
end  mager  og  i  Besiddelse  af  en  klædelig  Blufærdighed 
og  besynderlig  Modesti.  En  Yndighed,  som  indtager 
alle.     Hun  er  god,  mild  og  naadig  imod  enhver." 

„Aldrig  hørte  man,  at  hun  indbragte  nogen  fremmed 
her  i  Landet;  endogsaa  de  ringeste  af  hendes  Hofstat 
vare  danskfødte." 

Adelsmænd  og  Borgere  kappedes  om  at  ønske  Kron- 
prinsesse Louise  Velkommen,  da  hun  kom  her  til 
Landet.  Der  var  almindelig  Illumination  i  Kjøbenhavn. 
Mere  end  tyve  private  Personer  havde  opført  Illumina- 
tioner med  en  Udgift  af  1,000  Rdlr.  og  derover.  Fem 
Æreporte  vare  oprejste  fra  Nørreport  til  Slottet. 
Kongen  red  hver  Dag  omkring  og  saa  paa  Forberedel- 
serne til  Modtagelsen  og,  som  det  synes,  med  Fornøjelse, 
og  Prinsesse  Charlotte  Amalie,  Kongens  Søster,  ligesaa, 
men  derimod  ikke  Dronningen,  hvad  man  ansaa  som 
et  Bevis  paa,  at  det  ærgrede  hende,  at  Folk  saa  højst 
frivillig  vilde  gøre  saamegen  Stads  af  den  forventede 
engelske  Prinsesse. 

Den  Dag,  den  llteDecbr.  1743,  da  Prinsesse  Louise 
kom,  var  der  som  sagt  stor  og  almindelig  Glæde  i 
Kjøbenhavn.  Alle  Indvaanere  vare  enige  om  at  illu- 
minere om  Aftenen,  8  Dage  i  Træk;  men  den  4de  Dag 

lod  Dronning  Sophie  Magdalene  et  Bud  gaa  fra  Hus 
til  Hus,  ved  Rodemesteren,  for  at  takke  fra  Kongen, 
men  -samtidig  paa  en  høflig  Maade  forbyde  at  illumi- 
nere videre,  men  da  den  18de  Decbr.,  som  var  Prin- 
sesse Louises  Fødselsdag,  oprandt,  illumineredes  der 
saameget  desto  mere. 

Charlottenborg  Slot,  hvor  Kronprins  Frederik  og 
Kronprinsesse  Louise  skulde  residere,  var,  naar  und- 
tages Modtagelsesværelset  og  Sovegemakket,  mere 
borgerligt  end  kongeligt  udstyret;  der  mentes,  at  Dron- 
ningen ikke  vilde  have,  at  der  skulde  anvendes  alt- 
formeget  derpaa. 

Uden  egentlig  at  være  syg,  og  uden  at  Datidens 
Læger  kunde  udfinde  nogen  Aarsag  dertil,  svandt 
Kong  Christian  VI  i  en  Tid  af  nogle  faa  Aar  bort 
som  en  Skygge,  og  hans  Kræfters  Formindskelse  lod 
formode,  at  hans  Levetid  ikke  blev  lang. 

Den  3die  Juli  1746  var  Christian  VI  endnu  til  Stede 
ved  sin  Sønnedatter  Prinsesse  Sophie  Magdalenes  — 
(den  senere  Dronning  af  Sverige)  —  Daab. 

Sommeren  1746  tilbragte  Christian  VI  og  Dron- 
ningen som  sædvanligt  paa  Hirschholm  Slot. 

Den  5te  Aug.  1746,  efterat  Statsraadet  var  hævet 
paa  Hirschholm  Slot,  vilde  Kongen  ride  en  lille  Tur, 
men  maatte  straks  ride  hjem  igjen,  fordi  der  paakom 
ham  en  Svimmelhed.  Da  Kongen  var  stegen  af  Hesten 
og  stod  i  Slotshaven,  vilde  han  smække  med  Pisken, 
men  tabte  den  af  Mathed,  og  da  det  skete  anden 
Gang,  sagde  han:  „Her  kommer  jeg  ikke  mere", 
hvorpaa  han  vendte  sig,  gik  ind  paa  Slottet  og  til 
Sengs.  Han  faldt  straks  i  Søvn,  og  endskønt  han 
syntes  adskillige  Gange  at  vaagne,  saa  slumrede  han 
dog  straks  hen  igjen  indtil  Kl.  5,  da  han  følte,  at  Døden 
ikke  var  langt  borte.  Han  befalede  straks  at  lade 
Kronprins  Frederik  hente  fra  Kjøbenhavn,  men  uagtet 
denne  kom  ufortøvet,  fandt  han  ikke  sin  Fader  mere 

i  Live.  Da  Kronprins  Frederik  kom,  kondolerede 
Overhofmarskal  Reitzenstein  ham  og  titulerede  ham 
„Deres  Majestæt",  hvortil  Kronprins  Frederik  svarede: 
„Min  Gud!  saa  kommer  jeg  dog  for  sildig." 

Christian  VI  havde  imødeset  Døden  med  stor  Ro 
og  Fortrøstning.  Henimod  hans  Endeligt,  da  en  af 
de  omstaaende  tro  Hofbetjente  mente  at  burde  tale  til 
Majestæten  om  Døden,  svarede  Kongen:  „Er  I  bange, 
jeg  er  det  ikke.  Jeg  véd,  at  vel  er  Døden  Syndens  Sold, 
men  Guds  Naadegave  er  et  evigt  Liv  i  Christo  Jesu." 

Den  døende  Konge  sagde  den  ene  Gang  efter  den 
anden:  „Mein  Gott!  ich  bitt'  durch  Christi  Blut, 
mach  mir  mein  letztes  Ende  gut!"  tilsidst:  „Durch 
Deine  Gnad'  und  Christi  Blut,  machst  Du  es  mit 
meinem  Ende  gut." 

Under  Dødskampen  kastede  Dronningen  sig  over 
Lejet  og  bad  Gud  at  løse  op  for  hende  med. 

Kongens  afsjælede  Legeme  blev  klædt  i  „Romansk 
Dragt  udi  en  prægtig  Drap  d'Argent"  og  lagt  paa 
Paradeseng  i  Hirschholms  Slots  store  Sal,  og  derfra 
førtes  Liget  senere  til  Christiansborgs  Slotskirke,  hvor 
en  pragtfuld  Castrum  doloris  var  arrangeret,  og  endelig 
derfra  til  Roskilde,  hvor  det  hviler  i  en  af  Wiedewelt 
forfærdiget  prægtig  Marmorsarkofag,  paa  hvilket  baade 
Billeder  af  Christiansborg  og  Hirschholm  Slot  vare 
anbragte. 

Biskop  Hersleb  og  Slotspræst  Bluhme  talte  begge 
ved  Christian  VI's  Baare.  P.  F.  Suhm  fortæller,  at 
da  Biskop  Hersleb  talte,  græd  alle  paa  Hersleb  nær,  og 
da  Bluhme  talte,  græd  denne,  medens  hele  Forsam- 
lingen havde  tørre  Øjne.  Dog  mentes  der,  at  den,  der 
vil  læse  de  to  Taler  igennem,  vil  give  Bluhmes  Prisen. 

I  Ligprædikenen  over  Kong  Christian  VI  udtalte 
Slotspræsten,  at  denne  Konge  engang  havde  sagt:  „Det 
volder  mig  ikke  saamegen  Kummer,  naar  jeg  skal 
underskrive    en  Dødsdom,    som    naar   jeg    skal   sætte 

mit  Navn  under  en  Præsts  Kaldsbrev.  Thi  ved  Døds- 
dommen har  jeg  Akter  og  Beviser  for  mig  og  kan 
se,  om  han  fortjener  Døden,  men  her  er  jeg  ganske 
uvis  om,  i  hvad  Forhold  Manden,  der  søger  Præste- 
kaldet, staar  til  Gud." 

Kong  Christian  VI's  Død  blev  kun  begrædt  af  faa, 
men  disses  Taarer  vare  desto  mere  velmente,  navnlig, 
foruden  Dronning  Sophie  Magdalene,  hans  Hofstat  og 
de  ved  Holfet  og  i  Armeen  ansatte  tyske  fyrstelige 
Slægtninge,  som  nu  maatte  være  belavede  paa  snart 
at  faa  deres  Afsked  eller  faa  deres  store  Gager  noget 
reducerede. 

Kong  Christian  VI  havde  ganske  vist  ikke  forstaaet 
at  vinde  Folkets  Kærlighed,  men  ingen  kunde  med 
Rette  nægte  ham  sin  Agtelse.  Ubillighed  og  Partiskhed 
har  siden  ofte  forsøgt  at  berøve  ham  denne  ved  en- 
sidig Fremstilling  af  hans  Historie.  Christian  VI's 
Regering  frembyder  Enevælden  i  dens  agtværdigste 
Skikkelse.  Den  værste  Plet  paa  denne  hæderlige 
Konges  Karakter  var  hans  Mistænksomhed.  Han 
nærede  bestandig  Frygt  for,  at  de  højere  Embeds- 
mænd skulde  føre  ham  bag  Lyset,  og  han  stolede 
derfor  langt  mere  paa  Efterretninger  indhentede 
underhaanden  ad  Krogveje  og  af  Folk,  hvis  Stilling 
ikke  berettigede  dem  til  at  være  hans  Raadgivere. 

Mærkeligt  nok  var  der  hos  denne  jævne,  man 
kunde  næsten  sige  helt  borgerlige  Konge,  der  helst 
beskæftigede  sig  med  Statshusholdningens  Details,  en 
vis  Hang  til  at  tro  det  usandsynlige  og  indlade  sig 
paa  æventyrlige  Planer.  Han  indlod  sig  saaledes  med 
en  Mand,  der  foregav  at  forstaa  den  Kunst  at  gøre 
sig  skudfri;  Kongen  skriver:  „Gik  Kunsten  an,  da  var 
den  vel  nok  500  Dukater  eller  mere  værd." 

Christian  VI  spekulerede  mærkeligt  nok  ogsaa  i 
at  blive  Arving  til  Ostfriesland,  hvortil   han  hverken 

havde  Ret  eller  Udsigt,  thi  at  hans  Svigerinde  var 
fra  det  Land,  kunde  ikke  være  nogen  Adkomst  for 
ham. 


HØRSHOLM  —  HIRSCHHOLM. 

I  Frederik  II's  og  Christian  IV's  Tid  kaldtes  Slottet 
Hørsholm,  men  sidenefter  begynder  Fortyskningen; 
først  skrev  man  Hirscholm,  senere  Hirtzholm;  Chri- 
stian VI  skrev  Hirskholm,  og  da  Dronning  Sophie 
Magdalene  byggede  det  om,  kaldtes  det  Hirschholm, 
hvilket  Navn  det  bar  i  mange  Aar,  vel  indtil  1861, 
da  det  danske  Hørsholm  genoptoges. 

Jagten  omkring  Hørsholm  var  fortrinlig  og  værd- 
sattes højt  af  Kongerne  Frederik  II  og  Christian  IV. 
I  denne  Konges  Dagbog  staar  der  under  Ilte  Aug. 
1617 :  „Drog  jeg  fra  Kjøbenhavn  til  Hørsholm  og 
skød  paa  Vejen  12  Hjorte".  —  „Den  12te  Aug,  skød  jeg 
en  Hjort  paa  20  Ender  ved  Hørsholm". 

Kort  før  sin  Død  i  1648  forærede  Christian  IV 
Hørsholm  Slot  —  kvit  og  frit  —  til  Svigersønnen 
Korfits  Ulfeldt  og  dennes  Gemalinde  Eleonore  Chri- 
stine. Denne  Hørsholms  Overdragelse  holdt  den  nye 
Konge  naturligvis  ikke  af.  Under  30te  Marts  1650 
skriver  den  svenske  Gesandt  Durel  ved  det  danske 
Hof:  „Kong  Frederik  III  søger  alle  Midler  til  atter  at 
bringe  Hørsholm,  —  som  den  forrige  Konge  har  for- 
æret Hofmester  Ulfeldt,  —  under  Kronen."  Hørsholm 
konfiskeredes,  da  Korfits  Ulfeldt  flygtede  over  til  Sverige, 
og  ved  Roskildefreden  fik  Ulfeldt  ikke  Hørsholm  til- 
bage ;  derimod  fik  Dronning  Sophie  Amalie  Forlenings- 
brev  derpaa. 

Hun  besad  saa  Hørsholm  Slot  til  sin  Død  og  op- 
holdt sig  jævnligt  der,  da  hun  var  en  passioneret 
Jægerske.  Foruden  Hørsholm  havde  Dronning  Sophie 
Amalie   ogsaa  Jægersborg    Slot   og  Dronninggaard   og 

fra   Aaret    1654    tillige    Øen   Hveen,    der    senere    af- 
stødes til  Sverige. 

Mange  Aar  efter  forekommer  der  endnu  Spor  af 
den  gamle  Forbindelse  imellem  Hveen  og  Hørsholm, 
idet  Christian  VI  gav  den  svenske  Præst  paa  Hveen  et 
Træ  til  Brændsel  hvert  Aar,  men  Præsten  maatte  ud- 
stede et  Revers  paa,  at  han  ingen  Ret  havde  dertil, 
men  det  var  alene  af  kongelig  Bevaagenhed,  naar 
han  oppebar  det. 

En  mærkelig  tragisk  Skæbne  hviler  over  de  fleste 
af  vore  gamle  Kongeborge.  Ildens  Magt,  Tidens  Tand 
og  Menneskets  Haand  have  omtrent  lige  skaanselsløst 
hærget  dem.  Rundt  om  træffe  vi  sørgelige  Levninger 
af  fordums  Herlighed,  og  mange  Steder  endda  knap 
Levninger  deraf. 

Vi  behøve  saaledes  kun  at  nævne:  Riberhus, 
Koldinghus,  Skanderborg  Slot,  Hønborg  Slot  og  Kalø 
i  Jylland;  Næsbyhoved,  Hagenskov  og  Nyborg  Slot 
paa  Fyen;  Nykjøbing  Slot  paa  Falster,  samt  Slottene 
Antvorskov,  Vordingborg  og  Kalundborg  paa  Sjælland. 
—  Der  er  noget  nedslaaende  deri,  at  Øjet,  hvor  det 
søger  Fortidens  Glans,  finder  Ødelæggelse,  og  at  Synet 
af  de  Steder,  hvortil  betydningsfulde  Personer  og  Til- 
dragelser i  vor  Fædrelands  Historie  ere  knyttede, 
fremkalder  et  Suk,  og  vemodsfuld  maa  man  lade  sig 
nøje  med  at  drømme  sig  hen  i  de  henfarne  Tider 
paa  de  øde  Tomter. 

Blandt  de  Slotte,  der  ere  sunkne  i  Grus,  skal  da 
ogsaa  Hirschholm  Slot  nævnes;  skønt  dette  Slot 
hverken  i  sin  ældre  Skikkelse  som  Hørsholm  eller 
som  det  paany  opførte  Hirschholm  hørte  til  de 
Slotte,  som  have  spillet  nogen  fremragende  Rolle  i 
vor  Historie,  behøver  man  dog  blot  at  nævne  Navnet 
for  at  mindes  om,  hvad  det  var,  og  Indtrykket  af  en 
svunden  Herlighed  fortager  sig  ikke,  naar  man  staar 
paa  selve  Stedet  under  „De  gamle  Trær,  hvis  dunkle 

10* 

melankolske  Krands  omgiver  Hirschholms  sjunkne 
Glans;"  thi  igennem  alt  klinger  det:  Ak!  hvor  for- 
andret" *). 

Det  gamle  Hørsholm  Slot  laa  paa  en  Bakke  midt 
i  Søen,  og  der  var  kun  Adgang  til  det  over  Vinde- 
broen. 

Som  Kronprins  begyndte  Christian  VI  alt  i  1722  at 
bygge  paa  det  gamle  Hørsholm  Slot ;  men  uagtet  de  nye 
Tilbygninger  skriver  samme  Kronprins  i  Aaret  1728: 
„Vores  her  havende  Logementer  ere  altfor  knappe", 
hvorfor  han  opførte  en  ny  Bygning,  som  „var  egal 
med  Slottet;  3  Etager  høj  foruden  Loftet."  Pengene 
havdes  just  ikke  tilrede,  de  skulde  laanes;  men  Kron- 
prinsen skriver:   „Sagen  skal  angribes  med  force". 

Kort  efter  besteg  Kronprinsen  Tronen  som  Kong 
Christian  VI,  og  han  overdrog  nu  Fuldførelsen  af  det 
paabegyndte  Byggeri  paa  Hørsholm  til  sin  Gemalinde 
Dronning  Sophie  Magdalene,  men  allerede  et  Par  Aar 
efter  tænkte  hun  paa  en  yderligere  Udvidelse  eller 
rettere  helt  at  faa  det  gamle  Slot  revet  ned  og  et  nyt 
opført;  thi  efter  Overhofmesterens  Forlangende  blev 
der  i  Aaret  1732  af  Kjøbenhavns  Magistrat  udnævnt 
12  Haandværksmestre  til  at  syne  „Hirschholms  gamle 
Slots  Bygning  for  at  give  Hendes  Majestæt  en  fuld- 
kommen Efterretning,  om  bemeldte  gamle  Slot  ved 
Reparation  staaer  til  Forbedring."  Haandværkerne 
vare  saare  føjelige  overfor  Dronningen  med  deres 
Erklæring  om  Slottets  Skrøbelighed.  Derefter  blev 
den  kgl.  Bygmester  Etatsraad  Ernst  sendt  derud  for 
ogsaa  at  efterse  „det  paa  Bachen  staaende  gamble 
Slott",  men  hans  Dom  faldt  anderledes  ud  end  de 
ovennævnte  12  kjøbenhavnske  Haandværksmestres. 

Etatsraad  Ernst  fandt,  at  Slottets  Bjælker  ikke 
vare    raadne,    —    som    Haandværksmestrene     havde 

*)  c.  F.  Bricka,  i  Historisk  Tidsskrift. 

erklæret,  —  men  friske  og  dertil  forsynede  med  Jern- 
baand  samt  understøttede  af  mange  Tværskillerum, 
„saa  de  kand  saaledes  endnu  længe  henstaa" ;  lige- 
ledes fandt  han  de  øvrige  Mangler  ved  Slottet,  der 
var  „ilde  medhandlet  og  omgaaet",  saa  ubetydelige, 
at  de  med  ringe  Bekostning  kunde  afhjælpes,  og 
samme  kongelige  Bygmester  sluttede  sin  Erklæring 
med  at  sige :  „For  Resten  kan  jeg  ej  rettere  se,  end 
at  dette  Huus  vel  kunde  staa  i  100  Aar  endnu,  med- 
mindre det  skulde  afbrydes,  fordi  Etagerne  ere  for 
lave,  og  man  vil  have  Bakken  bort  og  Gaarden  større 
for  at  kunne  sætte  i  den  nordre  Ende  ligesaadant 
et  Huus,  som  paa  den  søndre  Ende  imod  Haven." 
Etatsraad  Ernst  opgav,  at  Reparationerne  vilde  koste 
1288  Rdlr. ;  disse  Penge  anvendtes  derpaa,  og  det 
gamle  Slot  reddedes  endnu  denne  Gang,  men  dets 
Dage  vare  talte.  Etatsraad  Ernst  blev  fjernet,  og  hans 
Eftermand  Kaptajn,  senere  Generalmajor  de  Thurah 
forstod  bedre  at  fyldestgøre  Dronning  Sophie  Magda- 
lenes Byggelyst,  saa  han  senere  kunde  rose  sig  af,  at 
det  gamle  Hørsholm  Slot  „intet  beholdt  af  sit  gamle 
Væsen  uden  det  blotte  Navn",  —  i  Virkeligheden 
ikke  engang  det. 

Den  ofte  gentagne  Beskyldning,  at  Dronning  So- 
phie Magdalene  i  lunefuldt  Overmod  byggede  Hirsch- 
holm  i  en  Sump,  er  ikke  beføjet.  Man  kan  ikke 
gøre  hende  ansvarlig  for  de  grove  Fejl,  hendes  ansete 
Bygmester  begik.  Hun  valgte  end  ikke  Byggepladsen. 
At  Dronning  Sophie  Magdalene  virkelig  har  skudt  en 
Hjort,  som  faldt  i  det  Morads,  hvori  Hirschholm  blev 
bygget,  er  vist  nok,  men  Pladsen  blev  ikke  valgt  for 
at  forevige  denne  Begivenhed,  men  fordi  Dronningen 
vilde  have,  at  Slottet  skulde  have  Grave,  og  de  kunde 
lettest  faaes  ved  at  bygge  i  Mosen. 

Pontoppidan  skriver  om  Byggeriet:  „Det  gamle 
Slot  stod  paa  en  Bakke,   der   hvor  den  ny  Taarnport 

nu  er,  og  blev  det  i  Aaret  1737  ganske  nedbrudt,  og 
paa  den  sløjfede  Grund  opført  en  ny  Bygning,  samt 
midt  paa  denne  anlagt  Hovedporten  og  over  den  et 
zirligt  Taarn,  hvis  Spir  forestillede  en  Pyramide,  som 
bares  af  fire  Løver,  og  paa  hvis  Spids  var  en  kongelig 
Krone  anbragt.  I  Anledning  af  Byggeriet  blev  en  Del 
af  Søen,  som  Slottet  ligger  i,  opfyldt,  dog  fandt  man 
ikke  straks  saa  fast  Bund,  at  samme  kunde  tage  imod 
en  ny  Bygning,  førend  nogle  tusinde  Træstammer  af 
20  til  25  Alens  Længde  vare  nedrammede  deri." 

Med  stor  Bekostning  samt  med  en  tilstrækkelig 
Arbejdskraft  opførtes  i  forholdsvis  kort  Tid  det  om- 
fangsrige, store  og  prægtige  Slot. 

Den  14de  Maj  1739,  Christian  VI's  Navnedag,  var 
der  første  Gang  stor  Fest  paa  det  nj'^opførte  Slot,  og 
der  blev  i  den  Anledning  slaaet  Skuemønt  baade  i 
Guld  og  Sølv. 

Ved  den  Lejlighed  var  der  især  Brug  for  Ridder- 
salen, som  var  c.  32  Alen  lang  og  c.  16  Alen  bred,  og 
som  strakte  sig  op  igennem  begge  Etagers  Højde,  og 
der  var  et  Galleri  i  2den  Etages  Omkreds.  Paa  Væg- 
gene var  der  Malerier  af  Christian  VI,  Dronning  So- 
phie Magdalene,  Prinsesse  Charlotte  Amalie  og  Sophie 
Hedevig  samt  flere  andre  kongelige  Personer  i  Legems- 
størrelse. Riddersalens  Gulv  var  af  sorte  og  hvide 
Marmorfliser,  og  i  Salens  Midte  var  der  en  Fontæne, 
hvorfra  Vandet  sprang  i  en  Højde  af  20 — 22  Fod. 
Vandet  faldt  i  et  Kobberbassin  og  „foraarsager  en 
angenem  Brusen  ved  sit  Fald",  som  der  staar  i  Be- 
skrivelsen. 

Audiensgemakket  var  dog  vistnok  det  artigste  at 
skue,  thi  Brystpanelet  var  af  „rart"  Træ,  alle  Lister 
overdragne  med  massiv  Sølv,  Rammestykkerne  ind- 
lagte med  Perlemor,  Sølv,  Ibenholt  og  andre  Sorter 
„rart"  Træ  af  forskellige  Farver,  Fyldingerne  besatte 
med  folierede  Spejlglas,  Dørene    af  samme  Træsorter 

som  Brystpanelet  og  Dørlaasene  af  Sølv.  Væggene 
vare  udstyrede  med  Søjler,  hvis  Kapitæler  og  Skaft- 
gesimser vare  af  Sølv,  Skafterne  af  folieret  Spejlglas, 
indfattet  i  Sølv.  Ligeoverfor  den  kongelige  Trone  af 
rødt  Fløjl,  rigeligt  besat  med  Sølvtresser,  saas  Dron- 
ning Sophie  Magdalenes  Portræt  i  Legemsstørrelse  i 
en  med  rigt  Billedhuggerarbejde  ziret  forsølvet  Ramme. 
Loftet  var  af  Stukkaturarbejde  med  Spejlglas,  „malet 
bagpaa,  saa  ingen  kan  se  Sammenføjningen."  Gulvet 
var  af  „rart"  Træ  af  allehaande  Farver.  Ovnen  var 
et  hvidt  glaseret  kinesisk  Taarn  „med  Kæder,  Klokker 
og  andre  Zirater  af  Sølv  behængt."  Bord,  Konsoler 
og  Gueridoner  vare  af  Sølv.  Det  store  Spejl  var  ind- 
fattet i  Sølvramme. 


Dronning  Sophie  Magdalene  beholdt  Hirschholm 
Slot  i  Eje  lige  til  sin  Død;  saalænge  hun  levede,  gik 
alt  stivt,  ceremonielt  og  ærbart  til  paa  Slottet. 

Da  hun  døde  i  Aaret  1770,  tog  Christian  VII  og 
hans  Hof  Slottet  i  Besiddelse;  da  Struensee  stod  for 
Styret,  blev  Tonen  en  anden  i  Slottets  Haller,  idet 
der  nu  holdtes  larmende  Fester  i  Modsætning  til  den 
mere  eremitagtige.  Stilhed,  medens  Enkedronning  So- 
phie Magdalene  residerede  der. 

Den  7de  Juli  1771  fødte  Dronning  Caroline  Mathilde 
paa  Hirschholm  en  Datter,  som  kom  til  at  bære  Navnet 
Louise  Augusta. 

Den  22de  Juli,  Dronning  Caroline  Mathildes  Fød- 
selsdag, døbtes  den  nyfødte  Prinsesse  af  Hofprædikant 
Quist  i  Dronningens  Kabinet.  Det  var  nok  en  besk 
Pille  for  PZnkedronning  Juliane  Marie  at  maatte  holde 
dette  Barn  over  Daaben ;  Kongen  og  Arveprinsen  over- 
værede Akten. 

I  hvor  blandede  end  de  Følelser  vare,  hvormed 
denne  Prinsesses  Fødsel  modtoges  af  Folket,  saa  blev 

der  sat  alt  i  Scene  for  at  paatrykke  hele  Begiven- 
heden Legitimitetens  Stempel,  idet  der,  samme  Dag 
den  lille  Prinsesse  var  født,  blev  sendt  to  Officerer 
til  Kjøbenhavn  som  Ilbude,  hvor  Efterretningen  kund- 
gjordes Kl.  3V2  om  Eftermiddagen  ved  Kanonskud  fra 
Voldene  og  Tøjhuset  og  ved  blæsende  Instrumenter 
fra  Christiansborgs  Slotsaltan,  Raadhuset  og  Kirke- 
taarnene.  Der  var  Instrumentalmusik  i  Rosenborg 
Have  Dagen  igennem  og  Fyrværkeri  sammesteds  om 
Aftenen  fra  11  til  12. 

4  Kurerer  sendtes  til  Stockholm,  London,  Hanau 
og  Brunsvig  for  at  notificere  bemeldte  Prinsesses 
Fødsel. 

I  samme  „glædelige"  Anledning  blev  Struensee  og 
Brandt  ophøjede  i  Grevestanden. 


Skønt  Dronning  Sophie  Magdalene  vel  vidste  god 
Besked  om,  hvilke  utrolige  Summer  Opførelsen  af 
Hirschholm  havde  kostet,  saa  gemte  hun  godt  derpaa 
og  udtalte  sig  ikke  derom,  da  Summen  vel  nødigt 
maatte  komme  frem  til  Almenhedens  Drøftelse. 

Da  Christian  VI  var  død  og  Dronning  Sophie 
Magdalene  nu  ikke  som  før  havde  fri  Adgang  til 
Finanshovedkassen,  har  hun  med  sine  nu  faste  Ind- 
tægter lært  at  indse,  hvor  meget  de  aarlige  Summer 
alene  til  Hirschholms  og  Sophienberg  Slots  Vedlige- 
holdelse beløb  sig  til,  saa  at  hun  alene  af  den  Grund 
var  ængstelig  for  disse  Slottes  Fremtid. 

I  sit  egenhændige  Testamente,  som  hun  skrev 
Aaret  efter  Christian  VI's  Død,  anbefaler  hun  særlig 
sit  kære  Hirschholm  og  Sophienberg  til  sin  Søn 
Kong  Frederik  V's  Naade,  med  Tilføjende :  „Es  hat 
dieses  Orth  viel  Geld  gekostet  und  ist  der  artigste 
im  Lande;  so  wåre  es  Schade,  wenn  diese  charmante 
Håuser  nicht  soUte  in  Gnade  sein,   oder  gar  einfallen 

mussten,  dann   hiibsche  Gebiiude   doch  einem   Lande 
Ehren  machen." 

Dog!    denne    Klagesang   blev   der   ikke  taget  noget 
Hensyn  til  af  de  senere  Magthavere. 


Over  Dronning  Sophie  Magdalenes  Bygninger  hvi- 
lede en  særlig  uheldig  Skæbne.  Det  store  chinesiske 
Hus  i  Frederiksborg  Slotshave  blev  allerede  nedrevet 
1769,  altsaa  endnu  før  hendes  Død*). 

Christiansborg  Slot  brændte  1794,  og  af  Sophien- 
berg  bleve  de  to  Trediedele  nedbrudte  i  Begyndelsen 
af  det  19de  Aarhundrede. 

Hirschholm  Slots  Skæbne  er  noksom  bekendt,  der- 
imod mindre,  hvad  der  egentlig  foranledigede  Slottets 
Forfald  og  senere  Nedbrydelse. 

Det  fortælles,  at  Frederik  VI's  sørgelige  Barndoms- 
minder, som  til  Dels  knyttede  sig  til  Hirschholm, 
gjorde  ham  uvillig  stemt  mod  Slottet,  og  at  det  var 
for  at  tilfredsstille  denne  hans  Uvilje,  at  man  for- 
sømte og  omsider  nedrev  Slottet;  men  der  er  i  de 
officielle  Aktstykker  intet,  som  bestyrker  denne  For- 
modning. Den,  der  først  fremkom  med  Forslag  om 
at  ødelægge  Hirschholm,  var  Minister  Guldberg,  sand- 
synligvis efter  Ordre  eller  Tilskyndelse  af  Dronning 
Juliane  Marie. 

Straks  efter  Hofrevolutionen  den  17de  Januar  1772 
blev  der  taget  fat  paa  at  reparere  Hirschholm  Slot, 
som  Enkedronning  Sophie  Magdalenes  økonomiske 
Forfatning    i    hendes    sidste    Aar    ikke    havde    tilladt 

*)  Det  „chinesiske  Hus"  i  Frederiksborg  Slotsliave  var  en  stor 
Bygning,  hvis  Facade  var  længere  end  Frederiksborg  Slots 
Hovedbygning.  Dette  chinesiske  Hus  pyntede  ikke,  idet  dets 
lave,  plumpe  Ydre  dannede  en  Modsætning  til  det  smukke  Slot, 
men  rummeligt  var  det,  idet  det  var  stort  nok  til  i  den  varme 
Sommertid  at  afgive  en  kølig  Bolig  for  den  hele  Kongefamilie. 

hende  at  anvende  meget  paa,  men  Arbejderne  stand- 
sedes ved  en  Kabinetsordre  af  10de  Juni  1774,  som 
egenhændig  er  skreven  af  Minister  Guldberg,  hvori 
blandt  andet  staar:  „Da  vores  Slot  Hirschholm  ikke 
haver  af  Naturen  de  til  en  Sommerresidens  ønskelige 
Yndigheder,  og  da  dets  Reparationer  ere  saa  hyppige 
og  dets  Vedligeholdelse  har  hidtil  været  over  al  Maade 
kostbar  og  for  sin  Grunds  Skyld  vilde  blive  det  her- 
efter, skal  det  være  vort  Kollegie  frit  tilladt  at  sige 
Os,  om  det  ikke  til  Vore  Finansers  Bedste  holder  det 
raadeligt  at  indstille  herefter  slige  uophørlige  Udgifter 
og  kun  at  holde,  hvad  der  er  under  Tag  ved  Slottet, 
i  simpel  Stand. "  — 

„Da  Fredensborg  Slot,  som  Vi  for  alle  dets  For- 
deles Skyld  give  Fortrinet  til  en  Sommerresidens,  er 
og  bliver  for  knapt,  ville  Vi  paa  dette  Slots  otte- 
kantede Bygning  sætte  en  anden  Etage"  o.  s.  v.  — 

Kollegiet  eller  Rentekammeret  foreslog  med  Hensyn 
til  Hirschholm  „saaledes  at  indskrænke  disse  Byg- 
ninger, at  samme  uden  nogen  synderlig  Bekostning 
var  at  underholde,"  samt  at  nedbryde  den  af  Pavil- 
lonerne paa  Slottet,  som  var  faldefærdig,  fordi  Pælene 
i  Fundamentet,  imod  Formodning,  kun  vare  af  10  Alens 
Tømmer  (i  Stedet  for,  at  der  behøvedes  Bjælker  af 
20  til  30  Alens  Længde),  saa  at  Pavillonen  var  sunket 
14  Tommer.  Man  forlangte  nu  en  Erklæring  fra  den 
bekendte  Bygmester  Professor  Harsdorff  om,  hvad 
der  kunde  og  burde  gøres ;  han  afgav  det  Skøn : 
„Grunden,  hvorpaa  Hirschholms  Slots  Hovedbygning 
staaer,  er  kun  meget  maadelig,  saasom  den  rette  og 
faste  Grund,  hvorpaa  en  Bygning  bør  hvile,  findes 
først  i  en  Dybde  af  16  til  20,  ja  24  Alen  under 
Jordens  Overflade.  Paa  9  å  10  Alens  Dybde  findes 
nok  fast  Grund,  som  ikke  lettelig  med  Pæle  lader  sig 
gennemslaa,  men  det  er  en  Jordskorpe  af  24  til 
36   Tommers   Tykkelse,    der    ikke    er    i    Stand    til   at 

bære  en  svær  Last,  især  da  der  under  den  er  en  slet 
Grund,  indtil  man  kommer  ned  til  den  faste  Bund. 
Paa  bemeldte  Jordskorpe  formodes  Slottets  Hoved- 
bygning at  være  sat,  Taarnet  undtaget,  hvis  Pæleværk 
formodes  at  gaa  ned  til  den  faste  Grund,  da  samme 
Taarn  endnu  staar  skarp  i  Lod  og  ikke  viser  Tegn 
til,  at  det  synker,  saaledes  som  den  øvrige  Del  af 
Slottet.  Vel  har  Bygningen  overalt  sat  sig,  men 
denne  Synken  er  ikke  saa  farlig,  som  man  ved  første 
Øjekast  skulde  formode,  da  den  hele  Bygnings  Synken 
hidtil  har  været  meget  egal,  da  forbemeldte  Jordskorpe 
af  24 — 36  Tommers  Tykkelse  har  næsten  overalt  en 
lige  Afstand  fra  Jordens  Overflade.'- 

Professor  Harsdorff  sagde  fremdeles,  at  man  be- 
høvede ikke  i  Fremtiden  at  frygte  for  nogen  Repara- 
tion paa  Grund  af  den  slette  Beliggenhed,  Slottet 
havde,  med  mindre  det  skulde  være  nogle  Ridser  i 
Murværket,  der  dog  vare  lette  at  istandsætte  med  en 
ubetydelig  Bekostning.  Den  Sum,  Harsdorff  opgav 
for  at  sætte  Slottet  i  god  Stand  paa  Tag  og  Fag,  var 
c.  11,000  Rdlr. 

Til  Harsdorffs  kyndige  Raad  blev  der  ikke  taget 
noget  Hensyn,  og  paa  samme  Tid  som  disse  For- 
handlinger førtes,  blev  en  Husarafdeling  indkvarteret 
paa  Hirschholm  Slot,  og  det  bidrog  yderligere  til,  at 
det  gik  rask  ned  ad  Bakke  med  Slottet,  og  til  at 
fremskynde  dets  Ødelæggelse. 

Nogle  Smaareparationer  foretoges  der  nok  i  nogle 
faa  Aar  for  et  Syns  Skyld;  men  saa  opgav  man 
aldeles  Vedligeholdelsen. 

Den  bekendte  schweiziske  Litterat  og  Rejsende 
C.  V.  von  Bonstetten,  som  i  længere  Tid  opholdt  sig  i 
Kjøbenhavn,  skriver  i  Aaret  1798  om  Hørsholm : 
„Byen  er  velbygget,  Egnen  venlig,  frugtbar,  prydet 
med  Trær  og  Damme.  Det  skønne  kongelige  Slot 
staar    paa    en  0  i    en   lille  Sø,  der   har  været   og   nu 

atter  bliver  en  Sump.  Den  store,  smukke  Bygning, 
der  blev  færdig  for  næppe  50  Aar  siden,  staar  nu 
forladt  og  øde.  Faar  græsse  i  Slotsgaarden,  den  lange 
Vinduesrække  staar  tilstøvet,  Karmene  raadne,  ingen 
Lyd  høres  i  de  mange  Værelser  uden  Vindens  Rusken 
og  Vinduernes  Klapren.  Alle  Vandspringene  tie,  kun 
Frøerne  løfte  alt  iblandt  deres  Triumfskrig.  En 
sørgelig  Ensomhed,  hvor  Kunsten  er  dømt  til  at  sørge 
over  sin  egen  Forladthed." 

Var  der  ikke  længere  Tale  om  Vedligeholdelse  af 
Slottet,  saa  var  der  dog  heller  ikke  endnu  i  flere 
Aar  Tale  om  Nedbrydelse,  men  da  der  i  Aaret  1803 
blev  hedsat  en  Kommission  i  Anledning  af  Christians- 
borg Slots  Genopførelse  samt  Opførelse  af  et  nyt 
Raad-  og  Domhus  i  Kjøbenhavn,  og  man  i  Aaret  1810 
var  i  Forlegenhed  for  Materiale  til  disse  Bygninger, 
udvirkedes  en  kongelig  Befaling  til  at  nedbryde 
Hirschholm  Slot,  hvis  Tilstand  A^ar  bleven  forværret 
ved  Vanrøgt  og  den  militære  Indkvartering. 

Der  udkommanderedes  300  Mand  under  Befaling 
af  Kammerjunker  v.  Morgenstjerne,  samt  de  fornødne 
Heste  og  Vogne  i  Ægt  til  at  besørge  Nedbrydningen. 

En  stor  Del  svært  Tømmer,  Brædder,  glaserede 
Tagsten,  Kobber,  Bly  o.  s.  v.  var  brugelig  inde  i  Kjø- 
benhavn til  Christiansborg  Slot  og  Raad-  og  Domhuset, 
og  hvad  der  ikke  kunde  bruges,  blev  solgt  ved  Auk- 
tion, der  indbragte  22,000  Rdlr.  Materialerne  kunde 
ikke  dække  Omkostningerne  ved  Nedbrydelsen. 

Molbech,  som  var  Øjenvidne  til  Slottets  Nedriveise, 
skriver  derom :  „I  nogen  Tid  forfaldt  maaske  Slottet 
af  mindre  ædle  Grunde,  siden  blev  Statens  Ejendom 
agtet  for  hellig  til  at  ødsles  paa  overflødige  Bygninger, 
og  endelig  se  vi  Hirschholm  Slot  at  nedbrydes,  for 
at  dets  Materialer  kunne  blive  nyttigen  anvendte, 
medens  de  endnu  ere  brugbare.  Aldrig  saa  jeg  et 
mere     levende     Billede     paa     Forgængelighed     i     alt 

Menneskeværk.  Udvendig  vare  Stilladser  oprejste 
omkring  Bygningen,  ikke  for  at  opbygge,  men  for  at 
nedbryde.  Jeg  traadte  ind  i  den  store  Riddersal,  der 
gaar  igennem  Hovedbygningens  to  Etager,  og  fandt 
et  Kaos  af  Pragt  og  Forstyrrelse.  Man  var  i  Færd 
med  at  nedtage  Loftet;  Væggene  brammede  endnu 
med  deres  Forgyldning  og  stive  Gibsarbejder;  to  store 
Marmorkaminer  slode  endnu  urørte,  men  Malerierne 
vare  borte  og  ligesaa  det  store  Springvand,  der  fandtes 
midt  i  Salen,  hvor  en  tyk  Vandstraale  blev  dreven 
10  Alen  højt  i  Vejret.  Snart  staa  kun  de  nøgne  Mure 
tilbage,  indtil  ogsaa  Sten  efter  Sten  synker  af  disse. 
Ingen  sørgmodig  Følelse,  som  ved  et  synkende  Old- 
tidsminde, vækkes  hos  os  ved  Synet  af  disse  moderne 
Ruiner;  vi  glædes  endog  ved  at  tænke  os  Forskellen 
mellem  den  Aand,  der  lod  Hirschholm  rejse  sig  med 
ødsel  Pragt,  og  den,  der  med  vis  Sparsomhed  for 
stedse  befrier  Landet  fra  en  overflødig  Byrde.  Men 
tung  og  smertelig  er  den  Følelse,  som  en  Erindring, 
sørgelig  for  hver  Dansk,  vækker  hos  os,  idet  vi  mindes, 
hvem  der  i  senere  Dage  yndede  dette  Slot,  og  vi  for- 
lade med  Vemod  og  Taarer  et  Sted,  som  vi  med 
rolig  Ligegyldighed  betraadte.  Vi  se  mangfoldige 
Hænder  i  Bevægelse  for  at  forstyrre,  hvad  endnu  flere 
Hænder  have  oprejst;  idet  vi  hist  og  her  se  Levninger 
af  kongelig  Pragt  glimre  blandt  Grus  og  Murbrokker, 
gribes  vi  mægtigen  af  Tidens  Aand,  og  uvilkaarligen 
gyse  vi  ved  at  se  den  for  vore  Øjne  i  Færd  med  at 
forstyrre  i  faa  Dage,  hvad  den  ellers  havde  kunnet 
bruge  mange  Aar  til  langsomt  at  fortære." 


Der  kan  vel  være  delte  Meninger,  om  det  var  en 
priselig  Gerning,  Frederik  VI  udførte,  da  han  lod  sin 
Oldemoders  pragtfulde  Slot  jevne  med  Jorden,  saa  at 
der  ikke  blev  Sten  paa  Sten  tilbage,   men   han  fulgte 

i  alt  Fald  kun  hendes  eget  Eksempel,  da  hun  ved 
sin  Bygmester  Thurah  75  Aar  tidligere  ligesaa  grundig 
ødelagde  Forfædrenes  gamle,  solide  Borg. 

Frederik  VI  satte  paa  den  ryddede  Tomt  en  ny 
Bygning,  karakteristisk  for  ham,  hans  Tid  og  Byg- 
mester Konferensraad  Hansen,  —  den  lille  kullede 
Kirke,  der,  som  Digteren  siger,  staar  „som  et  Kors 
paa  en  Grav". 

Skønt  Dronning  Sophie  Magdalene  ikke  just  hører 
til  Danmarks  mest  populære  Dronninger,  tager  afdøde 
Kammerherre  J.  J.  Worsaae  hende  med  Rette  i  Forsvar, 
idet  han  skriver:  „Det  er  hævet  over  al  Tvivl,  at 
Dronning  Sophie  Magdalene  har  væsentlig  Fortjeneste 
af  Grundlæggelsen  og  Bevarelsen  af  Danmarks  anselige, 
—  selv  af  fremmede  beundrede,  —  Kronjuvelskat." 

I  Dronning  Sophie  Magdalenes  testamentariske  Dis- 
position af  10de  Oktober  1746,  faa  Dage  efter  Chri- 
stian VI's  Bisættelse  i  Roskilde  Domkirke,  skriver 
hun:  „Mine  Juveler  tilfalde  alene  min  Søn  Kongen, 
og  min  Datter  Louise  skal  ikke  kunne  gøre  Fordring 
paa  noget  deraf;  det  skulde  da  være,  at  Kongen  selv 
vilde  til  Erindring  om  mig  skænke  hende  „eine  Pjese." 

Under  19  Nummere  opregner  Dronning  Sophie 
Magdalene  den  hele  Række  af  sjeldne  og  overordentlig 
kostbare  Brillanter,  Rosenstene,  Smaragder,  samt  store 
Perle-Pendeloquer,  der  endnu  den  Dag  idag  danne 
Grundstammen  for  Danmarks  udmærkede  Kronjuveler. 

I  Kong  Christian  VIII's  Tid  bleve  disse  Kronjuveler 
næsten  alle  omfattede  af  den  bekendte  Weishaupt  i 
Hanau;  deres  Værdi  ansloges  til  op  imod  2  Millioner 
Kroner. 

De  øvrige  Pretiosa  bad  Dronning  Sophie  Magdalene 
i  sit  Testamente  Kong  Frederik  V  efter  Landets  Skik 
at  dele  med  sin  Søster  Louise  og  ikke  lade  de  Smykker, 
han  selv  fik,  gaa  over  i  fremmede  Hænder. 

Dronning  Sophie  Magdalene  havde  imidlertid  Ejen- 
domsret over  Juvelerne,  saalænge  hun  levede ;  saaledes 
købte  Kong  Frederik  V  af  hende  for  13,000  Rigsdaler 
en  stor ,  firkantet  Brillant ,  som  Christian  VII  senere 
skænkede  til  Dronning  Caroline  Mathilde,  ja,  i  Aaret 
1768  gav  Christian  VII  endog  50,000  Rdlr.  for  en 
Buket  af  store  Rosenstene  og  desuden  30,000  Rdlr.  for 
fire  store  Brillanter. 

Dronning  Sophie  Magdalene  solgte  dog  kun  til 
Kongen  og  under  Forudsætning  af,  at  Juvelerne  forblev 
ved  Kronen. 

For  ovennævnte  Brillant,  som  Frederik  V  fik  for 
13,000  Rdlr.,  havde  Dronning  Sophie  Magdalene  af  en 
Juvelhandler  kunnet  faa  25,000  Rdlr.;  men  hun  sagde: 
„Naar  min  Søn  Kongen  kun  vil  give  mig  noget  for 
den,  vil  jeg  sælge  den  til  ham ;  thi  jeg  vil,  at  Juvelerne 
skulle  blive  ved  Kongehuset." 

„Det  hedder  sig",  skriver  Worsaae,  „at  den  pragt- 
elskende  og  til  Pragt  vante  Sophie  Magdalene  som 
Enkedronning  var  i  stadig  Pengeforlegenhed,  hvorpaa 
ogsaa  de  nysnævnte  Salg  af  Juveler  hentyde".  Da 
Dronning  Sophie  Magdalene  døde  i  Maj  1770,  kunde 
hendes  Efterladenskaber  ikke  dække  hendes  Gæld, 
som  var  265,000  Rdlr.  Alligevel  skænkede  hun  dog 
bort.  Saaledes  en  Række  ualmindelig  store,  skønne 
Perler,  som  hun  i  sin  Juvelbog  betegner:  „Von  Konig 
Friederich  IV  bekommen,  alsz  ich  mit  meinem  Sohn 
Friederich  niederkam ,"  skænkede  hun  til  „Dronning 
Caroline  Mathilde,  da  hun  kom  i  Land"  her  i  Danmark. 
Ogsaa  et  kostbart  Uhr  af  Amethyst  skænkede  hun  i 
Aaret  1667  til  samme  Dronning  Caroline  Mathilde. 

En  Naal  med  en  firkantet  Brillant  havde  hun 
tidligere  foræret  Dronning  Juliane  Marie  „in  Ihr  Erstes 
Wochenbett." 

Ligesaalidt  som  Dronning  Sophie  Magdalene  ved 
sit  Testamente    har    betænkt    sine    tyske   Slægtninge, 

har  hun  senere  disponeret  over  en  eneste  i  Testa- 
mentet nævnt  Juvel. 

I  Brudegave  gav  hun  en  stor  Brillant  til  Datteren 
Louise  ved  dennes  Bryllup  i  1749  med  Hertugen  af 
Sachsen-Hildburghausen,  men  spurgte  først  Frederik  V 
derom,  da  den  Juvel  jo  med  Prinsessen  gik  ud  af 
Landet.  Ogsaa  Kong  Frederik  V's  Datter  Vilhelmine 
Caroline,  der  i  1764  kom  til  Hessen-Gassel ,  fik  et 
lignende  Brillantsmykke  i  Brudegave. 

Worsaae  skriver  fremdeles:  „Istedetfor  i  Dronning 
Sophie  Magdalene  at  se  en  af  Repræsentanterne  for 
den  rundtom  i  Europa  herskende  stive  Fornemhed, 
Pragtsyge  og  indskrænkede  Pietisme,  som  med  en  vis 
historisk  Nødvendighed  fortrængtes  af  Revolutions- 
tidens altopløsende  Frivolitet,  der  igen  tydeligt  nok 
afspejlede  sig  i  Dronning  Caroline  Mathildes  Personlig- 
hed og  Skæbne,  have  saavel  Historikere  som  andre 
mere  udenforstaaende,  under  kendelig  Paavirkning  af 
nyere  nationale  og  politiske  Ideer,  gerne  forurettet 
Sophie  Magdalene,  medens  de  paa  samme  Tid  util- 
børlig have  hævet  Caroline  Mathilde.  Til  Undskyld- 
ning for  slige  urigtige  og  indskrænkede  Opfattelser, 
der  ogsaa  paa  lignende  Maade  have  ytret  sig  ved  at 
stille  Dronning  Juliane  Marie  i  en  mørk  Skygge  lige- 
overfor den  i  et  romantisk  Lys  forherligede  Dronning 
Caroline  Mathilde,  maa  det  imidlertid  ikke  glemmes, 
at  hidtil  ikkun  alt  for  faa  paalidelige  Aktstykker 
have  været  tilgængelig  for  Offentligheden." 


Da  Vemmetofte  Kloster  ved  Prinsesse  Sophie  Hede- 
vigs Opofrelse  og  Anstrengelser  omsider  var  blevet 
aabnet  kort  efter  hendes  Død,  efterat  hun  paa  sin 
Dødsseng  havde  taget  de  sidste  Bestemmelser  des- 
angaaende,  vilde  Dronning  Sophie  Magdalene  paa  sin 
37aarige  Fødselsdag  den  28de  November  1737  sætte  sig 

et  lignende  Æreminde,  ved  af  Vallø  Gods  al  oprette 
et  højadeligt  Frøkenkloster,  „zu  Ehren  Gottes  und 
Darlegung  unserer  christ-koniglicher  Neigung." 

Medens,  som  vi  se,  Bestemmelserne  i  Prinsesse 
Sophie  Hedevigs  Fundats  ere  saa  lempelige  som 
muligt,  at  ret  mange  unge  Piger  kunde  indskrives 
der,  saa  nægter  Dronning  Sophie  Magdalene  enhver 
Dame  Adgang  til  at  nyde  godt  af  Vallø  Stiftelse, 
„welche  nicht  vermittelst  16  Ahnen  von  Vater  und 
Mutter  ihre  alt-adelige  Geburth  erweise." 

Disse  strikse  Bestemmelser  med  Hensyn  til  Ahner 
og  Fødsel  vare  af  den  Natur,  at  det  kunde  knibe 
med  at  faa  Pladserne  besatte  med  Landets  egne  Døtre, 
men  saa  havde  Dronning  Sophie  Magdalene  sit  store 
tyske  Fædreland  til  at  udfylde  Pladserne;  saaledes 
opfattede  Samtiden  det  idetmindste.  Af  alle  de  første 
Klosterfrøkener  i  Vallø  var  der  kun  en  eneste,  der 
var  af  dansk  Fødsel;  alle  de  øvrige  vare  tyske. 

De  efterfølgende  danske  Konger  mildnede  de  haarde 
Bestemmelser  for  Adgang  til  Klostret,  saa  at  det  kunde 
gøre  mere  omfattende  Nytte  for  Landets  egne  Børn. 

Der  var  desuden  den  Forskel  paa  Vallø  og  Vemme- 
tofte Kloster,  at  medens  Dronning  Charlotte  Amalie 
maatte  gaa  i  sin  Grav,  uden  at  se  sit  varme  Ønske 
om  Oprettelsen  af  Vemmetofte  Kloster  opfyldt,  hvad 
først  naaedes  21  Aar  efter  hendes  Død  ved  hendes  to 
Børn  Prins  Carls  og  Prinsesse  Sophie  Hedevigs  Ihær- 
dighed og  Opofrelse  for  at  opfylde  dette  Moderens 
inderlige  Ønske ,  saa  kunde  Dronning  Sophie  Magda- 
lene med  eet  Slag  realisere  sit  Ønske  med  Hensyn 
til  Oprettelsen  af  Vallø  Kloster,  idet  hun  med  suveræn 
Magtfylde  kunde  tage  Udgiften  af  Landets  Kasse  uden 
derfor  personlig  at  lide  større  Afsavn. 

Det  skal  dog  nævnes  til  Dronning  Sophie  Magdalenes 
Ros,  at  hun  var  den  første,  der  gjorde  noget  klække- 
ligt for  vor  Bondestands  Frihed;  da  de  Indtægter, 
hun  havde  af  Hirschholm  Gods  vare  usle  i  Forhold 
til  den  frugtbare  Jord,  hævede  hun  i  Følge  sin  Hof- 
chefs Raad  Hoveriet  i  1761 ;  Bønderne  bleve  Arve- 
fæstere, og  det  hjalp.  I  Hørsholm  staar  der  endnu 
en  Støtte  ,,til  evig  Ihukommelse"  af  „denne  priselige 
Indretning."  Støtten  rejste  hun  rigtignok  selv;  men 
Bønderne  bleve  frigjorte,  det  var  Hovedsagen,  og 
Hundredaarsdagen  derefter  den  16de  Septbr.  1861 
holdtes  en  Fest  til  Minde  derom  paa  Stedet. 


I  Spisesalen  i  det  nuværende  Hotel  i  Hørsholm 
hænger  et  stort  Brystbillede  af  Dronning  Sophie  Magda- 
lene i  en  forgyldt  Ramme,  i  hvis  nederste  Indfatning 
staar  ordret: 

„Her  staar  vor  Dronning,  men  i  dette  Billede 

mand  dog  ey  Hendes  Dyd  og  ædle  Sind  kan  see; 

Dog  skal  det  Billede  mit  Huus  bestandig  pryde 

til  en  ad  mindelse,  fordi  jeg  maatte  nyde 

den  Lykke,  som  er  faa  af  mine  skeet, 

at  see  udi  mit  Huus  saa  stor  en  Majestæt;  — 

af  den  Nærværelse  stod  endnu  mere  Naade, 

mig  og  mit  ringe  Huus  til  ikke -liden  baade. 

Vor  Dronning  naadig  kom,  Hun  ogsaa  naadig  gik, 

thi  strax  derpaa  mit  Huus  fuldkommen  Frihed  fik. 

Augusti  anden  Dag  erindrer  jeg  med  Glæde, 

thi  da  var  Dronningen  i  dette  Huus  tilstede." 

Hirschholm  Anno  1755. 

Thyge  Wildsted. 

I  den  Ejendom,  hvori  dette  Maleri  hænger,  har 
der  i  over  100  Aar  været  Kro  eller  „Traktement  for 
Rejsende."  Da  denne  Kro  eller  Hotel  i  vore  Dage 
skiftede  Ejer,  vilde  Sælgeren  bortføre  ovennævnte 
Billede  tilligemed  sine  øvrige  Ejendele,  hvad  Køberen 

imidlertid  modsatte  sig.  Det  kom  til  Rettens  Afgjørelse, 
som  dømte,  at  Dronningens  Billede  skulde  efter  den 
ovenstaaende  Inskriptions  Ordlyd  forblive  hængende 
paa  sin  Plads. 

Med  Hensyn  til  Paastanden  om,  at  Dronning  Sophie 
Magdalene  ikke  skulde  have  forstaaet  Dansk,  skriver 
Kammerraad  Christensen  i  sin  udførlige  Beskrivelse 
af  Hørsholm:  „Beskyldningen  for,  at  Dronning  Sophie 
Magdalene  og  hendes  Hof  ikke  forstod  Dansk,  er 
overdreven.  Hun  kunde  vistnok  ikke  skrive  Dansk, 
men  at  hun  ikke  forstod  det,  er  uantageligt,  thi  som 
Herskerinde  paa  Hørsholm  modtog  hun  danske  Ansøg- 
ninger og  Indstillinger  fra  sin  jydske  Forvalter,  som 
næppe  forstod  synderlig  Tysk.  Udfærdigelser  stilede 
til  Danske  paa  Hørsholm  Gods  var  altid  danske  i 
Modsætning  til  hendes  Forgængerinder  Dronning  Sophie 
Amalies  og  Dronning  Louises,  som  altid  vare  affattede 
paa  Tysk"'. 

XXIV.    FREDERIK  V. 

DA  Kong  Christian  VI  var  død  og  Sønnen  Frederik  V 
var  kommet  paa  Tronen,  skete  der  en  betj^delig 
Forandring  i  Forholdet  mellem  Konge  og  Folk,  idet 
den  pietistiske  Tid  nu  var  forbi.  Hyklerne  og  Hænge- 
hovederne forsvandt,  Sukkene  ophørte.  Ansigterne 
opklaredes,  man  søgte  atter  at  glæde  sig  ved  den 
skønne  Jord  og  at  føle  sig  som  Mennesker,  der  turde 
være  glade  og  synge  og  le  samt  træde  en  uskyldig, 
munter  Dans. 

Et  af  de  første  Skridt,  Frederik  V  gjorde,  da  han 
kom  paa  Tronen ,  var ,  at  han  lod  fjerne  den  Jærn- 
lænke,  der  var  trukket  foran  Kjøbenhavns  Slot,  saa 
Folk  kun  kunde  komme  dette  paa  60  Skridt  nær;  her- 
efter kunde   enhver  gaa  og  køre  lige  til  Slotsporten. 

De  Husarer,  hvis  Bestilling  det  alene  var  at  ride 
ved  Siden  af  Christian  VI's  og  Dronning  Sophie  Magda- 
lenes Karet,  bleve  straks  afskaffede  ved  Kongens  Død. 

Ligeledes  var  det  Skik,  naar  Christian  VI  var  paa 
Slottet,  at  der  altid  holdt  en  Hestgarder  i  fuld  Mundur 
paa  hver  Side  af  Slotsporten;  de  bleve  ogsaa  afskaffede. 

I  Christian  VI's  Tid  skulde  om  Søndagen  i  Slots- 
kirken hver  anden  Højmesseprædiken  være  dansk, 
hver  anden  tysk,  ligesaa  til  Aftensang;  men  der  blev 
nu  af  den  nye  Konge  befalet,  at  der  skulde  prædikes 
paa  Dansk  alene. 

Kong  Frederik  V  var  paa  Forhaand  sine  Under- 
saatters  Ven,  og  den  unge,  smukke  Dronning  Louise 
ikke  mindre.  Kongeparret  viste  sig  hyppigt  for  Folket 
og  færdedes  blandt  det,  endog  til  Fods,  forstod  dets 
Sprog  og  talte  det. 

Som  før  omtalt,  holdt  Dronning  Sophie  Magdalene 
ikke  meget  af  at  komme  paa  Fredensborg,  siden 
hendes  Moder  Enkemarkgrevinden  var  død  der.  Slottet 
stod  derfor  temmelig  øde  og  forladt  i  en  Del  Aar, 
men  efter  at  det  havde  modtaget  en  Istandsættelse  og 
Udvidelse  efter  Kong  Christian  VI's  Død,  afgav  det 
et  passende  Opholdssted  for  Frederik  V's  muntre  og 
glimrende  Hof  og  blev  nu  denne  Monarks  stadige 
Sommerresidens;  saavel  denne  Konge  som  hans  Dron- 
ning Louise  foretrak  dette  Slot  fremfor  alle  deres 
andre  Slotte,  og  om  end  det  kgl.  Herskab  i  den  sene 
Efteraarstid  laa  paa  Jægersborg  for  Jagtens  Skyld  og 
i  den  kolde  og  mørke  Vintertid  residerede  paa  Chri- 
stiansborg Slot,  var  Foraaret  og  Sommeren  helliget 
det  venlige  Fredensborg. 

Medens  Frederik  V  og  Dronning  Louise  opholdt 
sig  paa  Fredensborg,  residerede  Enkedronning  Sophie 
Magdalene  paa  Hirschholm  Slot,  hvor  hun  havde  sin 
Broderdatter  Prinsessen  af  Culmbach  hos  sig,  og  de 
høje  Herskaber  aflagde  hverandre  hyppige  .,reciproque 
Visiter.  "• 


Naar  Frederik  V  var  paa  Fredensborg,  red  han 
næsten  hver  Dag  ud,  kun  ledsaget  af  sin  Livrideknægt 
Neppe ,  og  saaledes  kunde  han  fri  for  al  Tvang  og 
Ceremoniel  ret  overlade  sig  til  sit  milde  og  godlidende 
Hjertes  Indskydelser.  Han  hilste  venligt  de  vejfarende 
og  gav  sig  nu  og  da  i  Samtale  med  dem,  hørte  paa 
deres  Klager  og  trøstede  dem  ofte  med  en  Gave. 

Paa   en    saadan  Ridetur  kom   Kongen   en   Dag   til 

at  bevilge  en  Ansøgning  om  et  lille  Præstekald,  uden 
at  Supplikanten ,  der  af  Mathed  i  Sommerheden  var 
falden  i  Søvn  under  et  Træ  ikke  langt  fra  Fredensborg, 
senere  kunde  forklare  sig,  hvorledes  det  egentlig  var 
gaaet  til  dermed.  Sagen  var  følgende:  Grev  Holstein 
Ledreborg  var  til  alle  duelige  Teologers  Græmmelse 
Kirkepatron.  Han  skulde  modtage  alle  Ansøgninger 
om  Præsteembeder  og  anbefale  den  værdigste  til  Be- 
fordring, men  han  aabnede  sjeldent  eller  aldrig  alle 
Ansøgningerne,  men  gav  Kaldene  bort  i  Flæng.  En 
meget  duelig,  flittig  og  ubemidlet  Teolog  søgte  forgæves 
i  lang  Tid  et  lille  Præsteembede  igennem  bemeldte 
Kirkepatron.  En  Ven  af  Ansøgeren  raadede  da  denne 
til  at  skrive  direkte  til  Kongen  og  klage  al  sin  Nød 
for  ham  og  dernæst  bede  den  altformaaende  Hofmarskal 
Moltke  tage  imod  Ansøgningen  og  levere  den  til 
Kongen.  Det  værste  for  Ansøgeren  var,  at  Kongen 
laa  paa  Fredensborg,  da  det  var  ved  Sommertid. 
Der  var  derfor  ikke  nogen  anden  Udvej  for  Teologen 
end  at  begive  sig  til  Fods  ud  til  Fredensborg  med 
det  svage  Haab  muligen  at  kunne  komme  op  at  køre 
med  en  Bonde  under  Vejs.  Imidlertid  glippede  dette 
Haab,  saa  han  maatte  gaa  den  hele  lange  Vej  paa 
den  hede  Sommerdag,  og  han  blev  derfor  ikke  saa 
lidt  mødig  og  træt.  For  at  komme  til  Kræfter  lagde 
han  sig  til  Hvile  under  et  Træ  tæt  ved  Skovvejen 
ikke  langt  fra  Fredensborg.  Heden  og  Trætheden 
gjorde,  at  han  snart  faldt  i  en  tryg  Søvn.  Det  traf 
sig  just  den  Dag,  at  Tilfældet  førte  Kongen  forbi  det 
Sted,  hvor  den  udmattede  Supplikant  laa  under  det 
skyggefulde  Træ.  Da  Kongen  saa,  at  Personen  var 
ordentlig  paaklædt,  og  at  der  stak  et  Stykke  Papir 
op  af  Lommen,  sluttede  Majestæten  sig  til,  at  det  var 
en  Supplikant,  der  agtede  sig  med  sin  Ansøgning  op 
paa  Slottet.  Kongen  vinkede  Livrideknægten  Neppe 
hen  og  sagde  til  ham   i    en  dæmpet  Tone,  at  dersom 

han  havde  Gaver  til  at  være  Lommetyv ,  skulde  han 
lempelig  bema^gtige  sig  Papiret  af  den  sovendes  Lomme 
og  se,  hvad  der  stod  deri.  Rideknægt  Neppe  udførte 
sit  Hverv  med  Behændighed  og  gav  Papiret  til  Kongen, 
som  saa  gennemlæste  det  og  blev  blød  om  Hjertet 
ved  at  læse  om  den  ansøgendes  Nød  og  Trang.  Kongen 
beklagede  sig  derpaa  over,  at  han  ikke  havde  noget 
at  skrive  med,  men  til  hans  store  Tilfredshed  kom 
Neppe  frem  med  et  af  de  dengang  meget  brugte 
Lommeblækhuse  samt  en  dertil  hørende  Pen.  Kongen 
steg  af  HesteUj  tog  den  dyppede  Pen,  lod  Rideknægten 
lægge  sig  paa  alle  fire,  og  paa  hans  Ryg  skrev  Kongen 
paa  Ansøgningen:  Bevilget.     Friderich  Rex. 

Derefter  lod  Kongen  Rideknægten  atter  lempeligt 
stikke  Papiret  ned  i  den  sovendes  Lomme;  saa  steg 
de  atter  til  Hest  og  red  til  Fredensborg. 

Kongen  havde  været  saa  forsigtig  at  skrive  Sup- 
plikantens Navn  op  for  ikke  at  glemme  det,  og  da 
han  kom  hjem  til  Slottet,  ringede  han  paa  Hofmarskal 
Moltke,  fortalte  med  Glæde  sit  Eventyr  med  den  so- 
vende Mand  og  paalagde  Moltke,  naar  Ansøgeren 
kom,  blot  at  sige  ham,  at  Kongen  havde  givet  Em- 
bedet bort,  og  dernæst  ikke  tage  imod  den  af  Kongen 
underskrevne  Ansøgning.  Man  kan  tænke  sig,  at 
Vejen  tilbage  til  Kjøbenhavn  var  endnu  længere  og 
besværligere  for  den  stakkels  Ansøger,  som  ikke 
anede,  at  han  havde  Kongens  Underskrift  paa  sin 
Ansøgning,  som  han  end  ikke  havde  været  i  Stand 
til  at  komme  af  med,  og  ej  heller  senere  selv  havde 
aabnet.  Da  Ansøgeren  naaede  til  Byen,  kom  oven- 
nævnte Ven  til  ham  for  at  høre,  hvorledes  Audiensen 
var  gaaet.  Vennen,  der  var  nysgerrig  efter  at  faa  at 
vide,  hvem  der  da  havde  faaet  det  søgte  Embede,  gik 
et  Par  Dage  efter  op  i  Cancelliet  for  at  høre  derom ;  og 
stor  var  hans  Overraskelse,  da  hans  Ven  Supplikantens 
Navn  blev  nævnt;    han  ilede  derfor  glad  hjem  for  at 

meddele  det  glade  Budskab.  Den  bedrøvede  Teolog 
vilde  imidlertid  ikke  tro  derpaa;  „thi",  mente  han, 
„det  maa  være  en  af  samme  Navn  som  jeg;  som  jeg 
siger  Dig,  min  Ansøgning  er  ikke  bleven  afleveret 
eller  rettere  modtagen,  end  sige  kommen  i  Betragtning; 
den  ligger,  som  Du  selv  kan  se,  endnu  der  henne  paa 
Bordet."  Vennen  tog  nu  Ansøgningen,  udfoldede  den, 
og  stor  var  begges  Glæde  og  Forundring,  da  den  be- 
f andtes  underskrevet  af  Kongen. 

Det  var  Vennerne  en  Gaade,  hvorledes  dette  var 
sket ,  da  Ansøgeren  forsikrede ,  at  det  paagældende 
Papir  ikke  havde  været  ude  af  hans  Værge.  Derimod 
vidste  Kongen  og  Rideknægt  Neppe  god  Besked  om 
den  Sag,  og  derved  kom  Historien  ud  blandt  Folk. 

Kirkepatronen  Grev  Holstein  fik  for  Resten  ved 
den  Lejlighed  en  alvorlig  Næse  af  Kongen,  fordi  han 
lod  Ansøgninger  henligge  uaabnede,  og  det  blev  ham 
paalagt  for  Fremtiden  at  tage  en  Genpart  af  alle 
Ansøgeres  Navne,  for  at  Kongen  kunde  vide,  hvem 
der  søgte  Embederne. 


XXV.    DRONNING  LOUISE. 

DER  er  næppe  nogen  Dronning  af  det  oldenborgske 
Kongehus,  der  var  mere  elsket  end  Frederik  V's 
Dronning  Louise.  Hendes  Hengivenhed  for  sin  Ægte- 
fælle var  ubegrænset,  uagtet  han  ikke  altid  gjorde  sig 
værdig  dertil.  Svag  som  han  var  i  Udførelsen  af 
sine  gode  Forsætter,  som  sigtede  til  deres  huslige 
Lykke,  støttede  hun  ham  til  enhver  Tid.  Han  var 
inderlig  glad  ved  hende,  og  det  var  let  at  se  den 
Glæde  og  Tilfredshed,  de  følte  ved  at  være  sammen. 

Dronning  Louise  fandt,  foruden  i  at  gøre  vel,  sin 
Glæde  i  at  læse  og  i  Musik;  hun  spillede  ret  godt 
Klaver,  og  da  hendes  Smaapiger  voksede  til,  lærte 
hun  dem  at  synge;  ogsaa  var  hun  meget  kyndig  i 
Kunstdrejerfaget ;  som  før  omtalt,  opbevares  der  paa 
Rosenborg  en  Prøve  af,  hvorvidt  hun  havde  bragt 
det  deri. 

Dronning  Louise  gav  meget  store  Summer  bort  af 
de  Penge,  hun  modtog  fra  England  og  Danmark. 

Som  før  bemærket,  blev  Prinsesse  Louise  gift  i 
Decbr.  1743  med  Kronprins  Frederik. 

Den  7de  Juli  1745  fødte  hun  sin  første  Søn.  Ka- 
nonerne løsnedes  paa  Kjøbenhavns  Volde  i  den  Anled- 
ning. Man  kan  tænke  sig  den  Glæde,  denne  Begiven- 
hed vakte;  der  var  frivillig  stor  Illumination  over 
den  ganske  By.     Barnet  døde  dog  c.  2  Aar  gammelt. 

Uagtet  Dronning  Louise  var  den  udmærkede  Gemal- 
inde, hun  var  for  Frederik  V,  og  ihvormeget  han 
end  holdt  af  hende,  var  han  dog  saa  svag  af  Karakter 
og  Viljekraft,  at  han  ikke  ret  gengældte  den  uskrømtede 
Kærlighed  og  Opofrelse,  hun  viste  overfor  ham.  Men 
hvad  hun  end  har  lidt  af  ham  i  saa  Henseende,  tog 
hun  det  med  en  blid  Kvindes  stille  Resignation,  og 
hun  forstod  med  Takt  og  Finhed  at  udfylde  en  Dron- 
nings og  Moders  Pligter. 

Ulykkeligvis  blev  det  ikke  forundt  Konge  og  Land 
ret  længe  at  beholde  den  udmærkede  Dronning,  idet 
hun  efter  allerede  8  Aars  Forløb  døde  i  en  Alder  af 
27  Aar  efter  en  Operation. 

Da  Dronning  Louise  var  død,  kastede  Kongen  sig 
over  hende,  bad  hende  paa  det  ømmeste  om  hendes 
Tilgivelse  for  alt,  hvad  han  havde  gjort  hende  imod, 
og  kyssede  hendes  Ansigt  og  Hænder;  man  maatte 
bære  ham  besvimet  bort. 

I  de  Dage,  Dronningen  laa  syg,  var  Slotspladsen 
altid  fyldt  af  Mennesker ,  som  kom  for  at  erfare, 
hvorledes  det  gik  med  Dronningens  Sygdom.  Saalænge 
Trommerne  ved  Vagtens  Afløsning  lød  med  den  sæd- 
vanlige Klang,  var  Folk  glade  og  ilede  hjem  at  melde, 
at  Dronningen  endnu  var  i  Live;  men  da  Afløsningen 
den  19de  December  lød  med  dæmpet  Tromme  og 
Slottets  Klokker  begyndte  at  ringe ,  opløftede  den 
forsamlede  Menneskemængde  paa  Slotspladsen  Klage- 
skrig, der  overdøvede  Klokkerne.  Disse  Klageraab 
bleve  hørte  af  Kongen,  der  fik  ondt  og  besvimede; 
da  han  kom  til  sig  selv  igen,  kunde  han  ikke  taale 
at  høre  Slottets  Klokker  ringe  og  befalede  derfor,  at 
der  skulde  høres  op  dermed. 

Da  Grev  Bernstorff  erfarede,  hvorfor  Slottets  Klokker 
tav,  respekterede  han  Kongens  Følelser,  men  fore- 
stillede dog  senere  denne,  at  naar  Slotsklokkerne  holdt 
op  at  lyde,  var  det,  ligesom  det  kun  var  Byen  og  ikke 

Hoffet,  der  sørgede.  Kongen  takkede  Grev  Bernstorff, 
fordi  han  gjorde  ham  opmærksom  derpaa,  og  befalede 
Klokkerne  at  ringe  paany  ved  næste  fastsalte  Klokke- 
slet. 

Om  Aftenen  samme  Dag,  som  Dronning  Louise 
var  død  om  Morgenen,  forlod  Kong  Frederik  V  Chri- 
stiansborg, „som  af  et  Frydested  var  bleven  til  et 
Grædehuus" ,  og  begav  sig  til  Rosenborg  Slot  for  at 
residere  der  i  nogen  Tid,  til  Værelserne  paa  Chri- 
stiansborg vare  blevne  betrukne  med  sort. 

Kong  Frederik  V's  Fortvivlelse  over  Dronning 
Louises  Død  var  stor,  og  Nationens  Sorg  var  ikke 
mindre.  I  Monarkens  Hjerte  opstod  en  Tomhed,  som 
intet  senere  kunde  udfylde. 

Tidligere  havde  Frederik  V  intet  andet  Middel 
mod  Kedsomhed  end  Jagt  og  Drejerbænken.  At  spille 
Kort  kendte  han  næppe,  de  skønne  Kunster  og  Viden- 
skaber var  noget  ganske  fremmed  for  ham ;  han  greb 
derfor  til  det  Middel,  der  var  meget  gængse,  at  hylde 
Bacchus. 

Allerede  i  Christian  VI's  Tid  blev  der  drukket 
tæt  ved  Hove,  og  i  Frederik  V's  Dage  stod  man  ikke 
tilbage  i  saa  Henseende. 


XXVI.    DRONNING  JULIANE  MARIE. 

KONGENS  retsindige  og  alvorlige  Raadgivere  indsaa 
klart,  at  det  bedste  for  Monarken  var,  efter  Sørge- 
tidens Udløb,  at  faa  ham  til  at  gifte  sig  paany,  for 
om  muligt  at  faa  den  altfor  tidligt  bortgangne  Dron- 
ning erstattet. 

Der  var  høje  og  adelige  Familier  nok,  der  baade 
direkte  og  indirekte  gjorde  sig  Umage  for  at  komme 
i  Forbindelse  med  Kongehuset,  saa  at  Kongen  valgte 
en  af  deres  Døtre,  ligesom  Kong  Frederik  IV  i  sin 
Tid  havde  gjort. 

Der  var  ikke  gaaet  ret  lang  Tid,  forinden  Frederik  V 
fik  i  Sinde  at  ægte  en  Datter  af  sin  Yndling  Grev 
Moltke*),  en  pur  ung  Pige,  men  da  hendes  Fader  for- 

*)  Adam  Gottlob  Moltke,  født  i  Mecklenburg,  blev  tidlig  ansat 
som  Page  hos  Prins  Frederik,  og  deres  Venskab  bevaredes  be- 
standigt. Moltke  var  sin  Konges  trofaste  Ven  foruden  at  være 
en  god  dansk  Mand,  som  altid  øvede  en  god  Indflydelse  og 
kunde  sige  Kongen  den  usminkede  Sandhed.  Trods  al  God- 
modighed var  Frederik  V  meget  hidsig,  og  denne  Heftighed 
kom  tit  til  at  gaa  ud  over  Moltke.  Da  Moltke  formaner 
Frederik  V  til  at  være  en  kærlig  Ægtemand  overfor  Dronning 
Juliane  Marie,  skriver  Kongen  i  Aaret  1753:  „Jeg  lover  ham 
for  Guds  Ansigt,  at  jeg  vil  leve  og  omgaaes  med  min  Juliane 
Marie,  saa  sandt  jeg  hedder  Frederik."  I  Aaret  1746  forærede 
Frederik  V  Moltke  Bregentved  Gods,  og  1750  oprettedes  et 
Grevskab  deraf  og  af  de  af  Moltke  senere  tilkøbte  Godser. 

hindrede  det  og  skyndsomst  fik  hende  gift  med  en 
Adelsmand  (Wedel-Jarlsberg),  blev  der  spejdet  efter 
en  passende  fyrstelig  Brud. 

Saafremt  den  første  Prins,  Dronning  Louise  fødte 
1745,  eller  ogsaa  den  Prins,  Dronning  Louise  bar  paa, 
da  hun  døde  1751,  begge  endnu  havde  levet,  havde 
Frederik  V  sagtens  ikke  giftet  sig  igen  med  en  fyr- 
stelig Brud,  men  da  den  senere  Konge  Christian  VII 
var  eneste  Søn  og  kun  var  3  Aar  gammel  og  følgelig 
kunde  være  mange  Farer  underkastet  i  sin  Barndom 
og  Opvækst,  saa  lod  Conseilet  Kongen  ikke  have  Ro, 
før  Gehejmeraad ,  Baron  Dehn  blev  bortsendt  for  at 
hente  Kongen  en  ny  fyrstelig  Brud,  efterat  der  i 
Forvejen  havde  fundet  fornødne  Underhandlinger  og 
Brevveksling  Sted  i  samme  vigtige  Anliggende. 

Den  udkaarede  Brud  var  Prinsesse  Juliane  Marie, 
en  Datter  af  Hertug  Ferdinand  Albrecht  af  Brunsvig- 
Wolfenbiittel.  Hun  var  den  tredieyngste  af  14  Sø- 
skende og  en  Søster  til  Kong  Frederik  II  af  Preussens 
Gemalinde  Dronning  Elisabeth  Caroline,  dog  14  Aar 
yngre  end  denne. 

Prinsesse  Juliane  Marie  var  født  den  4de  Septbr. 
1729  og  noget  over  6  Aar  yngre  end  sin  vordende 
Gemal  Kong  Frederik,  og  efter  de  Portræter,  der  ere 
opbevarede  paa  Rosenborg,  maa  hun  have  været 
meget  smuk. 

Brylluppet  pro  procura  blev  holdt  den  26de  Juni 
1752  i  Salzdahl,  og  det  egentlige  Bryllup  den  8de 
Juli  1752  holdtes  paa  Frederiksborg,  hvor  hun  kronedes 
samme  Dag.  Kopulationsakten  forrettedes  af  den 
gamle,  fordum  mægtige  Hofpræst  Bluhme,  og  efter 
Vielsen  drog  Hoffet  straks  til  Fredensborg. 

„Men",  skrives  der,  „Folket  kunde  ikke  komme 
sig  af  Sorgen  over  Dronning  Louise."  I  Kjøbenhavn 
syntes  Glæden  over  Kongens  nye  Ægteskab  ikke  at 
have   været  overvættes   stor.     Ingen   dér   kendte    den 

nye  Dronning,  som  endnu  ikke  havde  været  indenfor 
Hovedstadens  Volde.  At  hun  var  en  tysk  Prinsesse, 
var  ikke  Borgerne  behageligt,  og  hvor  god  og  smuk 
og  forstandig  hun  end  monne  være,  Dronning  Louise 
var  hun  dog  ikke,  og  det  var  desuden  endnu  saa 
kort  Tid,  siden  denne  døde. 

Hoffet  og  de  store,  som  fyldte  Kongesalene,  havde 
straks  i  Dronning  Juliane  Marie  set  og  kendt  den 
kloge,  men  ogsaa  myndige  og  viljestærke  Herskerinde. 
En  samtidig  skriver.-  „Det  kongelige  Herskab  diverterer 
sig  med  alle  Slags  sædvanlige  Sommerplaisirs  paa 
Fredensborg,  og  ingen  kan  nok  beskrive,  hvad  det  er 
for  en  naadig,  dejlig  og  yndig  Dronning,  de  have 
faaet,  og  iblandt  hendes  høje  og  fuldkomne  Qualiteter 
fremskinner  en  overmaade  stor  Forstand,  saa  vi  have 
Aarsag  at  spaa  os  en  lyksalig  Tilstand  under  Regering 
af  en  saadan ,  den  hele  Verden  bekendt  Konge  og 
en  ham  ikke  ulig  Dronning." 

Uagtet  Dronning  Juliane  Marie  gjorde  sig  al  Møje 
for  at  vinde  Nationens  Yndest,  vilde  det  dog  ikke  ret 
lykkes  for  hende,  hvad  enten  nu  hendes  Mildhed  og 
Venlighed  syntes  mindre  Natur  end  Kunst,  eller  det 
var  umuligt  overhovedet  at  tækkes  efter  den  ynde- 
fulde Dronning  Louise. 

Den  vanskelige  Opgave,  det  var  for  Dronning 
Juliane  Marie  at  følge  efter  en  saa  folkeyndet  For- 
gængerinde  som  afdøde  Dronning  Louise,  søgte  hun 
imidlertid  at  løse  ved  at  være  saameget  som  muligt 
for  Kongen  og  ved  at  slutte  sig  nøje  til  det  Land  og 
den  Nation,  hun  nu  skulde  tilhøre.  Hun  opfyldte 
sine  Pligter  mod  Frederik  V  fuldtud,  uagtet  denne 
var  hende  saa  utro,  som  en  Ægtemand  kan  være. 
Trods  sin  hæderlige  Færd  og  Stræben  samt  forskellige 
gode  Egenskaber  manglede  hun  imidlertid  sin  For- 
gængerindes  Evne  til  at  vinde  Hjerterne.  Hun  viste 
Takt  ved   helt  at  holde   sig  fra   at   blande   sig   i   Re- 

geringssager,  hun  lærte,  saasnart  hun  kom  til  Danmark, 
at  lære  dansk,  og  hun  brugte  idelig  dette  Sprog. 


Dronning  Juliane  Marie  fødte  i  1753  sin  eneste 
Søn  Frederik  (Arveprinsen).  Kongen  synes  ikke  at 
have  brudt  sig  meget  om  hende;  maaske  bidrog  hertil, 
at  hun  det  følgende  Aar,  i  Slutningen  af  1754,  angav 
eller  troede,  at  hun  igen  ventede  en  Arving,  og  at 
hendes  F'orløsning  var  nærforestaaende.  Der  var 
truffet  alle  de  sædvanlige  Forberedelser  med  Kirkebøn 
o.  s.  V.,  ja  Artilleristerne  havde  allerede  i  flere  Uger 
bivuakeret  paa  Voldene  for  at  kunne  give  Salut,  da 
der  den  31te  Januar  kom  Ordre  til,  at  Kirkebønnen 
skulde  ophøre,  „saasom  Tiden  angaaende  vores  højt- 
elskede Gemalindes  Svangerskab  forhales.'  Kongen 
blev  meget  ærgerlig  over  den  Historie,  som  kom  viden 
om  og  vakte  en  for  Kongen  meget  ubehagelig  Opsigt  *). 


Frederik  V  havde  aldrig  været  nogen  aflioldende 
Mand,  han  havde  altid  nydt  Livet  i  fulde  Drag,  og  i 
sine  sidste  Aar  tømte  han  Nydelsernes  Skaal  til  Bunds, 
og  slette  Venner  stode  ham  trolig  bi  deri. 

Det  er  imidlertid  mærkeligt  at  se,  hvorledes  Fre- 
derik V's  Liv  falder  i  to  Stykker,  der  næsten  ikke 
synes  at  staa  i  Forbindelse  indbyrdes.  Officielt  levede 
han  sammen  med  Mænd  af  en  uomtvistelig  Hæ- 
derlighed, og  flere  af  dem  af  en  alvorlig  religiøs 
Tænkemaade. 

Men  ved  Siden  af  havde  han  et  andet  Selskab, 
som  deltog  i  hans  Udsvævelser,  men  dette  sidste  fik 
aldrig  nogen  Indflydelse;  de  to  Hofkredse  berørte  ikke 
hinanden. 

Om  den  naturlige  Mildhed  og  Venlighed,  der  var 

•)  Efter  Provst  L.  Koch  i  „Museum"  1890. 

udbredt  over  Frederik  V's  Fremtræden  overfor  det 
menige  Folk,  er  der  tidligere  talt;  og  dog,  hvor  mild 
og  naadig,  nedladende  og  folkekær  Frederik  V  fra 
første  Færd  end  var,  saa  blev  han  dog  bestandig  en 
Adelskonge.  Kun  de  fornemme  Adelsmænd  eller  de 
med  dem  i  Klasse  staaende  betroede  han  de  høje 
Embeder,  kun  de  hædredes  med  Kongens  Ordenstegn, 
og  kun  de  overhovedet  regnedes  for  noget.  Mellem 
dem  og  den  øvrige  Del  af  Folket  var  der  et  svæl- 
gende Dyb,  over  hvilket  der  ikke  førte  nogen  Bro. 
Noget  saadant,  som  Nationen  i  vore  Dage  med  Glæde 
ser,  at  Landsfaderen  byder  J^ærde,  Kunstnere  og  for- 
tjente Borgere  til  Gæst  ved  sit  Bord,  var  utænkeligt  i 
Frederik  V's  Tid. 

Vi  ved,  hvorledes  det  gik  Digteren  og  Forfatteren 
Ludvig  Holberg.  Ved  sine  Skrifter  blev  han  en 
rig  Mand,  og  sine  Penge  satte  han  i  Jordegods.  Dette 
blev  oprettet  til  et  Baroni  og  han  selv  gjort  til  Baron 
1747;  hele  Godset,  over  1000  Tønder  Hartkorn,  gav 
han  foruden  sine  Bøger  og  en  stor  Kapital  til  Sorø 
Akademi,  hvis  Genoprettelse  derved  blev  mulig.  Efter 
Indvielsen  var  der  et  stort  Gilde,  men  Baron  Holberg 
fandt  man  ikke  værdig  til  at  sidde  til  Bords  med 
Kongen  og  den  høje  og  fornemme  Adel;  han  hen- 
vistes til  et  andet  Værelse,  blandt  de  ringere  Gæster, 
og  som  man  kan  tænke  sig,  creperede  det  Holberg 
en  hel  Del,  maaske  mere  end  den  Latterlighed  var 
værd.  Hvorledes  det  end  gik.  Navnet  Ludvig  Holberg 
vejer  dog  op  med  100  Adelspatenter.  I  sit  Testament 
bad  Holberg  for,  at  ikke  alene  Adelens,  men  ogsaa 
Middelstandens  Sønner  maatte  nyde  godt  af  Undervis- 
ningen paa  Sorø  Akademi,  „paa  det  jeg  ikke  skal 
synes  at  ville  foragte  min  egen  Stand"  ,  skriver  han. 
Denne  Bestemmelse  eller  dette  Ønske  udelodes  senere 
af  Gavebrevet,  —  det  var  dog  nærmest  den  tysk- 
danske  Adels  Værk—,  saa  Holberg  i  sin  Grav  maatte 

lide  den  Bebrejdelse,  at  den  nybagte  Baron  havde 
glemt  den  Stand,  af  hvilken  han  var  kommen,  hvilket 
altsaa  var  at  gøre  ham  Uret.  Selv  mente  Holberg,  at 
fra  den  Tid  af,  han  blev  Baron ,  bleve  hans  Bøger 
og  Komedier  ikke  saa  meget  købte  og  yndede  som 
før. 

Ved  Frederik  V's  Hof  var  det  kun  den  høje  Adel 
og  de  fornemste  Klasser  i  Rangen,  der  gik  ud  og  ind. 
Selve  Borgerskabet  stod  ikke  i  høj  Kurs  og  virkede 
kun  som  Staffage,  og  dog  havde  det  i  sin  Tid,  for 
100  Aar  siden  ved  Souverænitetens  Indførelse,  været 
Kongedømmet  til  uberegnelig  Nytte. 

Den  16de  Oktober  1760  indtraf  nu  den  første  Jubel- 
fest for  Enevoldsherredømmets  Indførelse,  og  Kjøben- 
havns Borgere  belavede  sig  nu  paa  at  mindes  denne 
Begivenhed  ved  store  Festligheder. 

Men,  som  man  vel  kan  tænke,  var  det  ikke  Adelen 
behageligt,  at  der  holdtes  Fest.  De  højbaarne  Herrers 
Standsfæller  havde  i  Aaret  1660  lidt  et  eftertrykkeligt 
Nederlag,  og  nu  skulde  deres  Efterkommere  juble 
herover  i  Samlag  med  en  Hoben  gemene  Borgere  i 
Kjøbenhavn,  Afkommet  af  dem,  der  100  Aar  i  For- 
vejen havde  sat  sig  op  imod  Aristokratiet. 

Adelen  vilde  altsaa  ikke  deltage  i  de  forestaaende 
Festligheder,  og  den  svage  Konge  gik  nu  som  altid  efter 
de  høje  adelige  Herrers  Raad.  Kjøbenhavns  Borgere, 
som  havde  alt  rede  til  Festen,  ventede  og  ventede, 
men  der  kom  ingen  Konge.  Han  og  Hoffet  blev  paa 
Fredensborg  og  lod  Hovedstadens  Indbyggere  fejre 
deres  Fest,  som  de  selv  lystede,  og  som  de  bedst 
kunde.  Denne  Kongens  Udeblivelse,  hvor  de  saa  sik- 
kert havde  ventet  ham,  vakte  stor  Forbitrelse  og 
Harme  i  Folket,  og  den  sidste  Rest  af  Kongens  Popula- 
ritet forsvandt. 

En  samtidig  skriver:  „Det  glemmes  aldrig,  saalænge 
Kjøbenhavn  staar,   at  Kongen  denne  Gang  ikke  vilde 

fornøje  os  her  med  sin  Nærværelse  til  den  første 
lOOaarige  Jubelfest  for  Souveræniteten.  Gud  forlade 
dem,  som  A^are  Skyld  deri". 

Saa  tungt  og  alvorligt  blev  der  set  paa  denne  Sag. 


Den  18de  Novbr.  1760  var  Frederik  V  paa  Jægers- 
borg paa  den  ugentlige  Jagt,  og  uagtet  Majestæten 
efter  Taffelet  ikke  var  skikket  til  at  ride,  vilde  han 
dog  ud  i  det  fri.  Han  kom  lykkelig  og  vel  paa 
Hesten,  men  paa  Turen  kom  han,  enten  ved  at  falde 
eller  stige  hurtig  af  Hesten,  til  at  brække  det  ene 
Ben,  hvorved  han  besvimede.  Man  søgte  snarest  at 
bringe  ham  til  Bevidsthed  igen,  og  fik  Støvlen  skaaret 
bort  fra  det  brækkede  Ben;  men  man  manglede  alle 
Forbindsager ;  Benbruddet  var  sket  Kl.  5  om  Efter- 
middagen, og  det  ridende  Bud  ankom  først  lidt  over 
9  til  Kjøbenhavn  for  der  at  hente  Overkirurg  Wohlert. 

Saasnart  det  næste  Dag  gryede,  skyndte  Dronning 
Juliane  Marie  sig  til  Jægersborg,  og  uagtet  der  var 
daarlig  Plads  paa  dette  Slot,  vilde  hun  dog  ikke  for- 
lade Kongen.  Der  var  nu  foreløbig  ikke  andet  for 
Kongen  at  gøre  end  øve  sig  i  Taalmodighed ,  blive 
rolig  liggende  og  holde  Diæt. 

Uagtet  Kongen  havde  lovet  det,  havde  han  dog 
meget  ondt  ved  at  afstaa  fra  den  vante  Levevis. 
Tværtimod  Overkirurg  Wohlerts  Ordre  stak  Kongens 
Kammerlakaj  Julius  Koss  rigeligt  af  Drikkevarer  til 
sin  syge  Herre.  Da  Dr.  Wohlert  kom  under  Vejr 
dermed,  talte  han  rent  ud  til  Kongen  derom;  denne 
blev  vred,  men  da  Wohlert  uden  Omsvøb  sagde,  at 
det  var  Majestætens  Liv  om  at  gøre,  da  der  kunde 
gaa  Koldbrand  i  Benet,  saa  det  muligvis  maatte  sættes 
af,  blev  Kongen  tavs.  Da  Dr.  Wohlert  lovede  at  staa 
inde  for  Kongens  Liv,  og  at  denne  kunde  være  rask 
om    5   å   6   Uger,    gav  Kongen   den   brave   Læge    sin 

Haand  paa  at  holde  Stand  med  Hensyn  til  Diæten; 
den  høje  Patient  holdt  i  Virkelighed  Ord  og  kom 
sig;  men  nu  kom  der  en  anden  slem  Omstændighed 
til,  idet  det  var  næsten  umuligt  at  faa  Kongen  til  at 
betjene  sig  af  en  Krykke;  en  stærk  Stok  var  alt  det, 
han  vilde  støtte  sig  til. 

En  Dag,  da  Kongen  var  alene,  tabte  han  Stokken, 
vilde  tage  den  op,  men  faldt  saa  uheldigt,  at  Benet 
blev  brækket  paany,  og  Smerterne  vare  ulige  større 
end  sidst.  Denne  Gang  var  Kongen  mere  villig  til 
at  holde  Diæt  og  strengt  følge  Dr.  Wohlerts  Paalæg. 
Da  det  bestemte  Ugetal  var  omme,  og  Kongen  kunde 
komme  op,  tog  han  uden  Indsigelse  Krykken  til 
Naade,  indtil  en  Stok,  hen  i  Maj  Maaned,  var  ham 
Støtte  nok. 

I  en  Kalender  fra  1761  har  Frederik  V  skrevet 
nogle  faa  Bemærkninger,  som  her  skulle  anføres,  da 
de  vise,  at  han  skrev  Dansk,  og  hvorledes  han  skrev 
det: 

„Januar  1.  Begyndelsen  var  meget  smertelig  og 
bedrøvelig  for  mig.  Gud  give  dog  af  Naade,  at  jeg 
og  alle  fuldendes  dette  og  flere  med  Glæde,  amen! 
d.  13.  var  den  Allerførste  Gang,  da  jeg  stod  op.  d.  30. 
maatte  jeg  igen  lege  mig.  Februar  2  skete  den  første 
incision.  d.  5.  Skede  den  anden  incision.  Marts  19 
tog  Volert  Binden  af.  d.  21.  stod  jeg  anden  Gang  op, 
og  Gud  gav  sin  Velsignelse  til". 


Da  Frederik  V,  5  Aar  senere,  i  Efteraaret  1765, 
formedelst  Aarstiden  skulde  forlade  Fredensborg,  var 
hans  Helbred  saa  slet,  at  han  selv  var  overbevist  om, 
at  han  aldrig  kom  der  mere.  Kongens  store  Kærlig- 
hed til  dette  Sted  gjorde  ham  det  tungt  at  forlade 
det.  Han  var  3  Gange  paa  Vejen  til  Vognen,  men 
vendte  hver  Gang  om   igen   for  endnu  engang   at  be- 

tragte  sine  Yndlingssteder;  han  blev  saa  betaget  ved 
Afskeden,  som  greb  ham  stærkt  i  hans  svage  Tilstand, 
at  han  tilsidst  maatte  bæres  hen  i  Vognen.  Kongen 
blev  efter  Rejsen  ind  til  Byen  ligeledes  baaret  op 
paa  Slottet  i  Kjøbenhavn,  og  efter  den  Tid  var  Maje- 
stæten kun  faa  Dage  oven  Senge. 

I  de  sidste  14  Dage,  Frederik  V  levede,  forskaffede 
Tapningen  ham  vel  nogen  Lindring  i  den  Sygdom 
(Vattersot),  han  led  af.  Tre  Dage  før  han  døde,  for- 
langte han  at  tale  med  Sønnen  Kronprins  Christian, 
men  det  var,  som  der  skrives,  „at  beklage,  at  Fader 
og  Søn  vare  saa  fremmede  for  hinanden". 

I  de  sidste  6 — 7  Dage  laa  Kong  Frederik  V  næsten 
bestandig  i  Slummer,  men  saa  snart  han  vaagnede, 
brød  han  ud  i  Jamren  og  Selvanklager:  „Gud!  jeg 
forlader  Verden  i  min  bedste  Alder  og  har  dog  levet 
altfor  længe,  siden  jeg  har  overlevet  mine  Under- 
saatters  Kærlighed  og  draget  deres  Sukke  og  Taarer 
over  mig". 

Ogsaa  sagde  han  ofte:  „Louise!  O!  Louise,  vil  Du 
ogsaa  kendes  ved  mig,  eller  vende  Dig  bort  fra  mig!" 

Dronning  Juliane  Marie  tilbragte  de  sidste  14  Dage 
ved  Gemalens  Seng ;  Kongen  takkede  hende  med  den 
Forsikring,  at  hendes  Omhu  var  ham  til  stor  Husva- 
lelse. 

Frederik  V  hensov  Kl.  4  om  Morgenen  d.  14de 
Januar  1766  paa  Christiansborg  Slot  og  bisattes  i 
Roskilde  Domkirke  d.  19de  Marts  s.  A. 


Prinsesse  Charlotte  Amalie. 

Prinsesse  Charlotte  Amalie  var  en  Datter  af  Kong 
Frederik  IV  og  Dronning  Louise  og  blev  født  d.  6te 
Oktober  1706.  Hun  var  af  et  sagtmodigt,  forsonligt 
og  ædelt  Hjerte.     Hun  stod  i  Modsætning  til  Broderen 

Christian  VI  i  et  godt  Forhold  til  Stifmoderen  Dron- 
ning Anna  Sophie ,  thi  Prinsesse  Charlotte  lod  sin 
Faders  Ønske  være  bestemmende  for  sig;  ogsaa  mod- 
satte hun  sig,  at  der  blev  gaaet  for  haardt  frem  mod 
Dronning  Anna  Sophie,  da  Frederik  IV  var  død. 
Prinsesse  Charlotte  var  bekendt  for  sin  store  From- 
hed og  ualmindelige  Godgørenhed. 

Kong  Christian  VI  forærede  denne  sin  Søster 
Gyldenlund  Slot,  som  Statholder  Ulrik  Frederik  Gylden- 
løve tidligere  havde  ejet. 

Forinden  Overdragelsen  til  Prinsessen  havde  Chri- 
stian VI  paa  en  Rude  i  Gyldenlund  Slot  med  sin 
Diamantring  skrevet: 

„Guldenlund  muus  fort 
Charlottenlund  heist  dieser  Ort". 

Prinsessen  lod,  da  hun  i  1733  fik  Slottet  ombygget, 
ovennævnte  Rude  udtage ,  indramme  og  ophænge  i 
et  af  de  ny  istandsatte  Værelser.  Saavel  Slottet  som 
den  tilhørende  Skov  bærer  siden  1733  Navnet  Char- 
lottenlund efter  samme  Prinsesse. 

Ligesom  Prinsesse  Charlottes  Svigerinde  Dronning 
Sophie  Magdalene  i  sin  Tid  testamentarisk  skænkede 
sine  Juveler  til  Samlingen  paa  Rosenborg  Slot,  saa- 
ledes  disponerede  Prinsesse  Charlotte  Amalie  ogsaa 
over  sine  Smykker  til  Fordel  for  Staten.  Hun  døde 
d.  28de  Oktober  1782,  76  Aar  gammel. 

Ved  ovennævnte  Prinsesse  Charlotte  Amalies  Bi- 
sættelse i  Roskilde  Domkirke  d.  19de  Novbr.  1782 
hændte  der  et  pudsigt  Tilfælde.  Natten  forud  ankom 
til  Roskilde  6  Snedkersvende,  der  skulde  assistere  ved 
Prinsessens  Kistes  Anbringelse  i  Begravelsen.  I  Porten 
ved  Indgangen  til  Byen  udgave  Snedkersvendene  sig 
for  kongelige  Pager  og  fik  derfor  de  for  disse  be- 
stemte Kvarterbilletter.  Da  Snedkersvendene  vare  sort- 
klædte og  bare    „Roquelaurer"    (et  Slags  Rejsekjoler), 

fattede  Værten  ingen  Mistanke,  førend  de  virkelige 
Pager  ankom,  ligeledes  klædte,  dog  med  kendelige 
Skulderbaand. 

Pagerne  bleve  naturligvis  rasende  over  at  finde 
deres  Kvarter  optaget ,  og  Politiet  blev  hentet ,  for  at 
det  skulde  tage  sig  af  de  indsnyltende  Snedkersvende 
og  føre  dem  i  Arrest,  men  da  man  Dagen  efter  havde 
haardt  Brug  for  disse  Snedkersvende  ved  Prinsessens 
Kistes  Anbringelse,  turde  Politiet  ikke  røre  dem,  men 
lod  Snedkerne  drive  af  med  den  Utak,  de  alt  havde 
faaet  af  de  forbitrede  Pager. 


Prinsesse  Louise,  Christian  VI's  og  Dronning  Sophie 
Magdalenes  eneste  Datter,  var  født  d.  IQdeOktbr.  1726. 

Hun  var  en  livlig  og  frisk  Natur,  men  led  af  den 
Fejl  at  stamme.  Da  hun  voksede  til,  ytrede  hun 
kendelig  Lede  ved  den  stive  Tone,  der  herskede  ved 
Faderens  Hof,  hvad  der  bevirkede,  at  hun  ikke  rigtig 
stod  Forældrene  an.  Christian  VI  taler  i  et  Brev  til 
sin  Ven  Grev  Stolberg  om  hendes  „uopdragne  Væsen". 
Saalænge  Christian  VI  levede,  blev  Datteren  nødt  til 
at  tage  Del  i  det  bigotte  Væsen  og  den  tvungne  Stil- 
hed ved  Hoffet.  Da  den  idelige  Beden  og  opbyggelige 
Læsning  faldt  den  livlige  Prinsesse  kedsommelig, 
familiariserede  hun  lidt  for  meget  med  Pagerne  og 
de  yngre  Kammerjunkere  bag  Kulisserne.  Da  Kong 
Christian  VI  var  død,  og  Sorgen  var  lagt  for  ham, 
bestemte  Prinsesse  Louises  Broder  Kong  Frederik  V, 
at  hun  for  Fremtiden  skulde  komme  til  hans  Hof  og 
tage  Del  i  Adspredelserne  der,  og  først  da  lærte 
Prinsesse  Louise  at  danse. 

Da  Kong  Frederik  V  tillige  med  sin  Dronning 
Louise  var  i  Norge  *)  i  Aaret  1749,  kedede  denne  hans 

*)  Den   største  Udflugt,    Frederik  V  gjorde,    var  denne  Rejse   i 
Aaret  1749  til  Norge;  men  Vejret  var  daarligt,  der  faldt  megen 

Søster  sig  og  spillede  op  med  sin  Hofdame  Frøken 
V.  Ahlefeldt  og  dennes  Broder  Kaptajn  Benedict 
V.  Ahlefeldt.  Prinsessen  og  Kapt.  v.  Ahlefeldt  bleve 
forelskede  i  hinanden  og  gererede  sig  som  forlovede. 
Ahlefeldt  troede,  at  der  var  frit  Felt  og  gjorde  paa 
uridderlig  Vis  alt  for  at  sikre  sig  Forbindelsen,  idet 
han  saa  hen  til ,  at  en  dansk  Konge  før  havde  haft 
en  dansk  Adelsmand  til  Svoger;  han  foregøglede  sig 
endog,  at  Kong  Frederik  V  vilde  ansætte  ham,  — 
der  forventede  at  blive  Svoger,  —  f.  Ex.  som  Vice- 
konge i  Norge. 

Piben  fik  imidlertid  en  anden  Lyd ,  da  Kongen 
kom  hjem,  thi  han  lod  den  frække  Kaptajn  belægge 
med  streng  Arrest  og  dernæst  transportere  til  Fæst- 
ningen Munkholm  i  Norge,  saa  det  var  jo  et  andet 
Statholderskab  end  det,  den  gode  Kaptajn  havde 
tænkt. 

Kong  Frederik  V  var  nu  straks  ude  om  for  snarest 
at  finde  en  tysk  Prins,  der  vilde  ægte  hans  Søster. 
Kongens  Bestræbelse  kronedes  med  Held;  en  Prins 
Ernst  Frederik  Carl  af  Sachsen-Hildburghausen,  der 
var  født  i  1727,  altsaa  et  Aar  yngre  end  Prinsesse 
Louise,  meldte  sig  og  indfandt  sig  straks. 

D.  27de  Septbr.  1749  afholdtes  der  paa  Hirschholm 
et  stort  Taffel,  under  hvilket  Frederik  V  deklarerede 
Prinsesse  Louises  forestaaende  Formæling  med  Her- 
tugen af  Sachsen-Hildburghausen,  og  4  Dage  efter 
d.  1ste  Oktober  1749  fandt  Vielsen  Sted  i  Hirschholm 


Regn  hele  Tiden,  saa  Rejsen  til  Trondhjem  opgaves.  Frederik  Y 
holdt  Tafler  og  drak  Normændenes  Skaal,  men  kom  som  sagt 
ikke  meget  omkring.  Et  fransk  Skuespillerselskab  havde 
Kongen  med  og  der  spilledes  ogsaa  noget  Hazard;  dermed  gik 
Tiden.  Den  12te  Maj  rejste  Frederik  V  til  Norge,  og  d.  13de 
Juli  var  han  her  tilbage  igen.  Det  var  sidste  Gang,  en  dansk 
Konge  var  i  Norge.  Vel  var  Frederik  (VI)  der  i  Aaret  1788, 
men  da  var  han  endnu  ikke  bleven  Konge. 

Slotskapel.  Derefter  var  der  Gaia-Taffel  i  Ridder- 
salen, og  hele  Slotshaven  var  om  Aftenen  illumineret 
med  utallige  Lamper,  „som  gav  en  uforlignelig  Re- 
spekt," staar  der  i  Beretningen.  Nogen  Tid  efter  blev 
Kaptajn  Benedict  v.  Ahlefeldts  Fængsel  paa  Munk- 
holm formildet  og  kort  efter  endog  helt  hævet;  Kongen 
var  saa  forsonlig  og  naadig  at  udnævne  Synderen  til 
Kommandant  paa  Helgoland,  der  dengang  stod  under 
dansk  Højhed. 

Prinsesse  Louise  levede  7  Aar  i  Ægteskab  og  døde 
d.  8de  August  1756,  30  Aar  gammel. 


Aaret  1749,  der  var  et  Jubilæumsaar  for  det  olden- 
borgske Kongehus,  hilsedes  med  store  Forhaabninger, 
især  da  Dronning  Louises  Nedkomst  ventedes  i  Januar 
s.  A.  I  Statstidendes  Nytaarsnummer  for  Aaret  1749 
stod  blandt  flere  Rim  følgende  til  Dronning  Louise: 

„Louise,  som  all  Verden  ærer, 

Du,  som  det  skjulte  Clenod  bærer, 

Som  Nordens  Haab  og  Sinds-Attraa 

Alleneste  er  stilet  paa, 

Du,  Fridrichs  mageløse  Mage, 

Gid  du  i  disse  Nyt  Aars  Dage 

Maa  give  noget  nyt  at  see. 

Som  snart  kand  i  sin  Vugge  lee, 

Hvor  vilde  vi  e}'  Himlen  prise 

For  Dig,  livsaligste  Louise." 

I  dette  glade  Haab  og  denne  forventningsfulde 
Stemning  fik  endog  Enkedronning  Sophie  Magdalene 
følgende  Ode: 

„Og  Du  Sophie  Magdalene! 

Hvor  alle  Dj^der  sig  foreene. 

Du!  hvilken  vi  at  takke  har, 

For  Fridrich  Du  til  Verden  bar, 

Lev  Du,  Monarkens  d^-re  Moder, 

Og  se  paa  Kongehusets  Poder 

Din  moderlig  Velsignelse 

Sig  overflødig  at  betee." 

Dronning  Louise  blev  forløst  med  Kronprins  Chri- 
stian VII  den  29de  Januar  1749.  Barnet  blev  født 
Kl.  1  om  Natten,  og  Kjøbenhavns  Borgere  vækkedes 
af  Kanonskud,  der  umiddelbart  efter  affyredes  fra 
Voldene,  hvor  Artillerister  alt  i  3  Uger  havde  kam- 
peret for  at  være  rede  i  det  højtidelige  Øjeblik. 

Posttidenden  skrev  i  Anledning  af  den  glædelige 
Begivenhed : 

„Giv  Lyd  Du  danske  Mark  op  til  de  norske  Fjælde 

den  store  Tidende,  det  Glædesbud  at  melde, 

at  vor  Monarch  en  Søn  og  vi  en  Kronprins  fik".  — 

Ved  Barnets  Daab  blev  der  paa  Christiansborg 
Slot  spist  ved  4  Taller,  100  Personer  ved  hvert;  ved 
det  kongelige  Taffel  var  der  serveret  paa  Guld. 


Da  det  i  Oktober  1749  var  300  Aar,  siden  den 
oldenborgske  Kongestamme  kom  paa  Danmarks  Trone, 
idet  Kong  Christian  I  den  28de  Oktober  1449  ægtede 
Enkedronning  Dorothea  af  Danmark  og  sammen  med 
hende  blev  kronet  i  Frue  Kirke  samme  Dag,  saa 
skulde  der  nu  300  Aar  efter  være  store  Festligheder 
i  Kjøbenhavn ,  og  i  disse  var  Kong  Frederik  V's 
Svoger,  Prinsesse  Louises  Mand  Prins  Ernst  Frederik 
Carl  saa  heldig  at  komme  til  at  deltage;  saaledes  i 
Nedlæggelsen  af  Grundstenen  til  Marmorkirken  den 
30te  Oktober  1749,  som  der  staar  i  et  Blad  fra  den 
Tid:  „I  Dag  behagede  Hans  Kongel.  Majestæt  geleydet 
af  Hans  Høy-Fyrstelige  Durchlauchtighed  Hertugen 
af  Sachsen-Hildburghausen,  som  sadd  i  Vognen  hos 
Hans  Majestæt,  —  —  —  begive  Sig  ud  i  Hendes 
Kongel.  Høyheds  Princesse  Charlottes  Hauge  udi  Store 

Kongensgade, hvor  det  behagede  Hans  Kongel. 

Majestæt,   under  Paukers  og   Trompeters   Lyd   Aller- 
naadigst  at  lægge  den  første  Steen  til  den  Kirke,  som 

paa  bemeldte  Plads  skal  bygges,  og  blev  udi  samme 
Steen  med  Hans  Kongel.  Majestæts  egen  Allerhøyeste 
Haand  lagte  en  Deel  kostbare  Jubel-  og  andre  Me- 
dailler  baade  af  Guld  og  Sølv.  Efterat  Hans  Maje- 
stæt var  kommen  derfra  tilbage,  bleve  fra  Slots-Altanen 
til  det  paa  Slots-Pladsen  i  utallig  Mængde  staaende 
Folk  udkastet  tre  Slags  Jubel-Medailler.  Om  Efter- 
middagen beærede  de  Allerhøyeste  og  høye  Herskaber 
„den  Danske  Comoedie"  med  deres  Nærværelse;  om 
Aftenen  var  der  stor  Gaia-Taffel  paa  80  Kuverter  og 
to  Marskalstafler  og  derefter  et  stort  Ball,  som  varede 
langt  ud  paa  Natten". 

Forinden  vi  nærmere  omtale  denne  Kirke,  som  i 
daglig  Tale  kaldtes  Marmorkirken,  maa  vi  først  gaa 
noget  tilbage  i  Tiden  for  at  orientere  os,  og  da  først 
omtale  Kong  Frederik  V's  Rytterstatue  paa  Amalien- 
borg; denne  saa  sin  Fuldendelse  i  de  Tider,  medens 
Marmorkirken*)  forblev  ufuldendt,  saa  at  fem  danske 
Konger  gik  i  deres  Grav,  forinden  den  borgerlig  fødte, 
men  „kongelige  Købmand"**)  Gehejmeetatsraad  CF. 
Tietgen  tog  sig  paa,  af  egen  Drift  og  Lyst,  at  fuldføre 
dette  Storværk. 


Det  er  tidligere  omtalt,  at  i  Aaret  1689  nedbrændte 
det  gamle  Amalienborg  Slot,  som  Kong  Frederik  III's 
Enke  Dronning  Sophie  Amalie  havde  bygget  sig  til 
Enkesæde. 

Den  hele  Plads  laa  efter  Branden  ganske  ubebygget 
i  en  Aarrække,  indtil  Kong  Frederik  IV  lod  den  pla- 
nere og  ryddeliggøre,  og  i  Aarene  fra  1704  til  1706 
opførtes  her  den  Herre  Zebaoths-  eller  Garnisons-Kirken, 

*)  Beskrivelsen  af  Frederik  V's  Rytterstatue  er  taget  af  J.  M.  Thieles 
Skrift  om  Kunstakademiet  og  Heststatuen,  Beskrivelsen  af 
Marmorkirken  af  Dr.  F.  J.  Meiers  Skrift  om  denne  Kirke. 

**)  Saaledes  kaldte  Fru  J.  L.  Heiberg  ham. 

hvortil  Stenene,  og  hvad  der  ellers  kunde  bruges, 
toges  fra  det  nedbrændte  Slot  og  dettes  Kapel.  Den 
Del  af  den  ryddede  Amalienborgs  Tomt,  som  stødte 
nærmest  op  til  den  nysopførte  Garnisonskirke,  blev 
omdannet  til  en  kongelig  Have  i  stiv  fransk  Stil  med 
klippede  Takshækker,  kunstige  Pyramider,  Vand- 
spring og  Statuer,  af  hvilke  sidste  kun  to  vides  at 
være  bevarede  til  vore  Dage,  nemlig  de  to  mindre 
Billedstøtter  Orpheus  og  Eurydike,  —  eller  Apollo 
og  Flora,  —  som  tilligemed  „Herkules"  staa  i  Herkules- 
logen  i  Rosenborg  Have  den  Dag  idag. 

Den  nordlige  Del  af  Slottets  Brandtomt,  altsaa  det 
der  laa  fjernest  fra  Garnisons-Kirken,  blev  derimod 
indrettet  til  en  Mønstringsplads  for  Kjøbenhavns 
Garnison,  og  paa  Pladsen  blev  der  bygget  en  Pavillon 
eller  Belvedere,  hvorfra  Kongen  i  Tørvejr  kunde 
„anse"  sine  Krigsfolks  Manøvrer  og  Eksercitier  nede 
paa  Mønstringspladsen. 

Denne  Ordning  holdt  sig  nu  i  en  Del  Aar,  indtil 
Frederik  V  d.  12te  Septbr.  1749  (Jubilæumsaaret)  ved 
et  Reskript  erklærede,  at  det  var  hans  Vilje,  at  hele 
dette  store  Terrain  skulde  bebygges,  og  Hans  Majestæt 
lod  sine  Stormænd  og  Byens  Rigmænd  vide,  at  det 
var  hans  Ønske,  at  de  opførte  sig  Bygninger  der, 
men  ogsaa  at  de  havde  at  bygge  smukt  og  storladent, 
og  naar  de  vilde  gøre  det,  skulde  de  faa  fri  Bygge- 
grunde samt  Fritagelse  for  Indkvartering  og  desuden 
Lettelser  i  andre  lignende  Byrder.  Den  nye  By,  der 
paa  denne  Maade  rejste  sig,  skulde  kaldes  Frederik- 
stad,  og  Kongen  vilde  skænke  den  en  Kirke,  Frederiks- 
kirken, til  hvilken  der  foreløbigt  var  udset  Plads  i 
Prinsesse  Charlottes  Have  og  foretaget  de  fornødne 
Arbejder  i  Grunden  samt  Fundamenteringsmurværk, 
saa  Kongen  i  Jubilæumsdagene  i  Oktober  1749  kunde 
nedlægge  Grundstenen. 

Kongens    Hofbygmester,     Oberstløjtnant     Eigtved 

havde  alt  udkastet  Planen  til  den  ny  Bydels  Bebyg- 
gelse, og  paa  den  ottekantede  Plads,  der  skulde  være 
Centret  i  den  nye  By,  blev  der  i  kort  Tid  opført 
fire  Palæer  af  de  adelige  Familier  Levetzau,  Brock- 
dorff,  Schack  og  Moltke,  hvortil  Eigtved  ligeledes 
havde  gjort  Tegningerne.  Det  er  de  samme  Palæer, 
der  staar  der  endnu.  Hans  Majestæt  Kong  Christian  IX 
boer  i  det  Schackske  Palæ,  hvilket  sidste  er  for- 
bundet med  det  Moltkeske  ved  Kolonnaden.  Kron- 
prinsen beboer  nu  det  Brockdorffske  og  Prins  Chri- 
stian det  Levetzauske  Palæ. 

Uagtet  den  ny  Bydel  skulde  hedde  Frederikstad, 
vedblev  man  dog  at  kalde  denne  Staddel  Amalienborg 
efter  det  gamle  afbrændte  Slot. 

Midt  paa  Pladsen  imellem  de  fire  ovennævnte 
Palæer  skulde  saa  Kong  Frederik  V's  Rytterstatue 
opstilles. 

Hvad  denne  Statue  af  Kongen  til  Hest  angaar,  da 
ønskede  Frederik  V  selv  og  tillod  senere  det  asiatiske 
Kompagni  at  oprejse  en  saadan  for  ham  i  levende  Live; 
dette  kunde  dog  kun  naaes,  hvis  Majestæten  ikke  gik 
bort  i  en  altfor  ung  Alder,  thi  der  var  meget  at  iagt- 
tage, forinden  sligt  kunde  sættes  i  Værk;  navnlig  maatte 
der  skaffes  en  habil  Kunstner,  og  der  blev  vekslet 
mange  diplomatiske  Noter  og  Sendelser  med  Udlandet, 
før  den  rette  Mand  fandtes.  Igjennem  Gesandtskabet 
i  Paris  fik  man  engageret  en  dygtig  fransk  Billed- 
hugger, Monsieur  Jean  Francois  Joseph  Saly,  som 
saa  i  Aaret  1753  kom  hertil. 

Den  danske  Gesandt  skrev  hjem,  at  den  unge 
Mand  Mr.  Salys  Betingelser  vare  temmelig  uantagelige, 
„un  peu  fortes" ;  men  da  baade  Hans  Majestæt  og 
hans  Overhofmarskal  Moltke  å  tout  prix  vilde  have 
Kunstneren  fat,  blev  Kontrakten  afsluttet,  som  lød 
paa,  at  Monsieur  Saly  skulde  før  Afrejsen  fra  Paris 
have   udbetalt   en   Sum   af  20,000  Francs  og  dernæst 

senere  ialt  130,000  Francs,  eller  godt  20,000  Francs 
hvert  Aar  i  seks  Aar.  Endvidere  skulde  Kunstneren, 
naar  han  kom  til  Kjøbenhavn,  der  forefinde  et  Hus 
eller  Appartement  til  Holig  samt  Atelier  og  alt  det 
fornødne  til  Modelleringen.  Ved  Salys  Ankomst  til 
Kjøbenhavn  blev  den  betingede  Bolig  anvist  ham  paa 
Charlottenborg  Slot,  som  siden  Frederik  V's  Tron- 
bestigelse ikke  længer  benyttedes  af  Hoffet.  Den  til- 
liggende Have  var  samme  Aar  udlagt  til  botanisk 
Have.  Mr.  Saly  flyttede  nu,  som  det  synes,  ind  i 
samme  Bolig  med  Atelier,  som  henved  100  Aar  efter 
blev  beboet  af  Thorvaldsen,  da  han  i  Aaret  1838 
flyttede  hertil  fra  Rom. 

Det  varede  ikke  længe,  før  Mr.  Saly  kom  i  Kongens 
og  Hoffets  Gunst  og  ansaas  for  Indbegrebet  af  al 
Kunstforstand,  blev  gjort  til  Professor  og  udnævnt  til 
Direktør  for  det  nyoprettede  Kunstakademi.  Mr.  Saly 
var  selv  en  meget  habil  Kunstner,  og  den  af  ham  ud- 
førte Rytterstatue  paa  Amalienborg  er  uden  Sammen- 
ligning det  bedste  Billedhuggerarbejde  herhjemme 
før  Thorvaldsens  Dage.  Personlig  var  Professor  Saly 
ikke  saa  elskværdig,  thi  han  var  en  intrigant  og  herske- 
syg Mand,  interesseret  i  højeste  Grad,  og  han  virkede 
for  sine  Venner  og  Landsmænd  i  dette,  alle  Udlændinges 
forjættede  Land,  hvor  indfødtes  Præstationer  dengang 
ikke  bleve  brugte,  naar  blot  Udlændinge  bragtes  i 
Forslag  af  andre  Udlændinge  og  vare  til  at  faa  for 
Penge. 

Da  Mr.  Saly  vel  var  bleven  installeret  her,  begyndte 
han  paa  at  lave  Modellen  til  Frederik  V's  Rytterstatue ; 
omsider  blev  han  færdig  dermed,  og  den  skulde  nu 
støbes  i  Bronze,  men  da  man  ikke  havde  nogen  særlig 
fin  Bronzestøber  her  til  Lands,  derimod  havde  hørt, 
at  der  var  en  saadan  i  Stockholm  ved  Navn  Meyer, 
blev  den  danske  Gesandt  i    Stockholm  Kammerherre 

von    der   Asseburg    beordret    til    at    sætte    sig    i  For- 
bindelse med  denne. 

Sieur  Meyer  var  imidlertid  stor  paa  det  og  ikke 
billig.  Han  vilde  saaledes  ikke  straks  forbinde  sig 
til  at  drage  til  Kjøbenhavn,  men  forlangte,  at  Modellen 
af  Rytterstatuen  skulde  sendes  til  Stockholm,  saa  han 
kunde  faa  den  at  se  og  dernæst  udtale  sin  Mening 
om  Tingene.  Ved  den  danske  Gesandts  Indvending, 
at  det  aldeles  ikke  lod  sig  gøre,  lod  den  vanskelige 
„Direktør  Meyer",  som  han  lod  sig  kalde,  bevæge  til 
for  gode  Ord  og  ublu  Betaling  at  rejse  hid.  Han 
kom  altsaa  hertil  og  arbejdede  i  nogen  Tid  sammen 
med  Professor  Saly;  om  det  nu  var  i  Samraad  med 
denne,  eller  det  var  ham  selv,  der  fandt  derpaa,  vides 
ikke;  men  han  forlangte,  at  der  skulde  forskrives 
Støbesand  fra  Paris  til  at  støbe  Rytterstatuen  i.  Det 
var  jo  en  meget  dyr  Historie,  men  det  tog  han  sig 
ikke  saa  nøje,  thi  det  var  den  danske  Konge,  der 
skulde  betale.  Uagtet  slig  Fordring  var  urimelig,  gik 
den  danske  Regering  dog  ind  derpaa.  Støbesandet  blev  i 
Virkeligheden  forskrevet  fra  Paris.  Det  tog  imidlertid 
Tid,  inden  det  kunde  være  her,  og  da  Tiden  faldt 
Direktør  Meyer  for  lang,  rejste  han  hjem  til  Stock- 
holm og  var  ikke  senere  at  bevæge  til  at  tage  hertil 
igen ;  han  var  og  blev  borte.  Da  Støbesandet  omsider 
kom,  og  Omkostningerne  ved  dets  Hidførsel  opgjordes, 
havde  Udgifterne  i  det  hele  været  33,000  Kroner  i 
vore  Penge.  Uagtet  Sieur  Meyer  kun  havde  været  to 
Gange  her  og  havde  gjort  saare  lidet  Arbejde,  men  des 
flere  Vanskeligheder,  Ophævelser  og  urimelige  For- 
dringer, blev  hans  to  Rejser  og  Virksomhed  ham  dog 
betalt  med  ca.  40,000  Kroner,  da  hans  Regning  senere 
præsenteredes.  Da  Sieur  Meyer  fra  Stockholm  saa- 
ledes var  rejst  bort,  forskaffede  Mr.  Saly  sig  en  Lands- 
mand, Bronzestøberen  Pierre  Gor,  til  at  hjælpe  paa 
Tingene.      Billedhuggeren   og  Bronzestøberen   udførte 

saa  det  skønne  og  store  Arbejde  at  faa  Kongens  Hest- 
statue færdig,  som  dog  tog  en  længere  Aarrække,  i 
hvilken  de  lod  sig  beneficere  med  Gager  og  Gaver  af 
uhyre  Størrelse,  at  udbetale  af  Hans  Majestæts  Parti- 
kulærkasse. Det  asiatiske  Kompagni,  som  vel  ikke 
overvejede,  hvad  det  gik  ind  til,  havde  efter  Kongens 
Yndling  Grev  Moltkes  Indskydelse  eller  halvkvædte 
Vise  udbedt  sig  og  erholdt  allernaadigst  Tilladelse 
til  at  bekoste  Udførelsen  af  den  nævnte  Rytterstatue. 
Det  var  i  de  Aar  en  lykkelig  Tid  for  Danmark, 
da  alt  trivedes  og  havde  Fremgang;  Følelsen  heraf 
fandt  Udtryk  i  Oden  til  Frederik  V  paa  hans  Fødsels- 
dag i  1752,  hvori  det  hedder: 

„Fred  og  Fryd  er  i  vort  Riige, 
Vand-Mand  fisker,  Bonden  saaer, 
Striids-Mand  hviler,  Lærde  stride, 
Viisdom  plantes  i  alle  Vraaer; 
Kjøb-Mand  trygt  sin  Handel  fører, 
Håndværk  nærer  Borgerstand, 
Søe-Mand  Skibet  sikker  styrer, 
Arbeyd  føder  flittig  Mand." 

Navnlig  Søfarten  trivedes  godt,  og  da  det  asiatiske 
Kompagni  havde  haft  et  klækkeligt  Overskud,  som 
det  ventede  at  faa  fremdeles  hvert  Aar,  foreslog  oven- 
nævnte Grev  Moltke,  der  var  Præses  i  Selskabet  og 
gerne  vilde  gøre  Kongen  sig  forbunden,  at  Kompagniet 
skulde  betale  alt  med  Hensyn  til  Rytterstatuens  An- 
bringelse, skønt  vel  kun  lidet  anende  de  betydelige 
Udgifter,  dette  smukke  Tilbud  vilde  føre  med  sig. 

Muligvis  det  var  til  Tak  for  dette  det  asiatiske 
Kompagnis  generøse  Tilbud,  at  Hans  Majestæt  tilsiger 
sin  høje  Nærværelse  i  Besøg  hos  Kompagniet,  idet 
der  kort  efter  berettes:  „I  Tirsdags,  den  16de  August, 
behagede  det  vor  Allernaadigste  Monark  at  benaade 
det  asiatiske  Kompagni  med  sin  Allerhøjeste  Nærvæ- 
relse, hvor  ved  Hans  Majestæts  Ankomst  tolv   af  de 

sidst  hjemkomne  Skibes  Officerer  paraderede  udi 
Chinesisk  Dragt;  —  der  virkedes  med  Pauker  og 
Trompeter  samt  Kanonskud,  og  senere  en  prægtig 
Kollation." 


Da  Statuen  blev  færdig,  maatte  Kompagniet  rykke 
ud  med  ialt  590,836  Rigsdaler  og  8^2  Skilling  dansk 
Kurant,  hvilket  efter  Pengenes  nuværende  Værdi  om- 
trent vilde  svare  til  mellem  halvtredie  og  tre  Milli- 
oner Kroner. 

Af  den  hele  Sum  havde  Kongens  Kasse  saaledes 
kun  betalt  330,000  Kroner,  forinden  det  asiatiske 
Kompagni  paatog  sig  det  hele  Anlæg. 


Med  Hensyn  til  Opførelsen  af  Frederiks-  eller 
Marmorkirken,  hvis  Grunstensnedlæggelse  d.  30te  Oktbr. 
1749  omtaltes  ovenfor,  skal  bemærkes,  at  vistnok 
allerede  i  Aaret  1745  var  man  gaaet  i  Arbejde  med 
Fundamentet  til  den  paatænkte  Kirke,  men  Grunden 
var  løs  og  sumpet,  og  i  de  første  Aar  havde  man 
nok  at  gøre  med  at  udgrave,  opfylde,  jævne,  pumpe 
og  pilotere  i  det  uendelige;  man  var  langt  fra  færdig 
med  Grunden,  da  Jubelfesten  i  1749  stundede  til,  og 
Grundstenen  skulde  nedlægges,  i  hvor  store  Manglerne 
end  vare. 

Da  Festiviteterne  i  den  Anledning  vare  forbi,  fort- 
sattes Arbejdet  ufortrødent.  Der  maatte  stadig  pumpes 
Grundvand  op.  Til  dette  Arbejde  benyttedes  der  et 
helt  Regiment  af  Fæstningsslaver ,  dog  kun  de  saa- 
kaldte  „ærlige  Slaver",  og  de  fik  hver  „et  Traktement" 
af  2  Skilling  lybsk  om  Dagen.  Foruden  Slaver  an- 
vendtes der  ogsaa  Hs.  Majestæts  Musketerer  og  Land- 
soldater til  Arbejde  i  Grunden  og  til  Haandlanger- 
gerning.    Udgravningsarbejdet  var  baade  anstrengende 

og  ikke  uden  Fare,  og  adskillige  af  Folkene  kom  til 
Skade.  Mange  bleve  saa  haardt  kvæstede,  at  senere 
hen,  da  „Frederiks  Hospital'-  blev  anlagt,  befalede 
Kongen,  at  de  ved  Kirkebygningsarbejderne  tilskade- 
komne Soldater  og  Haandlangere  skulde  indlægges  i 
nævnte  Hospital,  hvor  man  skulde  modtage  dem,  selv 
om  „die  Anzahl  der  krancken  im  Hospital  complet 
wåre".  Ogsaa  ved  selve  Byggearbejdet  kom  der  mange 
Haandværkssvende  til  Skade,  saa  Kongens  Hofkirurg 
Wohlert  fik  et  Ekstratillæg  „fiir  die  Cuur  der  be- 
schådigten  Handwerk-Gesellen" . 

Piloteringsarbejdet  var  langt  om  længe  forbi,  og 
man  havde  ved  Nedramning  af  et  mægtigt  Antal  Pæle 
gjort  den  løse  og  fugtige  Grund  skikket  til  at  bære 
den  uhyre  Byrde,  der  skulde  hvile  paa  den.  Umaa- 
delige  Masser  af  forskellige  Bygningsemner  ophobedes 
paa  Pladsen,  der  holdtes  afspærret  Med  et  højt  Planke- 
værk. De  Millioner  af  Mursten,  der  anvendtes,  kom 
hovedsagelig  fra  Flensborg,  dog  ogsaa  for  en  Del  fra  Sjæl- 
land. Marmorblokke  og  Sandsten  udlossedes  fra  Skibene 
under  Kranen  ved  Søkvæsthusets  Bolværk  paa  Chri- 
stianshavn. Kalkkuler  og  Tømmeroplag  var  der  i 
stor  Stil  paa  selve  Kirkepladsen. 

Hofbj-^gmester  Obrister  Eigtved  var  foreløbig  den 
ledende  Mand,  men  det  varede  kun  til  1755,  da  han 
blev  fortrængt,  som  vi  ville  faa  at  se.  Fra  Byggeriet 
begyndte  til  31te  Marts  1756  var  der  allerede  udgivet 
omtrent  een  Million  Kroner,  og  dog  havde  Kirkebyg- 
ningen endnu  ikke  hævet  sig  op  fra  Grunden  til  Jor- 
dens Overflade;  at  der  allerede  var  medgaaet  6V2 
Million  Mursten,  var  egentlig  ikke  saa  underligt,  da 
mere  end  een  af  de  store  Herrer,  der  byggede  paa 
Amalienborgplads,  havde  —  naturligvis  med  aller- 
naadigst  Tilladelse  —  efter  en  rundelig  Maalestok 
brugt  af  Hs.  Majestæts  Mursten.  Grev  Moltke,  Kon- 
gens Overhofmarskal  og  indflydelsesrige  Yndling,  havde 

saaledes  i  tre  Aar  faaet  Lov  at  tage  over  2  Millioner 
store  Flensborg-Mursten  af  Kirkens  Beholdning  til 
Opførelsen  af  sit  Palæ  paa  Amalienborg,  hvortil  han, 
som  før  meldt,  ogsaa  havde  faaet  Grunden  frit. 

Ikke  alene,  at  Grev  Moltke  fik  mange  Materialer 
til  sit  Palæ  frit  leverede,  men  dertil  kom  endnu 
anden  Bevaagenhed;  der  skrives  saaledes:  „Den  30te 
Marts  1754  beærede  Hans  Majestæt  sin  Overhofmar- 
skal Moltke  med  den  Naade,  at  bivaane  et  prægtigt 
Maaltid  i  Grevens  Palais  paa  Amalienborg,  der  netop 
til  denne  Dag  var  bleven  færdigt". 

Baron  Brockdorff,  der  til  Opførelsen  af  sit,  ligeledes 
paa  Amalienborg  liggende.  Palæ  havde  brugt  130 
Tusinde  af  Kongens  Mursten,  maatte  derimod,  da  det 
kom  for  en  Dag,  betale  Monarken  disse  med  klingende 
Mønt,  men  han  var  jo  heller  ikke  hans  Majestæts  Yndling. 

Da  det  nyopførte  grevelig  Schackske  Palæ  øde- 
lagdes ved  Ildsvaade  allerede  i  Decbr.  1754,  traadte 
Kongen  derimod  hjælpende  til  med  Materiale,  „da 
kun  de  yderste  Muure  af  hugne  Stene  af  Ilden  blev 
sparet",  og  slutter  Beretningen:  „Hvo  som  kender 
disse  fire  Palaiers  Prægtighed,  kand  let  slutte  sig  til 
den  ved  Branden  forvoldte  Skades  Storhed". 

Imidlertid  gik  der  i  Tidens  Løb  en  stor  Mængde 
Materiale  bort,  baade  til  offentligt  og  privat  Brug 
uden  Vederlag,  naar  blot  vedkommende  forstod  at 
bede  Majestæten  derom  i  en  acceptabel  Form;  men 
alt  blev  skrevet  paa  Kirkens  Regning,  saa  Facit  maatte 
nødvendigvis  blive  ilde  tilsidst;  hertil  kom,  at  man 
senere  betydelig  modificerede  den  Byggeplan,  der  fra 
først  af  var  bleven  bestemt,  og  at  der  blev  indfor- 
skreven  en  ny  og  dyr  Bygmester,  Franskmanden  Jardin. 

Hvad  angaar  Forandringen  af  Byggeplanen,  da 
bestod  den  i ,  at  medens  man  efter  den  oprindelige 
Plan  havde  tænkt  at  opføre  Kirken  alene  af  Mursten 
og  Sandsten,    kom  man  senere   i  Tanker  om,   at  det 

kunde  tage  sig  bedre  ud  og  være  Hans  Majestæt  mere 
værdigt,  naar  Kirkens  Mure  baade  indvendig  og  ud- 
vendig bekla>dtes  med  Marmorplader.  Nogle  Aar 
tidligere  var  der  nemlig  opdaget  Marmorbrud  i  Norge, 
og  nu  skulde  derfor  dette  Materiale  benyttes.  Det 
var  Hofbygmester  Eigtved ,  Hofstenhugger  Fortling 
og  ovennævnte  Grev  Moltke,  der  undfangede  den  Idé, 
og  da  den  først  paa  Aaret  i  1753  blev  udviklet  for 
Kongen,  udkom  der  i  Marts  s.  A.  en  Resolution,  hvor- 
efter de  nævnte  Herrers  Indstilling  bifaldtes;  de  to 
førstnævnte  maatte  indforskrive  og  levere  det  norske 
Marmor,  og  man  regnede  ud,  at  der  vilde  medgaa 
150,000  Kubikfod  Marmor.  Dette  skete  i  Marts  Maaned 
1753,  og  i  Oktober  Maaned  samme  Aar  kom  Monsieur 
Saly  hertil  fra  Paris,  og  han  foraarsagede  snart  en 
hel  Omvæltning  i  Kirkens  Opførelse  * ).  Mr.  Saly  var, 
som  ovenfor  berørt,  ingen  rar  Karakter  og  vanskelig 
at  have  med  at  gøre.  Dette  mærkedes  nu  just  ikke 
saa  lige  ved  Hove,  hvor  han  snart  blev  Pot  og  Pande, 
Indbegrebet  af  al  Kunstforstand,  et  Slags  Vidunder, 
der  ikke  alene  forstod  sig  bedre  paa  Billedhugger- 
kunsten (hvad  der  var  sandt)  end  de  Kunstnere, 
Danmark  dengang  havde  at  opvise,  men  ogsaa  (hvad 
der  ingenlunde  var  sandt)  var  kyndigere  i  Bygnings- 
kunsten end  f.  Ex.  Oberst  Eigtved,  der  havde  opført 
Palæerne  paa  Amalienborg,  Sophienberg  o.  s.  v.,  og 
Generalmajor  de  Thurah,  der  havde  bygget  Hirschholm 
Slot,  Eremitagen,  Spiret  paa  Vor  Frelsers  Kirke  paa 
Christianshavn,   o.  s.  v.     Saly   var  dristig  nok  til  paa 

*)  Man  har  senere  villet  beskylde  Mr.  Saly  for,  at  det  var  ham, 
der  først  havde  overtalt  Frederik  V  til  at  beklæde  Kirken  med 
Marmor,  men  heri  gøres  ham  dog  Uret.  Mr.  Saly  kom  først 
hertil  i  Oktober  Maaned  1753.  medens  det  da  allerede  var 
bestemt  i  Marts  s.  A.,  men  saa  blev  det  ham,  hvad  der  endnu 
var  værre,  der  raadede  til  helt  at  opføre  Kirken  af  massive 
Marmorblokke. 

højeste  Sted  at  trække  paa  Skuldrene  af  „ce  pauvre 
Eigtved"  og  betegne  ham  som  „absolument  incapable", 
samt  tilføje,  at  til  et  saadant  Hs.  kgl.  Majestæt  vel- 
behageligt Storværk,  som  denne  Kirke  at  bygge,  maatte 
der,  for  ikke  at  risikere  noget,  helst  indkaldes  en 
habil  udenlandsk  Bygmester;  ligesom,  at  da  der  var 
Marmor  nok  at  faa  i  Norge,  var  det  ikke  værd  at 
indskrænke  sig  til  kun  at  beklæde  Kirken  med  Marmor- 
plader, men  derimod  at  opføre  den  helt  og  holdent 
af  Marmorblokke,  thi  saa  først  kom  den  rette  Effekt 
frem,  og  saa  kastedes  der  Glans  over  Majestætens 
Regeringstid.  Frederik  V  fandt,  at  det  var  en  meget 
fornuftig  og  indlysende  Tale,  og  det  stod  ogsaa  straks 
klart  for  ham ,  at  der  til  at  forestaa  et  saa  stort  og 
glorværdigt  Værk  maatte  en  dygtig  og  forfaren  Ud- 
lænding; desaarsag  maatte  Oberst,  Hofbygmester  Eigt- 
ved, som  hidtil  havde  forestaaet  Kirkebyggeriet  og 
alt  havde  gjort  Tegning  til,  hvorledes  Kirken  vilde 
se  ud,  naar  den  var  færdig,  fmde  sig  i  at  træde  tilbage. 
Eigtved  havde,  siden  Saly  kom  hertil,  lidt  mange 
Ydmygelser  og  Ærgrelser,  som  tærede  paa  ham;  han 
levede  ikke  ret  lang  Tid  efter  Saly  s  Ankomst,  til 
Held  for  ham  selv.  Eigtved  døde  den  7de  Juni  1754 
•og  blev  jordet  paa  Petri  Kirkegaard;  hans  Ven  Billed- 
huggeren Petzholdt,  en  født  Sachser,  rejste  ham  et 
Monument  paa  hans  Grav ,  hvilket  dog  i  1807  blev 
knust  af  en  engelsk  Bombe. 

Det  var  saa  „heldigt",  at  da  Mr.  Saly  formente,  at 
Fortsættelsen  af  Kirkebyggeriet  oversteg  Eigtveds  Evner, 
han  saa  kunde  udpege  en  anden  Bygmester  for  Hans 
Majestæt.  Valget  faldt  paa  Monsieur  Nicolas  Henri 
Jardin,  en  34aarig  Mand,  der  sammen  med  Saly  var 
uddannet  ved  det  franske  Akademi  i  Rom.  Forinden 
vi  gaa  videre  med  at  omtale  Marmorkirken,  maa  det 
være  tilladt  endnu  engang  at  komme  tilbage  til  Monsieur 
Saly,  dels  for  at  blive  færdig  med   ham   og   dels  for 

at  anføre  nogle  Data,  der  vedrøre  Rytterstatuen  paa 
Amalienborg. 

Modelleringen  af  den  Hest,  hvorpaa  P" rederik  V 
rider,  gav  Mr.  Saly  nok  at  bestille,  da  del  især  var 
ham  om  at  gøre  at  trætYe  Idealet  af  den  danske  Hest. 
Men  der  var  i  saa  Henseende  stillet  ham  alt  til  Dis- 
position. Af  de  kongelige  Stalde  havde  han  udvalgt 
tolv  Rideheste ,  som  paa  hans  Ordre  bleve  fremførte 
og  redne  for  ham,  naar  og  hvor  han  forlangte  det. 

I  lang  Tid  var  Mr.  Saly  tvivlraadig  om ,  i  hvad 
Gangart  han  vilde  fremstille  Hesten.  Men,  beretter 
Saly:  „En  Dag  mødte  jeg  Kongen  til  Hest  paa  Kjøben- 
havns Gader.  Hans  Majestæt  red  Skridt  for  Skridt 
(au  petit  pas)  omgiven  af  Folk,  som  nærmede  sig 
ham  med  Bønskrifter.  Saly  hørte  dem  kalde  Kongen 
„Fader",  —  han  saa  Monarken  at  vende  sig  snart  til 
højre,  snart  til  venstre  Side  for  at  tale  med  dem  alle; 
da  fik  Saly  sine  Øjne  fyldte  med  Taarer,  —  saaledes 
beretter  han  da,  —  og  igennem  disse  saa  han  nu, 
hvorledes  det  skulde  være,  —  „il  devoit  étre  repré- 
senté  tel  que  je  venois  de  le  voir" !  —  Hestens  Be- 
vægelse skulde  altsaa  være  Skridtgang. 

Med  Hensyn  til  Kongens.  Figur  havde  det  sin 
Vanskelighed,  thi  Frederik  V  var  nok  en  velskabt 
Person,  men  noget  liden  af  Vækst.  For  at  fremstille 
ham  til  Hest  maatte  Saly  altsaa  helst  vælge  en  mindre 
Hest  eller  ogsaa  sætte  Rytteren  paa  en  høj  Sadel,  at 
ikke  Hestens  Hoved  skulde  komme  til  at  skjule  den 
ridende;  men  en  Sadel  vilde  han  ikke  gerne  anvende, 
fordi  dette  ikke  var  saaledes  brugeligt  ved  Heststatuer. 
Saly  udsøgte  derfor  en  Hest  af  Middelhøjde  og  lod 
Ryttere  af  forskjellig  Størrelse  oftere  ride  denne  for 
sig,  og  saaledes  gjorde  han  sit  Valg. 

I  1758  havde  Mr.  Saly  faaet  en  mindre  Model  af 
den  hele  Rytterstatue  færdig,  og  han  foreslog  Hans 
Majestæt    at    tage    den    i  Øjesyn    paa   Charlottenborg 

den  22de  Novbr.  s.  A.  Ved  denne  Lejlighed  var  den 
henved  tiaarige  Kronprins  Christian  VII  med  i  Kongens 
Følge.  Saly,  som  havde  set  sig  nødsaget  til,  hvad 
Proportionen  angik,  at  gøre  en  lille  Afvigelse  fra 
Sandheden,  overraskedes,  som  han  fortæller,  af  det 
„jugement",  den  unge  Prins  lagde  for  Dagen.  Idet  Kron- 
prins Christian  saa  Modellen,  henvendte  han  nemlig  til 
Saly  den  Bemærkning:  „Cela  est  fort  beau,  mais  vous 
avez  fait  mon  Papa  plus  grand  qu'il  n'est!"  —  hvilken 
Bemærkning  af  den  lille  Prins  senere  kunde  tjene 
dem  til  Svar,  som  fandt,  at  Saly  havde  gjort  Kongens 
Figur  for  liden  paa  Statuen. 

Den  Ilte  Januar  1762  var  omsider  den  store  Model 
til  Rytterstatuen  endelig  bleven  færdig;  tilsyneladende 
ventedes  der  nu  kun  paa  Broncestøberen  Mr.  Gor, 
der  med  sine  fem  franske  Svende  og  dertil  „diverse" 
danske  Arbejdsfolk  huserede  i  Gjethuset  for  at  for- 
berede Støbningen  og  gøre  de  nødvendige  Stilladser. 
Arbejdet  skred  imidlertid  saa  langsomt  frem,  og  alt 
opførtes  til  en  saa  opskruet  Pris,  at  det  Offentlige 
blandede  sig  1763  i  Sagen  og  gjorde  haarde  Udfald 
saavel  mod  Mr.  Saly  som  mod  Mr.  Gor,  som  aldrig 
kunde  blive  færdige.  I  et  sammenkaldt  Møde  med 
det  asiatiske  Kompagni  skød  Saly  Skylden  paa  Gor, 
og  Gor  paa  Saly,  hvilken  sidste  dog  nu  alligevel  ikke 
var  saa  ganske  færdig  med  Modellen. 

Saavel  Saly  som  Gor  vare  et  Par  meget  dyre 
Herrer  at  have  i  Arbejde  her  i  Landet.  Vel  vare  de 
to  ikke  Venner,  men  eet  vare  de  dog  enige  om, 
nemlig  at  skrive  ublu  Regninger  over  deres  Rejse 
herhid ,  Ophold ,  Udlæg  etc.  etc.  Underligt ,  at  noget 
Menneske  havde  haft  Mod  til  at  indlade  sig  med 
dem.  Salys  Betingelser  have  vi  allerede  tidligere 
berørt.  Bronzestøberen  Gor's  Vilkaar  vare  forholds- 
mæssig lige  saa  drøje.  Rejsen  frem  og  tilbage  fra 
Kjøbenhavn  for  ham  og  hans  fem  franske  Støbesvende 

beløb  sig  alene  til  00,000  Kroner,  og  Tor  hver  Maaned 
han  arbejdede,  indløb  der  kolossale  Regninger  over 
Arbejdsløn  og  Masser  af  forskelligt  indkøbt  Materiale; 
og  han  tjente  sikkerligt  paa  det  altsanimen.  Foruden 
Mr.  Gors  øvrige  Indtægter  havde  han  ogsaa  sikret  sig 
en  aarlig  Pension  paa  Livstid  for  sig  og  Frue,  for- 
inden han  vilde  bekvemme  sig  til  at  tage  her  ind  i 
Landet.  Da  han  omsider  var  færdig,  lod  han  sig 
nøje  med  50,000  Kr.  engang  for  alle,  thi  saa  havde 
han  og  Frue  herefter  ikke  mere  Krav  paa  det  asia- 
tiske Kompagni. 

I  Begyndelsen  af  Aaret  1768  var  alt  færdig  til 
Rytterstatuens  Støbning  i  Gjethuset,  der  laa  omtrentlig, 
hvor  det  Kgl.  Teater  nu  ligger  ud  imod  Kongens 
Nytorv.  Støbningen  af  Metalmassen*),  der  var  beregnet 
til  en  Vægt  af  noget  over  40,000  Pund ,  blev  bestemt 
til  den  2den  Marts.  Mr.  Gor,  der  var  bleven  udnævnt 
til  General krigskommissær,  forestod  selv  Støbningen 
og  dirigerede  alt  i  Overværelse  af  det  Kgl.  Asiatiske 
Kompagnis  Direktion.  Støbningen  var  tilendebragt  i 
nogle  faa  Minuter,  da  Metalmassen  først  var  smeltet, 
og  alt  spaaede  et  heldigt  Udfald.  Men  senere,  da 
Statuen  var  taget  ud  af  Formen,  ytrede  Professor 
Saly  sig  dog  misfornøjet  med  Mr.  Gors  Arbejde,  fordi 
der  vare  nogle  Smaafejl,  som  vilde  kræve  en  Del 
Ciselering  bagefter;  og  Saly  beklagede  sig  over,  at 
det  røvede  ham  hans  kostbare  Tid,  da  han  ønskede 
snart  at  rejse  tilbage  til  Paris.  Disse  Mr.  Salys  Be- 
klagelser naaede  snart  hans  heftige  og  brutale  Lands- 
mands Øren  og  gav  Anledning  til  en  Skandale  paa 
Kjøbenhavns  Gader  den  4de  Juli  1768. 

Gehejmeraad  LuxdorlT  skriver  lakonisk,  nævnte 
Dag,  i  sin  Dagbog:  „Gor  prygler  Saly  med  en  Tamp'-. 


*)  For  den  Bronce ,  der  gik  med  til  denne  Støbning,   lod  Mr.  (lor 
.sig  udbetale  290,000  Kroner  af  det  asiatiske  Kompagni. 

Vor  bekendte  Landsmand  Carsten  Niebuhr  skriver  et 
Par  Dage  efter  til  en  Ven  :  „En  Nyhed  fra  Kjøbenhavn, 
nemlig  at  Monsieur  Gor  offentlig  med  en  Tamp  l^ar 
gjennempryglet  som  en  Matros  sin  Landsmand  Mon- 
sieur Saly  for  dennes  Bagvaskelser,  at  den  første 
havde  støbt  Statuen  saa  slet,  at  han  (Saly)  vilde  be- 
høve lang  Tid  til  igjen  at  corrigere  Feilen.  De  Herrer 
Jurister  huer  det  ikke,  at  Hr.  Gor  har  været  Dommer 
i  sin  egen  Sag,  men  i  alle  Selskaber  troer  dog  den 
største  Deel,  at  Hr.  Saly  vel  har  forskyldt  det.  Det 
Lystigste  ved  Begivenheden  var,  at  Hr.  Gor  har  gjort 
Forskjel  paa  Herre  og  Tjener;  thi  Hr.  Salys  Tjener, 
der  vilde  staa  sin  Herre  bi,  havde  ikke  den  Ære  at 
blive  tampet,  men  blev  pryglet  med  en  Stok'.  — 
Hvorledes  denne  ubehagelige  Sag  siden  endte ,  for 
Domstolene  eller  i  Mindelighed,  melder  Historien  ikke 
noget  om. 

Et  Par  Uger  efter  denne  Pryglescene  skulde  Statuen 
flyttes  fra  Støberiet  i  Gjethuset  til  den  færdige  Pjede- 
stal,  som  stod  og  ventede  paa  Frederikspladsen.  Hof- 
teatrets Maskinmester  Franz  Zuber  havde  indgivet  et 
Projekt  med  Overslag  med  Hensyn  til  Flytningen, 
som  blev  foretrukket  fremfor  andre.  Det  var  et  sær- 
egent Maskineri,  der  kunde  hæve  Statuen  ud  fra  det 
Sted ,  hvor  den  stod ,  efterat  Formen  var  borttagen. 
Dette  skete  ved  Hjælp  af  en  overliggende  Slæde, 
hvorfra  Tømmerforbindingen,  der  paa  alle  Sider  om- 
gav Statuen,  kunde  hænge  ned.  Ved  stærke  Reb  blev 
nu  Statuen  surret  fast  til  Tømmerforbindingen ,  som 
ved  et  velberegnet  Maskineri  hævedes  ivejret  ved  60 
Matrosers  Haandkraft.  Paa  denne  Maade  flyttedes 
Statuen  først  34  Fod  ud  fra  Støbestedet  og  sænkedes 
ned  paa  den  Bane  af  Træbjælker,  paa  hvilken  den 
senere  skulde  transporteres  videre.  Dette  første  Skridt 
foretoges  den   23de  Juli,   og   her   blev   den   staaende, 

medens  man  gjorde  Skridt  til  Viderebefordring  indtil 
den  15de  August. 

Den  16de  August  1768  om  Morgenen  Kl.  5  begyndte 
anden  Akt  af  Flytningen  over  Kongens  Nytorv.  Statuen, 
som  nu  hvilede  paa  en  sammentømret  Slæde  med 
underliggende  Ruller,  der  til  Bane  havde  40  Fods 
lange  Bjælker,  blev  nu  ved  Hjælp  af  Pæle,  som  vare 
nedrammede  i  Gaderne,  hvortil  Spil  kunde  befæstes, 
sat  i  Bevægelse  af  200  Matroser  under  ovennævnte 
Franz  Zubers  Kommando. 

Da  saaledes  denne  Frederik  V  af  Bronze  passerede 
forbi  sin  Oldefader  Christian  V,  der  alt  paa  80nde 
Aar  holdt  til  Hest  paa  Kongens  Nytorv,  saluteredes 
dette  ejendommelige  Kongemøde  med  27  Kanonskud. 

Ved  hver  tilbagelagt  Strækning  af  40  Fod  gjordes 
der  Holdt,  for  at  de  Under-  og  Overlagsbjælker,  der 
vare  passerede,  kunde  flyttes  forud  for  Banens  For- 
længelse. Alt  dette  optog  megen  Tid;  men  om  Efter- 
middagen Kl.  4  var  man  dog  kommen  saavidt,  at 
Statuen  stod  praa  Hjørnet  af  Bredgade  og  Frederiks- 
gade. Hesten  var  ført  forlæns  hen  ad  Banen,  men 
her  maatte  den  have  en  halv  Vending  med  Hovedet 
henimod  Kirkepladsen,  i  samme  Retning,  i  hvilken 
den  skulde  staa,  naar  den  kom  paa  sit  Stade.  Denne 
Manøvre  tog  Resten  af  Dagen.  Næste  Morgen  aarle 
begyndte  Arbejdet  paany,  og  ved  Middagstid  nærmede 
Statuen  sig  Stedet,  hvor  den  skulde  staa. 

I  Grev  Moltkes  Palæ  var  Hoffet  forsamlet.  Kong 
Christian  VII  var  fraværende  paa  sin  Englands-  og 
Frankrigstur,  men  hans  Dronning  Caroline  Mathilde, 
som  havde  taget  Sommerophold  paa  F'rederiksborg, 
var  til  Stede  i  Byen  den  Dag  tilligemed  Enkedronning 
Juliane  Marie  og  dennes  Søn  Arveprins  Frederik  med 
mange  andre  fornemme  Personer,  for  fra  Altanen  at 
tage  dette  Skuespil  i  Øjesyn.  Det  samme  Maskineri, 
der  var  anvendt  i  Gjethuset,  anvendtes  igen,  da  Statuen 

kom  hen  paa  Siden  af  det  af  Granit  og  Marmor  op- 
førte stærke  Fundament,  og  snart  stod  Rytterstatuen 
paa  sin  Plads. 

Til  selve  Fundamentet  eller  Fodstykket,  hvorpaa 
Rytterstatuen  staar,  var  der  oprindelig  tænkt  at  an- 
vende mere,  idet  der  skulde  anbringes  større  alle- 
goriske Marmorfigurer  hvilende  nedenunder.  Allerede 
10  Aar  før  Statuen  blev  færdig,  blev  den  danske 
Konsul  i  Livorno  beordret  til  at  købe  142  Marmor- 
blokke  i  Carrara.  Vel  blev  Fodstykket  simplificeret, 
som  det  nu  forefindes,  men  Bestillingen  paa  Marmoret 
var  da  gjort  i  sin  fulde  Udstrækning  og  forøgede  de 
alt  store  Udgifter. 

Den  hele  Slotsplads  var  paa  Festdagen  overalt 
opfyldt  med  Tilskuere;  en  opstillet  Bataillon  Infanteri 
gav  tre  Geværsalver,  og  fra  et  af  det  asiatiske  Kom- 
pagnis nylig  hjemkomne  Skibe,  „Prins  Frederik",  der 
var  flagbehængt,  lød  den  dundrende  Kongesalut.  Over- 
alt i  Byen  var  der  Fest.  Charlottenborg,  hvor  Mr. 
Saly  boede,  var  om  Aftenen  illumineret,  og  der  var 
paa  Grev  Moltkes  Ordre  og  det  asiatiske  Compagnis 
Bekostning  et  stort  Tractement. 

Da  Frederik  V's  Rytterstatue  nu  var  rejst  og  fuld- 
ført, mente  Hr.  Saly,  om  det  ikke  var  muligt  for 
ham  at  presse  noget  mere  ud  af  det  asiatiske  Kom- 
pagni, end  han  alt  forud  havde  betinget  sig.  Ifølge 
Kontrakten  skulde  han  have  150,000  Francs,  men  han 
forlangte  200,000  Francs,  fordi  han  i  saa  mange  Aar 
havde  været  borte  fra  sit  Fædreland,  hvilken  Tid 
han  kunde  have  gjort  mere  frugtbringende  f.  Ex.  ved 
at  overtage  Peter  den  Stores  Monument  i  St.  Peters- 
borg. Alt  maatte  blive  mere  indlysende,  naar  toges 
i  Betragtning,  hvilke  Summer  der  vare  blevne  ud- 
betalte til  Bronzestøberen  Mr.  Gor.  I  Forhold  til  ham 
mente  Saly  at  kunne  gøre  Fordring  paa  en  Skadesløs- 
holdelse af  300,000  Francs. 

Paa  en  Generalforsamling,  som  det  asiatiske  Kom- 
pagni holdt,  blev  Resultatet,  at  Kompagniet  kunde 
„for  Tiden"  ikke  gøre  ham  en  saadan  Gave,  men 
oversendte  ham  en  Medaille  i  Guld  med  Kongens 
Hillede  og  bad  ham  at  lade  sig  nøje  dermed. 

Var  Rytterstatuen  end  et  dyrekøbt  Monument,  saa 
var  det  dog  et  Kunstværk,  der  indtog  en  særdeles 
hæderlig  Plads  i  Rækken  af  hin  Tids  Rytterstatuer. 

Det  var  rimeligt,  da  Mr.  Salys  Mission  var  endt 
her,  at  han  snarest  søgte  tilbage  til  sin  Fødeby  Valen- 
ciennes,  hvor  man  saa  længe  havde  ventet  paa  ham, 
men  Mr.  Saly  haabede  endnu  bestandigt  paa ,  at  det 
asiatiske  Kompagnis  Pengekasse  skulde  komme  sig 
saa  godt,  at  den  kunde  afholde  det  Afskedshonorar, 
han  saa  sikkert  mente  at  have  Krav  paa. 

Hans  Stilling  i  Kjøbenhavn  var  i  denne  Ventetid 
ikke  den  behageligste.  Vel  oppebar  han  endnu  aarligt 
de  Summer,  som  Regeringen  og  det  asiatiske  Kom- 
pagni havde  tilstaaet  ham,  og  hidtil  havde  han  ogsaa 
haft  fri  Bolig  paa  Charlottenborg,  men  i  1772  skriver 
Reverdil  i  sine  Memoirer,  at  Saly  i  1772  „blev  jaget 
ud  af  sin  Bolig  paa  Charlottenborg  for  at  gjøre  Plads 
for  Sturz".  Mr.  Saly  blev  fremdeles  ved  at  løbe  det 
asiatiske  Kompagni  paa  Dørene  med  Hensyn  til  Gra- 
tiale. I  Februar  1773  bestemte  Kompagniet  sig  til  at 
give  ham  48,000  Kroner,  imod  at  det  saa  hørte  op 
med  de  6000  Kr.,  han  forud  oppebar  hvert  Aar.  Kom 
dertil,  at  Regeringen  vilde  give  ham  en  aarlig  Pension 
af  6000  Kroner,  maatte  han  stille  sig  tilfreds.  Han 
blev  dog  stadigvæk  ved  at  bede  om  og  pukke  paa 
at  faa  mere,  men  man  vendte  det  døve  Øre  til,  saa 
han  ventede  forgæves. 

Den  2den  Juli  1774  forlod  han  Kjøbenhavn  og 
kom  til  Paris,  hvor  han  døde  1776,  saa  Regeringen 
slap  dog  nemt  fra  den  aarlige  Livrente  til  ham. 

Som  vi  ovenfor  have  set,  havde  Mr.  Saly  anbefalet 
sin  Ven  Arkitekten  Nicolas  Henri  Jardin  som  den 
Mand,  der  var  værdig  til  at  betroes  Fuldførelsen  af 
Frederikskirken,  paa  hvis  Fundament  og  Grundlæggelse 
der  nu  var  arbejdet  i  snart  en  halv  Snes  Aar.  Samme 
Mr.  N.  H.  Jardin  opholdt  sig  i  Paris  paa  det  Tidspunkt, 
og  Kong  Frederik  V  lod  straks  sin  Kammerjunker 
og  Gesandtskabssekretær  v.  Klinggrafif  i  Paris  forhandle 
med  den  franske  Arkitekt.  Denne  var  straks  meget 
villig  til  at  tage  Tjeneste  hos  Hans  Maj.  Kongen  af 
Danmark,  men  paa  een  Betingelse,  uden  hvilken  han 
ikke  kunde  komme,  nemlig,  at  han  tog  sin  9  Aar 
yngre  Broder  Louis  Henri  Jardin  med  sig,  thi  dels 
var  Kærligheden  saa  stor  imellem  dem,  at  de  ikke 
kunde  leve  adskilte,  og  dels  var  Broderen  ogsaa 
Arkitekt  og  dertil  habil  i  sit  Fag,  saa  de  to  Brødre 
haabede  ved  forenede  Kræfter  at  udrette  et  betydeligt 
Arbejde  i  Danmark.  Kammerjunker  v.  Klinggraff 
indberettede  denne  Mr.  Jardins  „beskedne"  Fordring 
til  Regeringen  i  Kjøbenhavn,  og  vel  nærede  denne 
store  Betænkeligheder  ved  at  gaa  ind  paa  dette  sæl- 
somme Forlangende,  da  Brødrene  vilde  gageres  begge 
to,  og  det  endda  ingenlunde  beskedent.  Derfor  be- 
tænkte man  sig  lidt  i  Kjøbenhavn,  men  da  Hans 
Majestæt  å  tout  prix  vilde  have  den  af  Mr.  Saly  an- 
befalede Mr.  Jardin  herind,  maatte  man  bide  i  det 
sure  Æble  og  tage  den  yngre  Broder  med  som  Appen- 
diks. 

Betingelserne  vare :  Den  ældre  Broder  N.  H.  Jardin 
skulde  træde  i  Kongen  af  Danmarks  Tjeneste  mod  en 
aarlig  Gage  af  4000  Rigsdaler  dansk  Kurant  (i  vore 
Penge  omtrent  24000  Kroner),  fra  hans  Afrejse  fra 
Paris  at  regne.  Den  yngre  Broder  L.  H.  Jardin  skulde 
derimod  lade  sig  nøje  med  c.  6000  Kroner  om  Aaret. 
Da  alt  var  klappet  og  klart,  rejste  Brødrene  Jardin 
uopholdelig  til  Kjøbenhavn,  hvor  de  bleve  modtagne 

med  al  Udmærkelse  og  optagne  som  Medlemmer  af 
Kunstakademiet,  ja  ansatte  som  Professorer  der,  den 
ene  i  Arkitektur  og  den  anden  i  Perspektivlære.  Del 
gav  jo  ogsaa  nogen  Indtægt  for  dem ,  vel  ikke  store 
Sager  i  Forhold  til  deres  Gager,  men  de  skyldte  jo 
sig  selv  at  tage  al  Ting  med.  Da,  som  ovenfor  nævnt, 
Hofbygmester  Kigtved  var  sat  fra  Bestillingen  og 
kort  efter  var  død,  var  Generalmajor  og  General- 
bygmester  Laurits  de  Thurah  i  Mellemtiden  ansat 
som  Chef  for  Kirkebyggeriet.  Hele  Arbejdet  ind- 
skrænkede sig  hovedsagelig  til  at  holde  det  gaaende, 
som  man  siger,  sysselsætte  Folkene,  sørge  for  Mate- 
rialier  og  Bygningsæmner  og  modtage  Marmor  etc.  etc, 
thi  Eigtveds  gamle  Plan  til  Kirkebygningen  var  kas- 
seret, og  den  ny,  der  forventedes  af  Jardin,  var  endnu 
ikke  kommen  frem. 

Generalmajor  de  Thurah  kunde  ikke  uden  videre 
brat  fejes  af  Vejen,  da  Mr.  Jardin  kom ;  han  maatte 
have  en  passende  Frist;  han  var  ikke  bondefødt  saa- 
ledes  som  Eigtved;  der  maatte  tages  Hensyn  til  hans 
høje  Stilling  og  Fødsel.  Der  gik  saaledes  fem  Fjer- 
dingaar  hen,  førend  Jardin  kom  i  Virksomhed  ved 
Kirkebyggeriet,  som  der  skrives,  „dem  Bau-Meister 
Jardin  der  Kirchen  Bau  anbetrauet  worden".  Mr. 
Jardin  var  imidlertid  ingenlunde  fortrydelig  over,  at 
han  ikke  straks  kom  i  Arbejde,  thi  han  havde  slet 
intet  at  haste  efter;  hans  uhyre  Gage  løb  jo  lige  fuldt, 
enten  han  byggede  paa  Marmorkirken  eller  ej,  og  for 
Resten  havde  han  ogsaa  i  det  nævnte  Tidsrum  travlt 
paa  Christiansborg  Slot,  idet  Riddersalen  der  var 
under  Arbejde  i  1765  efter  hans  Tegning;  den  blev 
lige  færdig  til  Christian  VII's  og  Dronning  Caroline 
Mathildes  Bryllup.  Ligesaa  opførte  Jardin  det  Bern- 
storffske Lystslot  ved  Gjentofte,  som  senere  blev  Kong 
Christian  IX's  Sommerresidens.  Det  kastede  altsammen 
noget  af  sig  for  den  omsigtige  Jardin.    Imidlertid  var 

han  samtidig  sysselsat  med  at  udkaste  Tegninger  til 
de  Vidundere ,  han  vilde  gøre  ved  Marmorkirken. 
Han  havde  ikke  ligestraks  Held  til  at  træffe  Majestætens 
Smag  med  Hensyn  til  Kirkens  ydre  Udseende,  idet 
den  første  Tegning  blev  kasseret  og  først  den  anden 
godkendt,  uagtet  den  vilde  blive  grumme  dyr.  Skøndt 
Kongen  ellers  ikke  tog  det  saa  nøje  med  Udgifter, 
sukkede  han  dog  nu,  thi  herefter  skulde  han  af  med 
300.000  Kroner  om  Aaret  til  denne  Kirkebygning,  det 
vil  sige  1000  Kroner  hver  Arbejds-  eller  Søgnedag, 
medens  der  i  de  svundne  Aar  alt  var  medgaaet  240,000 
Kroner  aarlig  til  samme  Kirke,  og  dog  vare  Murene 
endnu  ikke  naaede  op  over  Jordens  Overflade,  uagtet 
det  tilsyneladende  ihærdige  Arbejde. 

Det  var  den  1ste  April  —  en  uheldig  Dag!  —  i 
Aaret  1756,  at  N.  H.  Jardin  overtog  Ledelsen  af  Ar- 
bejdet paa  Marmorkirken  med  Tilhold  om  at  benytte 
saa  meget  som  muligt  af  det  Arbejde,  der  allerede 
var  udført  med  saa  store  Bekostninger,  og  dernæst 
drage  Omsorg  for,  at  Kirken,  naar  den  var  færdig, 
kunne  rumme  c.  3000  Mennesker. 

Som  tidligere  sagt,  var  der  to  Brødre  Jardin;  for 
at  komme  til  Ende  med  vor  Fortælling  om  den  yngste 
Mr.  Louis  Henri  Jardin,  skal  der  meldes,  at  han  som 
Arkitekt  var  aldeles  betydningsløs  og  ved  Marmor- 
kirkens Bygning  ikke  har  efterladt  sig  større  Spor 
end  en  almindelig  Arbejder,  skønt  han  gik  under 
Navn  af  et  Slags  Underbygmester.  At  han  som  „Pro- 
fessor" ved  Kunstakademiet,  hvor  han,  der  ikke  for- 
stod et  Ord  dansk,  skulde  holde  Forelæsninger  for  et 
Auditorium,  der  ikke  forstod  Fransk,  var  om  muligt 
end  mere  betydningsløs,  er  indlysende.  Han  afgik 
ved  Døden  i  Oktbr.  eller  Novbr.  1759  uden  at  have 
bygget  saameget  som  et  Bomhus  for  Regeringen.  Den 
ældre  Broder  lod  sig  overdrage  hans  efterladte  Pro- 
fessorat  i  Perspektiven   mod   et  Gagetillæg  af  300  Kr. 

Som  man  ser,  var  den  ældre  Jardin  en  Mand,  der 
mente,   at  man  skyldte  sig  selv  at  tage  al  Ting  med. 

Omsider,  i  Aaret  1760,  begyndte  Kirkebygningen 
at  hæve  sig  lidt  op  over  Jordens  Overflade.  Kongen 
var  endnu  ikke  bleven  utaalmodig  ved  Udgangen  af 
1758,  skønt  Hs.  Majestæt  jo  nok  syntes,  at  det  gik 
noget  langsomt,  eftersom  det  nu  var  9  Aar,  siden  han 
havde  lagt  Grundstenen  til  Kirken ;  dog,  da  Mr.  Jardin 
i  sin  aarlige  Indberetning  roser  Fremgangen  i  Arbejdet, 
slaar  Kongen  sig  til  Taals  og  skriver,  at  det  særlig 
glæder  ham  at  erfare,  hvorlunde  Stenhuggerne  nu 
arbejde  ved  Lys  fra  Klokken  seks  Morgen  til  syv 
Aften  i  de  trende  Vintermaaneder,  hvisaarsag  Monarken 
allernaadigst  opproberer  Anskaffelsen  af  noget  Tran 
og  nogle  Tranlygter.  Men  skønt  Stenhuggerne  arbej- 
dede ved  Lygteskin  i  de  mørke  Vinteraftener,  har 
Mr.  Jardin  dog  aabenbart  ikke  haft  overvættes  Hast- 
værk. Hvorfor  skulde  han  ogsaa  skynde  sig?  Han 
havde  jo,  —  i  seks  Aar  i  det  mindste  —  sin  rundelige 
faste  Gage  og  dertil  ikke  saa  faa  Biindtægter  foruden; 
han  var  saaledes  bleven  Intendant  for  de  kongelige 
Slotte;  han  gav  Raad  og  Haandsrækning  til  private 
Bygherrer;  han  omdannede  Tliotts  Palæ  paa  Kongens 
Nytorv  og  var  nyttig,  hvor  han  kunde,  og  fik  baade 
sit  Arbejde  og  sine  Rejseudgifter  godt  betalte. 

Havde  Hans  Majestæt  gruet  noget  for  de  store 
Udgifter,  der  nu  vilde  løbe  paa,  da  der  skulde  bygges 
med  Marmorblokke  i  Stedet  for  Marmorbeklædning, 
saa  udebleve  de  endnu  mindre  under  Mr.  Jardins 
Regimente  end  forhen.  I  de  første  7  Fjerdingaar, 
siden  Jardin  havde  taget  fat,  var  der  udbetalt  i 
Penge  omtrent  en  halv  Million  Kroner,  og  af  denne 
Sum  havde  alene  Marmoret  slugt  Broderparten,  nemlig 
noget  over  264,000  Kroner. 

Ikke  alene,  at  Arbejdet  var  meget  dyrt,  men  det 
skred  ogsaa  kun  saare  langsomt  fremad.     Tiden  gik; 

Dage,  Uger,  Maaneder,  ja  Aar  gik,  og  Hans  Majestæt, 
som  allerede  havde  ofret  saa  mange  hundrede  Tusinder 
paa  sin  Kirkebygning,  begyndte  at  blive  lidt  utaal- 
modig  over,  at  denne  ikke  vilde  hæve  sig  videre  op 
af  Grunden.  Men  Mr.  Jardin  vidste  at  stille  Monarken 
tilfreds  for  en  Stund.  Han  foreslog  nemlig  at  lade 
gøre  en  sirlig  forarbejdet  Træmodel  af  Marmorkirken 
i  dens  eventuelle  Fuldendelse  og  præsentere  Monarken 
samme.  Man  gjorde  Forslag  desangaaende  til  Hs. 
Majestæt,  og  Allerhøjstsamme  resolverede,  at  det  saa 
skulde  ske. 

Denne  Kirkemodel  blev  nu  forfærdiget  af  en  „Ca- 
binetssnedker"  Lehmann  med  Assistance  af  Snedker 
Liitken.  Det  maa  have  været  en  stor  og  grumme 
kunstfærdig  gjort  Model,  thi  Lehman  fik  i  Følge 
Kontrakt  24,000  Kroner  for  den.  Portrætmaler  Pilo 
og  hans  Hjælpere  malede  i  24  Uger  fra  Morgen  til 
Aften,  samt  lakerede  og  forgyldte  derpaa,  og  kom 
dernæst  med  en  Regning  paa  5400  Kroner,  men  op- 
naaede  dog  kun  at  faa  4200  Kroner  udbetalt  derfor, 
hvad  Bedømmelseskomiteen  syntes  var  nok  for  den 
Malerpræstation.  Senere  kom  der  endnu  1200  Kroner 
til  for  Billedhuggerarbejde.  Altsaa  kom  den  hele 
Model  til  at  staa  i  30,000  Kroner,  en  Sum,  for  hvilken 
der  dengang  kunde  købes  et  helt  stort  Vaaningshus 
i  en  af  Byens  Hovedgader.  Denne  Model  er  imidlertid 
senere  forsvunden,  muligvis  brændt  ligesom  saa  meget 
andet  ved  Christiansborg  Slots  Brand  i  1794,  thi  den 
henstod  i  nogle  Aar  i  et  af  Prinsesse  Louise  Augustas 
Værelser  i  Nærheden  af  Slotskirken. 

Senere  hen  lod  Jardin  stikke  baadé  Tegninger  og 
Prospekter  af  Kirken  i  Kobber,  hvoraf  mange  Tryk 
ere  opbevarede  fra  den  Tid. 

Det  var  især,  efter  at  der  var  taget  den  ulyksalige 
Beslutning,  at  Kirken  alene  skulde  opføres  af  Marmor- 
blokke,  at  Udgifterne   stege   saa   enormt   og  Arbejdet 

forholdsvis  gik  langsommere  ved  det  mere  uhaandter- 
lige  Materiale,  der  baade  krævede  mere  Arbejde  og 
Mandskab  og  minutiøs  Paapassenhed  ved  Anbringel- 
sen efter  den  vanskelige  Ind-  og  Udskibning  samt 
Ophejsning  med  Kraner.  Udgifterne  til  Marmoret  i 
de  første  5  å  6  Aar,  Jardin  havde  dermed  at  gøre, 
var  alene  650,000  Kroner.  Der  blev  ustandseligt  sendt 
Skibe  paa  Skibe  til  Norge  for  at  hente  det  ædle,  men 
dyre  Byggemateriale.  I  Tiaaret  1761 — 1771  indførtes 
der  144.784  Kubikfod  Marmor  fra  Norge;  en  Kubik- 
fod Marmor  kostede  6  Kroner  eller  4  Kr.  65  Øre, 
eftersom  det  var  rundt  eller  firkantet  af  Facon;  med 
en  Gennemsnitspris  blev  det  i  de  Aar  henimod  en 
Million  Kroner.  Arbejdet  skred  jevnt,  men  dog  meget 
langsomt  fremad.  I  Aaret  1764  angiver  Pontoppidan, 
„at  man  var  naaet  15  Alne  over  Fundamentet".  Det  var 
ganske  vist  noget,  men  der  var  endnu  grumme  langt 
tilbage,  og  man  havde  allerede  udgivet  en  tre  eller 
halvfjerde  Million  Kroner.  Mr.  Jardin  forhastede  sig 
imidlertid  aldeles  ikke;  han  gav  sig  endog  Tid  til  at 
forlade  sin  Kirkebygning  for  en  Maanedstid  eller  to 
for  at  gøre  en  Afstikker  til  Paris  med  sin  Ven  Billed- 
huggeren Wiedewelt,  som  vi  berørte  ovenfor.  Trods  de 
„nogle  hundrede  Stenhuggeres,  Murmestres  og  Haand- 
langeres  Hænder,  der  var  i  Arbeyd" ,  tilmed  ..under 
Opsigt  af  den  Kgl.  Bygnings-Directeur  Monsieur  Jardin, 
en  Mand,  som  i  sin  Kunst  kiendes  for  een  af  de  aller 
største" ,  var  man  som  sagt  endnu  langt  tilbage.  I 
Stedet  for  at  sætte  større  Arbejdskraft  paa,  gjorde 
man  lige  det  modsatte;  man  reducerede  Arbejdsstyrken 
til  50  Mand. 

I  Januar  1766  døde  Hs.  Majestæt  Kong  Frederik  V 
uden  at  have  set  det  store  Værk  fuldendt.  Christian  VII 
gjorde  foreløbig  ingen  Forandring  i  Forholdene,  Arbej- 
det slæbte  hen  med  faa  Mand  paa  Arbejdspladen. 
Man  var   imidlertid  nu  efterhaanden  bleven  mere  og 

mere  betænkelig  ved  denne  Kirkebygning,  der  synes 
at  ville  sluge  alle  Perus  Rigdomme;  skønt  man  havde 
bygget  i  tyve  Aar  og  udgivet  4,800,000  Kr.,  var  man 
ikke  nær  halv  færdig. 

Gode  Regnemestre  regnede  ud,  at  naar  Ryggeriet 
med  den  samme  ringe  Arbejdsstyrke  skulde  skride 
frem  med  samme  langsomme  Hanefjed  som  hidtil, 
og  med  forholdsmæssig  samme  Udgifter  som  nu,  vilde 
det  vare  27  Aar,  før  de  nøgne  Mure  vare  færdige; 
men  inden  den  fuldstændige  indre  og  ydre  Udsmyk- 
ning vilde  være  bragt  til  Ende,  vilde  der  medgaa  et 
helt  Aarhundrede.  Naar  der  saa  regnedes  120,000  Kr. 
om  Aaret,  og  denne  Sum  lagdes  til  de  ovennævnte 
Udgifter,  vilde  Facit  blive  16,800,000  Kroner. 

Ikke  saa  sært,  at  Haaret  rejste  sig  paa  Hovedet  af 
de  habile  Regnemestre,  da  de  kom  til  Ende  med  det 
Regnskab;  og  de  lod  deres  Skræk  gaa  videre. 

For  Aaret  1770  forlangte  Monsieur  Jardin  noget 
over  142,000  Kroner  til  Ryggeriet,  men  det  blev  ogsaa 
den  sidste  store  Udgift. 

Kong  Christian  VII  havde  bragt  Lægen  Joh.  Fred. 
Struensee  hjem  med  fra  sin  Udenlandsrejse,  og  denne 
Mand  fik  snart  Magt  over  Kongen  og  indførte  Re- 
sparelser  i  mange  Grene  af  Statsstyreisen.  Struensee 
fik  Christian  VII  til  at  sætte  sit  Navn  under  en  Reso- 
lution af  Ode  Novbr.  1770,  som  blev  tilstillet  Rygnings- 
kommissionen,  og  hvori  der  paabødes  som  følger: 
„Es  soli  mit  dem  Rau  der  neuen  Friderichs  Kirche 
nur  bis  Ausgang  diesen  Monats  fortgefahren ,  selbiger 
aber  von  der  Zeit  an  und  bis  auf  anderweite  aller- 
gnadigste  Verfiigung  vollig  ausgesetzt  werden".  — 
Meningen  var,  at  den  eller  de,  der  nu  stode  ved 
Statsroret,  ikke  vilde  vide  af  yderligere  Ryggeri  at 
sige;  og  kort  efter  kom  der  en  ny  Refaling,  at  Stil- 
ladserne  skulde   nedbrydes   alle   til   Hobe  og  alle  de 

Byggematerialer,  der  torefandtes  paa  Pladsen,  sælges 
ved  Auktion.  Der  forcfnndtes  8()3  Tønder  ulædsket 
Kalk,  40,800  Kubikfod  Marmor  og  11,400  Kubikfod 
Sandsten.  Der  blev  holdt  Auktion  herover,  og  den 
udbragtes  til  1010  Rigsdaler  Kurant,  5  Mark  og  7'/2 
Skilling,  o:    c.  6000  Kroner. 

Alt  blev  der  budt  paa,  baade  Sten  og  Træ;  kun 
Marmorblokkene  var  der  ingen,  der  havde  Brug  for, 
og  disse  forbleve  derfor  usolgte. 

Regeringen  selv  var  i  Forlegenhed  med,  hvad  den 
skulde  bruge  alt  det  Marmor  til;  der  var  endog  et 
Øjeblik  Tanke  om  at  skære  de  mange  Tusinde  Kubik- 
fod Marmor  ud  i  Kvadrer  og  dermed  brolægge  Vester- 
bro fra  Vesterbro  Fort  til  Frederiksberg  Slot. 

Man  opgav  dog  denne  snurrige  Idé,  eftersom  Ud- 
gifterne Aed  at  skære  el  Par  hundrede  tusinde  Plader 
ud  af  de  nævnte  Marmorblokke  vilde  blive  lige  saa 
^ore  som  selve  Blokkenes  Værdi.  Man  lod  derfor 
Marmorblokkene  ligge,  til  der  Tid  efter  anden  fandtes 
Købere,  eller  de  kunde  finde  Anvendelse  paa  Slottene 
hist  og  her. 

I  Aaret  1773  udleveredes  der  saaledes  Marmor  til 
deraf  at  forfærdige  36  Piller  til  Hirschholm  Slot. 
Samme  Aar  leveredes  en  Del  Marmorblokke  til  den 
tarvelige  Billedhugger  Grund,  der  har  Ansvaret  for 
Figurerne  i  Nordmandsdalen  ved  Fredensborg.  Billed- 
huggeren Wiedewelt  fik  115  Kubikfod  Marmor  til  at 
anvende  ved  Herkuleslogen  i  Rosenborg  Have.  I  Aaret 
1776  leveredes  der  822.  Kubikfod  Marmor  til  Ud- 
bedring af  Christiansborgs  Slots  Portal. 

I  Aaret  1778  leveredes  der  Marmor  til  Arbejder 
paa  Rundetaarn  og  et  Par  Aar  senere  et  Kvantum  til 
Reparation  af  Arkaderne  paa  Frederiksborg  Slot.  I 
1783  fik  Stanley  en  betydelig  Mængde  Marmor  at  an- 
vende   til   Frederik   V's    og    Dronning    Louises    Grav- 

monument  i  Roskilde  Domkirke.  I  1784  fik  Wiede- 
welt  670  Kubikfod  Marmor  til  den  ny  Skibssøjle  i 
Fredensborg  Have,  og  en  Del  Aar  senere  udleveredes 
der  Marmor  til  Springvandets  Istandsættelse  paa  Gam- 
mel Torv  etc. ,  etc.  Man  kan  deraf  se ,  at  Marmoret 
fik  forskellig  Anvendelse,  om  det  end  kun  svandt 
lidet  i  den  store  Beholdning. 

En  saadan  Ende  tog  det  med  Marmorkirkens  Op- 
førelse, —  den  Gang.  Man  havde  bygget  i  samfulde 
21  Aar  derpaa  og  udgivet  henimod  5  Millioner  Kroner 
til  dette  Værk  og  ikke  udrettet  andet  end  at  skabe  — 
en  ganske  smuk  Ruin.  Hovedindgangen  ud  imod 
Frederiksgaden  var  „bis  an  das  Haupt-Gesims  beinahe 
fertig"  —  mere  end  60  Fod  over  Jorden,  og  fire  Kapi- 
tæler anbragte  paa  deres  Plads.  De  fritstaaende  Søjler 
vare  helt  opsatte ,  og  tvende  Kapitæler  til  disse  ud- 
arbejdede, —  men  det  var  ogsaa  det  hele. 

Hvad  Bygmesteren  Nicolas  Henri  Jardin  angaal', 
som  i  seksten  Aar  havde  forestaaet  denne  Bygning, 
og  som  i  disse  16  Aar  havde  nydt  en  Gage  af  mindst 
420,000  Kroner  foruden  mange  andre  Emolumenter, 
da  modtog  han  den  9de  Februar  1771  af  Monarken 
en  kongelig  Gratifikation ,  det  vil  sige  en  Naades-  og 
Erkendtlighedsgave  af  18,000  Kroner;  og  da  der  nu 
intet  mere  var  for  ham  at  gøre  eller  vente  i  Danmark, 
rejste  han  i  Begyndelsen  af  Sommeren  s.  A.  tilbage 
til  sit  Fædreland  og  blev  snart  der  udnævnt  til  Kong 
Ludvig  XV's  Arkitekt.     Han  døde  i  Aaret  1799. 

Da  Grundstenen  til  denne  Kirke  blev  lagt,  havde 
Samtiden  ventet  at  se  Spiret  rejst  paa  den.  Een 
Generation  havde  forgæves  og  med  Længsel  ventet 
derpaa;  ikke  alene  denne,  men  de  tre  følgende  Genera- 
tioner skulde  bortdø  ligeledes  uden  at  have  opnaaet 
dette,  og  først  den  femte  Generation,  —  henimod 
halvandet  Aarhundrede  efter,  —  skulde  det  forundes 

at  holde  Gudstjeneste  i  denne  Kirke,  ved  hvis  Grund- 
læggelse der  udfoldedes  saa  stor  Pragt,  og  til  hvis 
snarlige  Fuldendelse  der  knyttede  sig  glade  Forhaab- 
ninger. 

Det  blev  den  før  nævnte  Privatmand,  der  paatog 
sig  at  fuldføre  denne  bristede  Kongegerning,  saa  at 
Kirken  i  Aaret  1(S94  kunde  indvies. 


XXVII.    CHRISTIAN  VIP). 

DA  Grev  J.  H.  E.  Bernstorff  fra  Altanen  paa  Chri- 
stiansborgs Slot  den  14de  Januar  1766  for  den 
forsamlede  Mængde  efter  gammel  Skik  forkyndte 
Tronskiftet  ved  at  udraabe :  Kong  Frederik  V  er  død ! 
Længe  leve  Kong  Christian  VII,  og  Hurraraabene  lød 
op  fra  Folkemassen,  kom  disse  Leveraab  vel  nærmest 
som  en  loj^al  Hilsen  til  den  nye  Hersker,  men  efter 
hvad  der  kendtes  til  de  svage  Sider  ved  den  afdøde 
Konges  Levnet,  ligger  den  Tanke  nær,  at  der  til  denne 
Hilsen  knyttedes  et  Haab  om,  at  Kongeslægten  atter 
vilde  hæve  sig,  og  der  var  da  ogsaa  dem,  der  tog  det 
som  heldigt  Varsel,  at  Solen  netop  brød  igennem 
tykke  Skyer,  som  havde  dækket  Himmelen. 

Paa  visse  Maader  maatte  det  Indtryk,  som  den 
unge  Konge  gjorde,  kaldes  fordelagtigt.  Han  saa  af- 
gjort bedre  ud  end  hans  Forfædre  havde  gjort  i  flere 
Led,  havde  fme  Ansigtstræk,  et  mildt  og  behageligt 
Væsen  og  forstod  at  føre  sig  med  Anstand.  Der  var 
dog  noget  spinkelt  ikke  alene  ved  hans  Lemmer, 
men  ogsaa  ved  det  hele  Indtryk,  han  gjorde  som 
Personlighed.  Værre  var,  at  hans  aandelige  Interesser 
vare  overfladiske,  hans  Vilje  var  svag  og  slap,  og  han 

lod  sig  mere  lede  af  Luner  end  af  omhyggelig  Over- 
vejelse. 

Skønt  det  skulde  synes,  at  Opdragelsen  af  en  ung 
Prins  til  at  blive  enevældig  Hersker  maatte  gælde 
som  noget  vigtigt,  maa  det  destoværre  siges,  at  næppe 
er  nogen  Tronarving  bleven  daarligere  opdragen  end 
Christian  VII,  visselig  ikke  fordi  man  intet  lærte  ham, 
men  fordi  Opgaven  blev  løst  paa  en  saa  fordærvelig 
Maade,  idet  hans  Opdragere  virkede  ødelæggende  paa 
ham  som  Karakter.  Overhofmesterpladsen  hos  den 
unge  Prins  beklædtes  af  Grev  D.  Reventlow.  Han  var 
en  Mand  med  sædelig  Alvor  og  oprigtig  Religiøsitet, 
men  der  fattedes  ham  aldeles  paa  pædagogisk  Evne 
og  paa  det  Temperament,  der  behøves  for  at  være 
Opdrager.  Reventlow  havde  baade  et  tungt  Sind  og 
var  ubændig  hidsig;  selv  hans  Venner  vare  udsatte 
for  hans  idelige  Storme;  han  forstod  saa  lidt  at  tage 
Folk  med  det  gode.  Han  havde  end  ikke  den  svageste 
Evne  til  at  sætte  sig  ind  i  Prinsens  barnlige  Sind; 
det  var,  som  om  Reventlow  ikke  kunde  andet  end 
komme  i  Raseri  over  alt,  hvad  den  lille  Prins  tog  sig 
for.  De  mindste  Fejl  i  hans  Lektier  vare  nok  til  at 
vække  Reventlows  usalige  Hidsighed,  og  efter  den 
nedarvede  brutale  Pædagogiks  Pryglesystem  vankede 
der  en  Ørefigen,  Trækken  i  Haaret,  ja  en  Tid  endog 
ligefrem  Stokkeprygl  for  ikke  at  tale  om  Skældsord, 
udslyngede  med  Tordenrøst. 

Under  Reventlows  Tilsyn  var  ogsaa  en  Theolog 
Georg  Nielsen  ansat  til  at  oplære  Prinsen.  Uheldigvis 
fattedes  der  Nielsen  ligesaameget  som  hans  Over- 
ordnede Reventlow  paa  pædagogisk  Evne.  Nielsen 
var  pirrelig  og  vranten  og  Rationalist  af  det  reneste 
Vand.  Hele  Undervisningen  blev  i  det  hele  og  store 
en  aandløs  Indpisken  af  en  ufrugtbar  Kundskabsmasse. 
Prinsen  skulde  udvikles  til  at  blive  en  god  Christen, 
og   foruden    hvad   han   fik    ind   af  Nielsens   tørre  Op- 

læreise  deri,  skulde  han  hver  Søndag  to  Gange  i 
Kirke ,  som  om  der  ikke  var  Tvang  nok  ved  den 
daglige  Undervisning.  Reventlows  Øje  vaagede  over 
Prinsen  i  Kirken,  ja  hvad  mere  var,  bagefter  Kirke- 
gangen blev  den  stakkels  Prins  eksamineret  i  Præ- 
dikenens Indhold  af  sin  barske  Overhofmester,  og 
der  vankede  Skældsord  og  endog  Prygl,  naar  han 
ikke  stod  sig  godt  ved  den  Prøve.  Man  kan  ikke 
undre  sig  over,  at  Prinsen  kaldte  Søndagen  den  værste 
af  sine  Pinselsdage. 

Den  81te  Marts  1765  blev  Prinsen  konfirmeret,  16 
Aar  gammel.  Spørger  man,  hvad  virkeligt  Udbytte 
Religionsundervisningen  havde  haft  paa  Prinsen,  var 
det  hele  ret  barske  Forestillinger,  nærmest  prægede 
af  Angst  for  Guds  Vrede  eller  Rædsel  for  Djævelen, 
som  snart  fortrængtes  af  den  ret  naturlige  Reaktion, 
det  rene  Fritænkeri. 

Midt  i  det  lidet  tiltalende  Billede,  vi  faa  af  Chri- 
stian VII's  Opdragelse,  kommer  som  en  Undtagelse 
fra  de  almindelig  uheldige  Træk  den  Del  af  Under- 
visningen, der  var  lagt  under  den  franske  Sveitser 
Reverdil.  Denne  var  ansat  som  Lærer  i  Fransk  og 
Mathematik.  Opdragelsen  ved  Reventlows  haarde  Be- 
handling og  Tørheden  i  Nielsens  Undervisning  stræbte 
Reverdil  at  yde  nogen  Modvægt  imod  ved  vækkende  og 
belærende  Samtaler.  Han  vandt  derved  Christian  VII's 
Tillid,  ikke  at  tale  om,  at  Eleven  lærte  udmærket 
Fransk. 

At  Reventlows  brutale  Barskhed  havde  en  saa 
ulykkebringende  Indflydelse  paa  et  saa  foruroligende 
sart  Nervesystem  som  Christian  VII's,  synes  indlysende, 
men  det  faldt  ikke  andre  end  Reverdil  ind. 

Det  er  vitterligt,  at  Dronning  Juliane  Marie  senere 
ikke  kunde  døje  Reventlow,  og  vist  er  det,  at  denne 
ikke  lod  hende  have  det  mindste  med  Christian  VII's 

Opdragelse  at  gøre,  og  dog  kunde  denne  fremfor  alt 
trænge  til  en  Kvindes  moderlige  Omhu. 

Foruden  Overhofmester  og  Lærere  var  det  kun 
Pager  og  Kammertjenere,  Christian  VII  lik  til  Om- 
gangskreds. Her  viste  Reventlow  sig  ikke  mindre 
uheldig  som  Menneskekender,  end  han  var  som  Pæ- 
dagog. Som  Kammerpage  ansatte  han  sin  Søstersøn 
Sperling  og  som  Kammertjener  en  ung  Mand  ved 
Navn  KirchholT. 

Kjedsommeligt  var  det  vistnok  ikke  for  Prinsen 
at  have  disse  Personer  om  sig;  deres  Selskab  var 
ham  tværtimod  i  høj  Grad  oplivende,  især  da  deres 
Snak  passede  godt  til  en  vis  Oplagthed,  han  af  Naturen 
havde  til  at  se  Folk  fra  deres  naragtige  Side,  Denne 
farlige  Egenskab  blev  nu  i  høj  Grad  næret,  foruden 
at  hans  Fantasi  besmittedes  med  alskens  usædelige 
Historier.  Begge  vare  et  Par  slette  og  uværdige 
Personer,  navnlig  Kirchhoff,  der  lærte  sin  unge  Herre 
Udskejelser,  der  sikkert  mere  end  noget  andet  have 
givet  Vanvidsspiren  hos  ham  Vækst. 


Sin  Familie  synes  Frederik  V  i  sine  sidste  Leveaar 
kun  at  have  levet  lidt  for,  og  han  viste  især  en  sørgelig 
Ligegyldighed  for  sin  Søn  Kronprins  Christians  Op- 
dragelse. Reverdil,  der  var  ansat  som  Prinsens  Lærer, 
har  fortalt,  at  Kongen  aldrig  talte  til  ham  selv,  uagtet 
han  havde  saameget  med  Kronprinsen  at  gøre,  og  at 
denne  var  fremmed  for  Faderen.  Et  var  der  imid- 
lertid, der  interesserede  Frederik  V  med  Hensyn  til 
Sønnen,  nemlig  dennes  Giftermaal.  Mindet  om  Dron- 
ning Louise  gjorde,  at  Frederik  V  helst  vilde  have 
en  engelsk  Prinsesse,  og  allerede  i  Aaret  1753  blev 
der  indledet  Underhandlinger  med  den  engelske  Konge 
Georg  II',   men  Sagen  blev  foreløbig  holdt  hemmelig. 

Frederik  V  glemte  det  dog  ikke  siden;    i  1758  fik 

den  danske  Minister  i  England  Bothmar  Ordre  til 
Tid  efter  anden  at  sende  Beretning  om  de  engelske 
Prinsesser,  og  Caroline  Mathilde  blev  saa  valgt. 

Prinsessse  Caroline  Mathilde  af  England  var  en 
Datter  af  Kong  Georg  II's  Søn  Prins  Frederik  Ludvig 
af  Wales  og  dennes  Gemalinde  Prinsesse  Augusta  af 
Sachsen-Gotha.  De  havde  9  Børn,  af  hvilke  Caroline 
Mathilde  var  det  yngste,  født  den  22de  Juli  1751: 
hun  fødtes  henimod  4  Maaneder  efter  Faderens  Død, 
som  indtraf  den  31te  Marts  1751.  Caroline  Mathildes 
ældste  Søster  Augusta  var  henimod  14  Aar  ældre  end 
hun,  og  hendes  Broder  Kong  Georg  III  af  England 
var  13  Aar  ældre,  som  det  ses  af  nedenstaaende  Liste  *). 

Den  første  Udtalelse  om  Prinsesse  Caroline  Mathilde 
hidrører  fra  ovennævnte  danske  Gesandt  Bothmar. 
Denne  skriver  nemlig  til  Bernstorff  i  Juli  1764:  „Prin- 
sesse Caroline  Mathilde  er  bedre  skabt  til  at  glæde 
sig  ved  Livet  end  hendes  ældre  Søster  Augusta.  Prin- 
sesse Caroline  Mathildes  Skønhed  har  begyndt  at  ud- 
folde sig  i  det  Aar,  da  jeg  ikke  har  haft  den  Ære  at 
se  hende.  Hun  er  siden  sidste  Juli  Maaned  næsten 
vokset  et  Hoved,  og  hun  var  høj  nok,  selv  om  hun 
ikke  voksede  mere.     Men  det  er  sandsj'^nligt,   at  hun 


*)  Prins  Frederik  Ludvig  af  Waless  Børn: 

1.  Augusta  f.  1737  f  1813,   —  76  Aar  gi. 

2.  Georg  III  Konge  af  England  f.  1738  f  1820.  -  82  Aar  gi. 

3.  Edvard  August,  Hertug  af  York  f.  1739  j  1767. 

4.  Elisabeth  Caroline  f  1741  tl'59. 

5.  Wilhelm  Henrik  Hertug  af  Gloucester  f  1743  f  1805. 

6.  Henrik  Frederik  Hertug  af  Cumberland  f.  1745  7I79O. 

7.  Louise  Anna  f  1749  tl767. 

8.  Frederik  Wilhelm  f  1750  tl765. 

9.  Caroline  Mathilde  f  1751  7  f775. 

Forinden  Caroline  Mathilde  kom  til  Danmark,  var  hendes  Søster 
Elisabeth  Caroline  og  Broderen  Frederik  Wilhelm  alt  døde: 
kort  efter  døde  Søsteren  Louise  Anna  og  Broderen  Hertug 
Edvard  August  af  York. 

endnu  vil  vokse  og  blive  saa  høj  som  den  ældre 
Søster.  Hendes  Ansigt  er  allerede  indtagende;  hun 
er  velskabt,  og  hendes  lykkelige  og  gode  Træk  svare 
til  den  Karakter,  man  tillægger  hende;  thi  man  taler 
fordelagtigt  om  hendes  Forstand  og  Sindelag'-. 

Herpaa  svarer  BernstorlT:  „Efter  den  Skildring,  De 
giver  af  Prinsesse  Caroline  Mathildes  Ydre  som  af 
hendes  Karakter,  kunne  vi  ikke  andet  end  levende 
ønske,  at  hun  maa  blive  sikret  vor  Prins,  og  ingen 
maa  snappe  hende  bort  fra  os'-. 

I  August  Maaned  1764  begærede  Frederik  V  hende 
formelt  til  Ægtefælle  for  sin  Søn ,  —  Prinsessen  var 
da  fyldt  13  Aar  en  Maaned  i  Forvejen;  et  halvt  Aar 
efter,  den  18  Januar  1765,  blev  Forlovelsen  kundgjort, 
og  hun  blev  nu  set  ved  HolTesterne  i  St.  James  Pa- 
ladset i  London,  hvor  hun  forud  tidligere  ikke  var 
kommen. 

Den  danske  Gesandt  skriver  fremdeles  om  Prinsesse 
Caroline  Mathilde,  at  hun,  da  han  efter  Forlovelsen 
talte  med  hende,  spurgte  ham  ud  om  Danmark,  om 
dets  Folk  og  Levemaaden  der,  og  bad  ham  overbringe 
hendes  Hilsen  i  de  Former,  der  ere  i  Brug  ved  Hoffet, 
..thi~,  sagde  hun,  ,.jeg  er  aldeles  uvidende  i  Hoffets 
Sprog;  jeg  kender  bedre  Planter  end  Mennesker,  og 
jeg  forstaar  bedre  at  gøre  Brug  af  de  Blomster,  som 
Naturen  frembringer,  end  af  dem,  hvormed  Hofmændene 
smykke  deres  Tale".  Hun  spvirgte  Bothmar,  om  hun 
skulde  skrive  til  Christian  VII  og  Enkedronning  Sophie 
Magdalene. 

Muligvis  var  Caroline  Mathilde  noget  bevæget  ved 
at  skulle  forlade  sin  Familie  og  sit  Fædreland,  idet 
den  engelske  Hofmaler  Reynolds  siger,  at  hun  fældede 
Taarer,  hver  Gang  hun  skulde  sidde  for  liam  for  at 
blive  malet. 

Naar  Caroline  Mathilde  græd,  som  Reynolds  siger, 
faar   man   et   andet   Indtryk   end    af  hendes    Samtale 

med  Grev  Bothmar.  At  slutte  efter  hendes  Maade  at 
tale  til  Bothmar  paa,  skulde  man  ikke  tro,  at  det 
har  været  hende  imod  at  ombytte  det  ensformige  Liv 
hjemme  med  en  Dronnings  Stilling  i  Kjøbenhavn,  og 
hvad  der  igennem  de  engelske  Diplomaters  Indberet- 
ning foreligger  om  den  unge  danske  Konge,  var  i  det 
hele  til  hans  Fordel.  En  anden  Sag  er  det,  at  Tanken 
om  at  skulle  skilles  fra  Hjemmet  til  sine  Tider  kan 
have  vakt  vemodige  Stemninger  hos  hende,  som  hui> 
har  skaffet  Luft  i  Taarer. 


Den  1ste  Oktober  1766  blev  Prinsesse  Caroline 
Mathilde  viet  i  Slottet  St.  James  i  London  pro  pro- 
cura,  idet  hendes  c.  12  Aar  ældre  Broder  Hertug 
Edvard  August  af  York  forestillede  Brudgommens 
Person.  Da  Dronning  Caroline  Mathilde  forlod  sit 
Fædreland,  var  det  ikke  med  heldige  Varsler,  ligesom 
i  sin  Tid,  da  Christian  II's  Dronning  Elisabeth  sejlede 
fra  Nederlandene  til  Danmark.  En  stærk  Storm  rejste 
sig,  og  Yachten,  der  skulde  bringe  hende  til  Fastlandet, 
og  som  var  løbet  ud  fra  Yarmouth  den  2den  Oktober, 
kunde  først  paa  den  fjerde  Dag  derefter  landsætte 
hende  i  Rotterdam.  Den  18de  Oktober  kom  hun  til 
Altona. 

I  Danmark  blev  hun  hilset  med  Jubel  og  Festlig- 
hed. Den  3die  Novbr.  kom  hun  til  Roskilde;  derfra 
kørte  hun  og  Christian  VII,  —  sikkert  stridende  imod 
Etiketten  —  i  samme  Vogn  til  Frederiksberg  Slot, 
hvor  hun  opholdt  sig  til  den  8de  Novbr.,  da  Indtoget 
i  Kjøbenhavn  fandt  Sted,  og  samme  Dag  viedes  Konge- 
parret af  Biskop  Harboe   i    Christianborgs  Slotskirke. 

Indtoget  i  Kjøbenhavn  skete  med  stor  Pomp  og 
Pragt.  Æreporte  og  andre  prægtige  Dekorationer 
smykkede  Byen  og  bare  naturligvis  Inskriptioner, 
der  ikke  mindre  end  Avisernes  Spalter  og  Lejligheds- 

digte  pegede  paa,  hvilken  Lykke  der  ventede  Konge- 
parret, Landet  og  Folket.  For  at  spare  sit  Folk  for 
Udgifter  var  almindelig  Illumination  frabedt  fra  Chri- 
stian Vils  Side,  men  det  faldt  ikke  i  Publikums 
Smag,  at  der  skulde  spares  paa  den  Maade. 

Dette  med  saamegen  Pragt  fejrede  Bryllup  blev 
Indgangen  til  et  Ægteskab ,  der  var  ulykkeligt  som 
faa,  og  som  endte  med  en  uovergaaet  Skandale.  Det 
var  imidlertid  efter  Ydersiden  at  dømme  et  muntert 
og  fornøjeligt  Hofliv,  der  begyndte. 

Ved  Hoffesterne  optraadte  den  ungdomsfriske  Dron- 
ning Caroline  Mathilde  med  en  Ynde,  der  idetmindste 
for  Mændene  var  uimodstaaelig,  og  som  har  fremkaldt 
stærke  Ord  i  samtidige  Breve  om  hendes  indtagende 
Mildhed  og  Venlighed.  Efterhaanden  som  hun  følte 
sig  friere,  udviklede  hun  et  ikke  almindeligt  Talent 
for  Samtale,  som  kunde  gøre  hende  interessant  selv 
for  en  saa  betydelig  Mand  som  A.  P.  Bernstorff,  der 
i  et  Brev  til  sin  Onkel  i  1767  skriver:  „Det  er  ikke 
muligt  at  være  interessantere,  end  hun  er".  Den 
skandalelystne  Sladder,  som  der  i  hin  Tid  var  nok 
af,  skaanede  ganske  vist  heller  ikke  hende,  hvis 
naturlige  og  ungdommelige  Væsen  kunde  vække  Anstød 
hos  snærpede  Damer  og  Herrer. 

Dronning  Caroline  Mathilde  var  aabenbart  en  livs- 
glad Natur  med  et  mildt,  venligt  Sind,  men  med  et  hef- 
tigt Temperament.  Om  hendes  Ydre  er  det  underligt  nok 
ikke  helt  let  at  dømme,  uagtet  man  har  ikke  faa 
Portræter  af  hende.  Et  engelsk  Stik  efter  hende  fra 
hendes  ganske  unge  Pigedage  viser  et  overmaade 
yndigt  Ansigt;  men  et  ret  paalideligt  Indtryk  gør 
det  ikke. 

Af  de  malede  Portræter,  der  fmdes  af  hende,  ere 
nogle  alt  andet  end  skønne,  og  selv  de,  der  ere  mere 
tiltalende  f.  Eks.  det  paa  Bosenborg  Slot ,  hvor  hun 
har  en  Buket  Blomster  ved  Brystet,  svare  ikke  fuldt 

til  de  varme  Udtalelser  om  hendes  Skønhed,  som  fore- 
komme i  samtidige  Breve.  Hun  var  aabenbart  for 
blond;  hun  blev  tidlig  alt  for  svær,  og  hendes  Træk 
havde  intet  særlig  skønt  ved  sig,  ligesom  hendes 
Underlæbe  var  noget  hængende,  men  hun  havde 
smukke,  livfulde  Øjne,  en  blændende  Teint,  smukke 
Hænder  og  Fødder  og  et  yderst  vindende  Udtryk  i  sit 
Ansigt,  naar  hun  talte.  En  i  det  selskabelige  Liv 
højst  tiltrækkende  Egenskab  havde  hun  i  sin  yndige 
Sangstemme,  som  hun  ypperlig  forstod  at  bruge. 
„Hun  synger  som  en  Engel"  læser  man  gentagne 
Gange  om  hende  i  Breve  fra  Datiden. 

Enkelte  Træk  kunde  ganske  vist  bringe  til  at  tro, 
at  Christian  VII  havde  været  glad  ved  at  skulle  ægte 
Caroline  Mathilde.  Allerede  før  hun  kom  her  til 
Landet,  var  hendes  Fødselsdag  den  22de  Juli  1766 
bleven  fejret  ved  det  danske  Hof,  og  et  Linieskib,  der 
var  løbet  af  Stabelen  kort  forud,  havde  faaet  hendes 
Navn,  hvad  der  i  og  for  sig  ingen  tvingende  Nød- 
vendighed var  for.  Og  da  Caroline  Mathilde  faa 
Dage  før  sit  Bryllup  første  Gang  mødtes  med  Chri- 
stian VII  i  Roskilde,  havde  man  det  Indtryk,  at  han 
ligesom  hun  „var  glad  ved,  hvad  han  gik  ind  til". 
Det  at  de  i  Strid  med  Etiketten  kørte  ene  sammen 
fra  Roskilde  til  Frederiksberg  Slot,  kunde  unægtelig 
tyde  derpaa.  Men  saaledes  saa  det  kun  ud  paa  Over- 
fladen. I  Virkeligheden  var  det  Christian  VII  en 
utaalelig  Tanke,  at  han  skulde  giftes.  Han  var  allerede 
sædelig  fordærvet,  da  han  kom  paa  Tronen,  og  det 
havde  ikke  kølet  den  Higen  efter  Udsvævelser,  der 
paa  den  Tid  fyldte  ham,  at  han  baade  fik  Pligter 
som  Konge  og  tillige  den  Nydelse  at  kunne  føle  sig 
som  Enevoldshersker.  Saa  kastede  hans  Ministre  en 
indtagende  ung  Kvinde  som  hans  Hustru  i  hans 
Arme;  men  Haabet  om  derved  at  holde  ham  tilbage 
fra    et   slet   Levnet    slog    fejl.     Han   havde    ikke   selv 

valgt  hende  lil  Ægtefælle,  og  det  gode  Indtryk,  hun 
straks  g.jorde  paa  ham ,  formaaede  ikke  at  holde  sig. 
Var  Tronbestigelsen  kommen  ham  paa  tværs,  gjaldt 
det  samme  endnu  mere  om  Ægteskabet.  Christian  VII 
erklærede  overfor  Prinsen  af  Hessen,  at  han  holdt 
Ægteskabet  for  _den  største  Gene'%  og  hans  Meninger 
vare  saa  vel  kendte,  at  den  franske  Ambassadør  i 
Kjøbenhavn  meget  snart  efter  Christian  Vils  Bryllup 
kunde  skrive  hjem ,  at  Kong  Christian  VII  for  Alvor 
fandt,  at  det  ikke  hørte  til  god  Tone  at  holde  af  sin 
Hustru.  Det  hed  sig  endog,  at  han  tre  Dage  efter 
Brylluppet  havde  udtalt  sig  med  Lede  om  Ægteskabet 
og  ytret,  at  han  raadede  enhver  fra  at  gifte  sig,  da 
den  ugifte  Stand  var  bedre  end  den,  han  nu  var 
indtraadt  i. 

HofTestlighederne  gik  imidlertid  deres  Gang,  som 
om  alt  var  saare  godt  og  skønt.  Den  4de  Decbr.  1766 
holdtes  en  Maskerade  i  Christiansborg  Slots  Riddersal, 
hvortil  Personer  i  de  første  seks  Rangklasser  kunde 
komme,  og  alle  Officerer  havde  fri  Adgang.  Ovenover 
en  Fløj  af  Christiansborg  Slots  Staldbygning  ind- 
rettedes et  eget  Hoftheater,  og  et  indkaldt  Skuespiller- 
selskab fra  Paris  blev  taget  i  kongelig  Tjeneste. 

Den  1ste  Maj  1667  fandt  Kongeparrets  Salving 
Sted  i  Christiansborg  Slotskirke.  Til  Hoffestlighederne 
i  den  Anledning  sluttede  sig  en  Folkefest  paa  Chri- 
stiansborgs Ridebane,  hvor  Arkitekten,  Professor  Hars- 
dorlT  havde  opført  en  Bygning  af  imiteret  Marmor, 
der  forestillede  Gratiernes  Fontæne.  Derfra  udstraalede 
rød  og  hvid  Vin  til  Glæde  for  Folkemassen,  som 
ogsaa  gjorde  sig  til  gode  med  en  hel  stegt  Okse,  tre 
Beder,  fem  Lam,  otte  Grise  foruden  en  Mængde  Fjerkræ. 

Lystigheden  var  en  Modsætning  til  den  klosterlige 
Stilhed  i  Christian  VI's  Tid  og  lignede  den  friske 
Munterhed,  som  betegnede  Livet  i  Frederik  V's  første 
Regeringsaar. 

De  ovenomtalte  franske  sceniske  Forestillinger  synes 
for  en  Tid  i  saa  høj  Grad  at  have  interesseret  Chri- 
stian VII,  at  han  den  følgende  Vinter  faldt  paa  at  ville 
efterligne  Ludvig  XIV  i  at  optræde  som  Skuespiller 
blandt  sine  Hoffolk,  og  han  gav  sig  virkelig  Tid  og 
havde  Taalmodighed  til  at  lære  og  udføre  en  Rolle  i 
Voltaires  „Zaire".  Denne  Tragedie  blev  først  opført 
den  16de  Maris  1768  paa  et  mindre  Teater,  indrettet 
i  en  af  Salene  paa  Christiansborg,  alene  for  den  konge- 
lige Familie  og  den  fornemste  Hofkreds;  nogle  Dage 
efter  blev  den  gentaget  2  Gange  paa  Hofteatret  for  et 
større  Publikum.  Da  Reverdil  selv  havde  en  Rolle  i 
Tragedien,  har  han  sagtens  instrueret  sin  forhen- 
værende Elev  til  denne  Rolle.  Med  denne  Debut  som 
Skuespiller  var  Christian  VII  fornøjet  og  havde  ikke 
senere  Lyst  til  at  have  Ulejlighed  med  at  indstudere 
andre  Roller. 


Dronning  Caroline  Mathilde  havde  faaet  Enkefru 
Louise  V.  Plessen,  født  Berkentin,  til  Overhofmesterinde. 
Det  var  en  Dame  af  en  strengt  sædelig,  alvorlig  og 
noget  herskesyg  Natur.  Uagtet  Modsætningen  i  Ka- 
rakteren imellem  hende  og  Dronningen  kom  denne 
dog  snart  til  at  synes  godt  om  hende.  Der  blev  sagt, 
at  Fru  V.  Plessen  var  bleven  valgt  til  denne  Plads  af 
den  gamle  Enkedronning  Sophie  Magdalene  med  det 
Maal  for  Øje,  at  hun  skulde  arbejde  hen  paa,  at 
Caroline  Mathilde  kunde  faa  samme  Myndighed  over 
Christian  VII,  som  Sophie  Magdalene  havde  haft  over 
Christian  VI. 

Fru  V.  Plessen  var  en  velbegavet  Dame,  men  den 
Gavn,  hun  gjorde,  forringedes  ved  flere  uheldige 
Egenskaber;  hun  var  i  høj  Grad  et  lidenskabeligt 
Menneske,  pirrelig  og  skarp  baade  med  Mund  og  Pen, 
samt  manglede  den  rette  Takt.     Hun  virkede   paa  en 

uheldig  Maade  til,  at  Dronningen  følte  sig  ilde  ved 
Kongen.  Den  forøvrigt  svage  Mulighed  for,  at  Caro- 
line Mathilde  kunde  have  fængslet  Christian  VII  al- 
vorlig, forsvandt  ganske.  Hvad  der  blev  tilbage,  var 
et  Modsætningsforhold  imellem  Dronningen  og  hendes 
Overhofmesterinde  paa  den  ene  Side,  og  Kongen  med 
hans  Omgangskreds  paa  den  anden  Side.  Saa  uskyl- 
dig Caroline  Mathilde  var  i  alt  dette,  saa  farligt 
maatte  det  dog  blive  for  hendes  Forhold  til  Kongen, 
og  samtidig  kom  hun  i  Modsætning  til  Kongens  Ynd- 
ling Grev  Holck,  hvem  Caroline  Mathilde  opfattede 
som  sin  personlige  Fjende. 

Det  var  ikke  let  at  faa  Grev  Holck  rokket  i  Chri- 
stian VII's  Gunst,  ihvor  fordærvelig  end  hans  Omgang 
var  for  Monarken.  En  Kammerjunker  Enevold  Brandt, 
der  baade  vilde  Kongens  Vel  og  selv  ønskede  Holcks 
Plads,  var  saa  dristig  at  tilskrive  Kongen  desangaaende, 
men  opnaaede  kun  at  blive  landsforvist  til  Oldenborg, 
hvor  han  fik  Ansættelse  i  Regeringen  i  nogle  faa 
Aar,  til  han  atter  ved  Struensee's  Hjælp  kom  til 
Kjøbenhavn. 

Christian  VII  kunde  ikke  lide  Overhofmesterinden 
Fru  V.  Plessen  og  stiklede  til  hende  ved  enhver 
Lejlighed.  Ved  en  større  Kanefart  i  den  snerige  Vinter 
fik  han  hende  under  Venskabs  Maske  i  sin  Kane, 
væltede  hende  i  en  stor  Snedrive,  og  under  Paaskud 
af  at  ville  hjælpe,  gjorde  han  hende  det  end  vanske- 
ligere at  komme  ud  af  Sneen. 

Straks  efter  at  Dronning  Caroline  Mathilde  var 
nedkommen  med  Prins  Frederik  den  28de  Januar 
1768,  bestemte  Christian  VII,  at  Fru  v.  Plessen,  „da 
hun  havde  en  uheldig  Indflydelse  paa  Dronningen, 
øjeblikkelig  skulde  rejse  uden  først  at  tage  Afsked 
med  denne".  Fru  v.  Plessen  adlød  og  begav  sig  fore- 
løbig ud  til  Kokkedal  og  senere  til  Celle  i  Hannover, 
hvor  hun  ved  et  besynderligt  Spil   af  Skæbnen  ejede 

et  Hus,   saa   at  de  to   høje  Damer  kom   til  at  træffe 
hinanden  der  faa  Aar  efter. 


Rimeligvis  har  den  Tomhed,  som  Christian  VII 
vel  ofte  maatte  føle  ved  sin  Levevis,  bragt  ham  paa 
den  Tanke  ■*  at  adsprede  sig  ved  en  Udenlandsrejse. 
Forgæves  satte  Bernstorff  sig  derimod ,  dels  fordi  det 
vilde  koste  saa  meget,  og  dels  fordi  Kongen  ikke 
kunde  overlades  til  sig  selv  og  sit  sædvanlige  Selskab; 
dog,  da  Kongen  blev  ved  at  tale  om  at  rejse,  var  der 
intet  andet  for  end  at  adlyde,  og  Bernstorff  maatte 
selv  med  for  at  styre  lidt  paa  Tingene,  saa  at  det 
kunde  gaa  sømmeligt  til. 

Forgæves  gjorde  Dronning  Caroline  Mathilde  sig 
megen  Umage  for  at  komme  med  paa  denne  Rejse, 
hvor  hun  blandt  andet  vilde  gense  sit  Barndoms 
Hjem,  men  Christian  VII  vilde  rejse  ene,  og  dermed 
forblev  det  saa  ogsaa. 


Den  6te  Maj  1768  tiltraadte  Christian  VII  sin 
Udenlandsrejse  og  drog  til  Gottorp  Slot,  hvorfra  han 
den  28de  Maj  under  Navn  af  Greven  af  Traventhai 
med  et  Følge  af  55  Personer  drog  til  Hamburg. 

Allerede  paa  Gottorp  Slot  sluttede  Dr.  Struensee, 
der  den  5te  April  s.  A.  havde  faaet  sin  Udnævnelse 
som  Rejselæge,  sig  til  Kongens  Følge.  Samme  Læge 
Joh.  Fred.  Struensee  var  en  Præstesøn,  født  den  5te 
August  1737  i  Halle.  I  en  Alder  af  21  Aar  blev  han, 
i  hvor  utroligt  det  end  lyder,  udnævnt  til  Stadsfysikus 
i  Altona.  Her  gjorde  Struensee  Grev  Rantzau  til 
Aschebergs  Bekendtskab.  Grev  Rantzau,  som  fra 
Kjøbenhavn  havde  været  paa  en  mislykket  diplomatisk 
Kampagne  i  Rusland,  havde  foreløbig  trukket  sig 
tilbage    til    sit    Gods    Ascheberg    i    Holsten.     Det  var 

først  som  Læge ,  at  Struensee  vandt  Grev  Ranlzau- 
Aschebergs  Tillid.  Det  gensidige  Behag ,  de  fandt  i 
hinanden,  fik  senere  videre  Betydning.  De  venskabe- 
lige Samtaler  imellem  Lægen  og  Greven  „under  den 
blide  Ro,  hvori  Nydelsen  af  Røgtobak  hensatte  dem, 
drejede  sig  om  Statssager  og  Samfundsforhold".  Takken 
fra  Rantzaus  Side  for  dette  Samliv  i  Altona  var,  at 
han  gjorde  sit  bedste  for,  at  Struensee  kunde  faa  sit 
Ønske  opfyldt  at  komme  med  paa  Kongens  Rejse, 
hvad  der  lod  sig  gøre,  da  Grev  Holck  dengang  var 
Rantzaus  Ven.  Rantzau  havde  i  sin  Anbefaling  af 
Struensee  skrevet:  „Ham  svarer  jeg  for".  Da  Struensee 
steg,  troede  Rantzau,  at  han  vilde  gengælde  ham 
noget  af  det,  han  havde  oppebaaret  af  ham,  men  det 
glemte  Struensee,  og  det  endte  med  et  bittert  Had. 


Allerede  paa  Gottorp  viste  det  sig,  at  Struensee's 
Væsen  faldt  i  Christian  VII's  Smag,  hvorimod  han 
var  lidet  heldig  som  Læge.  BernstorfT,  som  skal 
have  ønsket  en  anden  Læge,  nemlig  Dr.  Hensier  i 
Segeberg,  ansat  i  Stedet  for  Struensee,  fælder  en  skarp 
Dom  om  dennes  Optræden  som  Læge  ved  en  ung 
Hofmands  Sygeleje. 

Struensee  var  en  alt  andet  end  dyb  Natur,  for 
hvem  det  først  og  fremmest  var  Maalet  at  drage  al 
den  Nydelse  af  Livet,  han  kunde  faa.  Hans  Fødeby 
Halle  var  Pietismens  Hovedsæde.  Det  gik  ham,  som 
det  gik  adskillige  af  Datidens  opvakte  Hoveder,  at 
de  ved  Pietismens  Overdrivelser  bleve  stødte  over  i 
Modsætningen  til  denne,  den  ligefremme  Fornægtelse. 
Struensee  selv  skildrer,  hvorledes  det  vakte  hans 
Kritik  og  Forargelse,  at  det  at  gaa  med  Manchetter 
og  have  Pudder  i  Haaret  erklæredes  for  syndigt. 
Hans  religiøse  Standpunkt  var  nærmest  en  Deisme, 
Forkastelse  af  enhver   historisk   Aåbenbaring    af  det 

Evige.  Han  troede,  at  et  højeste  Væsen  havde  skabt 
Verden  og  Mennesket,  men  han  troede  ikke  paa  noget 
Liv  efter  dette. 

Naar  Bernstorff  i  et  af  sine  Rejsebreve  siger  om 
ham ,  at  han  ikke  var  ondskabsfuld ,  var  det  vistnok 
sandt,  og  en  Del  personlig  Velvilje  og  Elskværdighed 
mod  andre  Mennesker  kan  ikke  frakendes  ham,  lige- 
som han  besad  en  vis  Ærlighed.  Hans  Moder  skrev 
til  ham  kort  før  hans  Død:  „Du  har  været  uden 
Forstillelse  og  haft  et  oprigtigt  Hjerte". 

Men  det  tarvelige  moralske  Standpunkt,  han  stod 
paa,  blev  saare  farligt  som  Følge  af  den  ubændige 
Nydelseslyst ,  der  fra  tidlig  Tid  fyldte  ham.  Derfor 
blev  han  en  stor  Vellystning,  og  skønt  hans  Por- 
trætter ingenlunde  gøre  noget  udelt  tiltalende  hidtryk, 
havde  han  den  farlige  Egenskab,  at  Kvinderne  fandt 
Behag  i  ham.  Allerede  medens  han  var  i  Altona, 
havde  han  mere  end  een  Kvindes  Ulykke  paa  sin 
Samvittighed. 


Christian  VII's  Rejse  gik  til  Hanau,  derfra  over 
Belgien  til  Caiais  og  derfra  til  London,  som  naaedes 
den  Ilte  August.  Uagtet  Kongen  paa  en  Maade  rejste 
incognito,  hindrede  det  ikke,  at  han  blev  opfattet  og 
behandlet  som  Konge  overalt.  Han  blev  paa  alle 
Maader  feteret  i  England  og  førte  sig  med  en  Anstand 
og  Værdighed,  som  BernstorfT  aldrig  havde  tænkt 
mulig.  Ved  Slutningen  af  sit  Ophold  i  London  gav 
Christian  VII  en  Fest  med  Maskeradelystighed,  hvortil 
var  indbuden  3000  Personer.  Gildet  kostede  9000  Rdlr. 
Den  12te  Oktober  1768  toges  Afsked  med  den  engelske 
Kongefamilie;  forinden  Christian  VII  rejste,  kastede 
han  fra  Vinduet  i  Slottet  St.  James,  hvor  han  havde 
boet,  en  Haandfuld  Guldpenge  ned  til  de  fattige,  der 
stod  paa  Pladsen   nedenfor.     De   engelske   Kavalerer, 

der  havde  været  Kongen  attacherede,  lik  kostbare 
Gaver  og  Ringe  til  samlet  Værdi  af  1500  f ,  og  til 
Fordeling  blandt  Tjenerskabet  paa  Slottet  efterlodes 
der  1000  Guineer. 

Den  17de  Oktober  forlod  Christian  VII  England, 
og  BernstorlT  følte  sig  let  om  Hjertet  ved  Tanken  om, 
at  alt  var  gaaet  saa  godt. 

Den  21de  Oktober  var  Ankomsten  til  Paris. 

Da  Kong  Ludvig  XV's  Dronning,  Maria  Leszczynski 
af  Polen  var  død  i  Juni  1768,  kunde  den  franske 
Konge  formedelst  Hofsorgen  ikke  være  i  Bevægelse 
med  sin  unge  Gæst.  Christian  VII  besøgte  Ludvig  XV 
et  Par  Gange  paa  Fontainebleau  og  blev  der  et  Par 
Dage.  Opholdet  i  Paris  tog  paa  Kræfterne,  da  der 
var  saameget,  der  skulde  ses,  men  i  det  hele  spillede 
Christian  VII  sin  Rolle  godt,  og  han  gjorde  stor  Lykke 
her  ligesom  kort  forud  i  London. 

Den  Ode  Decbr.  var  Opholdet  i  Paris  forbi.  Rejsen 
gik  over  Strassborg  og  Brunsvig  til  Altona,  som  naaedes 
den  6te  Januar  1769,  og  den  14de  Januar  kom  Kongen 
til  Christiansborg  Slot.  Det  var  et  pompøst  Indtog, 
.  Kongen  holdt  i  Kjøbenhavn  sammen  med  Dronning 
Caroline  Mathilde,  der  havde  modtaget  ham  i  Ros- 
kilde. Kjøbenhavn  var  stærkt  illumineret  to  Aftener 
i  Træk. 


Vel  havde  Christian  VII  opført  sig  upaaklagelig 
paa  Rejsen,  men  hvad  der  fyldte  Bernstorff  med  den 
dybeste  Bekymring,  var,  at  Kongen  var  aldeles  blottet 
for  Modtagelighed  for  alt  det  skønne  og  mærkelige, 
han  saa  undervejs.  „Hvad  der  gør  stærkt  Indtryk 
paa  andre,  ænser  han  ikke,  eller  det  keder  ham 
endog;  han  er  ligegyldig  ved  det  skønne,  selv  naar 
det  viser  sig  i  den  mest  glimrende  Skikkelse;  derimod 
de  mest  aandløse  Fornøjelser  falde  i  hans  Smag. 

Under  Opholdet  i  England  ytrede  det  sig  alt;  i 
Frankrig  kom  legemlig  Træthed  til,  hvor  saameget 
skulde  overkommes  og  ses  i  saa  kort  Tid. 

I  Paris  kulminerede  Kongens  Kedsomhed;  han 
skjuler  det  for  fremmede,  men  naar  han  er  ene  med 
sine  Omgivelser,  klager  han  over,  hvorledes  det  piner 
ham;  derimod  at  tale  med  sin  Page,  sin  Kammer- 
tjener og  sin  Læge  er  det,  han  foretrækker  for  alt 
andet". 

Denne  Kongens  sørgelige  Oplagthed  til  at  kede 
sig  stod  i  Forhindelse  med  en  afgjort  Tilbøjelighed 
til  Tungsind.  Bernstorff  var  bange  for,  at  Kongens 
Hypokondri  skulde  rigtig  faa  Magt,  naar  han  ret  kom 
i  Stilhed  efter  Rejsens  Uro,  „naar  Kongen  ikke  mere 
var  optaget  af  at  længes  efter  at  komme  hjem". 

Bernstorff  frygtede  for,  at  Kongen  skulde  falde  i 
Kløerne  paa  „en  af  disse  djævelske  Personer". 

En  af  dem,  Bernstorff  har  tænkt  paa,  var  Kongens 
tidligere  Kammertjener  Kirchhoff,  idet  denne  haabede 
paany  at  komme  i  Berøring  med  Kongen.  Denne 
Mand  kalder  Bernstorff  „den  ældste  af  de  Slyngler, 
der  have  forgiftet  Kongens  Indre".  Vel  sandt,  Bern- 
storff havde  faaet  denne  Kirchhoff  forvist  til  Olden- 
burg, men  der  var  nok  tilbage,  som  kunde  virke  øde- 
læggende, da  Faren  laa  i  Kongens  Karakterløshed. 
Hvad  hjalp  det  altsaa,  at  Christian  VII  havde  vist 
den  store  Verden  en  glimrende  Yderside;  han  var 
dog  i  en  Alder  af  20  Aar  en  af  Livslede  fortæret 
Mand,  der  til  Trods  for  glimrende  Udbrud  af  Talent 
og  Begavelse  var  ganske  interesseløs  og  tilbøjelig  til 
at  synke  sammen  i  Tungsind,  forudsat  at  han  ikke 
atter  henfaldt  til  lave  Laster. 


I  sine  Rejsebreve  omtaler  Bernstorff,  hvor  forgabet 
Christian   VII    var    i    sin   Kavaler   Holck.      Bernstorff 

mente,  at  Kongen  ikke  kunde  undvære  en  Yndling  — 
og  skønt  Bernstorff  ikke  ret  syntes  om  Holck,  var 
han  dog  bange  for,  at  denne  skulde  blive  fortrængt 
af  en  anden,  der  var  værre  og  farligere.  Og  det  kom 
til  at  gaa  saaledes,  som  Bernstorff  frygtede,  da  Struensee 
kom.  Som  før  bemærket,  syntes  Kongen  straks  godt 
om  Struensee.  Naturligvis  kunde  det  ikke  gaa  af 
uden  Sammenstød  med  Holck,  og  det  varede  ikke 
længe,  før  Struensee  følte  Lyst  til  at  styrte  denne. 

Da  Rejsen  var  forbi,  vilde  Kongen  nok  beholde 
Struensee  som  Livlæge;  han  skulde  have  1000  Rdlr. 
i  Gage  og  fri  Bolig.  Da  Bernstorff  ansaa  Struensee 
for  en  meget  maadelig  Læge,  var  det  Christian  VII's 
egen  Lyst,  der  fik  Struensee  med  til  Kjøbenhavn. 


Det  har  aabenbart  kun  været  meget  faa  Breve, 
Kongen  har  sendt  Dronningen  i  de  3  Fjerdingaar, 
han  var  borte  fra  Kjøbenhavn. 

Naturligvis  var  det  et  stille  Liv,  Dronning  Caroline 
Mathilde  førte  under  Kongens  Fraværelse.  Der  har 
været  vemodige  Øjeblikke  for  hende  i  denne  Tid, 
som  da  hun  paa  en  Rude  paa  Frederiksborg  Slot 
indridsede  de  tidt  omtalte  engelske  Ord: 

o  keep  nie  innocent,  make  others  great, 

Ord,  som  det  er  vanskeligt  at  tyde,  men  som  fængsle 
stærkt,  fordi  de  ligesom  pege  paa  Følelsen  af,  at  der 
kunde  true  F'arer  for  hendes  Sjæls  Fred. 

Der  var  godt  Forhold  mellem  Enkedronningerne 
Sophie  Magdalene  og  Juliane  Marie  og  Dronning  Caro- 
line Mathilde.  Især  var  Juliane  Marie,  der  var  be- 
tydelig yngre  end  Sophie  Magdalene,  jævnlig  sammen 
med  Caroline  Mathilde,  snart  f.  Eks.  St.  Hans  Aften 
i  Dyrehaven,  snart  paa  Ledreborg  hos  Grev  Holstein- 

Ledreborg,  eller  paa  asiatisk  Kompagni-Hus  at  se 
hjemkomne  kinesiske  og  indiske  Varer.  Det  var 
ogsaa  i  Fællesskab,  at  de  overværede  den  store  Festlig- 
hed, der  under  Christian  VII's  Fraværelse  fejredes  i 
Kjøbenhavn,  da  Frederik  V's  Statue  den  16de  August 
1768  flyttedes  fra  „Gjethuset"  til  Amalienborg  Plads. 
Dronningerne  overværede  Skuespillet  fra  Moltkes  Palæ, 
hvor  Greven  derefter  gav  en  fin  Diner  for  Dronnin- 
gerne, 


Forholdet  mellem  de  tre  Dronninger  var  ogsaa 
godt  den  følgende  Vinter ;  der  siges,  at  de  kom  sammen 
tre  Gange  om  Ugen.  De  spillede  Farao,  saa  det  var 
vel  ikke  dybere  Interesser,  der  førte  dem  sammen. 

Dronning  Caroline  Mathilde,  sagdes  der,  glædede 
sig  til  sin  Gemals  Hjemkomst;  man  fristes  til  at  tro, 
at  hun  havde  Haab  om,  at  han  vilde  vende  tilbage 
som  en  anden  end  den,  han  havde  været,  da  han  i 
Foraaret  1768  forlod  Kjøbenhavn. 


Herhjemme  i  Danmark  havde  man  haft  gode 
Efterretninger  om  Kongens  Færd,  medens  han  var 
udenlands ;  man  følte  sig  nationalt  smigret  ved  al  den 
Hyldest,  der  blev  vist  Kongen  i  Udlandet. 

Selv  om  Kongens  Udskejelser  i  1767-1768,  inden 
han  drog  ud,  havde  sat  Folkets  Kærlighed  paa  en 
haard  Prøve,  var  den  dog  for  dybt  rodfæstet  til  ikke 
at  leve  op  i  fuld  Styrke  ved  hans  Hjemkomst. 

Christian  VII's  Optræden,  da  han  kom  tilbage, 
var  meget  heldig,  baade  naar  han  gav  Kur  og  i  Stats- 
raadet,  og  flere  stygge  Manerer  havde  han  aflagt. 
Ligesom  der  sagdes,  at  Dronning  Caroline  Mathilde 
„var  ude  af  sig  selv  af  Glæde"  ved  hans  Hjemkomst, 

saaledes  var  det  en  ikke  ringere  Tilfredshed,  de  højeste 
Embedsmænd  følte. 

Imidlertid,  den  Glæde,  der  var  over  Kongens  Maade 
at  være  paa,  hvilede  paa  en  Illusion.  Det  var  ganske 
vist  for  stedse  forbi  med  de  Udskejelser,  der  tidligere 
havde  vakt  Forargelse;  men  til  Vederlag  blev  han  et 
Bytte  for  det,  som  allerede  haA'de  ængstet  Bernstorff 
stærkt  under  Rejsen,  nemlig  Trætheden,  Kedsomheden 
og  Hypokondrien,  og  hermed  skete  Overgangen  til 
en  fra  nu  af  stedse  voksende  Sindssvaghed. 

Struensee,  der  er  vor  Hovedkilde  til,  hvad  vi  vide 
om  Christian  VII's  Sindssyge,  siger,  at  Kongen  var 
opfyldt  af  Mistillid  til  sine  Omgivelser,  kunde  være 
bange  for ,  at  nogen  vilde  myrde  ham ,  skjule  Sand- 
heden for  ham,  og  paa  Rejsen,  hvor  Christian  VII  lod 
sig  fejre  som  den  aandfulde  Fyrste ,  talte  han  med 
Struensee  om  at  se  sit  Snit  til  at  flygte  for  at  gaa  i 
fremmed  Krigstjeneste  og  tjene  sig  op  som  Soldat. 

I  høj  Grad  uhyggelig  var  Christian  VII's  0de- 
læggelseslyst,  der  kunde  komme  over  ham  i  Hoteller 
og  andre  Steder. 

I  Stedet  for  Ro  og  Stilhed,  der  kunde  have  virket 
dulmende  paa  Christian  VII's  Sind,  havde  han  paa 
Rejsen  levet  i  et  saadant  Overmaal  af  Indtryk,  at 
Nervesystemet  end  yderligere  maatte  svækkes  hos 
den  forud  nervesvage  unge  Mand.  Det  er  da  ogsaa 
tydeligt,  at  Christian  VII  efter  Hjemkomsten,  da  en 
Reaktion  efter  Overanspændelsen  paa  Rejsen  stærkt 
gjorde  sig  gældende,  tabte  i  Modstandskraft  imod  den 
voksende  Sindssyge,  og  det  var  under  den  ydre  Sløv- 
hed en  grænseløs  forvirret  Forestillingernes  Verden, 
en  ligefrem  Forrykthed,  der  fik  Magt  over  ham. 

Aabenbart  udvikledes  i  1769  og  i  Begyndelsen  af 
1770  den  Kreds  af  vanvittige  Fantasier  og  Tanker  sig 
fuldstændig,  som  siden  skulde  beherske  ham.  Hoved- 
punktet i  denne  var  Forestillingen  om,  at  Verden  var 

ganske  anderledes  skabt,  end  man  afmalede  den  for 
ham,  Fornøjelserne  morsommere  og  Skuespillene  bedre 
end  alt,  hvad  han  saa.  Der  var  seks  Personer,  for 
hvem  man  forvanskede  Billedet  af  Verden,  og  af  de 
seks  var  han  den  ene,  og  han  selv  var  i  Virkeligheden 
ikke  den ,  man  gav  ham  ud  for ,  thi  han  var  ikke 
født  Prins,  og  hans  Sind  tumlede  med  de  besynder- 
ligste, mest  forskellige  Forestillinger  om,  hvem  han 
kunde  være  Søn  af,  lige  til  han  endog,  dog  først 
noget  senere,  fantaserede  om,  at  Caroline  Mathilde 
var  hans  Moder. 

I  nøje  Forbindelse  hermed  stod  hans  stadige 
Følelse  af,  at  Kongeværdigheden  var  en  utaalelig 
Byrde,  som  det  var  ham  en  pinlig  Tanke  at  skulle 
bære  Livet  igennem.  Maalet  for  ham  maatte  da  være, 
hvorledes  han  kunde  bryde  igennem  alt  det  Bedrag 
og  alle  de  Plager,  der  laa  over  ham.  Senere  hen 
paalagde  han  sig  visse  pinlige  Legemsøvelser,  f.  Eks. 
at  give  sig  voldsomme  Slag  paa  Hovedet,  slaa  Hæn- 
derne mod  Muren,  indtil  de  blødte,  knibe  sig  eller 
tvinge  en  anden  til  at  gøre  det;  engang  fandt  han 
endog  paa  at  lægge  Krudt  paa  sin  Mave  og  tænde 
Ild  deri,  saa  at  Huden  blev  forbrændt.  At  han  kunde 
fmde  Behag  deri,  hang  sammen  med  en  vis  Ufølsom- 
hed, der  var  højst  forbausende.  Han  haabede,  at 
denne  Ufølsomhed  skulde  blive  større  og  større ,  saa 
at  han  blev  usaarlig  for  Kaardestød,  ikke  mindre  end 
for  Gevær-  ja  endog  Kanonkugler,  —  Fantasier,  der 
ikke  toge  af. 


Idetmindste  fra  Midten  af  Aaret  1770  maa  Struensee 
have  set,  hvori  Christian  VII's  Sygdom  bestod.  Dette 
maa  nøje  fastholdes,  naar  vi  ville  dømme  om  hans 
Færd.  Men  forøvrigt  vidste,  paafaldende  nok,  stadig 
kun    ganske    enkelte    Besked    om    Kongens    Tilstand. 

Ogsaa  passede  Struensee,  hvad  saa  end  hans  Grund 
var  dertil,  nøje  paa  at  bevare  dyb  Taushed  om, 
hvorledes  det  i  VirkeHgheden  hang  sammen  med 
Kongen,  og  det  hjalp  ham  i  saa  Henseende,  at  denne 
mægtede  endnu  at  holde  Anfaldene  tilbage,  saaledes 
at  det  Indtryk,  han  g.jorde  ved  HofYet  og  under  sit 
Samarbejde  med  Statsmændene,  ikke  bar  Præg  af 
Forrykthed.  Men  selv  om  der  saa  sent  som  i  For- 
aaret  1770  kunde  være  Øjeblikke,  hvor  han  viste  sig 
meget  elskværdig  og  meget  behagelig  i  sit  Væsen,  var 
det  dog  i  stigende  Grad  det  tunge  og  trætte,  der 
mærkedes  hos  ham. 


I  den  første  Tid  efterat  Struensee  var  kommen  til 
Kjøbenhavn  med  Kongen,  var  hans  Stilling  her  lidet 
fremtrædende  og  hans  Holdning  særdeles  passende. 
Men  ivrig  efter  at  gøre  Lykke  paa  hvilken  Maade, 
det  end  kunde  ske,  stræbte  han  efter  at  bane  sig  Vej 
i  det  fine  Selskab.  Han  fandt  sig  rolig  i  at  tabe  mere 
i  Spil,  end  han  havde  Raad  til,  naar  det  kun  kunde 
hjælpe  ham  paa  Gled,  og  det  var  et  Skridt  fremad, 
da  han  12te  Maj  1769  blev  Etatsraad  og  fik  Adgang 
at  spise  ved  „det  andet  Hoftaffel'.  Imidlertid  forstod 
han  ogsaa  at  pleje  sit  Talent  til  med  Held  at  gøre 
Kur  til  Damerne,  og  man  nævnede  snart  forskellige 
som  hans  Elskerinder. 

Paa  dette  Tidspunkt  passede  Atmosfæren  ved  Hofi'et 
udmærket  for  en  Mand  med  Struensees  sædelige 
Grundsætninger. 

Midt  under  alt  dette  letfærdige  Væsen ,  hvortil 
naturligvis  indbyrdes  Sladder  og  Intriger  knyttede 
sig,  var  det,  at  Kongen  efterhaanden  sank  sammen  i 
stigende  Træthed  og  Livslede  med  stærkere  og  stærkere 
Anfald  af  Sindssyge.  Og  ved  Siden  af  ham  stod 
Dronningen,   men  ganske  uden  nærmere  Forbindelse 

med  ham,  hvem  hun  dog  havde  modtaget  med  saa 
megen  Glæde  ved  hans  Hjemkomst.  Hun  blev  be- 
handlet af  ham  med  ydre  Værdighed;  men  denne 
Værdighed  havde  altfor  meget  ved  sig  af  ceremoniel 
Stivhed  til  at  kunne  tilfredsstille  hende;  der  var  Is- 
kulde i  den.  Intet  Under,  at  hun  følte  dyb  Misfor- 
nøjelse med  sin  Stilling. 

Et  Besøg,  som  hun  i  Sommeren  1769  havde  af 
sin  Broder  Vilhelm  Henrik,  Hertug  af  Gloucester,  var 
hende  til  stor  Glæde;  men  den  var  selvfølgelig  aldeles 
forbigaaende,  og  saa  snart  han  var  borte,  havde  hun 
atter  ikke  en  eneste,  der  i  Virkeligheden  stod  hendes 
Hjerte  nær,  naturligvis  alene  med  Undtagelse  af  hendes 
lille  Søn,  hvem  hun  plejede  med  en  rørende  Omhu. 
For  denne  sin  ensomme  Stilling,  mærket  som  den 
oven  i  Købet  var  ved  Kongens  Kulde,  gav  hun  nu 
ligesom  i  tidligere  Tid  først  og  fremmest  Kongens 
Kavaler  Grev  Holck  Skylden  som  den,  der  efter 
hendes  Mening  skilte  hende  fra  Kongen,  og  hun  be- 
tragtede ham  med  bittert  Had.  Kunde  der  paa  dette 
Tidspunkt  ikke  saameget  tales  om  Holck's  uheldige 
Indflydelse  paa  Kongen,  gjorde  Holck  paa  den  anden 
Side  intet  for  at  svække  Kongens  Kulde  mod  Dron- 
ningen. 


Medens  Struensee  var  særlig  knyttet  til  Christian  VII 
som  hans  Læge ,  havde  han  ikke  fra  først  af  nogen 
officiel  Lejlighed  til  at  nærme  sig  Dronningen,  og 
man  veed  da  heller  ikke  med  Sikkerhed,  naar  og 
hvorledes  han  først  er  kommen  i  Berøring  med 
hende.  Den,  der  bedst  skulde  kunne  sige  noget 
derom.  Frøken  Eyben,  der  var  Dronningens  Kammer- 
frøken, har  senere  under  Forhørene  efter  17  Januar 
1772  erklæret,  at  hun  ikke  vidste,  naar  Caroline 
Mathilde  først  havde  talt  med  ham ;  derimod  fortalte 

hun,  at  Struensee  selv  havde  sagt  til  hende,  at  Kongen 
havde  forlangt  af  Dronningen,  at  hun  skulde  se  ham, 
og  at  det  var  hans  Hensigt  at  faa  Uenigheden  imellem 
Kongeparret  udjævnet;  ogsaa  havde  Dronningen  fortalt 
hende,  at  Kongen  selv  en  Morgen,  da  hun  var  ved 
sit  Toilette,  var  kommen  til  hende  med  Struensee; 
men  om  det  var  første  Gang,  vidste  Kammerfrøkenen 
ikke. 

Hvad  Frøken  Eyben  sikkert  kunde  berette,  var, 
at  allerede  nogle  Uger  efter  Struensee's  Komme  til 
Kjøbenhavn  havde  denne  begæret  Audiens  hos  Dron- 
ningen ,  og  at  Overhofmesterinden  Fru  v.  der  Liihe, 
som  ikke  kunde  døje  ham ,  havde  været  meget  ked 
derover;  men  da  hun  ingen  Ret  havde  til  at  nægte 
ham  Audiensen,  havde  hun  maattet  lade  ham  komme 
ind.  Naar  man  hører  dette,  ligger  den  Formodning 
nær,  at  det  var  hans  første  Besøg  hos  Caroline  Mathilde. 
Men  hvorledes  det  nu  end  har  været,  kan  der  ingen 
Tvivl  være  om ,  at  den  første  Anledning  til  nærmere 
Forbindelse  imellem  dem  kom,  da  Dronningen  blev 
syg  under  Opholdet  paa  Frederiksberg  Slot  i  Sommeren 
1769,  og  da  Struensee,  som  det  almindelig  hedder, 
efter  Kongens  bestemte  Befaling  blev  tilkaldt  for  at 
se  til  hende. 

Det  fortælles  fra  flere  Sider,  at  Caroline  Mathilde 
fra  først  af  havde  haft  Uvilje  imod  Struensee,  i  hvem 
hun  saa  en  Mand,  som  Holck  beskyttede,  og  dette 
kan  være  sandsynligt  nok;  men  den  i  at  omgaas 
Damer  forfarne  Læge  forstod  hurtig  at  vise  sig  som 
den  interessante  Mand  med  et  vindende  Væsen ,  og 
allerede  ud  paa  Sommeren  1769  var  det  klart,  at  hun 
ikke  havde  noget  imod  at  se  ham. 

Den  Forbindelse,  hvori  Struensee  nu  var  kommen 
med  begge  de  kongelige  Personligheder,  brugte  han 
da,  efter  hvad  han  selv  har  sagt,  til  at  skabe  en 
Forsoning  imellem  dem.     Der  er   ingen  Grund   til  at 

tvivle  om ,  at  han  virkelig  har  arbejdet  herpaa ,  thi 
det  lagde  simpel  Klogskab  nært  for  ham.  Det  kunde 
i  Længden  ikke  være  nok  for  ham  at  gøre  Kur  til 
forskellige  Damer,  og  han  var  for  opvakt  et  Hoved 
og  for  god  en  Iagttager  til  ikke  at  se,  at  der  var 
Mulighed  for  ham  til  at  komme  vidt  frem  herhjemme; 
men  skulde  han  have  en  fast  Grund  at  staa  paa, 
maatte  han  kunne  stole  paa  Samstemning  imellem 
Kongen  og  Dronningen. 

Til  Held  for  Struensee  vare  de  begge  lidet  tilfredse 
med  Forholdet,  som  det  var,  og  efter  hvad  han  selv 
fortæller  —  thi  han  er  med  Hensyn  til  hele  denne 
Sag  vor  eneste  Kilde  —  lykkedes  det  ham  at  formaa 
Kongen  til  at  lade  sit  stive,  ceremonielle  Væsen  fare 
og  derimod  være  venlig  mod  Dronningen.  Denne, 
der  bittert  klagede  over,  at  hun  intet  Haab  havde 
om,  at  hun  kunde  leve  lykkelig  med  Kongen  eller 
overhovedet  finde  sig  tilfreds  med  Forholdene,  hende 
søgte  Struensee  at  faa  til  at  indse,  at  det  eneste 
Middel,  hun  havde  til  at  opnaa  en  Forandring  til  det 
bedre,  bestod  i,  at  hun  fra  sin  Side  stræbte  efter  at 
vinde  Kongens  Tillid,  og  det  kunde  hun  naa,  naar 
hun  var  imødekommende  og  venlig  imod  ham  og 
viste  sig  opmærksom  imod  ham.  Hvad  enten  alt 
dette  i  det  enkelte  er  sandt  eller  ikke,  var  det  en 
Kendsgerning,  at  det  lykkedes  ham  at  bringe  Konge- 
parret til  at  nærme  sig  hinanden. 

Forholdet  imellem  Kongen  og  Dronningen  fik  end- 
videre som  en  Følge  af  den  førstes  tiltagende  Svaghed 
snart  det  Præg,  at  i  Stedet  for,  at  Caroline  Mathilde 
tidligere  havde  været  den  tilsidesatte,  blev  det  nu 
hende,  der  efterhaanden  mere  og  mere  fik  Overtaget 
og  kom  til  at  beherske  Kongens  Vilje.  Paa  visse 
Maader  var  denne  Udvikling  et  Fremskridt  i  Sammen- 
ligning med,  hvad  man  havde  oplevet  med  Kongen 
i  Vinteren  før  hans  Udenlandsrejse;  men  desto  værre 

førte  Forandringen  i  Forholdene  kun  til,  at  man  i 
Stedet  for  de  Skandaler,  Kongen  selv  havde  gjort, 
kom  til  at  se  Kongemagten  og  Staten  blive  givet  til 
Pris  for  Forargelser  af  en  anden  Slags.  Hvad  kunde 
tiltale  Dronningen  mere,  end  naar  hun  saa  Struensee 
arbejde  paa  at  faa  Kongen  til  at  komme  hende  i 
Møde,  og  naar  hun  ved  hans  Hjælp  vandt  den  ypperste 
Plads  ved  HoiTet  og  fik  Lejlighed  til  at  spille  en 
glimrende  Rolle? 


Den  17de  Januar  1770  —  akkurat  Toaarsdagen 
forinden  hans  Fængsling,  —  fik  Struensee  Bolig  paa 
Christiansborg  Slot,  efter  at  han  tidligere  havde  haft 
fri  Bolig  i  Prinsens  Palæ,  og  Lejlighederne  til  at 
være  sammen  med  Dronningen  bleve  stedse  flere  og 
flere.  Ulykkeligvis  var  det  ikke  blot  Modsætningen 
imellem  Struensee  og  Holck,  men  i  endnu  højere 
Grad  Modsætningen  imellem  Struensee  og  selve  Kongen, 
der  Dag  for  Dag  mere  og  mere  trængte  sig  frem  for 
Dronningens  Tanker.  Grænseløse  havde  de  Skuffelser 
været,  som  hun  havde  maattet  føle  ved  at  blive 
Dronning  paa  den  Maade,  hvorpaa  hun  var  bleven 
det,  knyttet  til  en  i  den  Grad  frastødende  Personlig- 
hed, som  Christian  VII  viste  sig  at  være  i  de  første 
Aar  af  sit  Ægteskab,  og  nu  saa  hun  sig  lænket  til 
ham,  medens  han  begyndte  at  synke  sammen  i  Slap- 
hed som  Bytte  for  Vanvid ,  der  var  i  stadig  Stigen. 
Den  Kvinde  (Overhofmesterinde  Fru  v.  Plessen),  som 
hun  med  ungdommelig  Varme  havde  sluttet  sig  til, 
var  bleven  reven  bort  fra  hende,  og  vistnok  havde 
hendes  Forhold  til  de  tvende  Enkedronninger  hidtil 
været  venligt,  men  det  havde  dog  ikke  kunnet  være 
personlig  meget  for  hende,  og  hun  stod  derfor,  som 
nylig  nævnt,  i  dybere  Forstand  ene  i  Hofkredsen, 
oven  i  Købet    levende    i   en  Atmosfære   af  personligt 

Kævl  og  Kæiiighedsintriger ,  der  altfor  let  kunde 
smitte  hende  selv.  Under  saadanne  Forhold  var  det, 
at  hun  saa  Struensee  nærme  sig  til  hende  med  de 
Fortrin,  han  havde,  og  tillige  blottet  for  den  sædelige 
Alvor,  Pligtfølelse  og  Adel  i  Karakteren,  der  kunde 
have  lært  ham  at  søge  sin  Opgave  i  paa  een  Gang 
at  være  hendes  tro  Undersaat  og  ridderlige  Ven.  Han 
var  fræk  og  sanselig  nok  til  at  misbruge  den  Magt, 
han  vandt  over  hende,  da  hun  i  ungdommelig  For- 
elskelse bøjede  sig  til  ham,  og  fra  Begyndelsen  af 
Aaret  1770  var  det  kun  med  altfor  stor  Ret,  at  Rygtet 
begyndte  at  hviske  om,  at  han  var  hendes  Elsker. 

Ulykkeligvis  var  deres  Maade  at  være  paa  saadan, 
at  Rygtet  snart  maatte  tage  Fart;  Dronningen  var  for 
uforsigtig  og  Struensee  for  fræk  til  at  gøre  sig  Umage 
for  at  dække  over  Forholdet. 

Især  generede  de  sig  ikke  paa  Maskeballerne,  der 
stadig  holdt  sig  som  en  Yndlingsforlystelse  ved  Hoffet. 
Det  var,  efter  hvad  Struensee  siden  udtalte  under 
Forhørene  over  ham,  paa  et  saadant  Bal,  at  Dron- 
ningen tilstod  ham  sin  Kærlighed. 

Ved  Hoffet  forargede  man  sig.  Et  Øjenvidne,  Fru 
Louise  Gramm,  skriver  i  Februar  1770 :  „Ved  Maskerade- 
ballerne gaar  hun.  Dronningen,  altid  sammen  med 
den  væmmelige  Struensee,  og  hun  er  der  gerne  hele 
Natten.  Er  det  ikke  skrækkeligt!  —  og  ingen  til  at 
advare  hende".  Ud  paa  Foraaret  vidste  man  at  for- 
tælle, at  de  spadserede  i  Frederiksberg  Have  Arm  i  Arm. 

Samtidig  med,  at  deres  Forhold  saaledes  udfoldedes 
for  alles  Øjne,  begyndte  Dronning  Caroline  Mathilde 
at  vække  Anstød  ved  den  Frihed,  med  hvilken  hun 
paa  anden  Maade  satte  sig  ud  over  Skik  og  Brug. 
Allerede  i  Juni  1769  havde  hun  begyndt  paa  at  ride, 
først  for  sin  Sundheds,  siden  for  Fornøjelsens  Skyld, 
og  det  gjorde  hun  siddende  overskrævs  paa  Hesten; 
og  i   December  s.  A.   kunde  man  se   hende  saaledes 

ridende  paa  Kjøbenhavns  Gader,  som  der  sagdes  efter 
hendes  mindre  sædelige  Hofdame  Frøken  Eybens  Til- 
skyndelse. 

Denne  Maade  for  Damer  at  ride  paa  var  en  gammel 
fransk  Mode,  som  Hertuginden  af  Bourgogne  genind- 
førte under  Ludvig  XIV.  Under  Ludvig  XV  fik  denne 
Skik  end  mere  Indgang,  og  hans  Døtre  lærte  ogsaa 
at  ride  saaledes.  Det  vakte  imidlertid  Anstød  hos 
høje  og  lave  herhjemme  at  se  denne  ukvindelige 
franske  Mode  baaret  frem  af  Landets  Dronning. 

Saa  havde  Dronning  Caroline  Mathilde  ogsaa  faaet 
den  fortvivlede  Ide  tillige  at  ville  optræde  i  Mands- 
dragt, hvad  der  var  ganske  ubegribeligt,  blandt  andet, 
fordi  intet  kunde  klæde  hende  værre  med  hendes 
lille  og  svære  Figur.  I  stærke  Udtryk  skriver  oven- 
nævnte Fru  L.  Gramm  derom  til  en  Veninde  :  „Var 
hun  endda  velskabt,  saa  kunde  jeg  forstaa  det,  men 
tænk  engang  paa  hendes  Hofter  og  hendes  Bagdel. 
De  kan  ikke  tænke  Dem  noget  hæsligere  end  hendes 
Figur  i  Mandsdragt.  Jeg  kan  ikke  komme  mig  af 
min  Overraskelse,  hver  Gang  jeg  tænker  derpaa. 
Hvilken  Forandring  I  men  hun  maa  da  og  kunne 
mærke,  hvorledes  alle  ere  forandrede  overfor  hende. 
Forhen  flokkedes  alle  omkring  hende  i  store  Skarer, 
nu  flygte  alle  for  hende '•.  Rimeligvis  var  Dronningen 
altfor  optaget  af  sin  Forelskelse  til  at  lægge  Mærke 
til,  hvorledes  Stemningen  i  de  Kredse,  der  stod  HolTet 
nær,  havde  forandret  sig.  Men  forøvrigt  kom  det 
ikke  til  at  fattes  paa  Advarsler. 

Dronningens  Kammerjomfruer  tog  Mod  til  sig  at 
tale  til  hende  derom.  En  af  dem,  Jfr.  Bruun,  sagde  til 
hende  i  angstfulde  Ord,  „at  det  Rygte  gik,  at  Struensee 
var  Dronningens  Elsker,  og  det  hed  sig,  at  begge 
Enkedronningerne  og  Konseilet  vidste  det  og  vilde 
skride  ind". 

Caroline    Mathilde    blev    kendelig    forskrækket    og 

udbrød:  „Mener  I,  naar  jeg  ej  lader  ham  komme  saa 
tidt,  at  da  Rygtet  forsvinder?  Jeg  kan  ej  rent  aban- 
donnere ham,  det  vilde  gøre  for  stor  Opsigt".  En 
Samtale,  hun  bagefter  havde  med  Struensee,  strammede 
hende  rigtignok  op,  saa  at  hun  spurgte  Kammerjomfru- 
erne, om  de  vidste,  at  den,  der  talte  saaledes  om  sin 
Dronning,  som  de  havde  gjort,  havde  fortjent  at  miste 
sin  Tunge.  Men  i  Virkeligheden  var  hun  dog,  i  det 
mindste  i  visse  Øjeblikke  modløs,  og  da  Frøken 
Eyben  en  Dag  traf  hende  grædende  og  derfor  spurgte 
hende,  hvad  der  var  i  Vejen,  fortalte  hun  hende  om 
sin  Samtale  med  sine  Jomfruer  og  udbrød  tilsidst,  at 
Tingen  ulykkeligvis  var  sand.  Struensee,  føjede  hun 
til,  havde  raadet  hende  til  at  købe  Jomfruerne  til  at 
tie  stille,  men  det  kunde  hun  ikke  bekvemme  sig  til. 
Frøken  Eyben,  som  man  rigtignok  skulde  tro,  ikke 
kunde  blive  overrasket  ved,  hvad  hun  hørte,  blev 
dog,  efter  hvad  hun  selv  har  sagt,  ganske  forfærdet 
derover,  og  hun  gav  hende  da  det  Raad  at  kalde 
Bernstorff  til  sig,  fortælle  ham,  hvad  Rygtet  sagde, 
og  sige  ham,  at  det  kunde  hun  ikke  finde  sig  i,  han 
maatte  sørge  for,  at  Struensee  kom  bort  og  fik  en 
god  Ansættelse  andetsteds.  Hvad  der  end  ellers  kan 
siges  om  Frøken  Eyben,  var  dette  det  bedste  Raad, 
der  kunde  gives  Dronningen;  men  hun  var  for  dybt 
inde  i  sin  usalige  Lidenskab  til  at  ville  følge  det,  og 
dermed  var  hendes  Lod  kastet. 

Som  det  var  at  vente,  fulgte  Straffen  paa  visse 
Maader  straks  i  Hælene  paa  Dronningens  Fald;  hun 
begyndte  at  komme  i  en  skæv  Stilling  til  sine  Om- 
givelser, den  uskyldige  Munterhed,  hun  tidligere  havde 
haft,  var  nu  borte  og  ligesom  i  hemmelig  Mistro  mod, 
hvad  der  kunde  blive  sagt  om  hende,  holdt  hun  af 
at  trække  sig  tilbage  indenfor  en  snever  Kreds  af 
Damer  og  Herrer,  deriblandt  Kvinder  af  lidet  heldigt 
Rygte.     Den  Glæde,   hun  kunde  føle  ved  at  se  Ende 

paa  sin  tidligere  Tilsidesættelse  og  nu  ved  at  se  sig 
som  Herskerinde  ved  HolTet,  maatte  faa  en  bilter  Bi- 
smag, naar  hun  kom  til  at  ticnke  paa,  hvad  hun  selv 
satte  til  ved  Forholdet  til  Struensee. 

Anderledes  var  det  med  Struensee,  thi  intet  kunde 
ligge  ham  med  hans  Nydelseslyst  og  Brist  paa  sædelig 
Alvor  fjernere  end  at  føle  Skrupler  ved  sit  Forhold 
til  Dronningen.  Ja ,  for  en  Mand  med  hans  Livs- 
anskuelse maatte  der  endog  ligge  noget  særlig  pikant  i 
det  at  være  en  Fyrstindes  Elsker.  Ganske  vist,  uden 
Fare  var  det  ikke;  men  den  svækkedes  ved  det  Herre- 
dømme, han  dels  selv,  dels  ved  Dronningen  havde 
vundet  over  Kongen,  som  aabenbart  var  det  Menneske, 
der  mindst  af  alle  brød  sig  om  hans  Forhold  til  hans 
Ægtefælle.  Fra  paalidelig  Kilde  menes  det,  at  Struensee 
i  Februar  1770  var  bleven  advaret  mod  den  Fare, 
han  svævede  i,  men  det  var  spildt.  Der  er  ikke  det 
ringeste  Spor  til,  at  han  har  været  bange  for  at  vise 
Alverden,  hvilken  fremskudt  og  begunstiget  Stilling 
han  indtog ;  det  saa  man  af  hans  Maade  at  være  paa 
ved  Maskerader,  Baller  og  i  Teatret. 

Struensee's  Forhold  til  Dronningen  maatte  saameget 
mere  falde  i  Øjnene,  som  han  forøvrigt  stod  usigelig 
isoleret.  Naar  man  undtager  den  højst  ubetydelige 
Kammerpage  Warnstedt  og  maaske  den  ikke  stort 
betydeligere  Staldmester  Baron  Biilow,  kan  man  ikke 
nævne  noget  Menneske  af  Hofkredsen,  som  han  kom 
i  nærmere  Berøring  med. 

I  Foraaret  1770  blev  Struensee  udnævnt  til  at 
være  Forelæser  for  Kongen  og  fik  Konferensraadstitel. 
Ved  at  blive  Forelæser  hos  Kongen  opnaaede  Struensee 
at  blive  endnu  nærmere  end  tidligere  knyttet  til  ham 
personlig,  og  maatte  han  end  derved  døje  endnu 
mere  med  Kongens  voksende  Sindssyge,  end  han  før 
havde  gjort,  saa  forøgedes  ogsaa  derved  Muligheden 
for  ham  til  helt  at  gøre  sig  til  Herre  over  hans  Vilje. 

16* 

Skønt  den  russiske  Gesandt  i  Kjøbenhavn  advarede 
Bernstorff  imod  Struensee  og  lovede  ham  sit  Hofs 
Hjælp,  i  Fald  han  vilde  have  Struensee  bort,  slog 
Bernstorff  det  dog  hen  og  gjorde  intet;  selv  maatte 
han  ikke  ret  længe  efter  modtage  sin  Afsked. 


Ved  Hoffet  blev  det  bestemt,  at  der  skulde  gøres 
en  Rejse  i  Sommertiden  til  Hertugdømmerne.  Den 
16de  Juni  1770  tiltraadtes  Rejsen.  Det  var  et  anseligt 
Følge,  Kongeparret  tog  med  sig  paa  den  Udflugt, 
c.  300  Mennesker  ialt.  Det  første  Besøg  gjaldt  Ægte- 
parret Prins  Carl  af  Hessen  og  Kongens  Søster  Prin- 
sesse Louise  paa  Gottorp. 

Prins  Carl  af  Hessen  Cassel  var  i  Aaret  1756  kommen 
til  Danmark  for  at  opdrages,  da  hans  Fader  var  gaaet 
over  til  den  katolske  Religion.  Samme  Prins  Carl 
ægtede,  22  Aar  gammel,  i  August  1766  Christian  VII's 
Søster  Prinsesse  Louise,  som  da  var  henimod  16  Aar 
gammel.  Suhm  kalder  hende  „en  Prinsesse  af  ufor- 
lignelig Dejlighed,  Munterhed  og  Belevenhed".  I  dette 
Ægteskab  fødtes  Prinsesse  Marie  Sophie  Frederikke, 
der  blev  Frederik  VI's  Gemalinde,  og  Prinsesse  Louise 
Caroline,  der  blev  Kong  Christian  IX's  Moder. 

Det  var  gaaet  fornøjeligt  og  venligt  til,  da  Chri- 
stian VII  forrige  Gang,  i  1768,  havde  været  sammen 
med  sin  Svoger  og  Svigerinde,  som  da  boede  i  Hanau; 
men  hvilken  Forandring  var  der  ikke  sket  siden! 
Det  første  Indtryk,  Prins  Carl  fik  af  Kongeparret, 
var  vist  nok  godt;  de  vare  begge  venlige,  og  det  lod 
til ,  at  Dronning  Caroline  Mathilde  var  glad  ved  at 
se  sin  Svigerinde;  ogsaa  forærede  Christian  VII  sin 
Søster  det  lille  Gods  Ziegelhof  ved  Slesvig,  som  Kongen 
efter  hende  gav  Navnet  Louisenlund;  men  Tonen 
blev  dog  hurtig  stiv,  da  det  var,  som  om  Dronningen 
undsaa   sig    for  Prinsen    og  Prinsessen   ved    at    have 

Struensee  i  sin  personlige  Nærhed.  Paa  Udflugterne 
til  Hest  vilde  Dronning  Caroline  Mathilde  have,  at 
Landgrevinde  Louise  skulde  ride  paa  Mandfolkemaner 
ligesom  hun ;  da  Dronningen  „med  al  Magt  vilde 
have  det",  sagde  Landgrevinden  endelig,  „at  hun 
Fandt  det  meget  uanstændigt" ,  og  dermed  var  den 
gode  Forstaaelse  imellem  Svigerinderne  forbi. 

Som  Følge  af  det  ene  og  det  andet  gik  Dagene 
(lerfor  temmelig  tvungent;  der  var  ikke  Gnist  af  For- 
trolighed imellem  de  fyrstelige  Slægtninge,  og  Prins 
Carl  havde  den  særlige  Ærgrelse  at  se  Struensee  vise 
det  ufine  i  sin  Natur  ved  at  tiltale  Dronningen  i  en 
ubehagelig  overlegen  Tone.  Det  er  betegnende  for 
Forholdet  imellem  Struensee  og  Caroline  Mathilde, 
som  det  allerede  var  blevet,  at  han  vovede  at  behandle 
hende  saaledes,  og  at  hun  fandt  sig  deri. 


Det  første,  der  skete  som  Forbud  om  store  For- 
andringer, var,  at  den  før  nævnte  Kammerjunker 
Enevold  Brandt  blev  kaldet  fra  sin  Stilling  i  Olden- 
burg, hvad  han  var  saare  glad  ved,  thi  han  havde 
omtrent  kedet  sig  til  Døde  i  det  stille,  afsides  liggende 
Land,  hvorhen  han  i  1768  var  bleven  forvist.  Struensee 
havde  ikke  glemt  Brandt  siden  deres  Samliv  i  Altona, 
og  han  havde  et  klart  Blik  for,  hvad  han  kunde 
bruge  ham  til  paa  Grund  af  hans  muntre,  selskabelige 
Væsen.  Rantzau  Ascheberg,  som  kendte  Brandt, 
bruger  et  morsomt  Udtryk  om  ham  i  et  Brev,  idet 
han  skriver:  „Brandt  er  brav  som  en  Romer,  men 
tummelumsk  som  en  Oldenborre". 

Bernstorff  kunde  nu  ved  Brandts  Tilbagekaldelse 
nok  mærke,  at  det  trak  op  til  lidet  glædelige  Forhold, 
til  et  Uvejr,  som  ogsaa  snart  vilde  ramme  ham. 
Først  gik  det  ud  over  Grev  Holck;  denne,  som  hidtil 
havde  været  overmaade  vel   set  af  Christian  VII,   fik 


246 


tydeligere  og  tydeligere  Kongens  Kulde  at  mærke,  og 
da  han  forværrede  Stillingen  ved  ubesindig  og  kejtet 
Optræden,  fik  han  sin  Afsked  med  Pension  og  var 
dermed  ude  af  Historien. 

Samme  Dag  Holck  fik  Afsked,  fik  Brandt  en  Del 
af  hins  Bestillinger,  og  noget  senere  hørte  han  her- 
efter i  Forbindelse  med  Struensee  til  Kongeparrets 
snevre  Selskab. 


Dronning  Caroline  Mathildes  Moder  Enkeprinsesse 
Augusta  af  Wales  havde  inderligt  længtes  efter  at  se 
hende,  maaske  saa  meget  mere,  som  hun  næppe  har 
været  ukendt  med  Rygterne  om  Datterens  Forhold 
til  den  tyske  Læge.  Hvor  nær  laa  det  ikke  for  en 
Moder  at  prøve,  hvad  kærlige  Advarsler  kunde  ud- 
rette! Hun  var  derfor  rejst  til  Fastlandet  og  opholdt 
sig  i  Brunsvig,  hvor  Caroline  Mathildes  Søster  Augusta 
var  gift  med  Hertug  Carl  Vilhelm  af  Brunsvig.  I 
Brunsvig  var  det,  at  Caroline  Mathilde  nu  skulde 
besøge  sin  Moder,  et  Besøg,  som  efter  Bernstorffs  Ord 
hele  Nationen  syntes  at  kræve.  Kongeparret  vilde 
foretage  Rejsen  med  ganske  faa  Ledsagere,  deriblandt, 
betegnende  nok,  Struensee  og  hans  Ven  W^arnstedt, 
og  man  havde  i  den  Anledning  faaet  lavet  sig  en 
egen  Rejsedragt.  Overhofmarskallen  var  endog  bleven 
sendt  afsted  for  at  bebude,  at  nu  kom  man.  Men 
da  blev  Rejsen  opgivet;  Dronningen,  blev  der  sagt, 
var  bleven  upasselig  og  kunde  ikke  rejse. 

Atter  her  viste  Forbandelsen  ved  Forholdet  imellem 
hende  og  Struensee  sig  tydeligt.  Hun  ku^nde  ikke  be- 
kvemme sig  til  at  rejse  uden  liam,  eller  maaske  turde 
hun  det  ikke  for  ham,  hun  følte  det  pinlige  i  at 
møde  med  ham  hos  Moderen,  og  saa  var  det  hende 
rimeligvis  ogsaa  en  ubehagelig  Tanke  maaske  at 
skulle  høre  en  Straffeprædiken  af  denne.    Opgivelsen 

af  Rejsen  var  imidlertid  en  aabenbar  Skandale;  thi 
der  var  naturligvis  ingen,  der  troede  paa  hendes 
Sygdom,  og  det  havde  hun  selv  en  Følelse  af.  Caroline 
Mathilde  maalte  derfor  linde  sig  i  at  træffe  Aftale 
om  et  Møde  i  Liineburg,  der  kun  laa  7  Mil  fra  Altona, 
medens  der  var  c.  21  Mil  til  Brunsvig  derfra;  herhen 
maatte  Moderen  altsaa  rejse  for  at  træffe  Datteren. 
Nu  kom  denne  da  endelig. 

Den  16de  August  1770  rejste  Kongeparret  med 
Struensee  og  Warnstedt  fra  Altona  til  Liineburg;  de 
spiste  der  til  Aften  med  Enkeprinsessen  af  Wales,  blev 
der  om  Natten  og  rejste  saa  tilbage. 

Dette  korte  Besøg  var  altsaa  alt,  hvad  Dronning 
Caroline  Mathilde  kunde  ofre  paa  sin  Moder,  som 
hun  ikke  havde  set,  siden  hun  for  fire  Aar  siden 
havde  forladt  England.  Rygtet  har  vidst  at  fortælle 
om,  at  hun  ikke  vilde  tale  alene  med  Moderen,  men 
at  denne  dog  havde  naaet  at  faa  hende  advaret  imod 
at  rokke  ved  Bernstorffs  Stilling.  Moderen  skal  have 
sagt,  idet  hun  vidste  noget  om  Bernstorffs  aftagende 
Indflydelse:  „Gør,  hvad  Du  vil,  men  rør  ikke  ved 
Bern.storff,  og  husk  paa,  hvormeget  Din  Fader  satte 
Pris  paa  ham".  Moderen  har  jo  nok  indset,  at  saa- 
længe  Bernstorff  styrede  Statsskibet,  kuldsejlede  Dat- 
teren vel  ikke. 

I  Virkeligheden  veed  man  intet  om,  hvad  der  er 
foregaaet  imellem  Moder  og  Datter;  men  den  korte 
Tid,  Mødet  varede,  vidner  klart  om,  hvor  lidt  Caroline 
Mathilde  har  sat  Pris  paa  at  være  sammen  med  sin 
Moder.  Hvad  har  denne  ikke  maattet  lide  ved  det 
Indtryk,  hun  fik  af  Datteren  I  Den  Hensynsløshed, 
Caroline  Mathilde  viste  ved  den  Lejlighed,  er  allerede 
et  tydeligt  Bevis  paa  den  ødelæggende  Virkning,  som 
Forholdet  til  Struensee  og  hans  Magt  over  hende  ud- 
øvede paa  hendes  Personlighed. 

Samtidig    med,    at    man    forargedes    over    hendes 

Færd  ved  denne  Lejlighed,  lagde  Struensee  en  ganske 
lignende  Mangel  paa  Pietet  for  Dagen.  Han  havde 
nemlig  under  Opholdet  i  Holsten  skyet  at  træife 
sammen  med  sin  Fader,  og  A.  P.  Bernstorff  fortæller 
derom ,  at  det  vakte  større  Harme  imod  ham ,  end 
hvis  han  havde  begaaet  en  ligefrem  Forbrydelse. 

Straks  efter  den  bedrøvelige  Sammenkomst  i  Liine- 
burg  var  Sommerrejsen  tilende.  Den  19de  August 
forlod  Christian  VII  og  Caroline  Mathilde  Altona  for 
at  rejse  til  Kjøbenhavn,  og  den  27de  August  Kl.  3. 
om  Eftermiddagen  vare  de  tilligemed  deres  Følge 
tilbage  paa  Frederiksberg  Slot. 


Fra  1ste  Septbr.  1770  kan  Struensee's  Regering 
dateres;  den  varede  ikke  fuldt  17  Maaneder.  Fra 
Efteraaret  1770  var  Struensee  saa  at  sige  uadskillelig 
fra  Dronningens  Person,  i  Vogn,  til  Hest,  paa  Jagten, 
i  Teatret,  paa  Baller  og  ved  Spillebordet.  Christian  VII 
derimod,  hvis  Person  blev  holdt  indenfor  en  snever, 
til  hans  daglige  Selskab  og  Betjening  indskrænket 
Kreds,  kendte  Folket  ikke  i  hans  sande  Tilstand. 
Paa  dette  Tidspunkt  havde  man  givet  Christian  VII 
en  ung  Negerdreng,  som  fik  Navnet  Moranti,  til  Sel- 
skab. For  Symmetriens  Skyld  antog  Dronning  Caroline 
Mathilde  en  Negerpige  paa  12  Aar  til  sin  Opvartning 
og  Brug.  Negerdrengen  kom  til  at  staa  i  høj  Gunst 
hos  Christian  VII,  omtrent  lige  saa  højt  som  dennes 
Hund  „Gourmand",  saa  selv  Kongens  Omgivelser  blev 
jaloux  paa  Negerdrengen. 

Ved  Enkedronning  Sophie  Magdalenes  Død  i  Maj 
1770  havde  Kongen  faaet  Hirschholm  Slot,  og  meget 
snart  efter  Hjemkomsten  fra  Holsten  tog  Hoffet  den 
6te  Septbr.  dette  Slot  til  foreløbigt  Ophold,  da  man 
var  langt  friere  der  end  paa  det  Kjøbenhavn  saa  nær- 
liggende Frederiksberg  Slot.    Og  nu  skulde  altsaa  det 

Slot,  som  den  pietistiske  Dronning  Sophie  Magdalene 
havde  hygget,  og  som  hidtil  havde  været  Hjemstedet 
for  hendes  stive  og  yderst  stille  Liv,  huse  et  løs- 
sluppet, lystigt  Hofliv,  hvor  alt  drejede  sig  om  en 
ung  Dronning  og  hendes  Elsker.  Ingen  Modsætning 
kunde  være  større.  Ud  paa  Efteraaret,  den  27de 
(3ktoher,  flyttede  Hoffet  til  Christiansborg  Slot  for  at 
tilbringe  Vinteren  der.  Vinterglæderne  vare  de  vante: 
Baller,  Teaterforestillinger  og  Maskerader.  Naturligvis 
var  Dronningen  i  højeste  Grad  Midtpunktet  i  Vinterens 
glade  Liv ,  og  samtidig  dermed  skulde  Kongens  Fød- 
selsdag den  29de  Januar  1771  fejres  med  en  egen 
(ilands,  .,som  om  han  efter  Konseilets  Afskaffelse 
ligesom  havde  besteget  Tronen  paa  ny'".  Dronning 
Caroline  Mathilde  greb  Lejligheden  til  at  kaste  et 
lysende  Skær  over  sig  selv.  Hun  indstiftede  den  Dag 
den  Orden,  der  bar  Navn  efter  hende,  Mathildeordenen. 
Den  bestod  af  hendes  Navnechiffer,  smykket  med 
Diamanter  og  baaret  i  rosenrødt  Silkebaand.  Denne 
Orden  kunde  bæres  baade  af  Herrer  og  Damer,  og 
den  skulde  kun  gives  til  saadanne,  som  Dronningen 
hædrede  med  sit  Venskab.  Dronning  Sophie  Magdalene 
havde  tidligere  stiftet  en  Orden  de  Vunion  parfaite. 
En  Sammenligning  imellem  disse  to  Dronningers 
Ordener  falder  ikke  ud  til  Fordel  for  Caroline  Ma- 
thildes. Sophie  Magdalene  havde  stiftet  sin  Orden 
som  et  Takkeminde  for  sit  lykkelige  Ægteskab,  paa 
en  Maade  et  Vidnesbyrd  om  hendes  Taknemlighed 
mod  Christian  VI  og  til  hans  Ære ;  den  nye  Orden 
derimod  skulde  kun  sprede  Glands  over  Caroline  Ma- 
thilde selv.  Men  der  knyttede  sig  dog  et  kønt  Træk 
fra  hendes  Side  til  dens  Stiftelse.  Som  den,  der 
allerførst  af  alle  skulde  have  den  Orden,  bestemte 
hun  nemlig  sin  tidligere  Hofmesterinde  Fru  v.  Plessen. 
Det  var  et  smukt  Vidnesbyrd  om,  at  hun  ikke  havde 
glemt  hende,  og  idet  hun  sendte  Fru  Plessen  Ordenen, 

var  det  med  et  nydeligt  Brev  fra  hende  selv.  Iblandt 
andet  stod  der  i  det,  at  hun  ikke  kendte  nogen,  der 
i  højere  Grad  fortjente  hendes  Agtelse  og  Venskab, 
og  at  hun  derfor  havde  sat  hende  som  den  første 
paa  Listen;  hun  sendte  hende  Ordenen,  førend  Ud- 
delingen til  de  andre  fandt  Sted.  Man  kan  forstaa, 
at  Fru  V.  Plessen  blev  i  højeste  Grad  rørt  og  glad 
ved  dette  Bevis  paa,  at  hun  endnu  mindedes  med 
Kærlighed. 

For  ogsaa  at  fejre  Dagen  paa  en  folkelig  Maade 
blev  der  holdt  en  Fest  for  den  store  Mængde  paa 
Christiansborg  Slots  Ridebane.  Der  blev  givet  en  hel 
stegt  Okse  til  Pris,  og  der  var  opført  en  Slags  Spring- 
vand i  antik  Stil  tillige  med  to  mindre  Fontæner; 
fra  det  første  udsprang  der  Vand,  fra  de  mindre  rød 
og  hvid  Vin,  ligesom  der  af  en  kongelig  Herold  blev 
udkastet  Guld-  og  Sølvpenge  til  de  omstaaende. 

Paa  Forsiden  af  Festplakaten,  der  var  at  se  i  den 
historiske  Afdeling  paa  Raadhusudstillingen  i  Aaret 
1901,  var  en  Afbildning  af  „den  stegte  Okse  paa  Spid, 
Viinspringet,  samt  Penges  Udkastelse  i  Grams". 

Paa  den  anden  Side  af  Plakaten  stod  følgende  Vers  : 

See!  Stegen  er  beredt  og  Viinen  er  iskjæiiket. 

Kom !  æd  hver  hungrig  Mund  og  drik  hver  tørstig  Sjæl. 

Dig  dette  Maaltiid  af  en  Fader  er  tiltænket, 

Som  end  i  Lyst  og  Frjd  gjør  Underdaner  vel. 

Kom  da  enhver,  som  kan,  og  g.jører  Eders  Beste, 
Her  er  ei  nogen  Tvang,  ei  Rang,  ei  Ceremoni ; 
Jeg  tvivler  ikke  paa,  her  jo  vil  findes  Gieste, 
Da  man  faaer  Penge  til  og  sin  Fortæring  fi'ie. 

Uheldigvis  endte  denne  Dag  med,  at  Christian  VII 
faldt  over  en  af  sine  store  Hunde  og  slog  sig  slemt. 
Selv  om  han  legemlig  snart  kom  sig  deraf,  mentes 
del  siden,  at  hans  Sindssyge  var  bleven  forværret 
ved  dette  Uheld. 

Medens  Kongens  Sindssyge  udviklede  sig  yderligere, 
fik  Struensee  først  paa  Aaret  1771  sig  overdraget  Sty- 
relsen af  Kongens  særlige  Kabinetskasse  og  senere 
endog  Dronningens  og  Kronprinsens.  Med  andre  Ord, 
han  kom  til  at  have  alle  Kongeparrets  Pengesager  i 
sin  Haand.  Det  var  paa  dette  Tidspunkt,  at  Struensee 
viste  sig  som  den  utro  Forvalter,  idet  han  fik  den 
sindssyge  Konge  til  at  samtykke  i ,  at  saavel  Brandt 
som  og  Struensee  selv  hver  fik  en  Sum  af  10,000  Rdlr. 
og  nogle  Maaneder  senere  hver  yderligere  50,000  Rdlr. 
Der  var  noget  usigeligt  simpelt  ved  saaledes  at  plukke 
deres  sindssyge  Herre.  Dertil  kom  nu,  at  Struensee 
lod  sig  gøre  til  Kabinetsminister  med  udstrakt  Myndig- 
hed. Kongens  Sindssygdom  var  allerede  taget  saa- 
meget  til,  at  han  i  Virkeligheden  ikke  kunde  forfølge 
nogen  Tanke,  og  at  han  var  sløv  ved,  hvad  man  lod 
ham  nedskrive  eller  udfærdige.  Struensee  var  faktisk 
den  ene  regerende. 

Saavel  Struensee  som  Dronningen  vare  sorgløse 
med  Hensyn  til ,  hvilken  Ende  det  vilde  tage  med 
det  høje  Spil,  der  spilledes,  og  det  ubundne  Liv,  der 
førtes.  Dronningens  Hofdame  Frøken  Eyben,  som 
ingenlunde  var  et  Dydsmønster,  fik  i  Marts  1771  sin 
Afsked,  da  hun  forestillede  Dronningen,  at  denne  nu 
gik  for  vidt  i  sin  frie  Optræden.  Dronningen  sagde 
til  Frøken  Eyben,  „at  hun  var  mindst  den,  der  skulde 
bebrejde  hende  sligt",  hvilket  ogsaa  var  ganske  sandt. 


Det  stilede  mod  en  Katastrofe.  Havde  den  engelske 
Minister  i  Kjøbenhavn,  Sir  Robert  Keith,  kunnet 
bringe  Dronning  Caroline  Mathilde  til  at  opgive  Stru- 
ensee, hvad  der  imidlertid  var  ugørligt,  vilde  det  ikke 
have  været  vanskeligt  for  Sir  Keith  at  gøre  Ende  paa 
Struensee's  Regimente  nogle  Maaneder,  før  dette  skete,' 
og  i  hvilken  Katastrofe  flere  Personer  kom  til  at  del- 

tage,  der  ikke  vare  stort  bedre  end  Struensee  selv, 
som  f.  Eks.  Grev  Rantzau-Ascheberg,  General  Eickstedt, 
Oberst  Køller  og  Eventyreren  Beringskiold. 

Som  bekendt  styrtede  Enkedronningen,  Guldberg 
og  ovennævnte  Hjælpere  det  Struenseeske  Regimente 
den  17de  Januar  1772.  A.  D.  Jørgensen  skriver: 
„Hovedmotivet  for  Enkedronning  Juliane  Marie  til  at 
faa  Dronning  Caroline  Mathilde  fjernet  maatte  være 
det  at  forhindre  gentagne  Barnefødsler  i  Kongens 
Ægteskab,  og  man  kan  ikke  fortænke  hende  i,  at 
hun  med  Misnøje  maatte  være  Vidne  til,  at  en  vitterlig 
uægte  Gren  af  Kongestammen  her  var  i  Færd  med 
at  komme  ind  i  Arvefølgen  foran  hendes  Søn.  Men 
selv  bortset  fra  det  politiske  Forhold  til  England, 
var  det  i  højeste  Grad  uklogt  offentlig  at  beskæmme 
den  vordende  Konges  Moder,  naar  man  da  ikke  vilde 
gøre  Skridtet  fuldt  ud  og  samtidig  fjerne  ham  eller 
rydde  ham  af  Vejen.  At  noget  saadant  har  været 
paa  Tale,  er  i  sig  selv  rimeligt  og  fortælles  udtrykkelig 
af  Beringskiold.  Der  holdtes  nemlig  den  13de  Januar, 
kort  forud,  et  Møde  af  de  sammensvorne,  siger  Bering- 
skiold, hvor  Guldberg  forelagde  det  Spørgsmaal,  hvad 
der  skulde  gøres  ved  de  kongelige  Børn.  Efter  lang 
Pause  sagde  Rantzau-Ascheberg:  ^Eier  in  die  Pfanne 
etc. ' ,  hvormed  der  skulde  være  hentydet  til,  at  de 
maatte  gaa  i  Løbet;  men  vist  er  det,  at  noget  saadant 
aldrig  har  ligget  i  Enkedronning  Juliane  Maries  Plan, 
selv  om  den  senere  Tradition  falskelig  har  villet  til- 
lægge hende  allehaande  onde  Anslag". 

Man  skulde  synes,  at  simpel  Klogskab  maatte 
have  paabudt  den  yderste  Lemfældighed  mod  Dron- 
ning Caroline  Mathilde;  det  vilde  have  været  til- 
strækkeligt at  lade  den  faktiske  Skilsmisse  være  nok 
og  lade  Dronning  Caroline  Mathilde  rejse  til  Hirsch- 
holm  eller  Aalborg  Slot,  men  Enkedronning  Juliane 
Marie  stemte  for  Kronborg,   og  derved  blev   det  saa, 

indtil  den  engelske  Konge  paabød  den  senere  Ordning. 
Dronning  Juliane  Marie  frygtede  for  en  ny  Omvælt- 
ning og  underligt,  at  hun  kunde  tro,  at  den  kunde 
undgaas.  Beringskiold,  som  havde  været  med  til  at 
faa  Dronning  Caroline  Mathilde  bort,  vilde  senere 
gerne  være  med  til  en  Contrarevolution  og  faa  Dron- 
ning Caroline  Mathilde  tilbage,  men  hun  døde,  og 
saa  faldt  det  bort  af  sig  selv. 

Den  senere  Omvæltning  1784  efter  Kronprins 
Frederiks  Konfirmation  blev  kun  et  nødvendigt  Tilbage- 
slag fra  1772,  men  den  gik  forholdsvis  fredeligere  af, 
og  der  blev  ikke  taget  nogen  Hævn  over  tidligere 
lidt  Uret.  Dronning  Caroline  Mathildes  Død  havde 
bidraget  meget  til  en  Forsoning. 


Greverne  Struensee  og  Brandt  bleve  den  17de  Januar 
1772  som  Fanger  bragte  til  Fængselet  bag  ved  Kirken 
i  Kastellet  og  der  lagte  i  Lænker.  Lænkerne  vare 
fæstede  i  Muren  og  anbragte  om  Fangernes  højre 
Haand  og  venstre  Fod.  Struensee  og  Brandt  bleve 
mindre  godt  behandlede  i  Kastellet. 

Dommen  kom  som  bekendt  til  at  lyde  paa  Halshug- 
ning, Stejle  og  Hjul. 

Den  eneste  fremmede  Magt,  der  søgte  at  forhindre 
denne  blodige  Udgang  paa  Processen,  var  mærkeligt 
nok  Kejserinde  Catharina  II  af  Rusland,  der  ellers 
havde  været  fjendtlig  stemt  mod  Struensee's  Regering. 
Kejserinde  Catharina  havde  Medlidenhed  med  Dron- 
ning Caroline  Mathilde,  hvis  Livs  Forhold  havde 
megen  Lighed  med  hendes  egne  tidligere,  da  hun 
som  15aarig  Prinsesse  var  bleven  gift  med  den  aands- 
svage  Storfyrst  Carl  Peter  Ulrik ,  der  ikke  elskede 
hende  og  senere  nær  havde  styrtet  hende,  hvori  hun 
dog  kom  ham  i  Forkøbet.  Kej.serinde  Catharina  lod 
nedlægge   en  Forbøn,  ja   skrev   selv  til  Christian  VII 

om  de  fangnes  Benaadning  eller  Fritagelse  for  Døds- 
straf, men  de,  der  raadede  derfor,  vare  ikke  saa  til 
Sinds. 

At  Christian  VII  havde  været  lettere  at  komme 
ud  af  det  med  i  saa  Henseende,  om  han  end  var  ude 
af  Stand  til  at  modsætte  sig,  hvad  der  skete,  fremgaar 
af  hans  Underskrift  paa  en  Karikaturtegning,  han 
havde  udkastet  paa  et  Stykke  Papir  noget  senere. 
Christian  VII  skriver  derpaa:  „Der  Graf  Struensee,  ein 
sehr  grosser  Mann,  starb  1772  durch  der  Konigin 
Juliane  ihren  Befehl  und  durch  des  Prinz  Friederichs 
und  nicht  durch  meinen.  Und  durch  den  Willen  des 
Stats  Raths". 

„Der  Graf  Brandt,  ein  feiner,  wilder  Mann,  starb 
Anno  1772  auf  denselben  Platz,  wo  Struensee  starb. 
Ich  hatte  sie  gerne  beide  gerettet.  Allein  es  war  der 
Konigin  und  des  Prinz  Friederichs  Wille". 

Den  28de  April  1772  om  Morgenen  mellem  Kl.  9 
og  10  blev  Greverne  Brandts  og  Struensee's  Dødsdom 
fuldført.  Skafottet  var  denne  Gang  rejst  paa  Øster- 
fælled, i  Nærheden  af  Brandts  Landsted,  ved  det 
nuværende  „Trianglen"  paa  Østerbro,  skønt  den 
sædvanlige  Retterplads,  den  murede  Galge,  var  paa 
Vesterbro,  Syd  for  Roskilde  Landevej,  skraas  overfor 
„Sorte  Hest".  Efter  Henrettelsen  bleve  Grevernes 
Legemer  parterede  og  derpaa  kørte  over  til  Galgen 
paa  Vesterbro,  hvor  enkelte  Legemsdele  lagdes  paa 
Stejle,  men  Hovederne  og  Hænder  sattes  paa  Stager. 
Saa  stærkt  var  Hadet,  at  man  endnu  et  Par  Aar  efter 
saa  paa  det  Sted  Hovederne  af  de  to  henrettede 
Grever. 


Da  Struensee  blev  styrtet,  kom  Livmedicus  C.  C. 
Berger  ogsaa  i  Forhør  angaaende  sit  Forhold  overfor 
Struensee,    der    selv    var    Læge.      Berger    anklagedes 

blandt  andel  for,  at  Christian  VII's  Svækkelse  og 
Sindsforvirring  var  en  Følge  af  anvendte  skadelige 
Lægemidler.  Ved  nærmere  Undersøgelse  viste  det  sig 
dog,  at  Livmedikus  Bergers  Kur  ikke  havde  været  af 
nogen  uforsvarlig  Art,  men  kun  havde  bestaaet  i  al- 
mindeligt brugte  styrkende  Lægemidler,  et  Slags 
^Staalkur". 

Christian  VII  led  af  Vertigo,  Svimmelhed,  Anfald, 
Raptus.  I  sit  Forsvar  .,declarerer"  Berger  „for  Guds 
Ansigt  aldrig  at  have  givet  Kongen  noget  skadeligt", 
og  en  saadan  Forbrydelse  formentes  og  at  ligge  baade 
Berger  og  Struensee  fjernt.  Dr.  Bergers  Uskyldighed 
bestyrkedes  og  ved  nøje  Undersøgelse  af  hans  Gemmer, 
Papirer,  Medicinkister  og  Sygejournal. 

Samme  Dr.  Berger  var  en  bekendt  duelig  Læge 
og  habil  Fødselshjælper  og  kom  alt  i  Aaret  1768  i 
Dronning  Caroline  Mathildes  store  Yndest,  da  han 
„opvartede  hende  i  hendes  besværlige  og  meget  vanske- 
lige Barselseng'  ved  Kronprins  Frederiks  Fødsel. 

Da  Struensee  kom  her  til  Landet  og  fik  Magt  og 
Indflydelse,  udnævntes  Berger  til  Livmedikus,  idet 
han  og  Struensee  snart  forstode  hinanden;  Berger 
benævnes  som  Struensee's  „åme  damnée".  Der  skrives 
fra  den  Tid  :  ., Berger  bliver  Livmedikus  hos  Struensee, 
som  nu  gør  alle  Ting".  Berger  forløste  ogsaa  Dron- 
ning Caroline  Mathilde  med  Prinsesse  Louise  Augusta. 

Dr.  Berger  blev  forvist  til  Aalborg  med  en  aarlig 
Pension  af  300  Rigsdaler ;  han  kom  senere  til  Univer- 
sitetet i  Kiel  som  Professor  i  Kirurgi  og  Fødselshjælp, 
var  meget  afholdt  der  og  døde  i  Aaret  1789. 


Den  17de  Januar  1772,  Klokken  8V2  om  Morgenen 
blev  Dronning  Caroline  Mathilde  af  de  to  Grever 
Osten  og  Rantzau-Aseheberg  ført  ned  i  Kareten,  der 
holdt   i   Porten   ved   Slotskirken.     Dronning  Caroline 

Mathildes  Hofdame  Frøken  Møsting  tog  Plads  ved 
hendes  Side,  og  lige  over  for  hende  sad  en  Goldamme 
med  den  lille  Prinsesse  Louise  Augusta,  hvem  Dron- 
ningen selv  hidtil  havde  ammet.  Desuden  havde 
Major  Castenskjold,  —  senere  bekendt  fra  „Slaget  ved 
Kjøge"  —  taget  Plads  i  Vognen,  medens  hans  Kom- 
mando af  30  Dragoner,  førte  af  Secondkaptajn  Fride- 
rich  Tileman  von  Schenck,  dannede  Eskorten.  Det 
gik  i  flyvende  Fart  ud  over  Marmorbroen  gjennem 
Stormgade  til  Volden  og  langs  med  denne  til  Nørre- 
port. Over  Hørsholm  tilbagelagdes  Vejen  til  Kronborg 
i  3  til  4  Timer,  hvad  der  dengang  maatte  anses  for 
en  stor  Hastighed;  Klokken  var  kun  lidt  over  12 
Middag,  da  de  sjællandske  Dragoner  kom  ind  i  Hel- 
singør By,  hvor  baade  Dragoner  og  Heste  paa  Grund 
af  det  forcerede  Ridt  fik  Ekstraforplejning.  Da  der 
kun  nævnes  18  Dragoner,  der  kom  ind  i  Byen,  maa 
de  savnede  12  Dragoner  være  blevne  tilbage  paa  Vejen, 
idet  de  ikke  have  kunnet  følge  med. 

Nu  var  altsaa  Dronning  Caroline  Mathilde  under 
Bevogtning  anbragt  foreløbig  paa  Kronborg  Slot  uden 
Ven,  Støtte  og  Raadgiver,  og  hun  plagedes  af  Uro 
for,  hvad  der  vilde  komme.  Hensigten  med  at  sende 
hende  til  Kronborg  var  naturligvis  at  berøve  hende 
Lejlighed  til  at  tale  med  den  svage  Konge.  Denne 
savnede  under  Tiden  sin  Dronning,  og  der  fortaltes, 
at  en  Dag  befalede  Kongen,  at  der  skulde  spændes 
for,  da  han  vilde  til  Kronborg  til  Dronningen;  selv- 
følgelig blev  denne  Rejse  forpurret,  og  man  passede 
bedre  paa  ham  end  før. 

Paa  Kronborg  boede  Dronning  Caroline  Mathilde 
i  Slottets  første  Etage,  i  Værelser,  der  vendte  ud 
mod  Sundet.  I  lang  Tid  maatte  ingen  komme  til 
hende  uden  de,  der  vare  ansatte  dertil,  men  da  man 
havde  fjernet  af  hendes  Omgivelser  alle  dem,  hun 
satte  Pris  paa,  f.  Eks.  Hofdamen  Frk.  Trolle,  foretrak 


hun  sædvanlig  Ensomhed.  Kommandanten  paa  Kron- 
borg, den  gamle  Generalløjtnant  Hauch,  melder  i  en 
Skrivelse:  „Ingen  af  Frøknerne  taales  bestandig  om 
hende,  men  naar  hun  een  eller  to  Gange  om  Dagen 
taler  med  den  ene  eller  anden,  er  alting  forbi,  og 
saa  amuserer  hun  sig  med  Barnet  eller  med  Læsning". 
Denne  gammeldags,  noget  pedantiske  Kriger  melder 
kort  efter,  at  Dronning  Caroline  Mathilde  havde  læst 
„Historie  du  Vicomte  de  Turenne"  og  nu  var  i  Færd 
med  en  fransk  Oversættelse  af  Polybius ,  og  han 
slutter  med:  „som  jeg  vil  haabe,  holder  hende  noget 
længere  op,  thi  ellers  faar  hun  snart  en  Ende  paa 
min  militairiske  Bibliotheque". 

Den  9de  Marts  kom  en  Kommission  bestaaende  af 
Grev  Otto  Thott,  Gehejmeraad  Schack-Rathlou,  Baron 
Juel-Vind  og  Konferensraad  Stampe  samt  Advokat 
Uldall,  der  var  hendes  Defensor,  for  at  modtage  Dron- 
ning Caroline  Mathildes  mundtlige  Udsagn  og  Erklæring. 
Man  meddelte  hende  Struensee's  skriftlige  Tilstaaelse; 
i  Begyndelsen  benægtede  hun,  at  den  var  sand,  men 
vaklede  dog  snart  i  sit  Udsagn  og  bekræftede  endelig 
Struensee's  Tilstaaelse  samt  underskrev  sin  Erklæring. 
Den  taabelige  Beskyldning,  at  Gehejmeraad  Schack- 
Rathlou  skulde  have  sat  Pennen  mellem  den  halv 
afmægtige  Dronnings  Fingre  og  ved  at  føre  hendes 
Haand  have  fuldendt  Underskriften,  uden  at  hun  havde 
Bevidsthed  derom,  tilhører  fuldstændig  Romanen  og 
Opdigtelsen.  Til  en  saa  lumpen  Fremfærd  var  Kom- 
missionens Medlemmer  altfor  hæderlige  Mænd. 

Den  8de  April  havde  Advokat  Uldall  sin  anden 
Samtale  med  Dronning  Caroline  Mathilde,  og  hendes 
Omhu  for  Struensee  bragte  hende  til  at  være  endnu 
mere  uforbeholden  i  sine  Tilstaaelser  end  første  Gang. 
Hun  troede  at  kunne  frelse  Struensee  ved  at  knytte 
hans  Skæbne  til  sin.  Uldall  skriver :  „Dronningen 
vilde    opofre    alting    for    at   redde    ham";    fremdeles: 

17 


258 


„Hun  blev  igjen  tankefuld  og  klagede  over  at  være 
Aarsag  i  Struensee's  Ulykke".  „Naar  De  ser  ham", 
sagde  hun  til  Uldall,  „da  sig  ham,  at  jeg  er  ikke 
vred  paa  ham  for,  hvad  han  har  forset  sig  imod 
mig".  Uldall  skriver,  at  hun  to  Gange  begærede  af 
ham  at  sige  dette  til  Struensee.  „Da  jeg  siden  talede 
til  Struensee  derom",  skriver  Uldall,  „blev  han  ei 
kendelig  rørt  derved.  Dronningens  Tilstand  rørte 
ham  ikke  meget,  men  hans  egen  gik  ham  desnærmere". 
Uldall  udbr3^der:  „I  Dronningen  saa  jeg  den  ømme 
Elskov,  i  Struensee  den  mættede  Vellyst". 

Caroline  Mathildes  Kammerjomfru  Ellen  Marie 
Arensbach,  der  fulgte  med  Dronningen  til  Kronborg, 
fortalte,  at  Dronningen  en  Gang  spurgte  hende,  om 
hun  vidste,  hvor  Greven  (Struensee)  var,  og  da  hun 
svarede:  i  Kastellet,  sagde  Dronningen:  „Mon  han  er 
i  Lænke  og  faar  noget  at  spise;  mon  han  ved,  jeg  er 
paa  Kronborg". 

Uldall  skriver  fremdeles  efter  sin  Samtale  med 
Dronning  Caroline  Mathilde:  „Dronningen  var  be- 
hagelig. Hun  talte  saa  godt  Dansk  som  jeg;  ligeledes 
Tysk,  Fransk  og  Engelsk  samt  noget  Italiensk.  Havde 
hendes  Hjerte  været  dannet  ved  en  god  Opdragelse, 
tror  jeg,  hun  kunde  have  gjort  sin  Gemal  og  Landet 
lykkeligt.  Hendes  korte  Levetid  manglede  sand  For- 
nøjelse, og  ulykkeligvis  søgte  hun  den  paa  Afveje; 
Maskeraderne  og  hendes  slette  Selskab  vare  Hoved- 
befordrerne  til  hendes  Ulykke.  Alt,  hvad  der  var  ved 
Hoffet,  var  fordærvet.  Havde  hun  været  en  privat 
Persons  Kone,  da  kunde  der  vel  siges  adskilligt  til 
at  undskylde  hende".  Endvidere  ytrer  Uldall  efter 
Forhøret,  „at  man  ikke  kunde  tro  alt,  hvad  hun 
sagde ;  men  hun  havde  desværre  været  i  slette  Hænder, 
og  jeg  maa  tilstaa,  at  jeg  tydelig  kunde  mærke,  naar 
hun  fortalte  mig  Sandhed,  og  tværtimod". 

Kommandanten  paa  Kronborg  ytrede,  at  Dronning 

Caroline  Mathilde  efter  hans  Mening  vilde  taale  al 
Modgang,  naar  Grev  Struensee  blev  i  Live,  og  at 
Dronningen  troede,  at  alt  endnu  kunde  blive  godt, 
naar  hun  en  Gang  kunde  tale  med  Kongen.  Herom 
udbad  den  gamle  Hauch  sig  nærmere  Ordre,  skønt 
Svaret  ikke  kunde  være  tvivlsomt,  da  man  netop 
havde  ført  hende  til  Kronborg  for  at  fjerne  hende 
fra  Kongen. 


Ved  det  engelske  Hof  vakte  Efterretningen  om 
Katastrofen  den  17de  Januar  i  Kjøbenhavn  stor  Be- 
drøvelse. Dronning  Caroline  Mathildes  Moder  Enke- 
prinsesse Augusta  af  Wales,  der  længe  havde  lidt  af 
Kræft  i  Brystet,  skrev  den  29de  Januar,  samme  Dag 
Sørgebudskabet  kom,  et  vemodigt  Brev  til  sin  Datter, 
og  allerede  den  8de  Februar  s.  A.  døde  hun,  nedbøjet 
af  Sorg  over 'Datterens  Ulykke,  der  uden  Tvivl  frem- 
skyndede hendes  Død. 

Fra  det  danske  Hofs  Side  havde  man  ved  Udenrigs- 
minister Grev  Ostens  Snedighed  søgt  at  gøre  Sagen 
til  en  blot  og  bar  Familiesag  mellem  det  danske  og 
engelske  Hof,  men  deri  vilde  man  fra  engelsk  Side 
ikke  finde  sig,  især  da  den  engelske  Gesandt  Oberst 
Keiths  Anstrengelser  for  at  forhindre  Skilsmisse 
strandede.  Der  fandt  en  Forhandling  Sted,  der  i 
nogen  Tid  havde  en  bitter  Karakter,  ja  Spændingen 
blev  saa  stærk,  at  der  i  April  1772  udrustedes  en 
Flaade  paa  10  Linieskibe  foruden  Fregatter  og  Bombe- 
skibe i  den  Hensigt  at  sendes  mod  Danmark. 

Kong  Georg  III  vilde  paa  ingen  Maade  lade  den 
danske  Regering  raade  over  hans  Søsters  Skæbne. 
Den  danske  Regerings  Tanke  straks  efter  Omvælt- 
ningen havde  været,  at  Dronning  Caroline  Mathilde 
skulde  leve  i  et  Slags  Fangenskab  paa  Aalborghus, 
der   i   den   Anledning  blev   istandsat;    en   Del   af  det 

17* 


260 


Dronningen  tiltænkte  Tjenerskab  var  allerede  sendt 
derop,  og  flere  Skibe  havde  faaet  Ordre  til  at  over- 
føre^ og  følge  hende  dertil.  Paa  Englands  meget 
truende  Forestillinger  fandt  den  danske  Regering  det 
klogest  at  opgive  sin  Plan  og  gaa  ind  paa,  at  den 
engelske  Konge  lod  sin  Søster  afhente  og  føre  til 
Hannover,  der  da  var  forbundet  med  England.  Dron- 
ning Caroline  Mathildes  Medgift,  40,000  £  fra  England 
og  40,000  Rdlr.  fra  Hannover,  blev  betalt  tilbage ;  men 
saa  fik  hun  fremtidig  ingen  aarlig  Apanage  fra 
Danmark. 

Straks  efter  at  Dronning  Caroline  Mathilde  var 
styrtet,  afskaffedes  Mathilde  Ordenen,  og  hendes  Navn 
udelodes  af  Kirkebønnen,  ligesom  Linieskibet  „Caroline 
Mathilde" ,  der  var  løbet  af  Stabelen  den  12te  Juni 
1766,  altsaa  forinden  hun  var  kommen  her  til  Landet, 
fik  sit  Navn  forandret. 


Da  Skilsmissedommen  var  forkyndt,  fik  den  ulykke- 
lige Dronning  mere  Frihed ;  hun  maatte  herefter 
spadsere  paa  Kronborgs  Volde  og  modtage  Besøg  af 
ovennævnte  engelske  Oberst  Keith.  Han  fulgte  hende 
senere  paa  Overrejsen  til  Hannover.  Denne  ridder- 
lige Englænder  meddeler,  hvorledes  den  stakkels 
Dronning  ikke  veg  fra  sin  spæde  Datters  Side,  da 
denne  havde  faaet  Mæslinger,  og  hvorledes  hun  pintes 
af  Frygt  for,  at  man  skulde  lære  hendes  Børn  at 
foragte  hende.  „En  ømmere  Moder  end  denne  Dron- 
ning var  aldrig  født  i  denne  Verden" ,  udbryder 
samme  Mr.  Keith. 


I  de  sidste  Dage  af  Maj  Maaned  1772  var  den 
engelske  Kommandør  Mac  Bride  ankommen  til  Hel- 
singør for  at  føre  Dronning  Caroline  Mathilde  bort. 


261 


Den  engelske  Eskadre,  som  skulde  afhente  hende, 
bestod  af  Fregatten  „Southhanipton~  paa  30  Kanoner, 
Fregatten  ^Seaford"  samt  en  Slup  „Diede*".  Chefen 
for  Flotillen  var,  som  nævnt.  Kaptajn  Mae  Bride, 
paa  hvis  Optræden  man  kunde  se  den  almindelige 
Misstemning  i  FZngland  over  Dronning  Caroline  Ma- 
thildes Behandling. 

Samme  Dag  ovennævnte  Skibe  kom ,  bleve  de  tre 
Skibschefer  Mac  Bride,  Davis  og  Commons  præsen- 
terede for  Dronningen,  og  de  knælede,  da  de  kyssede 
hendes  Haand.  Man  begyndte  straks  paa  at  pro- 
viantere de  engelske  Skibe  med  Stude ,  Kalkuner, 
Lam ,  Høns ,  Kapuner  og  Ænder  samt  at  indlade 
Dronningens  Bagage.  Der  var  en  Mængde  Kister  og 
Gods,  hvoraf  c.  40  vare  mærkede  med  hendes 
Navnetræk. 

Da  man  fra  dansk  Side  forhandlede  med  Commo- 
dore Mac  Bride  om ,  hvorledes  Dronning  Caroline 
Mathilde  og  hendes  Følge  skulde  fordeles  paa  3 
engelske  Skibe,  ytrede  han,  at,  saafremt  Dronningen 
vilde  være  paa  hans  Skib  (Flagskibet),  saa  tog  han 
ej  mod  mere  end  Dronningen,  hendes  tvende  Hof- 
damer samt  Kammerjomfru,  og  maatte  saa  den  engelske 
Gesandt  Keith  samt  Kavalererne  Grev  Holstein  og 
Råben  gaa  om  Bord  i  et  andet  Skib.  Da  den  engelske 
Gesandt  sagde,  at  han  fra  sit  Hof  i  London  havde 
expresse  Ordre  til  at  være  paa  samme  Skib  som 
Dronningen,  svarede  Commodoren  dertil,  at  Hoffets 
Ordre  gik  ham  lidet  an,  da  han  havde  Admiralitets- 
befaling  om  at  tage  Dronningen  og  til  Nød  de  omtalte 
Fruentimmer  om  Bord,  men  ingen  flere;  hermed 
maatte  de  saa  lade  sig  nøje.  De  to  nævnte  Hofmænd 
og  Keith  maatte  gaa  om  Bord  i  Fregatten  ^Seaford", 
medens  det  øvrige  Følge  fik  Plads  paa  det  3die  Skib 
^Diede",   en  Slup  paa  10  Kanoner.     Da  E^nglænderne 

selv  havde  deres  Skibslæger,  vilde  Mac  Bride  ikke 
vide  af  at  have  nogen  dansk  Læge  med  om  Bord. 

Den  engelske  Gesandt  Sir  Keith  skulde  følge 
Dronning  Caroline  Mathilde  bort  fra  Danmark,  men 
ikke  vende  tilbage  til  sin  Plads  i  Kjøbenhavn. 

I  over  5  Maaneder  havde  Dronningens  tvungne 
Ophold  paa  Kronborg  varet.  Det  var  en  lang  Tid 
for  hende;  men  ogsaa  lang  nok  til,  at  Stemningen 
imod  hende  vendte  sig ,  inden  hun  drog  bort  for 
stedse. 

I  den  Tid,  da  Dronning  Caroline  Mathilde,  medens 
hun  var  ved  Magten,  havde  holdt  sin  Haand  over 
Struensee,  var  det  gaaet  sørgeligt  tilbage  med  den 
Yndest,  hun  straks  ved  sit  Komme  havde  vundet; 
men  allerede  inden  hun  forlod  Landet,  havde  Bitter- 
heden stærkt  givet  Plads  for  Medfølelsen,  og  samtidig 
med,  at  Kritiken  under  det  Guldbergske  Ministerium 
vendte  sig  imod  dette,  bredte  der  sig  ligesom  en  Glorie 
over  Dronning  Caroline  Mathilde.  Der  dannede  sig 
en  Legende  om  Caroline  Mathilde  som  den,  man 
højst  kunde  bebrejde  ungdommelig  Uforsigtighed,  og 
hvem  nedrige  Rænker  havde  styrtet  i  Ulykke.  Ogsaa 
Digtningen  kastede  sig  over  at  forherlige  hende.  Og 
ikke  underligt.  Aldrig  har  der  vel  i  højere  Grad 
været  formildende  Omstændigheder  ved  en  Brøde  end 
her,  hvor  hun,  halvt  som  Barn,  uden  ringeste  Støtte, 
blev  kastet  ind  i  Forhold  som  dem,  der  fandtes  ved 
Christian  VII's  Hof,  og  hvor  hun  snart  blev  stillet 
imellem  en  frastødende,  jammerlig  Ægtefælle  og  en 
Mand,  der  paa  en  Gang  var  en  ægte  Don  Juan  Natur 
og  forstod  at  omgive  sig  med  Skæret  af  at  være  en 
stor  Statsmand. 


„Da  de  engelske  Skibe  kom  til  Helsingør",  hedder 
det   i   samtidigt   Brev,    ..stod   Dronning   Caroline   Ma- 

thilde  paa  Kronborgs  Volde  vel  i  3  Timer,  men  saavel 
indvendig  som  udvendig  synlig  bedrøvet,  og  sagde 
det  ogsaa  til  dem,  bun  talte  med". 

Lørdag  Eftermiddag  Kl.  6  den  30te  Maj  kom  de 
engelske  Officerer  og  sagde,  at  alt  var  parat,  hvorfor 
Dronningen  begav  sig  ned  til  Skibsbroen.  Kavalererne 
Grev  Holstein  og  Råben  gik  foran,  dernæst  Dronningen 
med  General  Hauch  paa  den  ene  og  Sir  Keith  paa 
den  anden  Side,  og  de  unge  Frøkner  Mjøsting  og 
Hauch  bagefter.  Begge  disse  unge  Piger  saa  senere 
i  Aarenes  Løb  hver  en  Broder  i  høj  Stilling  hos 
Dronning  Caroline  Mathildes  Søn  Frederik  VL 

Da  Dronning  Caroline  Mathilde  gik  ud  af  Kron- 
borg, hilstes  hun  med  Kongesalut  saavel  fra  Fæst- 
ningen som  fra  Vagtskibet,  ligeledes  fra  Fregatten 
„Tranquebar'' ,  der  laa  paa  Reden;  ogsaa  ovre  fra 
Helsingborg  blev  der  saluteret. 

Helsingørs  Red  var  ellers  tom  den  Dag,  thi  Kom- 
mandanten paa  Kronborg  og  ligeledes  Helsingørs 
Magistrat  havde  forbudt,  at  Baade  eller  Fartøjer 
under  noget  Paaskud  maatte  opholde  sig  paa  Reden  der. 

Det  haardeste  Øjeblik  for  Dronningen  var,  da  hun 
afleverede  sit  Barn  Prinsesse  Louise  Augusta  til  General- 
inde Hauch.  Hendes  Afsked  med  Barnet  var  rørende. 
Mere  end  ti  Gange  flj^ede  hun  det  fra  sig,  og  naar 
hun  var  kommen  tre  Skridt  fra  det,  vendte  hun  sig 
om  igen  og  rev  Barnet  med  Heftighed  til  sig,  trykkede 
det  til  sit  Bryst,  jamrede  og  græd  højlydt.  Endelig 
overvandt  hun  sig  saameget,  at  hun  vinkede,  at  de 
skulde  skynde  sig  bort  med  det,  og  da  Barnet  var 
kommen  hende  af  Syne,  tørrede  hun  sine  Øjne  og 
begav  sig  med  stor  Fatning  ned  til  Broen,  hvor  den 
kgl.  danske  Chalup  laa  parat  til  at  føre  hende  om 
Bord  i  den  engelske  Fregat;  men  da  hun  kom  paa 
Broen,  saa  hun  sig  om,  og  da  hun  saa  den  engelske 
Kaptajn    Mac  Bride,    sagde   hun   til    ham:    „Giv   mig 

Deres  Haand,  Sir!',  hvorpaa  hun  rakte  ham  sin  og  steg 
ned  i  hans  Chalup,  saa  den  danske  Chahip  viste  sig 
at  være  overflødig. 

Da  Dronning  Caroline  Mathilde  betraadte  Fregatten 
„Southhamptons'  Dæk,  hejsedes  Kongeflag,  hvorpaa 
var  baade  det  danske  og  engelske  Vaaben. 

Ved  sin  Afrejse  fra  Kronborg  havde  hun  taget  den 
danske  Psalmebog  med  for  ikke  rent  at  glemme 
Sproget,  og  da  hun  tillige  ønskede  en  dansk  Bibel, 
som  dog  ikke  straks  var  at  skaff'e,  forærede  Kom- 
mandanten hende  sin. 

Under  dette  sit  sidste  Ophold  paa  Kronborg  havde 
Dronning  Caroline  Mathilde  med  sin  Diamantring 
indridset  sit  Navnetræk  paa  en  af  Slottets  Ruder. 
Denne  Rude  bevaredes  i  mange  Aar,  indtil  en  rejsende 
Englænder,  der  besaa  Slottet,  saa  Lejlighed  til  i  et 
ubevogtet  Øjeblik  med  en  Diamant  at  skære  Ruden 
ud  og  bortføre  denne  Relikvie. 

Senere  hen,  da  Dronning  Caroline  Mathildes  Søn 
Kronprins  Frederik  blev  myndig,  paalagde  han  Slots- 
forvalteren paa  Frederiksborg  at  passe  vel  paa  den 
Rude,  hans  Moder  havde  skrevet  paa,  at  det  ikke  gik 
med  den  som  med  den  paa  Kronborg. 

Lørdag  Aften  var  Dronning  Caroline  Mathilde 
gaaet  om  Bord,  men  Skibene  blev  liggende  for  Mod- 
vind til  Mandag  Morgen.  Hun  var  idetmindste  10 
Timer  paa  Dækket  om  Søndagen,  kunde  man  se  fra 
Kronborg.  Kommandanten  her  var  ked  af  denne 
Modvind,  thi  han  var  bange  for,  at  Dronningen  skulde 
blive  syg  og  forlange  at  komme  i  Land,  hvorfor  han 
udbad  sig  Forholdsregler  hos  Udenrigsminister  Osten; 
han  blev  dog  befriet  for  denne  Bekymring,  da  Vinden 
vendte  sig  og  i  nogle  Dage  førte  Dronning  Caroline 
Mathilde  til  Stade  i  Hannover,  hvor  hun  ankom  den 
5te  Juni,  og  hvor  hendes  danske  Følge  forlod  hende. 

I  Byen  Stade  blev  Dronning  Caroline  Mathilde 
modtaget  af  Gehejmeraad  Hodenhansen  og  Kammer- 
herre Biilow  paa  Kong  Georg  IITs  Vegne.  Det  var 
Meningen,  at  hun  skulde  tage  Ophold  i  Byen  Celle, 
Kongeriet  Hannovers  anden  Residensstad ,  som  ligger 
midt  i  Landet  ved  Smaafloderne  Aller  og  Fuse.  Slottet 
i  Celle  havde  tidligere  været  Opholdssted  for  de  bruns- 
vig-lyneborgske  Hertuger,  men  stod  ubeboet  i  en  lang 
Aarrække.  Nu  skulde  Dronning  Caroline  Mathilde  bo 
der.  men  det  maatte  først  istandsættes  for  at  kunne 
modtage  saa  høj  en  Gæst.  Foreløbig  opslog  Dron- 
ning Caroline  Mathilde  sin  Residens  paa  Jagtslottet  i 
Gohrde;  Rejsen  derhen  gik  over  Buxtehude ,  Winsen 
og  Dahlenburg.  Gohrde  laa  inde  i  Landet,  et  Par 
Mile  fra  Elben.  Dronning  Caroline  Mathildes  Ophold 
paa  Gohrde  Jagtslot  strakte  sig  fra  Juni  til  midt  i 
Oktober  1772;  det  gamle  Slot  i  Celle  var  da  sat  i 
Stand  til  Modtagelsen. 

Den  hannoveranske  Livlæge  Dr.  Zimmermann 
skriver  om  Dronning  Caroline  Mathilde:  „Hun  er 
meget  elskværdig  og  meget  at  beklage.  I  Gohrde  gik 
hun  hver  Dag  tre  til  fire  Timer  til  Fods  over  Stok 
og  Sten;  vore  stive  hannoveranske  Damer,  der  aldrig 
sætte  deres  Fod  paa  Jorden,  maatte  følge  med.  Man 
havde  megen  Medynk  med  dem,  men  jeg  lo,  thi  det 
var  rigtig  godt  for  deres  Helbred", 


I  Celle  var  Befolkningen  glad  ved  den  store  Ære, 
der  blev  den  til  Del ,  idet  en  Dronning  fremtidig 
skulde  have  Residens  i  deres  By.  H.  P.  Barfod  for- 
tæller i  sin  Bog„  Efter  en  Rejse",  at  Dronning  Caroline 
Mathildes  Indtog  i  Celle  fandt  Sted  den  20de  Oktober 
1772  med  glimrende  F'estligheder  fra  Byens  Side,  der 
maa  have  dannet  en  skærende  Modsætning  til  den 
hædrede    Dronnings    Sindsstemning.      Celles    Haand- 


266 


værkere  og  Borgergarden,  som  mente  det  saa  inderlig 
godt,  droge  hende  i  Møde  med  Pauker  og  Trompeter, 
som  de  sloge  bravt  paa  og  øredøvende  truttede  i  for 
at  lægge  deres  Glæde  for  Dagen;  og  en  Fjerdingvej 
udenfor  Byen  bød  Købmand  Habich  hende  Velkommen 
paa  Borgerstandens  Vegne  og  overrakte  Dronningen 
et  Digt,  trykt  paa  Atlask,  smykket  med  tre  kobber- 
stukne Vignetter  og  indbundet  i  Fløjl.  Digtet  var 
svulstigt  og  smagløst  samt  fuldt  af  fad  Smiger. 

I  Anledning  af  Festligheden  mødte  hele  Borger- 
skabet med  Silkesløjfer  paa  Brystet;  paa  Sløjfen  stod 
en  Devise  paa  Vers  af  det  Indhold:  „Enhver,  som 
ikke  har  fordærvede  Vædsker  i  sine  tyske  Aarer,  og 
i  hvem  Hjertet  endnu  slaar  paa  gammel  Vis,  sværger 
ved  Georgs  Skjold:  Leve  Caroline  Mathilde!" 

Oberst  Sprengels  Regiment  ledsagede  hende  ind  i 
Byen,  og  hendes  Karet  blev  trukken  af  6  Heste.  Ved 
Byporten  holdt  Celles  ældste  „Viermann"  Hr.  Winning 
en  Lykønskningstale  med  mange  Formaliteter,  og 
under  døvende  og  højrøstet  Musik  bevægede  Toget 
sig  Skridt  for  Skridt  til  Slottet.  Det  hedder  i  Beret- 
ningen fra  den  Tid,  at  Dronning  Caroline  Mathilde 
med  henrykkende  Ynde  besvarede  de  mange  „Saluta- 
tioner" ,  som  bragtes  hende  under  Vejs.  Udenfor 
Byens  Raadhus  havde  Magistraten  opstillet  sig,  „en 
Opmærksomhed,  som  i  høj  Grad  syntes  at  behage 
Dronningen",  staar  der  i  Beretningen. 

Staden  Celles  Kommandant,  Prins  Ernst  af  Meklen- 
borg,  modtog  Dronningen  paa  Slottet  og  overleverede 
hende  den  anden  Etage,  som  var  sat  i  Stand  til  Brug 
for  hende  og  hendes  Hofholdning. 

Klokken  var  bleven  fem,  da  Slottet  blev  naaet. 
Vejret  havde  været  smukt  og  mildt.  Første  Gang 
Dronning  Caroline  Mathilde  betraadte  disse  sine  egne 
Gemakker  i  sin  ny  Bolig,  har  hun  set  den  nedgaaende 
Sols  sidste   Straaler  spille   over   de   brune   Trætoppe. 

Klokken  7  var  hele  Celle  By  illumineret,  og  i  lo 
Timer,  fra  Klokken  8  til  10,  kørte  Dronning  Caroline 
Mathilde  om  i  Gaderne  for,  som  der  staar,  „at  glæde 
sig"  ved  Stadsen.  Husene  vare  pyntede  med  Blomster 
og  Guirlander  samt  Vers  og  Billeder  i  Transparent. 
Gehejmeraad  Schleppegrells  Gaard  paa  Torvet  var 
den  artigste  at  se  paa. 

En  Mængde  opstyltede  og  idéløse  Rim  vare  an- 
bragte i  Transparent  og  Udsmykning  hist  og  her. 
Alle  Rim  vare  godt  mente,  og  om  end  ubehjælpsomme, 
kom  de  fra  et  ærligt  Hjerte.  I  et  Bagstræde  havde 
en  Skomager  over  sin  lille  Bod  lavet  et  Transparent, 
hvorpaa  naivt  stod: 

„Ein  .leder  lasze  micli  in  Ruli: 
ich  mache  fiir  Mathilden  Schuh!" 

Om  Dronningen  fulgte  den  skjulte  Opfordring  og 
valgte  ham  til  sin  Hofskoflikker,  melder  de  historiske 
Beretninger  ikke  noget  om. 

Efter  sin  Hjemkomst  fra  Køreturen  for  at  se  paa 
Illuminationen  holdt  Dronning  Caroline  Mathilde 
aabent  Taffel  paa  Slottet,  var  mild  og  nedladende 
mod  alle,  en  Venlighed,  der  blev  hendes  Særkende 
til  det  sidste. 

Nu,  da  Magten  og  Glansen  var  borte,  men  der  var 
bleven  Fred  om  hende,  arbejdede  den  milde,  bløde 
Bund  i  hendes  Natur  sig  frem,  og  med  et  fromt, 
gudhengivent  Sind  tilbragte  hun  her  i  Celle  de  faa 
Aar,  hun  levede.  Velsignelser  fulgte  hendes  Fjed, 
og  det  var  ikke  lejede  eller  beregnende  Hykleres 
Tak,  men  varme,  rørte  Hjerters  Paaskønnelse  af  den 
milde  Dronning,  for  hvem  hver  Dag  var  en  Opfor- 
dring til  at  øve  Kærlighed  i  Ord  og  Gerning  mod 
dem,  der  lede  Nød,  vare  fatttige  og  syge.  Hun  vidste, 
hvad  Sorg  var,  og  hun  mildnede  sin  egen  ved  at 
lindre    de    andres.     Og    som    hun    saaede    Kærlighed 

omkring  sig,  høstede  hun  Kærlighed.  Det  sporedes' 
saalænge  hun  levede,  ved  den  almindelige  Opfattelse 
af  hende  og  ved  den  almene  Velvilje  og  Taknemlig- 
hed overfor  hende.  Det  klang  igennem  Bønnerne 
ved  hendes  Sygeleje  senere,  det  hørtes  endnu  lyde- 
ligere, da  hun  var  død,  kun  altfor  tidligt.  Det  var 
ikke  Dronningen  paa  Slottet,  det  var  Kvinden  med 
det  ømme,  hjertelige  Væsen,  man  savnede  saa  haardt, 
og  Dronning  Caroline  Mathildes  Navn  er  i  velsignet 
Erindring  gaaet  fra  Slægt  til  Slægt  i  Celle  By. 

I  de  Aar,  Dronning  Caroline  Mathilde  tilbragte  i 
Celle,  indtil  Døden  bortrev  hende  i  en  Alder  af  knap 
24  Aar,  vandt  hun  alles  Hjerter  ved  sin  tragiske 
Skæbne,  der  dog  ikke  synes  at  have  røvet  hende 
Livsglæden,  hendes  store  personlige  Elskværdighed 
og  ligefremme  Væsen.  Herom  vidner  ikke  mindst 
den  lille  Kreds  af  trofaste,  der  udgjorde  hendes  Hof- 
stat, hvoraf  flere  i  pietetsfuld  Kærlighed  til  hendes 
Minde  endog  endte  deres  Dage  i  den  By,  der  gemmer 
hendes  Støv.  Blandt  disse  skal  nævnes  hendes  tid- 
ligere Overhofmesterinde  Louise  v.  Plessen,  født  Ber- 
kentin,  som  tidligere  er  omtalt. 

Under  Dronning  Caroline  Mathildes  Landflygtighed 
fungerede  Baronesse  Catharine  Charlotte  Ompteda, 
født  von  der  Horst,  som  Overhofmesterinde,  og  Frøken 
Charlotte  Amalie  Schack  var  Hofdame,  —  hun  afgik 
først  ved  Døden  1814  i  Celle.  Mærkelig  nok  kaldte 
Frøken  Schack ,  naar  hun  talte  om  Struensee ,  ham 
„den  salig  Greve". 

Ovennævnte  Fru  v.  Plessen  samlede,  saalænge  hun 
levede,  Dronning  Caroline  Mathildes  trofaste  om  sig  i 
sit  store,  pragtfuldt  monterede  Hus  med  den  prægtige 
Have.  Man  talte  om  Dronningen  som  om  en  Helgen. 
Paa  Dronningens  Navnedag  illuminerede  Fru  v.  Plessen 
Hus  og  Have  med  Tusinder  af  Lys  og  kulørte  Lamper, 

og  alle  Beboerne  i  Celle  indfandt  sig  der  for  at  nyde 
det  pragtfulde  Skue. 

Af  Dronning  Caroline  Mathildes  Omgivelser  i  Celle 
kan  endvidere  nævnes  Overhofniester  Conrad  Ditlev 
Reventlow  og  Frue ,  født  Klinkowstrøni ,  som  begge 
vare  hende  overordentlig  hengivne,  og  som  værnede 
om  hendes  Grav  til  deres  Død. 

Endvidere  var  der  ved  Hoffet  der  Gehejmeraad 
Krohne,  der  spredte  et  Skrift  ud  til  alle  Verdens 
Hjørner,  i  hvilket  han  spaaede  Dronning  Caroline 
Mathildes  Genophøjelse  paa  den  danske  Trone  og 
forudsagde  hendes  Sejr  over  alle  hendes  Fjender  og 
Bagtalere. 

Blandt  Dronning  Caroline  Mathildes  Beundrere  fra 
hendes  Tid  i  Celle  maa  ogsaa  nævnes  den  mj'steriøse, 
mangesidige  Hertug  af  Cavallo,  som  baade  var  Medikus, 
Filosof,  Botaniker,  Chemiker,  Pharmaceut  og  Poet. 
Hans  Følelser  for  Dronning  Caroline  Mathilde  var  af 
en  ideel  Natur.  Han  var  hidlokket  til  Celle  af  Le- 
genden om  Dronningens  Skønhed,  Uskyldighed  og 
Ulykke,  og  kaarede  sig  til  hendes  Ridder,  og  han 
vilde  duellere  med  enhver,  som  talte  ondt  om  hende, 
der  for  ham  var  Idealet  af  alle  Kvinder  paa  Jorden. 
Don  Cavallo  omgikkes  med  Planer  om  at  oprette 
hende  et  kostbart  Mindesmærke,  som  dog  ej  lykkedes 
for  ham;  —  han  opholdt  sig  i  Celle  til  sin  Død  1805. 


En  engelsk  Rejsende  John  Moores,  som  var  i 
Celle  under  Dronning  Caroline  Mathildes  Ophold  der, 
skriver:  „I  de  faa  Dage  jeg  tilbragte  i  Celle,  var  jeg 
næsten  udelukkende  ved  Hove.  Dronning  Caroline 
Mathildes  Hofdamer  og  Kavalerer  samt  øvrige  Hof- 
funktionærer have  et  meget  tiltalende  Væsen  og  vise 
overfor  deres  ulykkelige  Herskerinde  den  mest  uskrøm- 
tede Hengivenhed  og  Ærbødighed.    Dronning  Caroline 

Mathildes  Ungdom,  behagelige  Ydre  og  elskelige  Væsen 
har  vundet  hende  alles  Hjerter  i  dette  Land.  Skønt 
Dronningen  var  fuldkommen  sund  og  rask  og  tilsyne- 
ladende i  udmærket  Humør,  var  jeg  overbevist  om, 
at  hendes  Lystighed  var  paatagen,  og  at  det  kostede 
hende  stor  Anstrengelse  at  bevare  Skinnet.  Derfor 
var  jeg  i  al  den  Tid,  jeg  opholdt  mig  i  Celle,  opfyldt 
af  Vemod  over  Dronningens  Skæbne. 

..Dronningens  største  Trøst  er  hendes  Søster  Hertug- 
inde Augusta,  gift  med  Hertug  Ferdinand  af  Brunsvig, 
der  boer  paa  Annettenruhe  ved  Brunsvig.  Naar  Hertug- 
inde Augusta  opholder  sig  i  Celle,  er  Dronning  Caroline 
Mathildes  Aasyn  præget  af  Tilfredshed  og  Sindsro; 
men  saasnart  hun  rejser  bort,  bliver  Dronningen, 
efter  hvad  man  fortalte  os,  atter  et  Bytte  for  Tung- 
sindighed og  Forstemthed.  Hertuginde  Augusta  søger 
at  hindre  dette  og  ofrer  sin  Søster  al  den  Tid,  hun 
kan  levne  fra  de  Pligter,  hun  skylder  sin  Ægtefælle 
og  Børn. 

„I  Modsætning  til  saa  mange,  der  afbryde  For- 
bindelser, som  ikke  mere  yde  Fordel,  har  denne  ud- 
mærkede Fyrstinde  endog  vist  sin  Søster  større  Hen- 
givenhed, efterat  denne  kom  i  Ulykke,  end  da  Dron- 
ningen stod  paa  sin  Lykkes  Tinden 

Samme  Hertuginde  Augusta  overlevede  sin  Søster 
Dronning  Caroline  Mathilde  i  mange  Aar,  idet  hun 
først  døde  i  Aaret  1813,  76  Aar  gammel. 


Det  kan  have  sin  Interesse  at  faa  at  vide,  hvorledes 
Dronning  Caroline  Mathilde  anvendte  sin  Dag,  efterat 
hun  var  bleven  installeret  i  sin  fremtidige  Bolig 
paa  det  gamle  Slot  i  Celle.  Og  vi  ere  i  det  heldige 
Tilfælde  at  have  et  egenhændigt  Brev  fra  Dronningen 
til  hendes  Søster,  ovennævnte  Hertuginde  Augusta  af 
Brunsvig,  som  Svar  paa  et  Brev,  denne  havde  skrevet 

for  at  faa  at  vide,  hvorledes  Søsteren   fandt  sig  i  de 
nye  Forhold. 

Dronning  Caroline  Mathilde  skriver  den  27de  Ok- 
tober 1772: 

^Kære  Søster! 

Jeg  takker  Himlen  for,  at  den  har  lært  mig  Mod- 
tagelighed for  smaa  Ting  og  ligeledes  lært  mig  Blænd- 
værket af  Verdens  Pomp  og  Forfængelighed.  Tro 
mig,  naar  jeg  siger,  at  jeg  ikke  ønsker  paany  at  blive 
en  kronet  Dronning.  Om  jeg  blot  havde  mine  kære 
Bfi^rn  hos  mig,  skulde  jeg  tro,  at  for  saa  vidt  der 
gives  en  større  Lyksalighed ,  maatte  den  bestaa  i  at 
være  forenede  med  dem;  men  den  Højeste  har  be- 
sluttet, at  min  Erindrings  Fred  bestandig  skal  forstyrres 
ved  denne  unaturlige  Skilsmisse.  Du  er  en  øm  Moder, 
og  jeg  appellerer  til  din  egen  Ømhed. 

Du  ønsker  at  vide,  hvorledes  jeg  fordriver  Tiden 
i  denne  Residens.  Jeg  staar  op  Kl.  7  eller  8.  Jeg 
spadserer  i  Haven,  saafremt  Vejret  er  godt  dertil;  jeg 
giver  Gartneren  mine  Ordrer  og  ser  paa,  hvorledes 
hans  Folk  arbejde;  vender  derpaa  tilbage  for  at  spise 
Frokost.  Mellem  10  og  11  klæder  jeg  mig  paa. 
Klokken  12  har  jeg  min  lille  Cirkel.  Klokken  1 
vender  jeg  tilbage  til  mit  Kabinet,  læser  eller  prome- 
nerer til  Middag,  gaar  derpaa  paany  en  lille  Tur  med 
min  Opvartning,  drikker  The,  spiller  Klaver,  stundom 
et  lille  Parti  Quadrille,  førend  Soupéen  og  gaar  til 
Sengs  Klokken  12. 

Hver  Mandag  modtager  jeg  Ansøgninger  fra  Per- 
soner, som,  naar  de  ere  værdige,  blive  hjulpne,  saa 
godt  jeg  formaar. 

Jeg  gaar  to  Gange  i  Kirke  hver  Søndag,  og  paa 
denne  Vis  forløber  Ugen  i  en  regelbunden  Afveksling 
af  fornuftig  Sysselsættelse,  fornøjelig  og  lærerig  Læs- 
ning, musikalsk  Underholdning,  Promenader  og  lidt 
Broderi. 

Jeg  sér  lykkelige  Mennesker  omkring  mig ,  og  de 
kappes  med  hverandre  om  at  vise  deres  Iver  og  Hen- 
givenhed for  min  Person'-.  —  —  — 

Man  har  fra  den  Tid  en  rørende   lille  Fortælling. 

En  af  Dronningens  Hofdamer  kom  en  Dag  paa 
en  usædvanlig  Tid  ind  i  hendes  Kabinet,  hørte  hende 
tale  og  fandt  hende  dog  alene,  badet  i  Taarer.  Dron- 
ning Caroline  Mathilde  mærkede  Hofdamens  For- 
undring, kaldte  hende  til  sig  og  sagde:  „Ved  De, 
hvem  jeg  talte  med?  Med  det  lille  Væsen  dér",  og 
hun  tog  Kronprins  Frederiks  Portræt  frem,  som  kbrt 
i  Forvejen  var  sendt  hende  fra  Danmark. 

En  Afdeling  af  Slotshaven  i  Celle  kaldes  den 
franske  Have;  den  er  anlagt  af  Franskmanden  Daheron. 
Her  var  Dronning  Caroline  Mathildes  Yndlings- 
opholdsted,  og  her  gik  hun  sine  fleste  Spadsereture. 
Fredagen  den  5te  Maj  1775  besøgte  Dronningen  sidste 
Gang  denne  franske  Have;  hun  glædede  sig  ved  den 
spirende  Vaartid,  og  fem  Dage  senere  laa  hun  Lig 
paa  Slottet,  bortrevet  af  en  hidsig  Sygdom.  Det  var, 
som  om  hun  havde  en  Forudfølelse  af  sin  tidlige 
Død,  thi  kort  efter  hendes  Ankomst  til  Celle  havde 
hun  en  Dag  villet  se  Gravhvælvingen  under  Kirken, 
idet  hun  sagde:  „Jeg  vil  dog  se  det  Sted,  hvor  jeg 
vel  kommer  til  at  hvile". 

Pastor  Lehzen  i  Celle,  Dronning  Caroline  Mathildes 
hengivne  og  trofaste  Sjælesørger,  har  i  et  Brev  til 
en  Ven  i  England  straks  efter  Dronningens  Død, 
medens  hans  Sorg  endnu  var  nj',  berettet  nærmere  om 
hendes  Sygdom  og  Død ,  og  tør  Beretningen  derfor 
anses  for  sikker  og  paalidelig.  Det  hedder  deri :  „I 
Celle  var  udbrudt  en  Frislingepidemi;  den  yngste  af 
Dronningens  Pager  blev  angrebet  deraf  og  døde". 

I  Celles  Kirkebog  staar  der  under  29de  April  1775 : 
„Døde  af  Feber  den  ædle  og  velbyrdige  Hr.  Heinrich 

Wilhelni  von  Gustadt,  Page  hos  Hds.  Majestæt  Dron- 
ning Caroline  Mathilde'-. 

Otte  Dage  senere  ringede  Gravklokkerne  for  hende 
selv.  Hun  fik  sin  Helsot  ved  at  tilse  og  trøste  den 
syge  Page,  hvem  hun  satte  megen  Pris  paa.  Døds- 
faldet gjorde  et  stærkt  Indtryk  paa  Dronning  Caroline 
Mathilde;  thi  den  afdøde  var  meget  yndet  af  alle, 
ogsaa  af  hende,  og  hun  ønskede  at  se  Liget,  inden 
det  førtes  bort.  Hun  havde  rimeligvis  aldrig  forhen 
set  et  Lig;  idetniindste  greb  Synet  hende  saa  voldsomt, 
at  hun  kun  med  Anstrengelse  nærmede  sig  Kisten  og 
maatte  understøttes  af  de  Damer,  der  fulgte  hende, 
da  hun  vendte  tilbage  derfra.  Besøget  i  Ligstuen 
havde  indvirket  heftigt  paa  hende;  omtrent  en  Timestid 
tilbragte  hun  i  Graad  i  sit  Kabinet,  før  hun  lod  sig 
se  mellem  de  andre.  Næste  Dag,  den  3die  Maj,  ytrede 
hun  til  flere,  at  hun  havde  ikke  været  vel  og  blandt 
andet  ikke  havde  kunnet  sove  den  hele  Nat  for 
Billedet  af  den  afdøde,  som  hele  Tiden  havde  .staaet 
hende  for  Øje.  Hun  følte  sig  ilde,  men  spadserede 
alligevel  daglig  i  den  franske  Have  baade  denne  Dag 
og  de  to  følgende  Dage;  hun  blev  dog  let  træt,  følte 
sig  afkræftet,  sad  mest  paa  Bænkene  i  Haven,  og  da 
hun  kom  hjem  var  det  hende  besværligt  at  stige  op 
ad  Trapperne.  Hun  gjorde  dog  Vold  paa  sig  selv  for 
at  synes  oprømt.  Fredag  den  5te  Maj  henimod 
Middag  klagede  hun  over  Kuldegysninger  og  Halspine, 
men  satte  sig  dog  til  Bords  med  sine  Omgivelser 
uden  imidlertid  at  nyde  det  mindste.  Om  Aftenen 
samledes  som  sædvanligt  hendes  Hofkreds;  fra  Byen 
var  ingen  indbudt  paa  Grund  af  Upasseligheden.  Man 
kunde  se,  at  hun  var  syg  og  Dr.  Leyser,  hendes  Liv- 
læge, hidkaldtes;  hun  var  da  endnu  oven  Senge.  Da 
Lægen  gik  med  hende  ind  i  hendes  Kabinet,  følte 
Pulsen  og  spurgte,  hvordan  hun  havde  det,  greb  hun 
hans   Haand    og   sagde    stille   med   inderlig  Betoning: 

„Denne  Gang  dør  jeg,  Leyser!"  Lægen  søgte  efter 
Evne  at  forjage  disse  Dødstanker  og  forlod  hende 
lidt  efter  uden  straks  at  beordre  hende  i  Seng.  Dron- 
ning Caroline  Mathilde  gik  da  tilbage  til  sin  Hofkreds, 
dvælede  der  et  Par  Øjeblikke,  maatte  gaa  sin  Vej, 
men  vendte  endnu  et  Par  Gange  tilbage,  som  om 
hun  kun  med  Selvovervindelse  kunde  forlade  de 
Venner,  hun  der  bød  Farvel,  og  forføjede  sig  saa  til 
Sengs.  Om  Søndagen  forværredes  Dronningens  Til- 
stand, og  Dr.  Leyser  ønskede  derfor,  at  den  bekendte 
Livlæge  Dr.  Zimmermann  fra  Hannover  maatte  blive 
tilkaldt  for  at  der  kunde  være  to  Læger  overfor  Syg- 
dommen. En  Stafet  blev  sendt  af  Sted  til  Hannover 
og  den  kgl.  hannoveranske  Livlæge  Zimmermann 
kom  straks. 

Denne  berømte  Læge  Dr.  J,  G.  Zimmermann  i 
Hannover,  der  senere  behandlede  Kong  Frederik  den 
Store  af  Preussen  paa  Dødslejet,  skriver  den  28de 
Juni  1773:  „I  denne  Maaned  blev  det  besluttet  ved 
Hoffet  i  Kjøbenhavn  at  kalde  mig  derhen  for  at  tage 
Sæde  i  et  Concilium  medicum  for  Kong  Christian  VII 
af  Danmark.  Men  min  Kaldelse  didhen  paafulgte  dog 
ikke,  hvad  der  ikke  undrer  mig,  thi  for  det  første 
maatte  jeg  have  indhentet  Tilladelse  i  London,  og  for 
det  andet  kunde  jeg  paa  Gennemrejsen  her  fra  Han- 
nover ikke  have  undgaaet  at  indfinde  mig  hos  Dron- 
ning Caroline  Mathilde  i  Celle,  og  dette  sidste  havde 
man  antagelig  i  Danmark  været  bange  for".  To  Aar 
senere  skriver  han:  „Den  10de  Maj  stod  jeg  ved 
Dronningen  af  Danmarks  Dødsleje  i  Celle.  Hun 
bukkede  under  efter  seks  Dages  Sygdom.  Hun  gik 
Døden  i  Møde  med  største  Fatning". 


Det  var  dog  egentlig  først  Tirsdag  Morgen  den  9de 
Maj,  at  Dronningens  Sygdom  blev  absolut  betænkelig, 

og  samme  Dag  sendte  hun  Bud  efter  Pastor  Lehzen, 
men  lod  ham  tillige  sige,  at  hun  selv  ikke  kunde 
tale  meget,  da  Smerterne  i  Halsen  vare  for  stærke. 
..De  havde  nok  ikke  ventet  at  finde  mig  saa  syg, 
som  jeg  er",  var  Dronningens  Hilsen  til  ham,  da  han 
kom.  Præsten  underholdt  sig  længe  med  hende  om 
religiøse  Anliggender,  han  udviklede  Davids  Psalme 
68,  V.  21  sluttede  med  Efeserbrevets  Kap.  3,  V.  20  og 
sang  dernæst  en  af  Gellerts  aandelige  Sange  for  hende. 

Efter  Præstens  Bortgang  sagde  Dronningen  til  sine 
Hofdamer:  „Nu  dør  jeg  ganske  vist",  og  da  man 
imødegik  en  saadan  Tanke,  ytrede  hun:  „Jo!  jeg 
føler  det.  Pastor  Lehzen  har  forberedt  mig  paa 
Døden;  han  har  ogsaa  lovet  at  komme  igen". 

I  Mellemtiden  havde  Dronningen  ladet  sig  forelæse 
Gellerts  Digte  om  Taalmodighed,  Aarvaagenhed  og 
især  hendes  Yndlingssang  „Liebe  den  Feind". 

„Nie  will  ich  dem  zu  schaden  suchen, 

Der  mir  zu  schaden  sucht. 

Nie  will  ich  meinem  Feinde  fluchen, 

Wenn  er  ans  Hasz  mir  flucht. 

Mit  Gutem  will  ich  ihn  begegnen, 

Nicht  drohen,  wenn  er  droht. 

Wenn  er  mich  schilt,  will  ich  ihn  segnen. 

Dies  ist  des  Herrn  Gebot". 


Pastor  Lehzen  kom  igen  om  Eftermiddagen  og 
talte  med  Dronningen  om  hendes  Tro  og  Evigheden, 
Om  Aftenen  var  hun  igen  daarligere,  men  Smerterne 
fortog  sig  senere  noget,  saa  man  næste  Dag,  om 
Onsdagen,  paany  fattede  Haab  om  Bedring,  idet 
Dronningen  følte  sig  let  og  var  vel  til  Mode,  og  hun 
hørte  med  Bevægelse,  hvorledes  man  selv  i  Jøde- 
synagogen i  Celle  havde  bedt  for  hendes  Helbredelse. 
Da   Pa.stor    Lehzen    kom ,    rakte   hun   ham    Haanden, 

trak  derpaa  sin  Handske  af  og  ytrede  med  Tilfreds- 
hed:  „Mine  Frislinger  ser  godt  ud". 

Med  inderlig  Andagt  fulgte  hun  sin  Sjælesørgers 
Udvikling  af  den  christelige  Tillid,  og  hun  bekendte: 
„Hvor  forladte  vilde  vi  ikke  være,  havde  vi  ikke  den 
Trøst  og  det  Haab,  som  Christi  Forløsning  giver  vore 
Sjæle '. 

Noget  efter  at  Præsten  var  gaaet  og  kommen  til 
sit  Hjem,  kom  der  Bud  til  ham  paany  for  at  meddele 
ham ,  at  Dronningens  Tilstand  havde  forværret  sig 
meget.  Den  sidste  Time  nærmede  sig.  Hendes  Mæle 
var  tungt,  Præsten  maatte  bøje  sit  Øre  ned  mod 
hendes  Mund  for  at  høre  Ordene,  hun  hviskede  til 
ham.  I  sin  Bøn  bad  Præsten  ogsaa  for  hendes 
Børn;  hun  fæstede  Blikket  paa  ham,  gjorde  ligesom 
Anstrengelse  for  at  tale;  Tungen  stred  stærkt  imod, 
dog  hviskede  hun  sagte  sine  Børns  Navne.  Døds- 
kampen formildedes  og  gik  over  i  en  slumrende  Til- 
stand; Brystet  bevægede  sig  stærkere,  Aandedrættet 
blev  tydeligere,  dog  uden  Rallen,  uden  Kamp,  —  let 
og  mildt  bøjede  hun  sit  Hoved,  og  da  Uhret  viste  ti 
Minutter  over  elleve  om  Aftenen,  drog  Dronning 
Caroline  Mathilde  det  sidste  Suk  saa  stille  og  saa 
umærkeligt,  at  Pastor  Lehzen,  der  stod  nærmest  ved 
hendes  Hovedgjærde,  var  den  eneste  af  de  tilstede- 
værende, som  mærkede  Overgangen  fra  Liv  til  Død, 
fra  Strid  til  Fred.     Det  var  den  10de  Maj  1775. 

Sørgebudskabet  udbredte  sig  hurtig  gennem  Slottet 
og  Byen ;  det  traf  ingen  ligegyldig ,  mange  vare  dybt 
rystede,  og  Vemod  greb  de  fleste.  Der  var  fælles 
Savn  og  fælles  Sorg  i  Celle. 


Ovennævnte  kgl.  Livlæge  Dr.  Zimmermann  beretter, 
at  Dronning  Caroline  Mathildes  Ansigtstræk  saavel  i 
Dødsstunden  som  da  hun  laa  Lig,  bar  Præg  af  den 
dybeste  Fred. 


'JLi  t 


Om  Aarsagen  til  Dronning  Caroline  Mathildes  Død 
udtalte  hendes  Datter  Hertuginde  Louise  Augusta  af 
Augustenhorg,  der  i  Aaret  1790  besøgte  sin  Moders 
Grav,  og  da  opholdt  sig  i  Fru  v.  Plessens  Hus, 
følgende:  ..Min  Moder  fik  sin  Død  deraf,  at  hun,  som 
aldrig  havde  set  et  Lig,  trods  alle  Forestillinger  fra 
hendes  Omgivelsers  Side  vilde  se  en  af  hendes  Pager, 
som  var  død  af  Frisling,  og  hentede  sig  selv  Smitten'. 

Som  vi  ovenfor  have  omtalt,  havde  Dronning 
Caroline  Mathilde  flere  Gange  og  endnu  faa  Uger  før 
sin  Død  Besøg  af  sin  eneste  dalevende  Søster  Prin- 
sesse Augusta ,  gift  med  Carl.  Vilh.  Ferdinand  af 
Brunsvig,  som  den  14de  Oktober  1806  blev  saaret  i 
Slaget  ved  Auerstedt  og  døde  af  sine  Saar  i  Ottensee 
ved  Altona  den  10de  Novbr.  samme  Aar.  Ovennævnte 
Hertug  Ferdinand  var  en  Brodersøn  af  Dronning 
Juliane  Marie. 


Dronning  Caroline  Mathilde  blev  3  Dage  efter  sin 
Død  begravet  i  den  fyrstelige  Begravelse  i  Celle; 
Lørdag  Midnat  den  13de  Maj  1775  kørte  en  af  seks 
.sortklædte  Heste  trukken  Ligvogn  langtsomt  ud  af 
Celle  Slotsgaard;  den  bevægede  sig  ned  forbi  den 
franske  Have,  hendes  Yndlingsplet,  og  standsede  ved 
Hovedkirkens  Dør.  En  brun  Kiste  løftedes  af  og 
bares  af  6  Mænd  af  Hofetaten  gennem  de  tavse  og 
tætte  Rækker  af  deltagende  Tilskuere;  og  der  var 
Sorg  og  Graad.  I  Nattens  Stilhed  blev  Kisten  bisat  i 
den  fyrstelige  Familiebegravelse  under  Korgulvet,  lige 
til  Venstre  ved  Trappenedgangen.  Knap  24  Aar 
gammel  stedtes  Dronningen  nu  til  Hvile  hos  sine 
Forfædre,  fjernt  fra  sit  Fødeland  og  fra  den  forladte, 
ledige  Dronningtrone  i  Danmark. 

Dronning  Caroline  Mathildes  Kiste  er  af  brunt, 
blankt  Mahognitræ.    Den  har  tre  blanke  Broncehanke 

paa  hver  Side.  Den  danske  Sølvdronningekrone,  der 
smykker  Kistens  Hovedende,  er  massiv  og  stærkt  for- 
gyldt; den  hviler  paa  en  Sølvpude  med  svære  for- 
gyldte Kvaster.  Om  Sølvpuden  slynger  sig  en  yppig, 
pragtfuld  Rosenkrands  af  sølvforgyldt  Arbejde. 
En  Sølvplade  med  en  latinsk  Indskrift  melder: 

Herunder  hviler 
Støvet  af 

Caroline  Mathilde 

Prinsesse  af  Storbritannien 
og  Brunsvig  Lj'neborg 

Danmark  og  Norges  Dronning. 
Født  den  22de  Juli  1751 
Død  den  10de  Mai  1775. 


1  Fyrstebegravelsen  i  Celle  kom  Dronning  Caroline 
Mathilde  til  at  hvile  Side  om  Side  med  en  ligeledes 
ulykkelig  Fyrstinde,  Prinsesse  Sophie  Dorothea  af 
Ahlden.  Denne  var  Oldemoder  paa  fædrene  Side  til 
Dronning  Caroline  Mathilde,  og  i  en  paafaldende 
Grad  ligne  deres  Skæbner  hinanden,  idet  de  begge 
bleve  tidlig  gifte,  begge  fik  daarlige  og  slette  Mænd, 
begge  havde  en  Tilbeder,  som  fik  en  voldsom  Død, 
begge  fødte  to  Børn  —  en  Søn  og  en  Datter  — ,  begge 
bleve  forviste  fra  deres  Hoffer,  og  begge  døde  før 
deres  fraskilte  Ægtemænd*). 

*)  Ovennævnte   Prinsesse   Sophie   Dorothea   af  Ahldens   nærmere 
Historie  er  følgende : 

Prinsesse  Sophie  Dorothea  var  født  den  13de  September 
1666  og  ægtede  16  Aar  gammel  Kurfyrst  Georg  Ludvig,  der  senere 
i  Aaret  1714  besteg  Englands  Trone  under  Navn  af  Kong  Georg 
den  Første.  Dronningekronen  kom  dog  ikke  til  at  smj'kke 
Sophie  Dorotheas  Hoved,  thi  da  Georg  steg  op  paa  Englands 
Trone,  sad  hun  paa  20de  Aar  i  en  streng  og  haard  Forvisning. 
Hermed  hang  det   saaledes  sammen.     Kurfjrst  Georg   førte   et 

Paa  Frederiksborg  Slot  fandtes,  som  tidligere  om- 
talt, før  Branden  1859  en  Rude,  hvorpaa  Dronning 
Caroline  Mathilde  med  en  Diamantring  havde  ind- 
ridset sin  bekendte  Uskyldsbøn,  da  Ulykkens  Anelse 
dæmrede  for  hende.  I  sit  lukkede  Pulpitur  i  Celles 
Slotskapel  har  hun,  ligeledes  med  en  Diamant,  ind- 
ridset følgende  fromme  Hjertets  Udtalelse  paa  en,  nu 
paa  tværs  bristet,  Rude: 


vildt,  forargeligt  Liv  og  tilsidesatte  siii  Hustru  føleligt.  Under 
disse  ulykkelige  Forhold  kom  Grev  Philip  Christoffer  von 
Konigsniark.  —  en  Broder  til  den  bekendte  Grevinde  Aurora 
v.  Konigsniark.  til  Hannover.  Han  var  dristig,  hensynsløs  og 
paatrængende  og  opnaaede  at  faa  Indpas  ved  det  lille  Hof. 
Prinsesse  Sophie  Dorotheas  Vanskæbne  greb  ham.  han  fattede 
Tilbøjelighed  for  hende,  man  mente  endog,  at  han  vilde  be- 
væge hende  til  Flugt.  Pludselig  forevandt  Konigsmark.  ingen 
vidste  hvorledes;  der  blev  sagt.  at  Kurfyrsten  havde  lejet 
Snigmordere  til  at  dræbe  ham.  Det  skete  i  Juli  1694.  Grev 
Konigsmark  var  en  Aften  sent  kommet  fra  Prinsesse  Sophie 
Dorotheas  Værelser;  i  Korridoren  blev  han  overfaldet  og 
maatte  lade  sit  Liv .  idet  han  blev  stødt  ned  med  en  Dolk. 
Prinsessen  blev  fængslet,  men  den  hemmelige  Undersøgelse 
bragte  ingen  Beviser  til  Veje  imod  hende.  Selv  nægtede  hun 
enhver  Brøde,  saa  man  tror  at  have  fundet  Tragediens  og 
Intrigens  Drivhjul  i  en  Hofdame  Grevinde  Piaten,  hvis  Kærlig- 
hed Konigsmark  havde  afvist,  og  hvis  Skinsj'ge  nu  krævede 
en  blodig  Hævn.  .Med  Konigsmark  faldt  Prinsesse  Sophie 
Dorothea;  Kurfyrst  Georg  lod  sig  skille  ved  hende;  hun  var 
dengang  28  Aar  og  havde  født  ham  en  Søn  og  en  Datter.  Hun 
blev  fol'^■ist  til  Slottet  Aiilden  i  Hannover  og  tilbragte  her  32 
lange  Aar,  fuldstændig  forskudt  af  Kong  Georg  og  hans  Hof. 
der  steg  i  Glans,  alt  som  hun  ældedes.  Kurfyrsten  giftede  sig 
ikke  igen.  men  levede  aabenhst  med  forekellige  Friller  til 
Forargelse  for  begge  sine  Folk  ved  Themsen  og  ved  KIben. 
Prinsesse  Sophie  Dorothea  døde  13de  Novbr.  172(),  -  et  godt 
halvt  Aar  før  hendes  fraskilte  Ægteherre.  Dronning  Caroline 
Mathilde  var  en  Søns  Sønnedatter  af  ovennævnte  Prinse.sse  af 
Ahlden.  Nu  hvile  de  begge  som  .sagt  i  samme  Gravhvælving 
i  Celle. 

„Die  gottesfurcht  ist 
zur  allen  Dingen  iiutz, 
und  hat  die  ferheiszung 
Dieses  und  des  zukunfti- 
-gen  lebens". 


Dronning  Caroline  Mathildes  Ejendele  ere,  —  som 
vi  straks  komme  til  at  omtale,  —  hensynsløst  spredte 
mellem  fremmede  Hænder;  men  noget  af  hendes 
indre  Liv  er  her  bevaret  i  ovennævnte  Linier.  Hvem 
kan  læse  dette  Sjælens  stille  Suk,  denne  Trøst  for 
det  bøjede  og  lidende  Hjerte,  naar  hun  samlede  sig  i 
Stilhed  med  sin  Gud  og  talte  med  sig  selv  og  de 
unge  Aars  smertelige  Skuffelser,  —  hvem  kan  læse 
det  uden  at  føle  sig  grebet  derved?  Et  helt  Livs 
Følelser  og  Tildragelser  ligger  imellem  den  Tid  paa 
Frederiksborg  og  den  i  Celle,  i  Kirkestolens  Ensom- 
hed, da  hun  opgjorde  sin  Regning  med  den  lunefulde 
Lykke,  hvis  Guld  og  Glans  havde  skuffet  hende  saa 
bittert ,  og  nu ,  vel  roligere  end  paa  Frederiksborg 
Slot,  støttede  sig  til  det,  som  aldrig  svigter.  Guds 
aabenbarede  Ord. 

Næppe  staar  nogen  overfor  de  simple  Linier, 
hun  ridsede  paa  Ruden  i  Celle,  uden  at  han  røres 
ved  Billedet  af  hende,  der  forhaanet  og  forskudt, 
berøvet  Land  og  Børn,  Ære  og  Lykke,  dæmper  sine 
Ungdoms  Længsler,  sine  Savn  og  Suk  med  Forvis- 
ningen om,  at,  naar  Verden  svigter,  saa  „har  dog 
Gudsfrygt  Forjættelse  for  dette  og  det  tilkommende 
Liv.  Havde  hun  en  Brøde  at  afsone.  Pligtforglem- 
melser at  angre ,  da  har  hun  sikkerlig  vidst  at  bøje 
sig  under  Prøvelsen  med  Bøn  og  Ydmyghed,  og 
Hjertets  skjulte  Menneske  har  vokset  sin  bedste  Vækst 
i  de  tunge  Dage. 

Slottet  i  Celle  er  gammelt;  dets  Oprindelse  gaar 
saa  langt  tilbage  som  til  det  14de  Aarhundrede. 
Dengang  vare  Slottene  baade  Residens  og  Fæstning. 
Dets  Ydre  bærer  endnn  den  høje  Ældes  Præg;  den 
indre  Udstyrelse  har  dog  nogenlunde  fulgt  med  Tiden, 
thi  de  hannoveranske  Konger  opholdt  sig  ofte  der  i 
Sommermaanederne,  medens  Landet  endnu  havde  sin 
egen  Konge,  og  derfor  skete  der  passende  Forbedringer 
i  Slottets  Indre  fra  Tid  til  anden. 

I  Celle  Slots  sydøstlige  Hjørnetaarns  anden  Etage 
ligger  et  Værelse,  fem-  eller  sekskantet;  Murene  ere 
tykke ,  ja  saa  svære ,  at  Vinduesfordybningerne  ligne 
særskilte  Smaakamre.  Om  dette  Taarnværelse  samle 
Minderne  sig  fyldigst  og  varmest,  thi  her  døde  Dan- 
marks landsforviste  Dronning. 

Spørges  der,  om  den  Lejlighed,  som  Dronning 
Caroline  Mathilde  beboede,  og  det  Møblement,  der 
hørte  dertil,  endnu  staar  ubenyttet  og  opbevaret  fra 
den  Tid,  maa  der  desværre  svares  nej.  I  Napoleons- 
tiden  gik  saa  meget  til  Grunde,  dermed  ogsaa  Dron- 
ning Caroline  Mathildes  sidste  Ejendele  af  Bohave. 
Hannover  var  jo  en  af  de  Stater,  som  paa  den  store 
Napoleons  Bud  fra  1807  til  1813  maatte  give  Bidrag 
til  den  korte,  glimrende  Drøm  om  et  Kongerige  West- 
phalen.  I  de  Aar  huserede  Franskmændene  slemt  i 
Hannover.  De  ødelagde,  bortslæbte  eller  bortsolgte 
alt,  som  havde  nogen  Værdi,  saa  det  er  kun  Værel- 
sernes Form  og  Omrids,  men  hverken  Udstyr  eller 
Bohave  fra  Dronning  Caroline  Mathildes  Tid ,  der  er 
blevet  bevaret  ned  til  vore  Dage,  paa  maaske  en 
eneste  Genstand  nær,  som  straks  skal  nærmere  blive 
omtalt. 

Det  er  en  Kendsgerning,  som  oprører  Følelsen,  at, 
da  de  franske  Tropper  ankom  til  Hannover  i  1803  og 
hæ^rjede  Landet  og  Slottet,  bleve  Møbler  og  Inventarium, 
Rub  og  Stub,  satte  til  Auktion,  og  de  solgte  Ejendele 

vandrede  ad  usporlige  Veje  fra  Slottes  Sale  ud  over 
Landet,  og  da  der  næppe  anvendtes  Auktionskataloger 
dengang,  er  man  afskaaret  fra  ad  den  Vej  at  faa  at 
vide,  hvem  de  senere  Ejere  vare.  Auktionshammeren 
faldt,  og  for  en  Ubetydelighed  gik  de  kongelige  Ejen- 
dele over  i  ubekendt  Privatmands  Eje.  Vel  har  Dron- 
ning Caroline  Mathildes  Brodersøn  Kong  Ernst  August 
af  Hannover  søgt  at  faa  Slottets  tidligere  Ejendele  til- 
bage, men  Sælgernes  Vindesyge  og  Bedragerier  svækkede 
Lysten  hos  ham  til  at  fortsætte  dermed.  Kong  Ernst 
August  skal  dog  have  faaet  Dronning  Caroline  Ma- 
thildes Dødsseng,  som  han  imidlertid  lod  opstille  i 
sin  Privatsamling  af  historiske  Genstande  paa  Han- 
nover Slot. 

Slottet  i  Celle  ejer  kun  en  eneste  Genstand ,  som 
har  tilhørt  Dronning  Caroline  Mathilde;  det  er  hendes 
Sybord,  og  om  dettes  Ægthed  er  der  aldeles  ingen 
Tvivl.  Det  er  af  kinesisk  Herkomst,  sortlakeret  med 
forgyldte  Figurer.  En  ophøjet,  gennembrudt  Kant 
omgiver  den  runde  Bordplade;  omkring  Bordets  Ben 
er  anbragt  en  lille  bevægelig  Trækurv  til  Garn  og 
Syredskaber.  Sybordet  staar  nu  i  Caroline  Mathildes 
Dødsværelse,  Taarn værelset,  som  omtaltes  ovenfor;  det 
er  stillet  ind  i  den  dybe  Vinduesnische,  hvor  hun 
havde  sit  lille  Bedekammer,  adskilt  fra  det  øvrige 
Værelse  ved  et  Forhæng.  Tanken  om  hende  faar  sil 
videste  Spillerum  netop  her,  hvor  hun  bad  sine  stille 
Bønner,  hvor  hun  som  Kvinde  syslede  med  Naal  og 
Traad,  mens  Hjertets  og  Livets  Traade  bristede  den 
ene  efter  den  anden,  og  hvor  hun  som  Christen 

„saa  Tidens  Kyst 

med  al  dens  løgntyldte  Glædeslyst". 

I  dette  lille  Bedekammer  gik  hendes  varmeste 
Bønner  og  dybeste  Suk  mod  Danmark,  hvor  Børnene 
vare  blevne  tilbage.    Fra  dette  lille  Værelses  Vinduer 


28a 


kunde  hun  se  over  de  store  Træloppe  mod  Hori- 
sonten, bag  hvis  Runding  Danmark  laa. 

Celle  Slot  har  en  Relikvie  endnu,  nemlig  et  Por- 
træt af  Dronning  Caroline  Mathilde.  Det  hænger  paa 
Bagvæggen  i  det  samme  Taarn værelse,  hvor  hendes 
Sybord  staar,  altsaa  der,  hvor  hun  døde.  Det  er  et 
Bryststykke  i  Legemsstørrelse,  malet  i  Olie  efter  et 
Originalportræt.  Kongen  af  Hannover  lod  denne  Kopi 
tage  til  Slottet.  Billedet  afviger  en  Del  fra  de  Por- 
træter af  hende,  vi  har  herhjemme;  det  er  jo  ogsaa 
nok  en  Del  idealiseret.  Ansigtsformen  er  oval,  Blikket 
roligt  og  alvorligt,  uden  videre  Mildhed.  Lange, 
bløde,  blonde  Lokker  svømme  ned  over  Hals  og  Barm  ; 
hun  bærer  Diadem ,  derfra  falder  det  store ,  hvide, 
folderige  Slør  ned  over  hendes  Skikkelse.  Barmen  er 
kun  ufuldstændig  tilsløret  af  et  hvidt  Kniplingsdrapperi. 
Trækkene  ere  rene  og  smukke,  men  Udtrykket  alvors- 
fuldt. 

Efter  Udsagn  af  Rejsende,  der  i  den  senere  Tid 
have  besøgt  Slottet  i  Celle,  skal  der  nu  kun  hænge 
et  afbleget  Fotografi  af  ovennævnte  smukke  Olie- 
maleri ,  der  før  1866  var  en  Pryd  for  det  Værelse, 
hvor  Dronning  Caroline  Mathilde  drog  sit  sidste  Suk. 


Den  for  tidligt  bortgangne  Dronning  Caroline  Ma- 
thilde vedblev  længe  at  leve  i  Hannoveranernes  Hjerter 
i  den  lille  By,  ja  lige  ned  til  vore  Dage.  Udgiveren 
af  denne  Bog  fik  Vidnesbyrd  derom  i  Aaret  1855,  da 
han  som  ungt  Menneske  tilligemed  to  Brødre  gjorde 
en  Rejse  til  Harzen  og  Dresden  og  paa  Gennemrejsen 
opholdt  sig  en  halv  Dag  i  Celle.  Vi  vare  tagne  ind 
i  et  gammeldags  Gæstgiveri,  som  laa  paa  Hovedgaden 
og  ejedes  af  en  velsitueret,  velvillig,  ældre  Enke. 
Samme  Gæstgiverske  indlod  sig  straks  i  Samtale  med 
os   unge   Mennesker   og   spurgte    os   ud   om,   hvor   vi 

kom  fra,  hvor  vi  vilde  hen,  og  hvad  vi  egentlig  vilde 
i  Celle.  Da  hun  hørte ,  at  vi  vare  komne  for  at  se 
den  By  og  det  Slot,  hvor  Dronning  Caroline  Mathilde 
havde  tilbragt  sine  sidste  Leveaar,  blev  den  venlige 
Gæstgiverske  ligesaa  overrasket  som  glad  og  roste  os 
for  vort  smukke  Sindelag,  saameget  mere  som  hun 
egentlig  troede ,  at  den  afdøde  Dronning  ikke  var  af- 
holdt, men  snarere  hadet  af  de  Danske,  siden  hun 
blev  berøvet  sine  Børn  og  jaget  i  Landflygtighed.  Vi 
kunde  se,  det  var  hende  en  virkelig  Glæde  at  høre, 
hvor  populær  Dronningen  var  i  Danmark.  Hun 
gav  os  nu  Anvisning  paa,  hvorledes  vi  kunde  faa 
Slottet  og  Kirken  at  se,  og  naar  det  var  besørget, 
skulde  vi  komme  tilbage  og  spise  til  Middag  hos 
hende,  forinden  vi  skulde  med  Toget  til  Brunsvig. 
Da  vi  kom  tilbage ,  spiste  vi  alene  paa  vort  Værelse. 
Medens  vi  sad  og  spiste  Suppen,  kom  Pigen  med  en 
optrukken  Flaske  Rødvin  og  tre  Glas;  da  vi  gjorde 
Pigen  opmærksom  paa,  at  vi  ikke  havde  bestilt  Vin, 
sagde  hun,  at  det  var  fra  „die  Gastswirthin" ;  da 
det  havde  glædet  hende  at  høre  vor  venlige  Omtale 
af  „die  Koniginn" ,  bad  hun  os  at  drikke  et  Glas  til 
Erindring  om  den  hedengangne.  Maden,  vi  havde 
spist,  tillod  den  ædle  Giverinde  af  Vinen,  at  vi  be- 
talte, dog  kun  med  et  særdeles  beskedent  Beløb.  Vi 
skiltes  selvfølgelig  i  bedste  Forstaaelse. 


Hvor  afholdt  Dronning  Caroline  Mathilde  var  i 
Hannover  kan  vides  deraf,  at,  da  hun  var  død,  hen- 
vendte det  lyneborgske  Ridderskab  sig  til  hendes 
Broder  Kong  Georg  III  af  England  med  Ansøgning 
om  Tilladelse  til  af  deres  egne  Midler  at  rejse  den 
afdøde  Dronning  et  Mindesmærke  paa  det  Sted,  „den 
franske  Have " ,  der  havde  været  hende  selv  saa  kær, 
for,   som    det   hedder,    „at    give   vore    sildigste   Efter- 

kommere  Lejlighed  til  med  stille  Rørelse  at  miiules 
den  bedste,  den  elskeligste  Dronning".  Det  var  Kong 
Georg  III  i  højeste  Grad  kært  at  finde  en  saa  utvetydig, 
saa  aabent  udtalt  Hengivenhed  for  hans  afdøde  Søster. 
Det  var  nu  hverken  nogen  Wiedewelt  eller  Thor- 
valdsen, der  kom  til  at  mejsle  dette  Monument,  saa 
Figurerne  derpaa  ere  noget  klodsede  af  Udseende, 
men  Meningen  var  nu  lige  god.  Man  ser  en  Figur, 
Sandheden,  bekranse  Dronningens  Askekrukke,  og  en 
anden  bærende  et  Barn,  der  spidser  Mund  for  at 
kysse  Urnen,  medens  Kærligheden  i  Kvindeskikkelse 
med  et  Par  Børn  strø  Roser  foran  Urnen.  Det  hele 
er  et  Sj'mbol  paa  Dronningens  Kærlighed  til  de  fat- 
tige og  smaa.  Fodstykket  bærer  et  Skjold,  hvorover 
Krone  og  Hermelinskaabe;  —  paa  Skjoldet  en  latinsk 
Indskrift  med  Dronning  Caroline  Mathildes  Titel,  Fød- 
selsdag og  Dødsdag. 


Spørges  der,  hvorledes  Efterretningen  om  Dron- 
ning Caroline  Mathildes  Død  modtoges  ved  HolTet  i 
Kjøbenhavn,  maa  der  svares:  med  al  mulig  Kølighed. 

I  Berlingske  Tidende  af  19de  Maj  1775  staar  der 
ganske  kort:  „Igaar  er  fra  Celle  indløbet  Efterretning, 
at  Dronning  Caroline  Mathilde  efter  nogle  Dages  Syg- 
dom haver  den  10de  Maj  Nat  Kl.  11  om  vekslet  Tiden 
med  Evigheden'-..  Videre  var  der  ikke  at  læse  paa 
Forsiden.  Derimod  hedder  det  paa  samme  Avises 
Bagside ,  at  der  Aftenen  tilforn ,  den  18de  Maj ,  da 
man  selvfølgelig  har  haft  Efterretningen  om  Døds- 
faldet i  Kjøbenhavn,  paa  det  kongelige  Hoftheater 
var  "Balparé  en  Domino  for  alle  9  Klasser". 

Endvidere  berettes  der  fra  Kjøbenhavn  i  1775: 
Den  23de  Maj  spadserede  de  kongelige  Herskaber 
atter  i  Rosenborg  Have,  og  uagtet  der  nogle  Dage  i 
Forvejen  hertil  var  indtrutren  Efterretning  om  Dron- 

ning  Caroline  Mathildes  Død,  blev  der  dog  holdt  Bal 
og  Taffel  paa  Slottet,  og  to  Dage  senere  den  25de 
Maj  var  der  Appartement  med  Spillepartier  samt  Aften- 
taffel i  Orangerihuset.  Først  den  Ilte  Juni,  da  der 
fra  det  engelske  Hof  var  indløbet  officiel  Efterretning 
om  Dronningens  Død,  blev  der  anlagt  Hofsorg  i  fire 
Uger.     Det  var  jo  en  saare  kort  Sørgetid. 

Man  mærker,  at  det  er  Enkedronning  Juliane 
Marie,  der  har  været  den  bestemmende  deri  og 
endnu  ikke  har  kunnet  glemme  Fortiden,  selv  efter 
at  den  unge  Dronning  havde  bøjet  sit  Hoved  i  Døden. 


Paa  Dronning  Caroline  Mathildes  lOOaarige  Døds- 
dag den  10de  Maj  1875  fandt  der  en  Højtidelighed 
Sted  i  Celle  Slotskirke;  ogsaa  fra  Danmark  var  der 
sendt  Kranse  til  hendes  Kiste ;  thi  endnu  levede  den- 
gang Dronning  Caroline  Mathildes  Datterdatter  Enke- 
dronning Caroline  Amalie  i  Danmark. 

Størstedelen  af  Celles  Indvaanere  valfartede  den 
Dag  til  den  elskede  Dronnings  Hvilested  i  Slotskirkens 
Gravkælder.  Siden  den  Tid  formenes  Gravkælderen 
ikke  at  være  tilgængelig  for  Publikum  som  før  uden 
særlig  Tilladelse  af  Hertugen  af  Cumberland ,  som 
opbevarer  Nøglen  dertil. 

Tanken  skal  i  sin  Tid  have  været  henledet  paa 
at  føre  Dronning  Caroline  Mathildes  Lig  til  Roskilde 
Domkirke,  men  Planen  mødte  Vanskeligheder  og 
blev  derfor  opgivet.  Da  Dronning  Caroline  Mathilde 
er  Tipoldemoder  til  den  nuværende  tyske  Kejserinde 
Augusta  Victoria,  vilde  vel  det  alene  være  Hindring 
nok  for  at  røre  ved  den  Sag,  saa  det  ikke  kunde  gaa 
saa  let  og  glat  dermed,  som  da  Christian  II's  Dron- 
ning Elisabeths  Lig  i  1883  førtes  paa  Tietgens  Foran- 
staltning fra  Gent  til  Odense  for  i  St.  Knuds  Kirke 
at  hvile  ved  sin  kongelige  Gemals  Side. 


INDHOLD. 


Anna  Sophie  Reventlow 38 

Anna  Sophie,  Dronning 50 

—          —             —       ,  paa  Clausholm 92 

Berger,  C.  C,  Livmedikus 254 

Brandt.  Enevold 245 

Carl,  Prins.  Søn  af  Christian  V 95 

Caroline  Mathilde,  Dronning 218 

-              -                -        .  i  Celle 265 

Charlotte  Amalie,  Prinsesse,  Frederik  IV  s  Datter 180 

Christian  VI,  Konge 110 

—  —     ,  Rejse  til  Norge 121 

—  —     ,  Dagbog   133 

Christian  VII,  Konge 214 

Christine  Sophie,  Flnkemarkgrevinde 136 

Frederik  IV,  Konge 1 

—  —     ,  sidste  Aar 82 

Frederik  V,  Konge 164 

—  og  Supplikanten 166 

—  Rytterstatue 188 

—  Norgesrejse 182 

GOR,  Pierre,  fransk  Broncestøber 190 

HiRSCHHOLM  Slot 146 

Ilderrand,  den  store,  1728 77 

Jardin,  Nicolas  Henri,  fransk  Arkitekt 204 

JUBILÆUMSAARET    1749 184 

Juels,  Just,  Kommandør,  Rejse  til  Rusland 19 

Juliane  Marie,  Dronning 172 

Kronjuveler,  de  danske 158 

Landboforholdene  i  det  18de  Aarhundrede 72 

Louise,  Frederik  IV's  Dronning 14,  16 

Louise,  Frederik  V's  Dronning 169 

Louise,  Prinsesse.  Christian  VI's  Datter 182 


Pag. 

Marmorkirkkn 192 

MoLTKK,  Adam  Gottlob,  Greve 172,  194 

Pktkr  den  Store,  Tsar,  Ophold  i  Danmark 57 

V.  Plessen,  Carl  Adolf,  Overkammerherre 104 

V.  Plessen,  Fru,  Overhofmesterinde 225,  268 

Saly,  Jean  Francois,  fransk  Billedhugger     188 

ScHiNDEL,  Charlotte  Helene 45 

Sophie  Caroline,  Enkefyrstinde  af  Ostfrisland 138 

Sophie  Hedevig,  Prinsesse 95 

Sophie  Magdalene,  Dronning 110 

Struensee,  Joh.  Fred 226 

Vemmetofte  Kloster 160 

v.  ViERECK,  Elisabeth  Helene,  Grevinde 13 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  UBRARY 


DL  Friis,  Hans  Emil 
X82  Brudstykker  af  det 

F75  Oldenborgske  kongehus' 

v.1-2  historie 


^1 


'^m^ 


I 


o  CD 
is  (O 

:t  o 


UJ' 


tn\ 


?oo 


\u>  o 


.•;-^.^ 


'ilV<*£; 


